
Hyvän kirjan ääreen päästessänne teidän on kysyttävä itseltänne: 
”Olenko valmis tekemään työtä australialaisen kaivosmiehen tavoin? 
Ovatko kuokkani ja lapioni hyvässä terässä, 

ja olenko itse hyvässä kunnossa, hihat kierrettyinä kyynärpäihin, 
ilman hengästymisen oireita, malttavaisuus vireessä?” 


John Ruskin! 

1. Prologi: 
Anarkismin oikeutuksesta 


TA vapaus on villikkovarsa. Ihmisen vapaus on kuin val- 
koinen ori, joka keväisin viedään saareen. Ihmisen vapaus on 
syksyinen tähtitaivas, ääretön ja ihmeellinen. Mutta jokaisena tähti- 
kirkkaana yönä minä kysyn mielessäni: miksi te tähdet olette niin 
kaukana? Veljet! Sisaret! Filosofian tehtävä on tehdä ihmiset va- 
paiksi! Minulla on unelma, että eräänä päivänä kaikki filosofit ovat 
vapaita akateemisten rajoitteiden pakkopaidasta. Minulla on unel- 
ma, että eräänä päivänä kaikki filosofit, niin eksistentialisti kuin 
analyyttinenkin, niin muslimi niin kuin ateistikin, kävelevät käsi 
kädessä järjen ja vapauden satamaa kohden. Sillä ihmisen vapaus 
on sydänten säleverhojen metallinen sunsetfeeling. Ihmisen vapaus 
on tajunnan heikkoa sähkövirtaa, ihmisen vapaus on voima, jonka 
nimi on rakk...” — BANG! 

Näin kävi Suomen Anarkistiliiton kokouksessa, josta kannettiin 
äsken pois Jukka Hankamäen ruumis. Kun lopputulos on tiedossa, 
huomio kiinnittyy varsinaiseen asiaan. Mitä tapahtui tätä ennen? 
Mitä hän halusi sanoa? Näin hän puhui: 


Kun analyyttinen systeemifilosofi ryhtyy tarkastelemaan anarkis- 
mia, hän koukistaa pikkusormensa ja panee hanhenmaksapalle- 
ronsa hetkeksi sivuun Caf6 Kafkassa. Hän kysyy ensimmäiseksi: 
”Onko anarkismilla oikeutusta? — Jag tvivlar pä att legitimiteten för 
anarkismen.” Kun anarkisti itse tarkastelee anarkismia, hän pitää 
päivänselvänä, että anarkismilla on oikeutus, sillä se on hänen 
omansa, ja tämä seikka lähinnä vahvistaa anarkismin luonteen. 
Anarkismille on ominaista, ettei se kysy itsensä ulkopuolista oikeu- 
tusta. 

Analyyttinen systeemifilosofi filosofoi lähellä valtaa. Hänen me- 
todinsa tunnustaa liikaa periaatteita. Hänestä tulee yhtä huono 
anarkisti kuin tulee kalastaja siitä surkeasta onnenonkijasta, joka 
jää laiturille kertomaan loputonta kalajuttua siksi aikaa, kun oikeat 
kalamiehet narraavat vonkaleet vedestä. Jos analyyttinen filosofia 

on pääasiallinen ja globaali filosofian laji ja jos analyyttinen filosofia 
vaatii ”kypsää ja kaikinpuolista otetta”, on filosofin mahdotonta olla 
anarkisti. Siksi meidän pitäisikin kiittää akateemisen systeemi- 
filosofian kurinpidollista vaikutusta siitä, että maailmassa voi olla 
tilaus myös anarkismille. Mutta kääntyykö anarkismin ja näennäis- 
rationalistisen systeemifilosofian välinen rajanauha pakkausnaruk- 
si sääntöyhteiskunnan vai vapaan ajattelun ympärille? Jos tulok- 
seksi saadaan paketillinen filosofiaa, mitä jää sen ulkopuolelle? 

Lähtökohtani on, että filosofia, joka sanoo olevansa ainoaa oikeaa 
filosofiaa ja väittää edustavansa eettistä universalismia tai perus- 
taansa kysymätöntä rationalismia, tekee rajauksen, jonka tunnem- 
me sisäänpäin lämpiävästä savusaunasta. Täten se hengittää häkää 
ja kumoaa oman filosofisen statuksensa. 

Filosofia, joka on tyytyväistä itseensä, joka rakentaa, joka luokit- 
telee ja systematisoi, joka pyrkii oikeuttamaan itsensä sopivalla 
itsekritiikillä, joka vähä vähältä paikkaa, pelastaa ja kerää kokoon, 
joka tunnustaa asemansa puutteelliseksi kysymällä oikeutusta Suo- 
men Akatemialta, Tieteellisten seurojen valtuuskunnalta tai opetus- 
ministeriöltä, niin tehdessään luovuttaa arvomäärittäjän tehtävän- 
sä itsensä ulkopuolelle. Filosofia, joka kiistää anarkismin, menettää 
filosofian luonteen. Filosofia, joka pyrkii oikeuttamaan anarkismin, 
kumoaa filosofian luonteen tunnustamalla ulkoisia auktoriteetteja. 
Väitteeni on, että filosofia on mahdollista vain ei-filosofiana, filo- 
sofiana yliviivattuna, kuten Heidegger asian ilmaisisi.? Filosofia on 
mahdollista tieteellisen filosofian ulkopuolisuutena, jolloin filosofia 
on yhtä vähän filosofian tutkimista kuin anarkismi on anarkismin 
oikeuttamista. 

Filosofian oikeuttaminen on aikamme tauti. ”Perusteltu mieli- 
pide” tarkoittaa yleensä samaa kuin yhtä mieltä oleminen. Se on 
puolustuksellisuutta. Mutta miksi filosofisia ajatuksia pitäisikään 
oikeuttaa historiaan, tieteen traditioihin tai auktoriteetteihin vedo- 
ten? Oikeuttamisen vaatimus ja pakko syntyvät halusta olla niin 
sanottu ”varsinainen filosofi”. Filosofin pahin pelko nimittäin on, 
ettei häntä hyväksyttäisi oikeiden filosofien joukkoon. Juuri tästä 
syntyy filosofian oikeuttaminen. Todellinen filosofi on kuitenkin 
sellainen, joka ei pyri oikeuttamaan itseään mitenkään — saati pe- 
rustele mielipiteitään. Jo Friedrich Nietzsche (1844-1900) lausui, 
ettei mikään sellainen ole suuriarvoista, mikä pitää todistaa.* Ihmi- 
sen pitää riittää itsenään. 

Anarkisti on siis pesunkestävä kalamies. Tämä tosin edellyttää, 
ettei anarkisti koskaan väitä olevansa kalamies saati samastu pro- 
fessionaaliseen kalastajakuntaan. Hän kalastaa ilman kalastuslu- 
paa. Käytännössä ainoa mahdollisuus olla filosofi on ryhtyä elä- 

mään anarkistina, mahdollisimman kaukana siitä, mikä jo tunniste- 
taan ”filosofiaksi” ja mille myönnetään palkintoja. 

Näin on alustavasti luonnehdittu tämän kirjan filosofiakäsitystä. 
Asenne, josta anarkismi versoo, on aina sisältänyt huomattavaa filo- 
sofiaa. Palaankin aiheeseen pohdittuani ensin anarkismin aatehis- 
toriaa, missä toimessa en pyri, se myönnettäköön, täydellisyyteen. 
Sen jälkeen koetan arvioida, kuinka anarkismi voisi jälleen auttaa 
myös filosofiaa itseään. — Kalaan siis! 

I 


Anarkistisen ajattelun 
aatehistoria 


Kansalla on vain kolme tietä paeta sorrettua olotilaansa: 
ensimmäiset kaksi vievät viinitupaan ja kirkkoon, 
kolmas yhteiskunnalliseen vallankumoukseen. 


Mihail Bakunin” 


2. Anarkismi sopeutettuna: historiaa 


narkismi voidaan jakaa historiallisesti viiteen eri vaiheeseen. 

Niistä keskeisimmän muodostaa 1860-luvulla esiin noussut 
yhteiskunta-anarkismi. Siihen liittyvää kapinahenkeä ja yksilötie- 
toisuutta voidaan pitää myös eräänä modernin yhteiskunnan tun- 
nusmerkkinä. Anarkismin taustalla vaikutti luonnollisesti marxilai- 
sesta ajattelusta levinnyt kumouksellisuus. Karl Marx (1818-1883) 
oli kirjoittanut Taloudellis-filosofiset käsikirjoituksensa vuonna 
1844. Neljä vuotta myöhemmin hän julkaisi Kommunistisen mani- 
festinsa yhdessä Friedrich Engelsin (1820—1895) kanssa. 

Viidessätoista vuodessa liike oli täysin hajonnut. Erimielisyy- 
dessään varteenotettavimman suuntauksen muodostivat juuri anar- 
kistit. Mutta anarkistisella ajattelulla on ollut annettavaa jo paljon 
ennen heidän aikaansa. Anarkismin aineksia voidaan löytää niinkin 
kohtuulliselta kultaisen keskitien kulkijalta kuin Aristoteleelta 
(384—322 eaa.). Anarkistisen asenteen filosofisuutta osoittaa juuri 
se, että monet klassiset filosofit ovat olleet anarkistisia, uutta luovia 
ja kapinallisia ajattelijoita. Heidän vaikutustaan voidaan pitää his- 
toriallisen anarkismin ensimmäisenä vaiheena. 

Filosofiaan liittyvä kiistelynhalu, kyseenalaistaminen ja kumous- 
mieli leimaavat filosofian historiaa niin, että eräällä tavalla anar- 
kismia voi pitää koko filosofisen ajatteluperinteen ominaisuutena. 
Toinen modernia aikaa edeltäneistä anarkismin vaiheista ajoittuu 
melko tarkasti uskonpuhdistuksen ja protestantismin aikakaudelle. 
Jo keskiajan mystikot ja marttyyrit olivat esittäneet ajatuksia, joita 
voidaan pitää anarkistisina, mutta vasta 1500-luvun luterilaisuus 
organisoi anarkistisen ajattelun joukkoliikkeeksi. Se jatkui aina 
valistuksen ajalle asti ja kirvoitti monien romantikkofilosofien ky- 
nästä ylistyslauluja vapaudelle ja yksilöllisyydelle. Nämä esianar- 
kisteiksi sanotut filosofit vaikuttivat omalta osaltaan myös moder- 
nin anarkismin kehitykseen ja nousuun 1860-luvulla. 

Nykyajan filosofiassa anarkismilla on taas pitävä ote. 1800-luvun 
jälkeen anarkismi on ajoittunut jälleen lähinnä kahteen ajanjak- 

soon. Niistä ensimmäisen muodostaa 1960-luvun reformismi. Maail- 
mansodat olivat ajaneet länsimaiset ihmiset ja yhteiskunnat arvo- 
umpikujaan, elämäntapakriiseihin ja suurten uudistuspaineiden 
eteen. Enää ei pitänyt paikkaansa vanha hokema, että uusi suku- 
polvi kulkee edeltäjänsä ruumissaarna takataskussaan. Tosin myös 
1960-luvun anarkistit olivat oppineet paljon edeltäjiltään. Ajan- 
jaksoon liittyi sekä poliittista kumouksellisuutta että sentapaisia 
älyllisiä pyrkimyksiä, joista syntyi tieteellisen anarkismin muotoja. 
Toinen nykyaikaisen anarkismin vaiheista osuu suoraan omaan ai- 
kaamme. Tämä tekee anarkismin filosofisesta tarkastelusta jälleen 
ajankohtaisen. Anarkismi kukoistaa paitsi virallisen politiikan ulko- 
puolisina osallistumisen muotoina, kuten mielenosoituksina ja katu- 
mellakointeina, myös terrorismina. 


Ranskalainen esseisti Jean Baudrillard kirjoitti Amerikan-matko- 
jensa jälkimainingeissa vuonna 1986 seuraavasti: 


New York esittää itselleen oman katastrofinsa komediaa, jossa sen 
väestö on osallisena kummallisen rikostoveruuden kautta. Eikä 
tämä ole seurausta rappiosta vaan kaupungin omasta mahdista, 
jota mikään ei sitä paitsi uhkaa. Itse asiassa sen voima perustuu 
juuri uhkan puuttumiseen. New Yorkia luonnehtiva tiheys ja pin- 
nallinen sähköisyys tekevät mahdottomaksi ajatuksen sodasta. 
Kaupungin joka-aamuinen uusi eloon herääminen on eräänlainen 
ihme kun ottaa huomioon, kuinka valtavasti energiaa on tuhlattu 
edellisenä päivänä. New Yorkin sähköjännite suojaa galvanoidun 
kupolin tavoin kaupunkia kaikilta ulkoa käsin uhkaavilta hävi- 
tyksiltä.$ 


Nykyajan näkökulmasta nämä rivit näyttävät surkuhupaisilta: 
toisin kävi. Niin kuin katastrofissa on havaittavissa Baudrillardin 
kuvailemaa ”komediaa”, on kuluttamisen ja tuhlailun karnevaa- 
leissa läsnä kuolema. Eräällä tavalla New Yorkia kohdannutta 
terrori-iskua voi pitää luonnon kostona sille ylimielisyydelle ja 
understatementille, jota kyseisessä hyvinvoinnin pääkonttorissa oli 
harjoitettu. 

Anarkian ja terrorin toimintamuodoista on tullut jälleen suo- 
sittuja poliittisen osallistumisen lajeja. Niiden tulokset ovat myös 
vaikuttavia. Anarkistisen ajattelun ja terrorin kautta vastustetaan 
taloudellista sortoa, eriarvoistumista ja elintasokuilua, jotka kaikki 
yhdessä ovat syitä anarkismin ja terrorin esiinnousuun omalla 
vuosituhannellamme. Mutta anarkia sinänsä ei tyhjene pelkkään 
rähinöintiin, kostotoimiin, uhkailuun eikä elämöintiin kaduilla. 
Anarkistinen ajattelu on syvällinen filosofian harjoittamisen muoto. 


18 


Sen tärkeimpiä ominaisuuksia ovat vapauden tavoittelu ja — ehkä 
yllättävästi — pasifismi. 

Arvioitaessa sitä innostusta ja tuomiomieltä, jotka leimaavat 
nykyisiä asenteita anarkismiin, ei voidakaan kuin väistyä sivuun ja 
asettua hieman loitommaksi pohdiskelemaan, mitä filosofinen anar- 
kia oikeastaan on. Erilaisten väkivalta- ja terrorimuotojen saadessa 
julkisen tuomionsa voi tuntea vain mielihyvää sen johdosta, että 
filosofinen anarkia edustaakin pohjimmiltaan juuri massakulttuu- 
rin, laumasieluisuuden ja rettelöinnin vastakohtaa: pyrkimystä va- 
pauden ja rauhantilan säilyttämiseen. Filosofinen anarkia on usein 
ymmärretty väärin — ja sen puolestaan ymmärtää, kun huomaa, 
kuinka vähän filosofisesta anarkiasta tiedetään. Tämän kirjan tar- 
koituksena on edes joiltain osin täyttää tuota tiedollista aukkoa. 


Anarkismi kertoo elämäntapoihin ja arvoihin liittyvistä kriiseistä. 
Tässä teoksessa otetaan kantaa kaikkiin edellä mainittuihin anar- 
kistisen ajattelun vaiheisiin. Mutta itse anarkismi: mitä se on? Sii- 
hen pyrin vastaamaan seuraavilla sivuilla. Vaikka lähestymistapani 
onkin aluksi historiallinen, tämä kirja ei ole ensisijaisesti histo- 
riallinen teos eikä edellytä lukijalta osallistumista ”kuningastieteen 
ruumiinvalvojaisiin”. Enintään se vaatii hieman hilpeää mieltä. 

Eräs modernin ajan anarkisteista ja uuden ajattelun airueista, 
Friedrich Nietzsche, kirjoitti Iloisessa tieteessään (1886) seuraavan 
filosofian räjähdysvoimaa koskevan ajatelman: 


Räjähtäväiset. — Jos ottaa huomioon, kuinka räjähdystä kaipaa- 
vana nuorten miesten voima lepää, ei ihmettele, että kun näkee 
heidän asettuvan niin epähienosti ja niin vähän valikoiden tämän 
tai tuon asian puolelle: heitä kiihottaa asian ympärillä näkyvä 
innostus ja tavallaan palavan sytyttimen näkeminen. Hienommat 
viettelijät osaavat sen vuoksi virittää heidän mielensä odottamaan 
räjähdystä huolimatta ensinkään perustella asiaansa: ei näistä 
ruutitynnyreistä saada puoluelaisia perusteiden avulla!” 


Anarkismi on aina sisältänyt sekä demagogisia että älyllisiä pyrki- 
myksiä. Nietzschen tiedetään halveksineen myös Sokratesta, mutta 
miten oli hänen oman viettelijänluonteensa laita? Eläessään syr- 
jässä Nietzsche ei voinut tietää tulevasta roolistaan kansankiihotta- 
jana mitään. Syvälliset ajatukset voivat muuttua pinnallisiksi, kun 
niiden esittäjä kuolee ja ne alkavat nauttia kansansuosiota. Mutta 
alun perin myös Nietzsche oli anarkistisen ajattelun parhaita anta- 
essaan vain tinkimättömän älynsä ja kristallinkirkkaan tahtonsa 
ohjata tekemisiään. 

Edellä siteerattu katkelma sisälsi eräänlaisen viestin ja toiminta- 
ohjeen anarkisteille. Nietzschen ajatus vaikuttaa sovinnollisem- 
malta ja tekee niin mietiskelevän filosofian eduksi. Miten siis erot- 
taa pelkkä propaganda ja järkisyyt toisistaan? Tässä kirjassa pyrin 
asettumaan Nietzschen tavoin valtavirtojen ulkopuolelle. Lukijan ei 
pidä hämmästyä tosiasiaa, että suhteeni anarkismiin on anarkismin 
parhaiden perinteiden mukainen: kriittinen. 

Anarkistifilosofien puheet ja kirjoitukset ovat olleet aina vaiku- 
tusvaltaisia. Ja vahvemmin: ne ovat olleet juuri tuota Nietzschen 
kuvailemaa räjähdysainetta, joka sytytettynä on reagoinut voimak- 
kaasti. Anarkistisiin filosofeihin on viimeksi kuluneen sadan vuoden 
aikana suhtauduttu olettaen, että heidän teoksensa makaavat nyt 
kirjastoissa kuin kalmistoissa, eikä kukaan enää koske niihin. 
Anarkistien teot ovatkin (heidän omien toiveidensa mukaisesti) pu- 
hutelleet enemmän kuin heidän teoreettiset kirjoituksensa. Mutta 
tilinteon laatimiseksi anarkistien tempauksista on tarpeellista tie- 
tää jotakin myös siitä, mitä anarkistit ovat asioista sanoneet. Mil- 
anarkistinen ihanne on esimerkiksi edellä mainittu pasifismi. Anar- 
kistien ajattelusta voi löytää myös filosofisesti selitysvoimaisia oi- 
valluksia kokonaiskuvan piirtämiseen tieteellisen ajattelun omasta 
poliittisesta luonteesta. 

Tämän pääluvun aluksi luon katsauksen anarkistisen ajattelun 
historialliseen kuohuntapisteeseen: 1860- ja 1870-luvun anarkis- 
miin. Niin teen, jotta myös sitä edeltäneistä ja nykyajan anarkis- 
miin johtaneista tapahtumista voitaisiin saada selko. Modernin ajan 
anarkiamuodoista aloittamista puoltaa tarkastelujeni ongelmakes- 
keisyys. Anarkistisen filosofian historiaa ei siis nähdä tässä teok- 
sessa pelkkänä jatkumona, jossa uusi rakentuisi loogisesti vanhan 
päälle. Anarkistit itse ovat poimineet omaan ajatteluunsa vaikut- 
teita melko vapaasti ja jopa mielivaltaisesti historian eri filosofeilta. 
Tässä mielessä 1800-luvun puolivälin jälkeinen aika näyttäytyy 
eräänlaisena kulta-aikana ja kukkulana, jolta avautuu näköala sekä 
menneisyyteen että tulevaisuuteen. Vaikka myös modernia aikaa 
edeltäneet anarkismin muodot ovat vaikuttaneet anarkismin uuteen 
esiinnousuun, vasta 1800-luvulta lähtien olemme eläneet maailmas- 
sa, jossa vallitsevat omalle ajallemme ominaiset piirteet: koneistu- 
minen, teollistuminen, kaupungistuminen, kansallisvaltioiden jär- 
jestelmä, kapitalismi, sosialismi, nälänhätä, luokkaristiriitojen kär- 
jistyminen sekä pitkälle mekanisoitu väkivallan käyttö. Niissä on 
kylliksi aihetta anarkismiin. 


20 


Perustojen kieltäminen ja myöntäminen 


Anarkismia on pidetty järjen ja vapauden ylistyslauluna. Anarkismi 
on vapautta valtion holhouksesta. Anarkismi on kaikenlaisten pak- 
kojen poissaoloa. Suomen kielen sana ”anarkismi” johdetaan krei- 
kankieliseksi muodostamalla sana kahdesta osasta. ?*Alkuperää”, ?pe- 
rustaa' ja 'esivaltaa' tarkoittavaan sanaan arkhos yksinkertaisesti 
lisätään perustermin kieltävä etuliite an. Näin saadaan anarkismia 
eli perustattomuutta tarkoittava käsite anarkhikos.8 Tämän totea- 
minen ei tosin ole vielä kovin anarkistista. Anarkistien omasta mie- 
lestä anarkismi ei olekaan perustojen kieltämistä vaan nimen- 
omaista kiinnostusta periaatteisiin, alkuperiin ja olemisen sydän- 
juuriin. Sanan ?perustusta' tarkoittava kantamuoto esiintyy myös 
sellaisissa suomen kielen sanoissa kuin ”arkkitehti”, ”arkkiatri”, 
”arkkipiispa”, ”arkkienkeli” ja ”arkkivaari” — arvossa pidettyjä am- 
matteja kaikki. Muun muassa viimeksi mainittu tarkoittaa 'arkis- 
tonhoitajaa”. Toisaalta anarkismiin liittyy pyrkimys suuntautua tu- 
levaisuuteen ja uudistaa yhteiskuntaa. Anarkismi aiheuttaa uudis- 
tusaallon kaikkialla, missä sitä ilmenee. Huomionarvoista onkin, 
miten vähän anarkismia esiintyy nykyisin virkamiesfilosofien pii- 
rissä. 

Anarkismi liitetään perinteisesti sosialistisiin aatteisiin. Tämä 
johtuu niiden yhteisestä historiasta. Yhteistä on muun muassa ta- 
loudellisten ja uskonnollisten auktoriteettien kiistäminen sekä tasa- 
arvon vaatiminen. ”Ei enää auktoriteettia, ei kirkon, ei valtion, ei 
maanomistajan eikä rahan”, julisti ranskalainen Pierre-Joseph 
Proudhon (1809—1865) kirjassaan ”Vallankumouksen idea 19. vuosi- 
sadalla” vuonna 1851.? Merkillepantavaa on nimenomaan valtion- 
vastaisuus. Sosialistiset aatteethan kerrostuivat keskusjohtoisiksi 
valvontavaltioiksi. Niiden myötäily ei olekaan anarkismin perim- 
mäisen idean mukaista. Sosialististen anarkistien leimauttelema 
viha valtiota kohtaan on ymmärrettävää, koska sen kohteena oli 
monarkistinen ja kapitalistinen valtiojärjestelmä. Mutta anarkistit 
ajautuivat ennen pitkää konfliktiin myös sosialistien kanssa. 

Anarkistit ja sosialistit kuuluivat alun perin yhteen. Tämä yh- 
teys toteutui kansainvälisen sosialistisen liikkeen, sosialistisen 
internationaalin, sisällä. Anarkistien johdossa toimi venäläissyn- 
tyinen Mihain Bakunin (1814—1876), kun taas sosialisteja johti Karl 
Marx. Anarkistisesta ajattelusta oli kehittymässä eräänlainen sosia- 
lismin protestiliike. Se omaksui tiettyjä sosialisteille ominaisia ajat- 
telutapoja, kuten vallankumouksellisuuden ja pyrkimyksen yksilön- 
vapauteen, mutta näkemykset ihanteiden toteuttamisesta vaihteli- 

vat paljon. Anarkiaa on vastaavanlaisena kapinahenkisyytenä esiin- 
tynyt useissa poliittisissa liikkeissä myös myöhempinä aikoina. Kes- 
kenään erilaista poliittista väriä tunnustavia anarkisteja on yhdis- 
tänyt toisiinsa monikin seikka yli puoluerajojen, kun taas heitä on 
saattanut erottaa alkuperäisestä poliittisesta liikkeestä vielä use- 
ampi tekijä. Puolueideologia ei ole koskaan sitonut anarkistia. Riip- 
pumatta siitä, mitä poliittista kantaa anarkisti on edustanut, hän ei 
ole välttämättä hyväksynyt esimerkiksi päätösten alistamista mää- 
räenemmistöpäätöksille tai puolueen direktio-oikeutta sinänsä. Sillä 
tarkoitetaan poliittisen puolueen johto- ja valvontaoikeutta, julkisen 
kritisoimisen kieltämistä jäseniltä sekä vaatimusta uskollisuudesta 
ja lojaalisuudesta puolueelle. Puoluekanta ei sitonut myöskään var- 
haisia anarkisteja, minkä huomaamme Bakuninin ja Marxin suh- 
teista. 

Bakuninin ja Marxin välillä vallinnut mielipide-ero koski vallan- 
kumouksen toteuttamistapaa: pitäisikö sen edistämiseksi tehdä jo- 
tain vai jäädä vain odottamaan, että Marxin teoriat historian kehi- 
tyksestä osoittautuisivat tosiksi? Anarkistien mielestä sosialistit ei- 
vät olleet tarpeeksi reippaita ja rohkeita, ja sosialistien mielestä 
anarkistit olivat sitä liikaa. Riitautuminen jämeräpartaisten ideo- 
logien kanssa johti lopulta siihen, että anarkistit erotettiin sosia- 
listisesta internationaalista Haagin kokouksessa vuonna 1872. Ky- 
seinen yhteenliittymähän oli koolla vuosina 1868-1876, kunnes se 
tuona kärjistymisensä vuonna siirrettiin Lontoosta New Yorkiin. 
Uudella mantereella koko liike näivettyi pian, ja se lopetettiin Phi- 
ladelphian puoluekokouksessa. 

Sosialismin tulevaisuutta tuntevien näkökulmasta anarkistien 
saamat potkut eivät olleet kovin sääliteltäviä. Anarkistien taistelu- 
muodot olivat vain ohittaneet puhutun ja kirjoitetun sanan, kun 
eräät italialaiset olivat Carlo Cafieron (1846—1892) johdolla ottaneet 
käyttöönsä ”tekojen propagandan” käsitteen. Käytännössä se tar- 
koitti tikarien, kiväärien ja dynamiitin avulla harjoitettavaa terro- 
ria. Itse käsite oli lähtöisin venäläiseltä Sergei NetSajevilta (1847— 
1883), joka oli Mihail Bakuninin oppilas. 

Mutta varhaista anarkismia leimasi poliittisten toimintavapauk- 
sien ja yksilönvapauden korostamisen ohella myös uskonnollista 
alkuperää oleva konflikti. Katsommekin nyt, minkälaisia aatehisto- 
riallisia kiviä anarkisteilla on ollut käännettävinään ja mikä on lo- 
pulta ollut yhteistä noille kivenmurikoille sekä niiden pyörittäjille. 


22 


Järjelle vai Jumalalle? 


Tekojen propaganda oli herättänyt pelkoa paitsi kommunistien, 
myös itse anarkistien keskuudessa, sillä Bakuninin oikeana kätenä 
toimiva NetSajev oli syyllistynyt erään kannattajansa salamurhaan 
pitäessään tätä liikkeensä ilmiantajana. Marraskuun 21. päivänä 
vuonna 1869 pietarilaisen puiston lammikosta löytyi anarkistien 
kannattajiin kuuluneen ylioppilas Ivanovin ruumis. Hän oli saanut 
surmansa juuri NetSajevin toimesta, kun vainoharhaisuus oli pääs- 
syt leviämään maanalaisena toimivassa salaseurassa. Vaikka ta- 
paus oli historiallisesti vähäpätöinen, se puhutteli monia tuon ajan 
poliitikkoja ja oli yksi syy internationaalin hajoamiseen kolme vuot- 
ta myöhemmin. Miellettiinhän NetSajev juuri Bakuninin keskei- 
seksi apuriksi. Tämä heikensi luottamusta sosialistien rauhantah- 
toisuuteen ja oli omiaan vesittämään myös käsitystä, että vallan- 
kumoukseen voitaisiin edetä ilman väkivaltaa. 

Kyseisestä puhdistuksesta levisi palaneen käry, jonka tuloksena 
savu alkoi käydä laajemmankin yleisön silmiin. Myös kirjailija Fjo- 
dor Dostojevski (1821-1881) kiinnostui tapauksesta niin, että hän 
kirjoitti aiheesta romaanin Riivaajat (1872), jota voidaan pitää ter- 
rorismin umpikujia käsittelevän kirjallisuuden alkuna.!0 Dostojev- 
skille tyypillisestä pessimismistä kertoo teoksen moralistinen ote, 
kun kirjailija asetti uskonnollisen julistuksensa vastustamaan anar- 
kisteille ominaista vapauden kaipuuta. Dostojevski antoi historialli- 
selle taustatapahtumalle filosofisesti rikkaan käsittelyn, ja romaa- 
nissaan hän maalailee lukijoiden eteen kuvan siitä, mitä Baden- 
Powellin Partiopoikien kirjan solmuopas ei suinkaan kerro. Se on: 
miten tulla hyvin hirtetyksi keinoilla, jotka kirjoittaja on siirtänyt 
päähenkilönsä, onnettoman anarkistin Nikolai Vsevolodovits Stav- 
roginin kohtaloksi. Teoksen lopussa Nikolain ystävät nimittäin löy- 
tävät hänen kuolleen ruumiinsa vierestä lapun: ”Minä itse. ”!! 

Tuo teos oli ja on edelleen kuuluisimpia esityksiä anarkistisen 
ajattelun leviämisestä. Myös NetSajev saa teoksessa omanlaisensa 
käsittelyn Dostojevskin esittäessä hänet kyynikko Nikolai Stavrogi- 
nin mallina. Katumuksen ja syyllisyyden teemoja rakastavan Dos- 
tojevskin teoksessa uskonnollinen omatunto ja poliittinen lojaalius 
vetivät yhtä köyttä järjen ja vapauden vaatimuksia vastaan. Dosto- 
jevski samasti yksilön onnen auktoriteettien edessä nöyrtymiseen. 
Vapautensa puolesta kamppailevan ihmisen kohtalon hän näki loh- 
duttomana, mutta vähintään yhtä masentava oli hänen filosofias- 
taan seuraava johtopäätös. 

Uskonto toimitti Dostojevskille synninpäästön virkaa. Se ammen- 
si energiansa syyllisyydestä, ja vastuun kantamisen asemasta se 
suositti omista ihanteista luopumista. Dostojevskin perusvakaumus 
käy ilmi teoksen käännekohdaksi aiotusta yhdeksännestä luvusta, 
jossa kirjailijamestari antaa erään piispan pehmittää luostariin 
paennutta Nikolaita. 

Teoksessa piispa Tihon kiusaa anarkisti Nikolai Vsevolodovitsia 
muun muassa epäilemällä, olisiko hänen parempi uskoa mieluum- 
min vaikka Piruun kuin olla uskomatta kokonaan. Siitä hän johtaa 
päätelmän, että ”[alteisti seisoo sentään toiseksi ylimmällä portaal- 
la ennen uskoa, kun taas välinpitämättömällä ei ole mitään uskoa 
vaan pelkkää kauhua!”!? Niinpä Dostojevski antaa hurskaan pap- 
pismiehensä valistaa anarkisteja vielä seuraavin sanoin: ”On tär- 
keää, että ette halveksi tuomareitanne, vaan uskotte vilpittömästi 
heihin kuin suureen kirkkoon, silloin te heidät voittaisitte ja muut- 
tuisitte esimerkeiksi ja levittäisitte valoa rakkauteen...”!3 Kun taas 
muutoin 


[tle painiskelette oman marttyyriutenne ja uhrinne toivossa; voit- 
takaa tämäkin toivonne, pankaa syrjään paperinne ja aikomuk- 
senne, silloin olette voittanut kaiken. Saattakaa häpeään kaikki 
ylpeytenne ja riivaajanne! Lopetatte voittajana, saavutatte vapau- 
den...!4 


Kristinusko ja anarkismi menevät teoksessa ristiin. Filosofisiin va- 
pauden vaatimuksiin vastataan uskonnollisella julistuksella, jossa 
uskonto ja kuuliaisuus esivallalle kytketään yhteen. Nikolai Vsevo- 
lodovitsin pahan syyllisyydentunteen aavistaen kirkonmies koettaa 
kääntää hänen horjumattomalta näyttävää itseluottamustaankin 
puhumaan sovinnonteon ja katumuksen puolesta: ”Jos uskotte aino- 
astaan omaan anteeksiantoonne, te uskotte kaikkeen. Kuinka te 
sitten sanotte ettette usko Jumalaan?”!5 Ihmisen itseluottamus olisi 
tällöin todiste Jumalan olemassaolosta ja ihminen ikään kuin Ju- 
malan kuva. Ajatus houkuttelee anarkistiseen ehdottomuuteen 
mutta toisaalta myös kirkon opettamaan nöyryyteen. Miillaiseksi 
muotoutuu lopulta uskonnon ja anarkismin välinen suhde? 
Dostojevskin Riivaajissa kuvastuu anarkismin ja sen vastavoi- 
mien välinen suhde kaikessa kirkkaudessaan. Uskonnon ja poliitti- 
sen vapauden välinen konflikti leimaa anarkismin koko olemusta. 
Samalla se heijastelee syvempää metafyysistä ongelmaa, ristiriitaa 
kierkegaardilaisen nöyryyden ja sartrelaisen vapaustaistelun välil- 
lä. Venäläiskirjailijan klassikko demonisoi poliittisen vapauden ja 
valjastaa kristinuskon regressionsa välineeksi. Sen vaikutus ihmi- 

seen on lannistava. Olisikin mielenkiintoista tietää, minkälaisessa 
tilassa maailma olisi ilman kaikkea kapinaa ja taistelua oikeuden- 
mukaisuuden hyväksi. 

Todella ”välinpitämättömänä” ihmisenä ei voitanekaan pitää 
vain uskonnosta piittaamatonta ihmistä vaan ennen kaikkea sitä, 
joka laiminlyö omaan vapauteensa liittyvän vastuullisuuden haas- 
teen. Kuten jatkossa näemme, uskonnon ja anarkismin välinen 
konflikti on tärkeässä asemassa, kun pohditaan, mitä auktoriteetti- 
uskon ja poliittisen vapauden telapyörästöstä vääntyy ulos. 

Keskeistä on nyt huomata, että sekä kristitty että rationalisti 
ovat kumpikin omalla tavallaan anarkisteja. Rationalisti vastaa te- 
oistaan yksinomaan Järjelle, kun taas hurskas katsoo olevansa 
vastuussa ainoastaan Jumalalle. Heidän anarkisminsa eroaa toisis- 
taan sen edellä mainitun seikan vuoksi, että kristitty anarkisti ra- 
kentaa vielä oppejaan jumalalliselle peruskalliolle (arkhe), kun taas 
järkeen uskova anarkisti jättäytyy tahallaan vaille (an arkhe sel- 
laista ehdotonta perustaa, jonka kyseenalaistamisen varassa kaikki 
järkevä ajattelu elää. 

Dostojevskia voi kiittää siitä, että ollessaan anarkisteja kohtaan 
pessimistinen hän oli samalla realistinen. Sergei NetSajev onnistui 
aluksi pakenemaan ulkomaille, mutta hänet luovutettiin vuonna 
1872 takaisin Venäjälle, jossa hän menehtyi vankeudessa. 


Liikkeen hajoaminen ja jatkuva liike 


Poliittisille pragmaatikoille Dostojevskin viesti oli yksiselitteinen. 
Muiden muassa Karl Marx arveli anarkistien saaman julkisuuden 
pilaavan sosialistien ja kommunistien mainetta niin, että juuri siksi 
hän päätyi rikkomaan välinsä Bakuniniin. Tekojen propagandan 
leimauttelema ja koko Euroopan halki leviävä rabulismi huolestutti 
poliittista vaikutusvaltaa tavoittelevan liikkeen johtoa. Anarkistien 
kärjessä oleva Bakunin oli kuulunut internationaalin perustajajäse- 
niin, ja niinpä Marxin ja Bakuninin välille syntynyt erimielisyys 
ilmentää elävästi sosialismin ja anarkismin erkanemista ja kum- 
mankin liikkeen syvintä olemusta.16 

Marxin pahimpana painajaisena oli pelko, että bakuninilaiset 
keräisivät enemmistön internationaalin seuraavaan kongressiin. 
Omalta osaltaan juuri tämä seikka kehotti Marxia ohjaamaan anar- 
kisteja lähemmäksi ulko-ovea. Marxin mehukkaimpana päiväunena 
puolestaan oli saattanut olla vain haave ennättää takaisin British 
Museunin kirjastoon viimeistelemään keskeneräisiä kirjoituksiaan 
ylikuumenneen poliittisen todellisuuden keskellä. Niinpä myös so- 

sialismin kansainvälinen hiekkalaatikko oli viisasta vesittää ja ro- 
muttaa työnsä tehneenä. 

Keskeiset erimielisyydet koskivat toiminnan ja teorian suhdetta. 
Esimerkin anarkistien ja sosialistien riidoista antaa Bakuninin kä- 
sitys, että työläisten valtio ilman jatkuvan vallankumouksen liiket- 
tä johtaa vain vankileirien saaristoon (jonka tunnemme sittemmin 
myös Aleksandr Solzenitsynin samannimisestä romaanista).1!? Toi- 
saalta Marxin mukaan anarkismi ilman tukevaa teoriaa saattoi olla 
vain ”porvarillista ja naiivia haihattelua”. Yhteistä Bakuninille ja 
Marxille oli, että he molemmat pitivät toistensa näkemyksiä hai- 
hatteluna mutta eri perustein. Anarkisteja leimasi kieltämättä se, 
ettei heillä ollut tukenaan historiallista eikä taloudellista teoriaa. 
He korostivat ohjelmien käytännöllistä toimeenpanoa ja pitivät 
myös marxismia autoritaarisena johtajaoppina. Sen sijaan anarkis- 
mille ominainen jatkuvan vallankumouksen idea jäi henkiin myös 
vuoden 1917 jälkeen — toisin kuin käsitettä edelleen kehitellyt Lev 
Trotski (1879—1940), jonka salamurhaajan synkkä koura tavoitti 
Meksikossa Josif Stalinin (1879-1953) toimeenpanemien puhdistus- 
ten seurauksena. 

On vaikea sanoa, kumpi seikka lopulta johti sosialistisia aate- 
suuntia totalitarismin tielle, liika pohdiskelu ja dogmaattisuus vai 
reipas toimeliaisuus, jota anarkistit olivat edustaneet. Marxilla it- 
sellään ei ollut anarkistien toimintakyvystä korkeaa kuvaa. Hän 
päätyi pitämään anarkismia oikeutettuna vain siinä tapauksessa, 
että proletariaatti ei ole vielä kyllin järjestäytynyttä toimiakseen 
luokkana. Hän siis vastakohtaisti työväen joukkoliikkeen ja anar- 
kistien järjestämät tempaukset pitäen niitä pelkkinä yksittäisten 
ajattelijoiden kyhäileminä lahkoina, joille kunnon työväenluokkai- 
sen taistelijan piti pysyä kylmänä. Marx näytti pitävän ammatti- 
yhdistyksiä, lakkoja ja mielenosoituksia anarkisteille täysin vierai- 
na toimintamuotoina ja katsoi heidän vain välttelevän todellista 
politiikantekoa.!8 Tosiasiassa juuri näihin toimintamuotoihin anar- 
kistit olivat turvautuneet. Marxin jälkeen myös Vladimir Iljits 
Lenin (1870-1924) väitti vuoden 1906 teeseissään anarkismin ole- 
van ainoastaan ”nurinpäin käännettyä porvarillista individualis- 
mia”. Jokainen voi itse päätellä, kuinka oikeassa he lopulta olivat. 

Sen sijaan Lev Trotskin teoksessaan Jatkuva vallankumous teh- 
tailema ajatus kehittyvästä ja muuttuvasta vallankumouksesta oli 
saavuttanut Leninin suosion jo Venäjän ensimmäisen vallanku- 
mouksen päätyttyä bolsevikkien tappioon.!? Anarkistista alkuperää 
oleva dynaamisen vallankumouksen idea vaikutti sittemmin myös 
suomalaisten itsenäistymiskehitykseen. Se onkin oivallinen esi- 
merkki anarkismin konkreettisista toteutumismuodoista. Piileskel- 

lessään Suomessa Lenin (alkuperäiseltä nimeltään Uljanov) oli näet 
luvannut tamperelaisille, että vallankumouksen voittaessa Venä- 
jällä hänen puolueensa kunnioittaisi kansojen itsemääräämisperi- 
aatetta ja myöntäisi Suomen kansan niin tahtoessa Suomelle itse- 
näisyyden. Lupaus annettiin Tampereen työväenyhdistyksen talos- 
sa samassa salissa, jossa nykyisin sijaitsee maailman ainoa toimin- 
nassa oleva Lenin-museo. Juuri tämä vapauden ja itsemääräämis- 
oikeuden korostaminen oli useasti omassakin mielessäni niinä Tam- 
pereen-vuosinani syksystä 1987 syksyyn 1992, jolloin asuin Hä- 
meenpuistossa täsmälleen tuota historiallista paikkaa vastapäätä 
olevassa talossa. Leninin antamasta itsenäisyyden vakuutuksesta 
tuli myöhemmin Suomen ulkopolitiikan keskeinen opinkappale, 
vaikka kuluneiden vuosien aikana sen voimassaoloa jouduttiin koet- 
telemaan ja lujittamaan myös monin sotilaallisin toimin. Suomen 
kansan historialla ja Suomen valtion käsitteellä on siis kiinteä yh- 
teys anarkistiseen vapauden ja itsenäisenä valtiona elämisen peri- 
aatteeseen, ja sitä havainnollistavat myös useat myöhemmin käsi- 
teltävät ja kansamme historiaan liittyvät seikat. 


Ristiriitoja seurakunnassa 


Merkittävä mielipiteiden jakaja Marxin ja Bakuninin välillä oli ollut 
heidän suhteensa uskontoon. Marxin kanta uskontoihin tunnetaan 
parhaiten hänen lausahduksestaan ”uskonto on oopiumia kansalle”. 
Tosiasiassa tuo lentoon lähtenyt lause ei edusta Marxin käsityksiä 
uskonnoista kovinkaan hyvin. Hän ei asennoitunut uskontoihin lä- 
heskään yhtä torjuvasti kuin viranomaiset nykyisin suhtautuvat 
esimerkiksi huumausaineisiin. On hyvä muistaa, että 1800-luvulla 
oopiumia pidettiin vielä suhteellisen lievänä huumeena ja sitä käy- 
tettiin lääketieteessä narkoosin aikaansaamiseen. Marx oli halun- 
nut sivuuttaa uskonnot pitäessään niitä pelkkinä harmittomina 
muinaisjäänteinä, jotka tieteen kehitys aikaa myöten jättäisi 
jälkeensä — aivan niin kuin moderni anestesia on sivuuttanut opi- 
aattiset nukutusaineet. 

Marxin haastaja Mihail Bakunin puolestaan katsoi, että vasta 
ateistinen Jumala-uskon kieltäminen on todellisen vapauden tun- 
nusmerkki, kun taas uskonto on pyörryttävä hallusinogeeni, jonka 
vaaroja jokaisen ihmisen oli syytä varoa. Hän siis seisoi juuri tuolla 
Dostojevskin kuvailemalla ”toiseksi ylimmällä rappusella”. 

Sekä Marxia että Bakuninia yhdisti tietty pietistinen eetos. Yhä 
edelleen sitä edustaa kieltoja ja itsekuria tähdentävä luterilainen 
kulttuurimme, joka pyrkii estämään rajatilojen tavoittelun ja kont- 

rolloimaan nautintojen jakelua. Sitä vastaavan kaksinaismoralis- 
min kahleissa yksilön ei ole lupa livetä sen enempää viranomais- 
vallan määrittelemästä reaalitodellisuudesta kuin tajuntateollisuu- 
den monopoleistakaan toisenlaisten maailmojen kuvitteluun. Us- 
konnon, huumeiden ja filosofian kohtuullinen siemailu eivät liene- 
kään vain todellisuuspaon muotoja vaan myös mustavalkoisen to- 
dellisuuden kyllästämistä väreillä ja mielikuvituksen hurmiolla. 
Sitä hyödynsivät myös anarkistien ja sosialistien omat utopiat. 
Mutta nähtävästi uskonnoilla ja päihteiden käyttämisellä pitää olla 
myös selkeät rajoituksensa. Tämä käy ilmi Bakuninin pyrkimyk- 
sestä vapaan ja riippumattoman ihmisen luomiseen ja hänen luotta- 
muksestaan ihmisen järkeen. 

Toisin kuin Marxille, Bakuninille vasta selvä kapinointi Jumalaa 
vastaan on vapauden ensimmäinen ilmaus. Hän sanoo: ”Jos Jumala 
on kaikki, silloin ihminen ja reaalinen maailma eivät ole mitään.” 
Ja: ”Jos Jumala on isäntä, ihminen on orja.”2? Uskonnollinen 
orjuutus johtaa Bakuninin mielestä myös valtiolliseen ja poliittiseen 
orjuutukseen: 


Jumalan orjina ihmisten täytyy olla myös Kirkon ja Valtion orjia. 
[...] Siis jos emme halua alistua orjuuteen [...], emme saa tehdä pie- 
nintäkään myönnytystä yhtä vähän teologian kuin metafysiikan- 
kaan Jumalalle.?! 


Bakuninin teksteistä voidaan löytää ajatuskulku, jota on mahdol- 
lista kutsua ”käänteiseksi ontologiseksi todistukseksi”. Sen mukaan 
Jumalan olemassaolosta seuraa pelkkää inhimillistä kurjuutta, kun 
taas ihmisen vapautta ja hyvinvointia on syytä pitää osoituksena 
yli-inhimillisten valta- ja voimatekijöiden poissaolosta: ”Jos Jumala 
on olemassa, ihminen on orja. Mutta ihminen voi ja hänen täytyy 
olla vapaa. Siispä Jumalaa ei ole.”22? Molempien päätelmien ennak- 
koehdot jäävät tosin leijumaan ilmaan. Sekä ihmisen vapaus että 
Jumalan olemassaolo ovat pysyvästi todistumattomia asiantiloja, 
ellei sitten ajatella kuten Kant, että ihmisen on joka tapauksessa 
pidettävä itseään vapaana voidakseen toimia. Näin ollen aktiivisen 
toiminnan olemassaolo sinänsä olisi osoitus ihmisen vapaudesta. 
Juuri näin myös Bakunin näyttää ajattelevan. Keskeistä hänellekin 
on Jumalan ja vapauden asettaminen vastakkain. Asioistahan on 
voitu ajatella esimerkiksi Benedictus de Spinozan tavoin niin, että 
vapaus oikeastaan kuuluu Luontoon ja että Luonto puolestaan on 
jumaluuden kosminen ilmaus. Bakuninin näkökulmasta tällainen 
metafyysinen perustelu asettaisi kuitenkin ihmisen alttiiksi auk- 
toriteeteille aivan kuten poliittinenkin. Se kytkisi ihmiset yhden to- 

dellisuuden kahleisiin, josta heille ei avautuisi muuta ulospääsyä 
kuin Bakuninin itsensä edustama kapinointi. 

Bakuninin ajattelussa valtionvastaisuus ja uskontokritiikki liit- 
tyivät yhteen. Hänen mielestään valtio on kirkon nuorempi veli, ja 
se rakentuu väistämättä teologiselle perustalle. Vastaavan käsi- 
tyksen siitä, miten valtioleijonat lepäävät totemistis-ritualistisen 
spekulaation laitumilla, on esittänyt tunnetusti Sigmund Freud. 
Myös erään oman vuosisatamme huomattavimman anarkistin, Si- 
mone Weilin (1909-1943), Ilias-esseestä voi löytää elegantin tulkin- 
nan siitä, kuinka ihmiset itse loivat ontologisen oletuksensa Juma- 
lasta vallan ja väkivallan takuumieheksi.?5 Sen mukaan ihmiset 
edellyttivät metafyysisten jumalhahmojen olemassaolon vain luon- 
nonvarojen niukkuudesta tai ihmisten keskinäisestä kilpailusta joh- 
tuvien riitojen sovittelijaksi. Kyseinen teema on suosittu eksis- 
tenssifilosofioissa laajemminkin. Entä mitä merkitystä anarkistien 
harjoittamalla uskontokritiikillä voi olla meidän ajallemme? 

Marxin mielestä Bakuninin kritiikki oli taistelua tuulimyllyjä 
vastaan. Jos on osoitettu, että Jumalaa ei ole, ihmisen kapina juma- 
luutta vastaan on tuhoon tuomittua ja turhaa — yhtä toivotonta kuin 
silloin, jos kaikkivaltias Jumala on. Yhdessä tapauksessa ihmistä 
rangaistaan, toisessa ei. Mutta niin Marxin kuin Bakunininkin mie- 
lestä ihminen on ainoa itsevaltias lainsäätäjä, eikä moraalilla ole 
heidän mielestään perustaa metafyysisissä järjestelmissä. Siinä 
missä Marx osoittautui pelkäksi ateistiksi, joka pitää kysymystä 
Jumalan olemassaolosta turhana, Bakunin puolestaan profiloitui 
jyrkäksi antiteistiksi, joka pyrki aktiivisesti kieltämään jumalien 
olemassaolon nähden jumaluutta koskevissa oletuksissa pelkkää 
vallankäyttöä ja sumutuksen ja hämäyksen aineksia. Vastustami- 
seen sitoutuvan asenteensa vuoksi Bakuninin uskontokritiikki oli 
enemmän kristinuskon leimaamaa kuin Marxin, mutta samalla se 
saattoi olla myös perustellumpaa ja vakavammin otettavaa. 

Anarkistien ja sosialistien edustamaan materialismiin on usein 
liitetty ateismi tai jopa antiteismi, ja dogmaattisena tämänkaltai- 
nen asennoituminen on jäänyt niiden uskonnollisten opinkappalei- 
den leimaamaksi, joita vastaan niillä on pyritty käymään, aivan 
niin kuin vastakohdat usein tuottavat toisensa jo dialektisestikin 
katsoen. Mikäli asiaan liittyvä kiihkomielisyys hylätään ja asiaa 
syvennytään tarkastelemaan rauhallisesti, käy ilmi, että ateismi ja 
antiteismi ovat samalla tavoin uskonnon leimaamia kuin uskonto 
itse. Kieltämällä jumaluuden ateisti ja antiteisti itse asiassa tun- 
nustavat jumaluutta, sillä kieltäessään raivokkaasti uskonnon he 
myöntävät uskonnolliset väitteet merkityksellisiksi ja tulevat itse- 
kin tarjonneiksi ehdotelmia kysymykseen, mikä on se jumaluus, 

jonka he kieltävät. Tällainen asennoituminen on itse asiassa hie- 
man hupsua, eikä ateismin ja antiteistin käsitteitä voisikaan olla 
olla olemassa ilman teismiä eli jumalauskoa ilmaisevaa käsitettä. 
Eihän ole olemassa myöskään keijukaisten kieltämisen käsitettä 
eikä nimitystä keijukaisten kieltäjille, vaikka muutamat uskovat 
keijukaisiin ja toiset eivät usko. Filosofisinta olisi omaksua agnos- 
tismi, jonka mukaan uskonnollisista asioista ei voida saada varmaa 
tietoa, ja siksi ne olisi viisainta jättää ratkaisematta. 

Toisaalta Bakuninin sen enempää kuin Marxinkaan uskontokri- 
tiikin kohteena ei ollut ensisijaisesti ihmisen hengellisyys tai uskon- 
nollisuus sinänsä vaan kirkkojen harjoittama epäpyhä vallankäyttö. 
Valitettavasti kumpikaan heistä ei pystynyt luomaan oman mate- 
rialisminsa puitteissa sellaista eettistä yhteiskuntateoriaa, joka olisi 
osoittanut ihmisten suhteille moraalisen perustan. Pikemminkin 
heidän naturalisminsa vain vahvisti sitä ahneuden, kilpailun ja 
raakuuden tunnekenttää, jonka vallassa ihmiset takertuivat yhä 
säälimättömämmin toistensa kurkkuun kiinni ja raivasivat tilaa 
myös ontologisen Jumalan postuloimiselle sekä hänen tarjoamalleen 
pelastukselle. Tässä valossa lienee ymmärrettävää, miksi nykyiset 
anarkistiliikkeet etsivät etiikan perustaa sekä uskonnollisen että 
systeemifilosofisen metafysiikan ulkopuolelta: suorista kohtaami- 
sista ja toisen ihmisen kasvoista.?* 


Joukko-oppien tuolle puolen 


Monet ovat tottuneet ajattelemaan, että sosialismi oli etupäässä 
itämainen ilmiö, johon liittyivät muiden muassa Neuvostoliitto ja 
Kiina ja jonka voimin koko maailma koetettiin muuttaa jättiläis- 
mäiseksi Pohjois-Koreaksi. Mutta kyllä sosialistiset aatteet olivat 
nimenomaan länsieurooppalaisia luomuksia. Myös niiden päämuo- 
toilija Karl Marx valmisti teoreettiset tuotteensa konservatiivisen 
britti-imperiumin pääkonttorissa, Lontoossa. Kenties paikan ilma- 
piiri vaikutti sosialismin muotoutumiseen valtio- ja auktoriteetti- 
keskeiseksi johtajaopiksi. Sen sijaan vapautta, veljeyttä ja tasa- 
arvoa korostavassa mannereurooppalaisessa ajattelussa anarkismil- 
la on aina ollut tilaa. 

Anarkismia toimeenpantiin tunnetussa Pariisin kommuunissa, 
jonka organisoivat muutamat Bakuninin kannattajat vuonna 1871. 
Sen tarkoitus oli toimia eräänlaisena sosialistisen yhteiskunnan pe- 
russoluna, mutta ainakin historiankirjojen mukaan yritys jäi pel- 
käksi kapinaliikkeeksi.?5 Keskeistä modernin ajan anarkisteille oli 
anarkismin ja valtiovallan täydellinen katkos, joka sisältyi jo anar- 

kismin alkuperäiseen ohjelmaan. Bakunin katsoi sosialistien pyrki- 
vän organisoimaan kansanjoukkoja vain pystyäkseen kaappaamaan 
valtion vallan, kun taas anarkistien päämääränä oli valtioiden 
täydellinen luhistuttaminen ja vallan jakaminen federaatioille eli 
yhdistyksille. 

Tuloksena piti olla kansalaisten vapaita yhteenliittymiä, joiden 
vallankäyttö on mahdollisimman pitkälle kansalaisten omissa käsis- 
sä. Federalismissa ei ollut kyse sen enempää filosofisen yksituumai- 
suuden kuin taloudellisen tai poliittisen kollektivisminkaan lietso- 
misesta. Sen sijaan katsottiin, että federalismi voisi taata yksilöille 
laajimman mahdollisen itsemääräämisoikeuden. Mitä pienempiä po- 
liittiset yksiköt ovat, sitä suurempaa on ihmisyksilön pienikin va- 
paus, mikä on hyvä muistaa myös tässä Euroopan valtioliittoon 
integroituvassa unioni-Suomessa. 

Bakuninin kannattama federalismi ei siis pohjustanut tietä ensi- 
sijaisesti suurille liittovaltioille tai edes kansallisvaltioille, vaan etu- 
sijalla oli aina yksilöiden mahdollisimman suuri vaikutusvalta ja 
onni. Puolustaessaan federaatioita anarkistit eivät tarkoittaneet 
tällä käsitteellä valtioliittoja vaan ihmisten vapaita yhteenliittymiä. 
Federalismin ohella anarkistinen teorianmuodostus on korostanut 
kansalaisten spontaaniutta eli oma-aloitteisuutta. Bakuninin mie- 
lestä mikään hyvä ei synny koskaan pakottamalla vaan luomalla 
ihmisille mahdollisimman suotuisat edellytykset oman tahtonsa 
sekä omien toiveidensa, halujensa ja tarpeidensa toteuttamiseen. 
Jos siis valtiomuotoisia yhteenliittymiä on, syntykööt ne pakotta- 
matta kansalaisten omasta tahdosta eikä taloudellisesti tai poliitti- 
sesti ylhäältä ohjattuina. Teoksessaan ”Valtiollisuus ja anarkia” 
vuodelta 1873 Bakunin kirjoittaa anarkistien päämääristä seuraa- 
vasti: 


Uskomme, että ihmiset voivat olla onnellisia ja vapaita vain, kun 
he luovat itse oman elämänsä organisoituen alhaalta ylöspäin itse- 
näisten ja täydellisen vapaiden yhteenliittymien kautta, ei alamai- 
sena millekään viralliselle hallintovallalle vaan avoimina kaikkien 
puolueiden ja yksilöiden erilaisille ja vapaille vaikutuksille.26 


Anarkistien tavoitteista tärkein on kautta aikojen ollut vapaus. 
Myös auktoriteettienvastaisuus sekä julkisen vallan ja yksityisen 
edun välinen konflikti heijastelevat perimmältään juuri tuota va- 
pauden ongelmaa. 

Vapaus voi luonnollisesti olla kansakuntien tai ihmisryhmien 
vapautta, mutta vapauden tärkein toteutumisyhteys on väistämättä 
yksilö ja hänen elämänkokemuksensa. Vapauden kaipuu ja sen 


31 


tavoittelemisesta johtuvat ongelmat ilmenevät konkreettisesti anar- 
kistien omasta elämänhistoriasta. Henkilö, jonka vapaudenjulistus 
kuului edellä siteeratulla tavalla, joutui kiertämään takaa-ajettuna 
koko maailman, mikä tuon ajan kulkuvälineillä suoritettuna on 
kunnioitusta herättävä teko. Venäjällä syntynyt nuori aatelinen oli 
tähdännyt alun perin sotilasuralle, mutta hän pettyi pahasti Ve- 
näjän harjoittamaan suurvaltapolitiikkaan ja erityisesti Puolan 
huonoon kohteluun. Niinpä hän erosi Venäjän armeijasta ja päätyi 
ensin Berliiniin, jossa hän opiskeli filosofiaa, ja myöhemmin Parii- 
siin, jossa hän vuonna 1844 tutustui Marxiin ja Proudhoniin. 

Bakuninin persoonassa yhdistyivät harvinaisella tavalla esteet- 
tis-idealistinen haaveilija ja käytännön organisaattori. Ranskassa 
hänet oli tuomittu kuolemaan vallankumouksellisesta toiminnasta 
vuonna 1847. Hänet palautettiin neljän vuoden kuluttua Venäjälle, 
jossa hän virui vankilassa, kunnes hänet maan tavan mukaisesti 
karkotettiin Siperiaan vuonna 1857. Sieltä Bakuninin reitti suun- 
tautui erinäisten vaiheiden kautta Japaniin, jonne hän rantautui 
vuonna 1861 päästyään pakenemaan pakkotyöleiriltä. Saman vuo- 
den kesällä Bakunin matkusti Tyynenmeren yli San Franciscoon ja 
Amerikan mantereen halki New Yorkiin. Hänellä oli enää yksi 
valtameri ylitettävänään, ennen kuin hän saapui jälleen Euroop- 
paan, tällä kertaa Lontooseen. Viimeisten viidentoista vuoden ai- 
kana hän asui lisäksi Puolassa, Liettuassa, Ruotsissa ja Italiassa ja 
kirjoitti edellä siteeratun ”Valtiollisuus ja anarkia” -teoksen lisäksi 
tärkeän käsikirjoituksen ”Jumala ja valtio”, joka julkaistiin 
postuumisti vuonna 1882.27 Ruotsissa ollessaan hän muun muassa 
yllytti ruotsalaisia valloittamaan entisen provinssinsa Suomen ta- 
kaisin Venäjältä. 

Bakunin kuoli vuonna 1876 Bernissä, puolueettoman Sveitsin 
maaperällä. Hänen elämänsä valottaa edelleen sitä, kuinka anar- 
kistit ovat olleet aivan yhtä kosmopoliittisia ja valtioiden rajoista 
piittaamattomia kuin heidän arvostelemansa kapitalistit ja pää- 
omien virrat. Tämä näennäinen ristiriita ei vielä tee anarkistien 
ajattelusta kompleksista, sillä heidän kansainvälisyyteensä on liit- 
tynyt aina pakolaisuutta. Samantyyppinen jännite leimaa anarkis- 
tien suhdetta tieteeseen. Anarkistit ovat olleet myös tiedepoliittisia 
pakolaisia. 

Irtautuminen historiallisesta materialismista 


Sen, joka karsastaa kommunismia, pitäisi väistämättä kavahtaa 
myös tiedettä ja muuta yliyksilöllistä ajattelua. Anarkistien esittä- 
mä tiedekritiikki ei johdukaan vain heidän kollektivisminvastaisuu- 
destaan. Anarkisteja ja marxisteja yhdisti muun muassa käsitys 
historian kulun lainalaisuuksista. Toisaalta heitä erotti käsitys 
siitä, mitä nuo lainalaisuudet lopulta ovat. Anarkisteja ei voi sanoa 
enempää naturalisteiksi kuin vulgaarimarxilaisiksi materialisteik- 
sikaan. Käsityksestä, että historian ja materian liikuntojen loppu- 
tuloksena olisi työväenluokan vallankumous, heidän ajatuksensa 
ovat kaukana. Anarkistien mielestä mikään ei tapahdu itsestään. 

Myös anarkistien oma poliittinen teoria pääsi kuitenkin muotou- 
tumaan paikoin ”tieteelliseksi”. Erityisesti tämä koskee historian- 
kirjoitusta. Anarkistisen käsityksen mukaan historiankirjoitus si- 
nänsä on pelkkä konflikti, jonka tulkinnasta vain on päästy sopi- 
mukseen. Myöhempien anarkistien valtionvastaisuus onkin kaksi- 
suuntaista: se on kapitalismin ja sosialismin vastaista, se on kriitti- 
syyttä alkuperäisessä filosofisessa merkityksessä. Anarkismin pasi- 
fistisuutta alleviivaa tosiasia, että anarkismi kehittyi myöhemmin 
myös naturalismin vastaiseen suuntaan. 

Bakuninin kuoltua Euroopan johtavaksi anarkistiksi nousi venä- 
läisen ruhtinassuvun prinssi Pjotr Kropotkin (1842—1921), joka suh- 
tautui poliittisiin käytäntöihin vähemmän toiminnallisesti ja, mi- 
käli mahdollista, myös edeltäjäänsä älyllisemmin. Sergei NetSajevin 
menehtyessä Pietari-Paavalin linnoituksen eristyssellissä vuonna 
1882 saman vankilan ovi avautui Kropotkinille. Hänet oli tuomittu 
Venäjällä vankeuteen mielipiteidensä vuoksi, mutta käytännössä 
hän osoittautui melkoiseksi humanistiksi. Vapauduttuaan hän siir- 
tyi maanpakolaiseksi Sveitsiin. Marxilaisista materialisteista poike- 
ten Kropotkin ei myöntänyt, että luonnossa olisi minkäänlaista kil- 
pailua tai taistelua, vaan hän näki luonnossa pelkkää pyrkimystä 
yhteistyöhön. Teoksessaan Mutual Aid —- A Factor in Evolution 
(1902) hän katsoo, että luonto ei kelpaa sellaisenaan ihmisen toi- 
minnan perustaksi, ja vallankumousta tarvitaan asioiden saattami- 
seksi inhimillisille raiteille.28 Anarkistisiin filosofioihin liittyykin 
usein eettis-siveellinen ohjelma, jolla on transsendentaalifilosofiset 
perusteet. 

Kropotkinin hyväksytyksi tulemista omana aikanaan osoittaa se, 
että hän kirjoitti anarkismista artikkelin niinkin konservatiivisena 
pidettyyn julkaisuun kuin Encyclopedia Britannicaan.? Samaan 
tapaan kuin Marx oli saanut vaikutteita antiikin materialistifilo- 

sofeilta (esimerkiksi Demokritokselta) väitöskirjaansa tehdessään, 
Kropotkin puolestaan ylistää noin vuosina 390-270 eaa. elänyttä 
kreetalaista Zenonia, joka tunnetaan stoalaisen koulukunnan perus- 
tajana. Zenon oli Kropotkinin kirjoittaman tietosanakirja-artikkelin 
mukaan antiikin merkittävin anarkistinen ajattelija, sillä hän kielsi 
hallintovallan, valtion kaikkivoipaisuuden ja puuttumisen ihmisten 
välisiin suhteisiin. Niiden sijasta Zenon julisti yksilöllisen moraalin 
suvereniteettia, mitä voidaan pitää seurauksena hänen kosmologi- 
sista käsityksistään. Zenon tunnettiin lentävän nuolen paradoksis- 
taan, jossa nuolen lentoliikkeen tarkastelu kiinnitettiin tuohon nuo- 
leen itseensä. Tästä johtui, että jokaisessa lentoratansa pisteessä 
nuoli näytti olevan paikoillaan. Vastaavasti ihmiskuvaakin voidaan 
rakentaa yksilöiden ympärille. Zenonilta on peräisin myös Kropotki- 
nin korostama käsitys, että vaikka vaistot ja vietit ohjaavatkin 
ihmistä itsekkyyteen, luonto eräällä tavoin suojelee ihmistä, sillä ih- 
misluontoon sisältyy myös yhteistoimintaan kannustavia pyrkimyk- 
siä. 

Kropotkin edusti hyvin tämänpuoleista tieteenalaa (hän oli 
maantieteilijä), mutta hänen ei voi sanoa ratsastaneen niinkään 
luonnontieteiden edistyneisyydellä kuin niistä tekemillään filosofi- 
silla tulkinnoilla. Maantiedettä itseään on väitetty tieteistä perusta- 
vimmaksi; sijaitseehan kaikki, mitä voidaan suotuisasti tutkia, 
maan päällä. Kropotkin arvosteli esimerkiksi Charles Darwinin 
(1809-1882) teosta Lajien synty (1859) siitä, ettei teos sisältänyt 
yhtäkään kokeellista tutkimustulosta vaan ainoastaan kirjoitta- 
jansa subjektiivisia havaintoja, jotka saattoivat olla ideologioiden 
pilaamia siinä missä Darwinin haastamat uskonnotkin. Materia- 
listinen ja naturalistinen näkemys lajien välisestä kilpailusta ja 
kamppailusta ei siis kelvannut Kropotkinille, joka katsoi ihmisen 
erottuvan luonnon olentojen joukosta ajattelukykynsä, kielensä sekä 
hyvän ja pahan erottamiseen kykenevän moraalisen harkintakykyn- 
sä vuoksi. Näiden kulttuuristen ja henkisten ominaisuuksien koros- 
taminen johdatti Kropotkinia irtautumaan aikansa vaikutusvaltai- 
simpien naturalistien, Marxin ja Darwinin, opeista. Marx puoles- 
taan oli halunnut omistaa teoksensa Pääoma (1867)30 suoraan 
Darwinille, mutta hurskaana uskovaisena tämä kieltäytyi kunni- 
asta teoksen uskonnonvastaisuuden vuoksi. Kropotkin puolestaan 
asettui erilleen sekä marxilaisesta kumouksellisuudesta että Darwi- 
nin alttiudesta auktoriteeteille. 

Kropotkin oli työskennellyt 1870-luvulla maantieteilijänä muun 
muassa Ruotsissa ja Suomessa, ja hänen geologinpiirteissään lienee 
jotain samaa kuin myöhempien postmodernistien retkissä autio- 
maahan. Ne opettivat häntä lukemaan kulttuurisen ja poliittisen 

eroosion karttaa — murtumia, halkeamia, repeämiä ja railoja — sekä 
ennustamaan kokonaisia järistyksiä ja maanvyörymiä. 

Kropotkinia erotti naturalisti-nokipeikkojen veljeskunnasta myös 
hänen ylhäinen syntyperänsä. Sveitsiin emigroiduttuaan nuori ruh- 
tinas alkoi julkaista vallankumouksellista lehteä La Revolt (”Kapi- 
na”) avustajanaan Bakuninin tuttavapiiriin kuulunut italialainen 
Errico Malatesta (1853—1932). Siirryttyään vuonna 1886 Englantiin 
ja asuttuaan siellä yhteensä parikymmentä vuotta hän palasi 
vallankumouksen jälkeiselle Venäjälle mutta kuoli pian katkeroitu- 
neena ja bolsevikkien toimintaan pettyneenä.3! Luokkayhteiskun- 
nan näköalapaikastaan huolimatta Kropotkin ei suostunut sellai- 
seen harmaan eminenssin rooliin, johon hänen ylimykselliset lähtö- 
kohtansa olisivat suosittaneet häntä. Hän muun muassa organisoi 
uudelleen Ranskan anarkistien toiminnan Pariisiin kommuunin ku- 
kistuttua. Hän kannatti ”jatkuvan kapinan periaatetta”. Kokeilujen 
kehnot tulokset rohkaisivat häntä myöhemmin epäilyjen tielle, jolla 
hän eteni entistä määrätietoisemmin nähtyään sosialistisen dikta- 
tuurin tuloksen. 

Minkälaista sitten oli Kropotkinin ja muiden anarkistien edusta- 
ma materialismi tai naturalismi? Ne olivat varsin kaukana esimer- 
kiksi nykyaikaisen yliopistofilosofian omaksumista realismin lajeis- 
ta. Olevaista koskevana ajatteluna filosofia ei ollut anarkisteille 
vain todellisuuden perimmäisen rakenteen etsimistä, vaan se oli 
olemassaolon inhimillisten merkitysten pohtimista. Niinpä materia- 
lismikin johti anarkisteja heidän omaa persoonaansa puhutteleviin 
kysymyksiin, kun taas systeemifilosofisesta materialismista syntyi 
lähinnä tuota olemassaoloa koskevaa oppia eli ontologiaa. Kropotkin 
edustikin materialismikritiikillään jo anarkistien toista sukupolvea. 
Hän oli ehtinyt pitkälti irrottautua siitä yksipuolisesta naturalis- 
mista, joka oli aiemmin vanginnut myös yhteiskuntateoreetikoiden 
mielenkiinnon. 

Anarkistien suhtautuminen reaalitieteisiin oli, kuten arvata 
saattaa, kriittistä. Kropotkinin ja Bakuninin ajatukset olivat tässä 
suhteessa samansuuntaisia. Jo Bakunin oli tunnettu vihamielisyy- 
destään erityistieteitä kohtaan, ne kun perustuivat todellisuutta 
koskeviin keinotekoisiin rajauksiin ja rakensivat oikeutuksensa nii- 
den varaan. Kantilaista filosofiaa mukaillen Bakunin katsoi, että 
tiede onnistuu käsittelemään vain todellisuutta koskevia ajatuksia 
mutta ei todellisuutta itseään. Hänen mielestään tiede onnistuu 
kuvailemaan ja jäljentämään elämää mutta ei elämään sitä. Tie- 
dettä leimaavat persoonattomuus, abstraktius ja kurinpito lakien 
avulla, kun taas todellista elämää ja filosofiaa luonnehtivat yksi- 
löllisyys, omaperäisyys ja elämyksellisyys. Bakuninin julistamaa 

yksilöllisyyden ylistystä voi pitää arvioijan omasta näkökulmasta 
riippuen joko romanttisena tai realistisena. Joka tapauksessa hän 
lähentyi omalla anarkismillaan eksistenssifilosofioita, Nietzscheä ja 
niin sanottuja elämänfilosofioita. Anarkistien kanta tieteeseen ei 
ollut ainakaan vahingollisempi kuin myöhempien tieteellisten sosia- 
listien, jotka halusivat naamioida poliittiset dogminsa ”tieteiksi” ja 
vaativat sitten oman objektiivisuusihanteensa mukaista tieteelli- 
syyttä kaikilta filosofeilta. 

Naturalismin vastainen tiedekäsitys leimasi myös anarkisteille 
läheisen Nietzschen ajatuksia. Juuri hän tulkitsi naturalistista 
maailmankatsomusta keskiluokkaisten ja porvarillisten ihanteiden 
läpäisemäksi. Tämä saattaa edelleen horjuttaa monien nykyisten 
naturalistien ja materialistien halua pitää Nietzscheä yhtenä aate- 
veljenään. Iloisessa tieteessään Nietzsche toteaa, että useimmat 
luonnontutkijat 


[...] kuuluvat tässä katsannossa ”kansaan”, heidän esivanhempan- 
sa ovat olleet köyhiä ja vähäpätöisiä ihmisiä, jotka ovat tienneet 
omasta kokemuksestaan liiankin hyvin, kuinka vaikeata on tulla 
toimeen. Koko englantilaisesta darvinismista huokuu eräänlainen 
englantilainen liikaväestön ummehtunut ilma, kuin hädässä ja 
ahtaudessa ahertavien pikkueläinten haju. Mutta ihmisen pitäisi 
luonnontutkijana tulla ulos inhimillisestä loukostaan: luonnossa ei 
vallitse hätätila, vaan yltäkylläisyys, aina mielettömyyteen saak- 
ka. Olemassaolon taistelu on vain poikkeus, se merkitsee elämän- 
tahdon tilapäistä rajoittumista: suuri ja pieni taistelu koskee kaik- 
kialla etevämmyyttä, kasvua ja laajentumista, valtaa vallantahdon 
mukaisesti, joka on juuri elämän ehto.3? 


Selvimmin Nietzschen tekstistä välittyy hänen vastenmielisyytensä 
henkisesti ja fyysisesti ahdasta tehokkuusyhteiskuntaa kohtaan. 
Katkelmassa esitetään pääpiirteissään idea, joka oli myös Kro- 
potkinin lanseeraaman keskinäisen avun periaatteen taustalla. 
Monet Nietzschen kriitikot ovat puolestaan nähneet nietzscheläisen 
vallantahdon pelkästään kielteisenä ilmiönä. Tosiasiassa taistelu 
edusti kaikille anarkisteille vain poikkeustilaa ja ilmensi silloinkin 
kasvua, elämänuskoa ja todellisuuden kehittymistä: suurenmoisen 
ihmisyyden aamuruskoa. Niinpä edellä siteeratussa tekstissä kitey- 
tyy juuri sellainen kulttuurin massaluonteen halveksinta, joka on 
ollut yhteistä kaikille anarkisteille. Ihmiskunnan ja luonnon saman- 
kaltaisena näkeminen sekä ihmistä ja hänen yhteiskuntaansa 
leimaava sarjoittuminen eivät ole olleet suinkaan ihmisen itsensä 
vaan hänen luomansa naturalistisen ideologian ominaisuuksia. 

Metafysiikkakritiikki 


Anarkisteille ominaisesta perinpohjaisuudesta johtunee, ettei hei- 
dän esittämänsä tiedekritiikki ollut vain systeemifilosofista tai val- 
litsevia teorioita täydentävää vaan tulkitsevaa ja periaatteellista. 
Vaikka tiede viekin voiton uskonnoista, sekään ei ole niin viatonta, 
ettei tieteellinen itsekriittisyys velvoittaisi epäilemään myös tieteen 
omien pykälien pyhyyttä. Erityistä huomiota ansaitsee Bakuninin 
esittämä metafysiikkakritiikki. Metafysiikallahan tarkoitetaan ole- 
vaisen syvintä olemusta koskevia näkemyksiä tai ajattelun yleistä 
perustaa, ja sellaisena sen ala on uskontoja laajempi. Bakuninin 
mielestä uskonnollisen metafysiikan halla panee myös tieteen ja 
filosofian viljaa. 1800-luvun puolivälin aikalaiskriittisissä teksteis- 
sään hän kirjoittaa näin: 


Metafyysikoilla emme tarkoita ainoastaan niitä harvoja Hegelin 
oppien seuraajia, joita vielä on jäljellä, vaan myös positivisteja ja 
yleensäkin ottaen kaikkia tieteen jumalattaren nykyaikaisia palvo- 
jia, kaikkia, jotka sinnikkäästi mutta historiaa ja tulevaisuutta 
vaillinaisesti tuntien ovat luoneet itselleen ihanteellisen yhteis- 
kuntajärjestelmän, johon he haluaisivat Prokrusteen tavoin pakot- 
taa myös tulevaisuuden sukupolvet — millä tahansa hinnalla. Ki- 
teytetysti: heitä ovat kaikki ne, jotka sen asemasta, että tunnustai- 
sivat ajattelunsa ja tieteensä vain yhdeksi käytännöllisen ja yh- 
teiskunnallisen elämän tuotteeksi, elävät itse niin lähellä tuota 
kurjaa elämää, että pitävät sitä oman ajattelunsa ja epätäydellisen 
tieteensä käytännöllisenä luomuksena.33 


Bakuninin viittaama Prokrustes oli kreikkalaisesta tarustosta tuttu 
rosvo, joka kellisti uhrinsa vuoteeseen. Jos sänky oli liian pitkä, hän 
venytti vankinsa vuoteen mittaiseksi, jos liian lyhyt, hän sahasi 
uhriltaan jalat poikki — melkoinen pervo siis. Bakuninin mielestä 
moderni tiede on ollut tasapäistämisen ja lukumääräistämisen ihan- 
teissaan aivan yhtä optimoivaa ja tehnyt sen yksilöiden kustan- 
nuksella. Aina ajankohtaisia teemoja, joista nykyajan yhteiskunta- 
tieteitäkin jatkuvasti moititaan, ovat juuri yksilöllisen kokemuksen 
ja persoonallisen elämyksellisyyden typistäminen sekä subjektiivi- 
sen tiedonmuodostuksen vähättely. 

Toinen merkittävä kannanotto, joka Bakuninin tekstistä hahmot- 
tuu, koskee tieteen ja kansalaisyhteiskunnan suhdetta. Metafysiik- 
kaa syntyy, kun tieteenharjoittajat ja filosofit eivät tunnusta oppi- 
ensa käytännöllistä alkuperää vaan syyttävät onnettomasta elämäs- 
täänkin liiallista järkeilyä. Kaukana on siis roomalaisen runoilijan 

Catulluksen vastaus kysymykseen, mikä tuottaa teoksesi: ”Elämä!” 
Tieteiden elämänvieraudesta Bakunin ei syytä suinkaan tieteiden ja 
filosofian kriittisiä pyrkimyksiä vaan ihmisten oman kunnianhimon 
aiheuttamaa sokeutta. Hänen metafysiikkakritiikkinsä pitää monin 
kohdin yhtä Martin Heideggerin, tuon Schwartzwaldin juurevan 
kansanihmisen, mielipiteiden kanssa — tosin toisesta poliittisesta 
näkökulmasta. Kaikella filosofisella ajattelulla onkin ilmeisesti oma 
metafysiikkansa ja sen mukainen kritiikkinsä, joka lienee tyhjenty- 
mätöntä. 

Bakuninin esittämä tiedekritiikki sai jatkoa hänen käsitykses- 
sään hegemonisesta vallasta. Hegemoniallahan tarkoitetaan ideo- 
logista valtaa, jota käyttää jokseenkin suppea ylimystö tai eliitti, 
aivan kuten italialainen filosofi Antonio Gramsci (1891-1937) on 
esittänyt 1920-luvun teksteissään.34 Jo vuonna 1873 Bakunin kir- 
joitti aiheesta seuraavasti: 


Jos tiede määrää elämän lait, niin ihmiskunnan suurta enemmis- 
töä, miljoonia ihmisiä, hallitsee vain tuhat tai parituhatta tiede- 
miestä. [...] Onko koko Euroopassa saati Venäjällä niin paljon oppi- 
neita? Ehkä kaksi- tai kolmekymmentä. Ja nuo pari-, kolme- 
kymmentä hallitsevat sitten koko maailmaa! Voitteko kuvitella 
nurinkurisempaa despotismia?55 


Yllä sanottu ei ole selvästikään pelkkää omaperäisen ajattelun eikä 
sen harvinaisuuden ylistystä. Pitääkin paikkaansa, että filosofian 
suunnannäyttäjiksi on vuosisatojen kuluessa tunnustettu vain muu- 
tamia kymmeniä ihmisiä. Ovatko he siis olleet oivallisia ja ainut- 
laatuisia neroja vai pelkkiä ajassa liikkuneiden aatevirtausten sym- 
bolisia henkilöitymiä, eräänlaisia filosofisten kehitystrendien on- 
nekkaita leikkauspisteitä, joiden nimet on kaiverrettu historian 
kunniatauluun? 

Ajatelkaamme esimerkiksi cogito, ergo sum -johtopäätöstä. Se on 
pysyvästi liitetty kuningashoveissa keikailleen salonkiherra Ren6 
Descartes'n nimiin. Silti on mahdollista ja jopa todennäköistä, että 
ainekset samaan murahdukseen ovat kyteneet kenen tahansa mieli- 
kuvituksessa, vaikka heillä onkin ollut filosofian harjoittamiseen 
liikenevää joutoaikaa huomattavasti vähemmän. Koetapa itse kek- 
siä jokin ajatus, jota kukaan toinen ei ole varmasti ajatellut ennen 
sinua! Saatat sellaisen keksiä, ja siinä onkin kaiken filosofian alku. 
Yksilöllisen luovuuden harvinaisuutta voi siis pitää todisteena yhtä 
hyvin individualistisesta ajattelusta kuin sen puuttumisestakin. 
Mutta kumpikaan katsantokanta ei oikeuta autoritaarista mieli- 
pidejohtajuutta. Vaikka anarkistisessa filosofian harjoittamisessa 

ihannoidaan yksilöä, siinä myös yksilöidään ihanteet tarkemmin. 
Sille on ominaista valpas itsekriittisyys, joka kohdistuu subjekti- 
vismin varjopuoliin. 

Entä mitä merkitystä Bakuninin ruoppaamalla metafyysisen tai- 
vaan tähtikultilla voi olla omalle ajallemme? Filosofian historia on 
ollut filosofien historiaa sekä hyvässä että pahassa. Anarkistien vii- 
saus voisi olla nykyään vaikka tällainen: aivan kuten populaari- 
musiikki elää nyt esimerkiksi Robbie Williamsin, Britney Spearsin 
ja Lady Gagan lumoissa, niin myös filosofia on aina yhdistetty har- 
vojen megatähtien nimiin. Tämä ei ole johtunut vain yksilöiden 
omista ansioista, vaan filosofiksi julistaminen on ollut myös ajat- 
telun vartiointitoimintaa, jota valvoo tuottajan kultasormi. Filosofi- 
set aatevirtaukset on luettu tiettyjen ajattelijoiden ansioiksi juuri 
siksi, että heidän nimensä ja persoonansa on sopinut jonkin tietyn 
suuntauksen yksilöä suurempiin tarkoitusperiin. Tämän kontrollin 
läpi on joskus päässyt huomattavia filosofeja pelkillä omilla kyvyil- 
lään, mutta heidät on leimattu oman aikansa ulkopuolisiksi. Esi- 
merkiksi Kierkegaard ja Nietzsche löydettiin ja tunnustettiin vasta 
kuolemansa jälkeen, eikä heidän karismansa lopultakaan saanut 
nostetta yhteisöjen mielipiteistä riippumatta vaan niiden vuoksi. 
Tälläkin hetkellä filosofisten muotitrendien varjossa saattaa elää 
yksityisajattelijoita, joita oma aikamme ei tunnusta ja jotka vasta 
historiantutkimus löytää. 

Mutta myös yksilöiden oikeuttaminen on tapahtunut usein muo- 
titrendien siivellä, ja siihen liittyy omat riskinsä. Filosofi valikoituu 
tietyn aatesuunnan keulakuvaksi, jos hänen persoonansa kuvittaa 
ristiriidattomasti tätä tarkoitusperää ja hänessä kiteytyy kyseisen 
aatesuunnan henki. Esimerkkejä analyyttisen ja rationalistisen filo- 
sofiaihanteen renessanssineroista ovat ”aatelismies, diplomaatti ja 
matemaatikko” Gottfried Leibniz, ”linssinhiojan” säntillistä ammat- 
tia harjoittanut Spinoza sekä ”sir” Francis Bacon. Syrjäseutujen 
suuret hiljaiset Martin Heidegger ja Ludwig Wittgenstein puoles- 
taan on nostettu järjettömän korkealle jalustalle siltä tasolta, jolla 
he itse halusivat elää filosofiaansa. Nyt kaikki siteeraavat heitä 
olettaen pääsevänsä sitä kautta paremmille päiville ja saavuttavan- 
sa mielentyyneyden ja rauhan. 

Kun persoonan kohottaminen on tapahtunut massakulttuurin 
tuella, persoonan asema on tosiasiassa heikentynyt. Nykyisin jopa 
nimen kirjoitusasulla saattaa olla merkitystä liimattaessa kiilto- 
paperitähtiä filosofian taivaanlakeen. Monet taiteilijat ja kirjailijat 
ovat massasta erottuakseen vaihtaneet tekijänimekseen jonkin 
alkuperäistä hohdokkaamman ja helposti mieleen jäävemmän 
nimen. Esimerkkejä tästä ovat Mark Twain (Samuel Langborne Cle- 

mens), George Orwell (Eric Arthur Blair) ja George Eliot (Mary Ann 
Evans). Viimeksi mainittu vaihtoi nimen myötä myös julkisen suku- 
puolensa. Harva huomaa, että Freddy Mercury oli Sansibarissa syn- 
tynyt Faroukh Bulsara, kun taas Thomas Cruise Mapother IV:n 
nimi on monille tutumpi. Eminem on oikealta nimeltään Marshall 
Mathers III, ja John Wayne oli Marion Michael Morrison, mainioita 
nimiä nekin. Leonardo di Caprio oli nimenä kai jo valmiiksi riittä- 
vän erikoinen. Lenin, Trotski ja Stalin puolestaan olivat vallanku- 
mousnimiä, joiden takana piileskelivät vaikeammin muistettavat 
Uljanov, BronStein ja Dzugasvili. 

Samalla tavoin myös filosofit ovat saattaneet hyötyä siitä, että 
heidän alkuperäinen tai vaihdettu nimensä on näyttänyt vakuutta- 
valta lähdeluettelossa. Ranskalainen ”Alain” oli oikealta nimeltään 
Emile Chartier. ”Paul Virilio” on miehekäs ja selkeä. ”Georg Henrik 
von Wright” näyttää upealta. Jacgues Derridan nimellä voisi myydä 
vaikka parfyymia, ”Umberto Ecolla” parin kenkiä. Voit joskus 
kiusata professoriasi tiedustelemalla häneltä valistusfilosofi Voltai- 
ren etunimeä, sillä sitä ei ole.36 Eräiden tieteenharjoittajien nimet 
ovat kuin vieraalta planeetalta tai ihmemaasta: ”Karl Popper”, 
”Hilary Putnam” ja ”Alfred Tarski”. Wilhelm Windelband” ja ”Wil- 
lard van Orman Ouine” ovat hupaisia. Ihmemaan luoja Lewis Car- 
roll oli oikealta henkilöllisyydeltään matemaatikko Charles Lut- 
widge Dodgson. Luulen, että merkittävimpinä ajattelun suunnan- 
näyttäjinä tästä ajasta jäävät historiaan Arnold Schwarzenegger ja 
Madonna. 

Mitä merkitystä edellä selitetyllä aatehistorialla ja katsauksella 
1800-luvun anarkistien edesottamuksiin lopulta on? Nyt ymmär- 
rämme toivoakseni paremmin sitä, miksi anarkistit on mielletty 
usein elämöitsijöiksi tai rettelöitsijöiksi, vaikka he eivät sitä ole. 
Samalla saamme valaistusta siihen, mistä juontaa juurensa anar- 
kismin haluttomuus sitoutua puolueisiin ja poliittisiin ideologioihin. 
Kapina oli tärkeä auktoriteeteista vapautumisen keino. Haitalli- 
seksi auktoriteetiksi saatettiin kokea yhtä hyvin uskonto kuin epä- 
kriittiseksi osoitettu tiedekin. Vapaus puolestaan oli tietoisena yksi- 
lönä olemisen edellytys ja arvo sinänsä. 

Rikas ei ole muuta kuin köyhä, jolla on rahaa. 


F. C. Fields37 


Ihminen on vapaa. 


Laihaksi riutunut kalastaja onkivälineestään 


3. Omistaminen, työ ja vapaus 


dellisessä luvussa tarkasteltiin eräiden modernin ajan anar- 
kistien suhdetta politiikkaan, uskontoon ja tieteeseen. Tote- 
simme, että sosialistien ja anarkistien erkaantuminen oli ratkai- 
sevaa molempien liikkeiden tulevaisuudelle. Osapuolten välille re- 
vennyt kuilu oli looginen lopputulos niiden omasta aatteellisesta 
luonteesta. Anarkia on vallankumousta, kun taas sosialismista muo- 
toutui liike. Ero näkyy selvästi englannin kielen käsitteissä. Liike 
(movement) voi pysähtyä, mutta vallan kumoaminen (revolution) on 
jatkuvaa.38 
Vaikka Bakuninin ja Kropotkinin arviot tiedon ja uskon ideo- 
logioista olivat poliittisesti motivoituneita, heidän kannanottonsa 
olivat monin paikoin puolueettomampia kuin heidän kritiikkiensä 
kohteet. Varhaisten anarkistien auktoriteettienvastaisuudessa oli- 
kin jotain hyvin vilpitöntä. Tieteet, filosofiat ja uskonnot syntyvät 
elämänkäytännöistä ja ohjaavat niitä. Niinpä tieteen ja filosofian 
tutkiminen ja tulkitseminen ovat aina myös tiedepoliittista toimin- 
taa. Tämä liittyy luonnollisesti siihen, että anarkistien omat hank- 
keet olivat yhteiskuntapoliittisia. Selvitettäessä tieteen ja filosofian 
toimintaehtoja on nyt vastattava siihen, mitä anarkistit tätä nykyä 
ajattelevat maallisen mammonan markkinoista: omaisuudesta, työs- 
tä ja vapauden mainingeista. Tarkastelemme asioita eräiden käy- 
tännön kysymysten ja esimerkkitapausten valossa. 


Omistamisen kurjuus 
Valtionvastaisuuden ohella anarkismin tunnuspiirteenä on pidetty 
halveksivaa suhtautumista yksityisomaisuuteen, julkiseen omaisuu- 


teen ja omistamisen ajatukseen sinänsä. Adekvaatti anarkisti 
kavahtaa koko omistamisen käsitettä. Hänen mielestään omaisuus 

ei tuo omistajalleen vapautta vaan saattaa jopa kaventaa sitä. 
Anarkisti voi esimerkiksi ihailla Esplanadin puistoon pysäköidyn 
Jaguar-urheiluauton muotoa tarvitsematta vaivata päätään sillä 
tosiasialla, että hankintasopimuksen seuraava osamaksuerä on aina 
maksamatta, niin kuin kalliin ajopelin haltijalla todennäköisesti on. 
Toisaalta anarkistin ei tarvitse vastata myöskään esineiden tai 
omaisuuden myynnistä eikä markkinoinnista, kuten valmistajan on 
tehtävä. Lähtiessään matkalle anarkisti ei osta suinkaan välinettä, 
jolla matka tehdään — emmehän osta yleensä lentokonetta emmekä 
laivaakaan — vaan matkan: hyppäämme junaan tai pyöräilemme 
perille, kun taas autoilija on valkoisten viivojen vanki. Jalankulkija 
siirtää vain itsensä, kun taas autoilija joutuu tuomaan perille myös 
ajopelinsä. Ja niin kuin Nietzsche jo lausui: ”Vain kävellen hanki- 
tuilla ajatuksilla on arvoa.”39 

Esineet ja omaisuus välineellistävät monin tavoin elämäämme. 
Ne on valmistettu vapauden vertauskuviksi, mutta ne saattavat 
osoittautua tässä tehtävässään myös hyvin petollisiksi. Ideologian 
syntysanat on lausuttu silloin, kun asiat, jotka symbolisesti edusta- 
vat vapautta, muuttuvatkin todellisuudessa vapautta rajoittaviksi 
tekijöiksi. Ideologia on siis vieraantuneisuutta oman olemisen pe- 
rusteista: se on esineellisyyttä ja tietämättömyyttä siitä, missä elää. 

Niinpä omaisuuskaan ei tuo haltijalleen vapautta vaan vapauden 
rajoituksia. ”On rikkaudesta pelkkää vaivaa, kun kaikki täytyy 
maahan kaivaa”, veisteli Mika Waltari ”erään koiran ajatuksissaan” 
paljastaen jotain myös omistamisenhalun ja kuolemankaipuun 
yhteyksistä.!? Omistamista ja tavaroiden hamstraamista onkin pi- 
detty osoituksena nekrofiilisestä luonteenlaadusta: viehtymyksestä 
mieluummin kuolleisiin esineisiin kuin elämyksiin tai kokemuk- 
siin.!! Tavaran palvonta on valitettavasti yksi yleisimpiä asioita 
tällä planeetalla, jopa niin, että koko elämämme on nykyään riippu- 
vaista kuluttamisesta, kukkaroista ja teknologian muovikuplista. 
Hamsterinpesän pohjalta paljastuu ahdistus: pelko saavutetun 
omaisuuden menettämisestä sekä sen mukainen pakkomielle hank- 
kia yhä lisää omaisuutta. Menetyksen pelko selittää sitten myös 
sen, miksi omaisuuden keräämisellä ei ole rajoja silloinkaan, kun 
sitä on jo ylen määrin. Näin syntyy ahneus. Esineisiin ja omaisuu- 
teen voi jopa rakastua, tosin ne eivät rakasta takaisin. On vaikea 
sanoa, koetaanko omaisuudesta vapautuminen lopulta helpotuksena 
vai riesana, kun kuolema meidät kaikesta materiasta kuitenkin va- 
pauttaa. Mutta omistamisenhalun takana voi ahneuden ja Angstin 
lisäksi majailla myös pelkkä mukavuudenhalu. 

Omalla tavallaan asioiden nurjan puolen tuo julki parannuksen 
tehnyt linnankundi tv-dekkarissa Raid. Rikoksen langanpäiden 

häämöttäessä hän johteli asiantuntijapäätelmänsä seuraavaan to- 
teamukseen: ”Suuri osa maailman kurjuudesta johtuu vain siitä, 
että on ihmisiä, jotka haluavat asua meren rannalla.” Kenties 
hänellä oli mielessään juuri Katajanokalta avautunut maisema. Toi- 
saalta nämä johtopäätökset omistamisen kauheudesta saattavat 
olla hieman liian virtaviivaistavia — kenties ymmärrettävistä syistä. 


Miksi työ on jobia? 


Ajattelu kiinnittyy helposti maisemiin, tiloihin ja paikkoihin. Ajat- 
telun vapaus lankeaa yhteen ihmisen tilassa liikkumisen kanssa. 
Ihmisen sielusta muovautuu usein samanlainen kuin hänen edes- 
sään näkemänsä maisema. Nietzsche halusi, että hänen talonsa si- 
jaitsisi meren rannalla ja työntyisi laiturin tavoin myrskyisälle ula- 
palle.48 Modernin ajan filosofiassa ihmisen paikkaa koskeva Dasein- 
ongelma on ollut keskeisimpiä. Kun ajattelulle otolliset paikat puut- 
tuvat, ei ole ajatteluakaan. Noista ajattelulle otollisista paikoista 
tärkeimpiä on koti. Vuosina 1772—1801 elänyt romantikkorunoilija 
Novalis sepitti eräässä fragmentissaan, että ”Filosofia on oikeastaan 
koti-ikävää — halua olla kaikkialla kotonaan.”44 

Sen sijaan nyky-ihmisen ajatellaan voivan perustaa kotinsa min- 
ne tahansa: ”Tahdon olla kaikkialla, kaikkien kanssa ja kaiken ai- 
kaa”, kiteyttää tuttu slogan. Tämän mukaisesti elävälle ihmiselle ei 
ole ominaista niinkään laidunmaiden perässä muuttavan paimento- 
laisen mietteliäisyys vaan pikemminkin kapitalismin oravanpyöräs- 
sä surisevan kiertolaisen käskyläisyys, kun oma koti ja ajattelun 
rauha puuttuvat. Sen sijaan anarkisteille sekä henkinen että fyysi- 
nen juurtuminen tiettyyn kotipaikkaan on aina ollut kullanarvoinen 
asia, ja filosofian piirissä sitä ovat parhaiten edustaneet ihmisen 
olemassaolon ehtoja analysoivat eksistenssifilosofit. Anarkistien kä- 
sitykset omistamisesta, työstä ja vapaudesta esittäytyvätkin edusta- 
vimmillaan juuri eksistenssifilosofien tuotannossa. 

Eksistenssifilosofiat eivät ole koskaan olleet filosofian laitosten 
suuressa suosiossa, ja ihmisen eksistentiaalisten tarpeiden laimin- 
lyöminen on kukoistanut saakelimaisella tavalla myös suomalai- 
sessa asuntopolitiikassa. Pelkästä olemisen oikeudesta pakotetaan 
maksamaan koko elämäntyön hinta, kun asuntolainojen laskunau- 
ha venyy yhtä pitkälle tulevaisuuteen kuin elämää ja eläkettä riit- 
tää. Niinpä juuri asuntopolitiikan arvostelu sopii mainiosti anarkis- 
tisen yhteiskuntakritiikin aiheeksi. Vain harvoilla ihmisillä on ny- 
kyään varaa asumismuodoista kalleimpaan eli vuokralla asumiseen, 
kun vuokrakiskonta on hintasääntelyn puuttumisen vuoksi ääre- 

töntä. Köyhä vuokralainen onkin vain kieron tulojensiirron väline, 
jonka kautta yhteiskunnan asumistuet ja verovaroin kerätyt sosi- 
aaliavustukset imuroidaan varakkaiden vuokraisäntien ja kiin- 
teistökeinottelijoiden taskuihin, ja lopuksi riistettyjä vuokralaisia 
syytetään ahneudesta. Vuokraorjuus pysyttää asukkaan kurjuutta, 
sillä hän ei saa alleen kovaa maata eikä pysty parantamaan olojaan 
asuntovarallisuuden kartuttamisen myötä. 

Asuntojen omistamisen välttämättömyyden kautta ihminen sido- 
taan hänen vapauttaan eniten rajoittavaan tuotannontekijään: työ- 
hön. Äärimmäisyysajattelulla kansalaisia halutaan taivutella palve- 
lemaan yhteiskuntaa hamaan kuolemaansa asti. Tosiasiassa asun- 
not eivät ole ihmisten koko elämäntyön arvoisia vaan paljon hal- 
vempia, mutta pankit, rakennusliikkeet ja poliittinen valta ovat yh- 
teistuumin tehneet niistä huippukalliita, koska ne olettavat, ettei 
ihmisiä motivoisi työntekoon mikään muu kuin kodin menettämisen 
pelko ja jatkuva uhan alla eläminen. Niinpä asuntobisnes on Suo- 
messa laillistettua rikollisuutta ja nauttii valtiovallan erityistä suo- 
jelua. 

Asuminen on perustarve, ja kaiken kurjuuden alku ja juuri on 
asuntokurjuus. Asuntojen hintojen vedätys asuntopulaa hyväksi 
käyttämällä sopii siis mainiosti ihmisten patistelemiseen. Tämä 
tekee ihmisten kodeista vankiloita ja kuolinpesiä. Oman Daseinin 
eli olemispaikan lunastamispakko on ihmisten taivuttelemista työ- 
yhteiskunnan arvoihin. Omistamisen autuus ja sen yhteiskunnalli- 
nen välttämättömyys toimivatkin nyt kiristyksen välineinä. Tämän 
logiikan kautta ihmisten kodeilla tehdään raakaa bisnestä. Omis- 
tamisvelvoitteen tuella ihminen sidotaan jatkuvaan työhön, mikä 
kaventaa hänen vapauttaan. Työnteossa sinänsä ei olisi moitti- 
mista, kunhan sitä tehtäisiin vain siinä mitassa kuin se vielä lisää 
ihmisten hyvinvointa. Mutta nyt työtä tehdään myös epäarvojen 
tuottamiseksi, mikä lisää pahoinvointia. Siksi anarkistisen yhteis- 
kuntakritiikin kohteena on omistamiseen ja olemiseen liittyvien 
ongelmien ohella myös ilmiö nimeltä työ. 

Nyky-yhteiskunnassa sosiaalinen toimintakyky ei periaatteessa 
edellytä suurta omaisuutta toisin kuin entisaikojen maatalous- 
yhteiskunnassa, jossa elinkeinoa saattoi harjoittaa ja maata viljellä 
vain omistamalla tai vuokraamalla sen. Muutoin ihminen oli maa- 
orja tai joutui myymään kaiken mitä hänellä oli, työvoimansa. Entä 
riippuuko nykyihmisenkin asema kammottavalla tavalla juuri siitä, 
miten hän onnistuu saamaan kaupaksi sen ainoan, jonka hän saat- 
taa vielä omistaa: työpanoksensa? 

Toiminnan sanotaan muuttuvan työksi, kun se myydään ja oste- 
taan, eli kun se muuttuu jonkun omaisuudeksi. Työ on ensimmäinen 

syy siinä esineitä ja omaisuutta loihtivassa luomistyön kausaali- 
ketjussa, joka laakereitten ja muttereitten muassa matelee teh- 
taiden ja yliopistojen liukuhihnoilla. Työhön perustuva yhteiskunta 
onkin keskeinen kanto kaskessa, kun pyritään anarkistiseen yhteis- 
kuntaan. Ne, jotka kerjäävät lisää työtä, kuten työväenliikkeeksi 
järjestäytyneet sosiaalidemokraatit, tosiasiassa halajavat työvoimal- 
leen omistajaa ja orjuutukselleen uutta isäntää. Työn kautta ei pi- 
täisikään tuottaa ensisijaisesti omaisuutta tai omistajuutta vaan 
arvoja. 

Anarkistin näkökulmasta työ ja omistajuus eivät ole välttämättö- 
miä asiaintiloja; valtio on vain tehnyt ne välttämättömän näköisiksi 
luomalla olosuhteet, joiden kautta se on riistänyt yksilöiden ja va- 
paiden yhteenliittymien itsenäisen toimivallan. Näin on tullut pa- 
kolliseksi osallistua työyhteiskuntaan ja organisoida vapaa toiminta 
työksi. Tehtävässä on onnistuttu kuitenkin vain muutamien am- 
mattialojen kohdalla. Palkkatyöksi ei ole haluttu tunnustaa esi- 
merkiksi taiteilijan, kirjailijan, opiskelijan tai kotiäidin työtä, vaik- 
ka kaikki edellä mainitut ovat tuiki välttämättömiä yhteiskuntam- 
me tukipilareita. Menemällä lakkoon nämä vapaiden ammattien 
harjoittajat pystyisivät romuttamaan kansallisen kulttuurimme 
kivijalan tai muiden ihmisten työssäkäynnin edellytykset. 

Palkkatyö puolestaan on asia, joka ohjaa työntekijöitä selvään 
moraalittomuuteen. Aina kun ihmiset tekevät jotain, mikä ei kestä 
päivänvaloa — esimerkiksi huora myy itsensä, kiinteistövälittäjä 
myy vuokra-asuntosi tai asianajaja puolustaa rikollista oikeudessa — 
he levittelevät käsiään sanoen: ”Työtähän me vain teemme!” Toi- 
minnan organisoiminen työksi merkitsee usein henkilökohtaisen 
vastuun pakoilua, kun ihmiseltä riistetään hänen vapautensa ja to- 
dellinen minänsä. Hän ei tarkastelekaan toimiaan enää oman mo- 
raalisen harkintansa valossa vaan edustaa työnantajansa intressejä. 
Lopulta myös hänen persoonansa on aivan niin kuin hänen am- 
mattinsakin: pelkkä rooli. 

Oma materialistinen yhteiskuntamme ymmärtää ja tunnustaa 
vain konkreettisia faktoja. Työyhteiskuntaa kritisoitaessa onkin 
pohdittava tarkemmin yhteiskunnallisen arvotuotannon lajeja ja 
laatuja. Työn yllä mainitut vaikutukset ihmisen persoonaan eivät 
ole vielä tuota arvotuotantoa, eikä niitä voida arvioida hyötyjen tai 
haittojen puntarissa. Esimerkiksi työstä johtuva stressi, pahoin- 
vointi ja sairaudet eivät ole suinkaan työn tuloksia vaan sen sivu- 
vaikutuksia. Työelämässä työksi kutsutaan usein myös toimintaa, 
joka ei tuota mitään henkisiä tai materiaalisia arvoja — tai tuottaa 
suorastaan epäarvoja. Tällaista työtä on esimerkiksi byrokraatin 
työ, josta on tuloksena pelkkää holhousta ja tarkkailua. Toisaalta 

työyhteiskunnan ihanteille rakentuva työn käsite ei tunnusta työksi 
sellaista toimintaa, joka tuottaa korvaamattomia henkisiä tai mate- 
riaalisia arvoja. Tällaista toimintaa on esimerkiksi säveltäjän työ, 
vaikka sitä ei olekaan voitu organisoida palkkatyöksi. 

Anarkistisen työn määritelmän mukaan työtä on vain sellainen 
toiminta, jossa tuotetaan henkisiä tai materiaalisia arvoja. Sen si- 
jaan työyhteiskunnan normien mukaan työksi sanotaan myös edellä 
mainittuja arvoja tuottavasta toiminnasta poikkeavaa näennäispuu- 
hastelua. Tässä valossa tulee ymmärrettäväksi, miksi monet anar- 
kistit asennoituvat työyhteiskunnan normeihin kriittisesti. Anarkis- 
tin näkökulmasta työllä ei ole itseisarvoa vaan pelkkä välinearvo. 
Työtä ei siis kannata paiskia vain siksi, että sen seurauksena voi 
tuntea itsensä väsyneeksi, paitsi jos haluaa nauttia vaikkapa rasit- 
tavan kuntoliikunnan tuottamasta euforisesta tunteesta. 

Vielä 1800-luvun ihmisten mielestä olisikin ollut järjetöntä ja 
suorastaan paheksuttavaa, että jotkut hölkkäävät itsensä väsyksiin 
vain tunteakseen fyysistä mielihyvää. Juuri heidän ajaltaan on 
peräisin niin sanottu protestanttinen etiikka, joka velvoittaa teke- 
mään työtä ja näkemään vaivaa, jotta sen lopputuloksena saisi 
kokea myös nautintoa. Savupiipputeollisen yhteiskunnan ihmiset 
”hölkkäsivät” siis hekin itsensä väsyksiin kokeakseen vapautusta ja 
mielihyvää, mutta he eivät tehneet sitä suinkaan omasta halustaan, 
vaan heillä oli ikeenään joko pääoman piiska tai tuotantolaitoksen 
pilli. Hiellä ostetun vapauden kautta syntyi juuri se käsitys työn 
pyhyydestä, joka on kirjoitettu lähes samassa muodossa sekä Raa- 
mattuun että muinaisen Neuvostoliiton perustuslakiin: ”Joka ei 
työtä tee, sen ei syömänkään pidä.” Myös lepopäivä pyhitetään 
kulttuurissamme ankaran raadannan ja huhkimisen kautta. 

Yllä selostettu työn pyhittäminen on syvästi ideologista ja rikkoo 
radikaalisti periaatetta ”hullu töitä tekee, viisas pääsee vähem- 
mällä”. Hyödyllisistä keksinnöistä ja elämää helpottavista innovaa- 
tioista voikin kiittää nimenomaan ihmisen alituista laiskuutta, 
hänen haluaan päästä järkensä avulla parempaan olotilaan. Järjen 
käyttö tukee työstä vapautumista, ja työstä vapautuminen edistää 
järjen käyttöä. Näin laiskuuden luova ja myönteinen kierre pääsee 
vauhtiin. 

Anarkistiselta kannalta katsoen työn arvo on vain siinä, miten 
hyvin se edistää henkisten tai materiaalisten arvopäämäärien saa- 
vuttamista. Myös työttömyys voi edistää arvojen tuotantoa tehok- 
kaasti. Anarkisti ei määrittelekään kielteisesti työtä sinänsä vaan 
nykyisen työn käsitteen, joka kieltää työn statuksen arvoja tuotta- 
valta toiminnalta ja myöntää työn aseman sellaisellekin toiminnalle, 
joka ei tosiasiassa tuota mitään arvoja. Ongelmien pohjalta löytyy 

hierarkkisesti järjestynyt työyhteiskunta järjettömine normeineen 
ja kahleineen.%6 


Mikä työelämässä mättää? 


Nykyisessä ”hyvässä” työmarkkinatilanteessa ihmisiä pakotetaan 
tekemään entistä useammin työtä, joka ei vastaa heidän koulu- 
tustaan, kiinnostuksiaan eikä taipumuksiaan. Jo Aristoteles tiesi, 
että yhteiskunta on oikeudenmukainen silloin, kun ihmiset toimivat 
tietojaan ja taitojaan vastaavissa tehtävissä.?/ Sen sijaan vahingol- 
lista on se, että väärät ihmiset tekevät keskenään vääriä asioita. 
Työviranomaiset rikkovat räikeästi tätä järjen sanomaa. Ihmisten 
koulutus ja sivistys kielletään nykyisessä työvoimahallinnossa. Tut- 
kintojen takaama ammattitaitosuoja kestää nykyisin vain kolme 
kuukautta, minkä jälkeen työviranomaiset voivat pakottaa ihmisen 
mihin tahansa työhön. Koulutuksen kiistäminen vie lopulta pohjan 
sekä kouluttautumiselta, työn tekemiseltä että viranomaistoimin- 
nalta, joka toisella kädellään jakelee tutkintoja ja pätevyyksiä ja toi- 
sella ottaa ne pois. 

Työnteon sanotaan tuottavan tekijöilleen useita vapauksia (saa 
pankkikortin, Sekkivihkon ja luottoa), mutta tosiasiassa työyhteis- 
kuntaan osallistuminen merkitsee ajautumista moniin henkisiin 
kahleisiin. Esimerkiksi työsuhde-BMW:n vihaisten silmien lähettä- 
mä valokiila kohdistuu aina sinne, minne sen määrää menemään 
työsuhdematkapuhelimen hands-free-setistä kuuluva työnantajan 
ääni. Bussipysäkkien pientareita tarpova apostolinkyytiläinen voi- 
kin kutittaa näitä öistä ilmaa halkovia hidalgoja höyhenellä ja tie- 
dustella heiltä, omistaako mies todella auton vai auto miehen. 

Työttömien laupiasta laumaa puolestaan koskee työviranomais- 
ten uusi matkustussääntö, joka kieltää työtöntä Reiska-Arskaa mat- 
kustamasta arkipäivisin kotimaassaan toiselle paikkakunnalle — 
saati että hän saisi suunnata kulkunsa ulkomaille, paitsi jos kysees- 
sä on työnhaku. Liiallista off-roadia välttelevä uraohjus elää siis 
vankeuden kaltaisissa olosuhteissa aivan niin kuin hänen ojanpoh- 
jia polkeva ja ”työmarkkinoiden käytettävissä oleva” kollegansakin. 

Ikävintä on, että nykyisessä työyhteiskunnassa toisen ihmisen 
työttömyys on toisten ihmisten työssä käymisen ehto, kun työtä ei 
jaeta tekijöiden kesken tasan. Asiaintilan taustalla on työntekijä- 
kohtaisen tehokkuuden tavoittelu. Anarkistiselta kannalta työyh- 
teiskunnan ongelma kiteytyy tosiasiassa, että työttömyys on kapita- 
listiselle talousjärjestelmälle yhtä välttämätöntä kuin työssä käymi- 
nenkin. Työpaikoista vallitsevan kilpailun ylläpitämiseksi ja palk- 

kojen nousun hillitsemiseksi työpaikkoja pitää näet olla tarjolla 
vähemmän kuin työntekijöitä. Jos Suomen väkiluku yhtäkkiä vä- 
henisi työttömien määrän verran esimerkiksi vaarallisen kulkutau- 
din seurauksena, työttömyysaste jäisi silti voimaan, vaikka ihmisiä 
kaatuisikin kuin heinää. Samalla myös kulutuskysyntä alenisi, ja 
talousdynaamisen työttömyyden mylly jäisi pyörimään työvoiman 
kysynnän ja tarjonnan välisen epäsuhdan ja sen mukaisen kilpailu- 
tilanteen varmistamiseksi. Kun työttömyys kuuluu talousjärjestel- 
mään, ketään yksittäistä ihmistä ei voida kiittää omasta työteliäi- 
syydestään eikä ketään liioin moittia omasta työttömyydestään. 

Markkinatalousjärjestelmässä työttömyys on suorastaan toivottu 
asiaintila, sillä työtön tekee mahdolliseksi toisen ihmisten työssä 
käymisen. Kummankaan asema tuskin paranee tulevaisuudessa. 
Suomen = hallitusohjelman mukaan työttömyysturva saatetaan 
muuttaa lähiaikoina vastikkeelliseksi.?8 Tällöin ei kysytä, kenen 
työnantajan kannattaa maksaa enää palkkaakaan, jos työtä voidaan 
teettää jo pelkällä työttömyyskorvauksella. Tavoiteltaessa äärim- 
mäistä tehokkuutta ihminen uuvutetaan ja sairastutetaan. Hänestä 
tulee ”työkyvytön”, ”työrajoitteinen” tai ”vaikeasti työllistyvä”. Kun 
työnantajat ja työviranomaiset ovat yhteistyössä tuhonneet ihmisen 
talouden ja hänen terveytensä, hänet voidaan määrätä ”uudelleen- 
koulutukseen”, ”kuntoutukseen”, ”kuntouttavaan työtoimintaan” tai 
”eläkkeelle, jos hän on pysyvästi työkyvytön”. Näin yhteiskunta 
pitää huolen omistaan. 

Anarkistiselta kannalta katsoen oikeudenmukaisinta olisi lopet- 
taa työviranomaiset kokonaan ja tasata korkeat työeläkkeet ja 
ansiosidonnaiset työttömyyspäivärahat yhtä suureksi perustuloksi 
opiskelijoille, työttömille, eläkeläisille, taiteilijoille ja kaikille muille 
vapaan arvotuotannon harjoittajille. Tällainen kansalaispalkka- 
järjestelmä tai negatiivinen tulovero rohkaisisi työttömiä oma- 
aloitteiseen opiskeluun ja työntekoon, kun arvotuotantoon osallistu- 
minen esimerkiksi opiskelijana ei johtaisi enää taloudelliseen 
rangaistukseen työttömyysetuuden menettämisen muodossa. Järjes- 
telmän rahoittamista tukisi sosiaalihallinnon kuitintarkastuslinjan 
alasajo. Myös viroistaan vapautuneet työ- ja sosiaaliviranomaiset 
tulisivat nyt toimeen perustulolla, ja he voisivat hakeutua tekemään 
todellisia arvoja tuottavaa työtä. Työ- ja sosiaalihallinnon korkeim- 
malla oksalla raakkuvien tappajakotkien voitaisiin katsoa saalista- 
neen riittävästi taloudellisia etuuksia jo suojatyöpaikkojensa myön- 
tämien sopimuspalkkojen muodossa, ja sen vuoksi heille voitaisiin 
määrätä kansalaispalkan elinikäinen maksukarenssi. 

Vapaus: valtioviisauden vedenjakaja 


Anarkistinen filosofi ei pyri yksipuolisesti kieltämään omistamisen 
tai ahkeran työnteon oikeutusta vaan löytämään niiden todellisen 
olemuksen. Filosofisin keinoin tavoitettavalle omistamisen ja työn 
olemukselle voidaan sitten perustaa myös oikeudenmukainen valtio, 
tai kuten anarkistit ajattelevat: vapaiden ihmisten yhteenliittymä. 
Halu valaa yhteiskuntajärjestelmiä ihmisten ja yhteisöjen omim- 
paan olemukseen on klassisen valtioviisauden tunnusmerkkejä. Esi- 
merkiksi Platon (427—347 eaa.) korostaa ”Valtio”-dialogissaan, että 
filosofien on oltava vapaita kaikesta omistamisesta, koska vain siten 
he voivat keskittyä tärkeimpään tehtäväänsä: valtion hallitsemi- 
seen. ”Tämän vuoksi heillä ei synny niitä tavanomaisia riitoja, jotka 
johtuvat siitä että ihmiset omistavat varallisuutta, lapsia ja suku- 
laisia”, toteaa Platon kaukaa viisaasti.59 Ollessaan filosofeja hallitsi- 
joiden tuli olla niin kuin filosofien muutoinkin: vailla kaikkea varal- 
lisuutta. Omistamisesta vapaina Platonin ajan filosofit olivat va- 
paita myös työstä. Hänen teoriansa yhteisomistuksesta oli tosin 
luotu vielä valtion etujen varjelemiseksi, kun taas 1800-luvulla elä- 
neen Pierre-Joseph Proudhonin mielestä kaikki omistaminen oli 
perimmältään varkautta. 

Nykyanarkistien näkemykset yksityisomistuksesta, yritteliäisyy- 
destä ja valtiosta saattavat liittää anarkismia yhtä hyvin ääri- 
oikeistoon kuin äärivasemmistoonkin. Yhdistyessään poliittiseen 
keskustaan ne ovat siinäkin äärimmäisiä. Anarkisteja yhdistää kes- 
kenään vain se, että anarkisteilla on äärikanta kaikesta. Anarkisti- 
nen liikehdintä halkeaa kahtia sen mukaan, miten anarkistit ny- 
kyään suhtautuvat työn, valtion ja omistamisen tarpeellisuuteen. 
Konservatiivisen anarkistin kultamuna on edelleen ehdoton valtion- 
vastaisuus. Hän suhtautuu yksipuolisen torjuvasti työhön ja omista- 
miseen ja kieltäytyy vakaumuksensa mukaisesti myös kaikesta 
yhteiskunnallisesta toiminnasta. Sen sijaan uudistusmielinen libe- 
raalianarkisti pyrkii vähentämään valtion vaikutusvallan minimiin- 
sä. Hän suostuu organisoimaan toimintansa työksi vain silloin, kun 
työ edistää hänen oman tahtonsa toteuttamista. Yksityisen varalli- 
suuden hankkimiseen hän suhtautuu mitä myönteisimmin, kun 
taas julkisia investointeja hän pitää hukkaan heitettyinä. 

Liberaalianarkisti lieneekin jonkin verran realistisempi kuin 
sosialistinen konservatiivianarkisti, sillä liberalistin toimintamuo- 
dot edistävät yksilön vapautta ja toimintakykyä. Liberaalianarkismi 
on uutta luovaa toimintaa vallitsevissa oloissa, kun taas sosialisti- 
nen anarkisti pyrkii valtion ja vallan täydelliseen kumoamiseen, 

mikä ei liene missään oloissa mahdollista. Anarkistilla täytyykin 
olla kallossaan huomattavan paljon ohutta yläpilveä väittääkseen, 
että ihmisyhteisö voi tulla toimeen ilman minkäänlaista valtiota. 
Kenties juuri siinä toteamuksessa kumisevat ne kuuluisat tyhjät 
tynnyrit. Itse asiassa vasta valtiossa myös sosialistisen anarkistin 
tavoittelema oikeudenmukainen tulonjako ja hyödykkeiden jakelu 
voivat toimia. Liberaalianarkistit lienevät oikeassa väittäessään, 
että ne toimivat paljon paremmin individualismiin perustuvassa 
kapitalismissa kuin työläisten viimeisessä paratiisissa, kansande- 
mokraattisessa Kuubassa. 

Sosialistiset järjestelmät ovat vyöryneet kumoon dominopali- 
koiden tavoin aiheutettuaan ensin suunnattoman määrän inhimil- 
listä kärsimystä, ihmisoikeuksien polkemista, taloudellista peri- 
katoa ja ekologisia ongelmia. Sen sijaan anarkistinen elämänasenne 
jatkaa edelleen elinvoimaisena. Anarkistit ovat onnistuneet omak- 
sumaan sekä sosialististen että liberalististen ajattelijoiden par- 
haita puolia. Yksilönvapauksien ja anarkismin yhdistämisestä kiin- 
nostuneelle voi suositella G. W. F. Hegelin (1770-1831) oppilaan, 
Max Stirnerin eli oikealta nimeltään Kaspar Schmidtin (1806— 
1856), individualistista anarkismia. Teoksessaan ”Yksilö ja hänen 
omaisuutensa” (Der Einzige und sein Eigentum, 1845) Stirner loi 
perustaa yksilöiden tahtoa ja itsemääräämisoikeutta korostavalle 
filosofialle, joka tuli uudelleen ajankohtaiseksi Nietzscheä kohtaan 
tunnetun kiinnostuksen myötä 1920-luvulla.51 Sitä voi edelleen 
pitää monin osin ajankohtaisena. 

Stirner omaksui eksistenssifilosofioita lähellä olevan kannan 
suhteessaan omistamiseen. Hänen mukaansa ihmisellä ei ole sel- 
laista luonnollista moraalia tai sosiaalisia velvoitteita, jotka vaati- 
sivat ihmistä hankkimaan omaisuutta. Olemme omistamista koske- 
van ideologian uhreja, mitä seikkaa arvostellessaan Stirner ei teh- 
nyt eroa sosialismin, liberalismin eikä humanismin välille. Kun 
ideologiset toimintamuodot korvaavat ihmisten omat tarpeet, ihmi- 
set pyrkivät hankkimaan omaisuutta ulkoisin ja heille sanelluin 
ehdoin. Niitä edustavat esimerkiksi työnantajien tai markkinoiden 
tekaisemat sosiaaliset välttämättömyydet. Stirnerin mukaan omai- 
suutta pitää kyllä saada, mutta omin ehdoin. Toisaalta Stirner vas- 
tusti anarkismille tyypillisenä pidettyä näkemystä, jonka mukaan 
omistamisen halu on kaiken rikollisuuden alku ja juuri. 

Omaisuuden hankkimista, työtä ja valtiota koskevan uudistus- 
halun ohella anarkismin ankkuriketjuja on alusta asti ollut vapaus. 
Vaikka täydellistä vapautta ei voisikaan koskaan saavuttaa, sitä 
kuitenkin kannattaa tavoitella. Jo Immanuel Kant (1724-1804) 
opetti, että moraalin velvoittava peruslause ei ole ”sinä voit, siis 

sinun täytyy”, vaan ”sinun täytyy, siksi sinä voit”.52 Eettisiä pää- 
määriä tavoitellaan aina päämäärien itsensä vuoksi, ei koskaan 
välineenä johonkin muuhun. Jotta moraalilain seuraaminen olisi 
mahdollista, ihmisen pitää olla vapaa. Niinpä vapaus ei ole anar- 
kisteille ainoastaan mahdollista vaan suorastaan pakollista. Tämän 
puolestaan oivallamme järkemme avulla, eikä oivallusta pidä enää 
kyseenalaistaa, sillä muutoin kyseenalaistetuksi joutuisi järki itse. 


Onko ihminen henki vai renki? 


Jo tämän kirjan alussa viitattiin siihen, että anarkismin liikkeelle- 
paneva voima on vapaus — tai sen kaiho. Eräs anarkistien tunne- 
tuimmista sloganeista on: ”Vapauta itsesi!” — Siis itsesi, älä muita, 
sillä freedomin mission nimissä ihmisten kaulaan on kiinnitetty 
myös orjuutuksen kahleita. Vapaus on ollut eräs suosituimmista 
houkuttimista, kun ihmisiä on koetettu vapauttaa vapaudestaan. 
Vapautuksen lähetystyön turvin on alistettu kansoja sekä yritetty 
oikeuttaa melkein jokaista historian tuntemaa sotaa. Lisäksi va- 
pautta jos mitä leimaa se vapauden omasta olemuksesta seuraava 
piirre, että kaivoon kannettu vesi ei kauaa kaivossa pysy. Ollakseen 
vapautta vapaus on lunastettava itse. 

Nyt onkin on tarpeen pohtia, mitä tuo anarkistien mainostama 
vapaus oikeastaan on. Rohkenen tehdä näin siitä huolimatta, että 
minua viisaammat filosofit ovat omistaneet aiheelle kokonaisia te- 
oksia ja teossarjoja. Kun siis oppineet ovat osanneet laajentaa aja- 
tuksensa mittaviksi suurteoksiksi, kuinka paljon helpompaa kiteyt- 
täminen ja tiivistäminen onkaan sellaiselle filosofille kuin minä? 

Ihmisen vapaus ei ole uskoakseni niin monimutkainen asia, kuin 
miltä se on saatu näyttämään. Ihmisen on oletettava olevansa 
ainakin jossain mielessä vapaa voidakseen toimia. Tällöin jo se, että 
toimintaa on, osoittaa ihmisen olevan vapaa. Toiminnan puuttu- 
mista on pidetty merkkinä siitä, että ihminen laiminlyö oman va- 
pautensa haasteita. Passiivisuus vastaa huonosti ihmisen omaa ole- 
musta, ja niinpä aktiivisuuden puuttumista pidetään nykyisin jopa 
sairauden kaltaisena tilana. Taustalla on estyminen oman tahdon 
toteuttamisesta, ja masennuksesta onkin tullut varsin yleinen oire. 
Yhteiskuntamme pyrkii kieltämään deprivoituneena olemisen, vaik- 
ka yhteiskunnan raamit myös itse rajoittavat yksilöiden oman tah- 
don toteuttamista monin tavoin. Lopulta ihmisille myönnetään eri- 
laisia vapautuksia työstä ja toiminnasta masennuksen perusteella. 
Näin ihminen saa aikaa ja mahdollisuuksia kokea myös omia ko- 
kemuksiaan. 


51 


Ongelmana näyttää olevan, että oman vapauden toteuttamisesta 
on tehty niin ankara velvollisuus, ettei ihminen kerta kaikkiaan 
saisi masentua: kieltäytyä työstä, toimeliaisuudesta ja tuoksinasta. 
Hän ei saisi tuntea joutilaisuutta omakseen eikä etääntyä tehok- 
kuuden normeista, vaan hänen tulisi työskennellä lakkaamatta 
oman vapautensa lunastamiseksi. Vapaus ja velvollisuudet on kyt- 
ketty täten mitä kompleksisimmalla tavalla yhteen — aivan niin 
kuin saksalainen sosiologi Max Weber (1864—1920) kuvasi teok- 
sessaan Protestanttinen etiikka ja kapitalismin henki.53 Ollakseen 
”vapaa” ihmisen on työskenneltävä ja tuskailtava jatkuvasti, ja niin 
toimiessaan hän ei enää olekaan kovin vapaa. 

Ahkeruuden ja nöyryyden oppi ora et labora (”rukoile ja tee 
työtä”) on luterilaista perua. Vapauden säännösteleminen on tie- 
tenkin jyrkässä ristiriidassa vapauden oman olemuksen kanssa. 
Paha kyllä, ainoaa vapautta näyttää olevan juuri tuo säännöstelty 
ja suhteellinen vapaus, jossa ihminen on vain ehdollisesti vapaa ja 
sitä kautta epävapaa. Täydellinen ja ehdoton vapaus on tavoitta- 
maton haave. Siksi ei ole ihme, että vapauden annosteleminen saat- 
taa masentaa aivan yhtä paljon kuin vapauden tavoittamaton ja mo- 
nien mielessä kummitteleva aave. 

Vapauden kanssa ei ole helppo tulla toimeen, varsinkaan jos 
mieltää vapauden nimenomaan omaksi vapaudekseen. Vapaus ei 
nimittäin velvoita vain yllä kuvatulla tavoin eli sosiaalisesti vaan 
myös omalla olemuksellaan: kutsumalla ihmistä elämään itse oma 
elämänsä. Filosofian piirissä monet kynäniekat ovat lyöneet päänsä 
yhteen ja ratkaisseet vapauden ongelman tieteelle tyypillisellä 
tavalla: luokittelemalla ja kuvailemalla, miten monenlaista vapaut- 
ta on kaiken kaikkiaan olemassa. Tällä tavoin vapauden ei tarvitse 
enää koskea ketään henkilökohtaisesti, vaan se on ulkoistettu siis- 
tiin nippuun kaikkien muiden tieteen asiaosa-alueiden kanssa. Sen 
ei tarvitse koskea ketään henkilökohtaisesti, koska tieteen tehtä- 
vänä on vain ”objektiivisten tosiasioiden” käsitteleminen. Mutta 
voiko vapaus olla milloinkaan objektiivisesti todennettava tosiasia? 
Vapaus persoonallisesti koettuna ja vapaus tieteellisesti tutkittuna 
näyttävät olevan perin juurin eri asioita. 

Tieteiden piirissä vapauden ja sen puutteen ongelma on totuttu 
esittämään ihmisen olemusta koskevan kysymyksen muodossa: 
”Onko ihminen vapaa vai ei?” Vapauden olemusta koskeva ontologi- 
nen näkökulma ei tunnusta vapauden välimuotoja, kuten juuri 
tuota suhteellista vapautta. Mutta se on ongelmallinen myös siksi, 
että olemusta koskevat kysymykset jäävät usein vastausta vaille. 
Tämä ei tietenkään tarkoita, etteivät piispat, keisarit ja muut tai- 
vaallisen tai maallisen vallankäytön pragmatistit olisi osanneet 

käyttää vapauden arvoituksen ratkeamattomuutta hyväkseen. Jos 
ihmisen vapaudelle ei ole voitu esittää filosofisia perusteluja, vain 
valtapolitiikka on voinut ratkaista asioiden laidan, esimerkiksi sen, 
kenellä on oikeus olla vapaa, ja tämä onkin usein riittänyt ihmisten 
orjuuttamiseen. 


Ensimmäinen ja toinen vapauden käsite 


Tieteiden piirissä vapaus on jaoteltu käsitteellisesti positiiviseen 
olemusvapauteen eli vapauteen tiettyihin tekoihin ja toisaalta nega- 
tiiviseen vapauteen eli vapauteen rajoitteista. Ensin mainitulle ovat 
tyypillisiä erilaiset oikeusvapaudet, kuten sananvapaus (eli mieli- 
piteen- ja ilmaisunvapaus), kokoontumisvapaus ja uskonnonvapaus, 
sekä oikeus työhön, yksilönsuojaan, itsemääräämiseen ja tervey- 
teen. Vapaus johdetaan tällöin ihmisen olemusta luonnehtivasta 
ihmiskuvasta, joka voi olla esimerkiksi humanistinen tai uskonnolli- 
nen. Vapaus yhdistetään tällöin instituutioon tai ideologiaan, joka 
tuon vapauden on luovuttanut. Esimerkiksi kristillinen kirkko on 
hyvää tarkoittaessaankin orjuuttanut ihmisiä omalla vapauden ho- 
kemisellaan ja tuominnut ankarasti ne, jotka ovat koetelleet kir- 
kollisen liekanarun venyvyyttä. Jos ihmisen vapaus on jonkun hal- 
litsijan tai muun tahon erikseen luovuttamaa, se lakkaa nopeasti 
olemasta vapautta. 

Ongelmallinen on myös niin sanotusta eksistenssifilosofisesta 
ihmiskuvasta johdettu vapauskäsitys, jossa ihmisen koko olemassa- 
olo on määritelty ”vapaudeksi”. Ihmistä kuvaillaan tällöin olemusta 
vailla olevaksi vapaudeksi par excellence, mutta tämän ajattelun 
varjossa juuri tuota vapauden ominaisuutta ihmisessä pidetään 
salakavalasti hänen olemuksenaan. Tämä herättää kysymyksen, 
onko vapaus muuta kuin nimi, jonka kuka tahansa ihminen voi 
kiinnittää viestilapun lailla oveen, seinään, ilmoitustauluun tai 
tietokoneeseen muistaakseen edes hetken olevansa vapaa ja kerto- 
akseen siinä, millä tavoin muidenkin ihmisten pitää olla vapaita. 

Negatiivinen vapauden käsittäminen liittyy vapauden suhteelli- 
suuteen. ”Vapaus rajoitteista” ei noudattelekaan filosofisen eikä teo- 
logisen innostuksen halua edetä ehdottomiin totuuksiin. Niinpä se 
ei leimaa ihmisen vapautta hänen otsaansa vaan tulkitsee vapau- 
den suhteeksi ihmisen oman tahtotilan ja hänen esteenään olevien 
rajoitteiden välillä. Tällainen vapaus on aina suhteellista, kun taas 
positiivinen vapausnäkemys vaatii vapaudelta ehdottomuutta. Ja 
edelleen: suhteellinen vapaus ei voi olla koskaan täydellistä mutta 
ei myöskään täysin toivotonta, kun taas positiivisen vapauskäsityk- 

sen valossa vapautta on pidettävä aina yhtä täydellisenä kuin sen 
puuttumistakin. Filosofit ovat panneet viime aikoina enemmän 
toivoa vapauden negatiiviseen ja suhteelliseen käsitystapaan, kun- 
han he ovat ensin itse vapautuneet omina esteinään olleista teologi- 
sen ajattelun painolasteista. Vapaus on siis vapautta vapauden 
jarruista, kuten puolisosta, lapsista, kirkosta, työnantajasta, halli- 
tuksesta, sotilaista tai ikävästä ja pedantista professorista — mistä 
tahansa. 

Negatiivinen vapauden käsittäminen on antanut luonnollisesti 
intoa monille vallankumoushankkeille; onhan se tunnustanut yh- 
teiskunnan dynaamiset voimatekijät, vastustajat ja puolustajat ja 
heidän välisensä jännitteet, sekä alkanut itse reuhata niiden 
keskellä. Mutta samalla se on pannut myös ihmiset rimpuilemaan 
näiden voimien välillä. Tällä tavoin määritelty ihminen ei näy- 
täkään enää kovin vapaalta, ja niinpä monet arvostelijat ovat huo- 
mauttaneet, ettei suhteellinen vapaus ole enää sitä todellista va- 
pautta. Päinvastoin, sekin saattaa olla pahimmanlaatuista vankeut- 
ta ja orjuutta. Orjuuden eräs ominaisuushan on juuri riippuvuus: 
omien valintojen suhteuttaminen toisten sanomisiin, tekemisiin ja 
mielipiteisiin. Sitä paitsi negatiivisen vapauden korostajat ovat 
usein unohtaneet, että siitä tulee helposti pelkkää riippumattomuu- 
den julistelua, ja tällainen vapaus jää usein kuolleksi kirjaimeksi 
ilman positiivisia mahdollisuuksia vapaisiin tekoihin. 

Tieteellisen ajattelun toiseudenvaraisuuden muistaen ei liene 
ihme, että tapa käsittää vapaus suhteelliseksi on puhutellut voi- 
makkaasti monia tieteenharjoittajia. Luultavasti se on vastannut 
heidän omia kokemuksiaan vapaudesta tai sen puuttumisesta. Sen 
sijaan anarkistit ovat lähteneet ajatuksesta, että todella vapaita 
tekoja voidaan tehdä vain ilman ehtoja. Tällä tavoin asennoituneet 
yksilöt ovat yltäneet persoonallisissa ponnistuksissaan vähintään 
yhtä suuriin ja tärkeisiin tekoihin kuin ne pienet työmuurahaiset, 
jotka ovat yhteisvoimin sinnitelleet joidenkin vallankumouksellisten 
kivien kääntelemiseksi. Myös suurissa kokonaishankkeissa yksilö- 
persoonien osuus on ollut niin tärkeä, että useimpien yhteiskun- 
nallisten arvojen voidaan väittää syntyneen nimenomaan yksilö- 
suoritusten kautta. 

Entä mitä vapauden positiivisesta tai negatiivisesta käsittämi- 
sestä irtoaa anarkismia ajatellen? Kumpi edellä mainituista vapaus- 
näkemyksistä sopii paremmin anarkistisiin käsityskantoihin: ajatus 
ihmisen ihmisluontoon lukitusta olemusvapaudesta vai ajatus va- 
paudesta vapautena rajoitteista? Ensin mainittua käsitystä ovat 
edustaneet monien uskonnollisten yhdyskuntien lisäksi myös sellai- 
set anarkismille läheiset ajattelijat kuin Martin Heidegger ja Jean- 

Paul Sartre. Anarkistit katsovat, että vapaus on ihmisen oikea nimi. 
Toisaalta anarkistien ”Vapauta itsesi!” -teesi sisältää kääntöpuolen: 
vaikka vapaus nähtäisiin pysyvänä ja ihmisen olemusta vastaavana 
tilana, se ei ole suinkaan vailla esteitä, ja niinpä vapauden valta- 
kuntaan astelemiseksi tarvitaan aina myös ponnistelua ja työtä. 
Ihminen on siis tavallaan syntynyt vapaaksi, mutta hänen vapau- 
tensa vainioilla rehottaa edelleen rikkaruohoja, jotka tulee raivata 
pois, jotta päästäisiin kaivattuun autenttisen vapauden tilaan. 
Aatehistoriallisessa mielessä anarkistinen vapauskäsitys nojaa sekä 
olemusvapauden että vapauden suhteellisuutta painottavan vapaus- 
käsityksen perinteeseen. Ensin mainitusta se on sukua eksistentia- 
lismille ja jälkimmäisestä sosialistisille vallankumousopeille. 


Kolmas vapauden käsite 


Yllä kuvattu analyyttinen jako negatiiviseen vapauteen jostakin ja 
positiiviseen vapauteen johonkin hyödyntää Latviassa syntyneen ja 
Oxfordin yliopistossa elämäntyönsä tehneen professori Isaiah 
Berlinin teosta Kaksi vapauden käsitettä vuodelta 1957.54 Se on 
oman alansa klassikko. Kun Berlin vuonna 1997 kuoli 87 vuoden 
iässä, hänen kollegansa Ouentin Skinner luonnosteli muistopuhees- 
saan opettajansa teoriaa täydentävän lisäyksen, jota hän kutsuu 
”kolmanneksi vapauden käsitteeksi”.55 

Berlin itse oli hylännyt positiivisen vapauskäsitteen, koska sii- 
hen sisältyi oletus, että on olemassa jokin valmis ja pysyvä vapau- 
den olemus, jota yksilö toimissaan toteuttaa. Tämä johtaa helposti 
totalitarismiin, koska vapaus ei ole tällöin yksilöiden tai aikakau- 
sien itse määriteltävissä. Berlin tosin hyväksyi arvo-objektivismin, 
käsityksen että hyvyyden, totuuden ja oikeudenmukaisuuden kal- 
taiset arvot muodostavat etiikan perustan. Ilman niitä ei ole mo- 
raaliteoriaa. Toisaalta hänen näkemyksensä mukaan kukin yksilö 
itse antaa arvoille oman subjektiivisen sisällön, joka vastaa arvo- 
arvostelmia. Niinpä Berlin piti totalitarismia ristiriitaisena asiain- 
tilana, se kun pyrkii pakolla sovittamaan yhteen sellaisia arvoja ja 
arvoarvostelmia, jotka eivät yhteen sovi. Tämä pätee tavallaan myös 
monikulttuurisuuteen, jossa pyritään viilaamaan eri kulttuureista 
särmät pois niiden yhteensovittamiseksi ja joka siten helposti johtaa 
yksiarvoiseen monokulttuuriin. Parempi olisi vain sietää moniarvoi- 
suutta. Samasta syystä negatiivinen ja suhteellinen vapausnäkemys 
on Berlinin mukaan kestävämpi ja todellinen. 

Skinnerin mielestä negatiivista vapauskäsitystä tulisi vielä tar- 
kentaa paneutumalla vapauteen riippuvuuksista. Juuri tähän liit- 

tyy hänen ”kolmas vapauden käsitteensä”. Ihminen voi olla vapaa 
esteistä, mutta vapaus saattaa olla monin tavoin kiinni esimerkiksi 
hallitsijan, markkinoiden tai työnantajien tahdosta. Tällainen va- 
paus ja sen eri sitoumukset ovat pitkälti näkymättömiä, ja näky- 
viksi ne tulevat vasta konfliktien kautta: kun lausumattomia nor- 
meja rikotaan. 

Mutta usein myös pelkkä tietoisuus siitä, että vapaus on hallitsi- 
jan tai muun ulkopuolisen tahon käsissä, riittää tekemään ihmi- 
sestä orjan. Esimerkiksi vuokra-asuntoa etsivä opiskelija on näen- 
näisesti vapaa sekä vapauskäsitteen positiivisessa että sen nega- 
tiivisessa merkityksessä. Hänellä on perustuslain takaama positii- 
vinen vapaus valita itse oma asuinpaikkansa — ja toisaalta negatii- 
vinen vapaus sellaisista rajoitteista, jotka estävät häntä muutta- 
masta paikkakunnalta toiselle tai ulkomaille asti. Vaikka hän tässä 
mielessä onkin vapaa kuin taivaan lintu, hän taipuu näennäisesti 
”omasta tahdostaan” vuokraisäntänsä määräyksiin välttääkseen 
avoimen riitatilanteen, jonka seurauksena hänellä olisivat pian irti- 
sanomispaperit kädessä. Jo Carl von Clausewitz katsoi sodankäyn- 
nin aapisessaan, että liittolaissopimukset ovat voimassa täsmälleen 
niin kauan kuin ne palvelevat vahvemman sopimusosapuolen 
etua.56 Sen jälkeen ne sanotaan irti. Kyky vapaasti noudattaa tai 
laiminlyödä sopimuksia paljastaa myös sen, kenellä tosiasiassa on 
valta. Tällä tavoin omistajuuteen perustuva valta-asetelma ohjaa jo 
ennakolta vaikuttavasti ihmisten asenteita. Siksi myös opiskelija- 
poloiseemme pätee toden totta raamatullinen sanonta: ”Ketuilla on 
luolansa ja linnuilla pesänsä, mutta Ihmisen Pojalla ei ole mihin 
hän päänsä kallistaisi.”57 

Pelkkien näkyvien esteiden poissaolo ei siis riitä vapauden ta- 
keeksi. Olemme monin tavoin riippuvaisia itsemme ulkopuolisista 
tahoista, kuten pankeista, kouluista, yliopistoista, lääkäreistä, 
sosiaalitoimistoista ja muista viranomaisista. Toisaalta myös kunin- 
kaat ovat riippuvaisia veroa maksavista kansalaisistaan aivan niin 
kuin kauppiaat kuluttajista, ja tässä suhteessa yhteiskunta muo- 
dostaa riippuvuuksien verkon. Keskeistä sen moraalille on juuri tuo 
vapauksien luovuttamiseen tai pidättämiseen liittyvä suhde. Ihmis- 
ten ja valtiaiden välillä ei nimittäin koskaan vallitse vallan tasa- 
paino vaan jatkuva epäsuhta, joka mahdollistaa ehdollistamisen ja 
riippuvuuden. Myös ranskalainen filosofi Simone Weil (1909-1943) 
on käsitellyt terävästi näkymättömän vallan olemusta, sen kykyä 
pelkillä verhotuilla uhkauksillaan pelottaa ihmisiä niin, että he 
pitävät suorastaan järkevänä pysyä Herran nuhteessa.58 

Riippuvuuksiin perustuvan vallan analysoiminen ei olekaan pa- 
lautettavissa vain Berlinin tekemiin jaotteluihin tai Skinnerin teke- 

miin täydennyksiin. Niistä voidaan sanoa myös jotain yleistä. Posi- 
tiivisen vapauskäsityksen (”olen oman itseni herra”) ongelmia kä- 
sittelimme jo edellä. Negatiivisen vapausnäkemyksen (”en ole ke- 
nenkään orja”) ongelmat on helppo listata. Ensinnäkin käsityskanta 
on filosofisesti liian laaja, mikä antaa sille runsaan ja sen vuoksi 
olemattoman sisällön. Tämän seurauksena koko ajatus latistuu. 
Toiseksi, sen ideat on historiallisesti johdeltu 1600-luvun englanti- 
laisten liberaalifilosofien tuotannosta, mikä merkitsee niiden eetok- 
sen tukemista lähinnä julistuksenomaiseen sävyyn. Kolmas ja tär- 
kein huomautus koskee sitä, että myös ajatus ”vapaudesta kaikista 
esteistä” syyllistyy melkoiseen idealismiin ja rikkoo samalla klassi- 
sen vapauskäsityksen ideaa. Jo Platonilta tuntemamme valtiofilo- 
sofian mukaan yksilöiden ei pidä toteuttaa omaa vapauttaan toisten 
ihmisten kustannuksella. Tämä merkitsee, ettei vapaus voi koskaan 
olla rajoittamatonta, mikä puolestaan puhkaisee esteistä vapaan 
ajattelun varaan puhalletun ajatuskuplan. 

Olemme tulleet takaisin lähtökohtaan: riippuvuudet ovat osa 
ihmisen situaatiota pysyvästi. Niitä vastaan ja niiden puolesta 
kamppailevat ihmisen itsensä toteuttamisen halu ja pakko. Vapaus 
on modernina aikana nähty nimenomaan itsen toteuttamisena ja 
riippumattomuus sen mukaisesti itsemäärämisoikeutena. Sen si- 
jaan harvemmin on vaivauduttu pohtimaan, mitä tai mikä tuo ”itse” 
oikeastaan on. Millä tavoin ihminen saattaa olla riippuvainen omis- 
ta sisäsyntyisistä tai hänelle ulkoapäin tuotetuista tarpeista ja toi- 
veista? Edessämme on jälleen positiiviseen vapausnäkemykseen liit- 
tyvä kysymys: Mitä on olla oman itsensä herra? 


Ajattelu itsensä ulkopuolella 


Suhteessa vapauden ongelmaan ”itse” voidaan jaotella yhtäältä sii- 
hen, minkä olemme panneet minässämme kuriin ja saattaneet hal- 
lintaamme, sekä toisaalta siihen, mikä minuuttamme hallitsevana 
määrää halujemme ja tekojemme suunnan. Esimerkiksi luostarissa 
asuva askeettiveli saattaa toteuttaa itsemääräämisoikeuttaan kiel- 
täytymällä mammonasta, rikkauksista ja hemaisevasta aviopuoli- 
sosta, joiden saavuttamista hän pitää mahdottomana ja sen vuoksi 
turhana. Kun siis ihminen itse rajoittaa itseään, tuntuu vapauskin 
suuremmalta. Tämä ei tosin ole kaukana eräistä anarkistisenkaan 
ajattelun muodoista, ja siksi on epäiltävä, sisältyykö niihin pelkän 
itsekurin lisäksi myös tuota alkeellista alistumista. Samaan tapaan 
kuka tahansa köyhä ihminen voi rohkaista itseään iskulausein: 
”Köyhä ei ole se, jolla ei mitään ole, vaan se, jolta aina vain jotakin 


57 


19 


puuttuu!” Tällaista asennoitumista saatetaan pitää myös nöyränä ja 
sen vuoksi kauniina, jolloin kysymys on köyhyyden estetisoimisesta, 
sen tekemisestä ”taiteelliseksi”. 

Kun vapauden esteitä ei tunnusteta eikä nähdä, niitä ei näytä 
olevan olemassakaan. Tämä johtaa helposti juuri edellä kuvattuun 
näkymättömien riippuvuuksien verkkoon. Syntyperältään juutalai- 
nen Berlin kirjoitti asiasta toisen maailmansodan jälkeisinä vuosina 
näin: 


Askeettinen itsekieltäymys voi antaa koskemattomuuden turvan ja 
henkisen voiman lähteen, mutta on vaikea nähdä, miten sitä saa- 
tetaan luonnehtia vapauden laajentamiseksi. Jos pelastaudun jon- 
kun vastustajani hyökkäykseltä vetäytymällä sisätiloihin ja sulke- 
malla kaikki väylät sisään ja ulos, saatan olla vapaampi kuin siinä 
tapauksessa, että joudun vastustajani käsiin, mutta olenko va- 
paampi kuin siinä tapauksessa, että lyön tai vangitsen vastusta- 
jani? Jos menen liiallisuuksiin, jos sulkeudun liian ahtaaseen ti- 
laan, tukehdun hengiltä. Jos tuhoan kaiken sen, jonka välityksellä 
minua voidaan haavoittaa, päädyn loogisesti itsemurhaan. Niin 
kauan kuin olen olemassa aineellisessa maailmassa, en voi kos- 
kaan saada ehdotonta turvaa. Tässä suhteessa täyden vapautuk- 
sen suo (kuten Schopenhauer oikein ymmärsi) vain kuolema.”9? 


Tuollainen käsitys vapaudesta johtaisikin varmasti itsemurhaan, 
ellei uskontoihin sisältyisi myös niiden omia moraalisia ja henkisiä 
ideoita, jotka muuttavat niiden radikaalia maailman kieltämistä. 
Itsemurha onkin kielletty monissa uskonnoissa juuri siksi, että 
muutoin uskonnot saattaisivat johdattaa ihmisiä siihen. 

Henkiselle ihmiskuvalle vastakkainen materialistinen tapa kä- 
sittää itse liittyy kuluttamisen, markkinoiden ja massakulttuurin 
viidakossa ryöpsähtelevään minään, joka säntäilee omien mielihalu- 
jensa ja mainostajien tekaisemien tarpeiden perässä kuin sähkö- 
marsu luodikkoradan kaivanteissa. Esimerkkejä on helppo poimia 
seksin alueelta, sillä juuri vapaata seksiä pidetään eräänä tärkeim- 
mistä itsen toteuttamisen muodoista. Joku normaali ja tavallinen 
keskiyön cowboy saattaa ajatella on-line-tyttöään nussiessaan, että 
nytpä minä vasta toteutan itseäni, mutta hänen seksistään saattaa 
seurata myös sukupuolitauti, ei-toivottu raskaus ja vaikein vatsoin 
vihille johtava avioliitto, joka sitoo rautapallon lopulta molempien 
osapuolten koipeen. On siinä itsensä toteuttamista kerrakseen! 
Yhtä kaikki, myös omaa itseään toteuttava positiivisen vapauskäsi- 
tyksen kannattaja voi siis olla pahimmalla tavalla omien intohimo- 
jensa tai luonnon säätäminä pidettyjen sisäisten riippuvuuksiensa 
orja. 

Lopulta niin askeetikon kuin playboynkin minuudessa tapahtuu 
vieraantumista ja etääntymistä toisaalta minuuden siihen osaan, 
joka pyrkii halujen tukahduttamiseen, ja toisaalta siihen, joka 
koettaa hallita ja toteuttaa omia pyyteitään soveliaasti. Tämä on 
tyypillistä modernille yhteiskunnalle, joka pyrkii rajoittamaan 
aggressioita ja seksuaalisuutta, sekä sen mukaiselle persoonallisuu- 
delle. Taustalla vaikuttaa vallan heteronomisuus eli toiseudenvarai- 
suus: kontrolloidako itse omia pyyteitä ja tarpeita vai alistuako jo 
alun perin hallittujen laumaan? 

Keskeistä tällaisessa tilanteessa ei ole enää sen pohtiminen, 
kumpi yllä mainituista minuuden käsittämisen tavoista on oikea — 
itselle oleminen vai toisille oleminen — vaan se, mitä merkitsee, että 
kuilu itseä hallitsemaan pyrkivän minän ja toisaalta omien tar- 
peiden toteuttamiseen tähtäävän minän välillä levenee. Isaiah 
Berlin on tiedostanut tämän ongelman loistavasti esseessään, jonka 
vapaasti virtailevassa ajatuksenjuoksussa hänen voi nähdä lähesty- 
neen myös Platonin kuuluisaa vertausta ihmisen sielussa asuvasta 
säyseän hevosen ja kunnottoman orin välisestä kilpajuoksusta.60 
Berlin muotoilee ajatuksensa seuraavasti: 


”Olen oman itseni herra”; ”En ole yhdenkään ihmisen orja”; mutta 
voinko (kuten platonistit ja hegeliläiset tapaavat sanoa) olla luon- 
non orja? Entä omien hillittömien intohimojeni orja? Eivätkö nämä 
ole joukko saman orjasuvun lajeja — jotkut poliittisia tai juridisia, 
toiset moraalisia tai henkisiä? Eivätkö ihmiset olekin vapauttaneet 
itsensä henkisestä orjuudesta tai luonnon orjuudesta ja tulleet sil- 
loin tietoisiksi toisaalta hallitsevasta minästä ja toisaalta sellai- 
sesta heissä olevasta, joka on pantu kuriin? Hallitseva minä on sa- 
mastettu järkeen, ihmisen niin sanottuun korkeampaan luontoon, 
minään, joka laskelmoi ja pyrkii siihen, mikä tyydyttää sitä aikaa 
myöten, ihmisen ”todelliseen” tai ”ideaaliseen” tai ”autonomiseen” 
tai ”parhaimmillaan ilmenevään” minään, jonka vastakohdaksi on 
nimetty ihmisen ”alhainen” olemus, välittömien nautintojen tavoit- 
telu, ihmisen ”empiirinen” tai ”heterogeeninen” minä, joka ei pysty 
vastustamaan mitään halun tai intohimon puuskaa ja joka pitää 
ankarin ottein panna kuriin, tai se ei kykene koskaan kohoamaan 
”todellisen” olemisensa täyteen mittaan.$1 


Tässä yhteiskunnan tuottamassa ja säätelemässä suhteessa myös 
järjelle omistautuneen minän ja intohimojaan toteuttamaan pyrki- 
vän minän ristiriita kuvastaa itselle olemisen ja toisille ihmisille 
olemisen eksistentiaalista suhdetta. Berlinin alleviivaama järjen 
painottaminen ilmentää nähdäkseni vain Zeitgeistiin eli ajan 
henkeen liittyviä järkevyyskäsityksiä, eräänlaisia uskontunnustuk- 

sia, joiden mukaisesti jotakin tiettyä toimintaa tai ajattelutapaa 
pidetään yksiselitteisesti järkevänä, toista ei. 

Persoonanmuodostukselle heitettyjä vapauden haasteita olen kä- 
sitellyt laajasti aikaisemmissa kirjoissani, joten en paneudu aihee- 
seen tarkemmin tässä.$2 Koetankin nyt vastata eteemme avautunei- 
siin minuuden haasteisiin näin: Itsemääräämisoikeuden käsitteeseen 
perustuva ja vapauden positiivisella tai negatiivisella tulkinnalla 
operoiva filosofia ajautuu ristiriitaan, joka perustuu vapauden 
ongelman ulkokohtaisesta ja tieteellisestä tarkastelemisesta johtu- 
vaan ajattelutapaan. Vapautta ei siis ymmärretä persoonallisesti 
vaan tieteellisesti: ulkokohtaisena ongelmana. Ihminen tutkii va- 
pauttaan ikään kuin ”itsen ulkoa päin”, pyrkien tieteelle ominaiseen 
objektiivisuuteen. Hän näkee minuutensa paitsi sen kautta, mitä 
hän on itselleen, myös sen kautta, mitä hän on yhteiskunnalle ja 
toisille ihmisille. Tällainen itsen heijasteleminen toiseuden peili- 
pinnasta voi olla hyvin kasvattavaa, mutta vapauden, tahdon ja 
toiminnan kysymyksiin yhdistettynä se voi johtaa myös minuuden 
halkeamiseen, jossa vastakkain ajautuvat ihmisen aidon ja alku- 
peräisen tarpeiston sekä hänelle toiseuden taholta manipuloidun 
tarpeiston väliset yllykkeet ja päämäärät. 

Vapauden olemus johtaa väistämättä paradokseihin, mikäli ti- 
lannetta koetetaan tähyillä objektiivisesti toiseuden, ”yleisen ihmi- 
syyden” tai ”kenen tahansa” kysymyksenä -— juuri niin kuin moderni 
tiede tekee. Tieteellinen vapausnäkemys on ajattelua itsensä ulko- 
puolella. Tämä kahtiajakautuneisuus siirtää myös vapauden ole- 
muksen subjektin kokemuskentän ulkopuolelle, jossa se myöhästyy 
jokaisesta lähtevästä junasta. Tuloksena on, että toisille oleminen 
kaappaa lopulta otteen, ja jokainen vapaudesta kirjoitettu sana ly- 
hentää sekä lukijan että kirjoittajan elämää — ja sen mukana myös 
oman vapauden toteuttamista. 

Vaikka Berlinin ja Skinnerin yritykset inhimillisen vapauden 
hahmottelemiseksi herättävät kunnioitusta ja arvonantoa, ei ole 
epäilystäkään, etteivätkö heidän ideoidensa siemenet olisi voineet 
itää muidenkin ihmisten kuin vain noiden etabloituneiden ja mo- 
nilla tunnustuksilla laakeroitujen intellektuellien mietteissä. Var- 
maan myös moni eteläafrikkalainen timanttiorja on kaikkien rik- 
kauksien keskellä pohtinut, onko ihmisen olemus todella vapaus: 
onko hänellä itsellään oikeutta positiivisiin tekoihin vai onko hänen 
vapautensa enemmänkin vain vapautta pelkistä rajoitteista, kuten 
esimerkiksi hänen nilkkaansa hiertävästä rautarenkaasta? Nämä 
seikat aiheuttavat lopulta sen, ettei kumpaakaan yllä mainittua 
herraa voi pitää missään tapauksessa anarkistina — anarkisteille 
opettavaisista läksyistään huolimatta. Suorastaan anarkismin vas- 

taista Berlinin ajatuksissa on se, ettei hän pitänyt paremman 
elämän utopioita moraalisina yhteiskuntafilosofian välineinä vaan 
katsoi juuri niiden tekevän mahdollisiksi poliittiset totalitarismit. 
Itse pidän utopioita ja kuvitelmia suorastaan välttämättöminä anar- 
kistisen ajattelun ja paremman elämän porrasaskelmina, ja niinpä 
en voi hyväksyä varauksetta Berlinin yhteiskuntapoliittisiakaan 
näkemyksiä. 

Mielletäänpä oikeudet tai vapaudet positiivisiksi tai negatiivi- 
siksi, ne jäävät merkityksettömiksi sille, jolla ei ole mahdollisuutta 
käyttää niitä. Kotirauhan suojalla ei ole merkitystä asunnottomalle 
eikä paino- ja sananvapaudella luku- ja kirjoitustaidottomalle. Posi- 
tiiviset vapaudet ja negatiiviset vapaudet ovatkin vielä muodollisia 
vapausoikeuksia, kun taas todellinen vapaus koostuu mahdollisuuk- 
sista toteuttaa niitä elävässä elämässä. Toisaalta myös pelkkien 
muodollisten vapauksien olemassaolo voi olla arvokasta niille, joilta 
vapaudet puuttuvat — valaahan mahdollisuus pyrkiä niiden toteut- 
tamista kohti ihmiskuntaan toivoa. 


Neljäs vapauden käsite 


Edellä on selostettu pääkohdittain sitä, kuinka vapaudesta on aja- 
teltu tieteiden piirissä: vapaus on negatiivista vapautta rajoitteista, 
positiivista vapautta johonkin tai sitten tasapainoilua riippuvuuk- 
sien välillä. Niihin liittyvä subjektin halkeamisen ongelma johtui 
vapauden ulkokohtaisesta tarkastelemisesta: minän heijastelemi- 
sesta toiseuden peilipinnasta ja itsen objektivoimisesta tutkimusten 
kohteeksi. Entä sisältyykö kaikki, mitä vapaudesta voidaan sanoa, 
tuohon itkuiseen ja ankeansävyiseen sosiaalifilosofiaan? Rohkenen 
luonnostella Berlinin ja Skinnerin ajatusten rinnalle ”neljännen 
vapauskäsityksen”. Se on yksinkertainen, kuten kaikki hyvät ideat 
ovat. Sen mukaan ihminen on liekki ja vapaus on aikaa. Vapautta ei 
nyt nähdä sen enempää suhteena kuin annettuna arvonakaan, vaan 
yksilön kokemusmaailman sisältäpäin: ihmisen itsensä kokeman 
elämän muotona. 

Minulle itselleni on samantekevää onko ihminen vapaa vai ei, 
kun kukaan muukaan ei sitä tiedä. On mahdollista, ettei mitään 
vapautta ole edes olemassa. Ainoa todellinen vapaus koostuu va- 
pauden kokemuksista ja elämyksistä, jotka ovat persoonallisia. 
Tämän mukaisesti vapaus voi olla luonnollisesti aitoa tai epäaitoa. 
Mutta vapauden tarkastelupiste ei ole nyt yleistyksiin pyrkivässä 
tieteessä vaan kunkin yksilön sisällä: hänen omien silmiensä ja 
katseidensa takana. Niinpä myöskään vapauden tähtäyspiste ei 

paikannu ihmisen ulkopuolelle vaan löytää merkityksensä yksilön 
omakohtaisesta kokemuksesta. 

Vapaus on parhaimmillaan, kun sitä ei pidetä luovutettuna eikä 
suhteellisena asiana. Näin ollen ihmistä ei pitäisi ymmärtää seu- 
raukseksi mistään tarkoituksesta, tahdosta eikä päämäärästä, sillä 
niiden alkuperää koskevat arvaukset aina joko ylittävät ymmärryk- 
semme tai johtavat metafyysisiin selitysperusteisiin, kuten Juma- 
laan tai Luomiseen. Kukaan ei ole vastuussa siitä, että ihminen on 
olemassa. Tässä mielessä todellisuuden tarkoitusta ei ole olemassa- 
kaan, ja elämme elämäämme ennalta määräämättömässä kokonai- 
suudessa. Kokonaisuudessa puolestaan ei ole ulkopuolta, josta sitä 
voisi kohota tähyilemään objektiivisesti. Niinpä ei ole myöskään 
mitään, mitä voitaisiin tuomita, koska se on niin kuin mitattaisiin, 
verrattaisiin tai arvosteltaisiin kokonaisuutta. 

Tahdon vapautta arvioitaessa on syytä muistaa, että vapauden 
käsite on ollut myös syvästi propagandistinen. Vapaa tahto ei ole 
useinkaan ollut mitään muuta kuin synnin tai synniksi tuomitse- 
misen vastakohta, nimi sille, mikä meissä on osa välttämätöntä 
luonnettamme tai olemustamme — aivan kuten seksuaalisuus tai 
ruokahalu. Tässä mielessä ”vapaa tahto” ja ”välttämättömyys” 
lankeavat yhteen, niin kuin Spinoza ajatteli. Se, että pidämme 
moista seikkaa ihmetyttävänä, johtunee vain tavasta, jonka mu- 
kaisesti kristillinen ajatteluperinne on opettanut ihmisen olevan 
ominaisluonteeltaan epävapaa. Sitten se on määritellyt tämän luon- 
nollisuuden ylittämisestä johtuvan vapauskokemuksen poikkeus- 
tilaksi. Ihminen on voinut kokea itsensä vapaaksi vain tunnustet- 
tuaan itsensä ensin epävapaaksi, vaikka tosiasiassa vapaus on ollut 
vain samaa kuin perinpohjainen välttämättömyys. 

Vapaa tahto onkin teologien pahamaineisin temppu, jonka tar- 
koitus on ollut saattaa ihmiset vastuuseen eli tehdä heidät edellä 
kuvatulla tavoin riippuvaisiksi. Kaikkialla, missä on haettu vas- 
tuuta, on motiivina ollut rankaisemisen ja tuomitsemisen halu. 
Niinpä vapausteorioiden ideana on ollut rankaiseminen, se, että ha- 
lutaan löytää syyllisiä. Ihmisiä pidetään vapaina, jotta heidät 
voitaisiin istuttaa syytetyn penkille. Juuri siksi vapauden käsittele- 
minen filosofiassa ja kirjallisuudessa on ollut niin kompleksista. Sen 
sijaan ”neljännen vapauskäsityksen” valossa edellä kuvailtua va- 
pautta ei ole edes olemassa. Vapaus on kenties filosofian turhin 
käsite. Vapaudeksi on voitu nykyään kuvitella melkein mikä ta- 
hansa, kuten esimerkiksi nopea ja tuhlaileva elämä, joka monien 
mielestä on parasta vapautta. 

Omassa vapauskäsityksessäni vapauden synonyymi on aika. 
Kummallakaan, sen enempää ajalla kuin vapaudellakaan, ei ole 

olemusta. Myös aika voi olla suhteellista ja riippua esimerkiksi tois- 
ten ihmisten käyttämien kellojen nopeudesta, mutta myös ollessaan 
tahdon rajoituksilta ylitse jäänyttä aikaa vapaus on vain tuota tuh- 
lattujen tuntien ulkopuolelle säästynyttä jäännösaikaa. Sinä ja toi- 
nen ihminen siis joko hyödynnätte tai tuhlaatte toistenne aikaa: 
siinä vapauden olemus. 

Luuletteko poliitikon, joka ajeluttaa itseään limusiinilla pitkin ja 
poikin suurkaupungin katuja, olevan kovin vapaa? Hänellä on hal- 
lussaan vapauden symbolit ja kenties koko maailma, mutta onko 
hän vapaa, jos hänellä ei ole aikaa? Entä ihminen, jolla on aikaa 
mutta ei mahdollisuuksia käyttää sitä? Loppujen lopuksi kummal- 
lakaan ihmisellä ei ole käsissään kuin juuri sen verran aikaa kuin 
heidän levoton sydämensä heille omassa suopeudessaan suo. Tuo 
aika etenee sekä rikkaan että köyhän kohdalla samaan tahtiin, 
hieman henkilökohtaisesta ajan kokemisesta riippuen. Sekä rikas 
että köyhä voivat yhtä lailla tuhlata mahdollisuutensa käyttämällä 
aikaansa vieraan tahdon toteuttamiseen. Heistä itsestään ei jää 
tälle planeetalle mitään persoonallista muistuttamaan heidän ole- 
massaolostaan, mikäli he elävät jonkun muun kuin itsensä määrit- 
telemää elämää. Onko siis kyse tuosta edellä kuvatusta itsemää- 
räämisen ongelmasta? Ei — vaan elämästä ja kuolemasta, ajasta, ja 
siitä kuinka tämän tasa-arvoisesti jakautuneen lahjan voi käyttää. 
Latinalainen runoelma sanoo: 


Illi mors gravis incubat 
Oui notus nimis omnibus 
Ignotus moritur sibi. 


[Kuolema kohtaa raskaana sitä, 
joka kaikkien hyvin tuntemana 
kuolee tuntemattomana itselleen.] 


Niinpä myöskään sosiaalinen pääoma, kuten julkisuus tai kuului- 
suus, tai se että ihminen on kaikkien näkemä, ei vielä takaa, että 
kukaan näkisi sinut itsesi. Elämä on aikaa ja aika on elämää. Aika 
on ainoa rikkaus, joka ihmisellä alkuperäisesti on. Käyttämällä ai- 
kaa sinä päätät, mitä rikkaudellasi teet. 

Mitä vapaus siis mielestäni on? Miten se liittyy pääaiheeseemme, 
anarkismiin? Tässä teoksessa haluan rohkaista lukijoita epäilemään 
kaiken sellaisen toiminnan perusteita, joka korvaa aktiivisen toi- 
minnan ja asioihin tarttumisen liiallisella pohdinnalla. Erityisen 
vahingollista liika ajattelu on sellaisilla perin käytännöllisillä elä- 
mänalueilla kuin vapaus, seksi ja politiikka. Vapautta ei voida ta- 

voittaa objektivoivan tutkimuksen kohteena tai tuloksena, vaan se 
on ihmisen itsensä kokeman elämän muoto. Ideologioiden mainosta- 
mien tarkoitusten sijasta tärkeää onkin elämän merkitys, joka on 
henkilökohtainen ja joka jokaisen on itse löydettävä. Tällöin myös 
vapaus on ihmisen persoonallisesti kokemaa elämää, joka perustuu 
sisäiseen ja henkiseen vapauteen. 

Itseäni on filosofiassa kiehtonut vuosien ajan vain neljä asiaa. Ne 
ovat rakkaus, yksinäisyys, vapaus ja kuolema. Elämänfilosofiani on 
seuraava: rakkaus, yksinäisyys, vapaus ja kuolema ovat suussamme 
maistuvia makuja. Kielemme tuottaa meille erilaisia makuelämyk- 
siä, jotka ovat makea, hapan, suolainen ja karvas. Niinpä rakkautta 
vastaa perusmaku makea. Yksinäisyyttä vastaava maku on hapan. 
Vapaus on suolainen. Ja kuolema tuntuu karvaalta. Tämä oli lyhy- 
käisyydessään myös oma käsitykseni vapaudesta. Jos se ei johda 
sinua mihinkään, en voi asiaa auttaa. Älä siis enää istu ja odota, 
vaan pane viipymättä toimeksi omien päämääriesi toteuttamiseksi — 
paitsi jos istuminen ja odottaminen ovat elämäntehtäviäsi. 

Kummalla puolella sinun sydämesi on? 


Vaalimainos 1990-luvulla 


Se on vasemmalla puolella... 
Sydän on vasemmalla puolella. 


Sotamies Asumaniemi saadessaan neuvostoluodin rintaansa$3 


4. Anarkismin pasijistisuus 


E nnen kuin nostan edellisessä luvussa mainitsemani utopistisen 
ajattelun pöydälle tarkempaa tarkastelua varten, ohjaan va- 
pauden selällä lipuneen laivamme nyt pasifistisen ajattelun sata- 
maan. Näin tehdessäni haluan selvittää anarkistisen ajattelun rau- 
hantahtoisuutta. Historian kuluessa monia asioita on vastustettu 
leimaamalla ne katteettomaksi idealismiksi ja toteamalla, ettei niitä 
voitaisi koskaan käytännössä toteuttaa. Suurinta osaa jokapäiväi- 
sistä elämänkäytännöistämme ei ole pidetty alkuunkaan mahdolli- 
sina ennen kuin ne ovat toteutuneet. Eräs anarkistisen filosofian 
tärkeimmistä tavoitteista on rauhan ja väkivallattomuuden tila. 

Rauhanihanteen muodossa anarkismin aineksia sisältyy myös 
lakimoraalistaan tunnetun Immanuel Kantin ajatteluun. Teokses- 
saan Ikuiseen rauhaan (Zum ewigen Frieden, 1795) Kant luonnoste- 
lee yhteiskuntajärjestelmää, jossa kaikki ihmiset ovat maailman- 
kansalaisia ja sotia ei ole. Eräs sen keskeisistä ajatuksista on il- 
maistu huomautuksessa, jonka Kant tekee Thomas Hobbesin (1588—- 
1679) valtiofilosofiaan. Hän sanoo näin: 


Hobbesin lause: Status omnis naturalis est bellum omnium in 
omnes (Ihmisten luonnollinen olotila on kaikkien sota kaikkia vas- 
taan) ei ole mitenkään muuten virheellinen, kuin että pitäisi sanoa 
est status belli etc. (on sodan tila jne.). Sillä jollemme myönnäkään, 
että ihmisten kesken, jotka eivät ole ulkonaisten ja yleisten lakien 
alaisina, vakinaisesti olisi olemassa vihollisuuksia, niin on ainakin 
heidän asemansa (status juridicus) so. ne olosuhteet, joissa ja joi- 
den kautta he voivat omistaa oikeuksia (kykenevät niitä hankki- 
maan ja säilyttämään), sellainen tila [...].6* 


Kant siis tähdentää, etteivät sodat puhkea ihmisyksilöiden välille 
vaan aina vain noiden viheliäisten olosuhteiden vuoksi, kun ihmis- 

laumat kokoavat joukkojaan toisiaan vastaan. Vasta valtioyhteisö 
on sellainen asiaintila, jonka kautta järjestelmälliset sodat ja väki- 
valta ovat mahdollisia. Toisaalta hän katsoo, että valtioiden vii- 
saudella myös yksilöiden välisistä riidoista voitaisiin tehdä loppu. 
Oikeudenmukaista valtiota tarvitaan siis rauhan ylläpitämiseen. 
Esivallan (jonka Kant anarkisteista poiketen edellyttää) pitää olla 
sellainen, ettei se pakota ketään luopumaan hengestään, terveydes- 
tään tai muusta kallisarvoisesta pelkkien poliittisten mielipide- 
erojen tähden. Ikävää on, että yhä edelleen ihmisiä pakotetaan luo- 
pumaan mielipiteistään henkensä, terveytensä tai muun kallisarvoi- 
sen vuoksi. 

Vaikka 1800-luvun anarkistien rauhanihanne seuraili monin ta- 
voin kantilaisen filosofian pasifistista henkeä, anarkistien käsitys 
valtiosta rauhan tyyssijana oli kokonaan toisenlainen kuin laki- 
moraalia, velvollisuuksia sekä etiikan yleismaailmallisuutta ja 
yleistettävyyttä edustaneen Kantin. Anarkistien rauhanihanne liit- 
tyy läheisesti heidän valtionvastaisuuteensa. Muiden muassa Ba- 
kunin piti valtiota vallan ja väkivallan tukikohtana, jossa valta ja 
väkivalta uusiutuvat ja jonka kautta ne muuttuvat teoiksi. Valtio on 
ikään kuin vallan ilmaus, ja valta puolestaan on dispositionaalinen 
asiaintila, taipumus, joka pyrkii toteuttamaan itseään väki- ja pak- 
kovaltana. Tämän mukaan kaikki valta perustuu väkivallan po- 
tentiaaliin: mahdollisuuteen käyttää voimatoimia ja pakkokeinoja. 

Tosiasiassa valtioiden merkitystä ei pitäisi nähdä vain edellä 
mainitulla tavalla kielteisesti, sillä nykyaikana kansallisvaltioiden 
järjestelmä voi myös hillitä esimerkiksi globalisaation varjopuolia, 
kuten valuuttakeinottelua, työvoiman maastapakoa ja siitä seuraa- 
vaa halpatyövoiman käyttöä kehitysmaissa. Asian voi nähdä jopa 
niin, että kansallisvaltioiden tuottamat edut ovat nykyään suurem- 
mat kuin niistä seuraavat haitat, kunhan rauha ja kehitys valtioi- 
den välillä voidaan säilyttää. Juuri hallitsematon kansainvälistymi- 
nen on saanut aikaan epäoikeudenmukaisuutta, jonka tuloksena 
kansojen välille on herännyt vihamielisyyksiä. Ne puolestaan ovat 
johtaneet kansalliskiihkon esiinnousuun, jolloin valtioiden järjestel- 
mäkin on alkanut näyttää pelkästään kielteiseltä ilmiöltä. Sitä on 
kuitenkin usein edeltänyt raja-aitojen purkutyö, jonka seurauksena 
kansallisen edun tilalle on asettunut kasvoton kansainvälinen kapi- 
talismi. Suhteessa valtioiden olemassaoloon viisainta lieneekin kul- 
tainen keskitie. 

Miksi soditaan? 


Niin pasifisteja kuin kenraaleitakin on halki vuosisatojen pohdi- 
tuttanut ongelma, miksi soditaan. Viittaaminen ihmisen lajityypilli- 
seksi ominaisuudeksi oletettuun aggressiivisuuteen ei vielä selitä 
sotien syitä vaan ainoastaan nimeää ilmiön luonteen: väkivalta ja 
sodat ovat aggressioiden ilmauksia. Sotia käytiin 1700- ja 1800- 
luvuilla ensisijaisesti omaisuudesta, kun taas 1900-luvulla sotia 
käytiin ajatuksista ja ihmisten hallinnasta. Seuraava ajatusten 
vuoksi syttyvä sota saatetaan käydä esimerkiksi kristinuskon ja is- 
lamin välillä. Sen jälkeen sotia käytäneen taas omaisuudesta. Tämä 
vastaa myös Albert Einsteinin näkemystä siitä, käydäänkö kolmas 
maailmansota ydinaseilla. Tunnetusti keksijän mainitaan huomaut- 
taneen, että sitä hän ei suinkaan tiedä, mutta neljäs käydään var- 
masti kivillä... 

Kysymyksen sotien syistä esittää Einsteinin lisäksi myös Sig- 
mund Freud heidän yhdessä julkaisemassaan kirjeenvaihtoteok- 
sessa Miksi sotaa? Sodalla ja rauhalla on aina ollut vastakkainen 
olemus: ”Koskaan ei ole ollut hyvää sotaa eikä koskaan huonoa 
rauhaa.”65 Sodasta hyötyminen ei ole milloinkaan kelvannut soti- 
misen motiiviksi, vaan sodat on aina koettu vitsauksina tai pakkoi- 
na, joihin jokin toinen osapuoli on provosoinut tai joiden keskelle 
kansakunnat ovat ajautuneet. Joskus sotiminen on myös houku- 
tellut ihmisiä, kun ahneus on kasvanut liian suureksi. Ajatus on 
ollut, että *”onni suosii hyökkääjää”, vaikka myös sodan aloittanei- 
den oma etu on jäänyt historian antamien näyttöjen valossa mini- 
maaliseksi. 

Psykoanalyyttinen teoria voi valottaa sodan olemusta monelta 
näkökannalta. Siihen sisältyy näkemys kansakunnista klaaneina, 
jotka pyrkivät valloittamaan toisiaan. Valta muuttuukin aina sitä 
abstraktimmaksi ja vaikeammin hallittavaksi, mitä suuremmiksi 
valtioiden veljeslaumat kasvavat. Näin syntyy ajatus vallan yliyksi- 
löllisyydestä ja väkivallan välttämättömyydestä. Lopulta niille pyri- 
tään löytämään metafyysinen tae tekaisemalla sopivia jumalia her- 
rain käskyjen takuumiehiksi. Tämä on myös tapa, jolla jumaluuden 
ja valtion periaatteet psykoanalyyttisen teorian mukaan syntyvät, 
ja valtiohan lepää väistämättä teologisella perustalla, kuten Baku- 
nin katsoi. 

Freudin mukaan väkivalta on luonnollinen keino, jolla kiistat on 
aina ratkaistu. Oikeusjärjestys ja valtiovalta ovat vain väkivallan 
jatke. Poikkeuksina ovat tunnesiteet, ja Freud katsookin, että rauha 
on useimmiten kariutunut juuri samastumista ylläpitävien tunne- 

siteiden puuttumiseen. Näistä lähtökohdista voitaisiin esimerkiksi 
ajatella, että ennen New Yorkin terrori-iskua toinen World Trade 
Centerin kaksoistorneista seisoi itsekkyyden ja ahneuden puolesta 
ja toinen niitä vastaan. Rakennelma jakoi ihmisten ja kansakuntien 
tunteita. Terrori-iskun jälkeen rakennukset tai niiden muisto voisi- 
vat yhdistää ihmisiä taistelemaan rauhan ja yhteisymmärryksen 
puolesta. Mutta psykoanalyytikon piipun takaa tarkasteltuna asia 
ei ole näin suoraviivainen vaan paljon monimutkaisempi. Kun Freu- 
din mukaan ihmisen toimintaa motivoi yhtä hyvin elämän puolesta 
kamppaileva Eros kuin kuoleman voimia edustava Thanatoskin, ei 
väkivallan ikuista paluuta voida välttää. Jos ihmisen luonnollisia 
tuhoamisviettejä koetetaan tukahduttaa, ne kääntyvät mielen si- 
sään, ja seuraukset ovat yksilöille tuhoisat. Sota on siis ymmärret- 
tävää vapauttaessaan luonnollisia voimia, ja pulmallista on vain se, 
mistä syntyy ihmisten luonnoton sodanvastaisuus. 

Anarkistit voisivat allekirjoittaa Freudin ajatuksista hänen ku- 
vauksensa valtioiden synnystä, siitä, kuinka oikeusjärjestyskin on 
vain väkivallan suora jatke. Mutta ristiriitaista on, miksi pujopar- 
tainen psykiatri saattoi pitää rauhan edellytyksinä tunnesiteiden 
verkostoa; seurasivathan myös väkivaltaisuudet heittäytymisestä 
tunteiden valtaan. 

Einstein pyrki olemaan ratkaisuissaan rationaalisempi. Hänen 
mielestään kansallisvaltioiden olisi luovuttava suvereniteetistaan ja 
alistettava konfliktit kansainvälisen toimielimen ratkaistaviksi. 
Mutta tavallaan hänen kannanottonsa oli vain freudilaisen teorian 
vahvistus: vallan hallitsemiseen tarvitaan aina jokin ylempi luomus, 
kunnes hierarkian huipulla tulee vastaan valtio tai Jumala tai nii- 
den molempien yhdistelmä. Käytännössä kansainvälisten sovittelu- 
elinten, kuten Kansainliiton, toimintamahdollisuudet tyrehtyivät 
tosiasiaan, että kansallisvaltiot eivät suostuneet luopumaan itse- 
määräämisoikeudestaan. Vallanhaluiset ja asetehtailijat ovat saa- 
neet myöhemminkin sodat syttymään omilla konsteillaan. Anarkis- 
min kannalta huomionarvoista myös Einsteinin ajatuksissa on hä- 
nen käsityksensä valtioiden roolista sotien välttämättömänä tausta- 
syynä. 

Mutta entäpä, jos ihmiset eivät haluakaan nähdä järjen ja tun- 
teiden välillä sellaista kohtalokasta eroa, jonka nuo aikakautemme 
terävimmät nerot olivat valmiit niiden välille piirtämään? Tällöin ei 
päädyttäisi myöskään yhtä jyrkkiin arvioihin väkivallattomuuden 
mahdollisuudesta. Jo Aristoteles katsoi, etteivät ihmisten teot, mo- 
tiivit ja taipumukset noudattele tarkkaa jakoa järkeen ja tunteisiin. 
Pelkkä järki ohjaa usein itsekkyyteen, joka on varmasti myös eräs 
sotien syy. Pelkkä tunteellisuus puolestaan johtaa helposti kaaok- 

seen. Jyrkän erotteleva ajattelu tässä kysymyksessä lieneekin kris- 
tillisen ajatteluperinteen ja niin sanotun kartesiolaisuuden peruja. 
Aristoteles taas ajatteli ihmisen ajattelun tapahtuvan sydämessä ja 
aivojen olevan pelkkä jäähdytyslaite, jonka kautta haihtui lämpöä. 
Ehkä ihmisten pitäisi ajatella enemmän sydämellään. 


Aggressioiden alkuperä ja ajattelun tila 


Sotiin ja väkivaltaisuuksiin liittyvän tunnetaustan valaisemiseksi 
on syytä tarkastella ihmisten tunne-elämää nykyaikaista psyko- 
logiaa ja kognitiotiedettä avarakatseisemmin. Niissä ihmisten tun- 
teiden tutkiminen kavennetaan usein pelkäksi ”emootioiden” analy- 
soimiseksi. Jo Freud katsoi, että tunteet perustuvat ihmisten väli- 
siin suhteisiin ja vuorovaikutukseen, eikä tunteita niin muodoin 
pitäisi käsitellä vain yksilöpsykologisin tarkastelutavoin tai ter- 
mein. Jos tunne-elämän filosofista taustaa ei oteta huomioon, tun- 
teisiin viittaamalla voidaan selittää yhtä hyvin ihmisen väkivaltai- 
suutta kuin rauhantahtoisuuttakin. 

Väkivalta liittyy olennaisesti ihmisten toiseussuhteisiin, jopa 
niin, ettei valta- ja väkivaltasuhdetta voi lainkaan vallita, paitsi 
suhteessa johonkin toiseen osapuoleen. Niinpä väkivalta on olennai- 
sesti sosiaalinen, ihmissuhteisiin ja yhteiskunnallisiin jännitteisiin, 
liittyvä ilmiö. Kyse on enemmänkin sosiaalisesta kemiasta kuin 
yksilöiden tunteisiin tai järkeen liittyvästä kemiasta. 

Sana ”aggressio” juontaa juurensa latinan sanasta aggredior, 
joka merkitsee ”kääntyä toisen puoleen” (ad = kohti ja gradior = 
astua). Kiintoisaa on, miksi yllättävä toisen ihmisen puoleen kään- 
tyminen on alettu kokea vihamielisyyden ilmaisuna jopa niin, että 
myös sanan ”aggressio” nykyinen kielteinen arvovaraus saa merki- 
tyksensä siitä. Onko siis kyse yksilöllistyneeseen elämänmuotoon 
liittyvästä modernisaatiosta, jonka mukaisesti oletamme, että aina 
kun jollakulla ihmisellä on meille asiaa, luvassa on ikävyyksiä? Jos 
joku kääntyy yllättäen puoleemme vaikkapa pimeässä puistossa, 
suhtaudumme hänen aikeisiinsa varauksellisesti — ja usein täydestä 
syystä. 

Filosofiselta kannalta katsoen väkivalta on turhautuneisuuden 
vastareaktio ja seuraus. Vihamielisyys ei koskaan synny itsestään 
vaan frustraation tuloksena. Siksi väkivaltaan ei tee mieli myös- 
kään vastata, ennen kuin se ehtii herättää turhautumisen tunteen. 
Ensisijainen reaktio on suojautuminen. Vasta se, että ihminen ei 
ymmärrä väkivallan syytä, synnyttää hänessä turhautumista. Täl- 
löin väkivallan uhri tuntee tarvetta singota vihan takaisin sinne, 

mistä se on tullutkin, viholliseen, ja nujertaa vihan hänessä. Tosi- 
asiassa projisoiminen ei paranna tilannetta eikä poista väkivallan 
syytä, koska jäljelle jää suhde, jossa viha on syntynyt. Niinpä 
väkivaltatilanteen hallitseminen edellyttää sekä tunneperäisten kii- 
hokkeiden tunnustamista että väkivallan syiden rationaalista ym- 
märtämistä, jotta alistuminen pelkäksi reagoijaksi voitaisiin vält- 
tää. Reagoiminen puolestaan on refleksinomaista toimintaa ärsyk- 
keen ja reaktion kaavassa ilman oman ajattelun tilaa, ja siten selit- 
tyy, miksi väkivalta näyttää kaappaavan ihmisistä otteen heidän 
tahtonsa vastaisesti. 

Väkivallan selittäminen pelkiksi tuntemuksiksi on usein herättä- 
nyt kysymyksen, miksi vihan ja epäluuloisuuden tunteet niin usein 
vievät voiton myönteisemmiksi koetuista rakkauden ja myötätun- 
non ilmaisuista. Ja miksi ihmisille ei riitä toimia pelkän tietonsa ja 
ymmärryksensä mukaan, järkiperäisesti? 

Psykoanalyyttiselta kannalta asia ei olekaan näin mustavalkoi- 
nen, vaan pahaksi koettuun sisältyy aina myös hyvää ja hyviksi 
koettuihin asioihin pahaa, jopa niin, että lopulta niitä ei voida lain- 
kaan erottaa toisistaan, ja ne muodostuvat toinen toisensa pyhittä- 
viksi ehdoiksi. Juuri myötätunnon mahdollisuus eli ihmisten kyky 
samastua toiseen osapuoleen selittää sen, miksi monet ääriryhmät 
ovat voineet pitää hyvän ja pahan erottavaa viimeistä taistelua jopa 
toivottuna ja tervetulleena asiana. Tunteiden projisoimisesta ulkoi- 
seen kohteeseen seuraa näet mahdollisuus nyjertaa kielteiset tunte- 
mukset vihollisessa, mutta toisaalta viholliseen samastuminen joh- 
taa myös hekumalliseen intoon tuhoutua itse osana juuri tuota syyl- 
lisyyttä lietsovaa viharakennetta, joka osapuolten välillä vallitsee. 
Maailmanpalo siis paitsi tuhoaisi vihollisen, myös korventaisi pois 
omaan sydämeen kasautuneet synnit. Mikä vapautumisen tunne! 

Juuri tästä lähtökohdasta on useasti päädytty ajattelemaan, että 
sulassa yhteisymmärryksessä tuotetun tuhon kautta luodaan pohja 
uudelle ja paremmalle huomiselle. Ja samasta syystä esimerkiksi 
yhdysvaltalaiset fundamentalistit ja islamilaiset terroristit katsovat 
nyt asiakseen vihata toisiaan avoimesti. Samaan tapaan myös hin- 
dut ja tuomiopäivää odottavat kristityt ovat aina luottaneet väki- 
vallan, tuhon tai ikuisen paluun puhdistavaan vaikutukseen. 

Filosofisesti katsoen väkivallan taustalla vaikuttaa turhautumi- 
nen omaan olemassaoloon, lyhyesti sanottuna inhimillisen olemas- 
saolon ahdistus, Angst. Sotia ei edellä välttämättä kansakuntien 
erimielisyys vaan niiden kollektiivisessa piilotajunnassa vallitseva 
yksimielisyys siitä, että ”taas on tullut aika lyödä vallitseva rau- 
hantila palasiksi”, ja sotajoukot ryntäävät hurmoksessa päin elä- 
mälle näennäisesti merkitystä antavaa teurastusta. Sodathan sytty- 

vät usein keskelle harmonista rauhantilaa, josta jälkeenpäin tode- 
taan, ettei juuri sen olisi uskonut johtavan äkkiarvaamatta sotaan. 
Taustalla vaikuttaa kansakuntien omaan eksistenssiin liittyvä tur- 
hautuminen, johon liittyvien neuroosien tuloksena on tuotettu 
välinpitämättömiä poliittisia päätöksiä, rakennettu lasilinnoja sekä 
perustettu näkymättömiä rajalinjoja tai luovuttu niistä kokonaan. 
Saa nähdä, kauanko aikaa kuluu, ennen kuin yhdistyvän Euroopan 
kaduilla virtaa jälleen puhdistava ja vapauttava veri. 

Jos asiaa koetetaan kääntää pasifismin voitoksi, on syytä huo- 
mata, että edellä mainitulla tavalla ajateltaessa tunteiden vaikutus- 
valta on nähty vain traumoihin perustuvana. Traumaattiset tunteet 
toistavat ritualisoituneita ajatusympyröitä, ja niihin on ladattuna 
historiasta juurensa juontavaa frustraatiota sekä vihaa. Valitetta- 
vasti suuri osa poliittisista tuntemuksista koostuu juuri noista trau- 
maattisista tunteista. Esimerkkeinä voi mainita Suomen talviso- 
taan, jatkosotaan ja jatkosodan ”jatko-osaan” eli Lapin sotaan liitty- 
vät tunnelataukset. Ne ovat kansakunnan symboliarkistoon rituali- 
soituneita traumoja, jotka vaativat itsensä toistamista mitä erilai- 
simmissa yhteyksissä. Kun siis filosofiassa viitataan samastumista 
ylläpitävien tunteiden tärkeään rooliin rauhan tavoittelussa, tarkoi- 
tetaankin yleensä sitä, että käytössä pitäisi olla koko inhimillinen 
tunnekenttä eikä vain noita epäluuloja lietsovia traumaattisia tun- 
teita. Rauhantilalle tärkeän samastumiskyvyn kannalta keskeistä 
ei ole vain se, että ihmisellä on tunteita, vaan se, minkälaisia nuo 
tunteet ovat ja että tunne-elämämme on laaja-alaista sekä komplek- 
seista ja traumoista vapaata. Hyvä filosofinen itseymmärrys on 
tunne-elämänkin perusta. Valitettavaa on, että suuret poliittiset 
johtajat eivät yleensä ole tunne-elämältään kovin tasapainoisia, 
vaan jo merkittävään asemaan pääseminen edellyttää intohimoi- 
suutta ja traumaattisuutta, joskus jopa psykopaattisia piirteitä. 

Entä mitä merkitystä edellä selitetyllä on anarkistisen pasifis- 
min kannalta? Anarkisti ja terroristi poikkeavat toisistaan siinä, 
että terroristi tahtoo hallita uhrinsa reaktioita, jolloin vihan herät- 
täminen on hänen toimintansa tärkein tulos. Hänen mielestään 
veriuhri loihtii eläväksi sen aaterakenteen, jonka puolesta eletään 
tai kuollaan. Siksi käydään sotaa. 

Sen sijaan anarkisti on pasifisti, jonka velvollisuutena on välttää 
toimimasta väkivaltaisen provokaation edellyttämällä tavalla, reak- 
tiomaisesti. Väkivalta osoittautuukin iskuksi yksilöiden minuuteen 
ja yhteiskunnan rakenteisiin vasta, jos ihmisten vapaus valita oma 
suhtautumisensa päälle kaatuvien asioiden keskellä katoaa. Näin 
paljolti kävi Yhdysvaltojen ja eräiden NATO-maiden pitäessä välttä- 
mättömänä reagoida terroristien iskuun kostotoimella. Väkivallan 

syitä ei pohdittu, ja taustalla vaikuttava yhteiskunnallinen suhde — 
rikkaiden ja köyhien maiden välinen epäoikeudenmukaisuus - jätet- 
tiin voimaan. Sen sijaan asiayhteyksien tajuaminen edellyttäisi 
ajattelun vapaata liikettä, ja juuri sen pelko ja ahdistettuna olemi- 
nen pyrkivät tukahduttamaan. 

Psykoanalyytikkona tunnetuksi tulleen Erich Frommin mukaan 
väkivaltaisuus liittyy keskeisesti ihmisen persoonaan ja minuuteen 
sekä yksilöiden ja yhteisöjen tapaan käsittää oma olemassaolonsa ja 
vapautensa. Vapaus on pohjimmiltaan myönteinen asia, ja ihmisten 
vihamielisyys voidaankin johdella halusta paeta omaa vapautta. 
Siihen puolestaan on kolme eri keinoa: autoritarismi, tuhoutuminen 
ja samastuminen.$6 

Autoritarismin vallitessa ihmiset pyrkivät välttelemään vapau- 
teensa liittyvää haasteellisuutta yhdistymällä kaltaistensa joukkoon 
ja tulemalla osaksi autoritaarista yhteisöä, kuten kirkkoa tai armei- 
jaa. Tähän puolestaan johtaa kaksi tietä, joista toinen on alistumi- 
nen ja passiiviseksi tuleminen, ja toinen on ryhtyminen itse muiden 
ihmisten alistajaksi. Molemmissa tapauksissa ihminen pakenee 
omaa vapauttaan, ja Frommin mukaan autoritarismin äärimuotoja 
ovat masokismi ja sadismi, jotka hän selittää eräänlaisiksi identi- 
teettihämmennyksen muodoiksi. 

Aggressiivisuuteen liittyvät tuhoamisen ja itsetuhon ilmiöt ovat 
nekin Frommin mukaan vastauksia olemassaolon ja vapauden vai- 
keuteen. Ihminen pyrkii tuhoamaan maailman, jotta se ei voisi sa- 
tuttaa itseä, tai hän pyrkii tuhoamaan itsensä, sillä sellaista mi- 
nuutta ei voida enää loukata eikä haavoittaa, jota ei ole olemassa. 
Niinpä monin tavoin ahdistuneet ja ahdistetut ihmiset toimivat ah- 
neesti, brutaalisti ja aggressiivisesti kamppaillessaan materiaali- 
sista voimavaroista omassa pyyteellisyydessään, tai he ryhtyvät 
itsetuhoisiksi ja suuntaavat vihamielisyytensä sisäänpäin sekä puu- 
duttavat päänsä alkoholilla tai huumeilla. Aikamme omatunto Si- 
mone Weil kirjoitti sattuvasti, että tällaiset ”[jluurettomat reagoivat 
kahdella tavalla: he joko vaipuvat tylsyyteen kuten antiikin orjat tai 
ryhtyvät toimintaan kiskoakseen juuriltaan myös ne, jotka vielä 
ovat kiinni”.$7 

Myös samastuminen ja siihen liittyvä laumasieluisuus ja joukko- 
henkisyys sekä ryhmien riveihin ryömiminen ovat perimmältään 
pakoa vapaudesta ja sitä kautta tuhoamisen ja aggressiivisuuden 
muotoja. Sekä tasa-arvon ihanteeseen liittyvä tasapäisyys että hie- 
rarkioiden tikarappujen rakoihin piiloutuminen palvelevat samaa 
asiaa, toisin sanoen massakulttuuriin ja Kenen Tahansa ihantee- 
seen samastumista. Molemmat tulevat edistäneiksi samaa tarkoi- 
tusperää: massakulttuurissa ihmisen ei tarvitse ottaa vastuuta 

omasta vapaudestaan, vaan hän voi huoletta tuhota omat elämän- 
mahdollisuutensa. 

Tämä ei merkitse, että keskiluokkainen elämäntapa olisi sinänsä 
moitittava, mutta kylläkin sitä, että tavallisuuden ihanne on vaa- 
rallinen, sillä juuri se tekee oman vapauden ja vastuun kiertämisen 
helpoksi ja luo sitä kautta edellytyksiä autoritaariseen valtaan sa- 
mastumiselle ja voiman käyttämiselle. Tästä lähtökohdasta Fromm 
selitti totalitarismien syntyä ja aggressioiden organisointia suur- 
sodiksi. Ne olivat perimmältään väkivallan mekanisointia ja ihmis- 
ten teollista manipulointia sekä joukkojen saattamista ajattelua, 
pysähtymistä ja viipymistä pakenevaan liiketilaan. 

Entä olisiko jonkinlainen sovitteleva ratkaisu, kuten yhteis- 
ymmärrys, järjen käyttö muiden kuin välineellisten päämäärien 
edistämiseen tai myönteinen samastuminen toisiin ihmisiin mah- 
dollinen? Usein sanotaan, että kansainvälinen politiikka on perus- 
luonteeltaan anarkiaa, koska valtioiden välisiä suhteita leimaa pe- 
rustattomuus. Korkein kansainvälispoliittinen toimija on suvereeni 
ja itsemääräävä kansallisvaltio, jolla on oikeus itse määritellä oman 
oikeudenmukaisuuskäsityksensä perusta. Mitään ehdottomasti 
velvoittavaa kansainvälistä lainsäädäntöä ei ole, eikä kansainvälis- 
ten sopimusten noudattaminenkaan näytä perustuvan muuhun 
kuin voiman ja väkivallan tuella tapahtuvaan valvontaan: siis vah- 
vemman oikeuteen ja väkivaltaiseen ”anarkiaan”. Historian kulues- 
sa käydyt sodat ja sopimusten noudattamatta jättämiset antavat 
tästä selvän näytön. 

Mutta oikein ymmärrettynä anarkismin idea voi sisältää myös 
pasifismin siemenen. Alkuperäinen anarkia ei olekaan kansojen 
eikä valtioiden sokeaa vuorovaikutusta vaan mahdollisuutta valita 
itse oma suhtautumisensa eteen tulevissa tilanteissa. Anarkiaa lei- 
maa oman ajattelutilan ja filosofian säilyttäminen: siihen liittyy 
toisinajattelemisen ja toimimisen mahdollisuus. Anarkismin valli- 
tessa valtioita ei voisi suostutella sotaan. Niinpä anarkia ei olekaan 
ihmiskuvan pelkistämistä tuohon mekanistiseen vuorovaikutuk- 
seen. Se ei ole typistettyä reagoimista stimuluksen ja responsin väli- 
sessä kaavassa vaan mahdollisuutta itse päättää asioiden merkityk- 
sistä. Tulkitsevan ajattelun avulla voidaan säilyttää vastaantulon ja 
toiminnan mahdollisuus. 

Anarkistinen pasifismi merkitsee muun muassa konfliktien 
avointa tunnustamista, eikä siihen kuulu kommunikaatiosta kiel- 
täytyminen vaan dialogi, eli vapaa keskustelu toisinajattelijoiden 
kanssa.68 Psykologinen tosiasia on myös se, että mikäli aggressii- 
viseen ärsykkeeseen ei reagoi, ärsyke yleensä sammuu. Tässä mie- 
lessä gandhilainen passiivisen vastarinnan taktiikka voi olla hyvin 

tehokasta. Mohandas Gandhin (1869-1948) toiminnan lähtökohtana 
oli, että totuutta vastaan ei voi eikä kannata kamppailla ja että 
yhteiskunnallinen totuus paljastuu lopulta, jos ihmiset päättäväi- 
sesti toimivat oman tahtonsa mukaan. Gandhin ajattelulle ominai- 
nen piirre oli sekin, että hän perusti poliittisen vaikutusvallan ta- 
voittelunsa kansalaistottelemattomuuden periaatteeseen erotukse- 
na aktiivisesta väkivallasta. Jo pelkästään kieltäytymällä tottele- 
masta johtajiaan kansalaiset voisivat saada aikaan vaikuttavia ku- 
mouksia. Jos siis ihmiset ovat oivaltaneet jonkin yhteiskunnallisen 
totuuden, passiivinen vastarinta voi olla paras menetelmä kyseisen 
totuuden julkituomiseen. Sama näkemys leimaa monia pasifistisia 
anarkisteja, ja se yhdistää kaikkien aikojen vastarintaliikkeitä.$9 

Aggressioiden valtaan heittäytymisen sijasta poliitikkojen tulisi 
tunnustaa politiikan draamallinen luonne. Kreikan kielestä juontu- 
va sana ”draama” tarkoitti alun perin toimintaa. Komedioissa toi- 
mintaa synnytti asioiden ajautuminen konfliktiin, ja juoni rakentui 
konfliktista pois johdattamisen ympärille. Tragedioissa taas asiat 
ajautuivat kohtalonomaisella väistämättömyydellä ratkaisematto- 
man konfliktin suuntaan. Anarkistinen draamantaju on tarpeellista 
maailmanpolitiikan näyttämöllä koettujen tapahtumien ymmärtä- 
miselle. Anarkistinen filosofia on sukua komediselle draaman käsit- 
tämiselle sikäli, että anarkismikin on olemukseltaan toimivaa filo- 
sofiaa, jonka alkuna on ristiriita. Sen sijaan traagiseen draamaan 
anarkismi asennoituu varauksellisemmin, sillä anarkisti ei ensin- 
kään usko kohtaloon vaan järkiperäiseen toisinajatteluun ja joskus 
myös yllätyksen ja sattuman mahdollisuuteen. Politiikka näyttäy- 
tyykin anarkisteille monesti vain komediana. 


Valtio, väkivallan väline? 


Usein sanotaan, että pahin pelko on pelko itse, kun taas Pyhä Au- 
relius Augustinus lausui, että toivolla on kaksi tytärtä: viha ja 
rohkeus.70 Anarkistilla on siis oltava vihaa vääryyttä kohtaan ja 
rohkeutta poistaa se. Anarkistin tehtävä olisikin välttää pakon- 
omaisia toimia pakonomaisissa tilanteissa, ja sen vuoksi väkivallan 
keskellä tarvitaan aina poliittisia vaikutuskeinoja. Muutoin väki- 
valtaan ja vihaan ei suhtauduta älyllisesti vaan pelkästään toimin- 
nallisesti ja tunteenomaisesti: toistamalla joko uhrin avuttomuutta 
tai hyökkääjän mahtia. Ongelmalliseksi asian tekee reagoimaan 
pakottaminen. Jos painostus on jatkuvaa, jokainen toimintamuoto 
muuttuu tahattomasti reaktioksi, kun ihminen asettuu suhteeseen 
viholliseksi ilmoittautuneen kanssa. 

Aggression tehtävä on tuottaa lisää aggressiota. Sen sijaan anar- 
kistisen filosofian päämääristä tärkeimpiä ovat edellä mainitut re- 
aktionomaisesta käyttäytymisestä pidättäytyminen ja ajattelutilan 
säilyttäminen. Sitä tukee psykoanalyyttisen ja poliittisen viisauden 
valtiofilosofinen opetus: valtio on vallan institutionalisoitunut tyys- 
sija. 

Anarkistifilosofien mukaan sodat jatkuvat niin kauan kuin on 
olemassa valtioita. Heidän mielestään kommunistien teoriat meni- 
vät tosin harhaan käsityksessään, että rauhan saavuttamiseksi vain 
yhden valtion pitäisi hallita koko universumia ja muut valtiot olisi 
kiellettävä. Valtaan pyrkivät ajattelivat niin kuin roomalainen ken- 
sori Marcus Porcius Cato (234—149 eaa.), jolla oli tapana päättää pu- 
heensa hokemaan ”Ceterum censeo, Karthaginem esse delendam! 
[Muuten, olen sitä mieltä, että karthagolaiset on tuhottava!]” Lo- 
pulta hän saikin aikaan sodan. 

Sen sijaan ihanteelliset anarkistit lähtivät alun alkaen käsityk- 
sestä, että onnellisin asiantila olisi sellainen, jossa yhtään valtiota 
ei tarvittaisi. Heidän ajatuksensa valtiottomasta tilasta ja nyky- 
valtioiden luonteesta valaisevat edelleenkin sotien syitä, vaikka val- 
tiottomuus sinänsä lieneekin nykymaailmassa mahdottomuus. Pää- 
teoksessaan ”Valtiollisuus ja anarkia” (1873) Bakunin kirjoitti val- 
lan ja valtion suhteesta seuraavasti: 


Moderni valtio on olemukseltaan ja päämääriltään väistämättä so- 
tilasvaltio, ja sotilasvaltio on väistämättä aggressiivinen. Jos se ei 
valloita muita, se tulee itse valloitetuksi siitä yksinkertaisesta 
syystä, että kaikkialla missä valtaa esiintyy, se pitää ehdottomasti 
osoittaa tai panna täytäntöön. Tästä puolestaan seuraa, että nyky- 
aikaisen valtion pitää poikkeuksetta olla suuri ja mahtava; tämä 
on välttämättömän tarpeellinen ehto sen säilymiselle. Moderni val- 
tio on yhdenmukainen kapitalistisen tuotannon ja talouskeinotte- 
lun (joka lopulta ahmaisee myös kapitalistisen tuotannon) kanssa. 
Romahduksen pelossa edellisen täytyy jatkuvasti laajentaa alaan- 
sa pienestä mittakaavasta yhä laajemmaksi; sen täytyy pyrkiä 
yksinomaiseksi, universaaliksi ja maailmanlaajuiseksi. Samaan 
tapaan nykyaikainen militaristinen valtio synnyttää itselleen väis- 
tämättömän kunnianhimon pyrkiä maailmanvallaksi. Mutta maa- 
ilmanlaajuinen valtio, joka ilmeisesti on toteuttamiskelvoton, voisi 
joka tapauksessakin olla olemassa vain yksinomaisena; kaksi sel- 
laista valtiota rinta rinnan on looginen mahdottomuus.7! 


Ja todellakin: se, joka näkee Bakuninin tekstissä kuvauksen 1900- 
luvun suurvaltapolitiikasta ja talousimperialismista, on varmasti 


mitä tyytyväisin optikkoliikkeensä asiakas. Katkelma johdattaa 

pohtimaan, minkälainen maailma olisi, jos sosialistiset aatesuunnat 
eivät olisi pyrkineet toteuttamaan itseään tuon vallan kiistellyn 
välikappaleen, valtion, kautta vaan ihmisten yhteistoimintana, 
anarkiana. Kestävintä Bakuninin ajatuksessa lienee käsitys vallan 
ja väkivallan olemuksesta. Ne on suunnattu yksilöllisyyttä ja yksi- 
löiden onnea vastaan, ja niiden taustalla vaikuttaa joukkohengen ja 
laumasieluisuuden lisäksi aina myös kollektivismin käsikassara, 
laajenemaan pyrkivä valtio. 

Entä miten vallan ja väkivallan luonne syntyy yhteiskunnan ja 
yksilön välisestä konfliktista? — Vihollisen vihollinen on ystävä niin 
kuin hevosen ja aasin risteytys on muuli. Juuri tämä dialektiikka 
ohjaa rikoskumppanin etsintään hädän hetkellä. Valtaa ja väki- 
valtaa leimaa aina kollektivismin voitto individualismista. Samasta 
syystä Suomikin nyt miettii, ”edetäkö liittokunnan puolustusyti- 
meen”. Sen sijaan yksilöt harvoin käyvät toisiaan vastaan täysimit- 
taista sotaa. Myös japanilainen sotapäällikkö Sun Tzu muistuttaa 
klassikkoteoksessaan Sodankäynnin taito, ettei mitään sotaa voi 
voittaa ilman hyviä liittolaisia.?? Kollektivismi ja liittoutuminen 
näyttävät siis olevan kaiken vallan ja väkivallan ehtoja, kun taas 
pohjustamalla tietä yksilölliseen ajatteluun sorvattaisiin avain väki- 
vallasta vapautumiseen. 


Räyhänpatsaita 


Järjestäytynyttä väkivaltaa on usein pyritty oikeuttamaan vetoa- 
malla siihen, että yksilönvapauksien voimassapito saattaa vaatia 
turvautumista väkivaltaan — ja yksilöiltä osallistumista sen käyt- 
töön. Toisaalta myös rauhanihanteen nimissä on usein yritetty alis- 
taa ihmisiä. Valtioiden itsemääräämisoikeus on pyritty kiistämään 
uhkailemalla meitä rauhan ja väkivallattomuuden vaatimuksilla. 
Esimerkiksi Suomen ja Neuvostoliiton suhteessa tämä tapahtui pys- 
tyttämällä niin sanottuja rauhanpatsaita ja takomalla ihmisten rin- 
taan niin sanottuja rauhanmerkkejä. Väkivallattomuuden ihanteet 
ja poliittiset vapaudet voivat olla julmasti ristiriidassa. Anarkistisen 
filosofian näkökulmasta sotiminen on sitä, että valtiot pilaavat yksi- 
tyisten ihmisten elämän. Siksi on mahdotonta ajatella, että min- 
kään poliittisen ismin puolustaminen olisi yhdenkään yksilön elä- 
mää tärkeämpää. Kansakuntien tekemät rikokset ovat suoraan ver- 
rannollisia niiden kokoon. Sitä voi pitää myös todisteena massa- 
kulttuurien voimaan liittyvästä moraalittomuudesta. Anarkismin 
rauhanihanteelle on välttämätöntä, että yksilöt ja valtiot yhtä aikaa 
luopuvat laumasieluisuuden normeista. 

Erään esimerkin siitä, kuinka yksilö voi luistella poliittisten rin- 
tamalinjojen lävitse, tarjoaa äidinäitini isä, joka toimi torpparina 
Urjalan pitäjässä. Selma-mummuni kertoi elämänsä ehtoopuolella 
tapauksesta, joka oli nuorena jäänyt hänen mieleensä ja joka edelsi 
kansalaissodan levottomuuksia. Eräänä päivänä tupaan oli astunut 
itseään esittelemätön komennuskunta, joka oli koottu tutuista naa- 
pureista ja kylänmiehistä. Troikkaa veti tuolloin vielä tuntematon 
Vihtori Linna, joka kertoi poikenneensa kysymään, mahtoiko etei- 
sen naulakossa roikkuva pienoiskivääri olla vielä tallella ja mitä sen 
haltija oli ajatellut pössykällään tehdä. ”Silloin tällöin ammun sillä 
sian tai lehmän taikka päästän päiviltä koiran”, oli aseen haltija 
vastannut, johon teurastajan ammattia harjoittava Linna oli tokais- 
sut ymmärtäväisesti: ”No pidä sitten pyssysi. Et sinä sillä ihmistä 
ammu!” 

Mutta pidättäytyminen rintamalinjoihin liittymisestä saattaa 
olla vaikeampaa, kun väkivallan käyttö on järjestelmällistä ja ta- 
pahtuu viranomaisvallan vaatimuksesta. Toisaalta tämä ei tee soti- 
misesta sen oikeutetumpaa — mutta ei myöskään vähemmän moraa- 
lista. Honkolan kartanon mailla sattuneiden ratkaisujen kanssa kil- 
paileekin Bruno-isoisäni. Hän osallistui talvi- ja jatkosotaan luut- 
nanttina ja jäi henkiin yhtenä niistä harvoista, jotka palasivat ta- 
kaisin Kannaksen ja Syvärin tulihelvetistä. Tosin häneltäkin ampu- 
toitiin myöhemmällä iällä molemmat jalat sotien jälkiseurauksena. 

Brunon ei tiedetä koskaan pukahtaneen sotien tapahtumista mi- 
tään. Arvoitukseksi jää myös se, miksi hän tilasi koululleen Neu- 
vostoliitto-lehteä aina 1960-luvulle asti. Tuliko hänestä sodassa 
kommunisti? Vai pitikö hän postin tuomaa lehtinivaskaa halpana 
henkivakuutuksena siltä varalta, että neuvostomiehitys yllättäisi 
Suomen ja hänenkin porstuaansa ilmestyisi outo komennuskunta? 
Sitä emme tiedä, mutta hänen kultaiseen muistoonsa minulla ei ole 
valittamista.7?3 

Sen kyllä tiedämme, että Erik Ahlmanin seminaarissa oppinsa 
saanut kansakoulunopettaja halveksi von Wrightiä ja vastusti Kai- 
laa. On vaikea sanoa, oliko syynä heidän eettinen ”anarkisminsa” 
vai heidän hienohelmaisuutensa, jonka turvin kumpikin heistä pe- 
rääntyi bolsevismin vastaisista taisteluista: von Wright ”heikon ter- 
veytensä” vuoksi Cambridgeen ja Kaila ikänsä puolesta yliopiston 
pommisuojaan. Tätini puoliso Bengt, joka kävi ruotsinkielistä nors- 
sia von Wrightin luokalla, kertoo ettei Georg Henrik koskaan mi- 
kään kipeä ollut vaan pelkkä harmiton haaveilija, joka lueskeli 
filosofiaa oppitunneilla ellei onnistunut lintsaamaan niiltä. Bengt- 
istä itsestään tuli myöhemmin sotilaspoliisi ja vicehäradshövding. 
Vielä 89-vuotiaana hän vakuutti, että kieltäytyisi aseista, jos sota 

yhteiskuntamme yllättäisi... Vakaumus johtunee tavasta, jolla soti- 
minen vaatii jokaista ihmistä maksamaan ”veronsa ihmisten yhtei- 
selle tyhmyydelle”. Näillä sanoillahan Vihtori Linnan jälkeläinen, 
kirjailija Väinö Linna asiaa arvioi Jorma Kariluodon saatua sur- 
mansa jatkosodan lopputaisteluissa.74 


Pyhä pommi: miksi filosofi ei voi käydä sotaa? 


Anarkistiselta kannalta katsoen on moraalitonta asettaa yksilön 
henki poliittisten ideologioiden pantiksi. Poliittisen ismin puolusta- 
minen ei voi ylittää tärkeysjärjestyksessä ihmisen elämän arvoa. 
Poikkeuksen muodostaa lähinnä se, että ihminen itse uhraa hen- 
kensä oman yksilöllisen ajattelunsa puolustamiseksi ja tekee sen 
vapaaehtoisesti, ilman toisten ihmisten vasta- tai myötävaikutusta. 
Vapaaehtoista ja ideologisia sitoumuksia vailla olevaa hengenuh- 
rausta on tosin vaikea kuvitella missään muussa tilanteessa kuin 
VPK-toiminnassa, eikä Sokrateenkaan kohtaama filosofinen kuole- 
ma käynyt päinsä ilman pyöveleiden uhkaa. 

Individualistisiin lähtökohtiinsa viitaten anarkistinen pasifisti 
vastustaa oikeutetun sodan käsitettä, joka on peräisin Augustinuk- 
selta. Anarkisti ei voi hyväksyä myöskään sotarikoksen käsitettä, 
sillä se merkitsisi sodan tunnustamista oikeustilaksi. Sota sinänsä 
on rikos. ”Sodan sääntöjen” rikkominen voi olla jopa oikeudenmu- 
kaista, koska rikkomus kohdistuu väkivaltakoneistoa vastaan. 
Vahingollisinta onkin organisoitu ja ideologioihin sidottu väkivalta, 
joka on naamioitu lailliseksi. Se ei ole vain satunnaista ja pelkästä 
ajattelemattomuudesta johtuvaa mielivaltaa vaan harkittua ja 
suunnitelmallista väkivaltaa. Niinpä rintamakarkuruuteen tai 
muuhun ”sotilasrikokseen” syyllistyminen on kuin saisi ylinopeus- 
sakon formulakilpailuissa. 

Sodat pyritään usein naamioimaan oikeustiloiksi, joita edeltää 
muun muassa sodanjulistus, kun taas yksityisten ihmisten harjoit- 
tamaa irrallista väkivaltaa paheksutaan ja siitä rangaistaan. Kui- 
tenkin juuri valtiot ovat tappaneet omissa nimissään enemmän ih- 
misiä kuin kukaan yksittäinen ihminen koskaan. ”Lailliseksi asiain- 
tilaksi” naamioimisen ohella esikunnat laativat nyt tarkkoja sään- 
töjä ja ohjeita sodankäynnin varalle peittääkseen huonon omatun- 
tonsa ja uskotellakseen, että armeija toimii oikein. Anarkistien 
slogan ”vapauta itsesi” päteekin kaikkein kirkkaimmin sanoudutta- 
essa irti väkivaltainstituutioiden jäsenyydestä. 

Aikana, jolloin aseistakieltäytyjiä kuulusteltiin tutkintalauta- 
kunnissa, siviilipalvelusmiehiksi hakeutuvia kiusattiin kysymyk- 

sellä ”Mitä Te tekisitte, jos kimppunne hyökättäisiin pimeällä tiel- 
lä?”. Tarkoituksena oli taivutella asevelvollisia myöntämään, että 
hekin puolustautuisivat arvaamatonta uhkaa vastaan. Tällä keinoin 
heitä koetettiin painostaa myöntämään, että hekin käyttäisivät 
väkivaltaa oman itsensä puolustamiseen. Niinpä Aseistakieltäytyjä- 
liitto neuvoi kuulusteltavia vetoamaan eroon, joka vallitsee järjesty- 
neen ja mielivaltaisen väkivallan välillä. Niistä tuhoisampaa on jär- 
jestäytynyt väkivalta, koska se tuottaa uhreja ja kärsimystä järjen 
nimissä, kun taas mielivaltaisen väkivallan voi suoraan tuomita 
hulluudesta johtuvaksi. Edellisen hyväksyminen saattaisi outoon 
valoon järjen aseman, kun taas jälkimmäinen vain myöntää ir- 
rationalismin olemuksen. 

Aseellisen sotaväenpalveluksen on saattanut kiertää lain takaa- 
man omantunnonvapauden kautta. Viranomaiset hyväksyvät aseis- 
ta kieltäytymisen perusteeksi henkilökohtaisen vakaumuksen mut- 
ta eivät poliittista tai joukkoliikkeeksi organisoitunutta kantaa. He 
hyväksyvät omantunnon tai uskonnon perusteella tapahtuvan väki- 
vallasta kieltäytymisen mutta eivät filosofista perustelua, jonka 
mukaan aseistakieltäytymisen taustalla olisikin laajempi poliittinen 
valinta. 

Asevelvollisten pakottaminen vakaumuksensa vakuutteluun ei 
ollut niinkään oikeus kuin henkisen kidutuksen muoto, ja siksi 
monet menivätkin mieluummin vankilaan, kunnes tutkintalauta- 
kunnat lopetettiin. Aseistakieltäytymisen perusteeksi hyväksytään 
tosin nykyäänkin vain henkilökohtainen vakaumus eikä mikään 
järkisyy. Aseistakieltäytymisestä seuraa aina joko rangaistuksen 
kaltainen siviilipalvelus tai vankeustuomio (rauhan aikana). Tosin 
nykyisin, kun puolustusmenoja leikataan, kenraalien huolena ei ole 
ollut enää se, että osa asevelvollisista kieltäytyy palveluksesta, vaan 
se, mistä jalkarättejä, syylinkejä ja hernerokkaa riittää edes pal- 
velukseen kelpuutettavien määrälle. Siksi kutsuntalautakunnat va- 
pauttavat asevelvolliset palveluksesta helposti kokonaan, ja ken- 
raalit katselevat touhua kallella kypärin. 

Erilaisten nais- ja vähemmistöliikkeiden voimistumisen myötä 
sekä niukkudesta johtuvan arvonlisän ja tavoiteltavuuden kasvun 
kautta monet tasa-arvolla tykittäjät ovat alkaneet kokea asevelvolli- 
suuden myös oikeudeksi. He ovat suorastaan vaatineet päästä kone- 
kiväärin ruoaksi nähden siinä jonkinlaista yhdenvertaisuutta. Kun 
Suomenkin puolustus- ja hyökkäysmenoja nykyisin leikataan, pää- 
huolena taitaa olla se, jääkö viholliselle enää mitään tuhottavaa, 
kun poliittinen hallinto tuhoaa armeijansa itse. 

Sodan aikana aseistakieltäytyjät joka tapauksessa toimitetaan 
”linjaan, jossa pakokauhu paranee”. Jyrkin on asennoitumisessaan 


79 


ollut sosialistinen ihannevaltio, Neuvostoliitto, jossa opetettiin, että 
asevelvolliselle pitää antaa mahdollisuus valita rintamalla odotta- 
van todennäköisen kuoleman ja kotirintamalla odottavan varman 
kuoleman välillä. Pasifistiselta kannalta katsellen ihmisen onkin 
kenties johdonmukaisempaa kamppailla totalitarismia vastaan ja 
kuolla teloituspaalussa omien maanmiestensä luodeista kuin kaa- 
tua rintamalla vihollisen kranaatteihin. Vihollisen luoteihin kuole- 
mista pidetään sotatilanteessa itsestään selvänä asiana, mutta 
omien aseveljien toimeenpaneman teloituksen uhriksi joutuminen 
on tuomitulle suureksi kunniaksi, melkein kuin saisi mitalin rin- 
taan. Marttyyrikuolema nostaa filosofin korkeampien ajattelijoiden 
ja suunnannäyttäjien luokkaan, se kun osoittaa, ettei oman maan 
lainkäytöllä ollut moraalista oikeutusta päätyessään surmaamaan 
omia kansalaisiaan. 

Sotaoikeudenkäynnin käsite onkin sitten mielenkiintoinen, käy- 
däänpä oikeutta oman maan asevelvollisia tai sodan hävinneitä val- 
tioita vastaan. Sen kautta paljastuu anarkistinen totuus, että kaikki 
oikeus on pohjimmiltaan kostoa. Sotatuomari lukee tuomitulle hä- 
nen tuomionsa, ja häntä säestää sotilaspapin rukous Perkeleelle. 
Näin yhteiskunta koettaa vapautua omasta syyllisyydestään ja huo- 
nosta omastatunnostaan, ja syyllisyys koetetaan kääntää tuomitun 
yksilön viaksi. Sodissa monet ihmiset tuomitsevatkin itse itsensä, 
tekevät itsemurhia tai huumaavat itsensä taistelujen edellä voit- 
taakseen pelkonsa ja välttääkseen pakenemisen rintamalta. 

Suurin osa sodista päättyy oikeudenkäynteihin, joissa tuomitaan 
aina yksilöitä mutta harvemmin kokonaisia kansakuntia tai halli- 
tuksia. ”Kenraalit ne sakon saa ja sotamies ristin”, sanoi suoma- 
lainen laulunsanoittaja.?5 Nykyään, kun sodassa voidaan tuhota 
äkkiarvaamatta koko planeetta noin puolessa tunnissa, on pohdit- 
tava, pitäisikö mahdolliset syylliset ja sodalla uhkaajatkin tuomita 
rangaistukseen jo etukäteen. Voidaan nimittäin ajatella, että ydin- 
aseiden aikakaudella kaikki elolliset olennot ovat tuhon mahdolli- 
suuden keskellä ”eloonjääneitä”: syyttäjiä tai asianomistajia. Pelkkä 
täydellisen tuhon mahdollisuus sinänsä riistää ihmisarvoa eli oi- 
keutta kuolla omia aikojaan. Sellainen ihminenhän ei voi enää kuol- 
la, joka on jo ”kuollut” eli jonka pommin olemassaolo on tuominnut 
kuolleeksi. Samaan tapaan keskitysleireillä ihmisiltä riistettiin hei- 
dän ihmisarvonsa myös riistämällä heiltä heidän kykynsä kuolla. 
Niinpä myös nykyaikana, jolloin ydinaseita on edelleenkin lukui- 
sasti olemassa, pitäisi harkita niiden hallussapitäjien saattamista 
kansainväliseen tuomioistuimeen ihmiskuntaa vastaan suunnatun 
rikoksen hautomisesta. 

Mielenkiintoista on, putoaako tuo todennäköisyyksien varassa 

riippuva Damokleen miekka joskus vai ei ja osoittautuuko Aristo- 
teleen ajatus siitä, että jokainen aito mahdollisuus toteutuu välttä- 
mättä, todeksi. Silloin osoittautuisi todeksi myös sananparsi, että 
”sotimalla sodat loppuvat”. 

Sotien kautta hallitukset ja poliitikot yrittävät nyt oikeuttaa 
yksilöiden kuoleman. On vaikea sanoa, onko tämä kaikki enemmän- 
kin pelkkää ajattelemattomuutta ja ylimielisyyttä vai selvää pa- 
huutta. Naturalistiset ajattelijat ovat kautta aikojen pitäneet sivis- 
tyksen tunnusmerkkinä sitä, että kymmenen ihmistä uhrataan 
sadan muun hyväksi. Olisi kiinnostavaa tietää, mitä puolustettavaa 
jää sellaiselle yhteiskunnalle, joka lynkkaa järkevimmin ajattelevat 
yksilönsä. 


Peitsiraudan herkkyys 


Filosofinen perustelu väkivallasta kieltäytymiseen voi sisältää vain 
sellaisen argumentin, jossa on järkeä. On väärin osallistua organi- 
soituun väkivallan käyttöön, koska juuri se tekee mahdolliseksi laa- 
jamittaiset sodat. Ne puolestaan ylläpitävät väkivallan ja kurjuuden 
kehää. Väkivallasta kieltäytymisen perusteita on turha yrittää sur- 
kastaa pelkiksi omantunnonratkaisuiksi. Kyseessä on tietoinen po- 
liittinen valinta, jonka tehtävä on näyttää esimerkkiä myös toisille 
ihmisille. 

Organisoitunut väkivalta pyrkii monesti oikeuttamaan itseään 
naamioimalla sodan osapuolet siviilin tai sotilaan rooliin. Sen mu- 
kaan sotilaan kuolema on vähemmän väärin kuin siviilin. Siviilin 
kuolema puolestaan on paheksuttavampi kuin sotilaan kuolema. 
Moraaliselta kannalta katsoen sotilaan ja siviilin ihmisarvolla ei ole 
eroa. Sotilas ei ole mikään epäihminen, eikä siviilikään ole viaton 
sotien syntyyn. Ihmiset ovat osallistuneet yhdessä tämän maailman, 
sen väkivaltaa tai rauhaa luovien olojen, rakentamiseen. Siksi so- 
dissakaan ei ole erikseen syyttömiä (kuten siviilejä) ja syyllisiä 
(kuten sotilaita, joiden asema usein pyritään puhdistamaan lavasta- 
malla heidät pelkiksi käskyläisiksi). Pitäessämme tätä maailmaa 
yllä olemme kaikki osapuolia. Ihmisten jakaminen siviileihin ja soti- 
laisiin saattaakin kuvastaa lähinnä heteroseksuaalisen valtakult- 
tuurin normeja, kun sodan käy perinteisesti mies. Näiden normien 
kompleksisuus näkyy esimerkiksi siinä, että sotia sanotaan käytä- 
vän naisten ja lasten vuoksi, vaikka he ovat usein myös uhreja. 

Vielä 1800-luvulla oikeus asepalvelukseen oli vain aatelisilla tai 
muilla yläluokan kansalaisilla, tosin läänitys myönnettiin heillekin 
yleensä hautausmaalta. Mutta mainittu historiallinen seikka saat- 

taa selittää sitä, miksi myös naiset hakeutuvat nykyään asepalve- 
lukseen ja tekevät sen vapaaehtoisesti. Edelleen he näyttävät pi- 
tävän aseelliseen maanpuolustukseen osallistumista jonkinlaisena 
kunniakysymyksenä. Naisemansipaation lavastaminen ”oikeudeksi 
asepalvelukseen” onkin vain yksi ideologisen harhautuksen muoto. 

Joskus vedotaan siihen, että sotilaan tehtävä on ammatti ja että 
täytyyhän halukkaille antaa mahdollisuus tehdä työtä. Tosiasiassa 
yhteiskunnan pitäisi varjella yksilöitä myös sellaiselta väkivallan 
käytöltä, joka on työtä tai tapahtuu yksityisen tahdonmuodostuksen 
varassa. Sivistyneissä länsimaissa ihminen voidaan saattaa jopa 
pakkohoitoon, jos hänen epäillään olevan vaaraksi itselleen tai 
muille ihmisille. 

Myös vapaaehtoisesti aseisiin tarttuneelle sotilaalle elämä muo- 
dostuu poikkeuksetta ankeaksi. Sotilas saattaa uhrata henkensä, ja 
joka tapauksessa hän asettaa sen alttiiksi. Lopulta kukaan ei kui- 
tenkaan kunnioita hänen uhraustaan eikä edes kiitä siitä. Kiittä- 
mistä siinä eivät ole nähneet edes omat hallitukset, jotka ovat use- 
asti unohtaneet sotilailleen antamansa lupaukset. Sotaveteraanien 
kurja asema maassa kuin maassa on selvä osoitus tästä. Haavat jää- 
vät hoitamatta ja lupaukset lunastamatta. Sotien jälkeen alkaakin 
usein likapyykinpesu, joka johtuu tosiasiasta, että jokaisessa sodas- 
sa todellinen vihollinen on sota itse: siinä häviävät kaikki. Sotilas 
yksilönä on väkivaltakoneiston ensimmäisiä ja kertakaikkisimpia 
uhreja. Sen vuoksi sotaveteraanijärjestöjen tärkeimpiä tehtäviä olisi 
liittoutua rajojen yli yhteiseksi rintamaksi sotia vastaan. Juuri vete- 
raaneilla olisi syytä kuulua anarkististen pasifisten kärkijoukkoon, 
ja myös kansakunnat voisivat solmia rauhansopimuksia poliittisten 
johtajiensa ohi. 


”Jumala lentää kanssamme” 


Sotien julmuudet johtuvat sotien kohtuuttomuudesta: on mieletöntä 
asettaa omaa tai toisten henkeä pelkän ideologisen erimielisyyden 
pantiksi. Ensimmäistä maailmansotaa pidettiin raakana siksi, että 
se perustui koneelliseen ja tekniseen massatuhoamiseen. Tosiasias- 
sa ensimmäinen maailmansota oli epäinhimillinen vain siksi, että se 
rikkoi ”laillisena” pidetyn sotataktiikan muotoja. Myös Napoleonin 
ajan sodat, joissa joukko-osastot ampuivat toisiaan rivi kerrallaan 
keskellä tasaista peltoa, olivat johtaneet yhtä mielettömään teu- 
rastukseen. Ensimmäinen maailmansota vain paljasti sodan häikäi- 
lemättömän olemuksen, kun armeijat alkoivat käyttää kaikkia kei- 
noja. Salliessaan sotilaiden suojautumisen vihollisen tulelta ensim- 

mäinen maailmansota saattoi vaikuttaa myös ironisella tavalla 
”inhimilliseltä”. 

Nykyaikana, jolloin ihmisiä ei hallita ensisijaisesti maanomis- 
tusoloilla, armeijat keskittyvät väestöjen hallitsemiseen. Myös maa- 
alueiden puolustaminen voi olla tärkeää, jos niiden alta löytyy esi- 
merkiksi öljyä, mutta sellaisissa ”köyhissä maissa” kuin Saksassa, 
Ranskassa, Englannissa ja Suomessa kyse on kansalaisten mieli- 
piteiden ja tahdon kontrolloimisesta. Tällaisessa yhteiskunnassa 
konkreettista sotaa voidaan käydä jakamalla jokaiselle kansalai- 
selle oma ase. Käytäntö saattaa hämärtää myös kansalaisyhteis- 
kunnan ja sotaväen eroa. Ajatus on, että niin kauan kuin kansa- 
laiset ovat aseistettuja, he hallitsevat itseään, istuva hallitus hallit- 
see heitä, kansa suojelee istuvaa hallitusta ja vihollinen ei hallitse 
kansaa, vaikka maa olisi vallattu. Aseistuksen pois vaatiminen mer- 
kitsisi samaa kuin meneminen kotiovelta hakemaan. Tällainen jär- 
jestelmä on käytössä muun muassa Sveitsissä, eikä Suomen kaltai- 
sessakaan maassa armeija ole oikeastaan muuta kuin kansalaisten 
puolustustahto. 

Puolustustahdon kontrolloiminen tapahtuu ideologisella ja sym- 
bolisella hallinnalla. Todellista sotaa käydään enää lähinnä tv-ase- 
mista ja Internet-palvelimista, joiden kautta voidaan muokata ih- 
misten tajuntaa ja vaikuttaa heidän keskinäiseen yhteydenpitoonsa. 
Puolustettavaa jää lisäksi valtion johtoon. Nykyisin sodat voitetaan- 
kin vakuuttamalla kansalaiset siitä, ettei heillä ole hallitusta. Kun 
poliittinen vallankäyttö nojautuu tiedotussotaan, paljastuu myös 
hallitusten olemassaolon suhteellisuus, joka tulee eteen vanhana 
kysymyksenä ”onko Kalevi Sorsa olemassa?” Kannattaako tästä ai- 
heesta käydä enää lainkaan sotaa? Informaatiosodassa, jossa halli- 
tukset muistuttavat pesuainemerkkejä, varmaa ei ole, onko meillä 
juuri tälläkään hetkellä ”oikeaa hallitusta” vaiko vain televisiosta 
tuttua nukketeatteriviihdettä ja animaatio-ohjelmaa. 

Sokrates (n. 470-399 eaa.) lausui aikoinaan, ettei missään ole 
myöhästyminen niin pahasta kuin sodassa. Vallan ja väkivallan 
luonne on esineellistävä jo siksi, että se hyydyttää käyttäjiensä ai- 
vot. Mutta Sokrateen ajatuksissa on edelleen voimaa sikäli, että 
suurin osa sodista käydään turhien tai vanhentuneiden syiden 
vuoksi. Sodasta myöhästymisen johdosta sodat voisivat jäädä väliin. 
Olemme nähneet, että sotia ei käydä enää siellä missä ennen: tais- 
telurintamilla. Niitä käydään entistä enemmän ihmisten tajunnassa 
ja kansalaisten hallitsemiseen tähtäävissä tieto- ja uutisverkoissa. 
Todelliset taistelut ovat siirtyneet näkymättömiksi uhkiksi keskelle 
kansalaisyhteiskuntaa. Ne ovat taloudellisia kahakointeja yritysten 
hallinnasta. Suuri osa Suomenkin firmoista on ajautumassa vieraa- 

seen omistukseen kotimaisen pääoman maastapaon ja ulkomaisen 
rahan invaasion vuoksi. Uudet sodankäynnin muodot ryömivät tar- 
vittaessa ihmisten ihon alle niin kuin biologiset ja kemialliset aseet 
sekä niiden kantamat virukset ja bakteerit. Mutta pistimillä ja pös- 
syköilläkään ei käydä enää perinteistä sotaa. Sotaa käydään lähiöis- 
sä ja lentoasemilla. New Yorkin terrori-iskun välineenä käytettyjen 
Boeing 767 -matkustajakoneiden semioottinen hahmo merkitsee ”so- 
taa”, kun taas taistelukentillä käytettävien F-18 Hornet -hävittäjien 
varjo viestii ”rauhaa”. Rauha on sotaa ja sota on rauhaa, kuten 
George Orwell (1903—1950) totesi.76 

Voimakas hyökkääjä voittaa usein sodan, mutta voittaako se 
myös sodan jälkeisen rauhan? Sotia käydään nykyisin enemmänkin 
symbolisista arvovalta- ja propagandasyistä kuin pelkkien kukku- 
loiden puolustamiseksi. Siksi sanotaan, että sota alkaa, kun kamera 
käy. CNN oli valmiina, kun Yhdysvaltain moraalisesti kiistelty 
”campaign” Irakiin alkoi 20.3.2003. Näin saatiin taivaskanaville 
suurvaltojen vaikutusvaltaa symboloivaa televisio-ohjelmaa. Jos jol- 
takulta jäi Persianlahden sodan tv-spektaakkeli väliin vuonna 1991, 
ohjelman saattoi katsoa redux-versiona keväällä 2003. Siinä, missä 
Vietnamin sota oli ensimmäinen tv-sota, Venäjän vuodesta 2008 
Georgiassa käymää sotaa on pidetty ensimmäisenä kännykkä- 
kamerasotana, jossa siviilit puolustautuvat informaatiosodankäyn- 
nin keinoin saattamalla suurvallan tekemät raakuudet julkisesti 
nähtäviksi. 

Sota on entistä selvemmin myös virtuaalinen ja lumetodellisuu- 
teen valettu luomus. Bagdadiin hyökänneet amerikkalaissotilaat 
olivat harjoitelleet hyökkäystä ”virtuaali-Bagdadissa”. Sotien syyt 
ovat edelleen uskonnollis-primitiivisiä, kuten Yhdysvaltojen laivas- 
ton taistelulentäjistä kertova Jumala lentää kanssamme -doku- 
mentti todisti.?? Pommituksia koetettiin oikeuttaa muun muassa us- 
konnollisen vakaumuksen siivin, eikä sotilaspapiston harjoittamas- 
ta manipulaatiosta puuttunut myöskään hypnoottisia keinoja. Sar- 
donista ei ole vain lentävien mattojen ja lamppuhenkien ihmeelli- 
nen itä vaan myös se, että jotakuta ihmistä tämäntapaisen taidepro- 
duktion tuottaminen aina myös sattuu. 

Tähän filosofiseen aikamerkkiin päätän anarkistisen pasifismin 
tarkastelun tutkiakseni jatkossa todellisuuden ja kuvitelman rajaa. 
Anarkisteille fiktioilla ja haaveilulla on aivan erityinen merkitys. 

Minä olen vain pelkkä mystinen metsätyömies 
ja hirsiä vetelen kun karsia krapula on. 


Marx, Engels, Freud ja Jung?8 


Minut pysäytti kerran sama poliisi kahdesti neljänsadan metrin matkalla, 
mutta se oli kuitenkin eri poliisi kummallakin kerralla. 


”Matkalla” olevan hippianarkistin kertomus 


5. Katukivien alla on rantahiekkaa: 
Futurismi ja anarkismin fiktiot 


NE sanotaan luvalliseksi eskapismiksi eli todellisuus- 
paoksi. Se on myös voyerismia eli mielikuvitusmatkailua. Haa- 
veiluun antaa moraalisen luvan se, että unelma on aina myös 
vaihtoehto: anarkisti pakenee parempaan. Syventyäksemme siihen, 
millaista on anarkistinen utopismi, uhraamme nyt ohikiitävän het- 
ken sille ikuiselle kysymykselle, mitä on aika. 

Usein ajatellaan, että tulevaisuus on paikka, jonne kaikki saa- 
puvat 60 sekunnin minuuttivauhdilla. Anarkistiselta kannalta kat- 
soen näkemys ei pidä paikkaansa. Oikeastaan aika ei ole muuta 
kuin sosiaalinen normi, jonka mukaan ihmiset menevät työhön tai 
nukkumaan. Käsitystä, että aika on suhdetta toisiin ihmisiin, edusti 
Emmanuel Levinas.?? Hänen mukaansa kokemukset ajasta ovat 
riippuvaisia sopimuksista tai vaikeuksista löytää yhteistä, jaettua 
aikaa. Martin Heidegger puolestaan katsoi, että ainoaa merkityk- 
sellistä aikaa on ihmisen oma sisäinen kokemuksellinen aika.80 
Hänen mielestään ajan olemus hahmottuu, kun ihminen oivaltaa 
oman kuolevaisuutensa. Kuolema antaa ajalle merkityksen, sillä 
ikuisuuden näkökulmasta kaikki kiirehtiminen ja toimeliaisuus 
olisi tarpeetonta. 

Ihmiset voivat kokea ajan kulumisen eri tavoin, mutta ajan ole- 
mus on myös sopimuksenvarainen. Sekä Levinas että Heidegger 
olivat siis kumpikin omalla tavallaan oikeassa ja väärässä. Ajan 
käsittäminen sopimuksenvaraiseksi normiksi on yhtä todellisuuden- 
tajuista kuin pinnallistakin. Ajan ymmärtäminen pelkäksi omaksi 
kokemukseksi ”kuolemaa kohti olemisesta” taas on yhtä luonteva 
keino kiertää ajan sosiaalinen luonne kuin vakuuttaa ihmisiä omal- 
la syvällisyydellään. 

Anarkistiselle aikakäsitykselle keskeistä on, että yksilön elämäs- 
sä ei ole kuolemaa eikä niin muodoin aikaakaan. Yksilön kokemuk- 
sen kannalta aika on merkityksetön todellisuuden jäsentämisen 
tapa. Yksilön oma aika ei kerta kaikkiaan kestä eikä kulu: se näyt- 
tää pysyvän paikoillaan niin kuin yksikseen jätetty kappale, jonka 
alkuräjähdys on singonnut matkaan ja joka kiitää avaruuden halki 
kuin suunnattomalla nopeudella etenevä ammus. Tosiasiassa myös 
Maa-planeetalla aika etenee vakionopeudella, joka on verrannolli- 
nen kappaleen liiketilaan, ja kellot käynnistyvät vasta keskenään 
eri liiketilassa olevien kappaleiden välillä. Ajan merkitys paljastuu 
sen suhteellisuuden, sopimuksenvaraisuuden ja normatiivisesti vel- 
voittavan luonteen kautta. Kiire syntyy aikataulujen yhteensopi- 
mattomuudesta. Mutta myöskään tällä seikalla ei tule olla sitovaa 
merkitystä. Aika-anarkisti voi ymmärtää ajan yhtä hyvin omakoh- 
taiseksi kokemukseksi, fysikaaliseksi asiantilaksi kuin sosiaaliseksi 
suhteeksikin, mutta hän ei voi hyväksyä aikaan liittyviä yhteis- 
kunnallisia vaatimuksia. Kelloon tuijottamistahan pidetään ylei- 
sesti tyrannian symbolina. Niinpä anarkisti käy myös kellojen tiki- 
tyksen kahlehtivuutta vastaan. 

Anarkisti ei usko esimerkiksi vanhenemiseen vaan pitää ikään 
liittyviä mielipiteenilmaisuja pelkkänä propagandana. Anarkisti 
päättää itse oman ikänsä. Monet anarkistit ovat vannoneet vakau- 
muksensa järkähtämättömyyttä ajan ja ikuisuuden yli. Erääksi esi- 
merkiksi hurskaasta aika-anarkistista kelpaa vuonna 1629 kuollut 
Keminmaan kirkkoherra Nikolaus Rungius, joka ennen kuolemaan- 
sa vannoi, että mikäli hänen sanansa ovat totta, hänen ruumiinsa ei 
mätäne. Nikolauksen itsestään muumioitunut ruumis makaa tätä 
nykyä hyväkuntoisena Pyhän Mikaelin kirkon kuorissa kilpaillen 
faaraoiden, inkojen ja muiden mausoleumeihinsa säilöttyjen hallit- 
sijoiden kanssa. 

Homeen ja hämähäkinseittien keskellä rämpimistä helpompaa 
lienee kuitenkin ajan merkityksellistäminen uudella tavalla. Sub- 
jektin omalta kannalta katsoen ihminen voi olla minkä ikäinen ta- 
hansa. Buddhalaisen jälleensyntymisopin mukaan ihmiset syntyvät 
vanhoina ja nuorenevat ikääntyessään. Viimeistään jokainen keski- 
ikään ehtinyt huomaa, että viisaus pitää paikkaansa. Vanhat ovat 
usein nopeaälyisempiä kuin nuoret, ja tämän merkiksi sanotaan, 
että ”vanhalla koiralla on hyvä vainu”. Iäkäs hurtta kulkee suoraan, 
kun taas nuori piski nuuhkii joka nurkan perille löytääkseen. 

Moni koira kulkee kuono maanpintaa viistäen niin, ettei näe 
aamuauringon nousevan. Sama pätee myös nuorentumismatkoil- 
taan kotiin palaaviin ihmisiin, mutta ihminen voi joka tapauksessa 
valita sosiaalisen ikänsä itse. Niinpä anarkistin elämänvaiheiden ei 

tarvitse noudattaa keskivertokansalaisen tyypiteltyä elämänkaarta. 
Anarkisti pitää huolen omasta sosiaalisesta ikästatuksestaan ja 
aikalokuksestaan. Anarkisti päättää yksilöllisesti, mitä hän pukee 
päälleen ja kuinka hän käyttäytyy. Näin hän taistelee aikaa vas- 
taan. Esimerkiksi keski-iän ryppyjä voi poistaa huolellisesti suun- 
nitellulla kasvojenkohotuksella. Eye-linerilla saat terästystä katsee- 
seen, ja läski-invaasioon auttaa rasvaimu. 

Saatat pitää edellä kuvailtua ajan naarmujen pakkelointia su- 
rullisen klovnimaisena muumioiden naamioimisena, mutta vaihto- 
maskien kautta muutut hämmästyttävällä tavalla myös uudeksi 
ihmiseksi: saat uutta ryhtiä ihmissuhteisiisi. Jos et usko, niin roh- 
kaise itsesi, kokeile ja vakuutu ”ulkoa sisään” vaikuttavan kosme- 
tiikkaleikin tehosta! Sosiaalisen ajan syvin habitus on piirretty 
vaatteiden ja käyttäytymiskoodien koordinaatistoihin. 

Mikäli persoonallinen, eletty aikakokemus kätkeytyy yksilön ko- 
kemuksen salattuihin syövereihin ja jos sosiaalisen ajan olemus 
rientää trendien ja tyylien aallonharjalla, jääkö ajalle mitään merki- 
tystä, joka ei olisi vain ihmisen omaa kokemusta vanhentavasta 
ajasta — tai tuota sosiaalisesti kuluvaa aikaa? Vastaus on ”kyllä”. 
Anarkistisen aika-akseliston tärkein ulottuvuus suuntautuu tulevai- 
suuden horisonttiin. Tulevaisuus on anarkistin ihmemaa ja kolman- 
nen asteen yhteys. Anarkistien ajatukset ovatkin usein olleet ”ai- 
kaansa edellä” niin, että päivänä, jolloin todellisuus on tavoittanut 
utopiat, tuloksena on ollut vain paluu jo kauan sitten rakennettuun 
tulevaisuuteen. 


Utopistinen ajattelu 


Eksistenssifilosofit uskovat preesensiin eli siihen mitä on, mutta 
anarkismin aikamuoto on apokalyptinen: se on futuuri ja viittaa sii- 
hen, mitä on vielä edessä. Fiktiot eli kuvitelmat ovat aina olleet 
anarkismin polttoainetta. Utopioillahan tarkoitetaan kreikan kielen 
sanoihin ow (= er) ja topos (= paikka”) liittyen ?paikatonta tilaa. 
Ne on jaoteltu useimmiten tilautopioihin, joissa haaveiltu yhteis- 
kunta kuviteltiin jollekin vielä tuntemattomalle seudulle, ja tulevai- 
suudenutopioihin, joiden siivin toivottua yhteiskuntaa pystytettiin 
ajallisen etäisyyden päässä viittovaan tulevaisuuteen. 

Paljon on väitelty siitä, kuinka utopiat ohjaavat tulevaisuuden 
tapahtumia: lähentävätkö ne utopioiden toteutumista houkuttele- 
malla ihmisiä toimimaan niiden puolesta vai jarruttavatko ne en- 
nusteiden toteutumista, kun ihmiset jäävätkin passiivisesti odotta- 
maan asioiden kehittymistä itsestään? Ennusteilla ja odotuksil- 

lahan on tunnetusti itseään kumoavia tai itseään toteuttavia vaiku- 
tuksia.8! Entisinä aikoina anarkismi yhdistyi utopioihin, kun mieli- 
kuvituksen haaveet osoittivat tietä horisontissa siintävän paratiisi- 
saaren ihanuuteen. Tunnettuja valtioutopioita ovat Tommaso Cam- 
panellan (1568—1639) Aurinkovaltio (La Cittä de Sole, 1603; Civitas 
solis, 1632), Sir Francis Baconin (1561—1626) Uusi Atlantis (Nova 
Atlantis, 1627) ja David Humen (1711-1776) Täydellisen valtion 
idea (The Idea of a Perfect Commonwealth, 1752).82 Kuuluisa on 
utopian käsitettä sen nykymerkityksessä ensi kertaa käyttäneen 
Thomas Moren (1478—1535) teos Utopia vuodelta 1516.83 

Uuden ajan alussa 1500-luvulla vallitsivat vielä tilautopiat, joissa 
haaveiden yhteiskunta siirrettiin mahdollisimman kauas Euroo- 
pasta. Sen sijaan Francis Baconin 1600-luvulla julkaisema teos 
Nova Atlantis oli ensimmäinen kuvaus tulevaisuuden ihannevalti- 
osta ja edusti siten tulevaisuudenutopioiden uutta aaltoa. Sen malli- 
na oli Platonin kertomus Atlantiksesta, jota pidettiin muinaisuu- 
dessa vallinneena tarujen saarena. Nova Atlantiksen piti olla tällai- 
nen uusi Atlantis, tulevaisuuteen siirrettynä. Tosin täyttä varmuut- 
ta ei vallitse siitä, oliko sen esikuva todella saari. Kreikkalaiset, 
jotka olivat kuulleet tarinan egyptiläisiltä, ovat voineet sekoittaa 
sanat ”saari” ja ”rannikko”. Paikan otaksutaankin sijainneen Man- 
ner-Espanjan rannikolla lähellä Cadizia, jossa se joutui veden nie- 
laisemaksi noin 2500—2700 vuotta sitten. Nova Atlantis oli yhtä 
aikaa sekä tilautopia että tulevaisuudenutopia. 

Utopiat sijoitettiin 1700-luvulta lähtien säännönmukaisesti tule- 
vaisuuteen. Utopistisuus ja edistysusko alkoivat tällöin merkitä sa- 
maa asiaa. Itse utopian idea on kotoisin historiasta. Filosofit ovat 
usein rauhoitelleet mieltään historian myrskyjen keskellä ajattele- 
malla, että kaukana aikojen alussa vallitsi paratiisimainen tila. 
Jostakin syystä paratiisimainen aika kuitenkin päättyi, ja ihmiset 
joutuivat pois viattomuudesta. Esimerkiksi Marxin ja Engelsin mu- 
kaan paratiisimainen yhteiskunta oli kommunistinen. Yhteiskun- 
nallinen työnjako oli syynä jakautumiseen kahdeksi luokaksi: her- 
roiksi ja orjiksi. Samaan asiaan huomiota oli kiinnittänyt jo G. W. F. 
Hegel teoksessaan Hengen fenomenologia (Phänomenologie des Geis- 
tes, 1807). Yhteiskunnallisen muutoksen moottorina toimi työnjako. 
Tuomitseminen työhön ja vaivaan ei ollut kuitenkaan ihmiskun- 
nalle vain haitaksi. Tuotantovoimien ja tuotantosuhteiden ristirii- 
dat johtivat paitsi säätyjen jakaantumiseen, myös kehitykseen. 
1900-luvulla tapahtuneen teknisen edistyksen myötä utopiat pan- 
tiin aikakoneeseen ja ne alkoivat levittäytyä yhä oudommille elä- 
mänalueille. Tärkeimpänä pysyi kuitenkin tulevaisuus. 

Maaplaneetan tultua yhä tutummaksi ja samalla myös ahtaam- 

maksi paikaksi elää ovat valtioutopioiden ajatuskuplat monin pai- 
koin puhjenneet. Fiktioiden voima onkin nykyään kaapattu julkisen 
vallan kontrolliin, ja objektiivissävyisesti puhutaan ”tulevaisuuden 
tutkimisesta”. Tulevaisuuden tutkiminen on kaapannut utopioiden 
paikan, kun entisaikojen vapaa filosofoiminen on järjestelty tieteen- 
alaksi. 

Vaikka pallopinnalla ei luonnollista rajaa olekaan, se ei ole ääre- 
tön vaan peräti äärellinen pinta. Myös karttojen rajat tulevat vas- 
taan fyysisesti, aivan niin kuin ne tulivat vastaan Amerikan uudis- 
raivaajille asutuksen saavuttaessa mantereen länsirannan. Mutta 
mielikuvituksen ja merkitysten taikamaailmassa spekulaatioilla ei 
ole äärtä eikä rajaa. Science fiction -kertomukset siirsivät utopiat 
lyhyeksi ajaksi jopa avaruuteen — tosin vain niin kauaksi kuin ne 
ihmisten tietämättömyydessä näyttivät vielä uskottavilta. Harva 
tietää, että ”avaruuden valloittajana” tunnettu Juri Gagarin kiersi 
planeettaamme avaruus-Ladassaan vain noin 150 kilometrin kor- 
keudella — tai että Yhdysvaltojen keskustiedustelupalvelu filmasi 
suuren osan kuukävelyä ja avaruusodysseijaa esittävistä valoku- 
vista ja elokuvanpätkistä Stanley Kubrickilta lainatuissa Avaruus- 
seikkailu 2001 -elokuvan lavasteissa.384 

Juuri avaruus on se viimeinen erämaa, joka edelleen on valloit- 
tamista vailla ja jonne nykyihminen voi rakentaa utopistisen puu- 
hamaansa. Lyhenteellä ”NASA” tarkoitetaankin nimenomaan ”Poh- 
jois-Amerikan avaruushallintoa”, niin hupaisalta kuin se kosmiseen 
mittakaavaan suhteutettuna saattaakin kuulostaa. Fyysisten rajo- 
jen vastaantulo ei ole ainakaan vähentänyt kirjallisten, kuvallisten 
eikä taiteellisten utopioiden vaikutusvaltaa saati utooppiseen anar- 
kismiin liittyvää haaveiden havinaa. Tilallisten ja ajallisten utopioi- 
den asemasta anarkistin mielenkiinto voisikin suuntautua takaisin 
kohti transsendentaalifilosofista tutkimusta ja ihmisen omaa mi- 
nää. Transsendentaalifilosofioillahan viitataan perinteisesti ihmisen 
aistikyvyn tutkimiseen aivan niin kuin latinan kielen verbi trans- 
cendo (= ?siirtää, kuljettaa, viedä rajan yli”) sanoo. Toinen todelli- 
suus ei paikannu vain taivaanrannan taakse, tulevaisuuteen tai us- 
kontojen julistamaan Eldoradoon. Myös oma itse ja toinen ihminen 
voivat houkutella meitä safarille kohti tuntemattomia alueita. 

Utopioiden merkitys anarkisteille on siinä, että ne tarjoavat ih- 
misille unelman vaihtoehtoisesta todellisuudesta ja siten mahdolli- 
suuden parantaa maailmaa. Ainoa utopioihin liittyvä varjopuoli on 
ennusteiden itseään kumoavuus. Voidaan esimerkiksi ajatella, että 
jollekin puolueelle annettu myönteinen vaaliennuste ohjaa yksilöitä 
luottamaan muiden ihmisten käyvän äänestämässä, mikä johtaakin 
passiiviseen äänestyskäyttäytymiseen ja siten tappioon. Toisaalta 

myönteinen ennuste voi myös johtaa sen toteutumiseen. Näin voi 
käydä esimerkiksi silloin, kun onnekkaina pidetyt yksilöt alkavat 
osallistua ahkerasti kilpailuihin ja siten saavat myös voittoja, joita 
passiiviset eivät voi saada osallistumattomuutensa vuoksi. Aivan 
samalla tavoin kielteiset ennusteet ja utopiat eli dystopiat voivat 
johtaa periksi antamiseen ja kauhukuvien toteutumiseen tai sitten 
siihen, että ihmiset alkavat kamppailla niitä vastaan, mikä estää 
kielteistä utopiaa käymästä toteen. 

Dystopioista tunnetuin on varmaankin George Orwellin Vuonna 
1984, joka kuvasi osaa jo oman ilmestymisajankohtansa (1949) 
yhteiskuntien ongelmista (Neuvostoliitto ja kuolemassa oleva sekä 
valhein pystyssä pidetty brittiläinen imperiumi) mutta jonka visiot 
historiaa vääristelevästä Totuusministeriöstä ovat päässeet toteu- 
tumaan vasta nopeasti muokattavan ja tarkkailulle alttiin digitaali- 
sen tiedonvälityksen aikakaudella. Myös kirjassa kuvattu maail- 
manvallan jako Oseaniaan, Euraasiaan ja Itäaasiaan vastaa hyvin 
nykyistä jakoa markkinoiden hallitsemaan angloamerikkalaiseen 
kulttuuripiiriin, näennäisellä demokratialla voideltuun Venäjään 
tai Euroopan unioniin ja hierarkioiden sekä autoritaarisuuden kah- 
lehtimaan kiinalaiseen ja japanilaiseen kulttuuriin. Nämä mahti- 
tekijät käyvät nykyisin joko liittosopimusten tai vihollisuuksien lei- 
maamaa sotaa vähemmän vaikutusvaltaisina pidetyistä maailman- 
kolkista, kuten Afrikasta, Lähi-idästä, Intiasta ja rajavyöhykkeiden 
tapaisista alueista, kuten Mongoliasta, aivan niin kuin kirjassa ker- 
rotaan. 

Myös teoksen sensuroiminen on osoittanut sen kolahtaneen kali- 
kan lailla juuri sinne, missä ongelmia orastaa. Esimerkiksi Suomes- 
sa kustantaja poisti kirjan ensimmäisestä käännöksestä vuonna 
1950 erään selvän viittauksen Neuvostoliittoon (joka luonnollisesti 
oli kieltänyt kirjan kokonaan). Elinvoimaisinta tässä dystopiassa on 
kuitenkin sen aina ajankohtainen kuvaus valheiden voimasta. Kie- 
len vääristely on ominaista kaikille totalitarismeille, joiden (kuten 
kaikkien sotien) ensimmäinen uhri on totuus. Totalitarismien tun- 
nistamisessa auttaakin havainto siitä, missä merkityksiä väären- 
tävä doublespeak ja totuutta sanatulvalla peittelevä newspeak 
kulloinkin kukoistavat. Voisi hyvin ajatella, että tällä hetkellä aivo- 
pesu on meneillään Euroopan unionissa, joka rasismin estämisen 
varjolla kieltää siirtolaisuuteen ja työvoiman pakkosiirtoihin liitty- 
vien todellisten ongelmien arvostelun, valtioita ja kansalaisia vel- 
kaannuttamalla takaa maailmanlaajuisten suuryritysten liikevoitot 
sekä tiettyjä sanoja kieltämällä ennaltaehkäisee väärin ajattele- 
mista ja ajatusrikoksia. Kenties vain Pohjois-Koreassa, Venäjällä ja 
islamistisissa maissa yksityisyydensuojan loukkaukset on viety 

pitemmälle kuin maailmanpolitiikan Ison Antin ja Rannanjärven, 
eli Yhdysvaltain ja Britannian muodostamassa ”Oseaniassa”, jossa 
kansalaisia tarkkaillaan ja suojellaan heidän omaksi parhaakseen 
(mutta heidän tahtonsa vastaisesti) terrorismin torjunnan varjolla. 
Dystopiat muodostavat siis vähintään yhtä filosofisen katsanto- 
kannan tulevaisuuteen kuin utopiatkin. Filosofeille ne tarjoavat 
houkuttelevan pelikentän juuri siksi, että totuuden ja epätotuuden 
väline on kieli, ja kieleen sisältyvien kivien ja kantojen kääntele- 
minen sekä todellisuutta vääristelevien ideologisten salakarien rai- 
vaaminen on filosofien ominta alaa. 

Utopioihin liittyvä kielteinen puoli on se, että myönteiset ennus- 
teet voivat parantaa ihmisten itseluottamusta ja kielteiset ohjata 
heitä masentumaan, ja molemmissa tapauksissa aivan turhaan. 
Utopisteille tyypillinen haavemaailmojen luominen, ulkopuolisuus 
ja sivustakatsojan rooli on kuitenkin filosofeille yleensä hyväksi, se 
kun tekee mahdolliseksi vetäytyä omalle onnen saarelleen katsele- 
maan tyynesti maailman menoa ja elättämään kapinan mahdolli- 
suutta. Myös aika on usein utopioiden puolella. Ajan rientäessä 
anarkistin onkin syytä iloita, sillä parempi tulevaisuus on päivä 
päivältä lähempänä kuin koskaan! 


Luonnonvoimien ylittäminen 


Anarkistinen vaihtoehtojen etsintä ei ole rajoittunut vain ajan ja 
paikan utopioihin. Myös kuvitteellinen ja kertomuksellinen ajattelu 
on ollut anarkismin tärkeä ehto. Keskiajalla suuri osa kumouk- 
sellisesta ajattelusta ammensikin voimansa nimenomaan fiktioiden 
ja legendojen piiristä. Kansantarinat, uskonnolliset pyhimystarinat 
ja myöhempi populaarikulttuuri ovat täynnä kertomuksia, joiden 
sankari ei ole lainkuuliainen ylimys vaan oikeudenmukaisuutta 
puolustava karkea ja kansanomainen rahvaan edustaja. Kuvitelmat 
ja tarinoiden sankarihahmot ovat toimineet esikuvina varhaisille 
anarkisteille. Periaatteellinen taistelu oikeudenmukaisuudesta lain- 
mukaisuuden kustannuksella on tehnyt anarkistista itsestään usein 
lainsuojattoman ja ympäröinyt hänen päänsä pyhimyksen säde- 
kehällä. Anarkismin aamunkoitto ajoittuu nimenomaan korkeakir- 
kollisuuden kauteen, kun eräät mystikot rohkenivat kapinoida kato- 
lisen kirkon oppeja vastaan. 

Kuullessamme gregoriaanista kirkkolaulua mieleemme palaavat 
keskiajan ihmisen suunnattomin ponnistuksin valmistamat, meitä 
alati hämmästyttävät miniatyyripuupiirrokset. Eräässä tällaisessa 
piirroksessa on kaiverrettuna saksalaisen dominikaanimystikon 

Heinrich Seusen (1295—1366) kuva. Hän toimi muun muassa oman 
sääntökuntansa lehtorina Konstanzissa, jossa hän päätyi askeesin 
kautta valaistuksen tielle. Seusen kollegat olivat hänelle kateellisia, 
koska askeettiveli tuli toimeen, vaikka hänelle ei maksettu mainit- 
tavaa palkkaa. Häpeissään he olivat, koska he itse haalivat hal- 
tuunsa mammonat ja rahat mutta eivät saaneet aikaiseksi mitään 
merkittävää filosofiaa kuten Seuse. Lopulta häntä syytettiin mes- 
tari Eckartin harhaoppien puolustamisesta, ja hänet karkotettiin 
eteläiseen Ulmiin (myöhemmän utopistin Tommaso Campanellan 
tavoin Eckartkin oli dominikaanimunkki). Oppineen yhteisön ulko- 
puolella Seusella oli käytössään arvokkainta pääomaa, jota mystik- 
ko tarvitsee, eli mietiskelylle omistettavaa aikaa. Elämänsä loppu- 
vaiheiden ajan hän toimi syrjittyjen ja hädänalaisten auttajana ja 
omistautui kirjallisille töilleen. 

Kirkon historia tuntee useita köyhyysmystikoita. Eräät muodos- 
tivat kokonaisia veljeskuntia, kuten espanjalainen karmeliittajär- 
jestö, joka edelleenkin tunnetaan kengättömästä vaelluksestaan 
pyhälle maalle Carmeliin. Heinrich Seusen esimerkki edustaa kui- 
tenkin anarkismia nimenomaan individualistisuutensa vuoksi: sen 
keskipisteessä ovat yksilön elämänkokemus ja rakkauskäsitys, jotka 
ohittavat kirkon kollektiivisen opetuksen. Tästä seikasta syyllisyyt- 
tä tuntevana Seusen mainitaan kantaneen yllään erityistä katu- 
musvaatetta. Valaistumistaan edeltäneen askeesinsa parhaina päi- 
vinä nuori Heinrich Seuse käytti vartalonsa ympärillä hihnaa, johon 
oli kiinnitetty 150 terävää messinkinaulaa, terät päin ihoa, ja sitä 
hän piti yllään myös nukkuessaan. Estääkseen raapimasta itseään 
hän kietoi kaulansa ympärille vyön ja niittasi siihen kaksi nahka- 
rengasta, joihin hän työnsi kätensä ja lukitsi ne riippulukolla. Hän 
valmistutti itselleen parin nahkakäsineitä ja antoi sepän kiinnittää 
niihin kauttaaltaan messinkinastoja. Lisäksi hän oli tehnyt itselleen 
ruoskan. Ruoskaan hän antoi kiinnittää teräviä messinkikärkiä, 
joilla hän piiskasi itseään ankarasti...85 

Tältä siis näytti kerjäläismunkki Heinrich Seuse, ja yhtäläisellä 
hartaudella hän pyhittäytyi köyhyyden hyveessä. Itse paavi vakiin- 
nutti ”mustiksi veljiksi” kutsuttujen munkkien aseman siirtämällä 
inkvisition pelkästään dominikaanien tehtäväksi, mistä saakka hei- 
dän sanotaan harjoittaneen korkeatasoista filosofista ja teologista 
tutkimusta... Dogmatiikan professori Seppo A. Teinonen puolestaan 
kertoo löytäneensä Seusen teksteistä myös joitakin ”naisellisiksi” 
luonnehtimiaan piirteitä, 86 mutta kyllä hänen elämänsä kelpaisi pa- 
remmin malliksi Tomin miehelle. Seusesta ei tosin tullut uskonsa 
puolesta kuollutta marttyyria, vaan hän siirtyi ajasta ikuisuuteen 
luonnollista tietä noin 70 vuoden iässä. Marttyyrin osakaan ei ole 

tosin anarkisteille tuntematon. Suurin osa ihmisistä kuolee näet 
ilman syytä, turhaan. Sen sijaan oman elämän uhraaminen jonkin 
tärkeän asian puolesta on hyvä ajatus, koska niin tehdessään 
ihminen ei kuole turhan tähden kuten toiset. Joskus on suorastaan 
kunniakkaampaa kuolla kuin suostua aterioimaan vihollistensa 
kädestä. 

Mystikkojen keskeinen opetus nykyajan anarkistille on, että 
heidänkin näkemyksensä hyveellisestä ja oikeasta elämästä oli koko 
ajan tavallisen kansan eikä kirkkoruhtinaiden puolella. Mystik- 
kojen harjoittama anarkia oli kuitenkin vielä hieman kompleksista 
aivan kuten heidän uskontonsakin, joka teki kurjuudesta ja köy- 
hyydestä ihanteen ja tavoittelun kohteen; olihan itse Kristuskin 
kipujen ystävä ja sairauksien tuttava. Mystiikka oli alkeellista yri- 
tystä hallita yhteiskunnallisia ilmiöitä jäljittelemällä niitä uskon- 
nollisten mallien avulla, eikä siitä puuttunut piirteitä, joita nyky- 
ään sanottaisiin maagisiksi tai ritualistisiksi. 

Mystikko-anarkisti tavoitteli tiellään ja toiminnallaan suoras- 
taan yliluonnollisia tuloksia. Tässä yhteydessä ”yliluonnollinen” ei 
tosin viittaa niinkään henkimaailman asioihin kuin siihen, mikä pe- 
rimmältään on sangen inhimillistä mutta vaikeasti saavutettavaa. 
Ihminen kun pystyy ajattelunsa ja tahtonsa avulla myös muutta- 
maan yhteiskunnallisia valtasuhteita, jotka voivat ainakin aluksi 
näyttää luonnonlainomaisilta ja välttämättömiltä. Muutoksen avai- 
met nähtiin metafyysisessä idealismissa, jonka visioista löytyi voi- 
maa maailman tai ainakin joidenkin sen puolien korjaamiseksi. 


Ulkopuolisuus ja lainsuojattomuus 


Keskiaikaisen legendan Robin Hood puolestaan on maallistuneen 
anarkismin tunnetuimpia hahmoja. Myös hän oli lainsuojaton out- 
sider, sillä häntä ei kietonut valtaansa hovielämä, jota leimasivat 
juoruilu ja suosion tavoitteleminen. Sen sijaan häntä jahtasi Not- 
tinghamin (vrt. sanaan ”nothing”) seriffi, joka vehkeili kuninkaan 
selän takana, kun kuningas itse oli matkoilla. Robin Hood asui ystä- 
vineen Sherwoodin metsässä, joka suojeli heitä, sillä paikalliset 
asukkaat uskoivat metsän olevan kirottu. Pahaksi onneksi metsän 
halki kulkeva reitti muodosti lyhimmän tien Lontooseen, ja silvan 
siimeksessä tapahtuikin luvattomia asioita, kun Robin ryösteli mat- 
kaan uskaltautuneita rikkaita ja jakoi heidän omaisuutensa köy- 
hille. Seriffi puolestaan kiusasi ja kiristi kansaa saadakseen tietää 
hänen olinpaikkansa. Tämä antoi seriffille aihetta myös todelliseen 
huoleen, jonka hän ilmaisee Robin Hoodin mukaan nimetyssä elo- 

kuvassa seuraavasti: ”Ensin Robin Hood varastaa minun rahani ja 
jakaa ne kansalle. Sitten hän pakottaa minua rankaisemaan kansaa 
ja lopputuloksena kansa rakastaa häntä!”87 Robin Hood oli viekkau- 
dessaan varmasti ensimmäisiä sosiaalidemokraatteja, mutta lain- 
suojattomuudessaan hän oli ensisijaisesti anarkisti. Aitoa sosialis- 
mia ennakoikin enemmän seriffi itse, joka kierteli rosvoamassa kan- 
salaisten yksityisomaisuutta laillisilla verotusteknisillä verukkeilla. 

Robin Hoodin todellinen olemassaolo on jaksanut askarruttaa 
ihmisiä jo 800 vuoden ajan, mutta legendan tulevaisuus näyttää 
edelleen turvatulta. Hänen seuraajiaan ovat muiden muassa Bat- 
man, Mustanaamio ja Zorro, joiden kapinallisuuden syistä ei ole esi- 
tetty enempää kuin atavistisia aavistuksia. Robin Hoodia ei alun 
perin kuvailtu langenneeksi aatelismieheksi vaan tavalliseksi kan- 
san edustajaksi. Myöhemmin hänelle on kuviteltu erityyppisiä omi- 
naisuuksia sen mukaan, mikä on näyttänyt retorisesti tehokkaim- 
malta. Hänet on esitetty yhtä hyvin heinähattuisena resupöksynä 
kuin korskeana prinssinäkin. Myös Jeesus Nasaretilaiselle (n. 5 
eKr. — 33 jKr.) omistettiin keski- ja uuden ajan kuvataiteissa joko 
heikon tai vahvan vapahtajan olemuspiirteitä aina sen mukaan, ha- 
luttiinko hänet nähdä nöyrän ja palvelunhaluisen seurakunnan vai 
nousevan ja voimistaan tietoisen kirkon esikuvana. Esimerkiksi 
Michelangelon vuonna 1499 valmistuneen Pietä-veistoksen henki on 
kokonaan toisenlainen kuin Bysantin samanaikaisen ikonitaiteen, 
puhumattakaan Elisabeth Ohlson-Wallinin valokuvista, joissa Jee- 
sus esitetään seksuaalivähemmistöliikkeen kansalaisoikeustaisteli- 
jana ja gay-liikkeen aktivistina. Ensin mainitussahan on kuvattuna 
ristiään kantava muskeli-Jeesus, ortodoksisessa pyhäinkuvassa sä- 
dekehäinen henkiolento, ja viimeksi mainittua leimaa sama arki- 
suus, jonka tunnemme myös etnisten vähemmistöjen halusta piirtää 
itselleen musta Jeesus tai latino-Jeesus. 

Syitä anarkistien ulkopuolisuuteen on selitetty eri kertomus- 
perinteissä eri tavoin. Usein oli tapahtunut jokin dramaattinen 
”vääryys”, joka erotti anarkistin yhteisöstä ja siirsi hänet porva- 
rillisen elämäntavan tuolle puolen. Suosittu romanttinen tulkinta 
anarkistin lainsuojattomuudesta on esitetty paholaismyytin kautta. 
Esimerkiksi Robin Hoodin elämässä nähtiin kytkös demonisiin voi- 
miin, kun hänen isänsä selitettiin (tosin epätotuudenmukaisesti) 
myyneen sielunsa Pirulle. Tätä erehdystä nuori Robin ryhtyi sitten 
korjaamaan. Vastaava kehityskulku erottuu Batmanin, Mustanaa- 
mion ja Zorron elämäkerroissa, joiden sankari on yksinäinen yön 
kostaja, auringonlaskun kultaamaa taivaanrantaa kohti etenevä 
lonely rider. 

”Arvoisa kustantaja...” 


Jos edellä esitetty kertomuksellisuus onkin muodostanut anarkisti- 
selle kuvittelukyvylle tärkeän kasvualustan, lisää innoitusta se on 
saanut modernin ajan taiteista. Taiteellisessa viitekehyksessä anar- 
kismin leima on langennut dadaismille. Surrealismin tavoin se syn- 
tyi vastareaktiona ensimmäisen maailmansodan hulluuksiin, kun 
taiteilijat alkoivat toistaa teoksissaan ympärillään riehunutta jär- 
jettömyyttä. Dadaistit arvelivat voivansa hävittää koko väkivaltai- 
sen yhteiskunnan käynällä sitä edustavan taiteen kimppuun: laati- 
malla sen luomuksista irvikuvia. He katsoivat, että myös taide oli 
osa mielivaltaista yhteiskuntaa ja että vandalisoimalla tämän yh- 
teiskunnan taiteelliset esitykset he saisivat pulautettua pohjaan 
myös yhteiskuntajärjestyksen. 

Dadaismin käsitteen otti käyttöön romanialais-sveitsiläinen ru- 
noilija Tristan Tzara (1896—1963) vuonna 1916. Sen ranskankieli- 
nen alkuosa ”dada” tarkoittaa lobotomiaklinikoiden ja naivismin 
ilmapiiriä tavoitellen '”keinuhevosta'.88 Dadaistit keräsivät tarveai- 
neensa kaduilta ja takapihojen mehevistä roskalaatikoista aivan 
niin kuin Sigmund Freud oli löytänyt lähdeaineistonsa samaan ai- 
kaan esiin tonkimastaan piilotajunnasta. Esimerkkiä näytti muiden 
muassa newyorkilainen Marcel Duchamp (1887—1968). Hän varasti 
yleisestä vessasta pisuaarin, signeerasi sen ja asetti sen taidemuse- 
oon näytteille. Samalla hän ennakoi poptaiteilija Andy Warholin 
hyödyntämää kantilaista totuutta, jonka mukaan esineet muuttuvat 
taideobjekteiksi, kun ne irrotetaan tavanomaisesta käyttöyhteydes- 
tään ja asetetaan julkisesti näytteille. Kantille ovat velkaa myös 
Campbellin soppatölkit. Duchampin esityksen urinaali on sen sijaan 
kadonnut, kuten suuri osa muutakin provokatoristen näyttelyjen 
esittelykamaa. Tämä osoittaa manifestaation arvon olleen ensisijai- 
sesti aktissa itsessään eikä niinkään näytteille asetetuissa esineissä 
(he itse kutsuivat teoksiaan ready made -valmisteiksi). Kadonnut on 
myös Duchampin tuoli, jonka selkänojaan oli kiinnitetty polkupyö- 
rän vanne; ehkä ne ovat päätyneet takaisin kiertoon. 

Dadaisteja lähellä oli myös mystikko-runoilija Guillaume Apolli- 
naire (1880—1918), jonka äiti oli syntynyt Helsingissä; isästä ei ole 
varmuutta. Hän kuului alun perin puolalaiseen ylimystöön, asui 
Monacossa, Monte Carlossa ja Pariisissa ja tunnettiin lopulta porno- 
kustantajana. Häneltä on julkaistu muun muassa teos Hirveä Hos- 
podar ja nuoren Don Juanin urotyöt (1907), ja hänen perinnettään 
ovat jatkaneet 60-lukulaiset beat-kirjailijat Allen Ginsberg (1926- 
1997), ”on the road” Jack Kerouac (1922—1969) sekä Yhdysvaltojen 

kirjallisuuden viimeiseksi neroksi mainittu William S. Burroughs 
(1914-1997). Vakavammin otettavina kirjallisuuden uudistajina on 
pidetty ranskalaisia Arthur Rimbaudia (1854—1891) ja hänen rakas- 
tajansa Paul Verlainea (1844-1896), jotka hekin tavallaan edustivat 
anarkistista liikettä — hyväksytyksi tulemisensa johdosta ehkä kui- 
tenkin beat-sukupolvea vaimeammilla äänenpainoilla. 

Dadaismia on pidetty taiteista anarkistisimpana, sillä se teki 
selvää kielioppisäännöistä. Ismiytyminen ja hyväksytyksi tuleminen 
katkaisivat kuitenkin dadaistiselta liikkeeltä sen terävimmän kär- 
jen. Pelkkien muotojen rikkomiseen keskittyvä mielivaltaisuus ei 
erottunut enempää anarkistiseksi kuin mikään muukaan taide. Esi- 
merkiksi Tzara ja Duchamp eivät pystyneet puhuttelemaan ihmisiä 
enää millään sisällöillä, ja argumenttina dadaismi jäi lopulta raih- 
naiseksi voihkaisuksi. Seuraava Tzaran sepittämä runo saattaa 
tosin tuoda mieleen joitakin muistumia Ouintus Horatius Flaccuk- 
sen Ars poeticassaan kuvailemasta olennosta, jolla on naisen pää ja 
kalan pyrstö ja jonka muu ruumis koostuu mitä erilaisimmista osis- 
ta. Se käyköön esimerkiksi dadaistien kirjallisesta taiteesta. 


Dada est un microbe vierce 

Dada est contre la vie chere 

Dada 

societe anonyme pour lVexploitation des idees 

Dada a 391 attitudes et couleurs differentes, suivant 
le sexe du president 

Il se transforme — affirme — dit en möme temps le 
contraire — sans importance — crie — pöche & la ligne 
Dada est le cameleon du changement rapide et interessö 
Dada est contre le futur. Dada est mort. Dada est idiot 
Vive Dada, dada n*st pas une ecole litteraire hurle. 


[Dada on neitseellinen mikrobi 

Dada taistelee korkeita elinkustannuksia vastaan 

Dada 

äänetön osakeyhtiö ideoiden toteuttamista varten 

Dadalla on 391 erilaista asennetta ja väriä koskien 
presidentin sukupuolta 

Se muuttuu — vahvistaa oppositio samaan 

aikaan — ei väliä — se kirkaisee — ja päätyy kalaan 

Dada on nopean ja kiintoisan muutoksen kameleontti 

Dada vastustaa tulevaisuutta. Dada on kuollut. Dada on idiootti. 
Kauan eläköön dada! Ja kuitenkaan se ei ole koulukunta.]89 

Dadaismi oli siis salamanteri, joka vaihtoi väriä yhtä sukkelasti 
kuin postmoderni genderblender sukupuolta tai niin sanottu takin- 
kääntäjä poliittista ideologiaa. Sen moraalinen selkäranka oli not- 
kea kuin madolla, ja myöhempien aateveljiensä tavoin sekin osoit- 
tautui työpajaksi, joka romahti. Myöhempien postmodernistien ta- 
voin dadaistisia anarkistitaiteilijoita leimasi kyynisyys ja lähes kai- 
ken olemassa olevan kieltäminen. 

Taiteellisen ilmaisun pysyvimpiä piirteitä on, että se perustuu 
sekä muotoja että sisältöjä määräävien sääntöjen rikkomiseen — tai 
niiden ylenpalttiseen noudattamiseen, kuten maalauksessa, joka 
esittää ”keskimääräistä suomalaista taidekäsitystä miellyttävää 
maisemaa” (järvenranta, sauna, akka, kissa ja niin edelleen). Mutta 
myös sitä vastaava antitaide vaatii, että sääntörikkomukset ovat 
hallittuja. Sen sijaan anarkistinen taide ei edellytä tekijältään muu- 
ta kuin uhkarohkeaa mieltä, ja juuri tämä piirre erottaa sen ”oike- 
asta” taiteesta — ja samalla myös taiteellisista korkeakulttuureista. 
Anarkistisista taidetempauksista elämään jäävät vain taiteellisen 
protestoimisen perinne ja kokeileva kapinamieli. 

Filosofista, eroottista ja poliittisesti puhuttelevaa anarkistisissa 
taiteen lajeissa oli niihin sisältyvä vilpittömyys. Esimerkiksi pop- 
taiteen ideana oli tehdä taidetta siitä, mikä tekijän omasta mielestä 
on kaunista. Kauneuselämysten subjektiivisuuden tunnustaminen 
ja alitajuisten yhteyksien myöntäminen ovat aina olleet taiteellisen 
tekemisen alkuperäisiä ja rehellisiä toimintaperiaatteita. Sen sijaan 
pyrkimys ”objektiiviseen taiteeseen” on edellyttänyt tekijöiltään 
tulkitsemista ja tulkintojen representointia eli esittämistä. Mitä 
suurempaan objektiivisuuteen taide on pyrkinyt, sitä selvemmin se 
on menettänyt luovia voimavarojaan. ”Hyvä keskiluokkainen maku” 
onkin syntynyt juuri ajatuksesta, että koetun ja tulkitun sekä 
tiedostetun ja alitajuisen aineksen välillä olisi vallittava ”tasa- 
paino”. Dadaismi ja poptaide puolestaan suosivat ja hyödynsivät 
”rahvaan taidetta” ja sitä kautta vapauttivat ihmisiä kahlehtiviksi 
koetuista korkeakulttuureista sekä erityyppisistä korkea-matala- 
asetelmista. 

Dadaismin ja poptaiteen merkitys ei ollut vain siinä, että ne to- 
teuttivat eräänlaista ”suoraa taidetta”. Niinpä myöskään anarkistis- 
ten taidemuotojen demokratiaihanne ei kehota sen enempää ylei- 
söjä kuin taiteilijoitakaan rämpimään arjen kurjuudessa. Ihmisten 
elämä tuntuu usein ankealta siksi, että siitä puuttuvat henkiset 
arvokokemukset. Anarkistisen taiteen merkitys on yleviksi koet- 
tujen taidemuotojen tekemisessä osaksi ihmisten arkipäiväistä elä- 
mää. Yhä edelleen voi hämmästellä, miksi esimerkiksi raskasta työ- 
tä tekevät ihmiset eivät hakeudu lukuisammin virkistymään ooppe- 

raan tai balettiin, vaikka se ei tule kalliimmaksi kuin kapakoissa 
kuhkiminenkaan. 


Amerikan anarkismi 


Jo edellä mainittiin, että anarkistisen ajattelun koti on pitkään ollut 
Euroopassa. Kuitenkin esimerkiksi poptaidetta voidaan pitää niin 
amerikkalaisena ilmiönä, että on kysyttävä, olisiko anarkismia ny- 
kyisissä muodoissaan olemassa ilman amerikkalaisen ajatteluperin- 
teen vaikutusta. Entä millä tavalla poliittinen anarkismi kotiutui 
uudelle mantereelle Yhdysvaltoihin, joka on omana suurvalta- 
aikanaan kuosiutunut lähinnä maailmanpoliisin rooliin? 

Anarkismin perinne on Yhdysvalloissa ollut aina idealistista ja 
esteettistä ja turvautunut siihen perustuslakien marmorijalustaan, 
jolla on vankka alustansa Ranskan suuren vallankumouksen (1789) 
vapausoikeuksissa. Poikkeuksena tästä voidaan pitää Henry David 
Thoreauta (1817—1862), jonka tunnetuimpia teoksia on hänen kir- 
joittamansa essee Kansalaistottelemattomuudesta (Civil Disobedi- 
ence) vuodelta 1849. Se julkaistiin alun perin nimellä Resistance to 
Civil Government, ja kirjoituksen mukaan sellainen hallitus on 
paras, joka hallitsee vähiten. Thoreau kannatti muun muassa 
laissez-fairea eli antaa mennä -periaatetta, mutta hän arvosteli 
myös Yhdysvaltojen perustuslakia siitä, että se on aivan liian hidas 
puuttumaan epäoikeudenmukaisuuksiin Coltin paukkeesta kärsi- 
vässä Lännessä. 

Thoreaun edustama kansalaistottelemattomuuden ajatus on lin- 
jassa Yhdysvaltain itsenäisyysjulistukseen sisältyvän anarkistisen 
ja ihmisten itsemääräämisoikeutta oikeuttavan kehotuksen kanssa. 
Tämän vuodelta 1776 olevan ja ”Amerikan vallankumouksen” alku- 
na tunnetun tekstin mukaan kansalaisilla on oikeus ja velvollisuus 
erottaa sellainen hallitus, joka rikkoo elämän, vapauden, onnelli- 
suuden ja tasa-arvoisuuden periaatteita, ja perustaa sen sijaan uusi 
hallitus. Mainittakoon, että julistuksen hyväksymisen kannalta 
ratkaisevan äänen antoi sukujuuriltaan suomalainen John Morton 
(1724-1777), joka Pennsylvanian edustajana allekirjoitti yhteensä 
kolmentoista brittiläisen siirtokunnan antaman itsenäisyysjulistuk- 
sen. 

Amerikkalaisen anarkismin merkittävimpiä edustajia oli kirjai- 
lija Ralph Waldo Emerson (1803—1882), jota voi pitää kansainväli- 
sessä katsannossa eräänlaisena ”esianarkistina”. Hän julkaisi vuon- 
na 1836 teoksen Luonto (Nature), joka ei nimestään huolimatta 
edusta naturalismia ollenkaan vaan eräänlaista luonnon sielutta- 

mista. Siihen hän oli saanut vaikutteita muun muassa Platonilta, 
englantilaiselta idealistirunoilijalta George Herbertiltä (1593—1633) 
ja ruotsalaiselta selvänäkijältä Emanuel Swedenborgilta (1688— 
1772). 

Naturalismia ja materialismia Emerson piti menneisyyden kah- 
leina, kun taas idealistit saattoivat hänen mielestään myös muuttaa 
maailmaa ja saada vanhat laitokset kumottua. Tässä näkyy jälleen 
anarkistien usko ihanteiden ja mytologian täyttämiin visioihin. 
Mystis-idealistinen paremman elämän kaipuu yhdistyi Emersonin 
ajattelussa näennäistranssendentalistiseen tulevaisuudentoivoon, 
joka menestyi tuohon aikaan suositun kehitysuskon siivellä. Ame- 
rikka oli Emersonin mielestä tulevaisuuden maa, jonka piti kat- 
kaista välinsä vanhan mantereen taantumukselliseen sivistykseen. 
Paljolti näin on valitettavasti käynytkin. Mutta hänen romantti- 
sissa lauluissaan voi kuulla soivan myös eteläamerikkalaisen sä- 
veltäjän Heitor Villa-Lobosin (1881-1959) lumoavien sävelten. Juuri 
brasilialaisen Villa-Lobosin Bach-muunnelmia% voi suositella luku- 
musiikiksi syvennyttäessä Emersonin seuraavaan ajatukseen: 


Sävelten harmonian laki toistuu värien harmoniassa. Graniitin 
olemuksen erottaa sitä kuluttavan joen olemuksesta vain vir- 
taavan veden vuolaus. Alavirtaan juokseva joki mukailee ilmaa, 
joka virtaa sen yläpuolella; ilma mukailee valoa, joka halkoo sitä 
vielä hienojakoisemmin; valo mukailee lämpöä, joka kulkee sen 
mukana avaruuden halki. Jokainen olio on vain mukaelma [modi- 
fication] toisesta; niiden samanlaisuus on suurempaa kuin niiden 
erilaisuus, ja niiden olemassaolon lainalaisuudet ovat perin pohjin 
yhtä ja samaa. Näin jonkinlainen yhden organisoitumisperiaatteen 
laki pätee halki koko luonnon. Tämä ykseys on niin ilmeistä, että 
se voidaan helposti nähdä; se verhoutuu Luonnon pintakuoren alle 
ja kätkee alkulähteensä Universaaliin Henkeen [the Universal 
Spirit].9! 


Maantieteellisistä etäisyyksistä huolimatta anarkistien ja kansallis- 
mielisten romantikkofilosofien sielunmaisema on ollut eri puolella 
maailmaa yhteinen. Ykseysfilosofian ja harmonia-ajatuksen lisäksi 
siihen liittyvät symbolisestikin merkittävät valloituksenhalu, ambi- 
valentti vihan ja rakkauden yhtäaikaisuus sekä nuorten miesten 
tulevaisuudentoivo. Samaa henkeä ilmentää myös tsekkiläisen kan- 
sallisromantikon Antonin Dvofäkin (1841-1904) Uuden maailman 
sinfonia, joka on omistettu juuri Amerikan valtaukselle.?? Dvofäk 
loi teoksensa Yhdysvalloissa viettäminään vuosina hyödyntäen inti- 
aanien ja neekerien sävelmiä sekä Amerikan alkuperäiskansojen 
juurevaa folkloristista perinnettä. Vuonna 1893 New Yorkin Car- 

negie Hallissa kantaesityksensä saanutta teosta leimaa kuulaus ja 
raikkaus, joiden maalaama sävelmaisema kuvittaa oivallisesti myös 
amerikkalaisen vapausanarkismin spirittiä. 

Amerikkalainen anarkia huipentuu loisteliaimmin Ralph Waldo 
Emersonin käsityksessä, että olevaisen kosmisessa ykseydessä ih- 
misen sieluun sisältyy äärettömyys, jonka johdosta jokaiseen ihmi- 
seen kätkeytyvät ihmiskunnan suurimmat ja uljaimmat henget. 
Ihmisen hengellisyys toteutuu hänen löytäessään oman neroutensa 
(Emerson todellakin käyttää tätä sanaa) lähteen ja sulautuessaan 
kaikkivaltiaaseen Jumalaan. Tämä antaa ihmiselle oikeuden puhua 
omalla äänellään, aivan niin kuin Nietzsche antoi Zarathustralleen 
oikeuden julistaa omaa sanomaansa muiden mielipiteistä välittä- 
mättä. Esseessään ”Itseensä luottava ihminen” (Self-Reliance, 
1841), joka sisältyy Yhdysvaltojen kirjallisuuden avainteksteihin, 
Emerson kirjoittaa näin: 


Luottamus omaan ajatukseen, usko, että se, mikä on totta itselle 
oman sydämen syvyydessä, on totta kaikille ihmisille — se on ne- 
routta. Kun lausut piilevän vakaumuksesi, se saa yleisen merki- 
tyksen, sillä se, mikä on sisintä, muuttuu aina ulkonaisemmaksi — 
ja ensimmäinen ajatuksemme kajahtaa meille takaisin huomis- 
päivän torvien soittona. Sielun ääni on meille jokaiselle tuttu, ja 
ylin ansio, jonka katsomme kuuluvan Moosekselle, Platonille ja 
Miltonille, on se, että he ovat pitäneet kirjoja ja traditioita mi- 
tättöminä ja ovat puhuneet sitä, mitä ovat itse ajatelleet, eivät 
sitä, mitä muut ihmiset ovat ajatelleet. 


Tässä onkin anarkistista viisautta filosofeille. Emersonin anarkismi 
oli alkuperältään uskonnollista ja protestanttista. Hän toimi muun 
muassa anglikaanikirkkoa lähellä olevan unitaarikirkon pappina. 
Suuntaukselle oli ominainen katsomus, että Jumala on perimmäl- 
tään ykseys (engl. unity). Hylätessään kolminaisuusopin unitaari- 
kirkko hylkäsi samalla myös pelastuksen ja armon opinkappaleet, 
mikä merkitsi ajatumista erilleen kristillisestä perinteestä, lähem- 
mäksi uusplatonista ja spinozalaista monismia. 

Emersonin mukaan ihminen saavuttaa tasapainon ja harmonian 
omassa elämässään nimenomaan filosofisen mietiskelyn ja toimin- 
nan kautta. Ajattelutapa on ollut myöhemmin ominainen myös mo- 
nille muille anarkisteille. Arvioitaessa Emersonin merkitystä anar- 
kismille on hyvä muistaa, että Emerson filosofoi juuri eurooppa- 
laisen anarkismin esiinnousua edeltäneillä vuosikymmenillä ennen 
vuotta 1860. Esseessään ”Historia” hän maalailee individualistisen 
maailmanselityksensä poliittisia ulottuvuuksia tavalla, jossa yksilö 

ja yhteisö kietoutuvat yhteen mutta aina yksilön aloitteesta ja yksi- 
lön voitoksi: 


Jokainen ihminen on universaalin hengen uusi ruuniillistuma. 
Sen kaikki ominaisuudet ovat hänessä. Hänen yksityisen koke- 
muksensa jokainen vaihe luo valoa siihen, mitä suuret ihmisyhtei- 
söt ovat tehneet, ja hänen elämänsä kriisit viittaavat kriiseihin 
kansakunnan elämässä. Jokainen vallankumous on ollut ensin aja- 
tuksena yhden ihmisen hengessä, ja kun sama ajatus johtuu jon- 
kun toisen ihmisen mieleen, se on kysymyksessä olevan aikakau- 
den avain. Jokainen uudistus on ollut aikanaan yksityinen mieli- 
pide, se ratkaisee aikakauden ongelman.?* 


Vaikka ihminen sulautetaankin oheisessa katkelmassa yleismaail- 
malliseen henkeen, tuon hengen toiminnan kannalta ratkaisevaa on 
ihmisyksilön oma panos. Tavallaan se vahvistaa myös hegeliläisen 
maailmanhengen toimintaperiaatteet. Emersonin käsitys ”kunkin 
aikakauden avaimista” on lähellä sitä historian tutkimuksen alalla 
suosittua näkemystä, että historiassa esiintyy silloin tällöin erään- 
laisia supertapahtumia, joilla on paljon suurempi vaikutus kuin ta- 
vallisilla tapahtumilla. Nämä supertapahtumat muuttavat ja mää- 
rittävät historian kulkua, ja niitä ovat esimerkiksi poliittiset vallan- 
kumoukset. Tämän mukaan katsotaan, että historiaa muovaavien 
voimien motiivit elävät laajasti ihmisten mielessä ja että tiettyyn 
ajankohtaan osuessaan jonkun yksilön toimintapanoksella voi olla 
aivan ratkaiseva merkitys. 

Kun esimerkiksi Dante julkaisi Jumalaisen näytelmänsä 1300- 
luvun alussa, tuntui kuin se olisi avannut jonkinlaisen patosulun. 
Renessanssin henki tulvi Italiasta ja pyyhki yli Euroopan. Samalla 
tavoin myös Marxin ja Engelsin ulkoisilta mitoiltaan vaatimaton 
kirjanen, Kommunistinen manifesti (1848), aiheutti liikekannalle- 
panon sadaksiviideksikymmeneksi vuodeksi. Tällaisten supertapah- 
tumien varaan vannovaa ”vedenjakajateoriaa” voidaan arvostella 
yksinkertaistavaksi. Mutta ilmeistä on, että historian kulkua to- 
della muovaavat sellaiset tapahtumat, jotka tuntuvat sattuvan 
Emersonin kuvaamalla tavalla ”oikealla hetkellä”. Epäselväksi tosin 
jää, yhdistävätkö ne toisiinsa mahdollisuuksia, jotka jo aiemmin 
leijuivat ilmassa, vai osuvatko ne vain sattumanvaraisesti sellaisten 
tapahtumien alkuun, jotka myöhemmin keinotekoisesti liitetään yh- 
teen. Esimerkiksi Nietzschen ironisen toteamuksen mukaan ”ennen 
vaikutusta uskotaan toisiin syihin kuin vaikutuksen jälkeen” 9 
Joka tapauksessa vedenjakajateorian valossa korostuu yksilöiden 
asema historian vaikuttajina. Sen valossa voidaan luontevasti tun- 

nustaa myös anarkististen tekojen merkitys, ja anarkisteille lan- 
keaa heidän ansaitsemansa kruunu. 

Edellä sanotun valossa on tuskin yllätys, että Emersonin ajatuk- 
set puhuttelivat voimakkaasti juuri Nietzscheä. Tämä vaikutusyh- 
teys ei ole vain oletuksenvarainen tai irrallinen, vaan Nietzsche to- 
della puhui Emersonista toistuvasti, korostetusti ja yleisestä kyyni- 
syydestään huolimatta harvinaisen lämpimään ja omistuksenhalui- 
seen sävyyn.” Emersonin Esseistä hän kirjoittaa: ”Emerson. En ole 
koskaan tuntenut olevani niin kotonani, niin omassa kodissani mis- 
sään [muussa] kirjassa — en saa sitä ylistää, se on minulle liian 
läheinen. ”9? On vaikea sanoa, mitkä ajatukset ovat siirtyneet suo- 
raan saksalaisen filosofin teoksiin. Eräällä tavalla tämän vaikutus- 
historian osoittaminen olisi myös tarpeetonta, kun puhe on mitä 
itsenäisimmistä ajattelijoista. 

Emersonin mielestä ihmisen tulee oppia havaitsemaan ja katsele- 
maan sitä valon välkettä, joka leimahtaa hänen sielunsa sisältä, 
eikä antaa ajatustensa häipyä pois vain siksi, että ne ovat hänen 
omiaan. Hän loihe lausumaan jopa niin, että ”[jlokaiseen neron tuot- 
teeseen näemme sisältyvän hylkäämiämme omia ajatuksia: ne pa- 
laavat meille tavallaan oudon majesteettisina.”98 Emersonin elä- 
mänfilosofia kääntää päälaelleen vanhan tutun hokeman, että omi- 
namme pidämme vain niitä ajatuksia, joita emme tunnista myös 
muiden ajattelemiksi. Sen sijaan se julistaa täsmälleen päinvas- 
taista sanomaa: toisten ajatuksina erehdymme pitämään vain niitä 
omia ajatuksiamme, joita emme heti tunnista omiksemme! Ihmisen 
on siis syytä luottaa itseensä ja pitää kiinni oman filosofisen kat- 
santokantansa oikeutuksesta. Sillä: ”Muutoin tulee joku vieras huo- 
menna sanomaan mestarillisen järkevästi juuri sen, mitä olemme 
kaiken aikaa ajatelleet, ja meidän on pakko ottaa toiselta häveten 
vastaan oma mielipiteemme.”9 Nämä horjumattoman itseluotta- 
muksen peruskalliolta singotut sanat ovat sellaisen filosofin vii- 
sautta, joka ohjaa hakemaan myös anarkistien omalle tunnukselle, 
ympyröidylle A-kirjaimelle, rekisteröidystä tavaramerkistä kertovan 
&-tunnuksen ja patentin! 

Nietzschen myötävaikutuksesta eurooppalaiseen anarkismiin on 
sekoittunut valtameren takaisia aineksia, eikä Emersonin kaavai- 
lema eurooppalaisen sivistyksen hylkääminen siis kaikin osin onnis- 
tunut. Sen sijaan 1900-luvulla uudisraivaajien harjoittama uuden 
etsintä kariutui Amerikassa. Sisällissodan jälkeistä vuosisataa lei- 
mannut harmonian, konsesuksen ja konstruktivismin kaikkivoipai- 
suuskuvitelma mureni viimeistään 1930-luvun suuren laman ja toi- 
sen maailmansodan myötä. Vaihtoehtoisten todellisuuksien etsin- 
nästä tulikin yllättäen kiellettyä toimintaa, ja utooppisesta anarkis- 

mista jäljelle jäivät vain isänmaallisuus ja kansallishenki, joista 
tosin puuttuivat romantiikalle ominaiset pehmeät sävyt. Tämä mer- 
kitsi takaiskua kaikelle anarkismille. 

Varsinainen kommunismi kiellettiin Yhdysvalloissa vuonna 
1954, minkä yhteydessä siitä tehtiin maanpetoksellista toimintaa. 
Kommunisteja vangittiin ja kuulusteltiin kongressin asettamissa 
komiteoissa. Yhdysvaltalaiset kommunistit olivat keskittyneet pää- 
asiassa atomipommin vastustamiseen, ja heitä epäiltiin tietojen 
vuotamisesta Neuvostoliittoon. Toimintasaartoon asetettujen jouk- 
koon luettiin myös atomiaseen kehittäjänä tunnettu J. Robert Op- 
penheimer. Nämä ajojahdit kertoivat sodan voittaneiden amerikka- 
laisten huonosta omastatunnosta, jonka syyllisyyden kokemukset 
herättivät esiin kollektiivisen piilotajunnan syövereistä. Tällä ta- 
voinhan psykoanalyytikko Carl Gustav Jung selitti myös ufo- 
olentojen yllättävää ilmestymistä Rockwellin taivaalle, kun ydin- 
koelaitoksissa ahkeroineet ihmiset alkoivat nähdä kotipihoillaan 
lentävien lautasten kiidättämiä humanoideja, jotka ”varoittivat” 
ihmisiä atomituhon vaaroista.!? Takaraivon tiedostamattomista 
kerroksista esiin versova syyllisyyden tunne kanavoitui syyttelyksi, 
syntipukkien etsinnäksi ja tuomiomieleksi. 

Amerikkalaisten kommunisminpelko keskittyi alun perin huo- 
leen, että eräänä aamuna perheenisä herää, nousee vuoteestaan ja 
huomaa olevansa kommunisti. Kommunistit olivat ”vierailijoita”, 
”ulkopuolisia” ja ”soluttautujia”, melkein yhtä vaarallisia kuin nee- 
kerit ja homoseksuaalit. CIA:n asettamien vastavakoilijoiden luulo- 
tautisuus ei estänyt myös kommunisteja tulemasta yhtä vaino- 
harhaisiksi. Yleinen paranoia lähti vyörymään, ja lopulta kommu- 
nismin kannattamisesta epäiltyjä tuomittiin kuolemaan. Tunne- 
tuimpia ovat niin sanotut Hollywood-oikeudenkäynnit, joissa eräitä 
näyttelijöitä ja elokuvantekijöitä epäiltiin osallistumisesta laitto- 
maan toimintaan ja teloitettiin mielipidevaikuttajina sähkötuolissa. 
Vahingollisimmaksi Yhdysvalloille itselleen koitui se, että tuomit- 
tujen anarkistisuus oli ollut pelkästään perustuslaillista. Puolustus- 
puheissaan he vetosivat kokoontumis- ja yhdistymisvapauteen sekä 
sananvapauteen. Näin the ideal of democrazy osoittautui jälleen 
mitä suurimmaksi kuplaksi ja vesitti itse itsensä. 

Edistyksen esiairueena esiintynyt Yhdysvallat oli 1960-luvulle 
tultaessa muuttunut eräänlaiseksi taantumuksen takapajulaksi. 
Maa, joka alun perin oli utopia maan päälle laskeutuneena ja tarjosi 
loisteliaan kasvualustan myös anarkistiselle uudisraivaukselle, oli 
muodostunut konservatismin linnakkeeksi. Mistä tämä kehityksen 
pysähtyminen johtui ja mihin se lopulta johti? Asia valkenee, jos 
verrataan amerikkalaisen ja eurooppalaisen anarkismin olemusta ja 

motiiveja. 

Amerikkalaisessa anarkismiperinteessä ei ole juuri koskaan ollut 
mahdollisuutta pysähtymiselle, viipymiselle eikä haaveilulle, jotka 
olivat ominaisia eurooppalaiselle ajattelulle. Eurooppalaisille anar- 
kisteille tyypillinen melankolisuus lieneekin syntyisin siitä, että 
1800-luvun alussa arvoonsa nousseet ihanteet, kuten vallankumous, 
edistys ja vapaus, katosivat ennen kuin niitä ehdittiin toteuttaa 
vanhalla mantereella. Siksi eurooppalainen anarkismi on elänyt 
keskellä negatiivisuutta ja ristiriitaa, kun taas amerikkalaiselle 
anarkismille tyypillinen optimismi on syntyisin paradoksista: utopi- 
asta, joka on eräällä tavalla jo toteutunut. Sen elinvoima ja pyrki- 
mys jatkuvaan liikkeeseen ovat seurausta luonnonlapsille ominai- 
sesta alkuperättömyydestä, joka oikeuttaa tietyn ylemmyydentun- 
teen. Kun ei ole kotoisin mistään, on vailla menneisyyden ja tulevai- 
suuden kahleita, ja jäljellä ovat vain historiattomuus ja nykyhetki. 

Amerikkalaiseen elämäntapaan sisältyvä luontevuus, ”elämä 
hetkessä”, muistuttaa anarkistien ihanteita vain välittömyytensä 
johdosta. Se ei perustu oppineisuuteen eikä sivistykseen kuten rans- 
kalaisten kahvilafilosofien eleganssi. Aivan niin kuin ihminen, jolla 
ei ole juuria eikä sivistystä, korostaa omassa olemuksessaan fyysi- 
syyttä ja energiaa, niin myös Yhdysvallat muotoutui lopulta vain 
toiminnalliseksi kulttuuriksi. Samaan tapaan kuin eurooppalaiset 
eivät voi ymmärtää amerikkalaisen elämäntavan pinnallisuutta, 
myös eurooppalaisten transsendentti arvofilosofia ja historiatietoi- 
suus jäivät amerikkalaisille jo alun perin tuntemattomiksi. Amerik- 
kalaisten anarkistisuus ei ole niinkään kulttuurin kahleista irtautu- 
neiden vapautta kuin sellaisen kansan tai heimon primitiivistä va- 
pautta, joka ei ole (orjia lukuun ottamatta) kahleissa koskaan ollut- 
kaan. 

Esimerkiksi Emersonin edustama anarkismi oli lähempänä 1700- 
luvun utooppisia ja käytännöllisiä esikuvia kuin 1800-luvun intel- 
lektuaalisia malleja. Aivan niin kuin Jean Baudrillardkin näkee 
esseekirjassaan Amerikasta, 101! sosiaalisuudelle ja suurille kerto- 
muksille pyhitetty 1800-luku ei Amerikassa päässyt koskaan alka- 
maan, vaan ajatukset ammensivat voimansa pelkästään utopioista 
ja moraalista. Yhdysvallat muodostui vain pragmaattiseksi kulttuu- 
riksi, jossa ei ole ollut tilaa transsendenteille merkityksille, ja utopi- 
atkin ymmärrettiin vain vallitsevan todellisuuden todistuskappa- 
leiksi. Siksi myös köyhyys, kurjuus ja eriarvoisuus myönnetään ny- 
kyään osaksi poliittista konsensusta, ja konsensuksen rikkojiin suh- 
taudutaan reaktionomaisesti tai väkivaltaisesti. Edellä mainituista 
syistä amerikkalainen anarkismi joutui 1960-luvulla hakeutumaan 
vaihtoehto- ja vastakulttuurien muotoihin, joiden mukainen leima 

amerikkalaisen anarkismin kylkeen myös painettiin — näin siitä 
huolimatta, että anarkismi itse on ollut osa Amerikkojen olemusta. 


Tähtipölyä ja komeetan leimahduksia 


Kulttuurin painovoimasta vapaana kelluva amerikkalaisuus oli eräs 
hippiliikkeen syntymisen edellytys. Sen kautta hyökkäiltiin ame- 
rikkalaisuuden peripateettisia ihanteita vastaan. Nykyajan anar- 
kistit voivat olla kiitollisia Amerikoille, jotka tuottivat maailmaan 
muitakin esikuvia kuin argentiinalais-kuubalaisen vallankumous- 
militantin ja lääkärilegendan Ernesto ”Che” Guevaran (1928-1967). 
Nykyajan vastarintaliikkeiden asema on ollut paljon edeltäjiään 
helpompi, sillä hippiliikkeen päivistä asti anarkisteilla on ollut juuri 
tuo kaivattu oma historia. Historian olemassaolo on helpottanut 
toimintaa ja luonut perustan erilaisten kapinamuotojen ymmärtä- 
miselle ja kommunikaatiolle. Protestoimisella on tällöin ollut omalle 
aikakaudelle sijoittuva perinne, jolle on voinut rakentaa tulevai- 
suutta. 

Sen sijaan 60-lukulaiset joutuivat ammentamaan ideansa koko- 
naan toisenlaisesta maailmasta. Anarkismin ”lähihistoria” ajoittui 
1960-luvulla täysin erilaiseen yhteiskuntaan noin sadan vuoden 
taakse, ja siten myös yhteiskunnallisen vaikuttamisen ajankohtai- 
set muodot oli kehiteltävä kokoon suoran kapinoimisen kautta. Sen 
sijaan nykypäivän anarkisteilla on mallinsa paljolti nykyaikaa 
muistuttavassa tiedotukseen ja sanankäyttöön perustuvassa yhteis- 
kunnassa 1960- ja 1970-luvulla, ja siksi myös hippianarkismin pe- 
rinteiden tuntemista voidaan pitää ehtona nykyaikaisten anarkia- 
muotojen ymmärtämiselle. Tämän näkökulman syventämiseksi pe- 
rehdymme esimerkinomaisesti erään amerikkalaista nykyanarkis- 
mia edustavan ajattelijan elämänhistoriaan. 

Burroughsin, Ginsbergin ja Kerouacin sekä heitä vakavammin 
otettavan Noam Chomskyn ohella tohtori Timothy Leary (1920- 
1996) on ollut ohittamaton osa amerikkalaista anarkismia. Hänessä 
ruunmiillistui koko 1960-luvun älymystön ja hippianarkismin henki. 
Ph.D. Leary tunnettiin muun muassa pasifistina, utopistina ja yh- 
teiskunnallisena optimistina sekä psykedeelisten huumeiden puo- 
lestapuhujana. Hän vastusti Vietnamin sotaa yhdessä silloisen vete- 
raaniveturi John Kerryn kanssa. Leary oli itsekin opiskellut soti- 
laan ammattiuraa varten West Point -nimisessä sotakorkeakoulussa 
1940-luvulla, mutta sodan päätyttyä ja maailmankirjain käännyttyä 
sodanvastaisiksi hän hakeutui opiskelemaan New Yorkin valtion- 
yliopistoon. Maisterin tutkinnon suoritettuaan hän rekrytoitui Yh- 

dysvaltojen kenties vapaamielisimpään Berkeleyn yliopistoon, josta 
hän poistui psykologian tohtorin tutkintotodistukset matkalaukus- 
saan. Vuonna 1957 valmistuneessa väitöskirjassaan hän käsitteli 
persoonallisuuden psykologiaa.1?? Hänen vaikutuksensa jatkui vuo- 
desta 1959 lähtien vähintään yhtä arvostetussa Harvardin yliopis- 
tossa, jossa hän alkoi niittää mainetta uutena Galileo Galileina ja 
eräänlaisena Kristoffer Kolumbuksena hellittämättömän uutuuden- 
janonsa ja kokeilunhalunsa johdosta. Hänen edistysihanteensa eivät 
tosin olleet niinkään poliittisia kuin silkan futuristisia. Niiden mää- 
ränpäänä ja kiinnostuksen kohteena ei ollut immanentti ulkoinen 
maailma vaan amerikkalaisille harvinaiseen tapaan ihmisen oma 
mieli. 

Vuosi 1963 oli käännekohta Timothy Learyn elämässä. Hän oli 
aloittanut kampusalueella psilocyb-projektiksi nimeämänsä tutki- 
mushankkeen, joka oli nimetty yhdistämällä psykologiaa, filosofiaa 
ja kyberavaruudessa risteilyä tarkoittavat sanat. Matkalipun kysei- 
siin astraalielämyksiin ja tietoisuuden rajojen kartoittamiseen tarjo- 
sivat kemialliset tajunnanlaajentajat. Leary oli syöttänyt sieniä 
myös Ginsbergille, Kerouacille ja Aldous Huxleylle (1894-1963), 
joka tunnetaan parhaiten futuristisesta teoksestaan Uljas uusi 
maailma (1932). Siinä missä uljaan uuden maailman kansalaiset 
nauttivat Soma-nimistä piristettä, Leary puolestaan kertoo 1sd- 
kokeiluistaan vuonna 1964 julkaisemassaan teoksessa The Psyche- 
delic Experience ja ilmoittaa, että psykedeelisten huumeiden siivellä 
tehdyt tripit olivat loistavinta, mitä hän oli milloinkaan kokenut.193 
Kokemuksen kirkkautta ei himmentänyt se, että Harvardin yli- 
opisto sanoi irti hänen professorinvirkansa luennoilta myöhästele- 
misen johdosta ja kertoi perusteeksi pelon sponsorien tuen kaikkoa- 
misesta. (Tuota näkökohtaa voidaan pitää todistuksena yhdysvalta- 
laisten huippuyliopistojen puolueettomuudesta ja akateemisen va- 
pauden luonteesta myös nykyisin.) 

Vuonna 1965 Learyn tytär kärähti marihuanan verottomasta 
maahantuonnista perheen ollessa ylittämässä Meksikon-rajaa. Ti- 
mothy Leary otti asiasta syyt itselleen, ja hänet passitettiin kym- 
meneksi vuodeksi vankilaan. Korkein oikeus vapautti hänet vuonna 
1970 todeten, että tuomion takana oleva marihuanan verotuskäy- 
täntö rikkoi Yhdysvaltojen perustuslakia. Käytäntö nimittäin vaati 
ihmistä epäsuorasti kriminalisoimaan itsensä, mikäli halusi osoit- 
taa kuuliaisuutta veroviranomaiselle.104 Niin kuin al-Oaida ei tahdo 
pysyä meidän aikanamme kaidalla tiellä, on ruohokin aina vihreäm- 
pää anarkistin piipussa: vankilasta vapauduttuaan Leary jatkoi ko- 
keilujaan Isd:llä ja tuli tuomituksi uudestaan vankeuteen huumaus- 
aineiden hallussapidosta. Learyn mielestä marihuanan verottami- 

nen antoi merkin siitä, että viranomaiset suhtautuivat huumaus- 
aineisiin ristiriitaisesti ja kaksinaismoralistisesti. Hänen mieles- 
tään viranomaiset salaisesti toivovat kansalaisten käyttävän huu- 
meita ja muita päihteitä, koska huumattuina ihmiset eivät kyseen- 
alaista valtiota eivätkä kapinoi virkamiesten hyvinvointia vas- 
taan.!05 

Onnistuttuaan pakenemaan huterasti vartioidusta vankilasta ja 
lähdettyään maanpakoon Yhdysvalloista, Leary vietti aikaansa Ita- 
liassa ja Algeriassa. Myös eräs toinen huomattava harvardilainen, 
William S. Burroughs, oli piileskellyt niin ikään Pohjois-Afrikassa, 
jonne hän oli siirtynyt Meksikosta kuuluisan Wilhelm Tell -episo- 
dinsa jälkeen.10%6 Burroughs-merkkisiä laskukoneita valmistavan 
suvun kasvatti oli tullut ampuneeksi puolisonsa eriskummallisessa 
ampumakilpailussa, jossa tuon kovan onnen naisen tehtävänä oli 
ollut pidellä maalitauluna toimivaa juomalasia päänsä yläpuolella. 
Burroughs, joka tunnettiin hyvänä ampujana, oli osunut maaliteli- 
nettään suoraan ohimoon, mutta meksikolainen tuomioistuin päätyi 
pitämään asiaa todistajanlausunnon perusteella vahingonlaukauk- 
sena ja vapautti hänet syytteestä. Afrikassa Burroughs oli kirjoit- 
tanut teoksensa Junky (suom. Nisti), josta eräs lontoolainen kus- 
tantamo mainitsi, että he eivät sitä suinkaan julkaise, mutta 
painaisivat sen kyllä, mikäli teoksen olisi kirjoittanut Winston 
Churchill.107 Burroughsin teos löydettiin vihdoin 69-muotoon sidot- 
tuna yhteisjulkaisuna newyorkilaisten kirjakioskien myyntipöydil- 
tä, joiden alta sitä kaupattiin noin satatuhatta kappaletta. Sen si- 
jaan Timothy Learyn löysi Yhdysvaltojen huumepoliisi DEA Afga- 
nistanista vuonna 1973. Hänet palautettiin kotimaahan, jossa hän 
kärsi tuomiotaan vuoteen 1976.108 

Hatuistaan kiinni pidellen Learyn eräät akateemiset tukijat on- 
nistuivat saattamaan Learyn takaisin yliopistolliselle uralle. Leary 
päättikin omistaa elämänsä viimeiset kaksikymmentä vuotta muun 
muassa automaattiseen tietojenkäsittelyyn liittyvien mahdollisuuk- 
sien ja ihmisaivojen salaisuuksien selvittämiseen. Timothy Leary 
tunnetaan edelleen eräänä innovatiivisimmista kognitiotieteilijöistä 
ja tekoälyntutkijoista. Hänet on otettu ideoineen myös vakavasti, ja 
häntä pidetään alan ”klassikkona”. Vakiovoltteja verkkoon syöttä- 
vänä ideageneraattorina hän on tavallaan pakottanut tiedeyhteisön 
siihen. Mutta hänen tiedetään harrastaneen myös selvää huuhaata. 
Tästä esimerkkinä on vaikkapa hänen teoksensa Chaos and Cyber 
Culture (1994), jota elävöittää myös edellä mainittu Burroughs 
vierailijan osuudellaan.109 Kirjassaan Leary antautui väittämään, 
että inhimillinen kieli on kehittynyt harppauksenomaisesti ihmisten 
alettua polttaa ruohoa ja että I1sd:n käyttäminen oli saanut aikaan 

vastaavanlaisen harppauksen tietokoneiden kehityksessä mikropro- 
sessorien valmistajien siemailtua happoa Piilaaksossa. 

Learyn tietoisesti harjoittamassa ironiassa valottunee jotakin 
myös aivotutkimuksen ja kognitiotieteen omasta ominaisluonteesta 
ja tilasta. On olemassa akateemisesti arvostettuja tutkimuksia, jois- 
sa Learyn ideoihin suhtaudutaan täysin vakavasti ja häneen viita- 
taan yhtenä auktorisoituna lähteenä. Aikana, jolloin suomalaisiakin 
aivotutkijoita on tuomittu rahan puliveivauksesta ja potilaiden 
käyttämisestä koekaniineina, voi vain kiittää onnea siitä, että 
aivotutkimuksen piirissä riehuu myös ”kriittisiä vasta-ajattelijoita”. 
Ei ole epäilystäkään, kenen puolesta puhuvaan jengiin Leary tuli 
sijoittuneeksi omassa poleemisuudessaan.!!0 Niin koehenkilöitä 
kuin aivotutkimuksen muotiaallolla ratsastavan kognitiotieteen ra- 
hoittajiakin rauhoittanee nyt tieto, että heidän uhrauksensa tieteen 
puolesta ovat varmoissa käsissä! 

Tim Learyn elämäkerta tuo monessa suhteessa mieleen rock- 
tähtien elämäntavan. Kurt Cobainista Learyn erottaa vain se, että 
hän kuoli luonnollisen kuoleman, ja Jim Morrisonista se, että hän 
suoritti akateemiset opintonsa loppuun. Elämänsä viimeiset vuodet 
Leary omisti pohdinnoille Internetin ja kryotekniikan eli ihmisen 
syväjäädytyksen mahdollisuuksista. Hänestä oli tulla yksi historian 
merkittävimpiä aikamatkailijoita aikoessaan syväjäädytyttää ruu- 
miinsa kuolemansa jälkeen. Ajatus kahden tai kolmensadan vuoden 
kuluttua tapahtuvasta kaapelikäynnistyksestä ei kuitenkaan toteu- 
tunut. Tyyliin ”let's rock and roll” tämä raihnainen kantriäijä vaati 
viimeisinä päivinään, että hänen maalliset jäännöksensä ammut- 
taisiin raketilla avaruuteen, mikä toteutuikin noin vuosi hänen kuo- 
lemansa jälkeen. Samassa kanisterissa maata kiertävälle radalle 
lähetettiin myös Star Trekin erään luojan, Gene Roddenberryn, 
materia. 

Tunnetuimpia Learyn lanseeraamia sloganeita on ”Tune in, turn 
on and drop out”, joka yhdessä tekokuiden loisteen kanssa on jäänyt 
valaisemaan matoista maailmaamme. Leary vietti ydintuhoa suun- 
nittelevien hallitustensa ja eräiden oman sukupolvensa jäsenten ta- 
voin itsetuhoista elämää. Kuolema kiehtoi häntä myös sangen ma- 
kaaberilla ja joskus suorastaan mauttomalla tavalla. Kun kohde 
alkoi olla jyvällä ja sormi liipasimella, eturauhassyöpää poteva 
Leary suunnitteli kuolevansa internetin kautta seurattavassa 
lähetyksessä.11! Hän kuitenkin menehtyi Beverley Hillin kodissaan 
läheistensä läsnä ollessa yllään t-paita, johon oli painettu teksti ”If 
you have just one wish — make it BIG”. Omaelämäkertansa nimellä 
Flashbacks (1983) julkaisseen löytöretkeilijän viimeisiä sanoja 
olivat: ”Why not, why not, why not? — Beautiful!” 

Entä mitä merkitystä Learyn tapaisella kulttihahmolla on voinut 
olla anarkistisen ajattelun historialle? Hänessä henkilöityi anar- 
kismin yksilöä korostava periaate, jonka mukaan aikakausien aate- 
virtaukset ja ideat ovat lopulta yksilöiden tekoa ja ikonisoituvat 
suureksi osaksi heissä. Tohtori Leary onnistui hyödyntämään popu- 
laarikulttuurin teemoja ja yritti siirtää renessanssi-ihmisen uutuu- 
denviehätyksensä ikuiseksi elämäksi median lumouksessa. Sen hän 
tekikin, tosin kliseisellä, nuhruisella ja kulahtaneella tavalla — 
muttei täysin vailla kekseliäisyyttä eikä kirjallista luovuutta. Hä- 
nen kuolemaa koskevan kevytmielisyytensä takana kyti luullakseni 
ahdistus, jonka ilmaisuna oli aggressiivinen ja touhukas voitontahto 
tuosta ajatuksia piinaavasta kohtalon veljestä. Timothy Learyn 
näennäisen luonteva suhtautuminen kuolemaan koostui tosiasiassa 
yrityksistä kiertää kuolema sekä pakomatkoista ja torjunnasta. 
Neuroneja, hermoverkkoja, solmukohtia ja konnektioita sekä sähkö- 
katkojen, pimentymisten ja yllättävien jälkitrippien todellisuutta 
hyödyntävä ”Kytkeydy ja ota irti” -ajattelu oli Learyn ja koko 
amerikkalaisen hippiliikkeen johtavia periaatteita. 


Tähtilippubrändin tähdenlento? 


Samaan tapaan kuin William S. Burroughsia ylistettiin hänen kuol- 
lessaan ”Amerikan viimeiseksi kirjalliseksi neroksi”, kanadalaista 
Noam Chomskya (s. 1928) on pidetty konservatiivien keskuudessa 
Yhdysvaltojen vihatuimpana henkilönä. Richard Nixon puolestaan 
totesi aikoinaan Learyn olevan ”Amerikan vaarallisin mies”. Jos 
tämä pitää paikkansa, amerikkalaisilla ei pitäisi olla mitään pelät- 
tävää. Entä mitä merkitystä 60-luvun kulttuurivallankumoukselli- 
silla lopulta oli Amerikan anarkismille? Yhdysvaltojen tähtilippu 
voisi olla nyt anarkismin tuotemerkki jopa paremmin kuin anar- 
kismin omana symbolina tunnettu punamusta väriyhdistelmä. Sen 
verran tarmokkaasti Yhdysvallat on määrittynyt omien vastarinta- 
liikkeidensä ja kollektiivisen omantuntonsa kautta anarkismin koti- 
maaksi — tai ainakin valtioksi, jolla on jatkuva ja välitön suhde 
anarkismin eri muotoihin. Anarkismi toteutuu Yhdysvalloissa joko 
sisäpoliittisen vastarinnan tai maailmanpoliisille tyypillisen oman 
käden oikeuden kautta. 

Vaikka edellä mainittujen intellektuellien rohkeus ja reippaus on 
ollut omassa kokeellisuudessaan joskus täysin posketonta (myös 
Chomskyn kielitieteelliset teoriat inhimillisen kielen universaalista 
syvärakenteesta ovat olleet tarkoituksellisen provokatiivisia), hei- 
dän rasavilliytensä laannuttua amerikkalaiseen ajatteluun on jää- 

nyt älyllinen tyhjiö.!!? Vaikuttavaa amerikkalaisten nykyanarkis- 
tien köhinässä on enää vain tapa, jolla nuoriso hakeutuu turvaan 
dinosaurusten taakse. Amerikkalainen anarkismi ei voine kuiten- 
kaan jatkaa sammakon horrostaan pitkään, vaan se herää henkiin 
sitä mukaa kun isänsä luonnehtima ”ei kovin tyhmä” George W. 
Bush ehtii tehdä kansalaistensa jokapäiväisen käyttäytymisen muo- 
doista ”anarkistisia” julistamalla ne kielletyiksi. Tällaista toiminta- 
muotoa edusti Irakin sodan aikana muun muassa ranskanleivän 
syöminen (Ranska ei osallistunut ”Campaigniin”), ja sitä merkitsi 
myös yritys kieltää homoliitot perustuslailla. Amerikkalaisen anar- 
kismin kaunein kukkanen on jo pitkään ollut pelkkä oman käden 
oikeudella toimiva sotilasmahti. Sen edessä U2:n esittämä shakes- 
pearelainen kohtalonkysymys ”With or without you”1!3 vääntyykin 
luontevasti vaihtoehtoiseen muotoon: ”With US or against US?” 

Amerikkalaisen anarkismin nykytilaa arvioitaessa on syytä vas- 
tata siihen, kuka tai minkälainen henkilö nykyaikana kelpaa anar- 
kistiksi. Vastaus on: ”kuka tahansa”. Ranskalaisessa perinteessä 
anarkisti saattoi olla yhtä hyvin puistotäti tai posetiivari kuin filo- 
sofi tai eversti. Tyypillinen esimerkki ”Amerikan anarkistista” oli 
pistoolisankari Ronald Reagan, joka rikkoi YK:n peruskirjaa, aloitti 
hyökkäyssodan Nicaraguaa vastaan ja tuomittiin Haagin kansain- 
välisessä sotatuomioistuimessa syylliseksi sotaan vuonna 1986. 
Tuomio tosin jäi tehottomaksi, sillä Yhdysvallat ei ole tunnustanut 
kyseistä tuomioistuinta.1!!* 

Anarkisti voi olla nykyisin Englannin kuningatar tai George 
Bush II. He paheksuivat muun muassa kemiallisia, biologisia ja 
ydinaseita, vaikka molemnilla valtioilla itsellään on omissa kaa- 
peissaan tuhansia yksiköitä juuri noita tuhoisan tappavia joukko- 
tuhoaseita. Tämä anarkismi ei ole lopultakaan kovin erilaista kuin 
se Vaaleanpunaisen Pantterin hippianarkismi, joka hädän hetkellä 
painaa pokeristi kaikkia mahdollisia nappeja. Myös monissa tavalli- 
sissa ihmisissä on anarkistin aineksia, ja anarkististen tekojen mo- 
raalinen vedenjakaja on äärimmäisen ohut. Lojaaliksi määrittyy 
lopulta sellainen henkilö, jossa on 51 prosenttia rehellistä ja 49 pro- 
senttia rikollista ainesta. Anarkisti puolestaan on yksilö, jossa on 
vain 49 prosenttia lainkuuliaista mutta peräti 51 prosenttia niin 
sanottua rikollista ihmistä. Rikollisen ja lainkuuliaisen olemusta 
pohdittaessa on hyvä muistaa, että myös murhamies on rikollinen 
vain 5 sekuntia koko elämästään, ja siten hänkin on lähes 100- 
prosenttisesti lainkuuliainen. 

Aikamme supersankarit 


Anarkismin suosituimpia nykyfoorumeja on sarjakuvalehdistö, eikä 
liene sattumaa, että sarjakuvat ovat olleet erityisen suosittuja ei- 
kirjallisen kulttuurin ihmemaassa, Yhdysvalloissa. Anarkismin hyö- 
dyntäminen sarjakuvien fiktioissa on seuraillut yhteiskunnassa 
tapahtuneita muutoksia. Selvästi anarkistiseksi profiloitu sarja- 
kuvasankari oli suosittu vielä 1930-luvulla, kun taas 1950-luvun 
maccarthylaisuus ajoi anarkistit, gangsterit ja mafian maan alle 
myös sarjakuvalehdistä. Tilalle nousivat Aku Ankka, Mikki Hiiri ja 
Tintti, jotka voitiin nähdä lojaaliuden esikuvina ja nuhteettoman 
elämäntavan puolustajina. Herg6n alias Georges Remin luomat 
Tintin seikkailut syntyivät alun perin poliittisina sarjakuvina, 
mutta ne profiloituivat sittemmin sovinnaista yhteiskuntaa paro- 
dioiviksi satiireiksi. Lehtimies Tintin seikkailuihin liittyvistä poliit- 
tisista jännitteistä antaa kuvaa muun muassa se, että albumien 
kaksi ensimmäistä numeroa olivat nimeltään Tintti neuvostojen 
maassa (1930) ja Tintti Amerikassa (1932). Sovinnaisen yhteiskun- 
nan kritiikistä parhaan kuvan saa tutustumalla madame Casta- 
fioren ja kapteeni Haddockin vihamielisyyksiin sekä jälkimmäisen 
langettamiin kirouksiin.!!5 Herg6n alati kiehtovia sarjakuvia on 
myös sensuroitu eräissä maissa. 

Lojaaliutta puolustaneet sarjakuvasankarit saivat 1960- ja 1970- 
luvulla tuntea nahoissaan opiskelijaliikkeen vihan, joka oli tosikko- 
maisuudessaan yhtä inhimillistä ja naurettavaa kuin sarjakuva- 
hahmojen omatkin toilailut. 1970-luvulta periytyy seinäkirjoituk- 
sista tuttu slogan: ”Pakastettu hanhi suli tullen henkiin — hyppäs 
ulos kaapista, professorin kenkiin!” Yliopistojen Disneyland-analogi- 
aan viittaavana vitsi iskee ajoissa kuin joulupukki vappujuhliin. 
Aitoa 70-lukulaista voisikin järkyttää tieto, että Yhdysvaltojen lue- 
tuin sarjakuva ei ole enää Aku Ankka, jota sen suomalainen jul- 
kaisija mainostaa bulevardijulisteissaan sanoin: ”Meissä kaikissa 
asuu pieni anarkisti.” — Uskoisitteko, että Donald Duck -niminen 
sarjakuvalehti ei ilmesty sen omassa kotimaassa enää ollenkaan? 

Aku Ankan asemasta nykynuoret ahmivat supersankarisarja- 
kuvia, joita julkaisee sarjakuvamaailman kärkinimeksi noussut 
Marvel.116 Aku-sedän seikkailuista nauttivat ennenkin nimenomaan 
aikuiset. Kenties myös aikuisemme ovat tulleet jo niin mielikuvituk- 
settomiksi, että he ymmärtävät kaiken täysin kirjaimellisesti kuten 
A. Ankka itse eivätkä suostu enää sulattamaan sarjakuviin sisäl- 
tyvää ironiaa. Niin monimutkaiseksi ja vaikeasti hallittavaksi — ja 
samalla yhä enemmän Ankkalinnan kaltaiseksi — todellisuus sinän- 

sä on tullut. Ehkä Aku Ankan huono suosio nykyisissä Yhdysvallois- 
sa kertoo parodiahorisontin ylityksestä, toisin sanoen siitä, että val- 
litsevaa todellisuutta ei voida enää erottaa Disneylandista edes iro- 
nisen etäisyyden ja suhteellisuudentajun ylläpitämiseksi. Piirros- 
hahmojensa tavoin myös niiden luoja Walt Disney legendan mukaan 
kieltäytyi vanhenemasta ja makaa tätä nykyä kalifornialaisessa pa- 
kastekaapissa, jossa hänen ruumiinsa odottaa henkiin herättämistä 
siltä varalta, että tulevaisuus joskus löytää parannuskeinon hänet 
nujertaneeseen syöpään. 

Anarkismi höyhennettiin jälleen vereslihalle 1980- ja 1990-lu- 
vulla, ja Ankkoja piirretään enää lähinnä Italiassa ja Tanskassa 
Suomen kaltaisia pehmokulttuureja varten. Nuoret pelaavat Play- 
station-asemillaan ”Tekkeniä”, joka suorastaan vaatii samastumaan 
anarkistisen supersankarin rooliin.!! Myös varsinaiset roolipelit 
ovat identiteettiään etsivän nuorison suosiossa. Niiden henkilöhah- 
mot ovat romanttis-dekadentteja kuten rock'nroll-levyjen kannet, 
mutta niihin liittyy myös ambivalenttia kauneutta kuten heavy 
metal -balladeihin, joten ei olekaan ihme, miksi ne vetoavat emansi- 
paatioikäisiin nuoriin. Roolipelien kautta luodaan mahdollisuuksia 
vaihtoehtoisten todellisuuksien kuvitteluun, ja siten ne toimivat 
utooppisten vaihtoehto- ja vastakulttuurien muotoina. 

Aikamme supersankarit ovat länsimaisen yhteiskunnan omia 
tuotteita jo siksi, että muunlaista yhteiskuntaa planeetallamme ei 
enää tunneta. Yhteistä eri tarinoille on, että hyvän ja pahan välinen 
taistelu päättyy viime hetkellä hyvän voittoon. Sekä anarkistisessa 
että antianarkistisessa kertomuksessa ”hyvä” voittaa lopulta, mutta 
anarkismin kukoistaessa hyväksi ei arvoteta muodollista viran- 
omaisvaltaa, vaan hyvää on aina sorretun kunniakas voitto. Sen 
sijaan anarkistisen näkökulman painuessa taka-alalle hyvää siivit- 
tää valtakulttuurin etu, ja yhteistä on ainoastaan se, että loppu- 
ratkaisu jää molemmissa tapauksissa hiuskarvan varaan. Tämä 
alleviivaa anarkistien itsensä painottamaa totuutta: mikään matka 
maailmassa ei ole niin lyhyt kuin matka pahasta hyvään eikä mi- 
kään askel niin liukas kuin askel hyvästä pahaan — paitsi ehkä sa- 
maa tietä takaisin. 

Pahan kietoutuminen hyvään ja hyvän ryvettyminen pahassa nä- 
kyvät myös kaikkien aikojen vaikutusvaltaisimpien anarkistihah- 
mojen eli Jeesuksen ja Sokrateen elämäntarinaan liittyvässä ver- 
tauskuvallisuudessa. Jerusalemin poliisi pidätti Jeesuksen alun 
perin siksi, että hän ajoi kaupustelijat tiehensä temppelin esipihal- 
ta. Oikeus temppelin puolustamiseen oli perinteisesti Jumalan 
yksinoikeus, ja niinpä Jeesusta syytettiin asettumisesta temppeliä 
vastaan, hän kun väitti olevansa jumalallista alkuperää ja Jumalan 

itsensä poika. Samasta syystä neuvosto langetti hänelle kuoleman- 
tuomion, jonka peruste tosin vaihdettiin pelkän jumalanpilkan si- 
jasta myös valtiota vastaan kapinoimiseksi; mestaamalla ”juutalais- 
ten kuninkaan” neuvosto halusi miellyttää ei-juutalaista roomalais- 
väestöä.118 Sana ”neuvosto” koitui kohtaloksi myös Sokrateelle, kun 
arvalla valittu neuvosmiesten ryhmä tuomitsi hänet kuolemaan 
äänin 281—220 perusteenaan, että ”Sokrates ei palvonut valtion 
jumalia” ja että hän ”villitsi opetuksellaan nuoria miehiä”.!!9 

Historian ja nykypäivän anarkistisia supersankareita yhdistää 
se, että he ovat antaneet piupaut kollektivistisille käsityksille hy- 
västä ja pahasta ja eläneet rohkeasti oman elämänsä. Niin fiktioi- 
den, draaman kuin tietokonepelienkin kautta esiin piirtyviä anar- 
kistihahmoja leimaa sankaruuden rakentaminen egoanarkistisesti, 
yksilökeskeisen filosofian ja maailmankatsomuksen varaan. Tällöin 
myös filosofian harjoittaminen on ymmärretty henkilökohtaiseksi ja 
persoonalliseksi asiaksi. Epäilemättä myös entisaikojen kollektivis- 
milla, kuten hovielämällä ja juonittelulla sekä niitä vastaan kapi- 
noimisella, on vastineensa nykyfilosofian keskuudessa. Niinpä sa- 
tuihin, legendoihin ja historiaan sisältyvät opetukset ohjaavat ai- 
kamme anarkisteja karttamaan kaikenlaisia neuvostoja: korkeimpia 
neuvostoja, puhemiesneuvostoja ynnä muita kollektiiviseen päätök- 
sentekoon perustuvia neuvostoja. 

II 


Nykyajan 
poliittinen anarkismi 


Lait jakavat pahat teot kahtia: luvallisiin ja luvattomiin. 


Samuli Paronen 120 


Historian kirjoittavat runoilijat. 


Mannerheim!?! 


6. Anarkismin uusi tilaus 


dellisissä luvuissa tutkailtiin anarkistisen ajattelun aatehisto- 

riaa. Meidän tuntemamme poliittinen anarkismi syntyi moder- 
nina aikana. Sen sijaan esteettisellä ja uskonnollisella anarkismilla 
on takanaan pitempi historia. Aikoina, jolloin ei ollut anarkiaa, ei 
ollut mainittavaa politiikkaakaan. Esteettisten ja uskonnollisten 
symboli- ja toimintamuotojen kautta luotiin vihdoin myös anarkis- 
tista politiikkaa. Tämän kappaleen myötä astumme jälleen takaisin 
politiikan sfääriin, mutta tällä kertaa tarkastelun kohteena ovat 
etupäässä oman aikamme poliittiset ilmiöt. 

Anarkismin filosofisten, poliittisten ja esteettisten juurien tunte- 
minen on tärkeää, jotta anarkismin nykytilasta voitaisiin saada sel- 
ko. Nyt onkin tarpeen pohtia, miksi anarkismi on jälleen ”pop”. Mis- 
tä anarkistisia osallistumisen muotoja kohtaan tunnettu kiinnostus 
kertoo? Kuinka poliittisen järjestelmän tulisi muuttua tai joustaa, 
jotta anarkismin kautta esiin nousseet tahdonilmaukset kanavoitui- 
sivat oikeudenmukaisuutta edistävällä tavalla? 

Anarkismi oirehtii demokratian kriisistä. Siihen sisältyvät poliit- 
tisen vallankäytön legitimaatiokriisi, poliittisen järjestelmän kom- 
munikaatio-ongelma ja se, että yhteiskunnallinen oikeudenmukai- 
suus ei toteudu tai sen ei koeta toteutuvan. Asian poliittisen luon- 
teen vuoksi palaamme vielä hetkeksi historiaan: siihen, mitä merki- 
tystä anarkistien ja sosialistien erilleen kulkeutumisella oli. Osa- 
puolten välille auennut kuilu oli suora seuraus näiden ajatussuun- 
tien sisällöistä. Jotkut tosin katsovat yhä, että sosialismi kuuluu 
erottamattomasti anarkismiin, mutta tämä käsitys on ylhäältä joh- 
deltu ja rikkoo anarkismiin sisältyvää itsemääräämisen periaatetta. 
Anarkismi ei vaadi sitoutumista puoluekantaan, ja puoluepoliitti- 
nen spektri onkin nykyisin osoittautunut monille ihmisille vanhen- 
tuneeksi. Vain harva poliittinen toimija löytää enää aatteellista ko- 
tiaan oikeisto-vasemmisto-viuhkan viipaleista. Politiikkaan sisältyy 

muitakin ulottuvuuksia, joista yksi on vapaa kansalaistoiminta. Se 
edellyttää kuitenkin politiikan käsitteen laajentamista minimaali- 
sesta ”vaaleihin osallistumisesta” maksimaaliseen osallistumiseen: 
anarkian ulottamiseen poliittisten käytäntöjen kentille. 


Kun yhteiskuntasopimus repesi 


Niin kuin sosialismi oli kommunistin mielestä välivaihe tiellä kom- 
munismiin, samalla tavoin edustuksellinen demokratia on anarkis- 
tin mielestä vain välivaihe tiellä subjektien täydelliseen itsemäärää- 
miseen. Oma aikamme suosii anarkismin alkuperäisen idean renes- 
sanssia. Jos anarkistit asettuisivat ehdokkaiksi eduskuntavaaleissa 
(mikä ei tosin ole anarkismille ominaista), he eivät voisi enää van- 
noa vapauden, veljeyden ja tasa-arvoisuuden ihanteisiin, elleivät he 
haluaisi luvata ja vaatia jotain sellaista, joka on jo ainakin näen- 
näisesti saavutettu.1!? Valistuksen ihanteet ovat kukkineet massoil- 
le. Nykyaikana olisikin tärkeää lunastaa niiden lupaukset myös eri- 
arvoisuutta potevien kansanryhmien ja vähemmistöjen piirissä. 
Demokraattisessa järjestelmässä poliittisia oikeuksia luodaan 
valtion kautta. Poliittiset päätöksentekojärjestelmät voivat kuiten- 
kin kääntyä kansalaisia vastaan. Tästä kertoo se, että enää vain 
30—70 prosenttia vaivautuu käyttämään äänioikeuttaan. Kansan- 
edustajat korottavat palkkojaan puuttuvan äänestysprosentin ver- 
ran, ja edustajatoveri kilpailevasta puolueesta on edustajan parempi 
ystävä kuin hänen oma äänestäjänsä kentällä. Edustuksellinen de- 
mokratia on aina harvainvaltaa, mutta poliittisen vallankäytön ja 
kansalaismielipiteen loitontuminen toisistaan näkyy erityisesti sii- 
nä, että köyhien, sorrettujen ja kovaosaisten ääni ei välity puoluei- 
den kautta. Onneksi demokratian ideaan sisältyy, että se sallii it- 
sensä lisäksi myös muita vaihtoehtoja. Kansanvallan ei tarvitse olla 
harvainvaltaa kuten Suomen eduskunnassa tai Ateenan kaupunki- 
valtiossa, jossa demokratian esiairueet tervehtivät sodasta palaavia 
orjia Pallas Athenen kultainen kilpi auringossa kimmeltäen. 
Rikkaiden rikastuessa ja köyhien köyhtyessä anarkistiset liik- 
keet murtavat patoutuneita aggressioita, epäoikeudenmukaisuutta 
ja vihaa. Tässä on yksi syy siihen, miksi anarkismista on tullut kan- 
sanhuvi. Siitä kertovat kakutukset, jauhokirjeet, Suomen Pankin 
hakemustulva ja presidentin niin sanotun Linnan juhlien kuokka- 
vieraat. Tärkeää on, että yhteiskuntien perusta on väistämättä 
anarkistinen. Joku käyttää valtaa aina: jos ei kansa niin sen itse- 
valtiaat edustajat. Perustuslait nojaavat siihen, että kansa kaappaa 
vallan omiin käsiinsä ja perustaa valtion. Myös demokratian pionee- 

rina tunnetun Jean-Jacgues Rousseaun (1712—1778) luonnostelema 
ajatus yhteiskuntasopimuksesta on pohjimmiltaan anarkistinen ja 
vaatii tuekseen vallankumousta.123 Kerran luotu yhteiskuntasopi- 
mus voi kuitenkin revetä. Siitä ei ole välttämättä kapinakaan kau- 
kana, kuten yhteiskuntafilosofi Taisto Kuusinen ennustaa eräässä 
romaanissa: 


Tarvittaisiin vähintään se, että keskiluokan olot uudestaan muut- 
tuisivat yhtä kurjiksi kuin tsaristisella Venäjällä, jotta sosialis- 
mista jälleen löydettäisiin potkua ja että työtä tekevä väestö 
uudelleen löytäisi keksijänsä ja kokoajansa, Marxin. Sikäli kuin 
suomalaisen yhteiskunnan tilaa ja Kuusisen hiljakseen tekemiä 
johtopäätöksiä oli uskominen, tämä proletariaatin kurjistuminen 
ei enää voinut olla kaukana. Ja mitä kauemmin köyhälistön 
uuteen kapinaan menisi, sitä raivokkaampana se vihdoin tulisi.!24 


Sekä henkiset että materiaaliset arvot tähän rahapolitiikan uuteen 
eurovisioon tuottaa yleensä joku köyhä taiteilija, filosofi tai teolli- 
suustyöläinen. Anonyymiksi pakotettu muotoilija määrää Nokian 
tyselokuvaan, hitsari valmistaa meille loistoristeilijät ja filosofit 
vastaavat koko siitä arvokonstituutiosta, jolle kaikki toiminta yh- 
teiskunnassa legitimoituu. Taloudellisen hyödyn näistä porvarei- 
denkin palvomista artefakteista korjaavat optioetua nauttivat eko- 
nomit (”ne paremmat merkonomit”), lakimiehet ja pörssikeinot- 
telijat, jotka eivät tuota tähän yhteiskuntaan sen enempää henkisiä 
kuin materiaalisiakaan arvoja. Kuitenkin nämä samat ihmiset sa- 
lassa rakastavat teatteria, tanssia ja muotia tietämättä, että niiden 
tekijät ovat usein almujen anomiseen pakotettuja lainsuojattomia. 
Katsellessaan television Afrikka-raporttia tekniikan maailman mie- 
het halveksivat villisti tanssivaa neekeriä. Sen jälkeen he ottavat 
tukevan otteen jenkkakahvoistaan ja ajavat viimeisintä huutoa ole- 
villa Bemareillaan lähiöravintolaan reuhaamaan — vai ei valkoinen 
mies bailaa? 


Mitä opimme optioista? 


Yksi syy anarkismin nousuun on se, että työelämän rakenteet eivät 
ole enää pitkään aikaan tunnustaneet oikeita tekijöitä vaan aino- 
astaan hallinnollisen aseman. Työpaikkojen hierarkkisissa suhteis- 
sa tärkein tavoite ei ole arvojen tuottaminen vaan työntekijän sel- 
viytyminen mahdollisimman korkeaan asemaan, jonka perusteella 

jaetaan myös taloudellisia tunnustuksia. Paheksutuimpia palkintoja 
ovat viime vuosina olleet ne surullisen kuuluisat optiot, joiden 
lietsoma kiipimis- ja kannustusjärjestelmä oli tärkein syypää hi-tec- 
alan pörssikuplaan ja sen arvattavissa olleeseen puhkeamiseen. 
Optiojärjestelmä on edelleenkin firmojen kirous. Optioiden tuella 
yritysten johtajat pumppaavat osakkeiden kurssia mahdollisimman 
korkealle ja tekevät sen keinolla millä hyvänsä. Saavathan he 
viimein itse ostaa nuo lentoon lähteneet arvopaperit optiosopimuk- 
sessa luvattuun tarjoushintaan. Odotusten ja spekulaatioiden taika- 
maailmasta sikiää firmojen silakankatkuisissa takahuoneissa val- 
heellisuutta, konstailua ja Potemkinin kulisseja, joita virtuaalisten 
visioiden pohjana oleva latinan kielen ”hyvettä” tarkoittava sana 
virtiis ei enää omakseen tunne. Keinottelun takana asuu rahvaan 
mielikuvituksen houreita elähdyttävä päiväuni: halu rikastua teke- 
mättä vaivoja vaativaa työtä. 

Art Silk -paperille painetuissa vuosikertomuksissa optiojärjes- 
telmää kutsutaan avainhenkilöiden ”sitouttamiseksi”. Tarkoitus on 
herättää luottamusta muissa sijoittajissa, mikä jo sinänsä riittäisi 
mitä vahvimman epäluottamuksen pohjaksi. Optiojärjestelmän kie- 
rous paljastuu jo sen kohtuuttomuudessa. Täysi määrä optioita luo- 
vutetaan pääjohtajalle ja puolet tuosta potista kullekin hänen välit- 
tömälle alaiselleen. Seuraavan portaan optio-oikeutetut nauttivat 
optioita neljänneksen pääjohtajan saldosta ja sitä seuraavat yhden 
kahdeksasosan. Optioiden kautta yrityksiin puhalletaan uudestaan 
sitä entisaikojen patruunahenkeä, jonka vallitessa palkattukin joh- 
taja on nyt entistä useammin isäntä. Tämä ei voi olla herättämättä 
kaunaa niissä ihmisissä, jotka tekevät tärkeimmän taloudellisia 
arvoja tuottavan työn. Optiojärjestelmä syö yrityksen sosiaalista 
pääomaa, ja optioilla palkitseminen ohittaakin jo sosialistisiin tota- 
liteetteihin liittyneet henkilöpalvonnan muodot. 

Mutta seuraustensa kautta myrkyn kuolettavuus vasta selväksi 
tulee. Optiojärjestelmä on ihmisten ahneutta hyödyntävä hedelmä- 
peli, joka ohjaa firmojen päätöksentekoa selvään moraalittomuu- 
teen. Kun huippukurssi on saavutettu ja optiot on vaihdettu ra- 
haksi, osakkeiden kurssi saakin johdon omasta puolesta romahtaa, 
minkä seurauksena yrityksiin syntyy pelkkää tuhoa. Esimerkiksi 
Helsingin Sanomien tekemän tutkimuksen mukaan vain harvoin 
optiojärjestelmä edistää edes julkilausuttua päämääräänsä: johtajis- 
ton omistajuutta yrityksessä. Tosiasiassa johtajat myyvät optionsa 
tai osakkeensa hätäisten voittojen toivossa.!25 Optio-oikeutettu on- 
kin usein yhteisönsä loinen: termiitti, joka kaluaa lihat uhrinsa ym- 
päriltä ja siirtyy sen jälkeen seuraavaan. Nämä jetset-piirien keru- 
bit ovat useimmiten machiavelliläisiä opportunisteja ja talousterro- 


120 


risteja, joiden pidättäminen tehtävistään olisi hyväksi sekä heille 
itselleen että julkiselle edulle. 

Entä mitä merkitystä edellä selitetyllä optiokeinottelulla on 
anarkismin kannalta? Sen kautta paljastuu, että poliittisesti valpas 
anarkismi on talouselämän palokunta ja hyvä paimen, jonka sauvan 
ja vitsan sietäisi paukuttaa protestanttista etiikkaa myös optiopo- 
mojen pakaroille. Taloudellisia palkintoja ansaitsisivat ensisijassa 
ne tehtaiden lattioilla ahkeroivat ihmiset, jotka tekevät taloudellisia 
arvoja tuottavaa työtä. Erona optiojärjestelmään on sekin, että 
palkitsemista ei jätettäisi vain sen tapaisten lupausten varaan, jois- 
ta versoo juuri noita omaa elämäänsä eläviä spekulaatioita ja joilla 
on taipumus jäädä toteutumatta. Taloudelliset kannusteet, palkin- 
not, provisiot ja tunnustukset menevät nyt väärille henkilöille tai 
ovat kaksikymmentä vuotta ajastaan jäljessä. Pahimmassa asemas- 
sa ovat nuoret, jotka tekevät luovimman yhteiskunnallisen työn 
mutta saavat matalinta palkkaa. Heillä on opintovelkaa, asunto- 
velkaa, syömävelkaa sekä auto-, vene-, kesämökki- ja remonttivel- 
kaa. Palkkojen pitäisikin nousta huippuunsa työuran alussa ja las- 
kea tasaisesti eläkeikää kohti. Lopulta nykynuorisolle ei makseta 
edes eläkkeitä, kun työeläkekassat eivät kartu työttömyyden kuri- 
muksessa ja valtio purkaa satojen miljardien eläkepomminsa vältty- 
mällä maksamisvelvollisuudelta.?6 

Mutta olisi yksinkertaistavaa arvostella omaa maata ilmiöistä, 
joita esiintyy kaikkialla. Talouselämämme ainutlaatuinen eurosuo- 
mettuminen kiihtyy, kun Helsingin Pörssikin on myyty ulkomail- 
le.127 Tulevaisuuden talouskriisit eivät ole pelkkiä pankkikriisejä 
eivätkä pörssiromahduksia, sillä niiden mahdollisuudet on käytetty 
jo loppuun. Yhteiskuntaamme vavahduttavat kriisit aktualisoituvat 
sitä mukaa kun talouspoliittisen internatsismin eli pakkokansain- 
välistämisen seuraukset valkenevat kansantaloudelle: yrityksemme 
on fuusioitu monikansallisiin firmoihin laskennallisen tuottavuuden 
parantamiseksi. Taloudellinen ja poliittinen päätösvalta on karan- 
nut kansainvälisten kapitalistien käsiin. Talouspolitiikkaa ei voida 
tehdä enää edes yhtiökokouksissa äänestämällä, sillä osakkuuden 
tuomaa äänivaltaa ei ole. Esimerkiksi julkisten terveyspalvelujen 
yksityistämisen myötä on yksityisten lääkärikeskusten arvo noussut 
huimasti. Omistajien myytyä ne ulkomaille kuntien verovarat pää- 
tyvät palvelujen ostamisen kautta kansainvälisten sijoittajien hal- 
tuun, eivätkä ne jää rikastuttamaan omaa kansantalouttamme. 

Samalla kun hallitus ja poliittiset virkamiehet kaupittelevat 
myös kansalliset valtionyrityksemme ulkomaisille kilpailijoille, po- 
liitikot jakavat valtion korkeimmat virat ja hallintoneuvostojen istu- 
mapaikat palkinnoiksi poliittisesta urasta. Kansallisen edun mukai- 

nen politiikka vaihdetaan muutaman veteraanipoliitikon edustus- 
tehtävään Euroopan unionin toimielimissä, ja sielläkään he eivät 
saa edustaa kansallista etua, vaan heidän pitää valvoa liittovaltion 
etua. Kuntien ylimpien virkamiesten palkankorotukset hyväksytään 
valtuustoissa. Julkista virkaa ei pidetä asiantuntija- tai luottamus- 
tehtävänä, vaan se on lahja haltijalleen. Se on ”oikeus”. Poliittinen 
virkamies ei ole ihmisten palvelija vaan komentelija. Ei ole ihme, jos 
kansa ei pysy aisoissa. On ihme, että pysyy. On oikein olla anarkisti. 


Kurjuuden generaattorit: globalisaatio ja internatsismi 


Edellä mainittiin muutamia syitä anarkismin uuteen nousuun. 
Ilmiötasolla niitä edustavat työelämän tehokkuusvaatimuksista 
seuraava kurjistuminen, epäoikeudenmukainen tulonjako ja luokka- 
yhteiskunnan paluu. Nämä yksilöiden elämää koskevat ilmiöt ovat 
seurauksia laajoista poliittisista linjanvedoista ja suunnanmuutok- 
sista, joita ovat hallitsematon globalisaatio, internationalismi ja se, 
että kansalaisten mielipiteet eivät kanavoidu puolueiden kautta. 

Kansainvälistymistä ja rajojen avaamista ovat vaatineet yhtä 
hyvin poliittinen oikeisto kuin vasemmistokin, mutta eri perustein. 
Siinä missä oikeistopuolueet ovat pyrkineet edistämään talous- 
globalisaatiota eli työvoiman ja pääomien vaellusta tuotantoehtojen 
mukaisesti maasta toiseen, vasemmistopuolueet ovat halunneet 
edistää niin sanottua sosiaaliglobalisaatiota eli oikeudenmukaisuu- 
den ja tasa-arvon toteutumista maailmassa. Tosiasiassa kansain- 
välistyminen tapahtuu aina talousglobalisaation johdolla, sillä rat- 
kaisuja määrää vain raha, ja sosiaaliglobalisaatio enintään korjaa 
niitä ongelmia, joita työvoiman ja pääoman pakeneminen länsi- 
maista sekä halpatyövoiman käyttö kehitysmaissa aiheuttavat. 
Analyyttinen jako talous- ja sosiaaliglobalisaatioon onkin vain näen- 
näinen, ja ongelmaksi on osoittautunut globalisaatio itse. 

Sama pätee talousliberalismin ja sosiaaliliberalismin erotteluun. 
Sosiaalisten vapausoikeuksien voiteleminen on usein pelkkää kos- 
metiikkaa, jolla peitellään vapauden varjolla tapahtuvaa taloudel- 
lista heitteillejättöä. Vaikka talousliberalismista ja sosiaaliliberalis- 
mista puhutaan usein saman otsakkeen alla, ne paljastuvat vasta- 
kohdiksi silloin kun talouden vapauttaminen johtaa ihmisten hen- 
kilökohtaisten vapauksien heikentymiseen. Jos talous on täysin va- 
paa, ihmisillä on yleensä pallo jalassa. Ja jotta ihmiset olisivat 
vapaita, pitää talouselämän olla kurissa ja kontrollissa. Miksi sitten 
ihmisyksilöiden vapaus olisi talouselämän ja yritystoiminnan va- 
pautta tärkeämpää? Siksi, että ihminen voi olla subjekti, ja ihmisen 

vapaus on itseisarvo sekä päämäärä sinänsä, kun taas talouselämän 
vapaudella on pelkkä välinearvo materiaalisen hyvinvoinnin tuotta- 
miseksi. Tästä johtuu, että sosiaali- ja arvoliberalismi pitää asettaa 
talousliberalismin edelle silloin kun niiden välille syntyy ristiriitaa. 

Myös arvo- ja sosiaaliliberalismiin vedotaan usein kierosti ja 
unohdetaan vapauden velvollisuuksia tuottava puoli. Nuo velvolli- 
suudet ovat paitsi henkilökohtaisia, myös yhteiskunnalle lankeavia. 
Jotta yksilöiden negatiiviset vapaudet rajoituksista voisivat toteu- 
tua, yksilöiden pitää voida toteuttaa niitä positiivisten vapauksien 
kautta: vapautena vapaisiin tekoihin. Yksilönvapauksiin viittaami- 
sesta on kuitenkin tehty poliittisessa retoriikassa pelkkä näen- 
näisoikeutus, jonka kautta ihmisille uskotellaan, että he ovat oman 
onnensa seppiä ja että vastuu yksilöiden hyvinvoinnista ei kuulu 
yhteiskunnalle lainkaan. 

Yksilönvapauteen vedoten ihmiset koetetaan saattaa täyteen 
vastuuseen sekä omasta elämästään että yhteiskunnan ja poliitik- 
kojen hyvinvoinnista. Ismiytyneen liberalismin varjolla tosiasiassa 
kielletään yksilöiden vapaus, kun heiltä kiistetään vapauden toteut- 
tamisen todelliset ehdot. Niitä ovat esimerkiksi sosiaaliturva, ilmai- 
nen koulutus ja terveydenhoito sekä työmarkkinapoliittiset oikeu- 
det. Yrityksiä vähentää näitä oikeuksia on kutsuttu ”luopumisvaati- 
muksien kakofoniaksi”. Se on heijastellut myös tapaa, jonka mukai- 
sesti liberalismin ideologia on kääntynyt itseään vastaan. Tosiasi- 
assa yksilöiden täydellinen vapaus onkin kannatettava päämäärä, 
mutta yhteiskunnan tehtävä olisi luoda vapausoikeuksien toteutta- 
miselle selkänoja eikä pyrkiä heikentämään sitä pelkän systeemin 
hyvinvoinnin kustannuksella. Tässä mielessä sekä oikeistolainen 
yksilön korostaminen yksilöiden haitaksi että vasemmistolainen jär- 
jestelmäkeskeisyys ovat osoittautuneet sisäisesti ristiriitaisiksi ja 
vanhentuneiksi toimintavaihtoehdoiksi. 

Globalisaation ja internationalismin kannattajat epäilevät usein, 
muodostaako valtiososialismi muka kapitalismia paremman vaihto- 
ehdon ja kuinka älykästä 60-lukulaisen älymystön linnoittautumi- 
nen sosialististen oppien taakse lopulta oli. Se ei ollut selvästikään 
kovin älykästä. Mutta ratkaisua voidaan ymmärtää, kun huoma- 
taan, että kyseessä oli oman aikansa ainoa keino kanavoida yhteis- 
kuntakriittisiä mielipiteitä vallitsevan todellisuuden koostuessa 
vain sota-ajan ahdistuksille rakentuvasta pataporvarillisuudesta. 
Nykyään on muitakin vaihtoehtoja olla aktiivinen, ja toimintamuo- 
tona niitä voisi yhdistää esimerkiksi anarkismi. Anarkistista ajat- 
telua vastaan ei voi kamppailla viittaamalla sosialististen valtio- 
kokeilujen epäonnistumiseen, sillä anarkismi sijoittuu parhaimmil- 
laan koko puoluekentän ulkopuolelle. 

Taloudelliset ja poliittiset yhteenliittymät eivät toimi oikeuden- 
mukaisesti, mikäli voimalla ei ole vastavoimaa, kuten sosialismilla 
kapitalismia. Nykyään, kun kapitalismilta puuttuu vastavoima, on 
pääomapiirien ahneus rajatonta. Yhden totuuden todellisuudessa ei 
ole vaihtoehtoja, ja kun ei ole vaihtoehtoja, ei myönnetä olevan 
politiikkaakaan. Tähän puolestaan liittyy poliittista vieraantumista, 
kun ihmiset eivät koe voivansa edistää asioitaan demokratian kei- 
noin. Puolueet näyttäytyvät vain globalisaation ja kapitalismin mai- 
nostoimistoina, jotka markkinoivat Euroopan unionin liittovaltio- 
politiikkaa kohderyhmilleen eli jäsenilleen ja kannattajilleen. Pää- 
määriinsä ne pyrkivät kutakin kansalais- ja varallisuusryhmää 
miellyttävillä sanankäänteillä ja muotoiluilla. 


Järjen napanuora 


Entä millainen on nykyälymystön asema yhteiskunnassa? Anar- 
kismin alkukoti on filosofia. Mihin suuntaan yhteiskunnan muutos- 
paine ohjaa tilanteesta tietoisia filosofeja? Olisiko filosofeilla vielä 
jotakin tehtävää yhteiskunnallisessa vapaapalokuntatoiminnassa? 
Ammattifilosofit ovat pääasiassa vaienneet ihmistä ja yhteiskuntaa 
koskevista asioista. Kulttuuri- ja yhteiskuntakriittisiä puheenvuo- 
roja esitetään harvoin. Tämä vastaa tavallaan filosofien omaa ase- 
maa ja tilaa. Myös filosofiaa leimaa tappion ja nujerretuksi tulemi- 
sen tunne, kun kiire ja vuokrarahojen perässä juokseminen kuolet- 
tavat mahdollisuuden kulttuurikritiikkiin. 

Lainsuojattoman asemansa vuoksi filosofit ovat kuin luonnostaan 
anarkismille otollisissa lähtökuopissa. Anarkistisen osallistumisen 
kautta on esitetty viime aikoina äänekkäitä yhteiskuntapoliittisia 
protesteja, joita sanotaan intellektuaalisiksi. Toisaalta anarkistit 
ovat kapinoineet myös järjen ja politiikan liiallista yhteenkytke- 
mistä vastaan. Niinpä onkin kysyttävä, löytyykö järjen ideologisia 
talutusremmejä katkovalle partaveitselle vielä tilaisuutta. 

Filosofit tietävät, että anarkistisen rähinöimisen taustalla on 
monta pahanenteistä ongelmaa: luokkajaon, sosiaalisen epäoikeu- 
denmukaisuuden ja taloudellisen keinottelun ohella keskeinen on- 
gelma on sukupolvien välinen kuilu. Se ei ole vain välttämätön yh- 
teiskunnallinen tosiasia, joka seuraisi siitä, että ihmiset ovat eri- 
ikäisiä. Dementia ja kleroosi eivät ole vain fysiologisia vaan myös 
henkisiä ja sosiaalisia ilmiöitä: ihmiset elävät eri todellisuudessa 
iästään riippumatta. Nuoriso tottuu vastuuttomiin elämäntapoihin, 
”elämään hetkessä”, sillä nuoret eivät koe voivansa edistää olojaan 
määrätietoisesti ja johdonmukaisesti työsuhteiden pätkittäisyyden 

vuoksi. Siksi he puuduttavat aivonsa hakeutumalla viihteen ja 
huvitusten pariin. Tämä merkitsee nopeaa kuolemaa. Eläkeikää lä- 
hestyvän sukupolven kateus ja kauna nuoria kohtaan puolestaan 
vedättää vanhemman ikäluokan hihasta ässän, joka on yhtä soin- 
nillinen ja terävä kuin Sean Connerylla: ”Kieltämättä on totta, että 
en pysty breikkaamaan skenessä, mutta meitsipä kuuluukin yhteis- 
kuntaan toisin kuin sinä — skipatawaynow!” 

Tekarien välistä luikautettu totuus panee myös filosofien selän 
seinää vasten. Jos filosofia on pelkkää älyllistä jongleerausta, onko 
järkeä ja politiikkaa yhdistävän napanuoran varassa rimpuileminen 
enää mielekästä vai jääkö myös filosofisen anarkistin käteen pelkkä 
pilkkakirves? 


Suomi, anarkismin huipputuote 


Filosofien asema vastaa anarkistiliikkeiden tilannetta niin kuin 
anarkismi itse on filosofian työtä ja kuvaa. Asiaa havainnollistaa se, 
kuinka varsinaisille anarkisteille kävi omana aikanaan. Eräät liit- 
tyivät ammattiyhdistysliikkeisiin eli syndikaatteihin, ja niiden kan- 
nattajia sanottiin anarkosyndikalisteiksi. Tämä sopisi myös nyky- 
filosofeille, koska meillä ei ole ollenkaan omaa ammattiliittoa, eikä 
meillä siksi ole mitään muutakaan. Ay-aktivismissa anarkismi sai 
aikaan paljon: lakkoja, mielenosoituksia, palkankorotuksia ja työ- 
tehtävien jakoa useammille. Anarkismin pragmatisoituessa periaat- 
teellinen tavoite — ihmiskunnan vapaus — kuitenkin loitontui ja ku- 
mous muuttui kritiikiksi, kritiikki reformistiseksi näpertelyksi. 
Juuri siksi suuri osa anarkismista onkin nykyään organisoitunut 
terrorismiksi. Tässä suhteessa Suomi on antanut maailmalle paljon. 
Harva tietää, että keskitysleirit olivat Suomen lahja modernille so- 
dankäynnille. Keskitysleirit liittyvät nykyäänkin kaikkeen sotimi- 
seen, kuten näimme Bosniassa. Hitler sanoi leirejä humaaneiksi, 
koska suomalaiset olivat niin hempeitä, että he eivät heti teloit- 
taneet maanmiehiään kansalaissodassa vaan sulkivat heidät viru- 
maan vankileireille. Ja mitä filosofiakin olisi ilman hirttolavakoke- 
muksia? Myös Heidegger vastusti tämänkaltaista ”humanismia”.128 
Mutta Suomesta on lähtöisin myös terroritekoina tunnettu ilmiö. 
Anarkismi on edelleen hieno aate. Sen tärkeimpiä filosofisia ope- 
tuksia on, että yhteiskuntien arvopohja on täysin relatiivinen. Koko 
Suomi on poliittis-hallinnollisena käsitteenä anarkistista alkuperää. 
Ulkomainen hevosmies ratsastaa kohti Bio-Rexin elokuvateatteria. 
Hän on Suomen johtava anarkisti. Juuri siksi hän on absoluuttinen 
sankari. Hänen patsaansa jalustasta erottuvat harvalla kirjain- 

välillä kirjoitetut sanat: ”Manne Rheim”. Sotilas, joka oli Venäjän 
näkökulmasta luopio ja maanpetturi, on suomalaisten kannalta 
kansallissankari. Tämä toteuttaa anarkismin ideaa puhtaimmil- 
laan. Se on vallan ottamista omiin käsiin: poliittisen vallan, lain- 
säädäntövallan ja toimeenpanovallan. Terroristiksi voi leimautua 
sitä kautta, että poliittisen vallan haltija ei tunnusta vastustajansa 
asemaa eikä oikeutta vallankäyttöön. Niinpä marsalkkamme ei 
koskaan myöntänyt vuoden 1918 tapahtumilla mitään legitiimin 
sodan statusta olevankaan. Kyseessä oli ”kapinan kukistaminen”. 
Kansalaissodan Suomessa tunnettiin ”punainen terrori” ja ”valkoi- 
nen terrori”. Kansalaissodan punaiset olivat vielä terroristeja val- 
koisille, kun taas Tuntemattoman sotilaan alikersantti Lahtinen oli- 
kin jo terroristi Stalinin näkökulmasta. 

Anarkismi ei ole tavatonta eikä harvinaista lojaaliuden ylivarti- 
jassa, armeijassa ja upseerikunnassa. Siellä ratkaistaan lopullisesti 
poliittisten käskyjen toimeenpanokelpoisuus; siellä punnitaan to- 
tuus. Anarkismin kuuluisin lähettiläs läntisen Euroopan maissa, 
Mihail Bakunin, oli alun perin venäläinen upseeri, joka sittemmin 
radikalisoitui. Myös monien Hollywood-elokuvien sankari on usein 
joku tarpeekseen saanut ”entinen” kenraali, joka on turhautunut ja 
tullut hulluksi. Juonikehitelmän tarkoitus on muistuttaa, kuinka 
tärkeää olisi tukea armeijoita aikanaan. Tietyllä tavalla opetus so- 
pisi myös muistutukseksi siitä, miten välttämätöntä olisi rahoittaa 
vähävaraisia filosofeja. Määrätyistä syistä en siis epäile lainkaan 
filosofien kelpoisuutta sotilaiksi ja sotilaiden soveltuvuutta filoso- 
feiksi. 

Historiallista oikeutusta nykypäivän anarkiamuodoille luo tosi- 
asia, että kaikkien yhteiskuntien alkuperä ja perusta on viime kä- 
dessä anarkistinen. Anarkistisen toiminnan kautta on aina etsitty 
tilaa kansalaismielipiteille ja siihen sisältyvälle järjelle. Tässä mie- 
lessä myöskään nykyajan anarkistifilosofeilla ei pitäisi olla mitään 
hävettävää. Suomen kansallisfilosofina pidetyn J. V. Snellmanin 
teosta Valtio-oppi pidettiin sen ilmestyessä vuonna 1842 niin radi- 
kaalina, että kirjoittaja katsoi parhaaksi paeta pääkaupungissa 
syntynyttä kohua Kuopioon.12? Suomalainen talonpoikaismentali- 
teetti ja ajatus ”oman tuvan luvasta” ovat nekin anarkistisen ku- 
mousmielen hedelmiä. Anarkistinen kapinallisuus on langennut ra- 
jamaata asuttavien kansojen osaksi kuin itsestään. Myös suomalai- 
sella sisulla aivan niin kuin koko kansallisella identiteetillämmekin 
on kosketuskohtansa erilaisiin anarkiamuotoihin. 

Freudilaisen esimerkin suomalaisen kansanheimon tavasta tuot- 
taa olemassaoloaan antaa legendaarinen Lalli, jonka tiedetään syyl- 
listyneen piispa Henrikin surmaan Köyliönjärven jäällä tammikuun 

20. päivänä vuonna 1156. Hänen kanssaan kuuluisuudesta kilpailee 
pohjalainen nuijamiesten kapinajohtaja Jaakko Ilkka, joka mestat- 
tiin talonpoikaiskapinan päätteeksi vuonna 1597.130 Kleion kirjan 
kertomuksista mieleenpainuvimpia ei ole vain Eugen Schaumanin 
toimeenpanema kenraalikuvernööri Bobrikovin salamurha, vaan 
myös marsalkka Mannerheimin edellä mainitut toimet voidaan 
nähdä monin tavoin anarkistisina ja Venäjälle annettua sotilasvalaa 
rikkovina.131 

Anarkistisen ajattelun vaikutus poliittiseen historiaan on usein 
laiminlyöty tieteellisissä tutkimuksissa, vaikka suuri osa historian 
käännekohdista on löytänyt motiivinsa kausaalisia lainalaisuuksia 
ja selityksiä seurailevien tapahtumaketjujen ulkopuolelta: anar- 
kistisista ja täysin ”sattumanvaraisina” pidetyistä teoista. Tosiasi- 
assa anarkistien puuhat ovat olleet virallisen kehityskaaren var- 
jossa syntyneiden tapahtumakulkujen johdonmukaisia päätepistei- 
tä. Valitettavasti anarkistisen ajattelun historia on oman ulkopuoli- 
sen asemansa vuoksi ollut pitkään vailla tunnustusta tai kokonaan 
kirjoittamatta. 


Kohti terroritekojen yhteiskuntaa? 


Anarkistinen ajattelu on ollut uutta luovaa poliittista toimintaa, 
mutta joskus se on myös kieroutunut pelkäksi väkivallaksi. Terro- 
rismi on ollut vastaus yhteiskunnassa koettuun rakenteelliseen vä- 
kivaltaan, joka on vallankäytön ”hienostuneempi muoto”. Maailman 
tunnetuimpia terroristeja olivat Andreas Baader ja Ulrike Meinhof, 
joista jälkimmäinen toimi alun perin niinkin nuhteettomassa am- 
matissa kuin filosofisen kulttuuri- ja mielipidelehden päätoimitta- 
jana. He perustivat 1970-luvulla Punaisena Armeijakuntana tunne- 
tun ryhmittymän. Ryhmä pyrki terroristisin menetelmin romutta- 
maan Saksan Liittotasavallan poliittis-hallinnollisen järjestelmän, 
joka terroristitoimintaan osallistuville oli vain ”myöhäiskapitalis- 
min surkea rappiomuoto”. Meinhof kohtasi kuoleman vankilassa, 
mutta molempien verellään kirjoittama ever lasting story elää 
yhä.132 

Vaikka terroristien toiminta saattaa vaikuttaa irralliselta ja mie- 
livaltaiselta, attentaateilla ja tuhoiskuilla voi olla syvällistä asen- 
teellista vaikutusta. Esimerkiksi kelpaa viime aikojen etsityin ja 
kaivatuin terroritekojen organisaattori Osama bin Laden, jonka toi- 
minnan tuloksena öljyn hinta kävi alhaisimmalla tasolla kymme- 
neen vuoteen, luontoa rasittava lentäminen väheni ja asuntovelalli- 
set saivat lainoihinsa prosenttiyksikön armahduksen. — Kiitos, 

Osama. 

Kun anarkistit ovat yleensä olleet vakaumuksellisia pasifisteja, 
kuinka sitten voidaan ymmärtää tosiasiaa, että he ovat luottaneet 
myös väkivallan mahdollisuuteen? Selitys on seuraava: hallitsevan 
luokan ei uskota koskaan vapaaehtoisesti luopuvan vallasta, ja siksi 
äänestäminen ja politikoiminen tuntuvat pelkältä ajanhukalta. 
Anarkistit taas katsovat, että mikäli väkivallan kohde valittaisiin 
tarkoin, muutama tarkka isku johtaisi vallan kumoutumiseen ja 
sitä kautta muutokseen. Tällöin väkivaltaa olisi käytetty säästeli- 
äästi ja oikein: kaiken kaikkiaan vähemmän kuin valtiot omassa 
piirissään käyttävät. Eräät anarkistit laskelmoivatkin vallanku- 
mouksen onnistuvan parhaiten juuri terrorin avulla. Myöhemmin 
olemme oppineet, että muutamalla tarkoin valitulla iskulla on juuri 
kuvatunlainen mullistava vaikutus. 

Jo 1800-luvun anarkistit ajattelivat, että vallankumouksen jäl- 
keen uuden yhteiskunnan luomiseen kuluisi vain noin 3-5 vuotta. 
Sen jälkeen eläisimme rauhanomaisessa yhteiskunnassa, jossa jo- 
kainen voi käydä hakemassa kaupasta ruokaa ja muita välttämättö- 
miä tarvikkeita. Minimiväkivaltaa seuraisi minimityö: palvelujen 
vastikkeeksi ihmisten olisi työskenneltävä vain noin viisi tuntia päi- 
vässä. Ajatuksessa oli omalla tavallaan ilmaistuna myös nykyisen 
sosiaaliturvan, perustulon ja työajan lyhentämisen idea sekä peri- 
aate, ettei työyhteiskunnankaan tule johtaa merkityksettömään 
tuotteliaisuuteen tai lisäarvon keräilykierteeseen vaan vain ole- 
massaolevan hyvinvoinnin uusintamiseen. Juuri näin luotiin myös 
1980-luvun hyvinvointivaltio nimeltä Suomi. 

Anarkistien päämääränä on ollut siis lopultakin vain rationaali- 
nen yhteiskunta, jossa työtä ja vaivannäköä ei uhrata omaisuuden 
hankkimiselle, vaan jossa työtä tehdään vain sen vuoksi, että sitä 
kautta olisi mahdollista nauttia lisääntyvistä kansalaisvapauksista. 
Väkivaltaistenkin anarkiamuotojen takaa löytyy ihmisten pyrkimys 
järjelliseen elämään ja yhteiseen hyvään. Tämä koskee sekä entis- 
aikojen anarkismia että nykyajan terrorimuotoja. 

Keskeistä anarkististen ideoiden havainnollistamisessa eivät ole- 
kaan nyt Punaisen Armeijakunnan, al-Oaidan eivätkä marsalkka 
Mannerheimin toimet tai niiden oikeutus sinänsä. Tärkeää on, että 
kyseisten tahojen ja henkilöiden pyrkimykset voidaan nähdä hank- 
keina, joiden ympärille on perustettu poliittisia yhteenliittymiä, 
jopa kokonainen valtio. Niinpä myös anarkismin filosofinen tutkimi- 
nen ja vaikutusvallan myöntäminen on tärkeää, sillä näin tunnuste- 
taan, että historian kulkua muuttavat syyt syntyvät valtakulttuu- 
rien ja ”ulkopuolisiksi” arvotettujen ryhmien välisistä jännitteistä. 
Samalla voidaan kumota historiallisia paradigmoja ja paradig- 

maattista historian tulkintaa. Myös filosofian historioita varten 
teosten ”juoni” ja ”rakenne” on ollut aina olemassa. Todellisuudessa 
monia merkittäviä konflikteja on edeltänyt anarkistien maanalai- 
nen toiminta, joka on pidetty piilossa päivänvalolta ja jonka oi- 
reellisuutta edes politiikan tutkimus ei ole tahtonut tunnustaa. 
Samanaikaisesti julkinen sana ja tiedotusvälineet ovat voineet 
pyrkiä aktiivisesti vaikenemaan yhteiskunnallisista ristiriidoista ja 
sulkemaan niiltä silmänsä. Ongelma on, että poliitikot, tieteen- 
harjoittajat ja julkinen sana eivät ole pitäneet symbolisia mielen- 
ilmaisuja ja tekoja poliittisina tosiasioina, mutta ovat kylläkin 
nähneet poliittiset tosiasiat vain symbolisina mielenilmaisuina 
osaamatta silti tulkita niiden merkitystä. 

Ensimmäistä maailmansotaa edelsi attentaattiaallon aika, jonka 
uhreja olivat muiden muassa Ranskan presidentti Sadi Carnot 
(1894), Italian kuningas Umberto I (1900), Itävallan keisarinna 
Elisabet (1898) ja arkkiherttua Ferdinand (1914). Jos anarkismin 
esiinnousu myönnetään ristiriitoja sisältävän poliittisen kulttuurin 
keskeiseksi tunnusmerkiksi, voidaan paremmin ymmärtää oman ai- 
kamme kapinamuotoja: terrorismia, pommi-iskuja, lentokonekaap- 
pauksia ja katumellakoita. Nykyajan anarkismi koostuu monesta 
keskenään ristiriitaisesta pyrkimyksestä ja edusta. Se on optiokei- 
nottelun ja taloudellisen eriarvoisuuden vastustusta. Se on kansal- 
lisvaltioiden kuolemaa, liittovaltioiden syntymää ja kiihkokansalli- 
sen nationalismin esiinnousua niiden vastareaktiona. Se on pää- 
omien ja ihmisten siirtolaisuutta ja talouden näkymättömän käden 
vaikutusta ihmisten maastapakoon. Anarkistinen toiminta kertoo 
poliittisen kulttuurin toimimattomuudesta, ja sellaisena se kaipaa 
oheensa sekä osallistuvaa että tulkitsevaa filosofiaa. 

Nyt on aika vaikuttaa, maanantaina se on myöhäistä. 


Paavo Lipponen vaalipäivänä133 


Äänestitpä ketä tahansa, hallitus voittaa aina. 


Sananlasku 


I. Anarkismista anarkiaan 


narkismille vallitsee sosiaalinen tilaus — muun muassa edellä 
mainituista syistä. Nykypolitiikan ongelma on, että asiat eivät 
tule kuntoon äänestämällä. Valtiossa on vikaa. Jos oikeutta jaetaan 
valtion kautta, luotakoon ensin oikeudenmukainen valtio. Tämä ei 
käyne päinsä ilman jatkuvaa vallan kumoamisen tilaa. 
Anarkistisesta kapinoinnista ja vapauden tavoittelusta on tullut 
nykyään erittäin suosittua. Se on filosofiaa, minuuden rakenta- 
mista, oikeudenmukaisuuden kaipuuta, pasifismia ja jopa taidetta. 
Köyhien, työttömien ja eriarvoisten ihmisten nimikirjoituksella va- 
rustettu äänestyskuponki on saapunut vastaanottokohteeseensa. 
Siihen on lyöty saapumisleima myös viranomaisvallan ja poliittisen 
järjestelmän piirissä. Anarkistit itse ovat halunneet murskata val- 
tion kuin alasimelle laitetun pähkinän. Nyt onkin kysyttävä, voi- 
daanko anarkismin tavoitteita saavuttaa poliittisen järjestelmän si- 
sällä. Mitä eroa on anarkismilla ja anarkialla? Voivatko anarkistit 
pyrkiä tahattomasti tai tahallaan myös rakentamaan yhteiskuntaa, 
vai onko se vain yritystä alentaa kuumetta jääpalapussilla? Koe- 
tamme nyt lähestyä tilannetta tulkitsevan filosofian näkökulmasta. 
Mitä repiminen ja kuvainraastaminen pohjimmiltaan ovat, ja mihin 
niitä tarvitaan? Taustalla vaikuttaa filosofisesti ongelmallinen nor- 
min käsite. 


Rakentava rikkominen 


Funktionalistisen teorian mukaan vasta normien rikkominen paljas- 
taa niiden luonteen. Yhteiskunnalliset normit voivat olla kirjoitet- 
tuja lakeja tai sääntöjä, mutta ne voivat olla myös julkilausumatto- 
mia sosiaalisia koodeja ja käyttäytymisilmiöitä, jotka lunastavat 
noudattamista vaativan tehtävänsä pelkällä enemmistökäyttäyty- 

miseen yhdistyvällä valta-asemallaan. Funktiolla viitataankin teh- 
tävään tai tarkoitukseen, jota varten normi on luotu. Normeista 
poikkeaminen saattaa olla syynä niiden ilmituloon ja kirjaamiseen. 
Normit ovat massakulttuurien diktatuuria. Mikäli kaikki ihmiset 
toimisivat enemmistön normeja noudattaen, kirjoitettuja lakeja ei 
ehkä olisi ollenkaan olemassa. Ihmiset eivät tiedostaisi toimintansa 
normatiivisuutta lainkaan. Tämä on mahdollista esimerkiksi siinä 
kuvitteellisessa tapauksessa, että kaikki raitiovaunulla matkusta- 
vat ihmiset ostaisivat matkalipun ja tarkastajan tullessa vaunuun 
kaivaisivat tikettinsä esiin vakuuttaen, että ”kyllä — myös minä olen 
aivan tavallinen rehti työläinen matkalla työhön kuten kysyjäkin”. 

Niin sanotuissa kehittyneissä yhteiskunnissa normien rikkomuk- 
set on kirjattu lakeihin ja määrätty rangaistaviksi. On olemassa 
konstitutionaalisia normeja, jotka eivät määrää sanktioita sallittu- 
jen rajojen rikkomisesta, kuten tekevät ne deskriptiiviset normit, 
jotka kuvailevat rangaistavana pidetyn teon ja määräävät siitä tie- 
tyn rangaistuksen. Esimerkkinä konstitutionaalisesta normista on 
Suomen hallitusmuoto, jossa määritellään ylimpien valtioelinten 
toimivaltasuhteet, kun taas deskriptiivistä normia edustaa rikos- 
laki. Se ei sinänsä kiellä eikä perusta mitään, toisin kuin perustus- 
laki, mutta kuvailee laissa rikolliseksi määritellyn teon ja ilmaisee 
siitä langetettavan rangaistuksen. Konstitutionaaliset normit luovat 
ja säätelevät yhteiskuntaa kokonaisvaltaisesti ulkoa päin, kun taas 
deskriptiiviset normit lähestyvät normittamisen kohteena olevia 
ilmiöitä niiden sisältäpäin. Yhtä kaikki, niitä kutakin edeltää kiel- 
letyn myöntäminen kielletyksi, sallitun sallituksi ja määrätyn mää- 
rätyksi. 

Rikkomalla normeja anarkistit tekevät yhteiskunnalliselle lain- 
käytölle palveluksen. Sekä sosiaalisen että muodollisen normin 
määräämä sanktio aktualisoituu vasta, kun pommilla matkustava 
paljastuukin liputtomaksi. Tarkastajat kirjoittavat hänelle rapsun 
samalla, kun muut matkustajat paheksuvat hänen tapojaan ja pitä- 
vät häntä vain tyhmänä luuserina. Samalla piirtyy esiin se, kuinka 
vakavana rikkomuksena yhteisö tekoa todella pitää vai katsooko se 
sitä peräti läpi sormien pitäen tätä tai tuotakin anarkiaa suoras- 
taan kadehdittavana kansalaisrohkeutena, joka tuo tekijälleen mai- 
netta ja kunniaa. Rikkomuksen kauttahan ihminen ilmaisee myös 
poliittisen mielipiteensä. Saattaa olla, että pommilla matkustava ei 
halua hyväksyä esimerkiksi liikennelaitoksen tekemiä tariffin- 
korotuksia, jotka ovatkin ylittäneet viime aikojen kuluttajahinta- 
indeksin. 

Ilman anarkistista normien rikkomista ei ole poliittisia vapauk- 
sia eikä politiikkaakaan, sillä poliittinen uudistuminen sisältää 

väistämättä erimielisyyttä ja tarpeen tullen myös normien rikko- 
mista. Anarkia on siis poliittista toimintaa, joka poikkeaa nor- 
meista. Kitkat kuuluvat olennaisena osana demokratiaan, vaikka 
Euroopan unionin opettama harmonian havina pyrkiikin kieltä- 
mään ihmisten erimielisyyden ja lavastamaan peruskysymyksistä, 
kuten eurosta, monikulttuurisuudesta ja maahanmuutosta, eri 
mieltä olevat ihmiset vaarallisiksi fundamentalisteiksi. 

Normirikkomusten kautta myös poliittisen vastuun olemukseksi 
paljastuu anarkia. Anarkistit eivät teekään palvelusta vain yhteis- 
kunnalle, joka saa tilaisuuden rangaista heitä. He tekevät palve- 
luksen ennen kaikkea itselleen ja toisille kansalaisille, jotka rikko- 
musten kautta ymmärtävät paremmin heitä kahlitsevien normien ja 
sääntöjen tehtäviä: miten heitä hallitaan, rajoitetaan ja velvoitetaan 
ja mitä saa, ei saa tai pitää tehdä. 

Ongelmallista on, että kollektiivinen ajattelu suhtautuu anarkis- 
miin sillä ainoalla tavalla, jonka se osaa: julistamalla anarkismin 
kielletyksi. Näin julkinen valta menettelee siksi, että oikeusjärjes- 
tyksen kannalta olisi ristiriitaista, jos laki sallisi lakien rikkomisen. 
Tällainen itsensä ympärille kietoutuva laillisuuden varjelu on kui- 
tenkin kieroa, koska se pitää yhteiskunnallisen vallankäytön tär- 
keimpänä tehtävänä julkisen vallan omien laitosten ristiriidatto- 
muutta, hyvinvointia ja normihierarkioiden toimivuutta. Ongelman 
alkupiste on lainsäädäntöä yleisemminkin rasittava periaate, jonka 
mukaan yksilöiden toiminnan oikeutusta tarkastellaan aina vain 
julkisen vallan eikä yksilön omien oikeuksien tai vapauksien näkö- 
kulmasta. Toinen ongelma on vallan näennäinen palauttaminen 
kansan karttuisaan käteen. Se on vetoamista kansan suvereniteet- 
tiin ja parlamentaarisen vallankäytön demokraattisuuteen, jolloin 
vallan vyyhti kiertyy jälleen kehälle: kaiken vallan väitetään olevan 
lähtöisin kansalta. Tällainen luikertelu ei kelpaa julkisen vallan oi- 
keuttamiseen, sillä normien tukeminen ”kansaan” on edustukselli- 
sessa demokratiassa aina näennäistä ja johtaa kahden kolmasosan 
enemmistödiktatuuriin tai siihen tosiasialliseen harvainvaltaan, 
jonka nojalla pieni joukko kansanedustajia hallitsee muita ihmisiä. 

Kieltäessään anarkistisen toiminnan julkinen valta itse asiassa 
kieltää myös voimassa olevien normiensa alkuperän. Suuri osa nor- 
meistahan on luotu nimenomaan normirikkomusten kautta: niiden 
legitimoimiseksi tai säätelemiseksi. Ilman normien rikkomista ei 
olisi lainsäädäntöäkään — aivan kuten ilman anarkisteja ei olisi yh- 
teiskuntajärjestystä. Anarkistinen toiminta on kulttuurisen uudis- 
tumisen ehto, ja siihen liittyy sekä rakentavia että hajottavia puo- 
lia. Tosiasiassa rakentavat ovat usein purkavia ja rikki raastavat 
rakentavia. Anarkistinen byrokratian repiminen on omiaan lisää- 

mään ihmisten hyvinvointia ja elämänlaatua, kun taas kontrollin 
kahleita lujittamalla yhteiskunta tukehtuu omiin sääntöihinsä. Mo- 
derneissa yhteiskunnissa ei enää juuri tunneta elämänalueita, joita 
ei olisi tarkoilla laeilla ja säädöksillä määritelty kielletyiksi tai 
sallituiksi. 

Laillisuutta ja lakien runsautta varjelevan yhteiskuntamme on- 
gelma on, että kaikki mikä ei ole laillista, määritetään yksiselittei- 
sesti laittomaksi. Niinpä kaikki valta, jota hallitus ei hyväksy, mää- 
ritellään edelleen rikokseksi tai mielisairaudeksi. Julkinen valta 
itse ei puolestaan myönnä oman vallankäyttönsä olevan pohjimmil- 
taan pelkkää pakko- tai väkivaltaa. Valtion kontrollista voi useim- 
miten poiketa vain, jos myöntyy ”rikolliseksi” tai ”sairaaksi”. Tällä 
tavoin yhteiskunta itse ohjaa eri mieltä olevat yksilönsä toimimaan 
”lakien vastaisesti”. Systeemi siis tuottaa itse omat ongelmansa niin 
kuin vankila tuottaa rikollisen ja terveydenhoitojärjestelmä sairaan. 
Rikolliset ja sairaat ovatkin vielä järjestelmän holhouksessa, ja hei- 
dät yhteiskunta yrittää sopeuttaa tai ”selittää pois”. Mutta rikolli- 
suuden ja sairauden ulkopuolelle jää vielä sellaistakin erimielisyyt- 
tä, jota ei voida sen enempää kriminalisoida kuin medikalisoida- 
kaan. Tämäntapainen poikkeavuus on rikollisuutta ja sairastamis- 
takin kauhistuttavampaa, ja juuri sitä sanotaan anarkiaksi. Anar- 
kia sinänsä on pelkkää filosofista järjen käyttöä. 

Lakien ja laillisuuden arvosteleminen sekä kyseenalaistaminen 
eivät missään tapauksessa riko lakia. Anarkian kannalta lait ovat 
pelkkiä kirjallisia painotuotteita, joten niiden arvosteleminenkin on 
eräänlaista kirjallisuuskritiikkiä — melkein kuin arvostelisi runo- 
teoksen. Myös oikeuslaitoksen asema paljastuu epämääräiseksi, 
sillä se perustuu vain eräänlaisista ”kylän vanhimmista” koottuun 
raatiin. Sellaisena käräjälaitos ja lainkäyttö kokonaisuudessaankin 
vahvistavat tuolle joukolle tyypillisten asenteiden vakiintumista 
yhteiskunnallisiksi normeiksi. Usein ne ovat täysin konservatiivisia. 
Sen sijaan lakien yläpuolelle asettuminen muodostaa korkeatasoi- 
sen vaatimuksen eettisesti tietoiselle ihmiselle. Siihen pitäisi jokai- 
sen ihmisen kyetä, sillä lakia säätävät tai sitä soveltavat toimi- 
elimet käyttävät muuten valtaa kansalaisten ohi. 

Ihmisen eettisyys ja moraalisuus ovatkin kokonaan eri asioita 
kuin hänen lainkuuliaisuutensa. Myös oikeuksien lautamiesten tuli- 
si ottaa oma pururatansa täysimittaiseen käyttöön. Laillisuusmie- 
henä toimiminen on kaiken kaikkiaan turhaa ja arvotonta puuhaa, 
sillä laillisuuden varjeleminen on pelkkää muotoseikkojen valvon- 
taa eikä laki sinänsä oikeuta moraalisesti mitään. Anarkistiselta 
kannalta katsoen ihmisen on oikeutettua vedota lakiin, kun hän 
koettaa kiertää joitakin tärkeämmiksi kokemiaan periaatteellisia 

kysymyksiä niiden ollessa hänen oman etunsa vastaisia. Hänen 
vetoamisensa lakiin voi olla perusteltua myös siinä tapauksessa, 
että lait vain sattuvat olemaan hänen omien periaatteidensa mukai- 
sia. Yhtä kaikki, taustalla on oltava jokin yksilöllinen etu tai moraa- 
linen periaate, jonka valossa laillisuuden varjelua voidaan jollakin 
tavoin ymmärtää. Mutta lakiin vetoaminen lain itsensä vuoksi mer- 
kitsee moraalisen ja eettisen ajattelun kannalta pelkkää kuolemaa. 
Myös kaikki yhteiskunnallinen toiminta loppuisi heti, jos ihmiset 
noudattaisivat lakeja täsmällisesti. Liikenne menisi umpisolmuun, 
ja tapahtuisi paljon onnettomuuksia, kun oikeuksiaan penäävät ju- 
mittajat törmäisivät kaikkien sääntöjen ja ohjeiden mukaisesti kii- 
reisiin. Kiireiset puolestaan juuttuisivat väistelemään hitaita lii- 
kennesääntöjen mukaisesti törmäilijöitä. Lakia kirjaimellisesti nou- 
dattavassa yhteiskunnassa osa ihmisistä jäisi luultavasti kotiin pe- 
lätessään syyllistyvänsä johonkin rikokseen. Myöskään seksistä ei 
tulisi mitään. 


Aristoteleen anarkia 


Edellä selitettyihin ajatuskulkuihin viitaten sanotaan usein, että 
anarkisti voi tuntea itsensä tarpeelliseksi vasta kritisoidessaan val- 
tiota, järjestystä sekä tieteen ja filosofian hierarkkisia muotoja. Täl- 
löin anarkismin ilmiötä on jo tulkittu järjestyneen yhteiskunnan 
kautta. Samaan tapaan kuin valtion katsotaan tarvitsevan anarkis- 
teja löytääkseen omat norminsa, anarkistien katsotaan tarvitsevan 
järjestäytynyttä yhteiskuntaa, kuten valtiota ja filosofian laitosta, 
esittääkseen niistä erottuvat vapauden manifestinsa. Elävätkö 
anarkistit ja yhteiskunnan laitokset siis pysyvästi symbioosissa? 
Oikeuttaako vasta itsenäinen ajattelu tieteellä pamputtamisen niin 
kuin hiiri oikeuttaa kissan tai rikollisuus poliisin? Onko anarkisti- 
nen ajattelu pelkkää lankakerällä leikittelyä? 

Myöntävät vastaukset ovat vain näennäisesti tosia. Ne sisältävät 
oletuksen, että anarkismilla on joka tapauksessa jokin yhteiskun- 
nallinen tehtävä tai tarkoitus, joka voidaan selittää esimerkiksi 
sosiologisesti. Katsotaan, että kun tämä on tehty, niin itse ilmiöltä- 
kin katoaa vaikutusvalta. Näkökulma on mitätöivä, poisselittävä ja 
anarkismin ulkopuolinen. Anarkisti, joka tarvitsee järjestäytynyttä 
valtaa ollakseen anarkisti, ei totisesti ole sellainen anarkisti, jota 
varsinainen anarkia kaipaa. 

Tärkeä onkin ero, joka vallitsee anarkismin ja anarkian välillä. 
Anarkismi on poliittinen ismi. Se on kuin Music Televisionilla esiin- 
tyvän koomikko Andy Dickin bändi: System for Revolution (”Järjes- 

telmä vallan kumoamiseksi”). Sen sijaan anarkia on kriittistä ajat- 
telua ja toimintaa, jota voidaan kutsua myös filosofiaksi. Varsinai- 
nen anarkia on anarkistista myös anarkismeja kohtaan. Anarkisen 
ajattelun hienous piilee siinä, että se on ainoa filosofinen ja poliit- 
tinen teoria, joka sallii ja vaatii myös itseensä kohdistuvaa kritiik- 
kiä. Tätä kautta se lähestyy demokratian ihanteita. Anarkismia ja 
demokratiaa on usein pidetty vastakohtina. Tosiasiassa kaikki aito 
kansanvalta on pohjimmiltaan anarkiaa: jokapäiväistä ja käytän- 
nöllistä toimintaa vapauksien lunastamiseksi. Myös esivallan vaali- 
mat lait ovat leimanneet osan kansalaisten luonnollisesta käyttäy- 
tymisestä ”laittomuudeksi” aina siihen asti, kunnes laittomuus on 
legitimoitu anarkisella toiminnalla. Esimerkkinä voi mainita vaikka 
seksuaalivähemmistöliikkeiden toiminnan oikeuksiensa puolesta. 
Alun perin sitäkin pidettiin vaarallisena anarkiana ja suorastaan 
rikollisena toimintana, kun taas enemmistöjen viisastuttua seksu- 
aalivähemmistöliike on nauttinut poliittisen ja julkisen valtiovallan 
suojelua. Anarkia on siis demokratian muutosvoima. Anarkia tavoit- 
taa myös tieteellisen ajattelun parhaita piirteitä, kuten jäljempänä 
näemme. 

Anarkismin, filosofian ja demokratian kolmiyhteys perustuu poli- 
tiikan käsitteen laaja-alaiseen tulkintaan. Sillä ei tarkoiteta vain 
vaaleissa äänestämistä noin 4-6 vuoden välein, vaan todellakin jat- 
kuvaa toimimista sen hyväksi, millaisia haluamme yhteiskunnan ja 
oman elämämme olevan. Se on esimerkiksi asuntojen vauhdikasta 
rakentamista hintakeinottelun estämiseksi, tavaroiden kierrätystä 
kulutusjuhlien hillitsemiseksi ja yritysten painostamista ostoboikot- 
tien avulla. Anarkia on firmojen ja poliitikkojen tekemien väärin- 
käytösten paljastamista Internetin blogeissa ja keskustelupalstoilla. 
Anarkistista kuluttajapolitiikkaa olisi se, että päättäisimme ostaa 
vain ei-kapitalistisesti hallittujen ja ei-kansainvälisessä omistuk- 
sessa olevien yhtiöiden tuotteita ja palveluja. Sellaisia ovat esimer- 
kiksi ne yritykset, osuuskunnat ja yhteenliittymät, joiden omistus 
on kokonaan tai edes osittain kansalaisten omissa käsissä. Moni- 
kansallisen talouskeskittymisen vallitessa pienten ja kansallisesti 
hallittujen toimintayksiköiden suosiminen ei merkitsisi nurkka- 
patriotismia eikä protektionismia vaan ainoastaan vastavoimaa 
kansainvälisen kapitalismin yksipuolisuudelle. 

Tämän mukaisesti toimittaessa myös talousliberalismia voitai- 
siin käyttää sen omien haittojen torjumiseen. Liberalistisessa ta- 
lousjärjestelmässähän kaikki valta kuuluu kuluttajille itselleen. He 
viime kädessä päättävät, keiden kassakoneessa kannattaa vingut- 
taa Visaa. Aivan samaan tapaan kuin poliittisten vaalien äänestäjät 
eivät välttämättä äänestä vain taloudellisin perustein vaan myös 

tietoisina valintojensa eettisistä merkityksistä, niin myös kuluttajat 
voisivat äänestää esimerkiksi kotimaisen työllisyyden puolesta — 
vanha idea, mutta turhaan haudattu. Yksilöiden valintojen kautta 
talousliberalismikin voi hillitä ja rajoittaa itseään. Näin myös va- 
paan markkinatalouden hapan hedelmä voi nostattaa liberalismin 
kasvoille iloisen ilmeen. 

Kulutuspäätösten ohella anarkia on vapaata mielipiteenilmaisua. 
Se voi olla esimerkiksi osallistumista mielenosoituksiin ja pyöräile- 
mistä siviilipalveluspaikalle autoilemisen asemasta. Tällainen po- 
liittinen toiminta tapahtuu vielä lain puitteissa, mutta tarpeen tul- 
len lakien rajoja on voitava myös kyseenalaistaa, varsinkin jos lait 
osoittautuvat epäoikeudenmukaisiksi. Myös äänestämättä jättämi- 
nen on tärkeä tapa vaikuttaa. Aktiivinen anarkisti voikin kantaa 
poliittista vastuuta yhtä raskain hartein kuin vaalityönsä tehnyt 
hallitusherra: ”Vuodessa on 364 hyvää päivää poliittiseen vaikutta- 
miseen, joten vaalipäivänä voi huoleti jäädä kotiin pitämään lo- 
maa!” 

Kokoontumis- ja mielipiteenvapauden käyttäminen on anarkian 
tärkeimpiä toimintamuotoja. Vapaa kokoontuminen puolueiden, 
yhdistysten ja järjestettyjen tilaisuuksien ulkopuolella tuo esille pal- 
jon sellaista, mistä ei muutoin keskusteltaisi — ajateltakoonpa vaik- 
ka työelämää. Työelämän kirouksia ja kurjuuksia, kuten työajan 
pidentämistä ja työsuhteiden lyhentämistä, yritetään usein hoitaa 
erilaisilla laadunvarmistusseminaareilla, ”työn ilon” kehittämis- 
ohjelmilla ja paljon pelätyillä yt-neuvotteluilla. Yksilöiden mielessä 
ne aiheuttavat hämmennystä ja ahdistusta. Kun ihmiset kohtaavat 
ja keskustelevat tulosvastuuohjelmien ja sertifikaattiseminaarien 
tarpeellisuudesta niiden ulkopuolella, he löytävätkin yllättäen toi- 
sensa. He nauravat niille keskenään ja salassa. Siten he vapautuvat 
ahdistuksesta ja keskinäinen luottamus lisääntyy, mutta jotakin 
tärkeää vielä puuttuu. Kun jokin yhteiskunnallinen toimintamuoto 
on saatettu naurunalaiseksi, miksi ihmiset eivät myös toimisi jär- 
jettömäksi havaitsemiensa järjestelmien kumoamiseksi? 

Kokoontumalla ja keskustelemalla vapaasti ihmiset saavat alleen 
palan kovaa maata, jolta he voivat jatkossa ponnistaa alistusraken- 
teiden oikaisemiseksi. He muuttuvat nujerretuista sopeutujista ta- 
kaisin yhteiskunnan aktiivisiksi muuttajiksi. He voivat esimerkiksi 
arvioida uudestaan elämänsä päämääriä ja määritellä myös talou- 
dellisen toiminnan tavoitteita: onko esimerkiksi tuotteliaisuuden 
vaatimukseen perustuva yhteiskunta todella sellainen, jossa ihmiset 
ovat onnellisia? Löydettyään toisensa sorretut ja potkitut ihmiset 
voivat yhdessä pyrkiä määrittelemään, mitä onnellisuus todella on, 
mitä siihen tarvitaan ja kuinka muuttaa onnellisuuteen ohjaava 

filosofia elämänkäytännöksi. 

Anarkia toteuttaa Aristoteleen käsitystä, jonka mukaan yksilöi- 
den onnellisuutta, eudaimoniaa, edistää parhaiten se, kun kukin 
yhteisön jäsen toimii hänelle itselleen soveltuvassa, hänen tietojaan 
ja taitojaan vastaavassa tehtävässä. Jokaisella ihmisellä on siis 
oltava hänen kykyjään ja ominaisuuksiaan vastaava paikka. Järjen 
ja käytännön toteutumisyhteyttä Aristoteles kutsui nimellä praksis, 
kun taas tietojen ja taitojen oikeaa suhdetta luonnehtii käsite 
tekhne. Laajimmillaan anarkia on jokapäiväistä osallistumista po- 
liittiseen praksikseen eli käytäntöön. 

Aristoteleen anarkisuutta ilmentää hänen käsityksensä, että eu- 
daimoniaan päästään vain ja ainoastaan seuraamalla järjen ohje- 
nuoraa. Järki asettaa periaatteet myös anarkistien toiminnalle. On- 
nellisuutta taasen tavoitellaan vain sen itsensä vuoksi, ei välineenä 
mihinkään muuhun.184 Tosin myös Aristoteleen omat ajatukset 
muovautuivat osittain ”teknisiksi”, ja niitä käytettiin hänen oman 
aikansa yhteiskunnassa myös ihmisten orjuuttamiseen. Aristoteleen 
voidaan nähdä jopa halveksineen anarkiaa ”Politiikka”-teoksessaan, 
jossa hän käyttää sanaa ”anarkia” Platonin tavoin kielteisessä mer- 
kityksessä. Molemmat filosofit katsoivat myös demokratian johta- 
van korruptioon, suosion kalasteluun ja tyranniaan ja pitivät sel- 
vänä, että yhteiskunnan luonnollisesti järjestynyt hierarkkisuus on 
parempi kuin lahjonnalla tai mielistelyllä lunastettu populismi.135 
Lisäksi molemmat halveksivat epäjärjestystä, johon he uskoivat 
anarkian johtavan. 

Järjen vapauttavaa vaikutusta onkin voitu edistää vasta 1600- 
luvun rationalismin ajalta sekä 1700- ja 1800-lukujen valistuksen 
kaudelta lähtien, kun sääty-yhteiskunnan kumousvyöry alkoi länti- 
sessä Euroopassa. Tätä kehitystä ei ole kuitenkaan hallinnoitu mis- 
sään ”hyvässä ja rakentavassa hengessä”, jota vastaavan kuvan his- 
torian juhlakirjat helposti maalaavat eteemme. Tuloksiin on päästy 
vasta laillisuudesta vähät välittävän anarkismin kautta. Se on 
usein ollut veristä, vaikeasti arvattavaa ja uskaliasta: sangen epä- 
toivoista ja sattumanvaraista toimintaa. Mutta uskoessaan ihmisten 
rohkeuteen ja onneen myös Aristoteles oli omalla tavallaan anar- 
kisti. 


Nykyajan anarkistit 
Anarkistinen ajattelu on nykyään pahoin kariutunut. Anarkismia 


esiintyy runsaasti, mutta sen alkuperäinen kytkös filosofiaan on 
katkennut. Pahimmaksi esteeksi anarkian toteuttamiselle on muo- 

dostunut anarkismi itse. Anarkia on kaventanut vapauteen perus- 
tuvaa olemustaan organisoitumalla ismiksi. Nykyajan anarkistit 
ovat räyhähenkiä ja rabulisteja, jotka turhautuminen on tehnyt 
vihamielisiksi. He vetävät punamustan lipun salkoon ja ovat olevi- 
naan pelottavia. Tosiasiassa he lienevät kyvyttömiä elämään sen 
enempää anarkistisen individualismin vaatimassa yksinäisyydessä 
kuin yhteisomistukseen perustuvassa kollektivismissakaan — saati 
ilman valtion tai kuntien sosiaalihuoltoa, joka vastaa heidän toi- 
meentulostaan. Pikemminkin kuin ”anarkisteista” voitaisiin puhua 
yhteiskunnan syrjäyttämistä ulkopuolisista. 

Edellä mainittua ”rymyeetuanarkismia” edustivat 1970-luvulla 
henkilöt nimeltä Veikko Lievä-Aho ja pomminheittäjä Armas Vata- 
nen. Suomalaisen yhteiskunnan luokkaluonteesta ja kansalaissodan 
konflikteista voimansa ammentavaan veljesvihaan identifioituvat 
myös oman aikamme katumellakoitsijat menettelytapoineen. He 
katsovat kaiken reformismin vain kaventavan anarkian vaikutus- 
mahdollisuuksia, ja siksi he kieltäytyvät oloja parantavista uudis- 
tuspyrkimyksistä. Niiden he uskovat vain vahvistavan vallitsevaa 
yhteiskuntaa. Heidän poliittinen asennoitumisensa ei ole tietoista 
eikä punnittua. Sen sijaan se osoittaa oikeaksi psykologisen lain- 
alaisuuden, jonka mukaan aggressio on turhautumisen vastareaktio 
ja seuraa siitä. Valittua heidän ulkopuolisuudessaan ovat vain vali- 
tusvirsien kertosäkeet. Pelkällä aggression ilmaisemisella he eivät 
saa aikaan mitään, sillä kieltäytyminen poliittisesta osallisuudesta 
ihmisyhteisöön ei käy päinsä muuttamatta Kuuhun asumaan. 

Kaikista yhteiskunnallisista uudistuspyrkimyksistä ja yhteis- 
työstä kieltäytyminen saattaa olla kohtalokasta, sillä se johtaa 
yleensä pelkkään destruktioon. Politiikan yleinen olemushan on se, 
että ihmiset vastustavat voimakkaasti milloin mitäkin asiaa mutta 
harvoin puolustavat mitään. Tällöin jokin taho saattaa kääntää 
vastalauseiden muodossa vellovan myrskyn omaksi voitokseen, ku- 
ten Adolf Hitler aikoinaan. Seurauksena on pelkkää tuhoa, ja siksi 
käytännön toimintamuotoihin kanavoitunut aggressiivisuus on vaa- 
rallista. 

Akateemisia anarkisteja puolestaan edustavat ne Partakallen pe- 
rilliset, jotka liittyvät kaltaistensa seuraan yksimielisinä ja tietoi- 
sina siitä, että kukaan ei ajattele kriittisesti eikä nouse saavutuk- 
sillaan keskitason yläpuolelle. Tällaisen anarkistin loppusijoitus- 
paikka on yleensä jokin yhteiskuntatieteiden tutkimuslaitos, jonne 
he myös jäävät niin kuin pysäköintiraha parkkimittariin. Arvostele- 
malla nykyaikaisen elämän kauheutta he kaipaavat omaan elä- 
määnsä kulkuriromantiikkaa. Jatkuvan vallankumouksen idea saa 
heidän tietoisuudessaan omintakeisen tulkinnan: mikä onkaan mu- 

kavampaa kuin työskennellä loppuelämä tieteellisen suopeuden 
suojissa tai vallankumouksellisissa militanttihommissa? Nämä 
herrasmiehet anastaisivat itselleen julkiset virat missä tahansa val- 
tionvastaisessa kapinassa, eivätkä he uhkaa taloutta ja demo- 
kratiaa enempää kuin pankkiirit ja teollisuuspatruunat itse. HEX- 
yleisindeksin laskuun he reagoivat pelokkaasti ja puolustukselli- 
sesti. Murheellisen kuuluisa latistuksen mankeli lienee se appa- 
raatti, joka parhaiten kuvaa heidän suojatyöpaikkojensa ilmapiiriä. 
Tällainen anarkisti ei ole uhka enempää järjestykselle kuin epä- 
järjestyksellekään. Sen sijaan hän on sopeutuja, joka jo omalla kapi- 
nallaan tuottaa alistetun asemansa ja mukautuu siihen enemmän 
tai vähemmän nujerrettuna. Hävitty vallankumous on hänen mie- 
lestään kunniakkaampi kuin voitettu, ja toimintastrategiakseen 
hän valitsee mieluummin anarkismin kuin filosofisen anarkian. 

Puhuttelevinta anarkistisen liikehdinnän lisääntymisessä ei ole 
nyt vain olosuhteiden objektiivinen kurjistuminen, kuten köyhyyden 
ja kerjäläisyyden yleistyminen, vaan poliittisen toimijan oma sub- 
jektiivinen kokemus. Hyvinvointiyhteiskuntien anarkismissa saat- 
taakin olla kyse seuraavasta tapahtumaketjusta. Sivistyksen taso 
korreloi anarkismin kanssa. Mitä korkeammaksi ihmisten sivistys- 
taso nousee, sitä tietoisemmiksi he tulevat omien vaikutusmahdolli- 
suuksiensa vähäisyydestä ja sitä enemmän he turhautuvat. Hyvin- 
voinnin nektari nousee heidän pikareissaan kukkuralle ja valahtaa 
lopulta äyräiden yli. Sivistyneistön kapina onkin perimmältään 
acediaa, masennusta, joka johtuu sen oivaltamisesta, että ”minä 
olen näin pieni” ja ”maailma on niin suuri”, ja eduskuntaan mahtuu 
vain kaksisataa viisasta puhujaa kerrallaan. Lopputuloksena voi 
olla vaikka sota, joiden melskeisiin korkeakulttuurit ovat aina 
kaatuneet — juuri menestyksensä kynnyksellä. Anarkismina esiinty- 
nyt mellakointi ei ole välttämättä ollut todellista asioihin vaikutta- 
mista vaan pelkkää poliittista laiskuruutta. Sen sijaan todellinen 
anarkia on aina vaatinut filosofisia perusteita ja vastuun kanta- 
mista. 


Pahamaineiset mahapaineiset 


Monet oman aikamme anarkistit eivät ole pitäneet tekniikkaa, hie- 
rarkioita tai aamutohveleita hyvinvoinnin välttämättöminä osateki- 
jöinä. Silti monet näennäisanarkistit kannattavat näitä lopputulok- 
sia ja säikkyvät vain niiden loogista ennakkoehtoa: aineellisen tu- 
lonjaon turvaavaa valtiota. Tällöin onkin liu'uttu kauas varsinaisen 
anarkian ideasta, joka on — kuten muistamme — filosofista järjen 

käyttöä jokapäiväisessä elämässämme. Tärkeitä eivät ole valtioiden 
olemassaolo tai hierarkioiden kumoaminen sinänsä, ne kun jäävät 
olemaan viimeisenkin poliittisen myllerryksen jälkeen. Mutta ra- 
kenteiden vaikutusvallan voi tehdä tyhjäksi myös jäämättä niiden 
vangiksi. Tärkeintä nykyaikaiselle anarkistille olisi filosofisen tie- 
toisuuden herättäminen Ruususen unestaan. 

Entä miten tämän tietoisuuden voisi saavuttaa? Uskonpuhdis- 
taja Martti Luther (1483—1546) halveksi piispoja ja leipäpappeja ja 
nimitteli heitä vähemmän imartelevaan tapaansa ”vatsanpalvojiksi” 
ja vanhaa vihtahousua tarkoittaen ”tuhattaitureiksi”. Juuri Luther 
on antanut eurooppalaiselle sivistykselle protestoimisen mallin. 
Esipuheessa Vähään katekismukseensa (1529) hän paukuttelee dia- 
lektista logiikkaansa näin: 


Sakramentin vähätteleminen [...] on merkki siitä, ettei asianomai- 
sessa ole ollenkaan syntiä, lihaa, Perkelettä, maailmaa, kuolemaa, 
vaaraa eikä helvettiä — toisin sanoen hän ei usko mihinkään niistä, 
vaikka on hyvinkin korviaan myöten niihin vajonnut ja kaksin- 
kertaisesti Perkeleen oma. Hän ei myöskään tarvitse lainkaan ar- 
moa, elämää, paratiisia, taivasten valtakuntaa, Kristusta, Juma- 
laa eikä mitään hyvää.156 


Tosiasiassa henkilö, jonka Martti Luther ”King Kong” tällä tavoin 
syöttää pitsiteräiseen sirkkeliinsä, on kaksinkertaisesti vapaa kir- 
kon lietsomista omantunnon tuskista. Mutta myös nykyajan anar- 
kismista huokuu sama puhdasoppisuuden henki, joka teki kirkon 
omasta anarkistiliikkeestä vieläkin dogmintarkempaa kuin varsi- 
nainen paavillisuus oli. Tässä mielessä paikkaansa pitävät Nietz- 
schen sanat: ”Kristitty ja anarkisti, molemmat ovat dekadent- 
teja. ”137 

Luterilaisessa uskonpuhdistuksessa ja sen mukaisessa pietis- 
missä pelastuksen tarpeellisuus oli perusteltu syyllistämisen kaut- 
ta. Anarkismi ja luterilaisuus vastaavat toisiaan siinä, että kum- 
mankin taustalla leijuu ihannoiva oletus opin puhtaudesta ja elä- 
mäntapojen nuhteettomuudesta. Siksi rohkenen väittää, että kettu- 
tyttöjen ja kuokkavieraiden räyhähenkisyys on pohjimmiltaan sa- 
manlaista kuin rukoilijasirkkojen ja sädekehänunnien siveellisyys. 
Heidän auktoriteettienvastaisuutensa on perimmältään virkkuu- 
mummujen auktoriteettiuskoisuutta. 

Siis: aivan niin kuin Herran pelko on tehnyt pelastuksen tar- 
peelliseksi, on modernin anarkistin täytynyt kokea valtio vihollisek- 
seen. Niinpä pelkkä hierarkioita vastaan kapinoiminen on paljasta- 
nut vain kapean siivun anarkismin koko kentästä ja osoittanut jo- 

tain myös harjoittajansa kompleksisesta tunnedynamiikasta. Anar- 
kistisen filosofin olisikin nyt irrottauduttava anarkismin ideologi- 
asta aivan niin kuin tosi hurskaan on vapauduttava sekä paavista 
että Lutherista. Omassa protestihengessään myös Luther oli viime 
kädessä kirkon pelastaja, jolle katolisen kirkonkin kannattaisi se- 
pittää kupletteja. 

Filosofisen anarkian harjoittaja ei tarvitse niinkään ”vastaus- 
konpuhdistusta” kuin täydellistä irtisanoutumista rähjäisen anar- 
kismin ideologisista punnuksista. Filosofia, anarkia ja politiikka 
olisi kytkettävä uudelleen yhteen. Tässä teoksessa ”anarkismilla” 
viitataankin vastedes nimenomaan anarkiaan filosofisena toimin- 
tana: järjen ja vapauden ylistyslauluun. Anarkistisen filosofin tie 
vapauteen on kaksinkertaisen reflektion dialektinen tie, jota jo 
Kierkegaard ja Sartre opettivat ja kulkivat.138 Anarkistisen ajatteli- 
jan on ensin vapauduttava anarkistiseksi filosofiksi ja irrottaudut- 
tava sitten myös anarkismin ideologiasta. Onhan vapauskin anar- 
kistille aina nimenomaan itsensä vapauttamista, ei suostumista 
jonkun toisen luovuttaman tai määräämän ”vapauden” mukaiseen 
elämään. 


Let's party 


Demokratia on sitä, että kaksi sutta ja yksi lammas päättävät 
äänestämällä, mitä syödään lounaaksi. Niinpä edellä lausutut näkö- 
kannat velvoittavat ottamaan kantaa myös poliittisen toiminnan 
nykymahdollisuuksiin. Suomen suurin puolue on nukkuvien puolue 
noin 30 prosentin ääniosuudella. Anarkismille on ollut ominaista 
järjestäytyneen vallankäytön ulkopuolisuus. Osallistuminen poliit- 
tisten puolueiden toimintaan onkin anarkistien pokerissa pelkkä jo- 
keri, sillä anarkisti ei halua lainkaan alistua vieraan tahdon alai- 
suuteen vaan saada vain oman tahtonsa toteutetuksi. Puolueissa ja 
järjestöissä jäsenet pakotetaan noudattamaan puolueohjelmaa ja 
ryhmäkuria samalla, kun puolueet itse katsovat oikeudekseen pu- 
hua jäsentensä ja äänestäjiensä nimissä, vaikka nämä olisivat asi- 
oista eri mieltä kuin puolue ja sen johtajat. Puolueiden, vaalien ja 
järjestövallan ongelma on juuri se, minkä mainitsin jo edellä: demo- 
kraattinen vallankäyttö ei enää välity puolueiden ja järjestöjen 
kautta, ja äänestäjä mielletään pelkäksi puoluetoiminnan väli- 
kappaleeksi. 

Puolueet ovat opettaneet kansalaisille, että poliittisen vaikutta- 
misen foorumi ovat vaalit. Puolueiden edun mukaista on uskotella, 
että poliittinen tahto ilmaistaan vain vaaleissa: kun vaalit on käyty, 

mielipiteet on ilmaistu ja poliittisen toiminnan valtakirjat jaettu. 
Tällainen ajattelu tukee puolueiden ja niiden edustajien vallankäyt- 
töä. Vaalien korostaminen on demokratiakäsityksen kaventamista 
edellä mainittuun poliittisen toiminnan minimitulkintaan. Vaalit 
ovat pelkkä hämäystemppu, jonka kautta ammattipoliitikot vakuut- 
televat, että ”vain vaalipäivänä on lupa vaikuttaa”. Korostamalla, 
että demokratia toteutuu vain äänestämällä, poliitikot uskottelevat, 
että poliittisen vaikuttamisen pitää rajoittua vaaleihin. Kansalais- 
ten äänestyttäminen on pahimmillaan kansalaisten nöyryyttämistä, 
kun ihmisiä taivutellaan ajattelemaan, että heidän poliittinen vai- 
kutusvaltansa on todellakin niin vähäpätöistä kuin äänestämisen 
toimitus sinänsä on. Demokratian turhanpäiväisyyttä kuvaa myös 
”kaupungin kähein Gandhi” Pelle Miljoona laulunsa sanoissa: 
”Valta kuuluu kansalle, mut se ei tahdo sitä käyttää — vastuu kuu- 
luu kansalle, mut kansa vain äänestää!”139 

Vaalit ovat poliitikkojen suorittama vallankaappaus. Vaalit ovat 
ase, jolla poliitikot omivat vallan itselleen ja pitävät sitä omaisuute- 
naan koko vaalikauden ajan. Neljän vuoden vaalikausi puolestaan 
on tarpeeksi pitkä henkilökohtaisten voittojen keräämiseen mutta 
aivan liian lyhyt poliittisen vastuun kantamiseen. Juuri siitä on 
seurannut, että esimerkiksi Suomen valtiolla olevaa velkaa ei edes 
taloudellisen noususuhdanteen aikana voitu lyhentää lainkaan, kun 
poliittinen tahto puuttui tulosten jäädessä laimeiksi, eikä kukaan 
ole tullut katsoneeksi pitkillä valoilla tulevaisuuteen. 

Nykyaikana politiikasta on tehty massakulttuurin toteutumis- 
yhteys, jonka piirissä poliitikot anelevat oikeutusta äänestysaktii- 
visilta enemmistöryhmiltä. Kääntämällä politiikan keskeiset kysy- 
mykset pelkiksi rahanjakokysymyksiksi poliitikot yrittävät tehdä 
myös kansalaisten osallistumisesta eräänlaista massojen kerjäläi- 
syyttä. Ihmisiä ikään kuin suostutellaan pienentämään oma vaiku- 
tusvaltansa kärpäslätkäsodaksi, jota käydään eri kansalaisryhmien 
välillä. Esimerkiksi kunnallisvaalit ovat toiselta nimeltään ”päivä- 
hoito- ja lapsiperhevaalit”, joissa keskitytään pragmaattisiin erityis- 
kysymyksiin, ja television vaalitenteissä puoluejohtajien suu aukeaa 
yksiääniseen kuoroon ladellakseen katsojien eteen seuraavan lita- 
nian: ”Puolustamme eläkeläisten, lapsiperheiden, työttömien, työssä 
käyvien, opiskelijoiden, syrjäytyneiden, poliitikkojen, toimitusjohta- 
jien ja kaikkien muidenkin ryhmien oikeuksia!” Anteliaisuuden tyy- 
likkyyttä ja suurpiirteisyyttä ei tässä sodassa tunneta. Näin tärke- 
ämmät ideologiset kysymykset koetetaan kääntää pelkäksi pennin- 
venytykseksi. Filosofia ja politiikka poikkeavatkin toisistaan sikäli, 
että puolueet ovat kannattajiensa etujärjestöjä, jotka pyrkivät edis- 
tämään oman ryhmänsä etua, kun taas filosofiassa tavoitellaan to- 

tuutta ja yhteistä hyvää. 

Filosofien osallistumisen on tehnyt vaikeaksi se, että poliittisen 
vaikuttamisen organisaatiot, puolueet, ovat tarkoitushakuisia, ja 
siksi yhteiskunnan kokonaisetua ei edistä eikä valvo kukaan, vaan 
se jää vallan käytön tuloksena syntyvien satunnaisten kompromis- 
sien varaan. Kompromisseja voidaan puolustaa sikäli, että niiden 
tulokset eivät ole usein kenenkään kannalta mahdollisimman huo- 
noja, mutta ne eivät ole myöskään kenenkään kannalta äärimmäi- 
sen hyviä. Ne eivät ole välttämättä myöskään kokonaisuuden kan- 
nalta parhaita mahdollisia ja voivat polkea niiden asemaa, joita ei 
hyväksytä neuvottelupöytään lainkaan. Huomiotta jäävät usein sel- 
laiset asiat, kuten luonnon etu, jonka sivuuttaminen usein kos- 
tautuu ihmiselle. 

Filosofian yhdistämistä politiikkaan vaikeuttaa, paitsi niiden 
olemus joko totuuden tai jonkin tendessin edistäjänä, myös enem- 
mistöpäätöksiin sitominen. Aivan niin kuin älykkäät ihmiset eivät 
ole koskaan olleet enemmistönä yhteiskunnassa, myös enemmistö- 
jen diktatuuri ei ole koskaan ollut kovin älyllistä. Poliittisessa osal- 
listumisessa on aina kyse yhteistyöstä, kun ihmisten tahto sidotaan 
kollektiiviseen mielipiteenmuodostukseen. Kansanvallan tukeminen 
näkemykseen, että demokratiassa päättävät joukot eivätkä yksilöt, 
on anarkian vastaista. Sitä lievittää vain tosiasia, että joukkojenkin 
takana ovat aina yksilöiden mielipiteet, jotka tosin massakulttuu- 
rissa tukahdutetaan. Yksilöllisesti ajattelevat ihmiset harvoin oh- 
jautuvat poliittisiin puolueisiin saati puolueiden käyttämään mieli- 
pidevaltaan. 

Poliittinen vallankäyttö on massakulttuurin ja joukko-oppien to- 
teutumisyhteys, ja se tukee kompromisseja ja keskiarvoluomuksia. 
Poliittinen osallistuminen vahvistaa keskiluokan arvoja. Tämä 
näkyy siinä, että kaikkien maiden parlamentit äänestetään lopulta 
täyteen lavalaulajia, urheilijoita ja missejä. Heidän taikatemppunsa 
on perin yksinkertainen: he vain kanavoivat populaarin julkisuu- 
tensa poliittiseksi julkisuudeksi ja kiertävät poliitikoille lankeavan 
älyllisen haasteen: miten luoda poliittinen ura nimenomaan poliit- 
tisten sisältöjen ja ajatusten varaan? Ideoiden asemasta poliittinen 
menestys on rakennettu yhä useammin pelkän populaarijulki- 
suuden ympärille. Siitä todistavat esimerkiksi Tony Halmeen, Anni 
Sinnemäen, Tanja Karpelan, Ari Vatasen, Marjo Matikainen- 
Kallströmin, Lasse Virenin, Arto Bryggaren, Antti Kalliomäen, Juha 
Miedon, Markku Uusipaavalniemen ja Mikko Alatalon tapaukset. 
Popparit ovat puoluejohtajille helppoja tapauksia, sillä heillä on 
puolueen tarvitsemaa kannatusta mutta ei poliittista ohjelmaa, joka 
voisi poiketa puolueen ohjelmasta. Niinpä heistä tulee hyviä napin- 

painajia, ja todellinen valta keskittyy puoluejohdolle. 

Lopputulos on, että nykypoliitikot eivät tunne enää edes omien 
puolueidensa ideologisia sitoumuksia. Omasta valituksi tulemises- 
taan he syyttävät kansaa. Kysymykseen ”Mikä on eduskunta?” he 
reagoivat vetämällä kysyjän eteen meikkipeilin ja tiuskaisemalla 
kuten eräskin hämäläinen sikafarmari: ”Se on Suomen kansa pia- 
noiskoossa!” Poliittista vaikutusvaltaa saa nykyään helposti, sillä 
suurin osa ihmisistä ei halua poliittista valtaa. Pätevimmät yksilöt 
eivät edes asetu ehdokkaiksi, koska heillä on parempaakin tekemis- 
tä. Puolueiden vallasta ja suuria puolueita suosivasta vaalijärjestel- 
mästämme johtuu, että läpi ei pääse edustajia, joilla on painokasta 
sanottavaa. Esimerkiksi psykologi Pertti ”Veltto” Virtasen (s. 1951) 
tuskin olisi ollut mahdollista päästä yhdenkään suuren puolueen 
(eli niin sanottujen Tupun, Hupun ja Lupun) ehdokkaaksi. Hänen 
oman ryhmänsä äänimäärä taas oli niin pieni, että hra J'Hondt'n 
suhteellisen vaalitavan voimassa ollessa se ei olisi riittänyt edus- 
tajanpaikkaan, vaikka ehdokas itse olisi haravoinut kokoon vaali- 
piirinsä muhkeimman äänisaaliin. Tamperelainen tohtori Juha Kos- 
tiainen (s. 1965) puolestaan ei koskaan pääse eduskuntaan, sillä 
hän ei kuulu urheiluseuraan. Älyperäinen filosofinen ohjelma ei 
auta häntä, koska hän on anarkismia vieroksuvan poliittisen puo- 
lueen listoilla.140 


Salonkikelpoista anarkismia, s'il vous plait! 


Myös politiikan sisäpiireissä rehottaa tietynlainen anarkia ja laitto- 
muuden ihannointi. Sen siunaus on siinä, että tämä anarkismi on 
vielä suhteellisen heikosti vaikuttavaa ja symbolista. Kirous taas 
piilee siinä, että se luovuttaa poliittisen vallan juuri niille henki- 
löille, joita Veikko Vennamo kutsui aikoinaan rötösherroiksi. Hei- 
dän oman käden oikeutensa on liian vahva, ja se kilpailee veny- 
vyydessä lain kouran kanssa. Siten nämä poliitikot toimivat erään- 
laisina esikuvina ja samastumisen kohteina kansan juurevaan oi- 
keustajuun luottaville. 

Esimerkin julkista vallankäyttöä vastaan tarpovasta salonki- 
anarkismista antaa varatuomari Kauko Juhantalon tapaus. Hän oli 
ministeri, joka ”koplasi” yhteen julkisen edun ja oman etunsa ja tuli 
tuomituksi ehdolliseen vankeusrangaistukseen Valtakunnanoikeu- 
dessa.1f! Satakunnan kansa äänesti hänet kuitenkin kahdesti takai- 
sin eduskuntaan asioitaan hoitamaan. Esimerkin kansan äänien ke- 
räämisestä julkisuudessa langetettuja tuomioita vastaan antaa niin 
ikään ministerin tehtävistä eroamaan joutunut Arja Alho, jonka 

uusimaalaiset äänestivät takaisin eduskuntaan vuonna 2003.12 
Myös sähkömies Matti Ahteen paluuta eduskuntaan sinänsä mität- 
tömän seksiskandaalin jälkeen voidaan ymmärtää äänestäjien sym- 
bolisena myötätunnon osoituksena.!*3 Poliitikkojen luottamusta 
kansalaisten anteeksiantoon, imagonrakentajiin ja oikeuslaitokseen 
osoittaa eroamaan joutuneen pääministeri Anneli Jäätteenmäen in- 
nostus asettua ehdokkaaksi jo kevään 2004 europarlamenttivaa- 
leissa. Juuri ennen kampanjansa alkua hän joutui vastaamaan 
oikeudessa luvatonta tietojen hankintaa koskevaan syytteeseen.144 

Eräitä poliitikkoja skandaalit vain vahvistavat, ja joitakuita kui- 
lun partaalla hoippuminen rohkaisee desperadomaiseen ylioptimis- 
miin, kun mitään hävittävää ei enää ole. Julkisuudesta lopullisesti 
poistuneiden vaikuttajien joukkoon kuuluu entinen valtakunnan- 
sovittelija Jorma Reini, joka ei pystynyt pelastamaan perheselk- 
kauksen vaarantamaa virkauraansa sutkauksellaan hätiin ehättä- 
mättömästä ”konstaapeli Reinikaisesta”.1!5 Hänen virasta eroamis- 
taan vaati juridinen periaate ”virkamies älköön syyllistykö väki- 
valtaan”. Poliittista uraa ja julkisuusasemaa koskevilta seurauksil- 
taan avoimia tapauksia ovat Elgotecin hallituksen puheenjohtajan 
ja pääomistajan Antti Piipon lomamökkijupakka,1f6 kansanedustaja 
Tony Halmeen itsetyrmäys!*? ja entisen kansliapäällikkö Kari 
Häkämiehen ravintolaseikkailut.1!'8 Kansa ja julkinen sana viime 
kädessä päättänevät heidän oikeudestaan omaan seksuaalisuuteen- 
sa ja siitä, missä heidän aggressioidensa rajat lopulta kulkevat. 

Julkisuuden näyttämölle toistaiseksi palaamattomiin vaikutta- 
jiin lukeutuu entinen Sonera-pomo Pekka Vennamo, joka putosi 
pääjohtajan pallilta henkilökohtaisiin osakekauppoihin liittyvän 
sisäpiirisotkun vuoksi.!!? Myös hänen kohtaloaan olisivat voineet 
kirkastaa Sonera-yhtiöitä jälkeenpäin koetelleet hullut päivät, 
joihin verrattuna Vennamon omat edesottamukset saattoivat vielä 
näyttää kohtuullisilta. Esimerkiksi Italian ja Japanin kaltaisissa 
demokratioissa vastaavanlaista juonittelua katsotaan helposti vain 
läpi sormien. Machiavelliläisittäin ajatellen kovanaamaisen poliiti- 
kon ei olekaan viisasta heittää kirvestään kaivoon edes äärimmäi- 
sen hädän hetkellä. Rouva Fortuna tai Deus ex machina voivat on- 
kia hänet kuiville syvimmästäkin avannosta tai synkeimmänkin 
rotkon pohjalta. Poliitikon, onnenpyörän ja Lotto-tytön pyörähtelyä 
yhdistää niille kaikille ominainen piirre: ne lupaavat houkutuk- 
sillaan paljon mutta antavat tuskin mitään. 

Ironisia ovat sisäpiiritiedon väärinkäyttöä koskevasta syytteestä 
vapautetun TT:n entisen toimitusjohtajan Johannes Koroman sanat 
oikeuden päätöksen jälkeen: ”Kun ihmiseen on kerran lyöty jokin 
leima, ei se pesemällä pois lähde.”150 Tosiasiassa kansalaiset ja jul- 

kinen sana ovat suhtautuneet omavaltaisuutta ja talousanarkiaa 
kokeilleisiin yhteiskunnan vaikuttajiin hämmästyttävän suopeasti. 
Normeja rikkoneen poliitikon kannatusta voi selittää näkemällä 
kannatuksen ilmaisuissa anarkistisia protesteja valtiovaltaa vas- 
taan. Niistä voi erottaa alkeellista identifioitumista kovia kokenee- 
seen ja rajojaan testanneeseen vaikuttajaan. Monessa liemessä kie- 
huneen poliitikon voi olettaa ymmärtävän jotain myös vaikeuksiin 
joutuneiden tavallisten ihmisten elämästä. Siksi kansalaiset äänes- 
tävät heitä. Kansalaisten hyväksyminen koostuu toisaalta heidän 
säälistään ja myötätunnostaan ja toisaalta osallisuuden kokemuk- 
sesta heidän omienkin mielitekojensa kohteena olleiden tekojen 
toimeenpanoon. Kyse on eräänlaisesta symbolisesta rikoskumppa- 
nuudesta. Kompleksista tällaisessa liittoutumisessa julkista valtaa 
ja moraalia vastaan on se, että asioitamme hoitamaan valitaan 
poliitikkoja, joiden eettinen arvostelukyky on kyseenalainen ja joi- 
den ei voi odottaa tuovan tuuletusta kabinettikeskeiseen politiikan- 
tekoon. Näin myös anarkistin antama protestiääni kilpistyy vihdoin 
kiveen. 

Mitä asioiden hyväksi olisi sitten tehtävä, tai mitä niiden hyväksi 
voidaan tehdä? Kansalaisten olisi tehtävä puolueille se, minkä puo- 
lueet muutoin tekevät meille: suoritettava vallankaappaus. Anarkis- 
min tulevaisuus kaipaa filosofian yhdistämistä politiikkaan. Vain 
siten yhteiskuntaa voidaan kehittää anarkistisesti. Ensinnäkin poli- 
tiikkaan olisi palautettava uudistushalukkuus ja usko siihen, että 
osallistumalla voi vaikuttaa. Toiseksi paluu anarkistiseen vaikut- 
tamiseen voisi tapahtua siten, että poliittinen osallistuminen omak- 
suttaisiin jokapäiväiseksi käytännöksi. Kolmanneksi anarkismilla 
voidaan kumota puolue- ja järjestövalta, kun vapaat yhteenliittymät 
ja äänestämättä jättäneet voivat yhdessä kerätä suurimman 
poliittisen ryhmän ja siten jopa pääministerin paikan. Ja neljän- 
neksi edustuksellista valtaa käyttämään voitaisiin äänestää uudet 
kasvot. Ei ole samantekevää, ketkä ihmiset asioitamme hoitavat, 
vaan poliitikolta vaaditaan persoonaa. 


Miksi periaatteista vaietaan? 


Anarkian toimintakyky edustuksellisessa demokratiassa edellyttää, 
että kansalaisten ja edustajien välillä kulkee tieto. Kansanedusta- 
jien tulisikin olla tottelevaisia ja kuunnella kansaa. Sen sijaan 
nykyajan demokratia, jossa edustajat määräilevät kansaa, ei ole 
aitoa kansanvaltaa vaan johtamista. Anarkian tärkein anti politii- 
kanteolle on se, että anarkia vahvistaa yksilöiden vaikutusvaltaa. 

Anarkian vallitessa kenenkään ei tarvitse tyytyä keskiarvopäätök- 
siin. Äänestäjä ja hänen edustajansa voivat lopettaa mykkyyden ja 
hyökätä tarvittaessa myös omaa poliittista ryhmäänsä vastaan. 
Anarkisessa politiikkakäsityksessä vain filosofia ratkaisee. Yhtä 
mieltä ei tarvitse olla mistään kliseestä, kuten ”hyvinvointiyhteis- 
kunnan turvaamisesta”, sillä filosofeja kiinnostaa politiikassa juuri 
se, mitä tuo hyvinvointi oikeastaan on, kenelle se tulee ja mistä 
osallisuuden kokemuksista ja elämyksistä se perimmältään koos- 
tuu. 

Poliittisen keskustelun perusoletuksena on nykyään se, että 
kaikki kansalaiset äänestävät kukkarollaan. Tästä seuraa, että 
vaalipuheet painottuvat talouteen. Vaaleista on tehty politiikan 
alennusmyynti, jossa samaa verottamalla kerättyä rahaa luvataan 
yhtä aikaa useaan eri kohteeseen. Lopulta kaikki vain tinkivät. 
Yhdet puolueet tinkivät alaspäin, toiset ylöspäin muistamatta 
Herakleitoksen fraasia, että tie ylös ja tie alas ovat yksi ja sama.?5! 
Tosiasiassa ihmiset haluavat valtiolta ja kunnilta palvelua ja 
maksavat mielellään myös ohjevähittäishinnan saadakseen rahoil- 
laan laatua. Sen sijaan pelkkä rahasta puhuminen on sitä kuuluisaa 
tilintarkastajakamreerin nippelilogiikkaa. 

Tinkimiseen keskittyminen on puoluevallan edun mukaista kah- 
desta syystä. Ensinnäkin se tekee mahdolliseksi näennäisen aat- 
teellisen sitoutumattomuuden ja ajatusten muovattavuuden. Tällai- 
nen harhakuva on puolueiden edun mukainen, koska sen avulla 
voidaan peitellä todellisia ideologisia eroja ja välttää periaatteellista 
keskustelua. Periaatteiden esiin nostaminen puolestaan voisi hei- 
kentää puolueiden yhteistyötä, kun edustajat valtakirjan saatuaan 
alkavat toimia Arkadianmäellä omia äänestäjiään vastaan. Arvo- ja 
moraalifilosofiseen perustattomuuteen nojautuminen on äänestäjien 
pettämistä, sillä se vähentää poliittisen toiminnan ennustetta- 
vuutta. Toiseksi pelkkä talouteen keskittyminen paljastaa, että 
poliitikot hyväksyvät järjestelyn, jossa pelkkä talous ohjaa poli- 
tiikantekoa. Tosiasiassa taloutta pitäisi ohjata poliittisilla päätök- 
sillä, jotta poliittinen osallistuminen voisi toteutua. Vain valintojen 
kautta voi olla politiikkaa. Syynä ”politiikattomuuden” aikakauteen 
onkin Euroopan unioni, joka on vähentänyt poliittisten päätösten 
merkitystä ja loukannut kansojen itsemääräämisoikeutta riistä- 
mällä lainsäädäntövallan suurimmaksi osaksi Brysseliin sekä kana- 
voimalla lähes kaiken vaikutusvallan taloudelle. Markkinatalou- 
teen perustuva vallankäyttökään ei ole poliittisesti neutraalia tai 
periaatteellisesti sitoutumatonta vaan paljastuu nimenomaan kapi- 
talistisen ideologian asianajajaksi. Edellä mainituista syistä johtuu 
sitten se tyrmistyttävä vaikutelma, että ”puolueet eivät erotu toisis- 

taan” ja että ”poliitikot muistuttavat valtiovarainministeriön virka- 
miehiä”. 

Näennäiseen politiikattomuuteen ja ideologiseen sitoutumatto- 
muuteen vaikuttaa talouden ylivallan lisäksi myös massakulttuurin 
kirous. Se puolestaan johtuu puolueiden pyrkimyksestä täydelliseen 
valtaan. Tavoitellessaan rajoittamatonta valtaa puolueet tavoittele- 
vat ensisijaisesti massojen kannatusta, mistä seuraa, että myös 
politiikan arvot ja sisällöt keskinkertaistuvat. Puolueet pyrkivät 
esiintymään jopa arvoneutraaleina organisaatioina, jotta mahdolli- 
simman monet voisivat äänestää niitä. 

Miten sitten massakulttuuria edustaville poliittisille ryhmitty- 
mille kasautuu niin paljon valtaa? Tyypillisenä esimerkkinä voi- 
daan tarkastella Suomen Sosialidemokraattisen Puolueen asemaa. 
Syy vallan keskittymiseen on tällöin seuraava: puolueuskollinen 
sosiaalidemokraatti äänestää Sdp:tä ideologiseen lojaaliuteen liitty- 
vistä syistä, eli siksi että demari on demari. Kokoomuslainen puo- 
lestaan äänestää demaria siksi, että Sdp tekee samanlaisia pää- 
töksiä kuin kokoomuslaisetkin tekisivät. Lisäksi politiikan olemuk- 
sena voidaan pitää demareille tyypiteltyä sovittelevuutta. Näin Sdp 
on saanut paljon valtaa. 

Konsensus-Suomessa tämä ei ole välttämättä mikään ongelma, 
jos sopu hyväksytään politiikan teon arvoksi. Toisaalta ideologisten 
erojen häivyttämispyrkimykset heikentävät politiikan tekemisen 
todellisia edellytyksiä, kun puolueet eivät enää näytä uskottavilta, 
eikä niiden kautta voida kanavoida mielipiteitä, saati että ne itse 
toimisivat mielipidejohtajina. Ratkaisujen teko hyytyy, ja sekä po- 
liitikkojen että heidän alamaistensa leuat loksahtavat auki kuin 
pajatson rahakouru lisäten valtion velkakakkua. 

Puolueiden keskustahakuisuus johtuu nykyisin enemmistöjen 
kannatuksen kosiskelusta, ja siksi kokoomuskin pääsi nousemaan 
suurimman puolueen asemaan vasta kun juppien mainostoimisto 
Bob Helsinki oli onnistunut lanseeraamaan puolueesta mielikuvan 
”oikeistolaisena työväenpuolueena”. Siksi puoluetta sanotaan leikki- 
sästi Boboomukseksi, vaikka ajatuksen oikeistolaisin menetelmin 
toimivasta työväenpuolueesta pitäisi tuottaa historian valossa pelk- 
kiä väristyksiä. Työväenpuolue ilman solidaarisuutta jakaa kansa- 
kunnan helposti työn ilosta, eduista ja moraalisesta oikeutuksesta 
nauttivaan ryhmään ja työyhteiskunnan ulkopuolisiksi työnnettyi- 
hin syrjäytyneisiin luusereihin. 

Nyky-Suomessa puolueiden toiminta onkin lähinnä sitä, että puo- 
lueet tunnustelevat erilaisia yhteiskunnallisia trendejä ja kilpaile- 
vat siitä, mikä puolue ensin ehtii tunnustautua jonkin yleishyödylli- 
seksi koetun ajatussuunnan edustajaksi. Eräs oli ”palvelujen vien- 

ti”, toinen ”3D-tulostus” ja kolmas ”nanoteknologia”, joita poliitikot 
ovat jo ehtineet käyttää retorisena verukkeena ja oljenkortena ta- 
louden pelastamiseen tähtäävässä huutoäänestyksessä ja propa- 
gandasodassa. Ovatpa muutamat puhuneet ”epämukavuusalueella 
käymisestäkin” kiertääkseen sen, että tulevaisuudessa olot huono- 
nevat. Eufemismia käyttämällä he ovat koettaneet valaa kansalai- 
siin uskoa ja vakuutelleet, että kurjistuminen on vain rajallista ja 
tilapäistä. 

Kurjinta onkin, että puolueet eivät enää itse ole aatteiden ja aja- 
tussuuntien esilletuojia tai innovaatiotehtaita. Kyse on sen sijaan 
massakulttuurien elämäntapoihin liittyvien virtausten perässä 
juoksemisesta ja niiden mahdollisimman nopeasta kirjaamisesta 
omiin nimiin. Varmasti moni puolue haluaisi esimerkiksi tunnus- 
tautua tietoyhteiskunnan keksijäksi tai kehittäjäksi. Ja varmaan 
moni puolue väittäisi keksineensä myös mikroprosessorin tai Inter- 
netin, jos se olisi mahdollista. Tällaiset puolueet olisivat Sokrateita, 
jotka kysyisivät oppilailtaan, minne he ovat menossa, osatakseen 
johtaa heitä. Talous ja hyvinvointi voivat luullakseni pelastua 
nimenomaan poliittisista ratkaisuista riippumatta, sellaisten tie- 
teellisten ja teknisten keksintöjen myötä, jotka parantavat työn 
tuottavuutta ja energian käytön tehokkuutta. 

Siinä missä puolueita ennen saattoi syyttää filosofeilta kähveltä- 
misestä, nykyään voi toivoa, että poliitikot varastaisivat vielä enem- 
män. Myös ideologista sitoutumattomuutta koskevassa kysymyk- 
sessä näkyy edellä toteamani tosiasia: perinteinen oikeisto-vasem- 
misto-jako ei enää päde puolueiden välillä. Keskeinen ideologinen 
jako näyttää vallitsevan pikemminkin puolueiden sisällä uudistus- 
mielisten ja konservatiivien kesken. Poliittinen kenttä voitaneen 
tulevaisuudessa jakaa myös nuorten ja vanhojen kesken tai esi- 
merkiksi sähköistä kommunikaatiota suosivien ja painettuun sa- 
naan uskovien kesken. Ennen vanhaan jakolinja kulki vasemmalla 
istuvien köyhien kollektivistien ja oikealla olevien rikkaiden indi- 
vidualistien välillä. Anarkistien ongelmana on ollut, minne tässä 
asetelmassa sijoittuisi köyhä individualisti, joita suuri osa anarkis- 
teista on. 

Nykyisenä kansainvälisten uhkien ja painostusten aikoina anar- 
kistien ei tarvitse enää olla huolissaan ensisijaisesti kansallishenki- 
syydestä. Kansallishenkisyys näyttää olevan aidon kansanvallan 
ehto, kun anarkistisen politiikkakäsityksen mukainen demokratia 
voi toimia paremmin kansallisvaltiossa. Suuressa liittovaltiossa de- 
mokratia on suljettua, etäistä ja keskitettyä kansanvaltaa, kun taas 
pienessä kansallisvaltiossa demokratia on avointa, suoraa ja hajau- 
tettua kansanvaltaa. Nyt voidaankin vastata siihen, miten vaihto- 

ehtoisen politiikan nimissä toimineet organisaatiot, kuten Vihreä 
liitto, Attac ja Greenpeace, ovat vaikuttaneet politiikantekoon. Vih- 
reää anarkismia edustaneiden ryhmien mantrat ovat nähdäkseni 
olleet osittain epäloogisia, koska ne julistavat vastustavansa globali- 
saatiota mutta toisaalta ne vaativat rajojen avaamista, joka on 
omiaan tukemaan globalisaatiota. Itse vastustankin kansallisvalti- 
oiden romuttamista ja katson, että nykyoloissa anarkistinen demo- 
kratia voisi toteutua parhaiten juuri pienissä kansallisvaltioissa, 
joissa yksilöiden vaikutusvalta olisi mahdollisimman suuri. 

Tämän politiikkaa ja järkeä koskevan jakson päätteeksi totean 
filosofian ja politiikan yhdistämisen olevan mahdollista mutta ei 
kovin todennäköistä. Anarkistista vaikuttamista pidän mahdolli- 
sena paremminkin poliittisen järjestelmän sisältä kuin ulkoa päin, 
mutta toteutuakseen tämä edellyttää, että poliittista kuosia ryhdis- 
tetään yksilöllisellä ajattelulla ja uusilla henkilöillä. Ulkoparlamen- 
tarismin hylkäämisen puolesta puhuu tosiasia, että kansan mieli- 
piteillä ja äänestystuloksilla voi olla todellista vaikutusta asioihin, 
joista kansa saa vielä äänestää. Hyvän esimerkin tarjoaa tapa, jon- 
ka mukaisesti Ranskan kansa äänesti nurin EU:n perustuslakisopi- 
muksen keväällä 2005. Vielä sen jälkeenkään enempää jäsenmaiden 
poliittiset hallitukset kuin EU-edustajatkaan eivät luopuneet liitto- 
valtion ajamisesta, vaan heidän mielestään kansalaisilla oli vain 
vääriä mielipiteitä. Niinpä laki jyrättiin voimaan tuomalla se uudes- 
taan käsittelyyn ”Lissabonin sopimukseksi” nimettynä. Moninker- 
tainen äänestyttäminen ei ole kuitenkaan moninkertaista demo- 
kratiaa, kuten eräskin puoluejohtaja totesi. 


Anarkistiseksi anarkistiseksi! 


Anarkisen politiikan sektorilla vielä yksi asia kaipaa täsmennystä: 
minkälaista voi olla seksuaalipoliittinen anarkia ja mihin sitä tarvi- 
taan? Tarvitseeko seksuaalisuus enemmän politiikkaa kuin politiik- 
ka seksiä? Kuten jo ensimmäisessä luvussa totesin, anarkisti ei 
suinkaan kaihda nautintoja eikä suhtaudu nautintojen houkutuk- 
siin puritaanisesti, saati kaksinaismoralistisesti. Anarkisti näet tie- 
tää, että ihmiset, jotka siveyden sipuli päässään paheksuvat seksu- 
aalista käyttäytymistä, ovat tosiasiassa juuri niitä, jotka valheen 
myrkky sydämessään haluaisivat itse syyllistyä torjumaansa te- 
koon. He vain ilmaisevat kiinnostuksensa kieroutuneesti, omalla 
näennäisellä kieltäymyksellään — niin perverssejä he ovat. Sen si- 
jaan seksuaalisesti avoin ihminen on luonnollinen, viaton ja mo- 
raalisesti puhdas. 

Samanlaisia ovat myös eläimet, sillä ne eivät tunne lainkaan 
seksuaalisia ”tarpeita”, jotka ovat jo ennalta määriteltyjä, rajoitet- 
tuja ja sivistettyjä pyyteitä tai yllykkeitä. Eläimet tuntevat hel- 
lyyttä, rakkautta, kiintymystä ja intohimoa. Eläimet eivät tunne 
myöskään syyllisyyttä, jonka kristillinen uskonto on yhdistänyt 
seksuaalisuuteen opettaessaan, että seksi on ihmiselämän pahinta 
syntiä. Tosiasiassa seksi on kaunis asia, joka ohjaa ihmisiä eetti- 
syyteen. Tärkeää on vain se, että seksuaalinen akti tapahtuu va- 
paasta tahdosta, että se on nautittavaa ja ettei siitä aiheudu ke- 
nellekään vahinkoa. Tässä mielessä kaikki ”tyydyttävä” seksi onkin 
suorastaan kiitettävää, kun taas seksin kieltäminen niissä kaikissa 
muodoissa, joissa seksiä esiintyy, on perimmältään ihmisyytemme 
kieltämistä. 

Seksiin liittyy siveellisyyden ja intohimojen ristiriita. Jo seksiä 
itseään voidaan sen laadusta tai toteutumisyhteydestä riippumatta 
pitää yhteiskunnallisen kapinan muotona. Ihmisen seksi määrittyy 
”anarkistiseksi”, sillä yhteiskunta toimii seksin kieltämisen tai väli- 
töntä tarpeentyydytystä lykkäävien viivytysten voimalla. Seksuaali- 
suuden toteuttaminen puolestaan vaatii yhteiskuntaluokkien ylittä- 
mistä, roolirajojen rikkomista ja lempeän eläimellisyyden paljasta- 
mista ihmisen raadollisen pintakuoren alta. 

Seksin tulkitsemista anarkistiseksi puoltaa eräs tietty yhteiskun- 
tamme perusolemusta koskeva havainto: tosiasiassa kaikki merki- 
tykselliset ja arvoja sisältävät asiat ovat sellaisia, jotka tapahtuvat 
päivänvalolta piilossa, kun taas päivänvalolle alttiit asiat, joita 
edustavat vaikkapa työelämän rakenteet ja roolit, ovatkin pelkkiä 
valheilmiöitä aivan niin kuin tv-mainokset ja show-esitykset. Ai- 
dosti merkitykselliset asiat ja päätökset tehdään aina subterresti- 
aalisella eli ”maanalaisella” tasolla. Esimerkiksi taloudellinen ja po- 
liittinen valta itse toimittavat asioitaan kiertämällä lakeja, kähmi- 
mällä määrärahoja sekä lobbaamalla viranhaltijoita, toisin sanoen 
toteuttamalla intohimojaan seksuaalisen kiihkon vallassa toimivan 
tavoin: viranomaiskontrollin ulkopuolella. Miksi myös kansalaiset 
eivät toimisi niin? Seksuaalisuuden tärkein opetus anarkistille on 
tavassa, jonka mukaisesti seksuaalisuus ohjaa kieltämään instituu- 
tioihin sisältyvän valhevallan ja myöntämään kaduilla, kujilla ja 
hämärissä sänkykamareissa tapahtuvan tosiasiallisen vallankäy- 
tön. Seksi on siis parasta anarkiaa aivan niin kuin sen julkinen ja 
näkyvä puoli eli rakkaus on vaikuttavinta vallankumousta. 

Anarkisti haluaa liittää seksuaalisuuteen vain yhden rajoituk- 
sen: lisääntymisrajoituksen. Sen perustelu on ekologinen. Jos paris- 
kunnat hankkisivat maksimissaan vain yhden jälkeläisen, maail- 
man väkiluku laskisi aikaa myöten, mikä olisi kaikelle elämälle 

eduksi. Samalla myös yksilöt voittaisivat, kun kahden ihmisen 
omaisuuden perisi aina vain yksi jälkeläinen. Näin ihmiset rikas- 
tuisivat, kun taas nykymenon jatkuessa heteroseksuaalinen valta- 
kulttuuri köyhtyy eksponentiaalisesti. Lisääntymisen rajoittaminen 
voisi rikastuttaa yksilöitä ja tuoda vaurautta kansantalouksiin. 
Kaikkihan tietävät, että suurin osa maailman ekologisista, talou- 
dellisista, poliittisista, sosiaalisista ja aliravitsemukseen sekä asu- 
miseen liittyvistä ongelmista johtuvat väestöräjähdyksestä eli 
ihmislajin liiallisesta runsastumisesta. Heteroseksuaalinen valta- 
kulttuuri ei kehtaa myöntää asiaa omassa häveliäisyydessään, val- 
heellisuudessaan ja nautinnon tavoittelussaan. Luontoliike puoles- 
taan ei uskalla vaatia lisääntymisrajoituksia kannatuksen menetyk- 
sen pelossa. Tähän perustuu ekokatastrofin intimiteetti. 

Seksi sinänsä on oikeutettua ja hyvää, kunhan sen ikävät ja ta- 
hattomat sivuseuraukset onnistutaan eliminoimaan. Anarkistiselta 
kannalta katsellen kaikki seksi on luonnollista, koska luonnossa 
sinänsä ei esiinny mitään luonnotonta. Niinpä anarkisti ei pyrikään 
perustelemaan seksuaalisuuden moraalista oikeutusta naturalisti- 
sesti, sen näennäisellä ”luonnollisuudella”. Luonto ei kelpaa seksu- 
aalisen käyttäytymisen oikeuttamiseen, sillä ”luonnollisuuteen” ve- 
toaminen on tosiasiassa ihmisen keksimiin luonnonlakeihin vetoa- 
mista. Ihmisen käyttäytymistä kuvaavat luonnontieteelliset yleis- 
tykset ovat aina kulttuurin luomuksia eivätkä luonnossa itsessään 
vallitsevia lakeja. Niinpä seksuaalisen kanssakäymisen ”luonnolli- 
suuteen” vetoaminen kiertyy kehälle ja palauttaa argumentin takai- 
sin ihmisen itsensä muovaamien kulttuurinormien piiriin. 

Anarkistin mielestä seksuaalikäyttäytymisen monenkirjavuus on 
yhteiskunnallinen tosiasia eikä tarvitse moraalista oikeuttamista 
sen enempää kuin anarkismi itsekään. Homoseksuaalisuus on hy- 
vää ja heteroseksuaalisuus on hyvää. Joillekin ihmisille myös sado- 
masokismi voi tuottaa seksuaalisen mielihyvän tuntemuksia. 

Entä miten suhtautua varsinaiseen seksuaalisuudella politikoi- 
miseen? Tasa-arvoisuuden tendenssit ovat tuottaneet kehnoa jälkeä 
niin filosofiassa kuin varsinaisessa rakkaudessakin. Tasa-arvon 
vaatiminen vaikuttaa nuuduttavasti: se tappaa intohimoon ja val- 
loittamiseen liittyvän kiihkon. Niinpä anarkisti ei pyrikään him- 
mentämään kaksiarvoisen sukupuolijaon merkitystä, vaikka moni- 
en feministien mielestä se on näyttänyt helpolta kiertotieltä suku- 
puolten tasa-arvoon. Anarkisti ei pidä yksiselitteisenä sitä tavan- 
omaista väitettä, että nainen on alistettu yhteiskunnassa ja mies ei 
ole. Anarkisti saattaa tunnustaa myös sukupuolten eriarvoisuuden, 
mutta hän pyrkii tasa-arvoon poliittisen taistelun kautta — ei suku- 
puolieroa kiistävän sofismin tuella. Anarkistin mielestä seksiä voi 


152 


olla olemassa vain kaksiarvoisen sukupuolieron vallitessa: kun on 
olemassa tietty kiinteä sukupuoli, johon seksuaaliset intohimot 
voivat viitata. Tämä pätee yhtä hyvin homo- kuin heteroseksiinkin. 

Anarkisti vastustaa myös analyyttisen filosofian ihmiskuvalle 
tyypillistä tunteiden ja järjen erottamista toisistaan. Tämän mukai- 
sesti ihmisen älylliset intohimot erotetaan kokemuksen ja kielen 
esipredikatiivisista taustaehdoista. Eräs syy järjen ja tunteiden ana- 
lyyttiseen erottamiseen on ollut heteroseksuaalinen valtakulttuuri, 
joka hyödyntää vain sukupuolten eroavaisuutta ja joka kiistää sa- 
maa sukupuolta olevien ihmisten yhteisen merkityskonstituution. 
Todellinen anarkisti myöntää, että järki ja tunteet kuuluvat yhteen. 
Parhaan toteutumisyhteytensä ne löytävät nimenomaan samaa su- 
kupuolta olevien ihmisten pyrkimyksessä viisauden rakastamiseen 
— niin kuin Platonin filosofiassa. Kun tunteisiin liittyy järkeä, seu- 
rauksena on anarkistista rakkautta, joka on ”yvoimakkaampaa kuin 
mikään paha”.152 

Käsitteiden ?sex ja gender" eroa anarkisti mielihyvin terävöittää. 
Sukupuolta koskevan teorianmuodostuksen hämärtämisestä on 
usein syytetty eksistenssifilosofeja, mutta kyllä syyntakeellisuus 
vallitsee täsmälleen toisin päin. Eksistenssifilosofeillehan vain ole- 
massa olevat asiat ovat tärkeitä. Sex eli biologinen sukupuoli on ai- 
noa fyysisesti olemassaoleva sukupuoli. Genderistä eli sosiaalisesta 
sukupuolesta puhuminen seksin yhteydessä on harhaanjohtavaa, 
sillä eleet, vaatteet ja tyylit kuuluvat vaateripustimeen eivätkä 
suinkaan riipu siitä, mihin sukupuoli on kiinnitetty. Gender on pu- 
keutumista, käyttäytymistä ja sosiaalista toimintaa, kun taas sex 
vallitsee geeneissä, kromosomeissa ja hormoneissa. Sukupuoli ilme- 
nee fenotyyppisenä kehollisena tosiasiana ja sukupuolielinten omi- 
naisuutena sekä toteutuu kokemuksellisesti ilmenevänä faktana. 
Sukupuolen kehollisuuteen ja ruumiillisuuteen viittaaminen ei 
edusta paljon kritisoitua biopolitiikkaa eikä naturalismia, sillä 
”keho' ja ”ruumis' eivät ole vain biologian käsitteitä vaan myös filo- 
sofian käsitteitä. 

Niinpä voidaan sanoa, että sukupuoli on edelleenkin kaikesta ky- 
seenalaistamisesta huolimatta voimakkaasti kehollinen ja ruumiilli- 
nen ominaisuus. Itse asiassa myös transgenderistien halu vaihtaa 
sukupuolta paljastaa, kuinka tärkeäksi kaksiarvoinen sukupuoliero 
koetaan. Siksikään ei ole mitään syytä hypätä niiden postmodernis- 
tien, jälkistrukturalistien ja gueer-teoreetikoiden kelkkaan, jotka 
pyrkivät kiistämään sex/gender-erottelun paikkaansapitävyyden tai 
sukupuolieron kaksiarvoisuuden ja todistelemaan, että sukupuolia 
on muka useita muitakin. Sikäli kuin muunsukupuolisuutta näh- 
dään, muut sukupuolet ovat velkaa kahdelle alkuperäiselle suku- 

puolelle. Niiden olemassaolo on biologista ja synnynnäistä, ja niiden 
olemassaolo tunnustetaan sekä kielen käsitteissä että sukupuoli- 
eron kaksiarvoisuutta legitimoivissa sosiaalisissa rakenteissa. 
Tietty epäjohdonmukaisuus on painanut leimansa myös alun pe- 
rin anarkistisena syntyneeseen seksuaalivähemmistöliikkeeseen. 
Siltä on tullut aikojen saatossa pehmoliike, joka sopeutuu valtakult- 
tuurin arvoihin, matkii sitä ja kieltää jopa oman toimintansa kes- 
keisen taustaehdon: sukupuolieron. Samalla kun seksuaalivähem- 
mistöliikkeeseen yhdistyneet postmodernistiset suunnat ja gueer- 
teoria ovat lakanneet puhumasta myös homo- ja heteroseksuaali- 
suudesta niiden oikeilla nimillä, seksuaalivähemmistöjen vastaiset 
liikkeet ovat onnistuneet tavoitteissaan. Viivytystaktiikoillaan ne 
pystyivät pysäyttämään seksuaalivähemmistöjen kansalaisoikeus- 
kamppailut lähtötasolle, 1960-luvun tilanteeseen. Homot ja lesbot 
ovat olleet huolissaan niin sanotuista pienistä pykälistä, kun vaatia 
olisi voitu paljon enemmän. Oikeuksia luovuttamalla valtakulttuu- 
rit puolestaan ovat vahvistaneet omaa valtaansa. Oikeaoppinen 
anarkisti ei esimerkiksi suostuisi anomaan avio-oikeutta vaan pyr- 
kisi orjanomistusoloista juurensa juontavan avioliittoinstituution 
perinpohjaiseen romuttamiseen. Anarkisti luo itse omat instituuti- 
onsa, jotka jäävät parhaimmillaan kahden ihmisen välisiksi. Ne si- 
vuuttavat yhteiskunnan intervention yksilöiden välisiin suhteisiin. 
Avioliitto solmitaankin yleensä vain taloudellisista tai hallinnolli- 
sista syistä, kun taas rakkaudesta tehdään kokonaan muita asioita. 
Kansainvälisen seksuaalivähemmistöliikkeen pitäisi nyt koota 
voimansa uuden homovaltion perustamiseksi. Tällöin homot olisivat 
itse poliittisen vallan suvereeni lähde eivätkä enää pelkkiä vallan- 
käytön kohteita, jotka pakotetaan anomaan oikeuksia heteroilta 
kuten nykyisin. Se, että homoseksuaaleilla ei ole ollut omaa valtiota 
vaikka monilla etnisillä vähemmistöillä on, johtunee tosiasiasta, 
että seksuaalivähemmistöjen arvomaailma ja elämäntapa eivät ole 
olleet sillä tavoin aggressiivisia kuin valtion perustaminen vaatii. 
Aiempina vuosina heteroseksuaalinen valtakulttuuri piti vähem- 
mistöjen seksuaalienergioita kurissa, ja tukahdutettuina ne herätti- 
vät myös aggressioita. Aggressiot eivät kuitenkaan päässeet kana- 
voitumaan valtion muotoon. Nykyaikana seksuaalivähemmistöt 
ovat toteuttaneet seksuaalisuuttaan peittelemättä ja suoraan. Niin- 
pä seksuaalisten energioiden ei ole tarvinnut kieroutua eikä vää- 
ristyä sellaisiin subliimeihin ja epäadekvaatteihin muotoihin, jotka 
aiheuttaisivat seksuaaliyllykkeiden patoamista tai tarvetta muodos- 
taa aggressiivinen valtio. Tulevaisuuden homovaltion mallina voisi- 
kin olla anarkistinen ja vapaa yhteenliittymä, joka ei perustu hie- 
rarkkisille valta- ja alistussuhteille vaan rinnakkaiseen ja harmoni- 

seen toveruuteen. 

Entä miksi sitten seksuaalisen tasa-arvon toteutuminen olisi 
niin tärkeää, kun suuri osa anarkisteista on pitänyt sitä vain sa- 
manlaisuuden nimissä tapahtuvana massakulttuurin ylistyslaulu- 
na? Miksi tasa-arvo on ymmärretty samanlaisuudeksi? Kysymyksiin 
voidaan vastata, kun huomataan, että tasa-arvon kysymykset on 
omana aikanamme totuttu näkemään vain toiminnallisina, käyt- 
täytymistä koskevina ongelmina. Sen mukaisesti on ajateltu, että 
tasa-arvon toteuttamiseksi kaikkien ihmisten pitää käyttäytyä sa- 
malla tavalla. Juuri tästä syystä esimerkiksi Maon Kiinassa tasa- 
arvo koettiin äärimmäisenä rajoitteena. 1960-luvulta asti demokra- 
tia on vaatinut, että kaikki kansalaiset aloittavat samalta viivalta, 
ja tasa-arvon vaatimus on edellyttänyt heidän kaikkien päätyvän 
samalle viivalle. Tasa-arvo ei ole ollut lähtökohta, vaan se on nähty 
lopputuloksena. Tasa-arvon erottamiseksi samanlaisuuden vaati- 
muksista tasa-arvo tulisi nähdä ei-toiminnallisena filosofisena ole- 
muskysymyksenä ja lähtökohtana, eli mahdollisuuksien tasa-arvona. 

Tasa-arvon pitäisi siis vallita jo alussa eikä vain lopussa. Jos 
tasa-arvoa pidetään lähtökohtana eikä tavoitteena, vältytään hel- 
pommin sentapaiselta tasa-arvon käsittämiseltä, joka perustuu 
yhdenmukaistamisen ja samanlaistamisen ihanteisiin. Tällöin 
demokratia puolestaan ei ole lähtökohta vaan lopputulos: se on seu- 
raus erilaisuutta vahvistavasta tasa-arvokäsityksestä. Vapauden ja 
tasa-arvon kesken puolestaan vain tasa-arvolle sen ennalta-annetta- 
vuus voi olla hyväksi, kun taas vapauteen ”luovutettu” ominais- 
luonne vaikuttaa kuihduttavasti. Ihmisethän eivät ole lähtökohtai- 
sesti kovin vapaita, mutta vapaus on ihanne, jota kohti voidaan 
kulkea. Koska tasa-arvon päämäärä puolestaan vaikuttaa yhden- 
mukaistavasti, sitä ei tule pitää tavoitteena vaan lähtökohtana. Siis: 
tasa-arvo lähtökohdaksi ja vapaus sekä demokratia päämääräksi! 

Seksuaalisten tasa-arvopyrkimysten naurettavuus perustuu ny- 
kyään siihen, että politiikan ja seksin menettelytavat ovat aina jul- 
massa ristiriidassa. Politiikka perustuu sovitteluun ja kompromis- 
seihin, kun taas rakkauden alueella tinkiminen vaikuttaa kuoletta- 
vasti. Mutta heteroseksuaalisen valtakulttuurin sisällä politiikka ja 
seksi ovat voineet myös hyödyttää toisiaan, kun poliitikot ovat 
keränneet ääniä ketunhäntä kainalossaan. Onhan parlamenttiinkin 
menty ryntäät rytkyen, kuten italialaisen Cicciolinan tapaus osoit- 
taa, ja myös Suomessa on kulttuuriministeriksi nimitetty entinen 
missi. 

Politiikan ja seksuaalielämän suhteista irtoaa anekdootteja mo- 
nen juorun aiheeksi. Esimerkiksi venäläinen seksianarkisti Alek- 
sandra Kollontai (1872—1952) — tuo Moskovan ja Tukholman ”Hertta 

Kuusinen” ja sodan ajan suurlähettiläs — oli syntyperältään puoliksi 
suomalainen. Hänen ajatuksensa ihmisen seksuaalisuudesta olivat 
yhtä suoraviivaisia ja liioittelevia kuin hänen ehdotuksensa Suomen 
ja Neuvostoliiton välisen rauhan aikaansaamiseksi. Epärealistisuu- 
destaan huolimatta hänen vapaan rakkauden ihanteisiinsa liittyy 
suhdetoimintanaiselle ominaista vilpittömyyttä, vaikka ne aiheutti- 
vatkin pahennusta lännessä, ja idässä niitä pidettiin ”epäsosialisti- 
sina”. Kirjoituksessaan ”Tietä siivekkäälle Erokselle” (Dorogu kryla- 
tomu Erosu) vuodelta 1923 Kollontai julisti, että sukupuoliaktin 
olisi tapahduttava työn lomassa, jotta se voisi tyydyttää molempien 
osapuolten seksuaaliset tarpeet mahdollisimman nopeasti eivätkä 
ne eivät häiritsisi pääasiaa: työtä vallankumouksen hyväksi. Tästä 
hän johteli kuuluisan opinkappaleensa, jonka mukaan seksuaalisen 
aktin tuli olla kuin vesilasin kulauttaisi.153 

Vesilasi ja sen eri käyttötavat sopivat mainiosti kuvaamaan sitä, 
miten monella tavalla ihmisen seksuaalinen energia voidaan kana- 
voida. Myös Michel Foucault korosti Seksuaalisuuden historiansa 
osassa Nautintojen käyttö (L'usage des plaisirs, 1984), kuinka suku- 
puolinen mielihyvän kokemus on historian aikana palvellut erilaisia 
poliittisia ja inhimillisiä tarkoituksia.154 Heteroseksuaalisessa valta- 
kulttuurissa sukupuolisuus on ollut alistettuna käytännöllisille 
intresseille, kuten lajinsäilytykselle ja lisääntymiselle, kun taas an- 
tiikin Kreikan homoeroottisessa kulttuurissa seksuaalinen nautinto 
oli ylevöitetty ensisijaisesti filosofisiin päämääriin. Vastaavalla ta- 
voin myös V. I. Lenin havainnollisti asioiden ja esineiden eri käyttö- 
tarkoituksia esimerkillään juomalasista, jota voidaan hyödyntää 
usealla eri tavalla. Se voidaan nähdä esimerkiksi lasisena lieriönä, 
josta juodaan, tai heittoaseena, joka viskataan vihatun ihmisen pe- 
rään. Sitä voi käyttää painimena, taide-esineenä tai paikkana, jossa 
pidetään talteen pyydystettyä perhosta.15 Juuri tähän ajatukseen 
viitaten myöhempi neuvostopsykologi P. J. Galperin sovelsi saksa- 
laisilta fenomenologeilta lainaamaansa ”tematisoimisen” ajatusta 
havainnollistaakseen tieteen tehtäviä eri käyttötarkoitusten asetta- 
misessa: 


Lasi heittoesineenä on ballistiikan tutkimuskohde, pyydystetyn 
perhosen paikkana etnologian varustukseen kuuluva, taide-esinee- 
nä käsityötaiteen tutkimuskohde, juomavälineenä kotitalousesine 
jne.156 


Samantyyppistä ajatuskulkua seuraten myös ihmisen seksuaalisuus 


on tematisoitu historian saatossa eri tavoin ja erilaisia päämääriä 
varten. Kehittipä 1800-luvun filosofia aivan erityisen ”seksuaalisuu- 

den tieteen”, scientia sexualiksen, jonka tehtävänä oli luokitella 
ihmisen seksuaalisuus eri sektoreihin tiettyjä käyttötarkoituksia 
varten. Samalla se leimasi yhteiskunnan kannalta tarpeettomalta 
näyttävän käyttäytymisen rikokseksi tai sairaudeksi. Mutta vain 
harvoin ihmisen seksuaalisuus on pystytty näkemään vailla yhteis- 
kunnan säätämiä tarkoituksia, anarkistisesti: pelkkänä johdatukse- 
na olemisen ihanuuteen. Juuri tämä tekee anarkismista kullanar- 
voista seksuaalisen vapauden, nautinnon ja irti päästämisen tavoit- 
telussa. 

Makuja on viisi, mutta niiden sekoitukset 
ovat niin moninaisia, ettei niitä voi maistaa. 


Sun Tzu!57 


8. Kun anarkistit poikkeavat — 
Yhteenvetoa 


J o tämän teoksen alussa totesin, että anarkismin olemus vaivoin 
valkenee ulkokohtaisen luokittelun kautta, ilman henkilökoh- 
taista omaksuntaa. Anarkismin luonne on velvoittava. Anarkismia 
voikin ymmärtää parhaiten ”sisältäpäin”: olemalla anarkisti. Anar- 
kistien mielestä anarkismin todellinen ymmärtäminen myös riittää 
tekemään jokaisesta ihmisestä anarkistin. Niin selvästi anarkistiset 
ajattelijat ovat vuosisatojen saatossa luottaneet julkisen järjen käy- 
tön voimaan. 

Vaikka luokitteleminen ja ulkokohtainen vertailu eivät olekaan 
anarkistisen asenteen mukaisia eivätkä tarjoa kaikkein luontevim- 
pia lähestymiskulmia anarkismiin, myös vertaileminen saattaa olla 
tarpeellista johtopäätösten tekemiseksi. Anarkismin alkuperäisen 
idean mukaista onkin tehdä silloin tällöin poikkeus. Edellisissä lu- 
vuissa käsitteli mme muun muassa sosialistisia ja liberalistisia anar- 
kismin muotoja ja niiden suhdetta politiikkaan. Niinpä luonteva 
aika poikkeuksen tekemiselle on nyt. Minkälaisia nämä aatesuun- 
nat ovat toisiinsa nähden? Mitä annettavaa niillä voi olla nykyajan 
yhteiskuntateorioille ja poliittiselle filosofialle? Mikä niiden jou- 
kosta selviytyy kenties voitolle, vai onko yksikään ylitse muiden? 
Ennen siirtymistä tieteellisten ja tiedepoliittisten anarkismimuo- 
tojen pariin luomme yhteenvedonomaisen katsauksen siihen, mihin 
anarkososialististen ja anarkokapitalististen ajatussuuntien kesken 
on tultu. 


Valtion aggressiivinen olemus ja kapitalismin separaattori 
Anarkististen ajatussuuntien yhteisenä nimittäjänä on ollut vältte- 
levä ja jopa torjuva suhde valtioon, haaveellinen ja utopistinen rak- 


kaus vapautta kohtaan sekä vaihteleva mutta kriittinen suhde yksi- 
tyisomaisuuteen. Nämä puheenaiheet ovat luonnollisesti kaiken 

filosofian keskeisaiheita. Anarkistit eivät kuitenkaan pidä omia 
yhteiskuntakäsityksiään poliittisina teorioina saati että he tunnus- 
taisivat niiden olevan pelkkiä ihanteita. Anarkisteille utopiat edus- 
tavat realismia. Tämän uskon ja luottamuksen kautta osa anar- 
kistien utopioista on voinut muuttua myös todeksi, aivan kuten kävi 
valistukseen liittyneille toiveille. Anarkististen ajatussuuntien tark- 
ka määritteleminen on turhaa — paitsi näkökulman ulkokohtaisuu- 
den vuoksi — myös siksi, että anarkistinen ajattelu muodostaa niin 
monenkirjavan tilkkutäkin, ettei sitä voida määritellä tyhjentävästi 
eikä toisten käsitteiden avulla. Nämä kun olisi jälleen määriteltävä 
ja niin edelleen. Mutta juuri suhtautumisessa valtioon, vapauteen ja 
omistamiseen anarkistien keskinäiset erot piirtyvät parhaiten esiin. 
Valtio on anarkisteille aggression ilmaus. Aggression käsite on 
tällöin ymmärretty laajasti, yksilöiden vapautta ja tahtoa rajoitta- 
vaksi vihamielisyydeksi, eikä sillä tarkoiteta kenenkään yksityisen 
ihmisen tunnetilaa. Valtio välittää ja suodattaa ihmisten aggressioi- 
ta ja toimii toisaalta niiden lähteenä. Valtiota voidaan sanoa aggres- 
sioiden syyksi, ilmaukseksi ja pysyttäjäksi, kuten ajatteli jo Mihail 
Bakunin.158 Valtion keinoja ilmaista itseään ovat pakottaminen, 
vilppi ja väkivalta. Valtio patistelee, vaatii, velvoittaa ja rankaisee. 
Se nojaa usein demokratian näennäisyyteen. Ja ylivoimaisesti tuo- 
mittavinta valtioiden olemassaolossa ovat niiden mahdollistamat so- 
dat. Mutta juuri suhtautumisesta valtioon alkavat myös anarkistien 
omat erimielisyydet. Sattuvasti onkin sanottu, että ihmiskunnalle 
on paljon helpompaa joutua riitaan rauhasta kuin rauhaan riidasta. 
Moderneja anarkismin muotoja ei olisi olemassa ilman kapitalis- 
tista valtiota. Anarkistien suhtautuminen valtioon on ollut suhtau- 
tumista nimenomaan kapitalismiin, ja juuri tässä anarkistien tiet 
eroavat ja kulkevat ristiin. Kapitalismi on ymmärretty historian 
kuluessa kahdella eri tavalla. Tätä erottelua seuraten kapitalismia 
voidaan sanoa ”anarkismin separaattoriksi”. Ensimmäisen käsitys- 
kannan mukaan kapitalismi on vapaata markkinataloutta, jossa 
markkinavoimat määräävät. Tämä edustaa kapitalismin taloustie- 
teellistä tarkastelutapaa. Toisen käsityskannan mukaan kapitalis- 
min olemus pohjautuu yhteiskunnan luokkaluonteeseen. Kun omai- 
suus on jakautunut eri tavoin, ovat syntyneet sosiaaliluokat, ja tätä 
kapitalismin tarkastelutapaa voidaan luonnehtia sosiologiseksi. 
Anarkismi, joka sitoutuu taloustieteelliseen kapitalismin käsittä- 
mistapaan, pitää vapautta ja markkinataloutta yhteenkuuluvina. 
Anarkismin vapausihanne toteutuu pääoman, työn ja rahan va- 
paissa vaihtosuhteissa. Koska valtio ei milloinkaan noudata pelkäs- 
tään niitä vaan pyrkii myös rajoittamaan taloudellisia toimijoita ja 
hyötymään taloudellisen vaihdon suhteista verottamalla, on valtio- 

kapitalismi pohjimmiltaan mahdoton käsite. Juuri tähän näkemyk- 
seen nojautuen ovat syntyneet liberalistiset oikeistoanarkismin 
muodot, joita kutsutaan nykyään anarkokapitalistisiksi. Anarko- 
kapitalistien mukaan valtio ei voi olla kapitalistinen, vaan kapita- 
lismi toteutuu aina valtiosta riippumatta. 

Sen sijaan sosiologiselle kapitalismin käsittämistavalle on tyy- 
pillinen näkemys, että kapitalismia ei voida lainkaan ymmärtää 
ilman valtiovallan tunnustamista. Valtio nimittäin valvoo, rajoittaa 
ja joskus jopa tukee kapitalismin toteutumista. Tätä katsantokan- 
taa edustavien sosialististen anarkistien mielestä valtio on kapita- 
lismin takuumies, kun taas oikeistoanarkistien mielestä valtio vain 
haittaa kapitalismin toteutumista puhtaana. Yhtä kaikki, sekä so- 
sialistiset anarkistit että oikeistoanarkistit vihaavat valtiota, kum- 
matkin omista syistään. Vasemmistolaisten anarkistien mukaan 
valtio muodostaa kapitalismin tärkeän ennakkoehdon, kun taas oi- 
keistoanarkistien käsityksen mukaan valtio jarruttaa siirtymistä 
vapaaseen talousjärjestelmään ja vaihtoon. Pahimmillaan (tai par- 
haimmillaankin) valtio on molemmille vain ”uhkapeliä ja viinan- 
myyntiä harjoittava virastosakki”. 

Yleiskatsauksen laatimista nykyanarkismin lajeista helpottaa 
nyt se, että anarkistinen liikehdintä on jakautunut kahtia edellä 
kuvatulla tavalla. Sen toisen puolen muodostavat sosialistiset ja 
kommunistiset anarkistit ja toisen liberaalit anarkokapitalistit. 
Syvennymme aluksi ensin mainittuun ryhmään. 


Sosialististen anarkistien kirjavuus 


Sosialististen anarkistien joukossa utopistisinta ajattelua edustivat 
anarkokommunistit. Heihin lukeutui muiden muassa jo toisessa lu- 
vussa mainittu Pjotr Kropotkin kannattajineen. Heidän ruhtinaalli- 
sena tavoitteenaan oli vapauttaa ihmiskunta paitsi valtion ja poli- 
tiikan, myös talouden laeista. He vastustivat vaihtoa, rahaa, yksi- 
tyisomaisuutta ja jopa palkkoja. Tässä mielessä on ymmärrettävää, 
miksi he vastustivat myös Venäjälle luotua kommunistista valtiojär- 
jestelmää, vaikka kommunistisen yhteiselämän ihanne oli heidän- 
kin haaveidensa päämääränä. Anarkokommunistien ajattelu poik- 
kesi idealistisessa ehdottomuudessaan sosialistisen ja kommunisti- 
sen politiikan käytännöistä, mutta se vastasi monin tavoin Karl 
Marxin alkuperäisiä kaavailuja kommunistisen yhteisön luonteesta. 
Anarkokommunistien katsantokanta kiteytyy toteamuksessa ”Jo- 
kaiselta kykyjensä mukaan, jokaiselle tarpeidensa mukaan”. Sen 
sijaan kapitalismissa työntekijöiden on joko hyväksyttävä työnanta- 

jien ehdot tai kuoltava nälkään. Vaikka anarkokommunistit eivät 
naturalisteja olleetkaan, heidänkin ajatustensa keskellä hämmentä- 
vää on edelleen se orgaaninen tosiasia, että todella elämme. 

Ihmisen elämä ei näytäkään riippuvan vain hänen omista pon- 
nistuksistaan vaan suureksi osaksi myös hänen suhteistaan toisiin 
ihmisiin. Kun elämä itse on mahdollista myös pedon luonteestaan 
luopuneelle ja itsesäilytysvieteistään sivistyneelle ihmiselle, täytyy 
ihmisyhteisön olemukseen sisältyä sellaisia luovuttamattomia ja 
luonnonoikeudellisia piirteitä, jotka pitävät ihmisen hengissä. Niitä 
edustavat erilaiset humanistiset valistusaatteet, joiden vaikutusta 
Kropotkin korosti omassa korkealentoisuudessaan. 

Sen sijaan anarkokollektivistit eivät olleet yhtä idealistisia ei- 
vätkä myöskään yhtä dogmaattisia kuin anarkokommunistit. Anar- 
kokollektivisteihin voidaan lukea esimerkiksi Mihail Bakunin. He 
hyväksyivät vapaan vaihdon ja yksityisomaisuuden, ja palkkaa he 
suorastaan vaativat. Kollektivistista tuotantojärjestelmää he pitivät 
kerta kaikkiaan niin tehokkaana, että se itsestään johtaisi koko 
hintajärjestelmän ja kapitalismin kumoutumiseen. ”Jokaiselta kei- 
nojensa mukaan, jokaiselle tekojensa mukaan” on sanonta, joka lei- 
maa anarkokollektivistien ihanteita. Myöskään sosialismi ja kom- 
munismi eivät olleet anarkokollektivisteille päämääriä sinänsä 
vaan pelkkiä välineitä tai keinoja paremman yhteiskunnan saavut- 
tamiseen. 

Anarkosyndikalisteiksi puolestaan sanotaan tuotantovälineiden 
järjestöpohjaiseen omistamiseen tähtääviä anarkisteja. He eivät 
kannattaneet kaikkien tuotantovälineiden kollektiivista omistamis- 
ta mutta kylläkin sitä, että työntekijät omistavat osuuksia oman 
kaksoisroolissa: sekä oman tuotannonalansa työntekijänä että yrit- 
täjänä. Anarkosyndikalisteja voitaisiin pitää osuustoiminta-aatteen 
edelläkävijöinä, mutta osuusmeijeritoiminnan maitopartaisesta vi- 
attomuudesta heitä erottaa yleislakkojen ja väkivaltaisen vallan- 
kumouksen vaatimus, joka saattoi heidän kaavailunsa lähemmäksi 
osuusteurastamon ideaa. 

Anarkististen mutualistien ajattelu puolestaan poikkeaa anarko- 
syndikalisteista siinä, että he hyväksyivät tuotantovälineiden laajan 
yksityisomistuksen. Sen he katsoivat tukevan vapaata vaihtoa ja 
heikentävän aggressiivisen valtion valtaa. Vapaus vaihtaa, tuottaa 
ja myydä toteutuu heidän mukaansa parhaiten, kun itsenäiset tuot- 
tajat sopivat keskenään vaihdon ehdoista. Mutualistien mielestä 
yksityisten sopimusten pitäisi korvata valtioiden lait. Mutualistit 
eivät suhtautuneet kapitalismiin ehdottoman torjuvasti, vaan hei- 
dän kritiikkinsä kohdistui lähinnä massakulttuuria ja industrialis- 


161 


mia vastaan. Tunnetuimpia mutualisteja oli Pierre-Joseph Proud- 
hon, jonka vaikutuksesta kommunististen anarkistien ajatukset al- 
koivat muistuttaa sosialistisia ja jopa kansankapitalistisia suuntia. 
Yksityisillä sopimuksilla tulee olla tällöin ehdottoman velvoittava 
luonne, ja tämä ajatussuunta toimiikin vain, mikäli vilppiä ei esiin- 
ny. Pitäessään kaikkea omistamista varkautena Proudhon tuli saat- 
taneeksi myös vilpittömyyden vaatimuksen outoon valoon. Toisena 
ongelmana mutualistien ajattelussa on, että sopimusten noudatta- 
minen vaatii valtiovallan väliintuloa ja valvontaa. 

Nykyajan vasemmistoanarkistit ovat hylänneet suuren osan 
kommunismin ja sosialismin periaatteista ja hakeutuneet erilaisiin 
vaihtoehtoliikkeisiin. Myös Suomessa anarkistit yhdistettiin alun 
perin vain punamustiin väreihin. Vaikuttavin osa vasemmiston 
anarkistisesta liikehdinnästä toteutuu nykyään vaihtoehto- ja vas- 
takulttuureissa. Yleistä yksilöllistymiskehitystä seuraten maassam- 
me toiminut Suomen Anarkosyndikalistinen Liitto vaihtoi nimensä 
vuonna 1992 Suomen Anarkistiliitoksi. Jäseniä järjestöllä on ollut 
enimmillään noin kolmesataa, vaikka kannattajia on saattanut olla 
paljon enemmän. Anarkokapitalisteja liike ei ole kelpuuttanut rivei- 
hinsä. 

Eurooppalaisessa nykyanarkismissa on tähdennetty jo aiemmin 
mainitsemaani jakoa anarkismiin ja anarkiaan. Postmodernin filo- 
sofian vaikutuksesta monet nykyiset vasemmistoanarkistit ovat väl- 
telleet ismiytymistä, ja mieluiten he ovat kutsuneet toimintaansa 
vain jälkianarkistiseksi. Jälkianarkismin (post-anarchism) käsit- 
teen otti käyttöön australialainen filosofi Saul Newman (s. 1972) te- 
oksessaan From Bakunin to Lacan — Anti-Authoritarianism and the 
Dislocation of Power (2001). Jälkianarkismille on ominaista paitsi 
kommunismin hylkääminen, myös halu nähdä niin liberaalien kuin 
sosiaalidemokraattienkin yli. Jälkianarkistit ovat paenneet ideologi- 
oita ylipäänsä, ja heidän ajattelussaan esiintyy yhtymäkohtia 1960- 
luvun eksistenssifilosofiseen ja situationalistiseen yhteiskuntateori- 
aan. Käsite 'jälkianarkism? viittaakin nykyään teoreettiseen syntee- 
siin, joka koostuu klassisesta anarkismista ja niin sanotusta jälki- 
strukturalismista. Sen edustajia puolestaan olivat muiden muassa 
Gilles Deleuze (1925—1995) ja Felix Guattari (1930-1992). Deleuzen 
mukaan vallankumouksia ei pitäisi käsittää vain joukkoliikkeiksi, 
vaan myös yksilöt voivat tehdä omilla valinnoillaan pienimuotoisia 
vallankumouksia. Tämä hänen optimisminsa ei kuitenkaan estänyt 
häntä päättämästä päiviään oman kätensä kautta. 

Nykyajan vaikuttavimpia vasemmistoanarkisteja ovat vuonna 
1959 syntynyt ranskalainen filosofi Michel Onfray, jonka teoksia on 
myyty runsaina painoksina, sekä New Yorkissa asuva intellektuelli 

Bob Black (s. 1951). Viimeksi mainittu tunnetaan muun muassa es- 
seestään The Abolition of Work (1986) sekä teoksestaan Anarchy 
After Leftism (1997).159 Juristina toimivan Blackin käsitys yhteis- 
kunnasta on tummasävyinen, eikä hän näe toivoa myöskään nyky- 
anarkistien hankkeissa. Hänen viimeaikaiset kannanottonsa ovat 
johtaneet häntä kiistoihin varsinaisina anarkisteina pidettyjen ta- 
hojen kanssa. Bob Blackin mukaan jopa aikakauslehti Cosmopolita- 
nin sivuilla on helpompi esittää julkaisuun itseensä kohdistuvaa 
kritiikkiä kuin anarkistilehtien palstoilla. Hänen mukaansa anar- 
kismi on kunnon asia, mutta marxismista puhdistettuna. 


Anarkokapitalistien ja libertaristien kriittisyys 


Sosiologista ja taloustieteellistä kapitalismin käsittämistapaa vas- 
taava jako toistuu nykyään anarkismin erottautumisessa kollekti- 
vistiseen ja individualistiseen anarkismiin. Edellä selitetyt kollek- 
tivistisen anarkismin muodot ovat olleet ominaisia nimenomaan eu- 
rooppalaiselle anarkismille, kun taas yksilöllisyyteen nojautuva 
anarkismi on leimallista amerikkalaiselle ajatteluperinteelle. Syyt 
tähän jakautumiseen ovat historiallisia. Euroopassa vaikuttivat pit- 
kään kuningasvalta ja feodalismi, joiden pohjalta vaadittiin demo- 
kratiaa. Sen sijaan amerikkalainen anarkismi on ammentanut voi- 
mansa emersonilaisesta self-made-manin eetoksesta, johon nojau- 
tuen on vaadittu laajempaa autonomiaa eli itsehallintoa. Näennäi- 
sestä ristiriidattomuudestaan huolimatta nämä ajatussuunnat eivät 
sovi kovin hyvin yhteen, vaikka retorisesti voitaisiin väittää, ettei 
anarkososialisteilla ja anarkokapitalisteilla ole mitään eroa. Jos 
kerran ei ole mitään julkista moraalia, lakia eikä valtiota valvo- 
massa vallan käyttöä, kaikki mitä jää jäljelle, ovat yksityisten ih- 
misten ajatukset ja teot. Ja mikäli kysyttäisiin, mihin elämänmuo- 
toihin ihmiset asettuisivat ilman valtiota, anarkokapitalismilla olisi 
etulyöntiasema, koska juuri se muistuttaa nykyvaltioita eniten. 
Anarkokapitalistiset suunnat rakentuvatkin nykyään yksilölli- 
syyden ja itsenäisyyden perustalle. Myös niille valtio on ikuinen vit- 
saus, mutta toisessa merkityksessä kuin sosialisteille. Oikeistolaisia 
anarkisteja on erottanut sosialisteista se, että oikeistoanarkistit hy- 
väksyvät yhteiskunnan konventiot. Laitosten, lakien ja vakiintunei- 
den käytäntöjen hyväksymiseen liittyy sitoutuminen luonnonoikeu- 
delliseen ajatteluun. Luonnonoikeudella tarkoitetaan käsitystä, että 
ihmisellä on luovuttamaton oikeus muun muassa elämään, vapau- 
teen ja omistamiseen. Anarkokapitalistien suosima utilitarismi puo- 
lestaan ei ole tavoiteutilitarismia vaan sääntöutilitarismia. Niinpä 

myöskään anarkokapitalisteille sen omat hyötyyn tähtäävät opit ei- 
vät olleet päämääriä sinänsä vaan pelkkiä välineitä. Samaan ase- 
maan heidän ajattelussaan asettuivat utilitarismin aateveljet, empi- 
rismi ja liberalismi. 

Anarkokapitalistien esittämä kommunisnmikritiikki kiteytyi kah- 
dessa väitteessä. Ensinnäkin, ilman vapaata hinta- ja talousjärjes- 
telmää ihmisen on mahdotonta tietää, toimiiko hän järkiperäisesti. 
Jos ei ole tietoa vaihtoehdoista, ei ole vapauttakaan. Toiseksi, jos ei 
ole vapaita markkinoita, valta luiskahtaa helposti poliitikoille. Tä- 
mä on kielteisempää kuin kapitalismin yksinvalta, sillä politiikassa 
ratkaisuja tuotetaan enemmistöpäätöksillä, joihin yksilöiden on 
alistuttava. Sen sijaan kapitalismissa yksilöille jää aina jonkin ver- 
ran liikkumatilaa valintoja tekevinä kuluttajina. Kapitalistiseen 
järjestelmään liittyvän vapaan vaihdon lisäksi myös markkinatalou- 
delle ominainen moniarvoisuus tukee demokratiaa, kun taas kollek- 
tivismissa yksilön vapaus heikkenee. Niinpä onkin epäjohdonmu- 
kaista puhua ”vapaudesta kollektivismissa”. 

Suhtautumisessaan valtion tarpeellisuuteen anarkokapitalistiset 
suunnat jakautuvat nyt minimalistiseen anarkismiin ja ultra-anar- 
kismiin. Minimalistianarkistien mukaan aggression uhkaa rajoite- 
taan supistamalla valtion sosiaalinen holhous ja byrokratia mini- 
miinsä, kun taas ultra-anarkistien mielestä ainoa hyvä valtio on 
kuollut valtio. 


Ultra-anarkismia kiteytettynä 


Ultra-anarkisteille valtio on iso musta pilvi, josta sataa räntää, ra- 
keita, sohjoa ja salamoita. Valtio on monopolisoinut aggression. Ih- 
misten on vaikea vastustaa tarttumista valtion tarjoamaan aggres- 
siomahdollisuuteen, sillä vastikkeeksi valtio myöntää sen piirissä 
oleville yksilöille suojelua ja työpaikkoja. Selvimmin tämä näkyy 
armeijan levittäytymisenä kansalaisyhteiskuntaan, jossa jokainen 
yksilö nähdään sotilaana tai itsensä puolustajana. Samaan tapaan 
myös ne ihmiset, jotka toimivat valtiollisen byrokratian palveluk- 
sessa, joutuvat rankaisemaan ja patistelemaan toisia kansalaisia. 
Tämä tuottaa heille itselleen neurooseja ja ristiriitoja, mistä seu- 
raa, ettei valtioon samastuminen ole kenellekään hyväksi. Ultra- 
anarkistien mielestä pakkovallalla tehostettu hallitusvalta on vain 
yksi orjuutuksen muoto, ja puheet ”rajoitetusta hallitusvallasta” 
tekevät kannattajansa yhtä naurunalaisiksi kuin puheet ”rajoite- 
tusta orjuudesta”. Niiden sijaan ultra-anarkistit vannovatkin spon- 
taaniuden nimiin. 

Ultra-anarkistien keskeisimpiä teoreetikoita on vuonna 1947 
syntynyt ja 2004 kuollut Samuel E. Konkin III. Teoksessaan New 
Libertarian Manifesto (1983) hän on esittänyt ultra-anarkistien oh- 
jelman. Kirjansa järjestelmällisesti otsikoiduissa kappaleissa hän 
luonnehtii ultra-anarkismia muun muassa näin: ”valtiojohtoisuus 
(statism) on olosuhteemme, agorismi (agorism) on tavoitteemme, 
vastatalous (counter-economics) on keinomme, vallankumous (revo- 
lution) on strategiamme ja toiminta (action) on taktiikkamme”. 

Keskeisin Konkinin käsitteistä on 'agorismfi. Se juontuu kreikan 
kielen toria tarkoittavasta sanasta agora ja viittaa avoimeen mark- 
kinapaikkaan, jossa ihmiset voivat vapaasti ostaa, myydä, keskus- 
tella ja vaihtaa mielipiteitä sekä omaisuutta. Tämä herättää hel- 
posti kysymyksen, aikoiko Konkin tehdä meistä kaikista torimyyjiä, 
kulkureita tai kaupustelijoita. Perimmältään tästä ei ole kysymys. 
Agorismi on vertauskuva, jolla Konkin tähdentää vapaaehtoisuuden 
merkitystä. Esimerkiksi kelpaa vaikka tiede: tieteen suuret inno- 
vaatiot ja tekniikan kukkea kehitys ovat seurausta spontaaneista 
keksinnöistä ja vapaasta tiedonkulusta. Yksityinen yritteliäisyys ja 
riskinotto ovat saattaneet tukea tieteen kehitystä jopa paremmin 
kuin sen omat kollektiiviset instituutiot. 

Toinen keskeinen Konkinin keksimä uudissana on ”vastatalous”. 
Se on antiteesi marxilaiselle käsitykselle vallankumouksen välttä- 
mättömyydestä. Konkinin mukaan historiankulku on seuraava. 
Kommunististen maiden kurjuus johtuu siitä, että agorismi eli va- 
paa vaihto on kielletty. Aikaa myöten käy kuitenkin niin, että ihmi- 
set alkavat ymmärtää agorismia. Valtiojohtoisuuden ongelmat pul- 
pahtelevat pintaan, ja ihmisten havaitaan kaipaavan kapitalismia. 
Lopulta keskusjohtoinen valtio ajautuu kriisiin ja romahtaa, jolloin 
ihmisten enemmistön luottamus markkinavoimiin vahvistuu ja val- 
tiosta riippuvainen vähemmistö kukistuu. Seuraa siis vallanku- 
mous, jonka tuloksena on kapitalismin ihanuus. Ja juuri näinhän 
Euroopan sosialistisissa maissa kävikin noin vuosikymmen Konki- 
nin teoksen ilmestymisen jälkeen. 

”Vastatalous” on siis suunnitelmatalouden kapitalistinen vasta- 
voima. Käyttäessään vallankumouksesta ”strategian” nimeä ja luon- 
nehtiessaan toimintaansa ”taktiikaksi” Konkin näyttää seurailevan 
Carl von Clausewitzin klassista jaottelua, jonka mukaan taktiikka 
on oppia siitä, kuinka sotakoneistoa käytetään taistelussa, kun taas 
strategia on oppia joukkojen johtamisesta niin, että toiminnan ta- 
voite saavutetaan.!60 Ultra-anarkistien ajattelu on erittäin prag- 
maattista myös muilta osin. Se on kokeilua ja testaamista, mutta 
myös luottamista huomiseen, tosin eilisen nojalla. Ultra-anarkistien 
empiiristä viisautta edustaa havainto, että poliittinen vapaus on 

aina ollut valtiojohtoisuutta hyödyllisempää. Kyseenalaisinta hei- 
dän ajattelussaan on käsitys, että turvallisuus, järjestys, oikeuden- 
käyttö ja maantiet pitäisi tuottaa ja luoda yksityisin voimin. Ultra- 
anarkistit veistävät valtiosta myös melkoisen pellen väittäessään, 
että tosiasiassa valtiot toimivat rikollisten lailla. Erona on, että sii- 
nä missä yksityinen varas tekee työnsä häpeillen ja pakotettuna, 
valtiot anastavat omaisuutta pakolla ja tekevät verojen kiertäjästä 
rikollisen. Mutta väkivaltaan ultra-anarkisti itse ei turvaudu edes 
vallankumouksen hetkellä, vakuuttaa Konkin.161 

Nykyisen ultra-anarkismin tärkeimpiä periaatteita on non- 
aggressioperiaate, joka kieltää väkivallan käytön muutoin kuin 
itsen puolustamiseen. Lisäksi väkivaltaa on lupa käyttää vielä suu- 
remman väkivallan estämiseen, esimerkiksi diktaattorin syrjäyttä- 
miseen. Kyseenalaista tällaisessa ajattelussa on, minkälainen toi- 
minta voidaan tulkita itsepuolustusta vaativaksi aggressioksi, kun 
suuri osa sodan aloittajistakin väittää usein vain puolustavansa 
oikeuksiaan. 


Minanarkismia pähkinänkuoressa 


Ultra-anarkistien aggressionvastaisuuden taustalta voidaan erottaa 
myös paljon ultra-anarkistien omaa aggressiota. Nykyjärjestelmissä 
yksilöiden onkin tukahdutettava aggressionsa tai valtio tekee sen 
heidän puolestaan. Minimalistiset anarkistit eli minarkistit eroavat 
ultra-anarkisteista siinä, että he hyväksyvät valtion välttämättö- 
mänä pahana, joka voi estää yksilöiden välisten vihamielisyyksien 
kärjistymisen. Valtio on siis hyödyllisimmillään tarkasti rajattuna, 
eikä sitä voida pitää vain aggressioiden tuloksena tai mahdollista- 
jana vaan myös niiden torjujana ja hillitsijänä. Vaikka valtio olisi 
johdettu suoraan talouden ilmiöistä, kuten nykyinen Euroopan uni- 
oni, se esiintyy anarkokapitalistien mielestä rikkurina eikä toimi 
täysin markkinoiden lakien mukaan. Silti se onnistuu heidän mie- 
lestään tehtävissään jotenkuten. 

Minimalistisen anarkokapitalismin juuret juontavat keskiajan ja 
uuden ajan taitteeseen. Ranskalainen Etienne de la Bo&tie (1530— 
1563) luonnosteli vuosina 1552—1553 teoksen, joka The Discourse on 
Voluntary Servitude -nimisenä puhutteli myöhemmin yhdysvalta- 
laisia Albert Jay Nockia (1870-1945) ja Murray N. Rothbardia 
(1926—1995). Heistä ensin mainittu julkaisi vuonna 1935 paljon 
puhuvan kirjan Our Enemy, the State, kun taas jälkimmäisen laa- 
jasta tuotannosta keskeisimmäksi muodostui vuonna 1962 ilmesty- 
nyt kaksiosainen Man, Economy and State. Uudella ajalla modernit 

kansallisvaltiot kamppailivat vielä synnytystuskissaan. Keskiajan 
loppuun asti Euroopassa oli eletty Rooman valtakunnan hajoamisen 
jälkeisessä kaupunkivaltioiden, ruhtinaskuntien ja kuningashuonei- 
den feodaalijärjestelmässä. Siksi ei olekaan ihme, että minanarkis- 
tit ovat velkaa nykyaikaisten valtioiden taustateoreetikoille, kuten 
juuri de la Boö6tielle. Heidän vaikutuksestaan alkeelliset valtiohah- 
motelmat alkoivat piirtyä paperille. 

Minanarkismin tärkeimpänä edustajana pidetään Harvardin 
yliopistossa vaikuttanutta poliittisen filosofian professoria, Robert 
Nozickia (1938—2002). Hän luonnehti omaa ajatteluaan liberta- 
rismiksi erotuksena klassisesta englantilaisesta liberalismista ja 
niitä molempia väkevämmästä anarkokapitalismista.162 Nozick oli 
syntynyt köyhään New Yorkissa asuvaan venäjänjuutalaiseen siir- 
tolaisperheeseen. Valmistuessaan Columbia Collegesta hän oli liit- 
tynyt sosialistisiin opiskelijoihin, mutta väitellessään tohtoriksi 
Princetonin yliopistossa vuonna 1963 hän oli jo vaihtanut katsanto- 
kantansa liberalistiseksi. Hänen vuonna 1974 julkaisemansa teos 
Anarchy, State and Utopia voitti Yhdysvaltojen kansallisen kirja- 
palkinnon, ja hänen voidaan katsoa pohjustaneen tietä myös kon- 
servatiivien uudelle esiinnousulle politiikassa. 

Nozick kirjoitti teoksensa Anarchy, State and Utopia alun perin 
vastalauseeksi Harvardin-kollegansa, John Rawlsin, vuonna 1971 
julkaiseman Oikeudenmukaisuusteoria-teoksen sisältämille sosiaali- 
sen oikeudenmukaisuuden teeseille.163 Nozickin myöhemmät teok- 
set puolestaan keskittyivät valaisemaan hänen ihmiskuvaansa, joka 
on libertaristiselle ajattelulle ominaisesti yksilökeskeinen. Nozickin 
tärkeimpiä teoksia ovat Philosophical Explanations (1981), The 
Examined Life (1989) ja Invariances (2001), joissa hän nojautuu 
muun muassa uuden ajan minimivaltiokaavailuihin ja lockelaisen 
valistusfilosofian luonnonoikeusteorioihin. Hänen ajatteluaan voi- 
daan pitää myös jatkona Ralph Waldo Emersonin edustamalle 
uuden mantereen raivaajahengelle. Margaret Thatcherin ja Ronald 
Reaganin ajan oikeisto tukeutui mielellään argumentteihin, jotka 
Nozick esitti taloudellisen vapauden puolesta, mutta samat oikeisto- 
laiset konservatiivit pyrkivät myös painamaan villaisella samoista 
filosofisista lähtökohdista tehdyt johtopäätökset yksilönvapauksien 
ja seksuaalivähemmistöjen puolesta. Nozick itse näki taloudellisen 
vapauden ja yksilönvapauden yhtenä kokonaisuutena. 

Nozickin ajattelun filosofinen arvo on siinä, että toisin kuin käy- 
tännöllisesti suuntautuneet ultra-anarkistit ja taloudellisesti moti- 
voituneet anarkokapitalistit yleensä, hän pohti valtion tarpeelli- 
suutta vain teoreettisin keinoin. Niin tehdessään hän toimi kuin 
Platon. Nozick toteaakin pääteoksensa alussa, että ”[plaras perus- 

telu on kehittynyt teoria itse”.164 Anarkismin perinteiden mukaisesti 
hän katsoo, että jo riittävän kärkevästi esitetyn argumentin oma 
voima riittää perustelemaan sen oikeutuksen ja että myös yksi- 
tyiskohtia koskeviin kysymyksiin vastaa teoksen kokonaisuus. Sen 
valossa kiperimmätkin ongelmat valkenevat. 

Nozickin lähtökohta on pelkistetty ja yksinkertainen: ihmiskunta 
elää luonnostaan rousseaulaisessa luonnontilassa, jossa vallitsevat 
kirjoittamattomat luonnonlait. Asetelmasta seuraava kysymys on 
niin mustavalkoinen, ettei ole ihme, miksi juuri siihen esitetyillä 
vastauksilla on voinut saada osakseen paljon huomiota. Kysymys 
kuuluu: Toimiiko luonnontila ilman aggressiota? — Jos ei toimi, 
tarvitaan valtio. Jos toimii, valtiota ei tarvita. Nozickin vastaus on 
ymmärrettävästi se, että valtiota tarvitaan, mutta vain tiettyyn 
rajaan asti.165 

Ihmisen luovuttamattomiin ja luonnollisina pidettyihin oikeuk- 
siin tukeutuen Nozick katsoi, että jokainen ihminen omistaa itse it- 
sensä. Ihmistä luonnehtii ”itsensä omistaminen” (self-ownership).166 
Siihen liittyvät oikeus elämään, oikeus vapauteen ja yksityinen 
omistusoikeus, joita mikään hyväkään seuraus tai tarkoitusperä ei 
oikeuta loukkaamaan. Tällä tavoin järjestyneessä yhteiskunnassa 
ihmisyksilö omistaa ruumiinsa, ruumiinvoimansa ja älylliset ky- 
kynsä. Valtion tehtävänä puolestaan on estää väkivalta, varkaudet 
ja petokset ja taata sopimusten noudattaminen. Sen sijaan monissa 
nyky-yhteiskunnissa yksilön itsensä omistamista rajoittaa esimer- 
kiksi työvoimapolitiikka, jonka mukaisesti ihmisten kyvyt nähdään 
pelkkänä kasvottomana potentiaalina, työvoimana, joka pidätetään 
yhteiskunnan käyttöön. Pakotettu tulonjako ja verotus kohtelevat 
ihmisiä pelkkinä rahan lähteinä, aivan kuin he olisivat välineitä. 
Tämä rikkoo Nozickin mielestä kantilaista maksiimia, joka kehottaa 
kohtelemaan toista ihmistä aina päämääränä. 

Nozickin omassa ajattelussa inhimillinen vapaus nähdään nega- 
tiivisesti, vapautena rajoitteista. Tulojen ja varallisuuden siirrot oli- 
vat juuri tällaisia vapauden rajoituksia. Niinpä kenenkään ihmisen 
ei pidä riistää toista eikä kenenkään pitäisi kieltää toiselta mitään. 
Tässä mielessä verotus näyttää mahdottomalta, mutta myös rak- 
kaus ja seksi alkavat vaikuttaa kyseenalaisilta. ”Itsensä omista- 
miseen” liittyy lisäksi se ihmiskuvaa leimaava piirre, että hankittu 
omaisuus tulee aina osaksi omistajansa persoonaa — niin kuin bas- 
keri tai polkupyörä, jolla ajan. Siksi yksityisomaisuutta pitää suo- 
jella samalla koskemattomuuden vaatimuksella kuin yksilöiden 
ainutlaatuista persoonaa, ja ajatuksen takaa paistaa emersonilaisen 
anarkismin aurinko. Yksityisen omaisuuden karttuessa heräävät 
nimittäin myös aggressiot, ja niiden kurissa pitämiseksi tarvitaan 

julkista valtaa. Juuri näin syntyi Nozickin uudelleen lanseeraama 
yövartijavaltion (night-watchman state) idea.167 Koska minimivaltio 
edustaa samalla myös optimaalista valtiota, ”miksi vaatia enempää 
ja tyytyä vähempään”, kysyi Nozick,168 ja nukkui yönsä rauhassa. 

Nykyisten minarkistien ajattelussa laki käsitetään minimaali- 
seksi ehdoksi rauhanomaisen yhteiskunnan järjestykselle. Siihen 
liittyy useimmille muillekin anarkokapitalisteille ominainen lailli- 
suusperiaate, jonka mukaan lakeja on noudatettava vaikka ei niitä 
moraalisesti kunnioittaisikaan. Myös ihmisten ruumiillinen koske- 
mattomuus, yksityinen omistusoikeus ja sopimusvapaus tulkitaan 
suoraviivaisesti: yksilön päätösvalta omaan itseensä on täydellisen 
itsenäinen niin kauan kuin toisten ihmisten yhtäläisiä oikeuksia ei 
rikota. Ongelmana tällaisessa ajattelussa on, missä kulkee itsen ja 
toisen ihmisen välinen raja, ja eikö ihminen, joka tietoisesti vahin- 
goittaa itseään, toimi samalla myös yleistä ihmisyyttä tai toisten 
ihmisten moraalikäsityksiä ja omaatuntoa vastaan. Anarkokapita- 
listiset suunnat vetävätkin itsen ja toisten ihmisten väliin täy- 
dellistä erillisyyttä korostavan rajan. 

Minarkistisessa yhteiskuntaihanteessa valtiosta on jäljellä vain 
ulkoisen turvallisuuden valvonta. Nozick lähti näkemyksestä, ettei 
valtiolla voi olla sellaisia oikeuksia, joita yksilöilläkään ei ole, sillä 
valtiolla voi olla vain ne oikeudet, jotka yksilöt sille vapaaehtoisesti 
luovuttavat. Nozickin mielestä ihmisillä on oikeus puolustaa itse- 
ään, mutta anarkokapitalismissa he siirtävät tämän oikeuden yksi- 
tyisille turvayhtiöille. Turvayhtiöiden välisen kilpailun jälkeen yksi 
niistä saavuttaa monopolin, ja näin syntyy minimivaltio, joka on 
rinnastettavissa eräänlaiseen oikeuspiiriin. Koska se ei voi sallia 
ulkopuolelleen jääneiden ihmisten omaehtoista vallankäyttöä suh- 
teessa omiin asiakkaisiinsa, sen on otettava myös ulkopuoliset suo- 
jelukseensa ja turvattava heidän oikeutensa. Tämä vastannee ta- 
paa, jolla valtiot spontaanisti syntyvät, mutta minarkistiset valtiot 
myös poikkeavat kansallisvaltioista monin tavoin. Erona on jo se, 
että minarkistiset valtiot eivät perustu kansallisiksi käsitettyihin 
ominaispiirteisiin, kuten kieleen. 

Maailmanlaajuisesti ajatellen libertaristisesti järjestyneitä mi- 
nimivaltioita voi olla useita. Ihmiset kuuluvat anarkokapitalistisiin 
oikeuspiireihin, jotka päättävät itsenäisesti sen sisällä vallitsevista 
laeista, itsepuolustuksen rajoista ja siitä, kuinka rikollisia ran- 
gaistaan. Jokainen ihminen voi itse päättää, mihin oikeuspiiriin hä- 
nen kiinteistönsä tai maansa kuuluu. Tällöin jokainen kiinteistö on 
ikään kuin itsenäinen valtio. Tietyn oikeusjärjestelmän jäsenyys 
vastaa tällöin kyseisen valtion kansalaisuutta. Toisen käsityksen 
mukaan oikeuspiirin jäsenyys olisi kuin luottokorttiasiakkuus. 

Ihmisen olisi mahdollista kuulua useaankin oikeuspiiriin, ja liikku- 
essasi eri alueilla sinuun sovellettaisiin eri lakeja sen mukaan, 
millaiset oikeuspiirien yhteistyösopimukset ovat sinun käyttämiesi 
turvayhtiöiden ja alueen omistajan turvayhtiöiden välillä. Kuten 
luottokortti-, pankki- ja rahajärjestelmä, anarkokapitalistinen yh- 
teisö perustuu yleiseen luottamukseen mutta kestää myös pienen 
määrän väärinkäytöksiä romahtamatta. 

Minarkismin vallitessa yhteiskunnan ja valtion asema pitää erik- 
seen oikeuttaa yksilöiden oikeuksista ja valinnoista lähtien. Koska 
yhteiskunta on vain joukko yksilöitä, jotka ovat vapaaehtoisesti 
ryhtyneet yhteistoimintaan toistensa kanssa, yhteiskunnalla ei ole 
oikeutta määräillä yksilöä. Niinpä libertaristiseen anarkokapitalis- 
miin ei liity suuria yhteisiä päämääriä, jotka ajaisivat yksilöiden 
etujen edelle. Ei ole suurta poliittista teoriaa, puolueideologiaa eikä 
suositusta hyvästä eikä pahasta. Tavoite ei ole kasvattaa ihmisistä 
tietynlaisia, eikä yksilöitä pakoteta elämään enemmistöjen toivei- 
den mukaisesti. Lain tehtävä on tarjota ihmisille foorumi, jossa he 
voivat rauhanomaisesti saattaa toiveensa sopusointuun keskenään. 
Tällöin järkevistä valinnoista saa kerättyä täyden hyödyn, eikä ku- 
kaan pysty maksattamaan epäviisaita valintojaan toisilla. Liber- 
taari laki säätelee yhteiskunnan toimintaa vain pragmaattisesti, 
eikä se ota kantaa yleisiin arvopäämääriin, sillä sellaisia ei pidetä 
tarpeellisina. 

Poliittinen päätöksenteko on libertaristisesta näkökulmasta kat- 
soen väkivaltaista, sillä lakia ylläpidetään väkivallan uhalla. Niinpä 
libertaarit ajatussuunnat ovat politiikan vastaisia aatteita. Kun 
yhteiskunta koostuu yksilöiden valinnoista, on valta syytä depoliti- 
soida ja siirtää taka-alalle. Libertaristisessa anarkokapitalismissa 
niin sanotun hyvinvointivaltion rakenteet on purettu. Libertaristit 
eivät arvosta myöskään kansallisvaltioita eivätkä Euroopan unionin 
kaltaisia valtioliittoja vaan näkevät ne useimmiten vapaan vaihdon 
ja ihmisten vapausoikeuksien esteinä. Sekä ultra-anarkismiin että 
minarkismiin sisältyy vallan subsidiariteettiperiaate eli päätöksen- 
teon keskittäminen mahdollisimman pieniin paikallisiin yksiköihin. 
Toisaalta minimivaltion ja Euroopan unionin käytäntöjen välillä 
voidaan havaita myös huomattavia yhtäläisyyksiä, joista esimer- 
kiksi kelpaa turvallisuuden sitominen luottokortteihin ja siihen, 
paljonko oikeutta ihmisellä on varaa ostaa. Konkinin ja Nozickin 
tärkein anti tieteille on, että heidän vaikutuksestaan kansainväli- 
syyden ja hyvinvoinnin käsitteitä ei ole enää syytä ymmärtää vain 
yksiselitteisen sosiaalidemokraattisesti, vaan näiden käsitteiden 
käyttäjät joutuvat perustelemaan ja pohtimaan kantansa tarkem- 
min. 

Objektiivista tietoa anarkistisesta objektivismista 


Anarkistisen filosofian alueella myös naiset ovat olleet aktiivisia. 
On tosin vaikea sanoa, johtuuko tämä piirre heidän omasta ha- 
lustaan määrittyä anarkistisiksi ajattelijoiksi, vai onko esimerkiksi 
feministisen liikkeen hyökkäävä leima saanut aikaan sen, että 
monien itsenäistenkin naisanarkistien ideat on nähty vain suku- 
puolikysymyksen valossa ja leimattu päätä pahkaa feminismiksi. 
Toisaalta monien feministienkin ajatukset on tulkittu syystä tai 
toisesta pelottavaksi anarkismiksi. Esimerkin tästä tarjoaa suh- 
tautuminen pietarilaissyntyiseen Emma Goldmaniin (1869-1940), 
joka usein luetaan sekä anarkistiksi että feministiksi. Feministien 
pyrkimykset ovat aluksi saattaneet näyttää anarkistisilta vain siksi, 
että yhteiskunta itse on ollut kauhisteleva ja konservatiivinen. 
Goldmania voi kiittää siitä, että hän toi Yhdysvaltoihin ja Euroop- 
paan siirryttyään anarkismin piiriin myös sukupuolikysymyksen, 
joka aiemmin oli ollut vain satunnainen teema anarkistien ajatte- 
lussa. Hän ei tosin paennut kotimaastaan kommunismia vaan tsaa- 
rin valtaa, ja Neuvostoliitossa hän vieraili vasta 1920-luvulla to- 
deten vallankumouksen muuttaneen kaikki hyvät ideat täsmälli- 
siksi vastakohdikseen. 

Feministisiä anarkismimuotoja sivuttaessa on hyvä muistaa, että 
kunnia anarkian käsitteen keksimisestä on luovutettu alun perin 
naiselle. Sana ”anarkia” esiintyi nykytiedon mukaan ensi kertaa 
Aiskhyloksen näytelmässä Seitsemän Teebaa vastaan vuonna 467 
eaa. Mainittu teos sisältää Oidipusta koskevan kuuluisan tragedian, 
mutta myös anarkismin käsitteen kohdalla ollaan haudanvakavan 
asian äärellä. Teoksen lopussa Antigone nimittäin vastustaa kau- 
pungin esivallan yritystä jättää hänen veljensä Polyneikeen ruumis 
hautaamatta tilanteessa, jossa valtaa pitävät olivat halunneet heit- 
tää isänmaataan vastaan hyökänneen Polyneikeen jäännökset korp- 
pikotkille. Antigone ilmoittaa tällöin, että hänen pyhä velvollisuu- 
tensa on haudata veljensä ja ettei hän häpeä toimia kaupungin hal- 
litsijoita vastaan (ekhous apiston tönd anarkhian polei).169 Anarkian 
käsitteen taustalla vaikutti tuolloin sana ”arkhos”, joka — kuten jo 
tämän kirjan alussa kuvattiin — tarkoittaa ”esivaltaa”. Se esiintyy 
edelleenkin muun muassa sanoissa ”hierarkia” ja ”monarkia”. 

Nykyajan tunnetuimpia itsenäisiä naisanarkisteja on Pietarissa 
syntynyt ja Venäjän vallankumousta Amerikkaan paennut Ayn 
Rand (1905—1982). Hänen oikea nimensä oli Alissa Rosenbaum. 
Hänen käyttöön ottamansa pseudonyymi ”Ayn” oli väännös suomen 
kielen sanasta ”Aina”. Se on muistuma hänen lapsena Suomessa 

viettämistään kesistä. Ayn Rand osoittautui samalla tavoin karja- 
laiseksi humoristiksi kuin Nietzschen rakastettuna pidetty Lou 
Salome, josta tuli sittemmin Freudin oppilas ja psykoanalyytikko. 
Ollessaan ottamassa aurinkoa Laatokan rannalla Lou Salomen ker- 
rotaan hihkaisseen suonenvedosta kärsivälle ja hukkumisen par- 
taalla olleelle äidilleen: ”Painu pohjaan, typerä akka!” Jotain sa- 
mantapaista pisteliäisyyttä on myös Ayn Randin sanoissa ja per- 
soonassa. 

Muita kuuluisia naisanarkisteja ovat Heideggerin assistenttina 
toiminut ja Yhdysvalloissa akateemista uraansa jatkanut Hannah 
Arendt (1906—1975) sekä Ranskassa ja Englannissa vaikuttanut 
Simone Weil (1909—1943). Heistä kummankaan ajattelu ei edusta 
sen enempää sosialistista kuin kapitalististakaan anarkismia. Ky- 
seinen seikka saattaa ilmentää myös sitä mahdollisuutta, että koko 
jako sosialismiin ja kapitalismiin heijastelee vain heteroseksuaali- 
sen miehen omaa tunnedynamiikkaa. Sen mukaan myönnytys val- 
tiososialismille olisi perimmältään taipumista ”äidinvaltaan”, kun 
taas samastuminen kapitalistisiin ajatussuuntiin merkitsisi liittou- 
tumista ”isänvallan” taakse. Huomiota herättävää on, että nais- 
filosofien identifikaatio patriarkaalisena pidettyyn tieteeseen on voi- 
nut tapahtua lähinnä samastumalla kapitalistisiin näkemyksiin. 
Mainitut filosofit ovatkin olleet katsomuksiltaan enemmän oikeisto- 
laisia kuin vasemmistolaisia. Heidän anarkismiaan ei toisaalta rela- 
tivoi eikä oikeuta mikään tiedostettu feministinen tendenssi. Tämän 
piirteen poissaolo voi kylläkin johdattaa kysymään myös sitä, oliko 
heidän filosofiansa feministisesti kovin tiedostavaa. Sikäli kuin hei- 
dän ajattelustaan löytyy myös naisten vapauttamiseen tähtääviä 
ideoita, ne toteutuivat heidän filosofiassaan elegantin lausumatto- 
mina. 

Ayn Randin suhtautuminen kapitalismiin oli erittäin myönteistä. 
Hänen mielestään Amerikan Yhdysvallat oli mahdollisuuksien kul- 
takaivos ja maanpäällinen paratiisi. Aivan kuten Emerson, Randkin 
ajatteli, että Yhdysvallat oli askel pois demokratiaan liittyvästä kol- 
lektivismista ja kuningasvallan absolutismista sekä kulttuurin pri- 
mitiivisyydestä ja heimokuntaisuudesta, jotka leimasivat eurooppa- 
laista kansallisvaltioiden perinnettä. Samalla tavoin kuin käsimylly 
oli luonut feodalismin ja höyrymylly kapitalismin, Amerikassa 
kehitetty höyrylaiva korvasi kaleeriorjat ja valtavat teräsmasuunit 
syrjäyttivät kyläsepät. Teoksessaan Capitalism — The Unknown 
Ideal (1966) Rand katsoi, että tästä kaikesta ihmiskunnan on kii- 
tettävä kapitalismia, sillä kapitalismi ei ole syvimmältä olemuk- 
seltaan mitään muuta kuin rationalismia. Randin ajattelussa kapi- 
talismin oikeuttaa siis järki. 

Järjen palvonnan ohella toinen keskeinen teesi, joka luonnehtii 
Randin ihmiskuvaa, on käsitys, että subjektivismi on objektivismia. 
Juuri tästä saa nimensä hänen ympärilleen perustettu objektivismi- 
liike, joka on edelleen elinvoimainen Yhdysvalloissa. Sana ”objekti- 
vismi” muotoutui Randin filosofian yleisnimeksi hänen perusta- 
mansa The Objectivist -lehden kautta. Eksistentialistisille filoso- 
feille, kuten Heideggerille ja Sartrelle, ominaisesti Rand katsoo, että 
yksilö ja hänen tietoisuutensa edustavat koko todellisuutta. Teok- 
sessaan Introduction to Objectivist Epistemology (1967) hän jakoi 
ajattelunsa metafysiikkaa, epistemologiaa (eli tieto-oppia), etiikkaa 
ja politiikkaa koskeviin alueisiin.!/? Metafysiikan piirissä Rand 
edusti käsitystä, että suhteemme todellisuuteen on välitön, koke- 
muksellinen ja suora. Niinpä yksilön subjektiiviset kokemukset 
tuottavat objektiivista tietoa todellisuudesta. Epistemologisesti 
tämä merkitsee, että arvot eivät ole irrallaan tarkoituksista, tekoja 
ei voida erottaa tekijästä eikä toimintaa yksilön järjestä. Niinpä 
etiikkaa edeltää yksilöiden edun toteuttaminen. Jos yksilön etu ei 
toteudu, vaan hänen tahtoaan rajoitetaan, seurauksena on aggres- 
sio. 

Randin omien havaintojen mukaan valtiot eivät ole koskaan 
olleet yksilöiden tahdonmuodostusta viisaampia. Toisaalta yksilöi- 
den edun edistämisellä ei ole ollut epäeettisiä vaikutuksia. Egoismi 
ei ole ollut ainakaan haitallisempaa kuin itsestä luopuminen eli 
altruismi, mutta egoismiin on saattanut liittyä erinäisiä myönteisiä 
näkökohtia. Nämä seikat johtuvat kahdesta syystä. Ensinnäkään 
kukaan järkevä ihminen ei suostu luopumaan mistään vain muiden 
ihmisten tähden. Jos joku luopuukin, hän ei voi edistää toisten ih- 
misten hyvää, sillä luovuttaessaan hän köyhtyy ja kurjistuu. Toi- 
seksi: omalla ahneudellaan ja itsekkyydellään yksilö ei haittaa eikä 
vahingoita muita, koska kapitalismissa toiset ihmiset tukevat va- 
rallisuutensa kartuttajaa vapaaehtoisilla kulutuspäätöksillään, ja 
tuloksena on lopulta kaikkien etu. Niinpä kapitalismi on moraalin 
kirkkain ilmentymä. Tähän johtopäätökseen tukeutuen Randin nä- 
kemyksiä edustava Ayn Rand Instituutti ohjaa nyt ihmisiä olemaan 
mahdollisimman ahneita ja itsekkäitä, jotta he oppisivat toteutta- 
maan kapitalismia omassa elämässään.1!”! 

Nykyajan objektivistit vastustavat muun muassa monikulttuuri- 
suuden ihanteita pitäen niitä vain poliittisesti korrekteina rasismin 
muotoina. Monikulttuurisuuden ihanne on heidän mielestään al- 
keellinen, koska se edellyttää ihmisen arvioimista hänen etnisen 
alkuperänsä eikä hänen omien suoritustensa perusteella. Tässä 
mielessä monikulttuurisuus vain jatkaa vanhaa rotuerottelujärjes- 
telmää ja on omiaan tukahduttamaan yksilöllisten valintojen merki- 

tystä. Monikulttuurisuuden ideologia on objektivistien mielestä kel- 
ju myös siksi, että siihen sisältyy oletus kaikkien kulttuurien perim- 
mäisestä tasa-arvoisuudesta. Objektiivisesti katsoen esimerkiksi 
islamilaisissa maissa poljetaan kuitenkin ihmisoikeuksia. Sitoutu- 
malla monikulttuurisuuteen sitoudutaan helposti ideologioihin, 
jotka vastustavat moniarvoisuutta tai vetoavat omaan käsitykseen- 
sä moniarvoisuudesta, esimerkiksi lupaan polkea toisten oikeuksia 
uskonnon varjolla. Viimeaikaisissa kannanotoissaan objektivistit 
ovat alleviivanneet myös sitä havaintoaan, että monikulttuurisuu- 
den ihanne edellyttää sitoutumista ryhmiin ja kuppikuntiin, jotka 
vaativat kannattajiaan alistumaan auktoriteeteille. 

Moniarvoistumiseen viitaten Ayn Randin nykykannattajat pel- 
käävät Yhdysvaltojen hajoamista separatistiliikkeisiin. Sen sijaan 
yleismaailmallista kapitalismia vaaliville objektivisteille itselleen 
lahkolaiseksi tunnustautuminen olisi täysin vieras ajatus. Koska 
suuri osa objektivismiliikkeen kannattajista koostuu vakavaraisista 
amerikkalaisista, sen taloudellinen selkänoja on vahvempi kuin yh- 
denkään toisen anarkistiliikkeen. Omaa varallisuuttaan Ayn Rand 
Instituutti onkin kartuttanut juuri altruistisen avokätisyyden va- 
rassa eli vedoten siihen samaan epäitsekkyyteen, jota instituutin jä- 
senet ovat itse vastustaneet. 

Viimeksi mainitun seikan lisäksi patrioottinen objektivismi saat- 
taa olla ristiriidassa myös Ayn Randin alkuperäisten ajatusten 
kanssa. Rand nimitteli oman aikansa anarkokapitalisteja ”oikeisto- 
hipeiksi” (hippies of right) ja piti kapitalismia arvossa vain sen yksi- 
lönvapautta ja liberaalia valinnanvapautta kohottavan vaikutuksen 
vuoksi — ei talousjärjestelmää itseään ruokkivista syistä. Tässä suh- 
teessa sosiaaliliberalismin ja talousliberalismin välisellä erottelulla 
saattoi olla merkitystä. Sosiaaliliberalismilla tarkoitetaan vapaus- 
oikeuksia, kuten kokoontumis- ja yhdistymisvapautta ja sanan- 
vapautta, edistävää järjestelmää, kun taas talousliberalismi on vain 
taloudellisen normittomuuden takaava järjestelmä. Esimerkiksi 
pohjoismaiset hyvinvointiyhteiskunnat perustuvat nykyisin varsin 
pitkälti juuri sosiaaliliberalismiin. 

Rand tunnettiin paitsi laajan tieteellisen tuotannon julkaisseena 
filosofina, myös filmitähtenä ja science fiction -kirjailijana, joka laati 
rehellisiä ja älyperäisiä tutkielmia ihmisluonnon olemuksesta ja ko- 
vien aikojen kohtaloista. Niiden pääosassa on pelkän järkensä va- 
rassa ponnisteleva prometeeinen ja sankarillinen yksilö, jonka on 
itse raivattava tiensä onneen. Hänen romaaninsa The Fountainhead 
(1943) kertoo ihanteellisesta arkkitehdistä, joka mieluummin tu- 
hoaa työnsä kuin sallii sitä muunneltavan. Kirjasta on tehty myös 
elokuva Pilvenpiirtäjä vuonna 1949. Teos sopii lohduttamaan vaik- 

kapa tuloksellisuuden talutusnuoraan kytkettyä yliopistofilosofia 
tai soveltuu kuvaamaan, kuinka kaiken luovan toiminnan tulisi olla 
perimmältään omaehtoista. Hänen kaunokirjallinen pääteoksensa 
Atlas Shrugged (1957) puolestaan kertoo, miten turhasta altruismis- 
ta seuraa hänen kaihtamaansa sosialismia.1”? 

Ayn Randin ajattelu oli kokonaisuudessaan paljon monipuolisem- 
paa kuin hänen nimeään kantavan instituutin edustama ideologia, 
joka rajoittuu nyt vain kapitalistisen ajattelun edistämiseen. Ayn 
Randin omat mietteet saattoivat kertoa omalla tavallaan myös siitä, 
kuinka juutalaissyntyisen maanpakolaisen subjektiiviset kokemuk- 
set muuttuivat Amerikassa ”objektiivisiksi”. Niitä hän kuvasi vuon- 
na 1936 julkaisemassaan kommunisminvastaisessa ja omaelämä- 
kerrallisessa esikoisromaanissaan nimeltä We the Living, joka filma- 
tisoitiin 1940-luvun Italiassa nimellä Noi vivi silloin muodissa ol- 
leen neorealismin tyylisesti. Randin nimenvaihdos puolestaan oli 
ajoittunut jo hänen pakenemiseensa vastaperustetusta Neuvostolii- 
tosta. Sen taustalla on nähty hänen halukkuutensa sanoutua ate- 
istina irti juutalaiseen uskontoon viittaavasta sukunimestään ja toi- 
saalta halu suojella hänen jälkeensä jääneitä sukulaisia vainoilta, 
joita hänen kirjansa ja elokuvansa olisivat saattaneet herättää. 

Osan filosofisista problematisoinneistaan Ayn Rand siirsi tähti- 
tarhain tuolle puolen; esimerkiksi televisiosarja Star Trek poh- 
neet erittäin hyvin, ja niiden jakelu on tehokkaasti organisoitua.173 
Randin ajatuksilla on jonkin verran kannatusta Yhdysvaltojen yli- 
opistoissa. Muun muassa liikkeenjohdon professori Edwin A. Locke 
lukeutuu objektivistien kannattajakuntaan.17 Objektivistisen anar- 
kistiliikkeen vaikutusvaltaisimpia jäseniä on Yhdysvaltain keskus- 
pankin entinen pääjohtaja Alan Greenspan, joka kuului presidentin 
vakituisiin neuvonantajiin. 

Filosofisesti houkuttelevinta objektivistien näkemyksissä saattaa 
olla käsitys, että subjektiivinen tieto on tiedon lajeista objektiivi- 
sinta. Näin ajateltaessa objektiivisuuden käsitettä on tosin käytetty 
tahallisen ironisesti. Väite onkin totta juuri sikäli, että kollektivis- 
miin perustuva ”objektiivinen tieto” ei koskaan ole omasta subjektii- 
visesta näkökulmastaan riippuvaiselle ihmiselle mahdollista. Niin- 
pä johdonmukaisinta olisi tunnustaa oman egon subjektiivisuus, 
itsekkyys ja ahneus. Objektivismin käsite viittaa siis subjektiivisen 
”totuuden” objektiivisuuteen. Tässä mielessä ”objektiivisia totuuk- 
sia” ei ole lainkaan olemassa. Niille soitteli kuolinkelloja jo Fried- 
rich Nietzsche Epäjumalten hämärässään, jossa pahimmaksi epä- 
jumalaksi paljastui itse totuuden käsite. Objektivismin käsitteen 
toinen referenssikohta onkin sitten paljon aineellisempi. Se viittaa 

vain siihen, mitä jää viivan alle: rahaan. Objektivistit tuskin ovat 
pohtineet kovin paljon sitä, kuinka pelkkä rahan haalimiselle omis- 
tautuminen riittää myös onnistuessaan tekemään ihmisestä orjan. 

Objektivistien mielestä Yhdysvaltojen valtiollinen olemus toteu- 
tuu parhaiten silloin, kun Yhdysvalloissa on republikaani presi- 
denttinä. Yhdysvaltojen omaan olemukseen sisältyy erottamatto- 
mana osana voimankäyttö — ja niin kuin jo Nietzsche lausui, ”vasta 
voiman ylivertaisuus on osoitus voimasta”.175 Lievennelty ja laannu- 
teltu aggressio ei ole voiman eikä vallan ilmaus. Hillitty voiman- 
käyttö sisältää ristiriitaisen intention. Kun demokraatti on presi- 
denttinä, Yhdysvallat on heikko eikä oikeudenmukaisuus maail- 
massa toteudu. Maailmassa voi olla vain yksi poliisi, ja jos tuo po- 
liisi puuttuu, maailma ajautuu entistäkin pahempaan sekasortoon. 
Niinpä mahtivaltion olemukseen sisältyy se, että mahdin on toteu- 
duttava täydellisenä ja pidäkkeettömänä. Yhdysvallat on siis valtio, 
jonka mahtavaan olemukseen republikaaninen presidentti ja halli- 
tus mainiosti sopivat — aivan niin kuin sanalaskunkin mukaan 
”huonoa on moniherraisuus, yks herrana olkoon!” 

Oivaltavaa ja rohkeaa mutta samalla myös kylmää ja kyynistä 
objektivistien ajattelussa on tietty itsevarmuus ja selkeys. Se näkyy 
esimerkiksi käsityksessä, että kulttuurit eivät ole pohjimmiltaan 
tasa-arvoisia. Eräissä primitiivisissä kulttuureissa kieltämättä lyö- 
dään laimin vapauden, veljeyden ja tasa-arvoisuuden ihanteita, ja 
tässä valossa ylivoimaisesti parhaaksi kulttuuriksi erottuu länsi- 
mainen rationalismi. Huvittavimpia Randin esittämistä ajatuksista 
on käsitys, että poliisi, armeija ja oikeuslaitos ovat kyllä välttä- 
mättömiä, toisin kuin valtio itse, mutta mitään niistä ei tulisi ra- 
hoittaa verovaroin, vaan niidenkin toimintaa olisi ylläpidettävä va- 
paaehtoisilla lahjoituksilla. 


Eksistentialistinen nykyanarkismi 


Nykyajan anarkistien eksistenssifilosofiset suunnat konkretisoi- 
tuivat edustavimmin Hannah Arendtin poliittisessa filosofiassa. 
Vuonna 1958 julkaisemassaan teoksessa The Human Condition 
Arendt asetti poliittisen teorianmuodostuksen lähtökohdaksi ihmis- 
yksilön situaation: hänen maailmassa olemisensa ja elämäntilan- 
teensa. Työelämässä tapahtuneet muutokset, kuten massatuotanto 
ja automatisoituminen, olivat johtaneet siihen, että erityistä huomi- 
ota teoksessa sai inhimillinen työ. Arendtin mukaan työtä voidaan 
kuvailla käsitteillä Jabour (työ), work (työskentely) ja action (toi- 
minta). 

Labouria luonnehtii piirre, että ihmiset ovat tekemisissä vain 
esineiden kanssa. Työllä sinänsä ei ole suurtakaan sisältöä, eikä sen 
kautta luoda pysyviä arvoja. Workin eli työskentelyn kautta ihmi- 
nen voi saavuttaa tietoisuuden itsestään. Tällainen työskentely ei 
Arendtin mukaan tapahdu vielä ihmisten subjektiivisena vuorovai- 
kutuksena, vaan toiset ihmiset kohdataan systeemin pelinappu- 
loina: tuottajina tai kuluttajina. Sen sijaan action eli toiminta 
tapahtuu persoonallisesti toisten ihmisten kanssa. Saman tapaan 
G. W.F. Hegel oli katsonut työskentelyn maailmanhengen hyväksi 
johtavan ihmiskuntaa aina vain parempaan itsensä tiedostamisen 
tilaan. Siihen liittyy yksilöiden tietoisuus omista päämääristään, ja 
tämän toiminnan tapahtumapaikka on olemassaolon julkinen alue: 
politiikka. Poliittiseen toimintaan ihminen voi tuntea jopa kutsu- 
musta (calling, vocation), ja siitä voi muodostua hänelle ”tehtävä” 
(mission). 

Arendtin käsityksen mukaan luovat ja tärkeät teot suoritetaan 
nimenomaan politiikan piirissä. Aivan kuten taide oli dadaisteille 
poliittista, politiikka oli Arendtille taidetta. Politiikassa toimiessaan 
ihminen jättää taakseen jälkiä niin kuin luova taiteilija, ja tässä 
mielessä Arendtin ajatukset politiikan estetisoimisesta muistutta- 
vat Martin Heideggerin ja Jacgues Derridan käsityksiä. Mutta hei- 
dän mielipiteistään poiketen Arendt katsoo, että ihmisen luovat ja 
uudistavat kyvyt ilmentävät myös ihmisen jumalallisuutta. Juma- 
lallisuuden ohella keskeinen elementti ihmisen luovuudessa on hä- 
nen kuolemattomuutensa. Arendtin perustelut ihmissielun kuole- 
mattomuudelle olivat tosin varsin tämänpuoleisia. Arendtin ajat- 
telusta voidaankin erottaa toisaalta eksistenssifilosofinen juonne, 
jonka mukaan ihminen on yhtä kuin hänen tekonsa; toisaalta 
Arendtin ajatteluun on vaikuttanut nietzscheläinen yli-ihmisihan- 
ne. Kuolemattomuus on tällöin elämän jatkumista toisten ihmisten 
tai kansakunnan tajunnassa. 

Arendtin mukaan yksilön halusta saavuttaa kuolemattomuus 
syntyy hänen ”korkeatasoinen olemuksensa”. Ihminen voi tavoittaa 
korkean olemuksensa tekojensa kautta, jolloin keskeistä on ihmisen 
toiminta ”vertaistensa” parissa. Pyrkiessään kuolemattomuutta 
kohti ihmisen on syytä ponnistella nimenomaan politiikan piirissä, 
jota Arendt katsoi filosofien laiminlyöneen. Arendtin käsityksen mu- 
kaan ainoastaan politikoiva ihminen voi olla onnellinen ja yltää 
aristoteeliseen eudaimoniaan. Päätyypä hän ajattelemaan niinkin, 
että kuolemattomuus voidaan saavuttaa vasta fyysisen kuoleman 
jälkeen, jolloin yksilölle olisi vain hyväksi, että hän menehtyisi mah- 
dollisimman pian sankaritekojensa tultua suoritetuiksi... 

Politiikan olemukseen kuuluu oletus, että kaikki ovat kiinnostu- 

neita kaikesta. Vita activan eli ”aktiivisen elämän” tuloksena ihmi- 
sen elämästä puhkeavat esiin ilo ja onni. Tällaisen yhteiselämän 
järjestämisestä huolehtii ”elementaarinen tasavalta” ja siihen liit- 
tyvä yleiskokous. Arendtin luonnostelemassa järjestelmässä ei ole 
poliittisia puolueita eikä intressejä, vaan päätöksenteko tapahtuu 
järkiperäisen ”ylimmän tietäjän” roolissa esiintyvällä foorumilla, 
jossa keskustellaan koko ihmiskuntaa koskevista maailmanlaajui- 
sista asioista. Tämä ajatus on yhdensuuntainen Pariisin kommuu- 
nin ja Venäjän vallankumouksen kanssa. Myös niiden tavoitteena 
oli rationaalisesti ja demokraattisesti johdettu valtio. Ne tosin epä- 
onnistuivat, koska valta luisui nopeasti byrokraateille ja diktatori- 
soitui lopulta täysin. Mutta myös Yhdistyneitten kansakuntien ja 
EU:n parlamentin toiminnassa voidaan nähdä aineksia Arendtin 
tarkoittamasta yleiskokouksesta. Niitäkin tosin leimaa voimakas 
kollektivistinen elementti, jonka myötä konfliktiherkkyys ja pää- 
töksenteon tehottomuus voimistuvat. Siten niillä ei olekaan juuri 
enempää vaikutusvaltaa kuin niiden alamaisina toimivilla kansa- 
laisilla. Arendtin filosofia lienee osuvimmillaan käsityksessä, että 
yksilöiden vapausoikeuksilla on vain vähän merkitystä edustukselli- 
sessa demokratiassa. Aitoa kansalaismielipidettä ei voi syntyä, 
paitsi erilaisina vaihtoehto- ja ruohonjuuriliikkeinä. 

Jatkuvasti kestävää Arendtin mielipiteissä on havainto, että 
nyky-yhteiskunnissa kaikkea mitataan vain rahalla. Onnellisuus 
ymmärretään kulutusmahdollisuuksien toteuttamiseksi. Sen vuoksi 
käsitys, että onneen voitaisiin päästä myös poliittisen yhteistoimin- 
nan tai vaihtoehtoisten arvoyhteisöjen kautta, on edelleen rohkai- 
seva ja optimistinen. Tällainen moniarvoinen yhteiskunta muistut- 
taisi myös Simone Weilin teoksessaan L'enracinement (Juurtumi- 
nen, 1949) luonnostelmaa henkisille tarpeille rakentuvaa yhteis- 
kuntaa.176 Weil puolestaan onnitteli ihmiskuntaa materialismin 
aallonpohjalla purjehtimisesta eräässä kyynisessä mutta tulevai- 
suudenuskoisessa ajatelmassaan näin: ”Olet syntynyt parhaalla 
mahdollisella aikakaudella, aikakaudella, joka on menettänyt 
kaiken.”177 


Päätelmiä anarkososialismista ja anarkokapitalismista 


Edellä käsitellyistä anarkismin muodoista liberalistiset ja indi- 
vidualistiset suunnat nauttivat nykyään suurempaa suosiota kuin 
anarkokommunismin teoriat. Toteuttamiskelpoisimpina voitaneen- 
kin pitää eräitä maltillisia anarkismin muunnelmia, kuten mutua- 
lismia ja libertarismia. Nämä sopeutetun anarkismin lajit tosin 

edustavat varsin huonosti anarkistisen asennoitumisen omaa ehdot- 
tomuutta. 

Yhä edelleen anarkismin pöytä on katettu anarkokommunistien 
ja anarkokapitalistien kesken. Molempien suuntausten pääongel- 
mat ovat edelleen samoja kuin sata vuotta sitten. Esteenä anar- 
kistisen yhteiskunnan tiellä ei ole ollut niinkään kapitalismi eikä 
kommunismi sinänsä vaan niihin molempiin liittyvä totalitarismi. 
Anarkokommunismi oli eräs marxismin laji, ja marxismiin puoles- 
taan pätee sama kuin sotien syihin ja lopputuloksiin: miekka on 
korjannut sen, minkä kynä oli ”korjannut?” (kuoleman korjatessa 
omaa satoaan). Liberalismi puolestaan oli kaameimpia ismejä siinä 
suhteessa, että se teki vapaudesta instituution. Sitten se alkoi ra- 
joittaa ja surkastaa vapauden olemusta joko vaatimalla vapautta 
(luovutetun vapauden ristiriita) tai edustamalla vapautta poliitti- 
seksi ismiksi kavennettuna. Konkreettisesti tämä näkyi esimerkiksi 
1990-luvun talouslaman jälkeisessä kuriliberalismissa, jossa ihmi- 
nen määriteltiin näennäisesti ”vapaaksi”. Lopulta tuota ihmiselle 
ajateltua vapausominaisuutta alettiin käyttää ihmisten oman vas- 
tuun korostamiseen, syyttelemiseen ja sosiaalietuuksien leikkaami- 
seen. Vapaus siis valjastettiin vapauden rajoittamiseen. Toisesta 
näkökulmasta katsoen liberalismi kumoaa itsensä myös siksi, että 
se vaatii ja kerjää vapautta ja alistuu sitä kautta vapauden luo- 
vuttajille. Tällöin yksilön vapauskokemus himmentyy ja vapauden 
käsite kirjoitetaan kollektivistisen ajattelun nimiin. Esimerkiksi ny- 
kyisin Euroopan unioni laatii enemmän määräyksiä liberalismista 
kuin ennen EU:ta syntyi liberalismin puutteen vuoksi. 

Kollektiivisena oppina liberalismi on pienentänyt itsensä ja teh- 
nyt itsestään pysyvästi pienen puolueen. Nykyajan libertarismi 
saattaa olla siis alkuperäisen anarkismin kieltämistä yhtä hyvin 
kuin mallisosialismikin. Myös anarkokapitalismista on tullut itse- 
ään rajoittava ismi. Kuvailtu kehitys kenties havainnollistaa uskot- 
tavasti juuri sitä edellä mainitsemaani piirrettä, että kun poliittista 
väriviuhkaa tarpeeksi levitetään, ääripäät ennen pitkää kohtaavat. 

Vaikka olen edellä todennut ismiytyneiden anarkismimuotojen 
elinvoimattomuuden, nykyajan anarkismeihin sisältyy monia arvok- 
kaita ideoita, joiden vuoksi niitä ei kannata heittää suin päin han- 
keen. Esimerkiksi Samuel E. Konkinin teoriat kuvaavat hyvin sosia- 
lististen maiden itsenäistymistä pakkovallan ikeestä. Ne selittävät 
Baltian maissa tunnettua kiinnostusta liberalistista ajattelua ja 
kapitalismia kohtaan, vaikka totaalisessa valtionvastaisuudessaan 
Konkin epärealistinen onkin. Robert Nozickin minarkismi puoles- 
taan on sen verran uskottavampaa kuin pelkkään valtiottomuuteen 
tähtäävien utopistien anarkismi, että hänen voidaan sanoa olevan 

not seriously sick. Libertaristisen ajattelun merkittävimpiä saavu- 
tuksia edustaa vuonna 1976 Nobel-palkitun taloustieteilijän Milton 
Friedmanin (1912—2006) hahmotelma vapaan arvotuotannon mah- 
dollistavaksi perustulojärjestelmäksi teoksessa Vapaus valita (Free 
to Choose, 1980).178 Libertaristisen ajattelunsa tärkeimpänä tulok- 
sena Friedman itse piti yleisen asevelvollisuuden lopettamista Ric- 
hard Nixonin luovuttua asevelvollisten kutsunnoista. 

Lohduttominta edellä mainittujen ”Lännen Lokarien” näkemyk- 
sissä on se, että heidän mukaansa yksilöiden välillä ei voi eikä tar- 
vitsekaan vallita mahdollisuuksien tasa-arvoa. Vulgaarinaturalisti- 
nen luonnontila on lähtökohta, johon ihmisen elämää verrataan. Ih- 
minen ymmärretään kapea-alaisesti pelkäksi luonnonolioksi. Valtio 
on anarkokapitalisteille suuri sosialistinen äiti viljavine elovainioi- 
neen, kun taas anarkokommunisteille valtio oli ankara ja julma isä 
ruoskineen ja tehdasvasaroineen. Sosiologisen kapitalismitulkinnan 
mukaan lama, asuntopula ja työttömyys selitetään seurauksiksi kol- 
lektiivien hairahduksista, kun taas individualistisen ja taloustie- 
teellisen kapitalismitulkinnan mukaan vain yksilön markkinoilla 
tekemät ratkaisut selittävät hänen onnistumisensa ja epäonnistu- 
misensa. 


Sivistyksen ja kasvatuksen mahdollisuus 


Onnistumisen käsitteeseen nojautuva yhteiskunta on luonteeltaan 
konditionaalinen. Se merkitsee, että jos yksilö onnistuu koulut- 
tautumisessa ja kilpailussa työpaikoista, hän on yhteiskunnan ju- 
nassa mukana. Jos hän epäonnistuu, hän putoaa junasta. Onnelli- 
suuden käsittäminen ehdolliseksi yhdistää anarkokapitalistisia 
suuntia eksistenssifilosofioihin, joiden mukaan ihminen on omien 
tekojensa summa, ei muuta. Tämän mukaan onnellisuus on ansait- 
tava. Sen sijaan anarkokommunistiset ajatussuunnat nojasivat ih- 
miskuvassaan essentialismiin. Olemusajatteluun perustuva yhteis- 
kunta on luonteeltaan konsekventuaalinen, eli se perustuu ennalta 
olemassa oleviksi katsotuille oikeuksille ja syy-seuraus-suhteille. 
Tämän mukaan myös tulevaisuus lepää sellaisen ehdon varassa, 
joka katsotaan jo lunastetuksi. 

Konditionaalisen ja konsekventuaalisen ajattelun ero heijastuu 
tätä nykyä puheissa yksityisistä eläkevakuutuksista, yliopisto- 
opetuksen maksullisuudesta ja opiskeluoikeuksien leikkauksista. 
Itsestään selvinä pidetyt oikeudet ja edut on kyseenalaistettu, toisin 
kuin anarkokommunistit halusivat. Sen sijaan yhteiskunnallista 
vallankäyttöä leimaavat nyt kapitalistiset ajatussuunnat. Myön- 

teistä yksityiskoulujen yleistymisessä saattaisi olla ”paluu antiik- 
kiin”, jossa koulua tarkoittava kreikan kielen sana skhole merkitsi 
alun perin ”työstä vapaata aikaa”. Julkiset koulut ja hierarkkinen 
kouluhallinto ovatkin usein johtaneet siihen, että koulutuksesta on 
tullut pelkkää kuria. Toisaalta esimerkiksi yliopisto-opetuksen 
maksullistaminen tuskin lisäisi akateemista vapautta. Päinvastoin, 
se saattaisi opiskelevan väen entistäkin ahtaammalle. Opiskelu ja 
kouluttautuminen ovat sivistysoikeuksia, ja anarkistien välinen 
kiista koskee sitä, ovatko ne ehdollisia vai luovuttamattomia oi- 
keuksia. Kapitalistit pitävät koulujen kilpailua oppilaista myöntei- 
senä, kun taas kommunistit katsovat, että oppilaitosten tasoa ko- 
hottava kilpailu toteutuu riittävästi jo opiskelemaan haluavien kil- 
paillessa opiskelupaikoista. Perimmältään nämä anarkistit toista- 
vat siis samoja kysymyksiä, joista oikeistolaiset ja vasemmistolaiset 
poliitikot ovat vääntäneet kättä kautta aikojen eduskunnissa ja 
valtuustoissa. 

Arvioitaessa anarkistien käsityksiä julkisesta opetustoimesta on 
muistettava, että anarkistit ovat aina suhtautuneet koulutukseen 
kriittisesti. Julkista koulujärjestelmää on epäilty manipulaatiosta, 
kun taas anarkistien omissa kasvatuskokeiluissa on tähdätty va- 
paan yksilöpersoonan luomiseen. Niissäkin on kuitenkin tavallaan 
ollut kyse ideologisen vallan käyttämisestä. Esimerkiksi Jean- 
Jacgues Rousseaun pedagoginen pääteos Emile (1762), joka kertoo 
samannimisen nuoren miehen kasvattamisesta, oli omana aikanaan 
anarkistinen ja vallankumouksellinen.1?? Rousseaun omat lapset to- 
sin elivät huostaan otettuina vaahteramäen eemeleinä lastenkodis- 
sa, mutta valistusfilosofin ajatuksille pohjautuu koko nykyaikainen 
koulujärjestelmämme. 

Mittaavan ja laskennallisen tieteenihanteen ylivallasta johtuu 
nyt se, että kasvatuksen instituutiot, kuten koulut, pitävät tehtä- 
vänään vain nuorten ihmisten keskinäisen paremmuuden arvioi- 
mista. Koulut ovat toteuttaneet tehtäviään vain yhteiskunnan aset- 
tamin kriteerein ja yhteiskunnan etua ajatellen, eivät juuri koskaan 
ihmisen omaa etua ajatellen tai hänen itsensä arvostamien asioiden 
pohjalta. Lisäksi juuri kukaan ei ole kysynyt, mitä kasvatus ja kas- 
vattaminen sinänsä ovat. Edustavatko ne pyrkimystä ihmisen itsen- 
sä parhaaseen, vai ovatko ne pelkkää asenteiden muokkausta? 
Suuri osa nuoristamme viettää nykyään aikaansa erilaisissa ko- 
keissa ja testeissä, joissa heitä mitataan ja punnitaan. Yhteis- 
mitallistavina ja keskinäisen paremmuuden vertailuun perustuvina 
ne opettavat nuoria arvioimaan myös itseään näennäisobjektiivisin 
kriteerein sekä suhtautumaan itseen vain kilpailun ja selviytymis- 
strategioiden kautta. Sen mukaan yhdet määrittyvät automaatti- 

sesti paremmiksi kuin toiset, vaikka jossakin toisessa elämänyhtey- 
dessä tulos voisi olla aivan päinvastainen. Tämä saattaa vääristää 
nuoren käsityksiä omista kyvyistään niin, että hän masentuu — 
mutta turhaan. Mittaaminen ja arviointi aiheuttavat usein myös 
tarpeetonta stressiä ja ahdistusta, jonka tuloksena älykkäimmät 
yksilöt saattavat menettää mielenkiintoaan koulunkäyntiin, kun 
taas priimuspalkitut kalsareidenvaihto-oppilaat omaksuvat yhteis- 
kunnallisen menestymisen salaisuudet jo varhain. Kuitenkaan se, 
joka on pinko lukiossa, ei välttämättä menestykään yliopistossa, ja 
elämä paljastaa parhaidenkin mielistelijöiden minuudesta vain 
henkiset amisviikset. 

Tuoreena esimerkkinä anarkistien vaihtoehtoisista koulukokei- 
luista on Michel Onfrayn vuonna 2002 perustama avoin yliopisto, 
jossa ei ole lukukausia, tenttejä eikä läsnäolopakkoa ja jossa opis- 
kellaan ainoastaan yleissivistyksen kartuttamiseksi. Kyseinen kan- 
sankorkeakoulu toimii pohjoisranskalaisessa Caenin kaupungissa, 
ja luennoille saa osallistua kuka tahansa, sillä valintakoekarsintaa 
ei ole. Onfrayn ajatukset toistavat lähes sellaisinaan vasemmisto- 
anarkistien teemoja nykyaikaan sovellettuina. Hänen keskeisiä 
ideoitaan on myös itseni edellä viittaama näkemys, että elinkelpoi- 
sinta Marxin ajattelussa on hänen talousteoriansa ja näkemyksensä 
pääoman liikkeistä. Tämän mukaan yhteiskunnallinen kapina oi- 
keudenmukaisuuden puolesta on edelleen mahdollinen, jos oman 
aikakautemme kadotetuimpaan sosiaaliluokkaan eli keskiluokkaan 
kuuluvat ihmiset löytävät jälleen toisensa. Se puolestaan on mah- 
dollista, mikäli marxismi-leninismin polkema yksilön käsite kaive- 
taan uudestaan esiin. Tuloksena voisi olla vastaus kysymykseen, 
minne poliittisella kartalla sijoittuisi köyhä individualisti eli hen- 
kilö, joka ei ole oikeistopuolueiden vaatimalla tavalla rikas eikä 
nykyisten vasemmistopuolueiden edellyttämällä tavalla kollekti- 
visti.180 

Anarkististen kasvatusihanteiden kannalta on tärkeää kiinnittää 
huomiota myös perheiden eroihin. Suuri osa kasvatuksesta tapah- 
tuu perheiden piirissä. Kun kasvatus tapahtuu perheissä, anarkismi 
toteutuu niissä nurinkurisesti, eräänlaisena yhteiskunnallisena 
välttämättömyytenä eikä oloja kohentamaan pyrkivinä tietoisina 
valintoina. Perheissä ei tunneta juurikaan lakeja, vaan kasvatuksen 
käytännöt perustuvat pelkkiin tapoihin, taloudellisiin ehtoihin ja 
vanhempien suopeuteen. Niiden perusteella määrittyy esimerkiksi 
se, mitä lapsi saa omistaa tai tehdä ja kuka huolehtii hänestä. Jos 
perheet ovat pahoinvoivia tai varattomia, nuoret ovat käytännölli- 
sesti katsoen heitteillä. Tämä näkyy esimerkiksi puheena menete- 
tystä sukupolvesta, joka koostuu laman ja työttömyyden runtele- 

mien vanhempien esikuvaa jatkaneista nuorista. Yhteiskunnallisen 
eriarvoisuuden lisääntyessä eniten kärsivät lapset ja nuoret, sillä he 
ovat yhteiskunnallisesti suojattomia. Tätä kautta kurjuus monistuu. 
Ongelmista ei vain puhuta, koska se ei ole heteroseksuaalisen valta- 
kulttuurin normien eikä ihanteiden mukaista. Köyhät vanhemmat 
eivät halua kokea saati toivo lastensa kokevan häpeää sen johdosta, 
että perheellä ei ole varaa kunnon ruokaan. Aineellisesta vaurau- 
desta nauttivat perheet taas eivät halua tuntea häpeää sen joh- 
dosta, että ne elävät yli varojensa, polttavat rahaa ulkomaanmatkoi- 
hin ja tuhlaavat suuren osan tuloistaan autoihin tai kalliisiin har- 
rastuksiin, jotka eivät kiinnosta nuoria itseään mutta joihin heidän 
on suostuttava vanhempien itsetunnon kohottamiseksi. Koska ku- 
kaan ei tahtoisi tunnustaa epäonnistuvansa vanhemmuudessa, per- 
heiden kesken vallitsevaa epätasa-arvoa ei haluta myöntää. Esimer- 
kiksi köyhät vanhemmat saattavat puolustella asemaansa vakuut- 
telemalla opettavansa lapsilleen materiaalisten arvojen sijasta ”hen- 
kisiä arvoja”. Käytännössä edellä mainitut syyt johtavat perheinsti- 
tuutiota valheellisuuteen. Siitä puolestaan johtuu, että perheissä 
vallitsevia kasvatuksen olosuhteita ei haluta kyseenalaistaa. Per- 
heiden keskeistä roolia elämän alkuehtojen muovaajana ei haluta 
nostaa esiin, vaan kasvatuksen asemaa tarkasteltessa keskitytään 
mieluiten vain virallista kasvatusta eli koulua koskeviin kysymyk- 
siin. Julkinen valta puolestaan ei ohjaa eikä tue kotien kasvatus- 
tehtävää mutta kurittaa nuoria kyllä koulussa. 

Anarkistisen kasvatuskäsityksen näkökulmasta suurin osa kas- 
vatuksesta ja oppimisesta tapahtuu joka tapauksessa virallisten 
kasvatusinstituutioiden ulkopuolella: perheiden lisäksi erilaisissa 
takapihojen akatemioissa. Tässä piilee mahdollisuus olojen oikaise- 
miseen, sillä vaihtoehto- ja vastakulttuurien muodot paikantuvat 
virallisen kasvatusjärjestelmän ulkopuolelle. Perheinstituutioon si- 
sältyvän kaksinaismoralismin ja ongelmien peittelyn vaikutus on 
kuitenkin niin suuri, että pyhän perheen eriarvoistaviin käytäntöi- 
hin liittyviä pulmia ei kehdata tunnustaa. Tai sitten perheinsti- 
tuutiolla on niin suuri ideologinen ylivalta, että kiireiset hetero- 
seksuaalit eivät ole kerta kaikkiaan keksineet ajatella koko asiaa. 

Ei ole epäilystäkään, etteikö hierarkkisesti johdetussa koulu- 
järjestelmässämme tarvittaisi tilaa myös vaihtoehtopedagogiikoille. 
Tällöin on kuitenkin huolehdittava vastuusta, joka sitoo sekä nuo- 
rison yhteiskuntakelpoisuuteen tähtäävää kouluhallintoa kuin luo- 
vuutta vapauttamaan pyrkivää vaihtoehtopedagogiaa itseään. Jos 
mahdollisuus oppimiseen tietyssä ikävaiheessa menetetään, se me- 
netetään kyseisen yksilön kohdalla ikuisiksi ajoiksi. 

Anarkistista koulua ja kasvatusta puoltaa se, että nuorison elä- 

mä on nykymuodoissaan täysin ohjelmoitua. Aikuiset määräävät, 
mitä nuoret tekevät 24 tuntia vuorokaudessa ja 7 päivää viikossa. 
Kouluhallinnon julkilausuttu tehtävä on manipuloida nuorten ih- 
misten tajuntaa ja ajatuksia. Muotisuunnittelijat päättävät, mitä 
nuoret pukevat päälleen, ja sisällöntuottajat sen, mitkä biisit soivat 
korvalappustereoissa. Silti nuorten omista pyrkimyksistä ovat kiin- 
nostuneita vain harvat. Nuorison samastumistarpeita hyödyntä- 
mällä perheiden rahat imuroidaan huippukalliiden teinivaatteiden 
kautta kauppiaiden taskuihin. Nuoret itse on kahlehdittu aikuisten 
luomien systeemien välikappaleiksi. Nuorison niin sanotut ”paheet” 
ovatkin usein aikuisten opettamia. Sen sijaan anarkistinen nuori on 
taivaan lahja, sillä hän luo uutta. 


Tiet, jotka eivät vie minnekään 


Anarkokommunistien ja anarkokapitalistien erot piirtyvät tätä ny- 
kyä konkreettisesti esiin teiden ja muun infrastruktuurin rakenta- 
mista koskevissa kysymyksissä. Ultra-anarkistien mielestä ei ole 
olemassa mitään näyttöä siitä, että julkiset tiet olisivat parempia 
kuin yksityistiet. Heidän käsityksensä mukaan valtio menettelee ir- 
rationaalisesti rakentaessaan teitä, jotka eivät ainakaan näennäi- 
sesti johda minnekään — ja pakottamalla ihmisiä asumaan niiden 
varrelle merkityillä tonteilla. Sen sijaan anarkokapitalistien suosi- 
ma yksityistie johtaisi aina yksilön luota toisen yksilön luokse. Siinä 
olisi poikkeuksia ja mutkia, ja yksityistietä köröttelevä anarkisti 
voisikin lausahtaa hyvillä mielin kuin suurituloinen veronmaksaja: 
”On mukavaa ajaa moottoritietä, jonka on itse maksanut.” Anarko- 
kommunistien kaavailut poikkeaisivat edellä selitetystä vain siinä, 
että kyseisen tien ylläpidosta huolehtisi yksityisen yhtiön sijasta 
tieosuuskunta. 

Entä eroaisivatko anarkokommunistien ja anarkokapitalistien 
suosimat yksityistiet yleisistä teistä mitenkään muutoin kuin siten, 
että niiden hallinnasta päätettäisiin joko yksityisen yhtiön tai tie- 
osuuskunnan kokouksessa? Asia valkenee, jos pohditaan Internetin 
olemusta. Sitäkään tuskin olisi olemassa ilman verkkoa, jonka reitit 
eivät ainakaan näennäisesti vie mihinkään. Ei ole järkevää raken- 
taa erillistä puhelinlinjaa jokaisesta kodista tai konttorista toiseen, 
vaan linjat kannattaa johtaa ensin yhteiseen puhelinkeskukseen, 
jossa ne voidaan yhdistää toisiinsa. Suosiessaan ehdotonta yksilölli- 
syyttä julkisiin järjestelmiin liittyvien järkevyysnäkökohtien kus- 
tannuksella individualistinen anarkismi saattaa kääntyä itseään 
vastaan. Anarkismin perimmäisen idean mukaistahan olisi vain se, 

että myös julkiset rakenteet pantaisiin palvelemaan yksilöiden etua. 
Tässä mielessä tietty kollektivismi ja yhteistoiminta ovat välttä- 
mättömiä yksilöiden oman edun vuoksi. 

Elinkelpoista anarkistisessa yksityistämisessä voisi olla se, että 
yksityisteiden verkossa ei esiintyisi /ree riderin eli vapaamatkusta- 
jan ongelmaa. Kun kaikki tielläliikkujat maksaisivat verkon käy- 
töstä, sen käyttämisessä ei esiintyisi taloudellista vilppiä eikä syytä 
aggressioon. Toisaalta ristiriitaista on, että anarkistit ovat aina 
pyrkineet tekemään sekä itsestään että muista ihmisistä juuri noita 
free ridereita (eli vapaita kuljeskelijoita), mutta samalla he ovat 
pyrkineet kieltämään free riderina (eli siipeilijänä) elämisen. Myös 
tässä näkyy ismiytyneen anarkismin kompleksisuus. Vapaa mat- 
kustaminen ei ollutkaan kovin helppoa suunnitelmatalouden mu- 
kaisissa järjestelmissä, joita kommunistiset anarkistit edustivat, ja 
siksi myös konflikti vapauden ja kollektiivien välillä kärjistyi. 

Oikeistoanarkistit ovat aina luottaneet siihen, että yksilöiden 
aggressiivisuus ilman valtiota on itseään korjaavaa. Sen sijaan he 
eivät ole panneet paljoakaan toivoa siihen, että valtion kautta kana- 
voitu aggressiivisuus tukisi väkivallattomuutta. Toisaalta tässä 
pääluvussa seurailtu jako kollektivistiseen ja individualistiseen 
anarkismiin saattaa sekin vaikuttaa yksinkertaistavalta ja keino- 
tekoiselta näkökulmalta anarkismin eri muotoihin. Kyseinen erotte- 
luhan syntyi anarkismille itselleen vieraasta asenteesta, jonka mu- 
kaan ihminen pyrkii arvioimaan omaa asemaansa ”itsensä ulkopuo- 
lelta”. Niinpä oletus, jossa kollektivismia pidettäisiin realistisena 
kuvauksena todellisuudesta, olisi tuomittava virheelliseksi, koska 
näkökulma asetettaisiin taaskin yksilön tietoisuuden ulkopuolelle. 
Samaan tapaan myös vapauden ongelma syntyi yrityksestä tarkas- 
tella omaa vapautta ulkokohtaisena ongelmana, kun taas ”subjekti- 
vismin pitäminen objektivismina” vastasi parhaiten myös filosofista 
anarkiaa. Tämän mukaan ihmistä ei voida sanoa sen enempää 
”yksilöksi” kuin ”yhteisön” jäseneksikään, sillä molempia tarkas- 
telutapoja leimaisi ulkokohtainen tarkasteluote. 

Paremman suhtautumistavan asiaan tarjoaa Martin Heideggerin 
fenomenologinen filosofia, jossa ihmisen koko oleminen nähdään 
”sisältäpäin”: todellisuuden itseensä sulkevana eksistenssinä. Sen 
sijaan individualismin käsite syntyy kollektivismin käsitteen vasta- 
kohtana aivan niin kuin päivänvalo määrittyy valoisaksi vain suh- 
teessa pimeyteen. Sille, joka järkähtämättä uskoo kollektivismiin 
tai individualismiin, voikin vastata Herakleitoksen miettein: jos 
aina olisi yö, emme tietäisi, että on yö. Individualismi ja kol- 
lektivismi merkitsivät ajattelun joutumista harhateille, sillä ne tuo- 
tettiin epäanarkistisen objektivoinnin kautta ja toinen toisensa vas- 

takohtina. Paremmin kuin politiikassa anarkistinen ajattelu onkin 
toteutunut filosofian omassa piirissä: kriittisenä ja rehellisenä to- 
tuuden tavoitteluna. Samaan tapaan kuin marxistien tehtävänä ei 
ollut maailman selittäminen vaan sen muuttaminen, ei anarkisti- 
nen filosofiakaan ole filosofian tutkimista vaan filosofian tekemistä. 

III 


Anarkiaa filosofiassa, 
tieteessä ja 
medioiden maailmassa 


Hyvin kerkeitä olemme sanomaan kirjasta: 
”Tämäpä on hyvää — ihan mitä minä ajattelin!” 
Mutta tunne on: ”Ihmeellistä! Tuota en tullut ajatelleeksi, 
ja kuitenkin näen sen olevan totta; 
tai jollen oivalla sitä nyt, niin toivoakseni 
minulle tuonnempana selviää tämän pätevyys.” 


John Ruskin81 


9. Anarkismin kielletyt hedelmät 


oliittista anarkismia tarkasteltaessa on useasti viitattu anarkis- 
tisen filosofian järkiperäisyyteen. Siksi on tarpeen pohtia, mitä 
rationalismin taustalla vaikuttavat järjen, tiedon ja tiedotuksen kä- 
sitteet merkitsevät anarkisteille. Meidän aikamme ihmisenhän sa- 
notaan elävän olennaisesti juuri informaatiosta koostuvan todelli- 
suuden vilskeessä, ja tämä taas tekee tiedon muodostusta koske- 
vasta kysymyksestä keskeisen. Minkälainen on anarkistien suhde 
tiedon alkulähteeseen, tieteeseen? Erityisesti anarkistia kiinnosta- 
vat edellä mainittujen käsitteiden toiminnalliset vastineet: järjen 
käyttäminen, tietäminen ja tiedottaminen. Niiden vastakohdat, ku- 
ten irrationalismiin vetoaminen, luuleminen ja propagandan levittä- 
minen, ovat anarkisteille myrkkyä, mutta myös tieteen ja tietä- 
misen nimissä on joskus kavennettu inhimillisen todellisuuden alaa. 
”Tiede” ja ”tietäminen” ovat tunnetusti ideologisen hallinnan vä- 
lineitä. Jo Bakuninia ja Kropotkinia tarkasteltaessa sivuttiin alus- 
tavasti 1860-luvulla esitettyä tiedekritiikkiä. Tämän pääluvun aluk- 
si syvennymme brittiläisen filosofian piirissä vallinneiden anar- 
kismisuuntausten intellektuaalisiin perinteisiin. Englantilaisen em- 
pirismin piiristä ovat lähtöisin muiden muassa William Godwin, 
George Byron ja Bertrand Russell. Heidän tiedettä ja politiikkaa 
koskevat asenteensa nojaavat politiikan ja inhimillisen todellisuu- 
den kentiltä karttuneisiin kokemuksiin, joten ei ole ihme, että näis- 
tä lähtökohdistaan hekin päätyivät näkemään tieteiden toiminta- 
tavat pelkkänä politiikkana. Tietämisen ja järjen käyttämisen muo- 
toina on anarkistien erityisen huomion kohtaana ollut taloustiede, 
jonka piirissä ovat kunnostautuneet sekä sosialistit että liberaalit, 
mutta myös kirjailijoilla on ollut sanansa sanottavana tieteen, 
politiikan ja talouden järkiperäisyydestä. 

Aatteelliset aateliset 


Anarkismin primus motor on eriarvoisuus, ulkopuolisuus ja syr- 
jäytyneisyys. Englantilainen lordi George Byron (1788—1824) on 
yksi filosofian historian tunnetuimpia anarkisteja. Hänen isänsä 
setä oli aikojen aamuna surmannut erään onnettoman sinänsä kun- 
niallisessa kaksintaistelussa, minkä johdosta aatelisylimystö oli 
kääntänyt Byroneille selkänsä.182 Vuosikymmeniä myöhemmin nuo- 
ri Byron peri sekä aatelisarvon että huomattavan omaisuuden, ja 
häntä saattoi syyttää kaikesta muusta paitsi vaatimattomuudesta. 
Kuten kartanonherrojen kohdalla yleensä, oli tämänkin jalosukui- 
sen nuorukaisen perintötekijöissä sen verran hulluutta, että hän 
vihasi kaikkea sovinnaisuutta, nöyryyttä ja puolivillaisuutta. Hän 
ihaili syntiä, laiskuutta ja alkuvoimaisuutta. Hän rakasti hyvettä, 
jos se oli yksinkertaista, ja sitä, mitä hän ei vihannut tai pitänyt 
tavoittelemisen arvoisena, hän halveksi. Hän oli täydellisen anti- 
moraalinen, epäsosiaalinen, ylimielinen ja julkea. Lisäksi hän oli 
despoottimainen, hän kunnioitti Nietzscheä, ja hänen kerrotaan pal- 
voneen myös Luciferia. Hän oli kaiken kaikkiaan erittäin ihailtava 
ihminen. 

Byronin anarkismissa kiteytyy osa romantiikan ihmiskuvaa ja 
julistusta. Hänen maanmiehensä ja edeltäjänsä William Godwin 
(1756—1836) oli esittänyt jo vuonna 1793 ohjelman vapauden ja 
yksilöllisyyden puolesta tutkimuksessaan Enguiry Concerning the 
Principles of Political Justice and Its Influence on General Virtue 
and Happiness.185 Hänen mielestään valtio oli veltto, väljähtynyt ja 
perin juurin keinotekoinen luomus, jonka sieti kuolla pois, kuten 
myös Karl Marx myöhemmin julisti. Tilalle Godwin tarjosi jämäk- 
kää ja juurevaa kyläyhteisöä, joka vastasi kreikkalaista kaupunki- 
valtiota. Molempien aristoteelisena päämääränä oli ihmisyksilöiden 
onnellisuus, jota ei saanut uhrata valtiomahdin alttarille. Pien- 
yhteisö nähtiin toimintayhteytenä, jossa yksilö voi parhaiten toteut- 
taa tahtoaan ja saada tarpeensa tyydytetyiksi.184 

Kreikkalaista kaupunkivaltiota enemmän Godwinin ajattelua 
inspiroivat kuitenkin brittiläinen käsitys perinneyhteisöstä ja libe- 
raali valistusaate. Niiden ohjaamina hänen filosofiansa asettui 
kauas kommunistien myöhemmistä kaavailuista. Godwinin monar- 
kisminvastaisuus ja tasavallan vaatiminen olivatkin lähinnä puhet- 
ta yksityisomistuksen puolesta. Tämä tuntuu kenties oudolta siksi, 
että Britanniassahan monarkki on aina ”yksityisomistanut?” myös 
lähes kaiken julkisen omaisuuden. Godwinin ajattelu on ollut kyllä 
kauaskantoista, mistä antaa kuvaa esimerkiksi se, että Simone Weil 

sai huomattavasti vaikutteita juuri häneltä ja eräiltä muilta eng- 
lantilaisilta idealistikirjailijoilta. Heidän ajattelussaan anarkistista 
vaihtoehtofilosofiaa valettiin nimenomaan transsendentaalifilosofi- 
oiden varaan. 

Godwinin ajattelu oli vielä erittäin konservatiivista ja keskittyi 
ylistämään peribrittiläisiä hyveitä ja tapoja: kiltoja ja kuppikuntia 
sekä yksityisen ja julkisen elämän eroa. Hyveiden korostamista voi- 
daan tosin pitää aina ajankohtaisena teemana siksi, että myös arvo- 
relativismin aikakauden jälkeen on alettu jälleen kiinnittää huo- 
miota moraalin perustaan: siihen, mitä hyvä tai paha oikeastaan 
ovat, mikä on oikein tai väärin ja mikä on hyveellistä tai paheellista 
toimintaa. Postmodernin relativismin vastustajilla lieneekin edel- 
leen sanansa sanottavanaan, kun pohditaan anarkistisen hyve- 
etiikan sisältöjä.185 

Vaikka Pjotr Kropotkin kirjoittaakin vuoden 1910 Encyclopedia 
Britannicassa, että Godwin oli ensimmäisiä nykyaikaisia anarkiste- 
ja muotoillessaan ensimmäisenä anarkismin poliittiset ja taloudelli- 
set käsitteet, häntä voidaan pitää myös valistusajan utilitaristina. 
Individualisti Godwin oli sikäli, että hän ei uskonut tasa-arvoon 
vaan katsoi, että yksilöt, jotka tuottavat muita enemmän yhteistä 
hyvää, ovat toisia arvokkaampia, ja siksi heitä pitäisi suosia. Niinpä 
kaikilla ei tulisi olla samoja oikeuksia. Ääri-individualistin God- 
winista teki hänen teoksessaan vuodelta 1793 esittämänsä näke- 
mys, että kaikki, mitä termillä yhteistyö? ymmärretään, on jollakin 
tavalla viallista tai pahaa, ja siksi yhteistyö pitäisi sulkea pois myös 
työelämän piiristä. Ainoan poikkeuksen muodostaa sellainen spon- 
taani yhteistyö, jota joskus syntyy, kun yhteisöä uhataan väkival- 
lalla. 

Erään syyn vastustaa yhteistyötä muodosti Godwinille sekin, 
että pahimmillaan yhteistyö rajoittaa yksilöiden kykyä edistää suu- 
rempaa hyvää. Jokainen, joka muistaa ryhmätöiden vaikeuden ala- 
kouluissa, voinee ymmärtää ajatuksen, sillä juuri niissä puurot ja 
vellit ovat menneet sekaisin, älykkäimmät oppilaat ovat joutuneet 
peräytymään, ja tyhmät mutta aktiiviset opettajain mielistelijät 
ovat kaapanneet huomion ja pisteet omalla mellastuksellaan. Sa- 
moin käy usein myös julkisessa hallinnossa ja poliittisissa toimieli- 
missä. Valtion ja auktoriteettien vastainen Godwin oli, sillä hänen 
mielestään valtio haittaa utilitarismin toteuttamista eli yksityisen 
hyödyn tavoittelua ylenkatsomalla yksilöiden omaa harkintakykyä 
ja rajoittamalla heidän päätösvaltaansa sekä pyrkimällä määritte- 
lemään yksilöiden puolesta sen, minkälainen toiminta maksimoisi 
utiliteetin. Niinpä minimivaltio oli hänellekin vain välttämätön 
paha, jonka tiedon lisääntyminen tekisi aikaa myöten merkityk- 

settömämmäksi. Valistuksesta vaikutteita saanut Godwin vastusti 
myös demokratiaa peläten enemmistövallan sortavan yksilöitä, 
mutta diktatuuria ja monarkiaa hän piti demokratiaakin pahem- 
pina vaihtoehtoina. 

Utilitarismin periaatteiden mukaista Godwinin ajatuksissa oli, 
paitsi yksityisen omistamisen puolustaminen, myös hänen käsityk- 
sensä, että on oikeudenmukaista ja suositeltavaa toimia altruisti- 
sesti ja jakaa hankkimaansa ylimäärää lahjaksi. Tavanomainen uti- 
litarismia koskeva väärinkäsitys onkin ollut se, että kyseinen oppi- 
järjestelmä oikeuttaisi pelkkää oman edun tavoittelua ja ahneutta. 
Klassiseen liberalismiin ja Jeremy Benthamin (1748-1832) luomaan 
utilitarismiin sisältyi myös käsitys, ettei hyvä voi olla vain yksi- 
löiden omaa hyvää, vaan sen pitää olla myös yhteisön kokonaisedun 
mukaista tai ei ainakaan syvästi ristiriidassa sen kanssa. Esi- 
merkiksi Adam Smith (1723-1790) painotti ”näkymättömän käden” 
vertauskuvallaan, että vapaassa taloudessa järkevät, omaa etuaan 
ajavat, yksilöt hyödyttävät kaikkia pitemmällä aikavälillä, kun he 
eivät voi saada hyötyä toisista ihmisistä pakottamalla vaan tar- 
joamalla heille vastapalveluksia tai rahaa tavaroista tai työstä. 
Valtion aktiivista puuttumista asioihin Godwin kuitenkin vastusti 
siltä pohjalta, että jalomielisyyteen ei saisi pakottaa, vaan sen tulisi 
perustua vapaaseen tahtoon. Niinpä häntä voidaan pitää sosiaali- 
silta näkemyksiltään varsin konservatiivisena. 


Feminismi ja Frankenstein 


Vuonna 1797 Godwin avioitui feministinä tunnetun Mary Woll- 
stonecraftin (1759—1797) kanssa, joka oli julkaissut naisasiaa käsit- 
televän teoksen A Vindication of the Rights of Woman (Naisten oi- 
keuksien puolustus) vuonna 1792.186 Jo vuoden 1790 teoksessaan 
A Vindication of the Rights of Men Wollstonecraft oli kannattanut 
Ranskan suuren vallankumouksen arvoja, erityisesti ajatusta tasa- 
arvosta ja ihmisten yleisistä oikeuksista.187 Näiden oikeuksien tuli 
hänen mukaansa koskea miesten ohella myös naisia, sillä molem- 
mat ovat järjellisiä olentoja. Wollstonecraftin mukaan käsitys nai- 
sista tunteellisina ja rakkauteen suuntautuneina olentoina on mie- 
hisen vallankäytön tulosta, ja niinpä naisten pitäisi vapautua ratio- 
nalisteiksi omalta pohjaltaan: oman järkensä avulla. 

Monet tuon ajan feministien käsitykset olivat perin puolustuk- 
sellisia, mutta Wollstonecrafft oli sikäli edistyksellinen, että hän piti 
avioliittoa esteenä naisten oikeuksien toteutumiselle. Avioliitossa- 
han naisesta tuli silloisen lainsäädännön mukaan miehen omai- 

suutta, ja myös meidän aikamme avioliiton ylistäjille sopisi Woll- 
stonecraftin lausahdus, että ”avioliitto on laillistettua prostituu- 
tiota”. Tässä toisen ihmisen omistamista ja riippuvuussuhteita ar- 
vostelevassa kannanotossa onkin viisautta kaikille avioliiton palvo- 
jille riippumatta heidän seksuaalisesta suuntautumisestaan. 

Anarkistifilosofi William Godwinin ja feministi Mary Wollstone- 
craftin kanssakäymisestä syntyi heidän avioitumisvuonnaan tytär, 
joka sai äitinsä etunimen ja josta tuli tunnetun kauhutarinan, Fran- 
kensteinin, kirjoittaja. Tytär Mary Godwinin (sittemmin Wollstone- 
craft Shelleyn) äiti kuoli synnytykseen, ja sen lisäksi hänen kasva- 
tuksensa kärsi William Godwinin avioiduttua uudestaan. Myös 
Mary-tyttären nuoruus oli radikaalia hänen ihastuttuaan 16-vuoti- 
aana naimisissa olevaan rikkaaseen Percy Shelleyhin, jonka kanssa 
hän pakeni Ranskaan William Godwinin vastustaessa heidän seu- 
rusteluaan ja tyttären uhattua jopa itsemurhalla, elleivät he saisi 
pysyä yhdessä. Mary-tyttären pian tämän jälkeen synnyttämä 
ensimmäinen lapsi kuoli mutta toinen ja kolmas lapsi jäivät eloon, 
ja vuonna 1816 Percy Shelleyn virallinen aviopuoliso teki itsemur- 
han hukuttautumalla Lontoon Hyde Parkissa. Pari avioitui 20 päi- 
vää myöhemmin, mutta onnea ei kestänyt pitkään, sillä myös Percy 
menehtyi hukkumalla häntä kuljetaneen kuunarin painuessa poh- 
jaan vesiliikenneonnettomuudessa. 

Näiden tapahtumien keskellä Mary Wollstonecraft Shelley alkoi 
kirjoittaa tunnettua kauhutarinaansa. Jo kesällä 1816 pariskunta 
oli matkustanut Sveitsiin Genevejärvelle, jossa he viettivät aikaa 
lordi Byronin ja hänen psykiatrinsa kanssa. Eräänä sateisena iltana 
Byron oli ehdottanut, että jokainen heistä keksisi kauhukertomuk- 
sen. Juuri tästä sai alkunsa tarina henkiin herätetystä tiedemie- 
hestä, jonka idean Mary väitti saaneensa unessa näkemästään hir- 
viöstä. 

Televisiottomalla aikakaudella kauhutarinoiden kertominen on 
ollut samanlaista romanttis-dekadenttia ja mielikuvitusta ruokki- 
vaa ajanvietettä kuin tuhannen ja yhden yön tarinoiden kertominen 
jossakin pitkästyneessä piirissä. Mutta Mary Wollstonecraft Shel- 
leyn kokemien vastoinkäymisten valossa hänen kirjalliset valintan- 
sa tuntuvat hyvin ymmärrettäviltä, ja voidaankin nähdä, että hän 
maalaili visioitaan yhdistämällä isänsä ja äitinsä ajatuksia yhteis- 
kunnasta, kasvatuksesta ja moraalista. Niitä hän tehosti saksalai- 
sesta kauhukirjallisuudesta sekä biologiasta, mesmerismistä, sähkö- 
opista ja galvanismista hankkimillaan tiedoilla. Toisen käsityksen 
mukaan Mary Wollstonecraft Shelley oli nuoren ikänsä vuoksi 
lähinnä haamukirjoittaja, joka vain suodatti miehisessä seurassa 
kuulemansa jutut tekstiksi. Frankensteinin hirviössä vahvoina 


193 


esiintyvät syntymän, syyllisyyden ja pakenemisen teemat olivat 
toisaalta niin traumaattisina läsnä kirjoittajan omassa elämässä, 
että niiden voidaan katsoa todistavan tekstin henkilökohtaisuu- 
desta. Mary Wollstonecraft Shelleyn luoma hirviö osoittaa ironisella 
tavalla, mitä anarkismin ja feminismin yhdistelmästä voi syntyä. 


Onko anarkismiin varaa? 


Siinä, missä William Godwin uhrasi aikaa ohjelmille, lordi Byron oli 
ennen muuta kirjailija ja runoilija. Nämä 1800-luvun anarkistit 
keräsivät melkoisen määrän lukijoita kihelmöivällä vulgaariudel- 
laan. Aika on luullakseni samaa, jonka kuluessa valettiin perusta 
myös nykyaikaiselle radikalismille. Se tosin pääsi puhkeamaan 
kukkaan vasta 1960-luvulla poliittisten, esteettisten ja seksuaalis- 
ten vapautusliikkeiden myötä. Niiden esiin tulemista jarrutti ro- 
mantiikan itsensä lietsoma fasistinen henki. 

Olennainen ero romantiikan ja nykyajan välillä on sosiaalisen 
dynamiikan volyymissa. Ennen köyhiä ihmisiä oli niin paljon ja 
rikkaita niin vähän, että erottuakseen ulkopuoliseksi piti ensin tulla 
rikkaaksi ja kuuluisaksi — lordi Byronin tavoin. Vastaavia esimerk- 
kejä löytyy myös filosofian laitoksilta. Olenkin itse aina varoittanut 
nuoria filosofian opiskelijoiksi hakeutujia muistuttamalla, että ky- 
seessä ei ole köyhien laji, vaan palkattoman ja lainsuojattoman 
filosofin asemaan heittäytyminen edellyttää joko huomattavaa va- 
kavaraisuutta tai niin suurta köyhyyttä, ettei köyhyyden pahene- 
misella ole enää merkitystä. Nykyisin rikkaita on nähtävästi jo niin 
paljon, että filosofian vaatima ulkopuolisen rooli edellyttääkin poik- 
keuksellista varattomuutta. 

Anarkistit olivat ennen vanhaan aristokraatteja. Heillä oli ja piti 
olla varaa kapinoida, aivan kuten monilla nykyään on ja muuta- 
milla ei ole vieläkään. Nykyäänkin yksilö on anarkismin veturi. 
Mutta mitä merkitystä tällä kaikella on tieteelle ja filosofialle? 
Anarkisteja on ollut kaikkina aikoina varsin vähän, sillä anarkismi 
on aina edellyttänyt järjen yhdistymistä poikkeukselliseen vapau- 
denrakkauteen. Vasta siitä on muodostunut omaperäistä ajattelua 
eli filosofiaa. ”Ei minun asemassani oleva ihminen voi ryhtyä tällai- 
seen”, saattaa sanoa nykyisin niin rikas kuin köyhä, yhtä lailla 
yläluokkainen kuin alaluokkainen, niin professori kuin lakaisijakin 
— ja tarkoittaa aivan samaa: kyvyttömyyttä omiin ratkaisuihin. 

Sen sijaan anarkistinen filosofian harjoittaminen on ominaista 
vain niille, jotka elävät joko äärimmäisen vapaata (eli rikasta) tai 
äärimmäisen vaihtoehdotonta (eli köyhää) elämää. Juuri henkinen 

pääoma, kuten vapaus, on sellaista rikkautta, jolla on todellista 
arvoa, ja siksi se poikkeaa pelkästä rahakkuudesta tai varakkuu- 
desta. 

Omavaltaisuus puolestaan on luonteenomaista niille, joiden on 
pakko ottaa valta omiin käsiin. Aseman on oltava syrjäytynyt ja 
ulkopuolinen. Toisaalta myös johtajuuden taakaksi sanotaan nyky- 
ään sitä, että vastuunkantaja joutuu rikkomaan lakia voidakseen 
toimia yhteiskunnassa. Juuri siksi suuri osa yritysten rehellisistä- 
kin johtajista viettää aikaansa syytteeseen pantuna, oikeussaleissa 
tai tutkintavankeudessa. Anarkismin lisääntyminen kertoo siitä, 
että sekä rikkaita että köyhiä on nykyään valitettavan paljon ja 
ulkopuolisuuden kokemukset yhteiskunnassa ovat lisääntyneet. 

Ero köyhän ja rikkaan anarkistin välillä on nykyään seuraava. 
Kun ulkopuolisuuteen tuomittu filosofi lähtee ostoksille, torikauppi- 
aat säälistä valitsevat hänelle parhaat hedelmät ja antavat niistä 
vielä alennustakin. Kun taas varakkaaseen yläluokkaan kuuluva 
anarkisti menee torille, hän omavaltaisesti kaappaa haltuunsa 
parhaat antimet ja etuilemalla tinkii niiden hinnasta. 

Godwinin ja Byronin klassinen viisaus anarkistiselle filosofille on 
siinä, että filosofinen tiedon ja totuuden etsiminen edellyttää aina 
ulkopuolisuutta — perustuupa tämä ulkopuolisen asema sitten rik- 
kauteen tai köyhyyteen. Lordi Byronin heikkoutena on pidettävä 
vain sitä, ettei hän katsonut olevansa Antikristus; hän ei tahtonut 
asettua Jumalan paikalle. Sen hän jätti ammattifilosofien tehtä- 
väksi. Filosofian kannalta suuntaa osoittava on Byronin asenne 
tietämiseen, muttei siinäkään ole mitään sellaista, mitä kuka ta- 
hansa ei voisi nykyisin murista ammattimaisen omenansyönnin 
onnellistuttavuudesta: 


Sorrow is knowledge: they who know the most 
Must mourn the deepest o'r the fatal truth, 
The Tree of Knowledge is not that of Life. 


[Suru on tietoa. Niiden jotka tietävät eniten 
täytyy syvimmin murehtia kohtalokasta totuutta: 
Tiedon Puu ei ole Elämän Puu.1]188 


Kurjuuden ja epätoivon lisääntyessä myös filosofian harjoittamisen 
edellytykset ovat siis parantuneet. Byron näki tieteen olemuksen 
suorastaan demonisena, mikä yhdisti häntä Arthur Schopenhauerin 
(1788—1860) filosofiaan. Tieteen tuottamassa turhautumisessa ja 
kamppailussa kohtaloa vastaan voidaan erottaa sentyyppisiä maa- 
nisia piirteitä, joista anarkisteja varoitettiin jo edellä. Lopulta 

Byron ei suositakaan tieteen alttarille uhrautumista vaan kaiken 
tiedon suhteellisuuden myöntämistä ja luopumista tieteille tyypilli- 
sistä pakonomaisista ponnistuksista. 


Filosofien tie vapauteen 


Byronin ohella merkittävimpiä aatelisia anarkisteja oli keskeisen 
asemansa vuoksi helposti huomaamatta jäävä jaarli Bertrand 
Russell (1872—1970). Myös hän kuului brittiläiseen ylhäisaateliin ja 
oli erään viktorianaikaisen pääministerin pojanpoika. Toimiessaan 
uransa alkuaikoina Cambridgen yliopiston lehtorina hän puhui 
yleistä asevelvollisuutta vastaan ja tuli viskatuksi vankityrmään 
ajatuksiaan viilaamaan. Niinpä hän puhui rauhan, vapaan kasva- 
tuksen ja vapaan seksuaalisuuden puolesta koko loppuelämänsä. 
Anarkismin kannalta merkittävin on hänen teoksensa Roads to 
Freedom — Socialism, Anarchism and Syndicalism, jonka hän jul- 
kaisi vuonna 1918. Kirja oli hänen reaktionsa silloisiin poliittisiin 
tapahtumiin, ja teoksessaan hän panee paljon toivoa nimenomaan 
sellaisen yhteiskunnan rakentamiseen, joka yhdistelee liberalismin 
ja sosialismin parhaita puolia, vähentää työn turmiollista taakkaa 
ja johdattaa ihmisiä yksilölliseen vapauteen. Russell johtelee aja- 
tuksiaan muun muassa seuraavaan kesuuraan: 


Voimme selvästi päätyä tulokseen, että taiteen ja tieteen kaikkien 
kolmen ennakkoehdon — koulutuksen, vapauden ja arvostelukyvyn 
— näkökulmasta valtiososialismi epäonnistuisi pyrkimyksessään 
poistaa olemassa olevaa pahaa ja että se johtaisi uusiin ongelmiin, 
joita sillä on jo omasta takaa. Mutta vapaiden yhteenliittymien 
sosialismi [guild socialism] tai jopa syndikalismi omaksuessaan 
vapaamielisen politiikan niitä kohtaan, jotka haluavat lyhentää 
työaikaa, saattaisi olla mittaamattoman paljon edellä kaikkea sitä, 
mikä on mahdollista kapitalistisessa oravanpyörässä. Siihen liittyy 
vaaroja, mutta ne voidaan voittaa, jos vapauden merkitys kyllin 
selvästi tiedostetaan. Tässä kuten kaikessa muussakin tie parhaa- 
seen on vapauden tie [the road of freedom].189 


Russellia oli inspiroinut 1800-luvun anarkistien joukosta erityisesti 
Pjotr Kropotkin ja hänen ajatuksensa ihmisten keskinäisestä avun- 
annosta.1% Kirjallisuuden Nobelilla vuonna 1950 palkittu Russell 
tosin perui optimistista asennettaan teoksensa uusintapainokseen 
laatimassaan esipuheessa.!9! Yllä olevan katkelman alkuosa tuo 
etsimättä mieleen Ronald Reaganin, keskiosa ”sosialistikiltoineen” 
Godwinin ja loppuosa Jean-Paul Sartren.1? Ajatustensa kriittisistä 

sisällöistä Russellin ei ole tarvinnut mielestäni myöhemminkään 
tinkiä. Kuten olemme nähneet, sosialistien tie vapauteen oli pääl- 
lystetty orjien keräämillä kivillä. 

Mutta myös sosialismin vastakohta, yksilöiden vapausoikeuksia 
palvova libertarismi, vaikuttaa ontolta ja kolkolta. Se poimii ”enem- 
mistövaltaa” edustavan demokratian, ”vähemmistövaltaan” vanno- 
van autoritaarisuuden, ”rajoitettuun valtaan” nojaavan liberalismin 
ja ”vallan rajoittamattomuuteen” vetoavan totalitarismin neliken- 
tästä ”liberaalin demokratian”. Libertaristisen ajattelun mukaan 
perusteltua on enemmistön rajoitettu valta, koska se on siivilöitynyt 
instituutioiden kautta ja perustuu kokemukseen, joka välittää 
”vuosisataista viisautta”. 

Myös tätä polkua reunustaa viitta, jonka nimi on kirjoitettu 
luojansa, Friedrich A. von Hayekin (1899-1992), vuonna 1944 jul- 
kaiseman teoksen kanteen: Tie orjuuteen .195 Sen mukaan olemassa 
on vain yksilöiden tarkoitusperiä, joita instituutiotkin ilmentävät. 
Ihmisen elämä on tosin alistettu instituutioille, mutta valtioiden 
ainoa tehtävä on toimia edellä selitetyllä tavoin ”yövartijana”, toisin 
sanoen taata turvallisuus ja omaehtoinen toiminta. 

Kuten Godwinin anarkismissa, myös von Hayekin liberalismissa 
näkyi brittiläisen konservatismin perinne. Tällainen milliläiseen 
empiriaan perustuva liberalismi ei ole ollut kansalaisten keskuu- 
dessa ihannoidumpaa kuin se Rousseaun ja Voltairen filosofiaan 
nojautuva rationalistinen liberalismikaan, jota Russell kannatti. 
Liberalismin perinnehän jaetaan historiallisesti juuri empiiriseen 
eli kokemusperäiseen ja toisaalta idealistiseen traditioon, joka hyö- 
dyntää laskelmoivan järkeisuskon ihanteita. Käytännössä näillä 
poliittisen ekonomian laskuopeilla ei ole suurtakaan eroa. Myöhem- 
pi libertarismi onkin pyrkinyt nojautumaan sekä empirismin että 
rationalismin perinteisiin, ja tämä seikka on tehnyt myös libera- 
lismin nykymuodoista hyötyoppien ja välineellisyyden aateveljiä. 

Niin liberalismi kuin sosialismikin ajoivat tuottavuutta, hyötyä 
ja esineellisyyttä palvoessaan samaa asiaa: ihmisen alistamista 
työlle ja materialismille. Siten ne muodostavat vastakohdan henki- 
siin ja transsendentaalisiin arvoihin perustuvalle anarkismille. Käy- 
tännön toimeenpanokelpoisuutta korostavan pragmatisminsa joh- 
dosta tämäkin liberalistisen filosofian pääideologi on palkittu dyna- 
miitin keksijän diplomilla. Empiirinen liberalismi on varmasti ollut 
monelle arkipäiväistä todellisuutta; olihan taloustieteen Nobelilla 
vuonna 1974 palkitun von Hayekin unelmavaltio nimenomaan 
1700-luvun Englanti. Niinpä myös tämänsisältöinen Locke(d)- 
yhteiskunta johti kansalaisensa helposti telkien taakse. 

Milton Friedmanin ja Robert Nozickin tavoin Friedrich A. von 

Hayekia on pidetty libertaarina, vaikka hän itse käytti itsestään 
nimitystä ”liberaali”. Toisaalta anarkokapitalistinen ja taloustieteen 
itävaltalaiseen koulukuntaan kuuluva Hans-Hermann Hoppe on 
pitänyt von Hayekia maltillisena sosiaalidemokraattina,19* mikä 
osoittaa lähinnä sen, kuinka ajattelijan väri näyttää vaihtelevan 
riippuen, mistä suunnasta häntä katsoo. 

Mielipiteeseen on voinut vaikuttaa von Hayekin henkilöhistoria. 
Syntyjään wieniläinen von Hayek vastusti Saksan nationalistien 
valtaannousua ja päätyi London School of Economicsiin, jossa hä- 
nestä tuli sosiaalidemokraattisen taloustieteen perustajana pidetyn 
John Maynard Keynesin elinikäinen ystävä ja Britannian kansalai- 
nen. Toimiessaan 1950-luvulta lähtien Chicagon yliopiston professo- 
rina ja Milton Friedmanin kollegana von Hayek pehmensi ajattelu- 
aan yhdistäessään taloustiedettä politiikantutkimukseen ja psyko- 
logiaan. Nobelin palkinnon hän sai yhdessä ruotsalaisen sosiaali- 
demokraatin ja hyvinvointivaltion arkkitehtinä pidetyn Gunnar 
Myrdalin (1898—1987) kanssa, joten tämäkin seikka on saattanut 
liittää von Hayekia vasemmistoon. Myrdal tosin ehdotti koko pal- 
kinnon lakkauttamista juuri siksi, että se oli (ilmeisestikin tasa- 
painotuksen vuoksi) myönnetty von Hayekille, jonka töitä hän ei 
pitänyt arvossa. 

Von Hayekin omassa ajattelussa sosialismin värit pilkahtavat 
esiin sikäli, että Freiburgissa kirjoittamassaan ja sosialismia ar- 
vostelevassa myöhäisteoksessa Kohtalokas ylimieli vuodelta 1988 
hän vaati eräänlaista taloudellisen moraalin uudelleensuunnitte- 
lua.195 Käsitys yhteiskunnallisesta hierarkiasta ja talouden oh- 
jaamisesta sekä näkemys, että markkinat tulisi ajatella mitta- 
puuna, jolla yksilön kelpoisuus mitataan, saattaa yhdistää Hayekia 
suunnitelmatalouden puolestapuhujiin, mutta toisaalta se herättää 
epäilyksen, oliko kyse vain konservatiivisen luokkayhteiskunnan 
pönkittämisestä. 

Von Hayekin poliittista väriä koskeva tulkintaerimielisyys johtu- 
nee osaksi siitä, että angloamerikkalaisessa kulttuurissa sana ”libe- 
raali” oli alkanut merkitä 'vasemmistolaista”, kun taas sanalla 
”libertaari” oli alettu nimittää perinteisiä liberaaleja. Itse asiassa 
olisi voinut käydä päinvastoin, sillä Ranskan suuren vallankumouk- 
sen jälkeisessä parlamentissa oikealla olivat istuneet kuningas- 
vallan kannattajat ja vasemmalla liberaalit tasavaltalaiset. Liberaa- 
lit joutuivat siirtymään keskemmälle parlamenttien täytyttyä va- 
semmalta sosialisteilla ja kommunisteilla, ja niinpä liberaaleja olisi 
syytä pitää poliittiseen keskustaoikeistoon kuuluvina. 

Sen sijaan von Hayek ei nähnyt välimuotoja vapaan markkina- 
talouden ja sosialismin välillä lainkaan, vaan hänen mielestään 

kaikki myönnytykset sosialismille olivat luisumista totalitarismiin. 
Myös hyvinvointivaltio oli von Hayekille vain yksilönvapauden 
rajoittaja, johon sisältyi totalitarismin siemen. Vastakkainasettelu- 
jen korostaminen on odotettua kirjoittajalta, joka filosofoi kylmän 
sodan varjossa, ja von Hayek vaikutti merkittävästi esimerkiksi 
Margaret Thatcherin ja Ronald Reaganin ajatuksiin. Myös George 
Bush vanhempi palkitsi hänet Yhdysvaltain presidentin vapauden- 
mitalilla vuonna 1991. 

Silti von Hayek kiisti olevansa konservatiivi todeten, että konser- 
vatismi on autoritaarista sekä kyvytöntä moniarvoisuuteen, muu- 
tokseen ja toisten ihmisten ymmärtämiseen, kun taas liberalismi 
pyrkii ihmisten vapauteen. Von Hayek myös vastusti etuoikeuksia 
ja perittyjä arvojärjestyksiä, vaikka olikin sukutaustaltaan aateli- 
nen, ja näissä yhteiskunnallisissa toiveissaan ja julistuksissaan hän 
poikkesi konservatiiveista ylhäisen jalomielisesti. Toisaalta hän tuli 
ajaneeksi konservatiivien asiaa vapaiden markkinoiden suitsutuk- 
sellaan ja tukeutumalla rationalismin sijasta empiriaan, katsomuk- 
seen, että lait, säännöt ja hintajärjestelmä ovat syntyneet vapaan 
kehityksen tuloksena evolutiivisesti ja että omaehtoinen syntyhisto- 
ria takaa niiden oikeutuksen. Vallitsevasta asiaintilasta ei voida 
kuitenkaan johdella käsitystä, että asiat niin ollessaan olisivat 
moraalisesti oikein, ja niinpä tämän käsityksen takaa kajastaa mo- 
nille liberaaleille ominainen ristiriitaisuus. Pohjimmiltaan sen taus- 
talla on vaikeus sovittaa yhteen talousliberalismia ja arvo- sekä 
sosiaaliliberalismia. 

Von Hayekin mielestä vapaus on kuitenkin parempi vaihtoehto 
kuin suunnittelu, sillä suunnitelmataloudessa tieto ihmisten tar- 
peista ei kulje yhtä hyvin kuin markkinataloudessa, mikä puo- 
lestaan johtaa voimavarojen jakamisen ongelmaan ja siihen, että 
pienet ryhmät päättävät resurssien jaosta tuottaen väärinkäytöksiä 
ja tehottomuuutta. Sen sijaan vapaa hintajärjestelmä yhdistää jul- 
kisen, paikallisen ja henkilökohtaisen tiedon sekä kuluttajien 
intressit erilaisten tarpeiden vallitessa, ja siksi tällainen itsejärjes- 
tymiseen perustuva talous on myös itseään korjaavaa. Tämän nä- 
kemyksen von Hayek omaksui opettajaltaan Ludwig von Misesiltä 
(1881—1973), jonka käsityksen mukaan ilman markkinatalouden 
vapaata hintamekanismia hyödykkeen kysyntää ei voida tietää 
tarkasti eikä siten tehdä päätöstä siitä, paljonko pitäisi tuottaa. 
Tämä tosin pitää paikkaansa vain, mikäli suunnitelmatalouden 
pyrkimykset ihmisten tarpeiden arvioimiseen ja mittaamiseen epä- 
onnistuvat. 

Von Hayek oli oikeustieteestä 1921 ja valtio-opista 1923 väi- 
telleenä tohtorina erittäin valistunut taloustieteilijä, joka ymmärsi 

talouden poliittisen olemuksen. Lisäksi hän oli Ludwig Wittgen- 
steinin pikkuserkku äitinsä puolelta ja sai ensimmäisten joukossa 
lukeakseen Tractatus Logico-Philosophicuksen, jonka analyyttisyys 
vaikutti hänen tiedekäsitykseensä. Toisaalta von Hayekissa ilmen- 
tyi yläluokkaisille älyköille ominainen kahden bitin logiikka: taipu- 
mus nähdä asiat liian mustavalkoisesti ja pelkästään vastakohtien 
valossa. 

Klassisten liberaalien talousteoriat puhuivatkin kokonaan toi- 
senlaisesta maailmasta kuin missä elämme nykyisin. Savupiippu- 
teollisuuden ajan yhteiskunnassa markkinat voitiin rajata kansal- 
lisvaltioihin, jotka sekä tukivat kapitalismia että rajoittivat pää- 
oman ja työvoiman liikkeitä toimien hyvinvointiyhteiskunnan ra- 
kennuspuina. Mutta klassisten liberaalien sen enempää kuin sosia- 
listienkaan teoriat eivät ole enää vaikutusvaltaisia tiedon reaali- 
aikaiseen liikkumiseen ja globaaleihin markkinoihin perustuvassa 
maailmassa. 

Esimerkiksi klassisen liberalismin teoreetikko Adam Smith pohti 
vielä oman aikakautensa keskeistä ongelmaa, yhteiskunnan luokka- 
luonnetta, eikä hänen toimiensa tarkoituksena ollut valtion jyrkkä 
rajoittaminen, kuten von Hayekin, vaan sen uudistaminen. Myös 
von Hayekin käsitykset ovat vanhentuneet siksi, että nykyisin mei- 
tä ei uhkaa niinkään sosialismin tie orjuuteen kuin ajautuminen po- 
liittisesta hallinnasta ja ihmisten tahdosta riippumattomaan glo- 
baalien suuryritysten oravanpyörään. 


Perifeeriset periaatteet 


Empiristisesti ja rationalistisesti ajatellen onnekkain yhteiskunta- 
malli saattaisi olla Bertrand Russellin luonnostelema sekatalous- 
järjestelmä, jossa on paljon toisiaan rajoittavia vastavoimia ja joka 
koostuu kansallisesti hallituista ja tarpeeksi pienistä poliittisista 
yksiköistä. Esteenä anarkismin tiellä ei ole ollut niinkään sosialismi 
tai kapitalismi sinänsä kuin niihin molempiin liittyvä totalitarismi. 
On vaikea sanoa, mikä lopulta johtaa poliittisia aatesuuntia yksin- 
vallan tielle. Kenties se johtuu jo demokratian rakenteeseen sisälty- 
västä paradoksista, jonka mukaan jokainen ehdolle asettuva puolue 
tulee tavoitelleeksi maksimaalisen suurta kannatusta ja siten myös 
rajoittamatonta valtaa. Toinen selitys voi olla inhimillisesti ymmär- 
rettävä heikkous: ahneus. Myös poliittisen luovuuden laskuopit ja 
etiikan ekonomiat näyttävät tukevan sitä johtopäätöstä, että poliit- 
tisten järjestelmien tulisi kannustaa ihmisiä erilaisuuteen ja oma- 
ehtoisuuteen. 

Suuri osa poliittisesti uudistavasta aineksesta on peräisin massa- 
kulttuurien ulkopuolelta. Anarkistinen demokratiaihanne voikin to- 
teutua paremmin pienessä kansallisvaltiossa, jossa kansanvalta on 
hajautettua, aitoa kansanvaltaa, kuin siinä monikansallisessa val- 
tiomallissa, jossa demokratia on vain byrokratiajohtoista ja keski- 
tettyä harvainvaltaa. 

Valtakeskittymien ulkopuolella oleminen voi olla politiikanteolle 
myönteinen asiantila — aivan kuten useiden filosofien valitsema 
perifeerinen asemakin todistaa. Myös tässä mielessä ulkopuolisuus 
nousee filosofiaa ajatellen arvoon arvaamattomaan. Sana ”periferia” 
ei merkinnyt alun perin vain kreikkalaisen kaupunkivaltion, polik- 
sen, ulkopuolella lymyävää maaseutua. Katsottiin, että poliksen 
ulkopuolella asumiseen liittyi myös tietty mielentila. Niinpä muuta- 
mat sanovat nykyäänkin, että esimerkiksi Tampere ei ole suinkaan 
pelkkä paikkakunta vaan eräänlainen mielentila (näin siitä huvoli- 
matta, että Pentti Saarikoski ehti jo julistaa runossaan: ”Toijalan 
takana ei ole paljon mitään”).19%6 

Poliksen tähyileminen sen ulkopuolelta takasi kreikkalaiselle 
filosofille näköalapaikan silloinkin, kun hän oli osallisena polik- 
sessa. Ottamalla tilapäisesti etäisyyttä yhteisöönsä filosofi saattoi 
oivaltaa, minkälaista valtakulttuurien elämä niiden omassa piirissä 
on. Ja kukapa voisi virittää filosofista Pegasostaan täyteen runo- 
laukkaan pelkästään kuria ja järjestystä partioivien patrullien kes- 
kellä, kun periaatteiden rikkojan korjaa mukaansa ajoneuvo, jossa 
ajattelemisen aihetta antaa enää sen toiseen kylkeen kirjoitettu 
sana POLIS? 

Usein sanotaan, että anarkistit haikailevat perifeerisyydellään 
periaatteetonta asiaintilaa. Todellisuudessa asia on päinvastoin. 
Vasta perifeerinen näkökulma paljastaa, että yhteisön omat säännöt 
eivät perustukaan punnittuihin periaatteisiin eivätkä mihinkään 
kuulopuheita kummempaan. Siksi myös Sokrates haki rohkeutta 
maaseutumatkoiltaan, vaikka toisaalta hän paljastaa, etteivät puut 
hänelle mitään opeta, mutta ihmiset kaupungissa sen sijaan opet- 
tavat.197? Anarkistin periaatteena ei olekaan periaatteettomuuden 
kylväminen vaan sovittuihin tapoihin, tottumuksiin ja luuloihin liit- 
tyvän periaatteettomuuden kumoaminen. Tilalle anarkisti saattaa 
tarjota omia periaatteitaan. Vasta periaatteellinen umpikuja osoit- 
taa anarkistisen filosofian todellisen arvon. 

Voi että ihmiskunnan on pitänyt suhtautua vakavasti 
sairaiden seitinkutojien aivovammoihin, 
ja kalliin hinnan se on saanut siitä maksaa! 


Friedrich Nietzsche!98 


Älykäs hallitseminen näyttää hallitsemattomuudelta eli vapaudelta. 


Laotse!9? 


10. Vapauden filosofia 


A narkistista ajattelua on halki vuosisatojen leimannut ulkopuoli- 
suuden tavoittelu, vallankumouksellinen asenne yhteiskuntaa 
kahlitseviin pelkoihin sekä stoalaisen kylmäpäinen suhtautuminen 
rikokseen. Lisäksi anarkisteja on yhdistänyt protestimieliala, joka 
on saanut ilmaisunsa sekä poliittisena että tieteellisenä protestan- 
tismina. Anarkistithan pitivät institutionalisoitunutta tiedettä juuri 
kirkon tai uskonnon kaltaisena luomuksena. 

Suomalaisessa filosofiassa anarkismin perinne on elänyt viralli- 
sen filosofian ulkopuolella. Aikana, jolloin filosofia oli kielletty Suo- 
men suuriruhtinaskuntaan kuuluvassa Aleksanterin Yliopistossa 
(1800-luvun puoliväli), saattoi koko filosofiaa pitää anarkismin il- 
maisuna. Poliittisen kuohunnan vallitessa myös yliopistofilosofia 
saatettiin kokea uhkana kurille ja järjestykselle. Mutta yhteiskun- 
nallisesti levollisina aikoina akateemiset filosofit ovat katsoneet 
parhaaksi yhdistää ponnistuksensa viranomaisvallan päämäärien 
edistämiseen. Filosofien yhteiskunnallinen paikantuminen akatee- 
misen filosofian sisä- tai ulkopuolelle on siis ollut meidänkin olois- 
samme erittäin poliittinen asia. Siksi tätäkään tekstiä luettaessa ei 
pidä unohtaa seuraavaa tosiasiaa: filosofiaa on kohdannut sisäinen 
heikkoudentila useimmiten silloin kun se on kahlittu valtiolliseen 
valtaan, kun taas ulkoisen loisteen suvantovaiheet ovat merkinneet 
filosofialle sisällöllisen rikkauden ja uudistumisen aikaa. 

Suomalaisen filosofian anarkistisuus on hyödyntänyt lähinnä 
kolmea traditiota. Jos Bakuninin ja Kropotkinin mannereurooppa- 
lainen ajattelu muodostaa kotimaisen filosofian ensimmäisen juu- 
ren, muodostavat amerikkalais-brittiläinen empirismi ja rationalis- 
mi toisen sekä kantilaisen transsendentaalifilosofian ja yleissaksa- 
laisen protestantismin antamat herätteet sen kolmannen lähteen. 

Tieteelle uudet säännöt 


Jo katolinen teologia opetti filosofialle niin sanotut kuolemansynnit, 
joista seuraa käännytys taivaan portilta. Päätös ei riipu siitä, anoo- 
ko pyrkijä pääsyä nahkurin orsille yksin vai onko hän valikoinut 
mukaansa myös ”matkaseuraa”. Kuolemansynnit ovat ahneus, ka- 
teus, haureus, ylpeys, viha, mässäily ja laiskuus. Niitä vastustavat 
kardinaalihyveet ovat viisaus, urheus, kohtuus, oikeudenmukai- 
suus, usko, toivo ja rakkaus. Neljä ensimmäistä hyvettä ovat läh- 
töisin Platonilta20% ja kolme viimeistä apostoli Paavalilta.20! Ne ovat 
muodostaneet maallisen etiikan perustan piispa Ambrosiuksesta 
alkaen ja läpi koko keskiajan. Sen sijaan modernin filosofian perin- 
ne on opettanut meille, että filosofin täytyy olla ”hyvä”. Niin sanoi jo 
Kant. Hyvyys yhdistettiin ihmisen persoonaksi kehittymiseen. 

1700-luvulta alkaen etiikan lähtökohtana oli oltava ihmisen pyr- 
kimys hyvään: ”Ei ole maailmassa eikä yleensä myöskään sen ulko- 
puolella mahdollista ajatella mitään muuta, mitä voitaisiin pitää 
hyvänä ilman rajoitusta, kuin yksin hyvä tahto”, sanoi Kant Tapojen 
metafysiikan perustuksessaan vuonna 1783.202 Tämän mukaan olisi 
mahdotonta ajatella, että etiikan päämääränä olisi paha. Sen sijaan 
sitä, mitä hyvä ja paha ovat, on pohdittu vähemmän. 

Kantin mukaan sen, mitä tiedämme hyvästä ja pahasta, kertoo 
kokemuksesta puhdistettu järki. Juuri tämä on ohjannut anarkisti- 
filosofeja epäilemään järkeen luottamisen järkevyyttä. Vaikka järjen 
kyseenalaistaminen on sekin epärationaalista ja johtaa päättymät- 
tömään ajatusympyrään, on selvää, että läheskään kaikkea ihmisen 
toimintaa ei ohjaa vain järki. Niinpä ihmistä ei voida ymmärtää 
kiinnittämällä huomiota vain hänen rationaalisiin ominaisuuksiin- 
sa. Tämä pätee erityisesti etiikan kysymyksiin. Nietzschen, Freudin, 
Marxin ja Darwinin — noiden 1800-luvun suurten lihan, vallan ja 
seksuaalisuuden filosofien — mielestä ”hyvyyteen” pyrkiminen oli 
vain subliimia persoonan kieltämistä. ”Hyvä” on itse asiassa pahaa. 
”Hyvyys” peittää pahaa. Pahuuden tunnustaminen taas on rehelli- 
syyttä. Rehellisyys puolestaan on filosofiaa eli hyvää. Pahoittelen- 
kin, että amerikkalaisissa elokuvissa ”hyvä” aina voittaa. 

Tieteenfilosofi Paul Feyerabend opetti filosofeille metodologista 
anarkismia, jolle ”kaikki käy”.203 Lauselmaa on käytetty myös pal- 
jon väärin: sille kelpaa nyt mikä tahansa anarkisminvastaisuus. 
Tosiasiassa lause viittaa vain siihen, ettei tyhjänpäiväistäkään aja- 
tusta kannata heittää suoraa päätä menemään, sillä mitättömältä- 
kin näyttävässä ideassa saattaa tarkemmin tarkasteltuna piillä 
jokin viisauden kipinä. Niinpä myöskään anarkistinen rohkeus, ”jär- 

kevyyden” kiistäminen ja virheiden tekeminen, ei ole tieteiden pii- 
rissä merkityksetöntä eikä turhaa. Onhan toki parempi, että tie- 
teenharjoittaja tekee jotain riskikästä ja rohkeaa kuin ajelehtii ja 
kelluu pelkällä akateemisella joutokäynnillä. Nykyajan metodologi- 
selle anarkistille onkin tärkeää repiä, kinastella, koetella ja raadel- 
la, sillä ihminen oppii virheiden löytämisen ja myöntämisen kautta. 

On siis hyvä, että joku tekee ja paljastaa joskus virheitä — myös 
tieteessä. Oikeassaolijoita on riittänyt muutenkin, ja heitä on liikaa 
erityisesti silloin, kun heidän määränsä ylittää yhden. Esimerkiksi 
Ren6 Descartes suhtautui alun perin pessimistisesti varman tiedon 
olemassaoloon. Uteliaisuuttaan hän päätti kokeilla senkin etsi- 
mistä. Vaatimattomana miehenä hän oletti ilman muuta olevansa 
väärässä jokaisessa otaksumassaan asiassa mutta huomasi lopulta 
erehtyneensä juuri tuossa näkemyksessään. Tästä hän johteli aino- 
an löytämänsä totuuden: ajattelen, siis olen olemassa. Rationalisti- 
na tunnettu Descartes oli siis hänkin oman aikansa ”metodologinen 
anarkisti”. 

Virheiden tekeminen on perimmältään rakastettavaa, sillä se 
osoittaa ihmisten inhimillisyyttä, ja se on myös opettanut akateemi- 
sille tiedonmuodostajille paljon, kun on saatu tietää, miten asiat 
eivät ainakaan ole. Myös negatiivinen todistus on tärkeä. Luo- 
vuuden puute tieteissä on usein juuri anarkistisen asenteen puuttu- 
mista ja kahleissa oloa. Luova anarkia puolestaan on vapaata ajat- 
telua ja rohkeiden mielipiteiden esittämistä. Onkin eri asia erehtyä 
filosofien tapaan joissakin teorioidensa yksityiskohdissa kuin olla 
väärässä koko ajattelunsa peruslinjoissa, kuten poliittiset ideologit. 

Vain harvat systeemifilosofit ovat uskaltaneet edetä teorioissaan 
arvokannanottoihin ja johtopäätöksiin, kun taas anarkistinen filo- 
sofi voisi huoleti sanoa: ”Tehkää te vain analyysia, niin minä kerron, 
mitä merkitystä sillä on!” Anarkisti ottaa aloitteen omiin käsiinsä 
tiedeyhteisön ohi. Tämäntapainen metodologinen anarkismi asettaa 
filosofialle korkeat laatuvaatimukset. Myös Thomas Kuhnin (1922— 
1996) virittämä ajatus tieteellisten vallankumousten rakenteesta 
(teoksessa The Structure of Scientific Revolutions, 1962) takaa, ettei 
jatkuvan vallankumouksen haasteesta pääse irti sen enempää po- 
liitikko kuin tieteenharjoittajakaan — saati kukaan kriittisesti ajat- 
televa ihminen.204 

Protestanttisen ajattelun alkuperästä 


Suomen evankelisluterilaisen kirkon tunnustuskirjoihin kuuluva 
Martinus Lutherin Vähä katekismus sisältää nykyisin kaksi osaa, 
kun vuoden 1948 kirkolliskokous alkoi julkaista Kristinopin esitystä 
samojen kansien sisällä. Niinpä tämäkin Vähä katekismus filosofi- 
selle anarkistille sisältää syytösosaa seuraavan ”armo-osan”. Oletpa 
luonteeltasi ekstrovertti tai introvertti, filosofiselta temperamen- 
tiltasi sangviininen tai koleerinen, tämän pääluvun myötä voit siir- 
tyä epikurolaisesta ilosta stoalaiseen tyyneyteen. Filosofisesti haas- 
tavaa Lutherin katekismuksessa on tapa, jolla kristillinen seura- 
kunta paneutuu omien oppiensa viljelemiseen. Esipuheessa Vähään 
katekismukseensa tavallisille papeille ja saarnaajille kirkon tohtori 
lausuu aluksi näin: 


Martti Luther toivottaa kaikille uskollisille ja hurskaille papeille ja 
saarnaajille Herramme Jeesuksen Kristuksen armoa, laupeutta ja 
rauhaa.205 


Ja lisää kohta perään: 


Äskeisillä tarkastusmatkoilla havaitsemani valitettava ja onneton 
hätätila on suorastaan pakottanut minut tekemään tästä katekis- 
muksesta eli kristinopin esityksestä lyhyen, suppean ja yksinker- 
taisen. Voi hyvä Jumala sitä surkeutta, jonka olen saanut nähdä! 
Tavallinen kansanmieshän ei varsinkaan maaseudulla tiedä kris- 
tinopista yhtään mitään, ja valitettavasti myös monet papit ovat 
taitamattomia ja kyvyttömiä opettamaan. [...] He antavat elämän- 
sä kulua niin kuin tyhmän karjan ja järjettömien sikojen elämä 
kuluu. Evankeliumin tultua nyt julki he ovat silti oppineet mesta- 
rillisesti väärinkäyttämään kaikkea vapautta. Voi teitä piispoja! 
[...] Voi teitä, myllynkivi kaulaanne!206 


”Vapauden väärinkäyttäjiä” ovat kaikkina aikoina olleet nimen- 
omaan filosofit. Mutta kyllä myös kansan vapauttajana tervehdittyä 
uskonpuhdistajaa itseään voi syyttää kirkon kahleiden katkaisemi- 
sesta ja rahvaan vapauttamisesta maallisten auktoriteettien orjuu- 
teen, aivan niin kuin Erich Fromm on nähnyt.207 Sen sijaan paavit 
ovat aina suudelleet natseja ja palauttaneet järjestyksen kansan 
keskuuteen. Edustavimpana esimerkkinä on paavi Pius XI, joka 
suitsutti Benito Mussolinia ”Kaitselmuksen lähettilääksi? tämän 
lahjoitettua 44 hehtaarin maa-alueen katoliselle kirkolle ja taattua 
Vatikaanivaltiolle itsenäisyyden vuonna 1928. Vähintään yhtä mo- 

nimutkaiseen umpisolmuun valta ja vapaus ovat kietoutuneet siellä, 
missä filosofia, teologia ja poliittinen valta iskevät perustavimmin 
yhteen, toisin sanoen valtiollisessa yliopistossa. 

Suomalainen nyky-yliopisto on luotu Berliinin yliopistossa 1800- 
luvun alussa käyttöön otettujen vapausihanteiden perustalle. Ne 
nojautuivat alun perin antiikin kreikkalaiseen filosofiaan. Uus- 
renessanssille ominainen akateemisen vapauden tavoittelu levisi 
Pohjois-Saksan yliopistoista myös Ruotsi-Suomeen. Akateeminen 
autonomia tosin ei ole ollut mikään itsestäänselvyys edes Wilhelm 
von Humboldtin (1767—1855) lanseeraaman sivistysyliopiston (die 
Bildunguniversität) aikakaudella. Julkishallinnollisen jalopeuran 
jäljet ovat raapineet syvältä tieteiden ja filosofian sisuskaluja. 

Jo Immanuel Kant käytti filosofian puolustamiseksi useita pu- 
heenvuoroja, jotka hän julkaisi kirjassaan Tiedekuntien riitely vuon- 
na 1798. Teoksen taustana oli Preussin kuninkaan Fredrik Wilhelm 
II:n nimissä Kantille osoitettu kirje, jossa paheksuttiin uskontoon 
skeptisesti suhtautunutta filosofia ja pidettiin tämän opetus- ja jul- 
kaisutoimia juuri tuona vaarallisena ”vapauden väärinkäyttämi- 
senä”.208 Nootin lähettänyt piispa ja ministeri Johann C. Wöllner 
yrittikin käännyttää Kantia oikealle tielle tehosteenaan lupaus, että 
luopumalla uskontokritiikistään filosofi voisi vielä pelastaa itsensä 
heidän ”mitä ankarimmalta epäsuopeudeltaan”.209 

Tämäntapaiseen uhitteluun ei tosiasiassa olisi ollut mitään 
syytä. Königsbergiläisen hengenmiehen kanta kristillisiin uskontoi- 
hin oli ollut varovaisen kriittinen ja hänen suhtautumisensa sovit- 
televa; hänen näkökulmansa oli aina ollut julkisen edun puolella. 
Tosin jumaluus sinänsä oli Kantille ”puhtaan järjen idea”, joka oli 
seurannut vain tietoteorian prinsiipeistä niin kuin haamu ko- 
neesta.210 Kristillistä dogmatiikkaa enemmän Kantin ajatteluun oli 
saattanut vaikuttaa jopa Emanuel Swedenborgin teos Clavis 
hieroglyphica, jonka myydyistä niteistä toisen tiedetään päätyneen 
Kantin kirjahyllyyn.?!1 

Mutta kuninkaan ukaasista huolestuneena Kant ryhtyi toimeen. 
Tiedekuntien riitelystä on uskontokriittinen filosofian puolustus- 
puhe. Kant toteaa muun muassa, että jos filosofian ja teologian kiis- 
tat ratkeavatkin ”ylempien” tieteiden eduksi ”alempien” kustannuk- 
sella, on sovellettava periaatetta ”Provideant consules, ne guid res- 
publica detrimenti capiat [Konsulit huolehtikoot, ettei valtiolle ai- 
heudu mitään haittaa]”.212 Näistä tekijöistä koostuu myös suomalai- 
sen yliopistofilosofian nuhteettomuus ja kuuliaisuus virkavallalle: 
pietismi. 

”Ylempinä” tiedekuntina pidettiin tuohon aikaan oikeustieteel- 
listä, lääketieteellistä ja teologista tiedekuntaa. Viimeksi mainitun 

tehtäviin kuului ihmiselämän ”tärkeimmistä kysymyksistä” huo- 
lehtiminen, kun taas ”alempiarvoisen” filosofian tehtävänä oli vain 
totuuden löytäminen. Samasta syystä Kant halusi alistaa molem- 
mat valtion kontrolliin ja tehdä myös papeista virkamiehiä. Hänen 
mielestään ei ollut samantekevää, minkälaista uskontoa maassa 
harjoitetaan. Koska valtiota ei voida pitää asiantuntijana uskon- 
nollisissa kysymyksissä, kontrollin oli tapahduttava teologisten 
tiedekuntien välityksellä. Myös filosofian oikeuttamisen tuli Kantin 
mielestä tapahtua valtion kautta. Kantin vastaanotto Ruotsi- 
Suomessa ei ollut alun perin suopea, mutta hänen ihanteensa filo- 
sofian ja teologian valtiollistamisesta on painanut leimansa kaik- 
keen filosofian ja uskonnon opettamiseen maassamme. 

Juuri kantilais-luterilaista pietismin perinnettä on kiittäminen 
tavasta, jolla filosofia ylennettiin teologian ja politiikan palkka- 
piiaksi. Uudistus oli tuohon aikaan merkittävä, sillä hämärinä sko- 
lastiikan vuosina filosofia oli ollut läpikotaisin teologian renki ja 
jumaluusoppi filosofian pastoraali paimen. Kantin viimeiseksi jää- 
nyt teos päättyy lukuihin, jotka valaisevat hänen tuolloista tilaansa 
ja tulevaisuuttaan. Hänen kirjoituksensa otsikoita ovat muun mu- 
assa ”Mielen vallasta hallita sairaalloisia tunteitaan vakailla pää- 
töksillä” sekä ”Hoitotavat ja ruokavalio”. Miesparka oli jo siinä mää- 
rin oman tapamoraalinsa vanki, että hän uhrasi valtiolliselle vadille 
vaivansa sekä koko filosofiansa, jota suuri osa sääntöuniversalis- 
miin perustuvasta oikeusjärjestyksestämme tänäkin päivänä seu- 
railee. 

Meidän aikaamme ei voida pitää enää skolastiikan, uskonpuhdis- 
tuksen eikä poliittisten ristiretkien aikakautena — vai voidaanko? 
Filosofian sitomisella viranomaisvaltaan on maassamme pitkät pe- 
rinteet. Kytkös valtiovaltaan ei ole tosin ollut niinkään transsen- 
dentaalifilosofinen kuin naturalistinen ja materialistinen. Viimeksi 
mainittujen kautta on ollut helpompi edistää niin kapitalistisia kuin 
sosiaalidemokraattisia ja liberalistisiakin ajatussuuntia. Transsen- 
dentaalifilosofioista politiikkaan on välittynyt vain uskonvaraisuus, 
kun taas materialismista ja naturalismista on saatu opin sisältö. 


Nöyryys kuraan, kumous kunniaan! 


Nyky-Suomessa filosofian harjoittaminen on yhtä vähän sidoksissa 
akateemiseen filosofiaan kuin säätilan ilmiöt ovat riippuvaisia sää- 
ennusteista. Filosofia on aiemmin tuottanut huomattavaa anarkis- 
mia, mutta useimmat ammattifilosofit ovat nyt sellaisia elämän- 
tapaporvareita, että on pohdittava myös sitä, kuinka anarkismi 

voisi jälleen edesauttaa varsinaista filosofiaa. 

Professori on tunnetusti filosofian korkea-arvoisin viranomainen. 
Mutta miksi filosofia olisi muka parempaa sillä perusteella, että se 
on lähtöisin virkamiehen kynästä? Eihän valtion valmistama tava- 
rakaan ole parempaa sillä perusteella, että se on lähtöisin kollek- 
tiivisesta tehtaasta. Saman logiikan mukaan taidekin olisi ”korkea- 
tasoisempaa” vain siksi, että sen tekijä toimii taiteilijan virassa. 
Virkamieslähtöisyys ei ole tae filosofian filosofisuudesta, aivan 
kuten filosofian oma arvokaan ei takaa vielä sitä, että sen tekijä 
päätyisi filosofin virkaan. 

Platon katsoi aikoinaan, että joko filosofien on tultava virkamie- 
hiksi tai sitten virkamiesten täytyy ryhtyä toden teolla harjoitta- 
maan filosofiaa.21!3 Nykyään tämä periaate toteutuu jo liiankin te- 
hokkaasti, kun filosofeiksi valitaan virkamiestyyppejä ja poliitikot 
liehakoivat filosofeja samastuakseen akateemiseen mielipideval- 
taan. Nykyajan filosofit ovat tehokkaita antisokrateita, jotka pilaa- 
vat nuorison ajattelun kytkemällä heidät viranomaisvaltaan. Esi- 
merkkinä filosofian yhdistymisestä valtionrunouteen voi mainita 
vaikkapa Tampereen suuren filosofiatapahtuman, jonne filosofien li- 
säksi kutsutaan puhujiksi aina myös muutama piispa tai pääminis- 
teri. Esimerkin tarjoaa lisäksi filosofien ja elämänkatsomustiedon 
opettajien Feto ry:n vuosikokous, jonne poliitikot suorastaan jonot- 
tavat ja siirtelevät vähemmän tärkeitä tapahtumia kalentereissaan 
tuonnemmaksi. 

Mutta anarkisti ei arvioi filosofeja lainkaan sillä perusteella, 
miten he sijoittuvat julkisiin virkahierarkioihin. Anarkistia kiinnos- 
taa lähinnä se, millaista on filosofin yksityinen elämä. Se kertoo 
paljon enemmän filosofin pätevyydestä. Tulevaisuudessa filosofin 
ominaisuuksia arvioitaneenkin kiinnittämällä yhä enemmän huvuo- 
miota filosofien yksityiselämään ja heidän yksityisiin ajatuksiinsa. 
Tämäntapaisessa vertailussa korkeakin virkamies tai poliitikko 
saattaa paljastua soikeaksi nollaksi, kun taas tavallinen riviopis- 
kelija tai kansalainen voi osoittautua huomattavan tärkeäksi ja itse- 
näiseksi ajattelijaksi. Samaan tapaanhan on arvioitu myös men- 
neisyyden filosofeja. 

Ammattifilosofeiksi toisensa nimittäneet filosofit ovat nykyään 
huonoja anarkisteja. He ovat englantilaisia gentlemanneja. Analyyt- 
tinen filosofi tutkii tyypillisimmillään intensionaalista logiikkaa ja 
yhdistää sitä kehnosti ymmärrettyyn fenomenologiaan. Hän tutkii 
”persoonallisia propositionaalisia kielen ilmaisuja”, hän harjoittaa 
systeemianalyysia ja peliteoriaa ja saa sitä varten Suomen Akate- 
mian tutkimustukea. Hän omaksuu naturalistisen maailmankuvan, 
koska se legitimoi vallankäyttöä tieteessä. Hän turvautuu liberalis- 

miin ja pragmatismiin, jotka ovat toistensa aateveljiä. Hän operoi 
äärettömän käsitteellä ja pohtii infiniittistä modaalikäsitteiden tul- 
kintaa olettaen, ettei kukaan nietzscheläinen irrationalisti varmaan 
ymmärrä, mistä on kysymys (kyllä me ymmärrämme). Hän kiitää 
lentokoneessa kansainvälisen filosofian puoluekokoukseen korvaa- 
mattomia luonnonvaroja tuhlaten. Hän on Suomen Kissanristiäis- 
yhdistyksen kunniajäsen ja ylitirehtööri (Member of Finnish Cat- 
Christening Society etc). 

Ne, jotka sopeutuvat edellä mainittuihin tieteenihanteisiin tai — 
mikä vielä pahempaa — tulevat hovikelpoisiksi luonnostaan, ovat 
filosofeiksi peräti sopimattomia persoonia. Viihtymätön ihminen voi 
vielä jollain tavoin elättää taka-ajatuksenaan kapinamieltä. Mutta 
niiltä, joille luonnostaan sopivat tieteen konsensusihanteet, puuttuu 
pilkallisuutta, maailmanhalveksuntaa, massakulttuurin pakoa, 
ilkeämielisyyttä, ivallisuutta ja muita filosofeilta vaadittavia hen- 
kisen kypsyyden hyveitä niin paljon, ettei heistä voi parhaalla tah- 
dollakaan tulla muuta kuin keskinkertaisia filosofeja — siis ei filo- 
sofeja ollenkaan. 


Poliisin luoti sydämessä 


Anarkismi on aina myös tyylillinen ratkaisu. Yhteiskunnalliseksi 
välttämättömyydeksi uskotellun vaihtoehdon valitseminen ei ole 
aito valinta (perheen poika ”valitsee” varusmiespalveluksen, mies 
”valitsee” Toyotan, nainen ”valitsee” Lumenen, tytär ”valitsee” lu- 
kion). Nöyrät huolivat aina hyvää ja terveellistä perusruokaa, 
perusseksiä, peruskoulutusta ja perusturvaa. Nöyryys altistaa val- 
lalle, kun kontallaan kannattaisi rämpiä eri syistä. Älykkyys sen 
sijaan osoittaa tyylikkyyttä, varsinkin yhdistyessään lämminveri- 
syyteen. Mielenosoittajat, totaalikieltäytyjät ja tietokonehakkerit 
ansaitsevat ihailua, koska he eivät seuraile standardeja vaan 
asettavat niitä. Toimiakseni toisin kuin analyyttiset filosofit käärin 
seuraavaksi hihani ja annan käsitteilleni hieman sisältöä. 

Kun analyyttinen systeemifilosofi rupeaa hommiin, hän valitsee 
ensin käsitteen, jota on tarkoitus analysoida, olkoon se 'anarkismi. 
Sitten hän etsii sen vastakohdan, joka voisi olla ”lojaalius'. Ollak- 
seen merkittävä arvoesseisti hän varustaa molemmat käsitteet 
arvovarauksella 'hyvä' tai paha”. Näin saadaan nelikenttä, jonka 
vaaka-akseli jatkuu lojaaliudesta anarkismiin ja pystyakseli pa- 
hasta hyvään. Saadaan "hyvä lojaalius”, joka on analyyttiselle filo- 
sofille itsestään selvää. Saadaan paha anarkismr, jonka sietää maa- 
tua poliisin luoti sydämessä. Saadaan 'paha lojaalius”, jonka ketun- 

rauta aukeaa, kun muistutetaan, että ”kritiikki on sallittua, jopa 
suotavaa”. Ongelman muodostaa vain se, voiko olla olemassa ”hyvää 
anarkismia”. Kuten jo edellä mainittiin, sitä, mitä anarkismi, lojaa- 
lius, hyvyys ja pahuus ovat, ei ole pohdittu. Minäpä kerron teille, 
mitä ne ovat. 

A) Hyvä lojaalius on kaikkea tätä: oman tahdon toteuttamista ja 
omien arvolähtökohtien määrittämistä. Se on omien arvojen vastai- 
sesta toiminnasta kieltäytymistä, perustelujen vaatimista kaikilta 
ihmisiltä ja auktoriteettiaseman myöntämistä vain antiautorita- 
rismille. Se on julkisten virkojen lakkauttamista ja verottamalla 
riistetyn omaisuuden siirtämistä takaisin yksilöiden haltuun. Se on 
työn eli menetetyn vapaa-ajan organisoimista yksilöiden omaan 
käyttöön. Verottaminen voi olla hyväksi, jos se tukee köyhää, mutta 
yksityisomistuksen tulee olla politiikan päämäärä. Sillä julkinen 
omaisuus, kuten viranomaisten hallussa olevat tietokoneet, on aina 
heitteillä, ja yksityisomaisuutta kaipaa eniten juuri se, joka sitä 
parhaiten moittii. Hyvä lojaalius on siis lojaaliutta itselle. 

B) Paha anarkismi on kaikkea tätä: suuryhtiöiden ja kansain- 
välisen pääoman valtaa, poliittisen päätöksenteon avoimuuden puu- 
tetta ja juonittelua kulissien takana. Se on poliisin erityisoikeuksia 
ja kansalaisten pakottamista hallinnossa, se on pankkien määrää- 
mää asuntopolitiikkaa ja sitä, että ihmisten kurjuudella tehdään 
bisnestä. Paha ei lopu, koska se on ehtymätön luonnonvara. Kapita- 
listiset voimat ovat pahaa anarkismia, sillä ne ohittavat politiikan. 
Kapitalismi on rikkaiden anarkiaa köyhiä vastaan, sillä se pyrkii 
hallitsemaan ihmisten elämäntapaa ja tarpeentyydytystä. 

Euroopan valtiot ovat tähän asti pysyneet lojaaleina poliittiselle 
tahdonmuodostukselle eli omille kansalaisilleen. Euroopan unionis- 
sa poliittinen päätöksenteko kuitenkin etääntyy kansalaisista ja 
korvautuu valtiokapitalismilla. Valtiokapitalismilla tarkoitetaan 
sitä, että valtio ei enää huolehdikaan ensisijaisesti kansalaistensa 
eduista ja yleisestä oikeudenmukaisuudesta vaan pyrkii vain tur- 
vaamaan kapitalismille mahdollisimman suotuisat toimintaedelly- 
tykset. Euroopan unionille voikin käydä niin kuin noidan oppi- 
pojalle, joka ryhtyi kokeilemaan taitojaan mestarin poissa ollessa. 
Hän onnistui lietsomaan henget liikkeelle mutta ei kyennytkään 
lopulta pysäyttämään niitä. 

C) Paha lojaalius on tätä: professorien asettumista enemmistöjen 
puolelle ja älymystön samastumista valtaan. Se on armeijaa, poliisia 
ja kuuliaisuutta esivallalle. Paha lojaalius on nöyryyttä, anelemista 
ja suvaitsevuutta (= ”en pidä periaatteellisesti, mutta valheellisesti 
siedän”). Se on omasta tahdosta luopumista, kumartelemista ken- 
raalien lasisilmälle, kollegoille ja hallintovirastojen korkeasti palka- 

tuille virkamiehille. Paha lojaalius on filosofiaa vieraan tahdon alai- 
suudessa. 

Hyvän esimerkin pahasta lojaaliudesta tarjoaa suunnittelu. Kun 
on laadittu suunnitelma, sen katsotaan sisältävän sopimuksen. Tut- 
kijoilta vaaditaan tutkimussuunnitelmia, jotta heidät voitaisiin 
sitoa paradigmaan. Suunnitelman kautta tutkijan kohtalo sidotaan 
rahoittajan kohtaloon, jonka hyväksi hänen toivotaan keskittävän 
kaikki omatkin ponnistuksensa. Mutta mistä esimerkiksi Suomen 
Akatemia on saanut päähänsä, että tutkimusta voi ”suunnitella”? 
Suunnitteleminen on ajattelemisen piilo-objektivointia, ja se tappaa 
tekijän taidon ja kuolettaa hänen kynänsäkin. Suunnitelmilla ei ole 
totuusarvoa, koska ne eivät puhu olemassa olevasta maailmasta 
vaan aina vain tulevasta. Suunnitelma on tekijänsä mainos, jolla 
tekijää pakotetaan itse kieltämään oma sananvapautensa. Luotta- 
mus suunnitelmiin on osa tieteenharjoittajien keskinäistä petok- 
sellisuutta. Oletus on, että mitä parempi mainos, sitä todennäköi- 
semmin Iso Veli uskoo. Parasta on, jos mainosta ei edes tunnista 
mainokseksi. Niin asiat varmaan ovatkin, koska suunnittelu on 
institutionalisoitu osaksi tieteellistä rahanjakoa. Tieteenharjoittajat 
ovat joko niin yksinkertaisia, että he eivät ymmärrä sitä, tai sitten 
he ovat sen verran älykkäitä, että he tiedostavat asian ja käyttävät 
sitä hyväkseen. Kummassakin tapauksessa he toteuttavat pahaa 
lojaaliutta. Itsepetos pilaa kuitenkin ihmisen mahdollisuuksia 
enemmän kuin pelkkä yksinkertaisuus. 

Anarkistisen filosofian näkökulmasta onkin hämmästeltävä tie- 
teenharjoittajien halua kahliutua kollektiiveihin ja tehdä tutki- 
musta ryhmätyönä, projekteina, artikkeliraportointina ja muuna 
äitiysneuvolatoimintana. Syynä kurjaan tilaan lienee se, että yli- 
opistolaitos muodostaa oman pikku-Newuvostoliittonsa, jossa kilpail- 
laan näennäisesti ilmaisista eli verottamalla riistetyistä rahoista. 
Koska ilmaista rahaa ei ole, ihmiset tarkkailevat ja valvovat tois- 
tensa tekemisiä ja riippuvat toistensa tukassa kiinni kuin pienet 
vihamieliset satiaiset. He pakottavat toisensa seminaareihin ja vaa- 
tivat kaikilta ”sosiaalisuutta”. Taustalla vaikuttaa elämänvalhe, 
joka sisältää pyrkimyksen menestyä kirjoittamatta mitään todellis- 
ta filosofiaa, vain istumalla kongresseissa ja tieteisfestivaaleilla 
omia tekemisiä selittelemässä. Niinpä omistautuminen muodollis- 
ten meriittien keräämiselle tekee myös tieteestä täsmälleen saman- 
laista itsen kieltämistä kuin mitä harjoittivat katolisen kirkon piis- 
pat ja luostareiden munkit. He uhrasivat elämänsä latinan läksyjen 
lukemiselle välttääkseen vahingossakaan tekemästä mitään Juma- 
lan luomistyötä muuttavaa tekoa. 


211 


D) Hyvä anarkismi puolestaan on vapautta ja rauhaa, aseista- 
kieltäytymistä, totaalikieltäytymistä, seksuaalista vapautta, kaikes- 
ta pakottamisesta kieltäytymistä ja passiivista vastarintaa. Se on 
työstä kieltäytymistä. Se on kieltäytymistä yhteisiin asioihin vai- 
kuttamisesta (politiikka) ja halua vaikuttaa omiin asioihimme. Seu- 
raava kaavio esittää asioiden keskinäiset suhteet: 


HYVÄ 
Lojaalisuus Vapaus 
itselle Rauha 
Kuuliaisuus Filosofia oman 
vain tahdon 
auktoritettien toteuttamisena 


vastaisuudelle 


LOJAALISUUS ANARKISMI 


Uhrautuminen 


ölle 
a Poliisin 
i i erityisoikeudet 
s I Rikkaiden tyrannia 
alaisuudessa Valtiokapitalismi 


PAHA 


Jos käsitteenmäärittelyni näyttää nurinkuriselta, se osoittaa vain, 
kuinka nurjamielisesti ihmiset näitä asioita yleensä katsovat. Nyt 
ne ovat oikein. Mutta filosofia on muutakin kuin tietojen kasaa- 
mista. Anarkismin mukana tulee kokonainen elämäntapa, jota ei voi 
moittia ainakaan kulutuskommunismista, jos on tuomittu itse elä- 
mään siinä. Niinpä tämänkin tekstin kirjoittaja on pakotettu elättä- 
mään itsensä matonpesijänä ja siivoojana samalla, kun hänen kolle- 
gansa ovat kauhistelleet tohtori Hankamäen ilkeyttä pöytähopeiden 
ja kristallikruunujen kimaltaessa yliopistolla. Kiltit tädit ovat tai- 
vastelleet, eivätkö ne Teille mitään sieltä yliopistolta anna, kun he 
tietävät paljon huonompienkin saavan! — Mitä moittimista on siis 
totalitarismissa? 


212 


Tieteellisen anarkian tärkeys 


Anarkismin vastakohta tieteessä on nykyään pragmatismi. Pragma- 
tistinen käsitys totuudesta ”tiedeyhteisön hyväksymisenä” on contra 
ultima ratio (vastoin kaikkea järkeä). Pragmatismi ei kykene vas- 
taamaan esimerkiksi kysymykseen, mihin tiedeyhteisön tuomarin- 
rooli lopulta perustuu. Pragmatismin asemasta voitaisiin nyt puhua 
”pingvinismistä”. Pingvinismi pyrkii oikeuttamaan itsensä väitteel- 
lä, että se ”tukee tieteentekijöiden vapaata keskustelua”. Tämä ta- 
pahtuu luovuttamalla nuorelle pingviinille pääsylippu tiedeyhtei- 
söön. Näin tiedeyhteisö pyrkii sopeuttamaan uudet pingviinit osaksi 
omaa pingviininormistoaan, enemmistöpingviinien valtaa ja ping- 
viinilauman maailmansielua ”ping-pongia”, joka näyttää olevan 
myös pingvinistisen totuuskäsityksen perusta. 

Tämän luvun lopuksi on hyvä tehdä yhteenveto siitä, miksi tie- 
teellisen ajattelun kritisoiminen on filosofialle itselleen niin suuri- 
arvoista. Mihin tarvitaan hekumallista vihamielisyyttä, jolla kiiste- 
tään sovinnaisajattelun perusta? Anarkistinen hyökkäävyys ei ty- 
pisty pelkäksi performanssiksi tai sinänsä kyseenalaiseksi tyyli- 
pisteiden keruuksi. 

Anarkismi on filosofialle tärkeää, koska (1) vain kriittisen kano- 
jen kynimisen kautta voidaan päästä käsiksi periaatteellisiin kysy- 
myksiin. Anarkismi nostaa esiin asenteet ja arvostukset. Analyytti- 
nen filosofi kiirehtii tekemään kommunikaatiotilanteisiin lieven- 
nyksiä ja varauksia. Hän syöksähtää lisäämään, että asioista pitää 
keskustella ”tietyin ehdoin” ja ”tietyin rajoituksin”; hän tekee sys- 
teemifilosofiaa. Tällaista ajattelua kuvaamaan sopii Eestin-laivojen 
pirtutakavarikoista lanseerattu sana ”ratsionalismi”.214 

Analyyttinen filosofi ei tunnusta periaatteellisia eroja, hänelle on 
olemassa vain aste-eroja. Analyyttisen filosofin retoriikka on täynnä 
lieventelyä. Hän selvittää paradoksejaan käsittein ”vahvassa mie- 
lessä” tai ”heikossa mielessä”. Hän kuvailee formalismeista jousta- 
vaa tinkimistä filosofian ”Pehmeämmiksi” muodoiksi. Hän sanoo 
tinkimättömyyttä empirismistä ”kovaksi tieteeksi”. Sitä vastaava 
vertailukelpoisuuden periaate lienee joko nerokkainta tai tylsä- 
mielisintä, mitä tieteellinen ajattelu on pystynyt keksimään -— riip- 
puen tietenkin siitä, miten suhtaudumme tieteenharjoittajien kykyi- 
hin yleensä. Haluankin huomauttaa, että niin sanottu ”pehmeys” eli 
ajattelukykyisyys on usein ”kovaa” eli merkityksellistä, kun taas 
”kovuus” eli eksaktius on pelkkää ilmaisukyvyttömyyttä eli savu- 
verhoa kehnolle opetukselle. Käyttäkää säästeliäästi näitä käsit- 
teitä. 

Anarkismi on filosofialle tärkeää, koska (2) anarkismi vahvistaa 
identiteettiä ja subjektia. Subjektillahan tarkoitetaan nimenomaan 
vapaata ja sitä kautta myös teoistaan vastuullista persoonaa. 
Tuskin mikään kohottaa moraalista vastuuta yhtä paljon kuin 
vallan ottaminen omiin käsiin. Itsen asettaminen arvoperustaksi 
luo tietoisen ihmisen. Asettuminen lain ulkopuolelle voi olla täysin 
perusteltua ja eettistä, kun taas suurimmat vääryydet tekee usein 
julkinen valta. Hengen riistäminen sodassa on laillista. Kuoleman- 
tuomion voi saada siitä, ettei suostu tappamaan sodassa, mutta kuo- 
lemantuomiota ei langeteta siitä, että surmaa sodassa käskettynä. 
Hävinnyt on usein oikeassa, eikä voittajien kirjoittama historia ole 
koskaan ollut entistä parempaa, kuten näimme Hiroshiman ja 
Nagasakin kuolemankaupungeissa. 

Anarkistinen subjektivismi on jo moraalisena aktina arvokkaam- 
paa ja kunnioitettavampaa kuin auktoriteettiuskoinen totteleminen. 
Ihminen itse asiassa tuottaa oman olemassaolonsa anarkismin 
kautta. Näin toteutuvat (3) järjen riemuvoitto, jonka tunnemme jo 
Galilein ajalta, ja (4) henkilökohtainen onnellisuus, kun asiat on 
sanottu ja tehty. Anarkistinen ehdottomuus varmistaa myös (5) tie- 
teellisen kommunikaation toimivuuden. Kun saa vapaasti läimäyt- 
tää, tulee totuuskin julki. Juuri tämä on produktiivista olematta 
hyötyyn tähtäävää. 

Anarkismi on ajattelun antioksidantti. Terrorismi on filosofista 
valiumia. Niitä suosittelen kaikille, joiden mielestä yhteiskunnalli- 
nen anarkismi, kansalaistottelemattomuus ja mellakointi ovat vain 
sitä, että ”nuoret pitävät keskenään hauskaa”. — Sitä paitsi: mikä 
hauskanpidossa olisi niin kevyesti otettavaa? Olemmehan tosissam- 
me myös pitäessämme hauskaa. 

Suhtaudun epäluuloisesti kaikkiin 
systemaatikoihin ja vältän heitä. 
Pyrkimys systeemiin on 
rehellisyyden puutetta. 


Friedrich Nietzsche215 


11. Käärme tiedon puussa 


G. H. von Wright, joka totesi testaavansa ajatuksiaan yleisöllä, sa- 
noi puhuvansa vain silloin, kun hänellä on asiaa. Tämä tarkoittaa 
Muuni-kielellä lausuttuna sitä, että ”aina, kun minä G. H. von 
Wright puhun, muut eivät puhu, minä en kuuntele ja minulla väis- 
tämättä on myös asiaa!” Mihin tarvitaan tällöin yleisöä? Akatee- 
mikon anarkismi kelpaisi myös kotikutoiselle anything goes -anar- 
kistille. 

Nyt pitäisikin kehitellä kokonaan uudenlaista tieteellistä anar- 
kismia. Se ei ole enää ainoastaan metodologista, kuten Feyer- 
abendin anarkismi. Se on asenteellista, filosofista, maailman muka- 
vimman miehen Jukka Hankamäen anarkismia, jolle ”mikään ei 
käy”. 


Tieteen demarkaatio-ongelma 


Tieteellisen anarkismin keskeisimpiä pulmia on filosofian demar- 
kaatio-ongelma eli kysymys tieteellisen ajattelun ja niin sanotun 
arkiajattelun rajasta. Filosofiahan ei oikeastaan ole tiedettä lain- 
kaan, vaan sillä pitäisi olla itsenäinen asema myös yliopistojen sisä- 
puolella mielipiteitä ja arvokannanottoja sallivana ja vaativana 
ajattelun muotona. Tieteen omien rajojen kannalta ongelma on se, 
mihin akateemisen vaikutus- ja ohjailuvallan pitäisi rajoittua. Sitä 
edeltävä kysymys on, mitä eroa niin sanotulla akateemisella filo- 
sofialla ja arkiajattelulla lopulta on. Miten tieteellinen ajattelu 
eroaa kaikesta muusta ajattelusta, kun suuri osa tieteellisistäkin 
filosofeista ajautuu tai hakeutuu ikään kuin automaattisesti tiede- 
yhteisön ulkopuolelle? 

Kysymyksiin vastaamista helpottaa, kun tieteen ja kansalais- 
yhteiskunnan suhteista todetaan kolme tärkeää tosiasiaa. Ensin- 
näkin, kriittisestä ja tieteellisestä ajattelusta ei vallitse nyky- 

yliopistojen ulkopuolella mitään pulaa. Luultavasti myös anarkisti- 
sen filosofian perinteinen tapa paikantua akatemioiden ulkopuolelle 
antaa tästä riittävän näytön. Toiseksi, suuri osa akateemisista tie- 
teenharjoittajista on tosiasiassa melkoisia laiskureita, jotka hakevat 
jo omillekin käsityksilleen tukea yliopistojen ulkopuolelta. Esimer- 
seuratessa ei voi kuin ihmetellä sitä tapaa, jonka mukaisesti he 
katsovat oman toimintansa muuttuvan ”tieteeksi” vain menemällä 
kysymään jotain asiaa kadunmieheltä, siteeraamalla häntä tutki- 
muksessa ja luovuttamalla mielipideauktoriteetin aseman hänelle. 
Näin pyritään kunnioittamaan tiedon hankinnan lähdettä, mutta 
käytännössä tieteenharjoittajat myös kaappaavat kansalaismieli- 
piteitä itselleen ja mestaroivat niistä käsityksiä, joita he esittävät 
lopulta omissa nimissään. Siihen liittyy, että kansalaisyhteiskunta 
toimii tieteenharjoittajille ”laboratoriona”, jonka piirissä kansalais- 
mielipiteille ei tosiasiassa anneta ”tutkimuskohdetta” tärkeämpää 
merkitystä. Ihmisten kokemukset objektivoidaan tutkimusesineiksi, 
ja vasta tieteellisesti artikuloitua mielipidettä pidetään perusteltuna 
ja vaikutusvaltaisena. 

Kolmas ja demarkaatio-ongelman varsinaisesti nimeävä pulma 
on se, ettei tieteenharjoittajien omakaan mielipidevallan käyttö 
pysy yliopistojen sisäpuolella vaan pyrkii tunkeutumaan takaisin 
kansalaisyhteiskunnan alueelle. Tämä tapahtuu yhtäältä hyödyntä- 
mällä kansalaismielipiteitä ja toisaalta pyrkimällä vaikuttamaan 
niihin. 

Edellä mainituista ongelmista seuraa muutamia tarkennettuja 
kysymyksiä: Miksi ajattelun oikeus pitäisi myöntää vain yliopistojen 
sisäpuolelle, kun kriittistä ajattelua on myös niiden ulkopuolella 
eikä mielipidevallan käyttökään pysy akateemisten seinien sisällä? 
Ja miksi tieteenharjoittajat eivät voisi itse laukoa vapaasti myös 
omia mielipiteitään; onhan heillä siihen kaikki käsitteelliset val- 
miudet? Anarkistisen filosofian taholta näihin kysymyksiin voidaan 
esittää selkeitä vastauksia. Yksi keino lieventää ongelmia olisi se, 
että tieteenharjoittajat esittäisivät tutkimustuloksensa ja kannan- 
ottonsa jo alun perin omissa nimissään. Se olisi avointa ja vilpi- 
töntä. Toinen keino ratkaista ongelmat olisi kumota raja kokonaan 
ja myöntää, että sekä akateeminen että ei-akateeminen filosofia 
ovat yhtä kaikki mielipidevallan käyttöä. 

Rauhan hävittäjät 


Ruotsalainen Saab JAS -rauhanhävittäjä on lentokone, joka tuhoaa 
itse itsensä ja tekee sen useimmiten ilmailunäytöksessä. Samaan 
tapaan tieteentekijät harjoittavat nyt demarkaatiota. Filosofian pii- 
rissä demarkaatiorajojen noudattaminen ei ole ollut ongelma. Monet 
tieteenharjoittajat pidättäytyvät asioihin vaikuttamisesta niin, että 
he eivät suostu sanomaan maailmasta kerta kaikkiaan mitään. Ja 
kuuluvathan pyrkimykset puolueettomuuteen ja läpinäkyvyyteen 
nekin anarkistisiin totuus- ja riippumattomuusihanteisiin. Ongel- 
maksi tieteen ja kansalaisyhteiskunnan suhteessa on nyt muodostu- 
nut päinvastainen vuorovaikutussuunta. Samalla kun tutkimuksen 
ulkoinen rahoittaminen on kasvanut, yliopistojen ovelle on astunut 
uusi isäntä. Loistoesimerkin lopputuloksesta antaa Helsingin yli- 
opiston ja Nokia Oy:n yhteinen tiedotuskampanja. 

Nokia on yritys, jonka ympärillä väärinymmärrystä on esiintynyt 
viime vuosina valitettavan paljon.2!6 Kukaan ei uskaltanut kritisoi- 
da Nokiaa, ennen kuin jättiläinen muutama vuosi sitten hämmen- 
nettiin pienen toimittajan pienellä lauseella, joka koski ”pääjohtajan 
kapeita hartioita”. Pahaksi onneksi tämä artikkeli sattui ilmesty- 
mään juuri Helsingin yliopiston julkaisemassa Yliopisto-lehdessä. 
Nokian tiedotusvastaavat olivat vaatineet mainintaa poistettavaksi 
jutun esitarkastuksen yhteydessä, ja lopulta lehteen jäi vain toimit- 
tajan näkemys, että pääjohtajan hartiat ovat läheltä katsottuna 
todella kapeat.217 

Asia sinänsä ei olisi ollut kommentoimisen arvoinen, ellei suur- 
yrityksen oma asennoituminen olisi sitä sellaiseksi tehnyt. Huo- 
miota herätti Nokian pyrkimys kontrolloida julkisuutta ja vapaata 
sanaa. Sensuurin kautta uutisoinnin kohde pienentää itse itsensä, 
kun maailma paistuttaa sinänsä harmitonta ivaa. Tapaus johti 
muun muassa Nokian ja Helsingin yliopiston välisen yhteistyöhank- 
keen jäädyttämiseen ja päätoimittajan rehtoreilta saamaan kirjalli- 
seen varoitukseen.?18 Tämä klassikkoesimerkki osoittaa, kuinka tie- 
teen ja yritysten välinen yhteistyö käytännössä sujuu, mitä se saa 
aikaan ja miksi myös filosofien kannattaa karttaa tieteen ulkoista 
sitoutumista kuin ruttoa. 

Tieteen anarkistiset ihanteet ja työ- ja talouselämän normit sopi- 
vat yleensä huonosti yhteen. Tieteen, sananvapauden ja yritysmaa- 
ilman intressien sitoutuessa muuhun kuin tieteeseen itseensä voi 
filosofisesti rakentavaa olla se, että riitojen kautta voitetaan pelkoja 
ja johdatellaan ajattelua myös uusille urille. Filosofisesta kriitti- 
syydestä hyötyy yleensä myös yritys, joka ei ole yhtä paljon autori- 

taaristen ihmissuhteidensa vanki kuin ennen. Henkilökunta oppii. 
Symbolista suuruutta viestien suuren synagogan syväkurkut puhu- 
vat nyt itsekin vertauksin kuten Muhammad tai Buddha. He sano- 
vat muun muassa, että ”ei ole syytä tappaa lypsävää lehmää”. 
(Tosiasiassa kyse lienee siitä, että kyseisen lehmän pitäisi lypsää 
huomattavasti useammille.) Ja: ”Piripintaan lastattua venettä ei 
saisi keikuttaa!” Juuri näillä sanoillahan Nokian johtajat arvosteli- 
vat myös eräitä Teknillisen korkeakoulun professoreja, kun he epäi- 
livät kansallisena kohtalonkysymyksenä pidetyn GPRS-verkon kan- 
nattavuutta. Tosiasiassa niin Swania kuin jollaa pitääkin ehdotto- 
masti kallistella ja keikuttaa, jotta se pysyisi ohjattavissa eikä hajo- 
aisi pirstaleiksi tuulen ja aaltojen paiskoessa! 


Akateemikoiden anarkismi 


Tieteen demarkaatio-ongelmilla on vastineensa myös filosofian pii- 
rissä. Jako ei-akateemiseen ja akateemiseen filosofiaan on vastan- 
nut melko tarkoin G. H. von Wrightin tekemää jaottelua kulttuuri- 
esseistiikkaan ja siihen, mitä hän piti ”varsinaisena filosofiana”, eli 
analyyttiseen systeemifilosofiaan. Filosofian omalta kannalta tämä 
jaottelu on osoittautunut kyseenalaiseksi. Todellisuudessa jako kult- 
tuuriesseistiikkaan ja analyyttiseen systeemifilosofiaan oli täsmälli- 
nen toisinto jaosta luovaan ajatteluun ja tiedehallintoon. Analyytti- 
nen systeemifilosofia oli juuri tuota tiedehallintoa, kun taas filo- 
sofiaan kuului kaikki muu. Jälkeenpäin arvioiden painottuminen 
logiikkaan ja kielifilosofiaan merkitsivät eräänlaista filosofian rap- 
piota. Logiikka ja kielifilosofia edustivat yritystä löytää näen- 
näisobjektiivisia perusteita tieteellisten edustuskiistojen ja viran- 
täyttökonfliktien ratkaisemiseen. Niiden keskellä turvauduttiin kie- 
lifilosofian tarjoamaan näennäiseen kiistattomuuteen, jota pönkitet- 
tiin kansainväliseen tiedeyhteisöön tukeutuvilla kontrollivaatimuk- 
silla. Samalla kun kansainvälisestä tiedeyhteisöstä haettiin filosofi- 
alle ”puolueettomuuden” ja ”objektiivisuuden” takeita, hävitettiin 
kotikieleen sisältyvän ilmaisun rikkaus, ja kieli, tyyli sekä asioiden 
oikeat nimet alistettiin formalisoinneille. 

G. H. von Wright oli mies, joka vältteli maailmallisen melskeen 
tuottamaa ahdistusta lukemalla sanomalehden seisaaltaan. Siinä 
olikin kyllä viisautta. Pysähtyessään taivastelemaan tätä tai tuota 
asiaa lukija jää helposti informaatiotulvan vangiksi. Mutta hän oli 
tunnettu myös yksiulotteistavien tasoristeysmallien mukaisista po- 
liisipuntaroinneista, joiden kautta korostui filosofian normatiivinen 
ja ”säännön seuraamista” painottava malli. Ajattelutapa oli suun- 

nilleen tällainen: ”Meiltä kysytään risteyksessä, onko nyt meidän 
oikeutemme väistää ja noiden toisten velvollisuus mennä?” — ”Ja 
meille vastataan: Ei, nyt on meidän velvollisuutemme mennä ja noi- 
den toisten oikeus väistää!” Ja niin edelleen. Punnukset siis ase- 
tettiin yksi kerrallaan tuomarinvaakaan ja sitten katsottiin, mille 
puolelle vaa'an kieli värähtää. Tuloksena saatiin peliteoriaa, jossa 
vahvoja inhimillisiä merkityksiä sisältäviä asioita tasalaatuistettiin 
nuijimalla ihmisiä kuin hylkeitä. Olisiko tämän mukaan viisaampaa 
pelastaa palavasta talosta oppinut filosofian tohtori vai kaksivuotias 
lapsi? Vastaus on tietysti se, että on järkevämpää pelastaa viisas 
tohtori, sillä hänellä on takanaan kallis koulutus, kun taas sinappi- 
koneesta ei vielä tiedä, mitä hänestä tulee. Mutta entäpä jos kysei- 
nen lapsi on hänen omansa? Minkä arvoista on pelastetun elämä, 
mikäli hänen jälkeläisensä on uhrattu hänen itsensä hyväksi? Filo- 
sofisen reflektion typistäminen tällaisiksi ”Sofian valinnoiksi” on 
ajattelun typeryttämistä. Vakavaksi sen tekee ainoastaan tosiasia, 
ettei kyseisiä malleja ole esitetty pelkässä provosoimistarkoituk- 
sessa. 

Analyyttiset filosofit kutsuvat ajattelutapojensa käytännöllisiä 
toteutumisyhteyksiä nykyään ”soveltavaksi filosofiaksi”. Sen mu- 
kaan on olemassa etukäteen päätetty menetelmä tai malli, jota so- 
velletaan tutkimuksen aiheeksi valittuun kohteeseen tarkoin raja- 
tun systeemin sisällä. Analyyttiset filosofit pitävät metodiaan ele- 
ganttina, koska se erottaa tutkijan kohteestaan ja filosofian ai- 
heestaan täsmällisesti ja tehokkaasti. Näin he välttelevät osallistu- 
mista maailmaan ja yrittävät tarkastella aiheitaan ulkoapäin objek- 
tiivisesti. Samalla he muotoilevat todellisuuden ilmiöistä tarkoin 
rajattuja tutkimusongelmia, joita he formalisoivat kielellisten kysy- 
mysten tai väitteiden muotoon. Sitten he tutkivat kielen lauseiden 
muodollista rakennetta. Tämä on ”analyytikkojen anarkismia”. 
”Oppineisuudeksi” he kutsuvat filosofin kykyä keskittyä itse muo- 
toilemiensa tutkimusongelmien ratkomiseen, ja kirjallisen tai tul- 
kitsevan ajattelun he sulkevat mielellään pois kaiken filosofian pii- 
ristä. Tutkimuksilleen he saavat Suomen Akatemian täyden tuen, 
mutta siitä huolimatta kukaan heistä ei kykene vastaamaan kysy- 
mykseen, ketkä henkilöt ovat lopulta onnistuneet soveltamaan filo- 
sofiaansa niin, että sillä olisi ollut jotain merkitystä. Missä ”sovelta- 
va filosofia” näkyy? Millä tavoin soveltava filosofia muka erottuisi 
edukseen kaikesta muusta julkisesta järjenkäytöstä — tai Martin 
Heideggerin suosittelemasta ajattelemisesta (das Denken)? Todelli- 
sia maailmanparantajia ovatkin yleensä olleet kaikki muut kuin 
nuo paljon palvotut ”soveltavat filosofit”. 

Tieteellisten seurapiiriasioiden koreografia: 
asiantuntijavalta 


Nykyvallan muodoista keskeisimpiä ei ole vain poliittinen ja talou- 
dellinen valta vaan myös asiantuntijavalta. Tämä perustuu siihen 
sir Francis Baconin jo ammoin tekemään havaintoon, että ”tieto on 
valtaa”, sekä siihen, että myös tietämättömänä pitäminen on vallan 
käyttöä. Nykyaikana taas ”valta on tietoa”, kun poliitikot, talous- 
elämän valtiaat ja asiantuntijoiksi kohotetut yhdessä päättävät 
siitä, mitä pidetään tietona. 

Asiantuntijavalta puolestaan ei rajoitu pelkästään akateemisten 
turva-aitojen sisäpuolelle. Yhteiskuntamme on muuttunut niin tek- 
niseksi ja erikoistumista vaativaksi, että juuri tämä seikka on tuo- 
nut vallan avaimet mitä erilaisimpien asiantuntijoiden käsiin. Asi- 
antuntijavallan kohteena ei ole nykyisin vain filosofia, hyvä elämä 
ja terveys vaan myös auton huolto, seksi, kasvatus, oikeudenmukai- 
suus, vapaa-ajan vietto ja ruokavalio. Asuntoa ei uskalla ostaa il- 
man perusteellisia homehaittatutkimuksia ja tietyntyyppistä asian- 
tuntijaa. Jos kotonasi rikkoutuu pesukone, et voi toivoa saavasi 
puhtaita vaatteita moneen päivään, ennen kuin asiantuntija käy 
korjaamassa tuon elämälle välttämättömän laitteen. Mikäli joutuu 
syytetyksi, ihmisen on mahdotonta puolustaa itseään oikeudessa 
ilman asiantuntevaa juristia. Ja mikäli sinulta hajoaa tietokone, 
olet todella pulassa: tuskin pystyt arvaamaan edes sitä, mikä lai- 
tetta vaivaa, hakeutumatta välittömästi atk-asiantuntijan pakeille. 
Asiantuntijavallan käänteispuolena on uusavuttomuuden kasvu. 

Asiantuntijavallan lisääntyminen on suora seuraus tieteellisten 
asenteiden levittäytymisestä ihmisten elämismaailmaan. Samalla 
kun länsimainen elämäntapa on tullut yhä enemmän tieteellisen 
esikuvansa kaltaiseksi, elämäntaidon yleisasiantuntijoiden määrä 
on vähentynyt. Myös filosofisen ajattelun kokonaiskenttä, jolla ihmi- 
set tekevät arvo- ja elämäntapavalintoja, on hajonnut kapeisiin sek- 
toreihin. Niiden piirissä mitä erilaisimmat erikoisasiantuntijat pre- 
paroivat omia kysymyksiään. 

Anarkistisella ajattelulla voitaisiin kumota ja kyseenalaistaa 
paitsi tieteellinen ja poliittinen valta, myös asiantuntijavalta, josta 
on tullut ideologisen vallankäytön vaikuttavin nykylaji. Asiantunti- 
joiden yhteiskunnallinen välttämättömyys on osa riippuvaiseksi te- 
kemisen tendenssiä. Omimmalta olemukseltaan asiantuntijuus on 
kuitenkin usein vain suurta ja turhaa sumutusta. Esimerkiksi lau- 
lukilpailuissa saattaa asiantuntijana toimia henkilö, joka ei var- 
masti osaa itse laulaa. Joillakin korkeakulttuurin tai esittävän tai- 


220 


teen alueilla, kuten jäätanssissa, urheilu ja kilpailuideologia voivat 
yhdistyä esteettiseen vallankäyttöön niin, että voittajista sovitaan 
etukäteen. Näin selittyy se, miksi taitoluistelija voi huoleti kompas- 
tua ja pympsähtää pepulleen ja kompuroida silti palkintopallille 
Parsifalista suoriuduttuaan. Asiantuntijana oleminen vaatii pyytee- 
töntä uhrautunista hierarkioille, joiden kuristavuus kuuluu usein 
myös balettipiruettien perässä pyristelevien selostajien pingottu- 
neesta äänestä. 

Mutta tieteen ja filosofiankin piirissä vallitsevat omat koreografi- 
ansa. Tutkimus ei ole totisesti tanssiesitykseen verrattava tapah- 
tuma, koska tieteenharjoittajat eivät yleensä tanssi — paitsi niin 
sanottua Potomacin polskaa oppituoleja täytettäessä (”kun musiikki 
lakkaa jne.”). Esityksen paikalla on niin sanottu ”tieteellinen päte- 
vyys”. Se perustuu henkilön oletettuihin ominaisuuksiin ja koostuu 
ansio- tai julkaisuluetteloihin kirjatuista historian tosiasioista. Ne 
ovat kuitenkin kuollutta elämää. Akateemisilla kriteereillä ylivoi- 
maisesti pätevimmän asiantuntijan löytää hautausmaalta. Ajatel- 
kaa, mitä tapahtuisi, jos yritysten työntekijätkin valittaisiin vain 
heidän toimittamiensa asiakirjojen eikä heidän persoonallisten omi- 
naisuuksiensa perusteella! Tieteellisissä yhteyksissä tavataan yhä 
useammin henkilöitä, jotka vakuuttelevat olevansa todellisia ”sa- 
nankäytön asian tuntioita”. 

Anarkistien tärkeimpiä vallankumouksellisia hankkeita olisi 
osoittaa asiantuntijavallan onttous. Esimerkiksi väitöskirjoja tar- 
kastettaessa on tyypillistä, että yksi asiantuntija pitää opinnäytettä 
kiitettävänä, kun taas joku toinen ei hyväksyisi edes tutkimuksen 
lähtökohtia. Filosofisten asiantuntijoiden asiantuntemus on usein 
niin kapea-alaista, että mikäli tuon kapea-alaisuuden reunat meni- 
sivät vielä vähänkin lähemmäksi toisiaan, ne olisivat täysin toi- 
sissaan kiinni. Pitkälle erikoistunut asiantuntija ei yleensä näe 
kokonaisuuksia tai on kannanotoissaan puolueellinen. Business- 
asiantuntijat toimivat aina omaksi edukseen. Ydinvoima-asiantunti- 
jat valvovat teollisuuden ja työnantajien etua. Maksettu asiantunti- 
ja on puolueellinen, ja rahasta se paraskin pappi saarnaa. Asian- 
tuntijuuteen liittyy lisäksi päätösvallan kasautumista, minkä tulok- 
sena akateemisen asiantuntijavallan käyttö ei poikkea mitenkään 
firmojen ristiinomistuksesta tai vuorineuvosten vispilänkaupasta. 
Samat henkilöt, jotka käyttävät valtaa Suomen Akatemiassa ja 
säätiöissä, istuvat myös yliopistojen tiedekunnissa ja hallintoeli- 
missä. 

Asiantuntijoiden suuri merkitys ihmisten elämänkäytäntöissä 
korostuu erityisesti sairauden ja terveyden kysymyksissä. Lääkärit 
ovat useasti myös rahastajia, joille hidasta kuolemaa tekevät pitkä- 

aikaispotilaat ovat oman elämän ehto. Niinpä lääkärien edun mu- 
kaista on pitää potilastaan sen verran sairaana, että hän pysyy 
asiakkaana mahdollisimman pitkään, mutta sen verran terveenä, 
ettei hän kuole ennen aikojaan: hoidon on oltava yhtä kaikki 
jatkuvaa. Esimerkiksi suuri osa mielenterveystyön varjolla tapahtu- 
vasta pään puuduttamisesta ja aivojen aktivoimisesta paljastuu 
anarkistisen filosofian valossa pelkäksi vallankäytöksi, jolla peitel- 
lään yhteiskunnalle itselleen ominaisia sairauksia, kuten työpaikko- 
jen ihmissuhdeongelmia. Lääkehoitoon perustuva psykiatria toimii 
kiertelyn verukkeena muun muassa silloin, kun kvartaalitalouden 
piiskasta ja porkkanasta johtuvaa työuupumusta koetetaan kääntää 
masentuneen ihmisen omaksi syyksi — tai kun seksin puutteesta 
kärsivän neurootikon yksinäisyyttä yritetään lievittää onnellisuus- 
pillereillä. Lääkärit kilpailevat myös keskenään, riitelevät hoito- 
metodiensa tehosta ja tekevät piilotestejä potilaillaan (aivotutkija 
Urpo Rinteen tapaus). Tosiasiassa suuri osa ihmisten elämänongel- 
mista on sosiaalista alkuperää ja johtuu anarkian puutteesta. Niin- 
pä ne olisivat myös ratkaistavissa reippaalla ja tulevaisuudenuskoi- 
sella asioihin tarttumisella. 

Asiantuntijavalta on levittäytynyt hallitsemattoman syöpäkas- 
vaimen tavoin koko länsimaiseen elämäntapaan. Elämä parhaiden 
asiantuntijasuositusten mukaan tuskin voi olla kovin onnellinen. 
Asiantuntemusta voi hyödyntää vain sellainen henkilö, joka kertoo 
itsestään kaiken ja altistaa itsensä asiantuntijavallalle. Asiantunti- 
jana toimimiseen puolestaan sisältyy uteliaisuutta ja riepottelua, ja 
se on eräs julkisen kontrollin muoto. Monessa tapauksessa asian- 
tuntijavalta onkin vain mielipidejohtajuutta eli mielipidevallan naa- 
mioimista asiantuntemukseksi. Se on omien mielipiteiden hyväksi- 
käyttöä hierarkkisen vallan tukena. Herrasmiesanarkisti Simo 
Frangön nimittää jo tietokilpailijoitakin ”erityisasiantuntijoiksi”. 
Asiantuntijavallan karikot on siis havaittu ja niistä tehdään 
pilkkaa. 

Niin sanottu asiantuntija saattaa nykyään ryömiä mielipide- 
vallan taakse myös sitä kautta, että hän ”avoimesti tunnustaa” nä- 
kemyksensä mielipiteenvaraisuuden. Hän sanoo esittävänsä ”vain 
mielipiteen”. Tosiasiassa esimerkiksi professori voi vain harvoin 
erottaa henkilökohtaisen mielipiteensä niistä kannanotoista ja tosi- 
asiallisista toimista, joiden kautta hän käyttää tiedepoliittista rat- 
kaisuvaltaa. Myös natsi-Saksan SS-upseerit esittivät aikoinaan vain 
mielipiteen. Kun asiantuntijavalta on mielipidevallan käyttöä, se 
voi olla hyvin vaikuttavaa. Mielipidettä on vaikea arvostella, koska 
mielipiteenä esitettyä näkemystä on hankala osoittaa todeksi tai 
epätodeksi, oikeaksi tai vääräksi. 

Nykyajan anarkistin on hyvä muistaa, että niin kriitikon kuin 
asiantuntijankin mielipide on aina vain yhden ainoan ihmisen tai 
intressitahon mielipide. Mediassa esitettynä esimerkiksi kriitikon 
arvio voi saada suhteettoman suuren merkityksen. Sitä vaikutelmaa 
ei ole syytä säikähtää. Alkuperäistä anarkiaa on olla uskomatta 
muiden mielipiteisiin ja kieltäytyä alistumasta ohjailtavaksi. Anar- 
kisti uskoo vain itseensä. Esimerkiksi politiikan tai taiteen piirissä 
esitetty kritiikki on syytä ottaa vastaan, mutta tärkeää on myös 
erottaa toisten mielipiteet omistaan. Tämä tapahtuu kertomalla, 
miksi asiassa vallitsee mielipide-ero, miksi itse on sitä mieltä kuin 
on ja että loppuun asti pohditusta näkemyksestä on aikomus pitää 
kiinni. Yhteiskunnassamme alistutaan neuvottelemaan, maanittele- 
maan ja kinastelemaan paljon useammin kuin olisi syytä. Jos ihmi- 
nen on miettinyt ajatuksensa loppuun, hänellä ei ole aihetta muut- 
taa kantaansa eikä kyseenalaistaa sitä. Empiminen ja jahkailu puo- 
lestaan ovat merkkejä siitä, että asioita ei ole ajateltu loppuun asti. 
Yleensä omissa mielipiteissä pysyminen herättää enemmän kunni- 
oitusta kuin jatkuva luikertelu. Nöyristely, jankuttelu, taivuttelu ja 
tinkiminen kertovat anarkistisen asenteen puutteesta. 


Kansainvälisyydessä filosofia ummehtuu 


Tämän tiedettä arvostelevan jakson päätteeksi puutun vielä siihen, 
millä tavoin kansainvälisyyden vaatimukset ja referee-menettely eli 
vertaisarviointikäytäntö kahlitsevat filosofiaa. Samalla kun niin 
sanottu tiedeyhteisö kiistää kotikielellään julkaisevilta filosofeilta 
virkoja, se selittelee puolueellisuuttaan pahanilkisellä kysymyk- 
sellä, miksi et kansainvälisty eli kirjoita ja esiinny englanniksi! 
Tämä on samanlaista kuin ihmettelisi, miksi 43 numeron jalka ei 
mene 39 numeron kenkään, tai kuin hiiri kysyisi kissalta, miksi et 
tule kanssani koloon. 

Vieraalla kielellä julkaisemisen vaatimukset ovat eräänlaista 
kieli-imperialismia, kun tiedeyhteisö taivuttelee julkaisemaan jon- 
kin suuren kielialueen kielellä. Tämä sotii moniarvoisuuden ihan- 
netta vastaan, sillä siten tapetaan kansalliset pienet kielet ja niissä 
asuva semanttinen rikkaus. Merkitykset ovat kuitenkin paikallisia, 
ja vaikka monet analyyttiset kielifilosofit ovatkin nähneet paljon 
vaivaa kiistääkseen merkitysten yksilöllisyyden ja peränneet kie- 
leltä yleispätevyyttä teorioissaan, jokainen kielen käyttäjä tietää, 
että merkitykset ovat sidoksissa luonnollisiin kieliin ja vaihtelevat 
kulttuurisidonnaisesti. Pieniä kieliä myös arvostetaan nykyään pal- 
jon, sillä niihin sisältyy ajattelemisen ituja ja alkuperäistä merki- 

tystä, joka liittyy erilaisiin tapoihin ajatella. 

Sen sijaan kansainvälisyyttä vaativa monikulttuurisuuden nor- 
matiivi tukahduttaa kulttuurien moneutta sekä heikentää kansal- 
lista omaleimaisuutta ja ihmisten itsemäärämisoikeutta. Moniarvoi- 
suutta edistääkin parhaiten omakulttuurisuuden ihanne, kun taas 
monikulttuurisuuteen pyrkiminen johtaa vain siihen, että erilaisista 
kulttuureista joudutaan hiomaan särmät pois erilaisuuden yhteen- 
sovittamiseksi. Pahimmillaan tuloksena on yksiarvoinen monoliitti, 
monokulttuuri, joka lainehtii maailman ympäri yhtenä viljavana 
Newvvostoliittona. Samoin vaikuttaa kansainvälisyyden, universalis- 
min ja kaiken kattavan yhteisymmärryksen vaatiminen tieteissä. 

Kielteisintä kieliuniversalismissa on se, että myös asiasisällöiltä 
aletaan vaatia yleispätevyyttä. Angloamerikkalainen kieli-imperia- 
lismi johtaa siihen, että filosofien pitää omaksua englannin kieleen 
sisältyvä ajatusmaailma. Englannin kieli on voimakkaan ideologi- 
nen kieli, jonka sanoilla on useita sivumerkityksiä ja merkitykset 
riippuvat idiomeista eli sanonnoista. Kielen merkitykset muodos- 
tavat siis tavoista ja tottumuksista koostuvan todellisuutensa, joka 
on riippuvaista sopimuksista ja konventioista pragmatismin ideo- 
logian mukaisesti. Siksi onkin ihmeellistä, että englantilaisella 
kielialueella on ylipäänsä yhtään anarkistista ajattelijaa, ja heidän 
olemassaoloaan voidaan selittää kontradiktorisen vaikutuksen 
kautta: konservatiivisuus on herättänyt muutamissa yksilöissä niin 
paljon vastarintaa, että se on saanut heidän verensä kiehumaan, ja 
angloamerikkalainen anarkismi on syntynyt vastustamaan juuri 
tuota vilttihattujen todellisuutta. 

Latina oli keskiajalla levinnyt universaaliksi tieteen kieleksi kor- 
keakirkollisuuden myötä, mutta uudella ajalla se alkoi kuolla pois, 
sillä laajassa käytössä sanat muuttuivat musiikiksi ja alkoivat mer- 
kitä melkein mitä tahansa. Samoin on nyt käymässä aikamme lati- 
nalle, englannille, johon latinan sanasto siirtyi melko suoraan. Eng- 
lannin kielessä tavarat (g00ds) ja jumalat (gods) ovat lähellä toi- 
siaan, ja vapaasta, tahtovasta ja tietoisesta olennosta käytetään 
ilmaisua ”subject”. Sananmukaisestihan se merkitsee alistettuna 
olemista”, esimerkiksi muotoilussa ”to be subject to inspection” (olla 
alistettuna tarkastukselle”) tai lauseessa ”to be subject to under- 
standing”. Mitä pitäisi ajatella kielestä, jossa 'ymmärtäminenkin' on 
'alamaisena seisomista”, siis tottelemista, vähän niin kuin britti- 
läisen siirtomaa-armeijan kaaderissa? 

Englannin kielelle ominainen sanojen sokeroiminen ja viktoriaa- 
ninen välttelevyys ilmenevät sukupuolta ja seksuaalisuutta koske- 
vissa asiayhteyksissä, joissa homot ovat ”iloisia” (gay) ja heteroita 
pidetään ”suorina” (straight), vaikka kummastakaan asiaintilasta ei 

ole näyttöä. Myös kaksiarvoista sukupuolieroa kiistävien gueer- 
teoreetikoiden käsitteelliset ajatussolmut johtuvat sitoutumisesta 
englanninkieliseen diskurssiin, jossa sukupuolesta ja seksuaalisesta 
käyttäytymisestä käytetään samaa sanaa (sex). Genderistien jako 
keholliseen ja sosiaaliseen sukupuoleen (sex/gender) ei puolestaan 
valaise asiaa. Se on lähinnä johtanut pitämään myös sosiaalista 
sukupuolta (gender) kehollisena faktana, vaikka kyseessä ei ole 
ontologinen ominaisuus vaan pelkkä muotitaiteen, tyylien ja pukeu- 
tumisen osa. Sama käsitteellinen epätarkkuus koskee angloame- 
rikkalaista keskustelua laajemminkin, mutta saadakseen ilmaista 
erimielisyytensä kansainvälisessä aikakauslehdessä filosofin pitäisi 
omaksua englannin kieleen liittyvä ajattelutapa. Tietyn aatteelli- 
suuden vaatiminen osallistumisen tai julkaisemisen ehtona on kui- 
tenkin filosofian vastaista. 

Kansainvälisissä yhteyksissä ylenkatsotaan paikallisesti tärkeitä 
keskustelun ja tutkimuksen aiheita ja julkaistaan vain sellaisia pu- 
heenvuoroja, jotka kiinnostavat koko maailmaa tai tukevat asioiden 
arvioimista kansainvälisestä näkökulmasta. Tämä on poliittista pai- 
nostusta, jolla pönkitetään internatsistista ideologiaa ja estetään 
kansalliselta kannalta tärkeiden asioiden ja analyysien esittely. 
Kansainvälinen tiedeyhteisö tukahduttaa kansainvälisyyden arvos- 
telemisen ja sellaisten näkökulmien julki tuomisen, jotka ovat tär- 
keitä kansallisvaltioissa, kuten meillä täällä Suomessa. Siksi kan- 
sainvälisissä yhteyksissä tiettyjen asioiden, kuten Euroopan unio- 
nin, rahaunioinin, maahanmuuton ja monikulttuurisuuden arvos- 
teleminen on käytännössä kiellettyä, mikä sekin on avoimen ja 
kriittisen filosofian vastaista. 

Joillakin käytännöllisillä tieteenaloilla on luonnollisesti tärkeää, 
että tieteen saavutuksia arvioidaan kansainvälisesti ja universaa- 
lein mittapuin. Tällaisia tieteitä ovat esimerkiksi lääketiede ja luon- 
nontieteet. Mutta mielipiteidenvaraisissa tulkintatieteissä, kuten 
politiikan ja taiteiden tutkimuksessa, sekä filosofiassa ei ole mitään 
yleispäteviä arviointiperusteita totuuden määrittelemiseksi. Kan- 
sainvälisyyden ihanne liittyykin lähinnä naturalistiseen ajatteluun, 
sillä siihen sisältyvä vertaisarviointi on kotoisin luonnontieteistä. 
Tämä osoittaa luonnontieteiden ylivaltaa, ja se sopii huonosti ihmis- 
tieteisiin, joissa ihmiset eivät suinkaan toimi ”samojen luonnon- 
lakien mukaisesti” eikä ”samoissa olosuhteissa tapahdu aina sa- 
maa” ceteris paribus -periaatteen mukaisesti. 

Kansainvälisille ihanteille tyypillinen artikkeliraportointi on filo- 
sofialle myös tyylillisesti vaikea pakote, sillä filosofit haluavat usein 
ilmasta näkemyksiään itsenäisesti punnituissa ja yksilöllistä koko- 
naisnäkemystä edustavissa monografiateoksissa eivätkä silppumai- 

sissa artikkeleissa, nippujulkaisuissa tai työryhmien julkaisemissa 
kokoelmissa. Kansainvälisyys vahvistaa tieteen kollektiivisuutta tä- 
täkin kautta. 

Sangen väärin ja suorastaan tieteen etiikan vastaista on se, että 
suomen kielellä kirjoitettuja julkaisuja mitätöidään kansainvälisis- 
sä arvioinneissa vain siksi, että ne eivät ole englantia ja ulko- 
maalaisten kustantajien painamia. Järkevästi ajatellenhan vain 
sen, mitä sanotaan, pitäisi ratkaista, eikä suinkaan sen, millä kie- 
lellä julkaisu on tuotettu, saati sen muotoseikan, kenen kustantajan 
paperille tutkimus on painettu. Julkaisuyhteyksien palvominen on 
kuin arvioisi ihmisiä heidän vaatteidensa perusteella tai kunnioit- 
taisi naapuria siksi, että hänellä on uusi auto. Tämä onkin pelkkää 
filosofian ja totuuden tavoittelun vastaista vieraskoreutta. 

Kansainvälisyyden ihanteet ovat suorastaan vaarallisia kotimai- 
selle filosofialle ja kirjallisuudelle. Mikäli yliopistojen ja Suomen 
Akatemian julkaisunormit koskisivat kaikkia ihmisiä, maassamme 
ei olisi suomen kielellä julkaistua filosofiaa enää lainkaan, kun tuen 
kieltäminen tappaisi pois koko suomenkielisen filosofian ja julkaisu- 
toiminnan. Niin toimiessaan tiedeyhteisö tuskin aavistaa, minkälai- 
sen kirveen se on tuonut sen puun juurelle, jossa kasvavat totuus ja 
kotimainen kulttuuri- sekä yhteiskuntakritiikki, eikä kyseiseen tie- 
depolitiikkaan voi reagoida muulla tavalla kuin anarkistisesti. 

Muun muassa tästä syystä omaehtoinen ja merkityksellinen filo- 
sofia on ollut anarkistista aina J. V. Snellmanin päivistä asti. Juuri 
häneltä tunnetaan lausahdus ”olen itse tehnyt oman pääni, ja siksi 
olen niin omapäinen”. Nykyisin maassamme julkaistaan väestömää- 
rään nähden eniten filosofista kirjallisuutta koko maailmassa, ja 
kunnia siitä kuuluu niille, jotka toimivat yliopistojen, Suomen 
Akatemian ja kansainvälisen tiedeyhteisön normien vastaisesti. 
Pitäisikö tästä kulttuurin rakennustyöstä jotenkin rangaista? Entä 
miksi siitä ei palkita? Nähdäkseni juuri suomenkieliset julkaisut 
ovat se korkein arvo, jonka suomalaiset filosofit ovat saaneet koko 
maailmassa aikaan, sillä suomeksi eivät julkaise ketkään muut 
kuin suomalaiset itse, mutta englanniksi suollettavaa höttöä riittää 
maailmalla pilvin pimein. Juuri suomenkielinen filosofia on ainut- 
laatuisuudessaan koko maamme filosofiyhteisön arvokkain saavu- 
tus. Niinpä kansainvälisille julkaisuille ei pitäisi asettaa kovin 
suurta painoa akateemisissa pätevyyden arvioinneissa, sillä ne ovat 
yleensä huonoa kieltä ja kirjallisesti arvottomia, ja niiden merkitys 
on jäänyt myös englanninkielisen kirjallisuuden valtavirrassa ja 
kansainvälisen filosofian Jeniseissä mitättömäksi. 

Ei voida sanoa, että kansallisilla kielillä kirjoitetussa esseis- 
tiikassa asiasisällöt alistettaisiin tyyliseikkojen tavoittelulle, sillä 

rikas ja täsmällinen kieli valaisee aina myös sisältöjä. Sen sijaan 
voidaan sanoa, että kansainvälisissä yhteyksissä tyyliseikat, se- 
manttinen rikkaus ja usein myös totuus uhrataan vieraan kielen 
vadille ja sitä kautta pelkkien muotovaatimusten tyydyttämiselle. 
Sisällöt ja tyyli kärsivät siis yhdessä, ja lopputulokset ovat yhtä tuo- 
reita ja raikkaita kuin suoraan esinahan alta kaivettu kutunjuusto. 

Varmasti myös kaunokirjailijat vaihtaisivat kielensä englannin 
kieleen jo pelkästään laajemman lukijakunnan saavuttamiseksi, 
mutta käytännössä on osoittautunut, että parhaatkin ammattimai- 
set sanankäyttäjät pystyvät ilmaisemaan itseään vain äidinkielel- 
lään. Mitä ilmeisempi riippuvuus kirjoittajan kotikielen ja hänen 
ilmaisukykynsä välillä on, sitä parempi kirjailija yleensä on ky- 
seessä. Parhaat kirjailijat kun näkevät kielen tehtaana, joka on 
heidän tuotantovälineensä, tai maana, jota he muokkaavat ja joka 
osittain muovaa myös heitä. He asuvat kielessä. Siksi on turha 
odottaa, että filosofiankaan laatu paranisi siitä, että julkaisuja kur- 
sitaan kokoon englanniksi tai että ne yritetään pakkosyöttää britti- 
läistä krikettiä muistuttavaan kansainväliseen peliin. Kyseessä on- 
kin eräänlainen riiston ja alistamisen muoto. Kansainvälisesti me- 
nestynyt suomalainen filosofia on ollut muodollista logiikkaa vain 
siksi, että logiikka muodostaa yleispätevän formaalisen kielen, jon- 
ka esittelemiseen sanoja tarvitaan vain höysteeksi. Sen sijaan kan- 
sainvälisen tiedeyhteisön Disneyland vaikuttaa karsivasti filosofian 
kirjallisiin lajeihin, kuten etiikkaan, moraalifilosofiaan, yhteis- 
kuntafilosofiaan ja yleiseen kulttuurifilosofiaan. 

Muutamat filosofit, kuten Martin Heidegger puolestaan ovat kat- 
soneet, että olemisen ja ajattelemisen sydän on kätkeytynyt hänen 
omaan kotikieleensä, ja siksi hän julkaisi koko tuotantonsa sak- 
saksi. Ajatus sopii yleistettäväksi sikäli, että juuri kukaan merkit- 
tävä filosofi ei ole vaihtanut äidinkieltään vieraaseen vaan on kir- 
joittanut teoksensa omalla kielellään, josta heidän tekstejään on 
myöhemmin käännetty. Niin menettelivät yhtä hyvin Ludwig Witt- 
genstein kuin G. H. von Wrightkin, joka kirjoitti esseensä ruotsiksi. 

Minun mielestäni on tyhjän arvoista, vaikka jokin filosofia olisi 
kansainvälistä, mikäli sanotuissa asioissa itsessään ei ole järkeä. 
On parempi ajatella omalla kielellään selkeästi kuin vieraalla kie- 
lellä sekavasti. Kun tieteenharjoittajat yrittävät ilmaista ajatuksi- 
aan englanniksi, kielitaidottomuus alkaa hallita informaatiosisältö- 
jen esittämistä, ja filosofian sijasta syntyykin anteeksipyytelevää 
imartelua tai englantilais-naisellista kaakatusta, joka on omassa 
lipevyydessään aivan sietämätöntä. Tieteenharjoittajan tai filosofin 
ajaminen puolustelukannalle pyrkii myös katkaisemaan terän hä- 
nen esittämältään kritiikiltä, sillä se tekee esitelmöitsijästä kiltin 

seminaaritilaisuudessa, kun häntä aletaan hiillostaa vieraalla kie- 
lellä. Näin toivotaan, ettei puhuja pystyisi ilmaisemaan itseään 
täysipainoisesti vaan häviäisi joutuessaan kamppailemaan anglofii- 
lejä vastaan. Ollaan kuin Nike ja McDonald's: P'm just doing it and 
you are lovin? it. Pinnallistumisen kautta vieraskielisyyden vaatimi- 
nen on osa vallankäyttöä ja yritystä vetää erimielisiltä matto alta. 

Monetkaan filosofit eivät uskalla tunnustaa, että he eivät pysty 
ilmaisemaan itseään vierailla kielillä, sillä he pelkäävät, että heitä 
pidetään sillä perusteella kyvyttöminä. Tosiasiassa heidän asen- 
teensa osoittaisi mitä parhainta itseluottamusta ja kielitaitoa. Mitä 
paremmin kirjoittaja hallitsee äidinkielensä, sitä selvemmin hän 
ymmärtää, ettei samoja asioita voi ilmaista vieraalla kielellä. Kieltä 
ei pitäisikään nähdä vain mekaanisena välineenä, jolta ajatus kään- 
netään toiselle kuin räiskäle lettupannussa, vaan kielen sanat kan- 
tavat myös ajatuksia, jotka eivät ole ongelmattomasti käännettä- 
vissä. Kieli ei ole kulkuneuvo, jota voi huolettomasti vaihtaa. 

Myös kääntäjäkoulutuksen vaatima kielten opiskelu on sinänsä 
epä-älyllistä. Vieraiden kielten opiskeleminen perustuu sanojen 
tankkaamiseen ja siten pelkkään tottelemiseen ja normatiiviseen 
oppimiskäsitykseen. Kun kansainvälistymiseen liittyy piilo-opetus- 
suunnitelmana se, että kaikkien pitäisi kouluttautua kielenkääntä- 
jiksi, yliopistojen opiskelijoiksi valikoituu pelkkiä tyttöjä tai sel- 
laisia miehiä, jotka ovat henkisesti naisia. Heistä tulee siis helposti 
mekaanisia suorittajia ja ”omien ajatustensa sihteereitä”. 

Kansainvälisyyteen liittyvien kielitaitovaatimusten kautta koete- 
taan kieltää kansallisvaltioissa esiintyvän poliittisen arvostelun ja 
tiedekritiikin merkitys sekä vaikutusvalta. Sitä kautta koetetaan 
estää ihmisiä esittämästä merkittävää kulttuurikritiikkiä tiede- 
yhteisössä, ja ainakin yritetään torjua arvostelun tieteellisyys. Kan- 
sainvälisissä yhteyksissä kotimaiset asiat taas eivät kiinnosta tar- 
peeksi päätyäkseen tieteellisiin lehtiin, ellei kyseessä ole jokin suur- 
valtojen etua vakavasti uhkaava hanke, juuri sellainen kuin kan- 
sallinen filosofia. 

Tavallaan minua säälittävät nuo kansainväliset filosofit, joiden 
työ menee hukkaan, sillä kansainvälisen tiedeyhteisön hulabaloossa 
heitä ei edes huomaa kukaan, ja kotimaassa heidän ajatuksensa 
eivät merkitse mitään. Miksi ihmeessä kukaan kirjoittaisi ”kansain- 
väliseen aikakauslehteen”, jonka melkein kaikki jättävät lukemat- 
ta? Mitä pahaa on siinä, jos myös tietokirjailijan suhde kieleen ja 
kirjoittamiseen on herkkä, eikä hän halua päästää käsistään sel- 
laisia lesekakkuja kuin nuo reippaat kansainväliset reuhaajat, jota 
huutavat suu vaahdossa, että englanniksi julkaisemalla ”pätevöi- 
tyy” ja ”saa meriittiä”? Äärimmillään akateeminen vapaus onkin va- 

pautta pysyä kokonaan poissa yliopistoista. Minulle yliopisto on nyt 
eräänlainen kansainvälinen vankileiri, ja mieluummin olen nykyi- 
seen tapaani ”ehdonalaisessa” kuin monikulttuurisen etnohelvetin 
tutkintavankeudessa, jossa ei saa enää edes omia asioitaan hoide- 
tuksi suomen kielellä opetuksen antamisesta puhumattakaan. 

Ovatko sitten maailmankaikkeuden merkittävimmät filosofiset 
teokset koskaan olleet kansainvälisyysvaatimusten mukaisesti ”tie- 
teellisiä” tai ”tutkimuksellisia”? — Eivät. Entä ovatko ne täyttäneet 
akateemisen yhteisön hyväksymät tieteelliset mitat? Vastaus on 
taaskin: ”Eivät.” Sen sijaan ne ovat olleet omaperäisiä ja usein myös 
omavaltaisia teoksia, jotka on kirjoitettu tekijänsä kotikielellä. 
Omalla kielellä kirjoittaminen puolestaan on tärkeää, sillä kielen 
ilmaisuvoima on sidottu äidinkieleen. Kaunokirjailijat, esseistit ja 
runoilijat, jotka suostuvat kirjoittamaan vain omalla kielellään, 
antavat tästä riittävän näytön, eikä asiaa tarvitse perustella sellai- 
silla kielifilosofisilla hiustenhalkomisilla, joissa lingvistisiä argu- 
mentteja sekoitetaan ”kansallismielisyyden” arvostelemiseen vain 
siksi, että kotimainen julkaisutoiminta voitaisiin lavastaa ”nationa- 
listiseksi”. Jokainen voi tietenkin olla asioista mitä mieltä haluaa, 
mutta laitanpa tätäkin kysymystä koskien herätyskellon soimaan. 

Pienten kielialueiden syrjimisellä on selvä poliittinen ja vallan 
käyttöön liittyvä merkitys. Se saa Suomen näyttämään siirtomaalta, 
jota angloamerikkalainen kieli-imperialismi voi kohdella kaltoin. 
Tuloksenaan se rappeuttaa suomen kielen asemaa tieteen kielenä. 
Pahinta on poeettisuuden (eli runollisuuden) ja narratiivisuuden (eli 
tarinallisuuden) kuoleminen tieteistä. Jos joku luonnehtii vaikka 
yhdentekevyyttä kielikuvalla, että ”tulos oli kuin Hietasen saama 
kala-ateria Tuntemattomassa sotilaassa”, kaikki suomalaiset tietä- 
vät, mitä puhuja tarkoittaa. Mutta vieraissa kielissä tällainen tari- 
nallisuuden hyödyntäminen ei ole mahdollista, sillä kertomukselle 
ei ole merkitysvastinetta vieraassa kielessä, ajatusmaailmassa eikä 
perinteessä. Tämä johtaa rikkaan sanankäytön tappioon, ja siksi 
vieraskielisyyden vaatimukset halvaannuttavat. 

En ole koskaan voinut ymmärtää myöskään sitä, miksi tieteelli- 
syys yhdistetään seuraelämään ja matkustamiseen. Millä tavalla 
ulkomailla oleskelu tekee tieteestä tieteellisempää? Miksi filosofia 
olisi arvokkaampaa vain sen vuoksi, että filosofi on pyyhältänyt 
ulkomailla ja pärpättänyt kansainvälisessä seminaarissa? Sen si- 
jaan filosofien kannattaisi matkustaa itseensä. Esimerkiksi Mika 
Waltari kirjoitti Sinuhe egyptiläisen kolmessa ja puolessa kuukau- 
dessa käymättä kertaakaan Egyptissä. Mutta hän tiesikin, ettei 
ihminen muutu ajasta aikaan ja että ihmisluonne on myös kaikki- 
alla maailmassa samanlainen. Samoin Heidegger kirjoitti satoja si- 


229 


vuja antiikin kreikkalaisesta filosofiasta ilman, että hän olisi vie- 
raillut länsimaisen viisauden synnyinseuduilla kunnes vasta van- 
hemmalla iällä. 

Tavanomaisten kansainvälisyysihanteiden noudattaminen on tie- 
tysti vaikeaa, jos kukaan ei myönnä matkarahaa, jota Suomen Aka- 
temia on lapioinut luentoreissuun lähtijöille avokätisesti. Olisikin 
mielenkiintoista tietää, kuinka nopeasti kansainvälistymisen into 
katoaisi, mikäli akateemisen maailman kultapossukerho pantaisiin 
maksamaan tuo maasta toiseen tapahtuva pellehyppelynsä omasta 
kukkarostaan. 


Filosofit eivät tarvitse lapsenvahteja 


Entä voidaanko filosofian kansainvälisyyttä mitenkään puolustaa? 
Kansainvälisyysvaatimusten taustalla on yritys kiertää tai torjua 
tieteen puolueellisuutta. Kaikki tietävät, että kuppikunnissa totuus 
vääristyy, ja tätä piirrettä vastaan tiedeyhteisö käy referee-menette- 
lyllä eli virantäyttöjen ja tutkimussuunnitelmien sekä -tulosten 
kansainvälisellä vertaisarviointikäytännöllä. Tämä tarkoittaa, että 
hakemukset ja tulokset alistetaan kansainväliseen pohdintaan. 

Näkemys ”vertaisarvioinnista” voidaan kuitenkin kääntää ku- 
moon jo yhdellä argumentilla: mitään vertaisarviointia ei ole, sillä 
arvioijat eivät ole vertaisasemassa vaan valta-asemassa, josta he 
voivat yksipuolisesti ja mielipiteenvaraisesti lyödä vaikka kuinka 
kovaa. Jos yliopisto haluaa myönteisen tuloksen, se lähettää työt 
tekijöiden omien ystävien arvioitaviksi — jos kielteisen, se laittaa 
kirjekuoreen heidän vihollistensa nimet ja ostaa arviot heiltä. 

Vaikutusta tehostaa se, että arviointi tapahtuu yleensä anonyy- 
misti salusiinien ja rullakardiinien takaa, jonne asiantuntijat voivat 
suojautua, kun taas arvostelun kohde taivutellaan paljastamaan 
itsensä, suunnitelmansa ja tuloksensa kokonaan sekä asettumaan 
vallankäytölle alttiiksi kaikkien tarkkailua ja rankaisemista käsit- 
televien oppikirjaesimerkkien mukaisesti. Tällaistako on avoin ja 
puolueeton tiede? 

Anonyymiys yritetään toki pitää voimassa myös toisin päin, ja 
siksi suunnitelmat ja tutkimustulokset pyydetään arvioitaviksi ”ni- 
mettöminä”. Tämä on kuitenkin täysin näennäinen ja valheellinen 
tapa toimia. Todellisuudessa kaikki lukijat arvaavat kirjoittajan 
henkilöllisyyden hänen käyttämästään tyylistä, aiheista, viittauk- 
sista itseen, sananvalinnoista ja lähteistä, mikäli kirjoittaja on jul- 
kaissut aiemmin jotain. Oletus referee-menettelyn molemminpuoli- 
sesta anonymiteetistä on siis pelkkä kupla ja osa kansainvälisen 

tiedeyhteisön valheellisuutta. Se on kotoisin luonnontieteistä ja vai- 
kuttaa ihmis- ja yhteiskuntatieteisiin tuhoisasti, sillä se ohjaa filo- 
sofeja itse sensuroimaan julkaisunsa sellaisiksi, ettei heidän persoo- 
nansa erottuisi niistä. Lopulta ainoiksi persoonan ilmaisuiksi jää- 
vätkin kirjoittajien etu- ja sukunimet. Referee-menettely siis kaven- 
taa filosofian toiminta-aluetta ja menetelmiä ja merkitsee eräänlais- 
ta persoonan kieltämistä. Filosofia kuitenkin on, ja sen tulee olla, 
henkilökohtaista ollakseen merkityksellistä. 

Myös kansainvälisen tiedeyhteisön tapa perustella referee-menet- 
telyä totuuden ja kriittisyyden tavoittelulla on kiero. Puolustuksek- 
seen se markkinoi syyllistävää oletusta, jonka mukaan kansallinen 
tiedeyhteisö on sellainen yksimielinen ja pieni piiri, jossa ei voida 
tavoittaa kriittisiä arvioita. Toiseksi se pyrkii levittämään käsitystä, 
että kansainvälinen tiedeyhteisö on mittakaavansa mukaisesti kan- 
sallista tiedeyhteisöä puolueettomampi ja avarakatseisempi. 

Nämä lähtökohtaoletukset ovat täysin virheellisiä. Kansainväli- 
nen tiedeyhteisö ei ole samassa suhteessa kansallista tiedeyhteisöä 
isompi kuin koko maapallo on suurempi kansallisvaltiota, kuten 
Suomea. Kansainvälinen tiedeyhteisö voi muodostaa tieteenalakoh- 
taisesti hyvinkin ahdasmielisen ja kapeakatseisen ympäristön, jota 
hallitsee jokin paradigma. Puolueellisuus tuskin vähenee kansain- 
välisessä tiedeyhteisössä, jossa kielten ja kulttuurien erot koetaan 
ongelmiksi ja jossa ajatuksia pyritään valamaan samaan muottiin. 
Ja kuten jo edellä osoitin, sitä hallitsevat angloamerikkalainen kes- 
kustelun perinne, ideologia ja sanasto, johon liittyvät naturalismi ja 
pragmatismi, siis massakulttuurin ja keskiluokkaisuuden asenteet. 
Kansainvälisyydelle uhrautumalla ei siis saavutetta välttämättä to- 
tuutta eikä puolueettomuutta edistävää etua, mutta voidaan kyllä- 
kin menettää kansalliseen yhteisöön ja läheisten ihmisten keskinäi- 
seen tuntemiseen sisältyvä asiantuntemus. 

Kansainvälisessä tiedeyhteisössä pidetään tavoiteltavana, että 
julkaisuja arvioivat asiantuntijat eivät tuntisi tekijöitä henkilökoh- 
taisesti, jotta tutunkauppaan liittyvä puolueellisuus voitaisiin vält- 
tää. Tämä asenne on peräisin luonnontieteistä, joissa ajatellaan, 
että kaiken tiedon pitää olla yleispätevää ja tekijän sekä vastaan- 
ottajan henkilökohtaisista ominaisuuksista riippumatonta. Samoin 
katsotaan, että tekijät ja arvioitsijat ovat korvattavissa toinen toi- 
sellaan. Näin harvoin on edes luonnontieteissä. On ylipäänsä ky- 
seenalaista nimittää julkaisuja arvioiviksi asiantuntijoiksi henkilöi- 
tä, jotka eivät tunne niitä tuottaneita ihmisiä. Eikö se johda pikem- 
minkin täydelliseen asiantuntemattomuuteen? Parempi olisi, että 
tutkimussuunnitelmia ja tuloksia arvioisivat läheiset ystävät, jotka 
ymmärtävät tekijöitä, tai että tekijät toimisivat itse asiantuntijoina 

omissa asioissaan. Tekijöiden osallisuus arviointiin synnyttäisi luot- 
tamusta ja ohjaisi heitä kantamaan vastuuta. 

Jos tiedepoliittinen valta luovutetaan sokeasti maailman piha- 
maille, tuloksena on täydellistä ymmärtämättömyyttä ja kako- 
foniaa. Se puolestaan johtaa epäoikeudenmukaisiin päätöksiin, 
epäoikeudenmukaisuus turhautumiseen ja turhautuminen vihaan. 
Kansainvälisen vertaisarviointikäytännön vallitessa suunnitelmat, 
hakemukset ja julkaisut postitetaan Alaskaan tai Australiaan, jossa 
”asiantuntijat” lukevat niitä pullonpohjat silmillään tapaamatta 
koskaan tekijöitä tai tuntematta heidän taustojaan, sekä antavat 
ihmisten kelpoisuudesta arvion pelkkien paperien perusteella. Täl- 
lainen tilanne on jokaisen henkilöstövalintaan erikoistuneen am- 
mattilaisen kauhistus, ja sitä kautta yliopistotehtäviin voikin pää- 
tyä lähinnä persoonallisuushäiriöisiä tyyppejä, joiden ihmissuhteet 
ovat pilalla ja opetustaidot olemattomia. 

Vertaisvartiointikäytäntö on kehno, kummallinen ja oudoksutta- 
va jo siksikin, että se ei edusta muuta kuin riippuvuutta. Referee- 
menettelyssähän punnitaan, onko tutkimustulos joidenkin muiden 
ihmisten mielipiteiden mukainen, toisin sanoen tyydyttääkö se tois- 
ten käsityksiä ja pyyteitä. Ei siis ole ihme, että vertaisvartiointi- 
käytännöissä ei hyväksytä mitään yksilöllistä eikä omaperäistä, 
vaikka se olisi kuinka filosofista. Ja filosofian ominaisuus on nimen- 
omaan yksilöllisyys ja omaperäisyys, toisin kuin tieteen, jota leimaa 
kollektivismi. 

Tämä riippuvuus ja toiseudenvaraisuus on käytännössä yhtä 
tyrmistyttävän hupsua kuin olisi lähteä siitä, että jokaisen ihmisen 
pitäisi olla toisten ihmisten mielipiteiden ja odotusten kaltainen. Se 
johtaisi vain vain mukautumiseen, sopeutumiseen ja oikeutuksen 
kerjuuseen sekä siihen jo Nietzschen ihmettelemään asiaan, miksi 
kaikkea pitää anella eikä mitään voisi ottaa reilusti, niin kuin 
poimisi suuhunsa kypsän hedelmän. 

Pohjimmiltaan tämä riippuvuuteen ja toiseudenvaraisuuteen 
saattaminen on kuin henkistä väkivaltaa harjoittava perhe, jossa 
vanhemmat taivuttelevat jälkeläisiään olemaan naapurien ja suku- 
laisten toiveiden mukaisia eivätkä siten häpeä tuhota lastensa elä- 
mää oman kunnianhimonsa tyydyttämiseksi. Juuri tämän sairaan 
ja porvarillisen perinteen muuttumattomuuden vuoksi aikuiset 
ovatkin halki aikojen lähettäneet lapsensa myös sotiin, ja nuoret 
miehet ovat kaatuneet rintamalla syyllisten nimiä kiljuen samalla, 
kun heidän äitinsä ovat vastaanottaneet kotirintamalla tietoja 
voitoista ja tappioista niin kuin urheilu-uutisia. 

Kansainväliseen vertaisarviointiin alistuminen merkitsee vaka- 
vaa haastetta filosofeille, sillä se ohjaa intentionaalisesti ristiriitai- 

seen asenteeseen. Kansainvälisten kilpailijoiden ja vihamielisten 
sekä kateellisten kollegojen tavoitteena on säätää filosofian alku- 
ehdot sellaisiksi, että suomen kielellä harjoitettava filosofia ei muka 
olisikaan minkään arvoista ja että siitä, mitä saa ja voi sanoa, päät- 
tävät joka tapauksessa muut kuin suomalaiset tai kirjoittaja itse. 
Kansainvälisyyttä vaativien internatsien koko asenne on pöyris- 
tyttävästi filosofian perusolemuksen vastainen, ja outoa onkin, 
miksi niin monet ihmiset itse suosivat filosofian asettamista kan- 
sainväliseen kontrolliin, vaikka he tietävät siitä olevan haittaa filo- 
sofialle ja filosofeille. 

Kansainvälistymistä suositellessaan tieteilijät tulevat vaatineiksi 
sekä itseltään että muilta ihmisiltä jotakin sellaista, mitä he eivät 
itsekään halua. Tyypillistä on, että moni suomalainen tieteenhar- 
joittaja panee päänsä silmukkaan ja tulee rajoittaneeksi omaa il- 
maisunvapauttaan masokistisesti vaatimalla tuota kansainvälisyyt- 
tä ja osoittaakseen olevansa vähintään yhtä hyvä kuin Simo Sal- 
minen, joka lauloi, että ulkomailta palattua ”ei tarvitse tulla nenille 
hyppimään”.2!9 Sen tapainen itsetehostus vaihtelee nöyristelyn ja 
pöhötaudin välillä ja kertoo huonosta kansallisesta identiteetistä. 

Naurettavaa on, että kansainvälisyyden kahleisiin ripustaudut- 
tuaan tieteenharjoittaja ei välttämättä saa edes sitä tavoittele- 
maansa virkaa, mutta riippuvuussuhteessa hän menettää henkisen 
itsenäisyytensä. Tämä defensiivisyys haavoittaa filosofien henkistä 
toimintakuntoa aivan niin kuin puolustelukannalle ajaminen yleen- 
säkin. Puolustelun ja oikeuttamisen yritykset antavat huonon poh- 
jan oman filosofian luomiselle. Sen vuoksi on parasta pysyä lojaa- 
lina vain itselleen, tehdä vain sitä, mitä todella haluaa ja toivoa, 
että virkakin myönnetään internationalistien painostuksesta huoli- 
matta. 

Eräs ongelma on kansainvälisten tutkijoiden yliedustus meille 
kuuluvissa viroissa. Kun muutamat suomalaisetkin tieteenharjoit- 
tajat alkavat ahdistella Suomessa suomeksi kirjoittavia filosofeja ja 
kun he nyt houkuttelevat omilla verovaroillamme perustettuihin 
virkoihin ulkomaalaisia, sellaiset suomalaiset pitäisi ajaa pois Suo- 
mesta: kerjäämään omaa oikeutustaan kansainvälisten lihapatojen 
ääreen ulkomaille. Toinen ongelma on juuri tämä: kansainvälisyy- 
den normit ajavat tieteenharjoittajien rivit halki kotimaassa. Suo- 
malaisetkaan eivät enää kokoa joukkojaan pakkokansainvälistä- 
misen vastustamiseksi, sillä monet tieteilijät pitävät kansainvälisen 
tiedeyhteisön antamaa almua tärkeämpänä kuin suomalaista filo- 
sofiaa ja kulttuurielämää. Tämä näennäinen kosmopoliittinen rajat- 
tomuus on tyypillistä juuri tiedeyhteisölle, mutta vaarallisen harha- 
kuvan se luo siksi, että todellisuudessa myös virkansa kansain- 

väliseltä raadilta saanut saanut kotimaisen yliopiston professori 
nauttii suomalaisten veronmaksajien suopeudesta ja on suojassa 
vain niiden suomalaisten ihmisten varassa, jotka maksavat hänen 
palkkansa. 

Jo edellä mainitsin, että kansainvälinen tiedeyhteisö tukahdut- 
taa filosofian ihanteena olevaa omaehtoisuutta. Käytännössä sekä 
filosofia, tiede että niiden arvioiminen ovat puoluepolitiikkaa. Mutta 
pahimmalla tavalla ideologista puoluetoimintaa tieteen kansainväli- 
syydestä tulee siksi, että tiedeyhteisö ei myönnä puolueellisuuttaan 
avoimesti. Tässä suhteessa poliittiset puolueet ovatkin rehellisem- 
piä, koska ne myöntävät tarkoitushakuisuutensa suoraan. Kansain- 
välinen vertaisarviointi on samanlaista kuin se, että sosiaalidemok- 
raatit pakotettaisiin lähettämään puolueohjelmansa perussuoma- 
laisten hyväksyttäviksi ja persut pakotettaisiin hyväksyttämään 
omat ohjelmansa demareilla. Näin syntyisi ehkä kompromisseja, 
mutta ne eivät olisi kuitenkaan ihmisten todellisten asenteiden mu- 
kaisia, sillä kukaan ei voisi edustaa itseään ja näkemyksiään vil- 
pittömästi. Tällainen kiertely ja kaartelu antaisi siis vääristyneen 
kuvan yhteiskunnasta. 

Mitä arvelette ihmisen aikaansaavan kirkossa, jos hän ei usko 
sen opetuksiin? Entä mitä voisi periaatteista eri mieltä oleva henki- 
lö saada aikaan Amnesty Internationalissa, Greenpeacessa tai kirp- 
putorilla? Kansainvälisessä tiedeyhteisössä toimiminen on saman- 
laista. Se ei merkitse, että juuri edellä mainituissa ryhmissä toimi- 
vat olisivat niin päteviä, että juuri he ansaitsisivat asemansa myös 
tieteissä. Mutta kansainvälisen toiminnan tarkoitushakuinen ole- 
mus on kokonaisuudessaan niin universalistinen, että se tukee vain 
monikulttuurisesti ajattelevien henkilöiden nimittämistä yliopisto- 
tehtäviin. Sitten he pyrkivät määräämään, mitä toiset ihmiset saa- 
vat ajatella ja sanoa, ja mihin tehtäviin muita saa tai ei saa nimit- 
tää. Samaa mieltä olemisen vaatimus ja puolueettomuus ovat yhtä 
vahvoja kuin Hollywoodin tuottamissa natsisminvastaisissa eloku- 
vissa, ja kyseinen Universal-produktionismi muodostaakin eräänlai- 
sen totalitarismin lajin myös itse. Huomaamattamme nämä hyvyy- 
den apostolit totisesti jakavat maailman ”meihin” ja ”muihin”. Asen- 
teellinen ripitys, joka vaatii tiedeyhteisön mielipiteisiin mukautu- 
mista, on tieteen etiikan ja filosofian vastaista. 

Julkaisukäytäntöjen kannalta kansainvälisestä referee-menet- 
telystä syntyy myös perustuslain vastaista ennakkosensuuria. Tie- 
teissä kaikki, myös virheelliset käsitykset, pitäisi voida sanoa, sillä 
muutoin niitä ei voida kumota Karl Popperin fallibilismin perus- 
ajatuksen mukaisesti.?20 Tulkinnanvaraissa tieteissä, joissa ehdotto- 
mia totuuksia ei voida löytää eikä mikään ole sen enempää kumot- 

tavissa kuin todistettavissakaan, pitäisi voida lausua, mitä haluaa. 
Funktionalistisesti katsoen argumentti on perusteltu jo siksi, että se 
on ylipäänsä sanottu. Muutoinhan sitä ei sanottaisi lainkaan, ja 
huomiota pitäisi keskittää erilaisten ajattelutapojen ymmärtämi- 
seen — ei niiden pois karsimiseen jo ennen esittämistä. Keskustelta- 
koon siis asioista avoimesti jälkikäteen älköönkä supistako kujilla ja 
käytävillä etukäteen. Toisaalta ajatuksia ei pitäisi pyrkiä kieltä- 
mään myöskään niiden esittämisen jälkeen, sillä jälkikäteissensuuri 
vaikuttaa yhtä tuhoisasti sananvapauteen ja totuuden esille pääse- 
miseen kuin etukäteissensuurikin, mikäli ihmiset pelästyvät ja 
alkavat kuohia käsityksiään itsesensuurin muodossa. 

Edellä mainituista syistä kansainvälisessä tiedeyhteisössä ei 
yleensä suostuta ymmärtämään mitään. Kansainvälinen tiedeyhtei- 
sö toimii kuin kassajonossa etuileva turisti, joka kiilaa edellesi, nos- 
taa ylpeästi nokkaa, tukkii korvansa ja tiuskaisee protesteihisi, että 
”I don't understand”. Siten hän pyrkii suojautumaan englanninkieli- 
syyden taakse toivoen, että olet juntti suomalainen joka ei ymmärrä 
englantia ja on kykenemätön puolustamaan oikeuksiaan. Hän siis 
vaatii, että sinun pitää puolustaa itseäsi Suomen maaperällä sellai- 
sin keinoin, jotka hän itse määrää, eli englanniksi. Kansainvälinen 
tiedeyhteisö on yhtä ilkeämielinen. Muutamilla Suomen paikkakun- 
nilla etuilevat asiakkaat palautetaankin suomalaisten toimesta suo- 
raan jonon perälle. 

Pakkokansainvälistämisen ja internationalistisen referee-menet- 
telyn haitat koettelevat yliopistolaitosta, jossa ne ovat johtaneet 
rekrytointiongelmaan. Tieteenharjoittajat asettuvat ynisten kontal- 
leen kansainvälisyyden edessä vaikka tietävätkin, että siitä on va- 
hinkoa heille ja kansalliselle yliopistolaitoksellemme. Me emme saa 
silloin itse päättää, ketkä yliopistoissamme antavat opetusta ja 
ketkä viroissa toimivat, vaikka päteviä suomalaisia on tarjolla pil- 
vin pimein. Tämä on suomalaisen tieteen raiskausta. Niinpä häviän 
mieluummin virkakiistoissa ja poistun yliopistosta kuin jään kat- 
selemaan, kuinka maamme, kielemme ja ajatteluperintömme hä- 
viää kartalta ja pilataan toisella. Mutta minulla on muutenkin eri- 
lainen käsitys niin yliopistosta, opiskelijoista kuin Suomen kan- 
sastakin, kuin noilla kansainvälisyyskiiman riivaanilla. 

Tiedeyhteisö voi syyttää minua anarkismista, mutta tavallaan se 
itse tuottaa anarkismin, sillä ainoiksi toimintamuodoiksi sen omas- 
sa kahlitsevuudessa jää juuri anarkia, joksi vapaa filosofia väistä- 
mättä leimataan. Kurja lopputulos on, että kansainvälisissä yhteyk- 
sissä ei koskaan sanota mitään syvällistä. Myös kanssani eri mieltä 
olevat ovat voineet milloin tahansa lähettää julkaisunsa minun ver- 
taisarvioitaviksi, mutta yhtään postia ei ole tullut. 

All rights reserved. 
All wrongs reversed. 


Maininta tietokoneohjelmassa 


12. Avoimuuden anarkismi 


Edellisissä luvuissa esitetyn perusteella Sinä, hyvä lukijani, olet 
ehkä pannut merkille, että minun mielestäni maailmassa on paljon 
vikaa. Mutta ovatko virheet sittenkään maailmassa itsessään, vai 
onko oletus siitä, että asiat voisivat olla paremmin, toiveikkuudes- 
saan liian hyväuskoinen? Miksi esimerkiksi tieteen tai filosofian pi- 
täisi olla muita elämänalueita parempia? 

Anarkistiselta kannalta katsoen maailmanparantamisesta luopu- 
va filosofi antaa aseet käsistään — ja tekee sen turhaan. Omista 
toimintaehdoista kiinni pitäminen vaatii jatkuvaa taistelua. Tämä 
johtuu siitä, että myös tieteenharjoittajien toimintaehdot riippuvat 
hyvin konkreettisista asioista, kuten rahasta. Asiaa havainnollistaa 
seuraava esimerkki. 1970-luvun sarjakuvassa Aku-setä menee 
Roope-sedän luokse (s)anoen ”Roope hyvä, voisitko antaa vähän 
lisää liksaa?” jolloin killinkejään lapioiva Roope tiuskaisee kassahol- 
vin sisältä: ”Ainako sinä ajattelet vain rahaa?” 

Nykyään on toisin. Vain köyhä ylenkatsoo rahaa, tietää 19-vuo- 
tias ja aloittaa tieteelliset opinnot tarkoituksenaan ansaita hieman 
lisää rahaa. Miksi nuori ihminen tekisi mitään muuta? Kun ei ole 
rahahuolia, on yksi huoli vähemmän. 23-vuotiaana hän huomaa, 
että tiede on muutakin kuin rahan ansaitsemista. Kolmekymppisen 
mielestä tieteellä eläminen on onnenongintaa. 40-vuotiaana filosofi 
oivaltaa, että yliopisto on sumppu ja ihminen on kala. Kun kala on 
uinut ensimmäiseen osastoon, hänellä ei ole muita vaihtoehtoja 
kuin uida syvemmälle, maisteriksi. Kun kala on uinut maisteriksi, 
hänellä ei ole muita mahdollisuuksia kuin pyrkiä seuraavaan osas- 
toon, tohtoriksi, ja sen jälkeen dosentiksi tai professoriksi. Koko 
ajan sumppu suppenee ja kala stressaantuu. Sumpun perällä on 
luukku, josta päädytään paistinpannulle. 

Kiitollisen hiljainen sushipastan möyhennys on filosofisen dyna- 
miittikalastuksen vastakohta. Siksi olen rohkaissut myös heikoim- 
pia ja alistetuimpia professoreita korottamaan äänensä tulosajatte- 
lua vastaan. Taloudellisten resurssien ohella filosofian tärkeitä toi- 
mintaehtoja ovat julkisuus ja mahdollisuus suoraan toimintaan. 

Sananvapaus on anarkistifilosofin kalleinta omaisuutta, kun taas 
suoran toiminnan filosofiaa edustaa esimerkiksi ekoanarkismi. 
Tosin ekoanarkismi voi tarjota esimerkin myös eräiden anarkistis- 
ten periaatteiden kieroutumisesta. Sen kautta on kierretty keskeisiä 
yhteiskunnallisia ongelmia samalla, kun ekoanarkistien eräät toi- 
mintamuodot ovat ritualisoituneet vain aggressioiden ilmaisuiksi. 


Väärää anarkismia: ”Peace for trees, please!” 


Aseistakieltäytyjät, työstä kieltäytyjät ja hakkerit tekevät tärkeää 
työtä oikeudenmukaisemman maailman hyväksi. Mutta on myös 
paljon ”väärää anarkismia”. Se on symbolista, vaikutuksetonta ja te- 
hotonta. Tämän anarkismin alkuperä on naturalistinen ja universa- 
listinen. Kettutyttöjä meillä kyllä riittää, mutta missä ovat nuoret 
vihaiset miehet? Heitä odottaisi löytävänsä sieltä, missä tiedetään, 
kuinka asioiden pitäisi olla, eli filosofian laitoksilta. Niiden piirissä 
ollankin ilmeisesti tyytyväisiä, kun taas sihteeriä ja kuukausipalk- 
kaa vaille jätetyt filosofit ovat hyvin, hyvin vihaisia. 

Oletteko nähneet opiskelijoiden mellakoivan omasta asuntokur- 
juudestaan huolestuneina? Oletteko kuulleet nuorison taistelevan 
”tikarein, kiväärein ja dynamiitin avulla” opintotuen leikkauksia 
vastaan? Poliittisen asennemuokkauksen kautta nuoret on ehdollis- 
tettu niin kilteiksi, että he eivät näe, kuinka heitä vedetään ne- 
nästä. He ovat kiinnostuneita kettujen asumisoloista tai globaali- 
talouden ongelmista. Kettuhan se vasta ahtaasti asuu, kettu on tä- 
män yhteiskunnan moniongelmainen! Olen nähnyt yliopisto-opis- 
kelijoiden ponnekkaasti kampanjoivan ”pitkiä eläinkuljetuksia” vas- 
taan, mutta he eivät ole olleet yhtä huolissaan yliopisto-opintojensa 
pitkittymisestä — saati valtiovallan yrityksistä lyhentää niitä keino- 
tekoisesti. Entä missä ovat talouden tärkeimmät pulmakysymykset? 
”Toisella puolella maapalloa tietenkin”, vastaa asennemuokkauksen 
20-vuotias uhri. Tulisiko mitään mieleen? Milloin olette nähneet 
eläinaktivistin huolestuneen siitä, että eläinlääkärit kiskovat koi- 
rilta irti niiden pallit? Suojelun kohteeksi kelpaa sympaattinen tur- 
kiseläin, joka sopii siirtymäobjektiksi aktivistille, mutta anarkismi 
voisi olla tietoisempaakin. Se voisi kohdistua aggressioita herättä- 
vien ongelmien asianmukaisiin syihin. 

Epäilyttävintä kettutyttöjen anarkismissa on se, että ollessaan 
eräänlaista pienoisterroria se rikkoo anarkismin pasifistista ideaa. 
Turkistarhaiskuihin erikoistunut ekoanarkismi muodostuukin pel- 
käksi ritualisoidun aggression ilmaisuksi, eikä se saa aikaan poliit- 
tisesti vaikuttavia tuloksia. Ongelmana on, että se aloittaa kulutus- 

ketjun väärästä päästä: tuottajista. Ekoanarkistit näyttävät ajatte- 
levan Jean Babtiste Sayn (1767—1832) muotoileman kansantalous- 
tieteen lain mukaisesti, että ”tarjonta luo oman kysyntänsä”. Kieltä- 
mättä näin onkin, mutta vain osaksi. Kyllä myös kysyntä luo tuo- 
tantoa. Tuskin huumausaineiden leviämisestäkään voi syyttää viet- 
namilaista unikon viljelijää, joka on tuotantokoneiston ja siihen liit- 
tyvän kiristyksen uhri siinä missä heroiinin käyttäjä itsekin. Sa- 
maan tapaan myöskään radionauhureiden kysyntää ei voitaisi lo- 
pettaa vain murskaamalla maan tasalle kaikki maailman radio- 
nauhuritehtaat. Siitä seuraisi, että yhä useammat jäisivät vaille 
radionauhuria, ja niiden statusarvo saattaisi jopa nousta. Johdon- 
mukaisempaa olisi vedota kuluttajiin tekemällä selväksi, että on 
kerta kaikkiaan out of time kantaa mukanaan radionauhuria ja että 
siitä on katu-uskottavuus poissa. Vastaavalla tavoin myös ekoanar- 
kistit voisivat ohjailla markkinoita ja kysyntää valistuskampan- 
joilla, jotka opettaisivat, kuinka epäeettistä ja ajattelematonta on 
käyttää esimerkiksi turkiksia. Näin ekoanarkistit vetoaisivat kulu- 
tusketjun vaikutusvaltaisempaan päähän, kuluttajiin, ja saisivat 
aikaan pysyviä käyttäytymismuutoksia. Käytännössä se merkitsisi 
markkinavoimien valjastamista valistuneen kuluttajapolitiikan hy- 
väksi. 

Ekoanarkismin tavoitteet ovat siis sinänsä kannatettavia, mutta 
menettelymuodot ovat vedonneet kuluttajien äänestyspäätöksiin ta- 
voilla, jotka ovat saattaneet ekoanarkistien ihanteet outoon valoon. 
Ne eivät ole olleet omiaan rohkaisemaan ekoystävällisiin kuluttaja- 
valintoihin. Sikäli kuin naturalismilla tarkoitetaan luontoystävälli- 
siä toimintaperiaatteita, siinä ei ole arvostelemista. Mutta ei luon- 
nonkaan pitäisi olla sellaisen palvonnan kohde kuin se on esimer- 
kiksi Pentti Linkolan (1932—2020) ajattelussa. Luonto viruksineen, 
bakteereineen, rajumyrskyineen ja suurine petoeläimineen on myös 
ihmisen pysyvä vihollinen. Luonnon suojelemisessa on kyse ihmisen 
omasta eloonjäämisestä, kuuluuhan ihminenkin tavallaan luontoon. 
Suurin osa maapallon ekologisista ongelmista on tätä nykyä ihmi- 
sen itsensä tuottamia. Niinpä myös se, joka etsii syyllistä meneil- 
lään olevaan ekokatastrofiin, voi lausahtaa niin kuin Madame Cas- 
tafiore Tintti-sarjakuvassa: ”Ah, ma nauran, kun kuvani nään — 
kauniina peilissä nään!” (Alun perin Charles Gounod'n oopperasta 
”Faust”.) 

Mutta mitä sitten olisi ”oikea anarkismi”? Jos asiaa ajatellaan 
ekologisin perustein, voidaan päätyä lähinnä yhteen johtopäätök- 
seen. Oikeaa anarkismia olisi se, että kettutyttö ja kettupoika huo- 
maisivat soluasuntolansa muistuttavan kettutarhaa. He myöntäisi- 
vät asian, jota heteroarvoille rakentuva luontoliike ei kannatuksen 

menetyksen pelossa kerro: liiallinen väestönkasvu itse asiassa on 
syypää kaikkiin maailman ekologisiin, sosiaalisiin ja taloudellisiin 
ongelmiin. He käyttäisivät kondomia ja pitäisivät ihanteensa. 

Ekoanarkistien ja muiden yhteiskunnalliseen toimintaan yltynei- 
den anarkistien rabulismi ilmentää nyt lähinnä ritualisoitunutta 
aggressiota sekä tietyn ristiriitaisuutensa että erityisesti sen ahdis- 
tusta kanavoivan peittelemättömyyden vuoksi. Kun yhteiskunta ei 
luo järjestyksiä, arvohierarkioita tai olemisen perusteita elämänsä 
merkityksistä tyhjentyneelle nuorisolle, on luonnollista, että se ot- 
taa arvoperustan omiin käsiinsä ja pyrkii luomaan ja ilmaisemaan 
arvohierarkioita symbolisen toiminnan kautta.?! Usein symboliikan 
takana piilee myös substanssi. Käytännössä toiminta jää kuitenkin 
pelkän performanssin tasolle eikä sillä ole todellista vaikutusta. 
Tämä johtuu siitä, että kyseisiltä ryhmiltä puuttuu harkittu toi- 
mintaohjelma, tavoite ja tehokas organisaatio. Kenties eräs syy nii- 
den puuttumiseen on keski-ikäisten ja ihanteistaan luopuneiden ih- 
misten välinpitämättömyys. Entisinä aikoina yhteiskunnallisen toi- 
minnan resurssit tarjosi puolue. Nykyään, kun muutospyrkimykset 
eivät kanavoidu puolueiden kautta, esikuviksi on tarjolla vain Lin- 
kolan kaltaisia legendoja. Intellektualisoituminen ja erakoituminen 
eivät kuitenkaan kanavoi mielipiteitä politiikkaan asti, ja niinpä 
myös ekoanarkisteille voisi suositella paluuta takaisin politiikkaan, 
mahdollisesti jopa puoluetoiminnan piiriin. 


Nyrkki nousee netissä, anarkisti asuu vapaudessa 


Vielä 1980-luvulla katsottiin, että kapitalismia ja sosialismia erot- 
tavat etupäässä omistusolot ja monipuoluejärjestelmä, joka toisesta 
puuttui. Mutta demokratian ihanteen ja kansankapitalismin väljäh- 
dyttyä ihmiset ovat oivaltaneet elävänsä myös meidän oloissamme 
yhä enemmän vuokralla. Monet muistavat, kuinka niin sanotut 
jäsenkirjatoimittajat lirkuttelivat liennytyksen vuosina: ”Sosialismi 
ei eroa kapitalismista mitenkään muutoin kuin siten, että vain 
talousjärjestelmä on erilainen!” Talousjärjestelmän mukana tuli ja 
meni sitten myös poliittinen järjestelmä, oikeusjärjestelmä ja kou- 
lutusjärjestelmä, ja tilalle astui muun muassa gulag-järjestelmä. 
Nykyisenä aikana, jolloin kapitalismilta on kaatunut vastavoima, 
voi taas kysyä, oliko erona sittenkään mikään muu kuin juuri tuo 
”talousjärjestelmä”. Siinä määrin kapitalismi ja sosialismi alkavat 
muistuttaa toisiaan, aivan niin kuin pitkään naimisissa olleet avio- 
puolisot, jotka ovat vuosien ajan lusikoineet kaurapuuronsa peili- 
kuvaharjoituksen tavoin samassa tahdissa. Esimerkiksi Kiinan kan- 

santasavallassa kommunismi ja kapitalismi paiskaavat nyt kättä, 
kun suuryritykset siirtävät tuotantonsa halvan työvoiman maahan, 
jossa työolot ovat kurjat ja ammattiyhdistyksiä ei sallita. It connects 
the people. 

Kapitalistisia ja sosialistisia totalitarismeja yhdistää ennen kaik- 
kea samanlainen asenne sananvapauteen. Varomattomista sanoista 
saattoi sosialismissa seurata 10-15 vuoden pakkotyörangaistus, kun 
taas kapitalismissa ihminen menettää vain työpaikkansa ja yhteis- 
kunnallisen luottokelpoisuutensa ikuisiksi ajoiksi. Sen sijaan anar- 
kistiselle filosofialle on ominaista mahdollisimman laaja sanan- 
vapaus ja sensuroimaton tiedonvälitys. Jos tiedonvälityksen subjek- 
tiivisuutta ei myönnetä, toimittajien subjektiiviset objektiivit ku- 
vaavat eteemme maailman, joka on pahimman kerran sanojen van- 
kina. 

Kysymykseen, missä anarkismi nykyään sijaitsee, voi vastata 
anarkismin asuvan tätä nykyä Internetissä. Kaikeksi onneksi Inter- 
netistä on tullut informaation Amazon, josta ihmiset ensimmäiseksi 
etsivät hakukoneillaan tietoa. Netissä ilmestyviä vasemmistoanar- 
kistien lehtiä ovat karjalaisten Punamusta, lappalaisten Villi 
Pohjola ja helsinkiläisten Kapinatyöläinen sekä kansainvälinen Pro- 
cessed World. Oikeistoanarkistien lehtiä puolestaan ovat jo lopetettu 
Sinivalkoinen ylpeys ja Internetissä julkaistava Suomen sisu. Vaik- 
ka ei kannattaisi kummankaan suuntauksen ajatuksia sinänsä, voi 
puolustaa heidän oikeuksiaan saada näkemyksensä julki. Tämä voi 
sitten johdattaa yleisöä joko ajatusten hyväksymiseen tai niiden 
hylkäämiseen. Filosofiselle anarkistille tärkeintä on mielipiteiden 
vapaa välittyminen. Näin voidaan taata myös se, ettei kielletyistä 
hedelmistä tule liian houkuttelevia vain siksi että ne ovat kiel- 
lettyjä. 

Jokainen voi nykyään julkaista Internetin ilmaispalvelimilla, ku- 
ten Blogspotin blogisivuilla, melkein mitä haluaa. Merkittävimmän 
avauksen vapaaseen uutistoimintaan teki kuitenkin Vaikuttava 
tietotoimisto, jonka kansainvälisellä palvelimella kuka tahansa voi 
julkaista minkä uutisen tahansa. Tämä onkin johdattanut virallisia 
totuuksia varjelevaa tiedonvälityksen valtavirtaa nieleskelemään 
sitä vaikeasti sulavaa palaa, että ”julkaisukynnystä ei enää ole”. 
Vaikuttava tietotoimisto on jo tosin joutunut lopettamaan toimin- 
tansa, mutta vapaan tiedonvälityksen alueella yritys tuskin jää vii- 
meiseksi. 

Internetiin perustuva tiedonvälitys on tehnyt totta anarkistisesta 
sananvapaudesta. Siitä, tekeekö anarkistinen sananvapaus totta 
uutisista itsestään, ei tarvitse enää piitata. Sananvapaudella ja 
moniarvoisuudella on aina taipumus edistää totuuden julkituloa, 

toisin kuin kontrollin kahleilla. Kulissien takaa lausuttava kuiskaus 
ei liene vähemmän kiinnostava kuin päivälehdessä julkaistu uuti- 
nen. Esimerkillisesti tämän todisti anonyymina julkaistun Sonera- 
kirjan ympärille kerääntynyt julkisuus. Myös median valtavirta 
hakee nykyisin uutisensa Internetistä. Netti ilman etikettiä on 
anarkiaa parhaimnillaan. Näin on vieritetty paikoilleen yksi totuu- 
den ilmitulon kulmakivi, ja samalla on poistunut eräs este sanan- 
vapauden tieltä. On tosin vaikea sanoa, mitä arvoa ”totuudella” si- 
nänsä voi olla maailmassa, jossa yhtä ja oikeaa totuutta ei ole 
pitkään aikaan ollut olemassakaan.??2 


Kamanat kohottukohot, kynnykset alentukohot 


On tiedotusvälineitä, kuten radio, jossa tänään kerrotaan tämän 
päivän totuus. Paikallisradioiden dj:t sanovat: ”Kerromme ensim- 
mäisenä viimeisimmät juorut.” On sanomalehtiä, joissa tänään tie- 
detään se, mikä on totta huomenna. Niiden toimittajat puolestaan 
lausuvat: ”Kerromme huomisen uutiset jo tänään.” Merkitykselli- 
sintä informaatiota on kuitenkin se, jonka kautta saadaan esimakua 
siitä, millainen todellisuus on kymmenen vuoden kuluttua. Tästä 
syystä anarkistiliikkeiden ja -filosofien keskinäinen tietojenvaihto 
kiinnostaa myös salaisia poliiseja. Tiedon panttauksesta ja laajasta 
kontrolloimisesta johtuen suurin osa merkityksellisestä informaati- 
osta oletetaan nykyään itsestään selvästi salaiseksi. Siksi jokaisen, 
joka haluaa lehdistötiedotteensa välittyvän lukijoille tehokkaasti, 
pitää naamioida tavallisimmatkin tiedonantonsa paljastuksiksi tai 
tietovuodoiksi. Totuuden ilmitulon ehtona pidetään sitä, että se on 
löydetty tieteen tai tiedon valtavirtojen ulkopuolelta. Se, että merki- 
tyksellinen tieto oletetaan automaattisesti salaiseksi ja salainen 
tieto merkitykselliseksi, on tukenut erilaisten pienryhmien kykyä 
saada ajatuksensa esille. Jos siis haluat uutisesi välittyvän mahdol- 
lisimman laajalle, tee selväksi, että kyse on ehdottoman salaisesta 
tiedosta! Myös sensuuri auttaa salaamisessa, ja sitä kautta se edis- 
tää kiinnostuksen heräämistä ja tiedon leviämistä. 

Julkisen sanan suhtautuminen on ollut anarkisteille viime aikoi- 
hin asti ongelma. Monet suuret tiedotusvälineet vaikenevat tahal- 
laan anarkistiliikkeiden, kuten Attacin, periaatteista ja raportoivat 
vain väkivallasta. Sillä tavoin ne pyrkivät peittelemään taustalla 
olevaa filosofiaa, ylläpitävät keskustelemattomuutta ja ovat siten 
osasyyllisiä väkivaltaan. Julkisuutta suodaan vain sellaisissa yh- 
teyksissä, joiden kautta anarkistien asian toivotaan välittyvän ylei- 
sölle mahdollisimman kielteisessä sävyssä. On myös useita anarkis- 

teina pidettyjä henkilöitä, joille julkisuutta ei myönnetä lainkaan ja 
jotka yritetään sulkea aktiivisilla toimenpiteillä kommunikaatio- 
saartoon. Tällaisten viestinten asennoituminen muistuttaa 1960- 
luvun politiikkaa, kun kristillisten kirkkojen piispat yrittivät vaieta 
seksuaalivähemmistöjen kansalaisoikeustaistelut kuoliaaksi — siinä 
onnistumatta. Umpimielisyys kääntyi nopeasti heitä itseään vas- 
taan. 

Internet on luonut maailman, jossa julkaisukynnystä takaisin 
haikaileva osapuoli voi ainoastaan myöntää tappionsa. Uusi sanan- 
vapauslaki (460/2003), joka koettaa kylvää kontrollin kahleita Inter- 
netiin, perustuu väärään käsitykseen niin sananvapaudesta kuin 
Internetin olemuksestakin. Koko sananvapauslain käsite on Inter- 
netin avaaman tulevaisuusikkunan karmeista katsottuna säälittä- 
vä. Sille, joka heittäytyy poikkiteloin Internetin monikaistaiselle 
valtatielle, ei voi olla sijaa tässä maailmassa. Teknisen faktisiteetin 
eteen tuomia tosiasioita ei voi pysäyttää eikä väistää seisomalla 
jarrupolkimen päällä ja tulematta peräänajetuksi. Internet onkin 
nyt erilaisten etujen ja oikeuksien taistelukenttänä toimiva ”intress- 
net”. Demokratiaa ja avointa yhteiskuntaa tukee rajoittamaton 
mielipiteen- ja ilmaisunvapaus. Siksi ei ole ihme, että niin monet 
ovat niin huolissaan, ja tämä onkin antanut perinteisille medioille 
aihetta itsetutkiskeluun. 

Sananvapauden säännöstely ilmenee esimerkiksi siinä, kun 
päivälehti vaatii nimet mielipidekirjoittajilta mutta esittää paraati- 
paikan pääkirjoituksensa ”lehden” kantoina kertomatta kenen hen- 
kilön mielipiteitä ne ovat. Tässä mielessä pääkirjoitusinstituutio 
näyttää naurettavalta. Toisaalta tieteellisissäkin aikakauslehdissä 
jutut alistetaan kontrollille, jonka kautta kirjoittajat tehdään riip- 
puvaisiksi lehden toimitusperiaatteista, ideologiasta ja toisista kir- 
joittajista. Yleisten tiedotusvälineiden ja lehtien ongelma on, että 
niissä jutut myös tasalaatuistetaan sulauttamalla ne massaan, tois- 
ten kirjoitusten keskelle, missä niiden sisältö relativoituu ja voi saa- 
da täysin vääristellyn merkityksen. 

Tulevaisuudessa kirjailijan ei tarvitse enää odottaa omaa kuole- 
maansa vapautuakseen kollegojensa kateudesta ja saadakseen teok- 
sensa julkaistuksi. Muusikon tai toimittajan ei tarvitse alistua nou- 
dattamaan julkaisijan tai tuottajan mielipiteitä. Ajatuksensa voi 
esittää muutoinkin kuin postuumisti. Tämän on tehnyt mahdolli- 
seksi juuri Internet-pohjainen julkaisutoiminta. 

Nettijulkaisemisen ainoa ongelma liittyy tyyliin. Internetissä jul- 
kaistavat tekstit, kuvat ja muu aineisto ovat luonnollisesti huikean 
tyylikkäitä, koska ne on tuotettu vailla rajoituksia ja kontrollia. 
Internetissä tapahtuu sama kuin poptaiteen näyttämöllä, jossa esi- 

tykset muuttuvat kärjistystensä ja ylilyöntiensä ansiosta taiteeksi. 
Kertoessaan ihmisten elämänkokemuksesta Internetin kotisivuilla 
julkaistu aineisto välittää aina myös inhimillisiä merkityksiä. Moni- 
akaan ihmisiä tuskin kiinnostaa lukea kontrollin läpäisseitä tai 
muokattuja ajatuksia. Ihmiset ovat kiinnostuneita toisten ihmisten 
mielipiteistä sellaisina kuin ne tulevat mieleen. Tämä selittää myös 
sen, miksi kirjallisuuden historian tutkijat hakeutuvat aina alku- 

Nettijulkaisemisen on väitetty heikentävän sanankäytön etiik- 
kaa, mutta tosiasiassa vapaa nettijulkaiseminen kohottaa julkaisu- 
toiminnan moraalia. Entistä useampi ihminen voi sanoa mitä ha- 
luaa ja artikuloida mielipiteensä ilman, että hänen sananvapaut- 
taan rajoitetaan. Näin päästään eroon koko sananvapauden kontrol- 
loimisesta. Sananvapautta itseään onkin pidettävä korkeampana 
arvona kuin esimerkiksi mielipiteiden esittämisen korrektiusnor- 
meja. 

Filosofiselta kannalta tärkeää on, että jos sananvapautta kuohi- 
taan korrektiusvaatimusten nojalla, emme saa koskaan tietää, mitä 
ihmiset tosiasiassa ajattelevat. Niinpä sananvapauden rajoittami- 
nen kohdistuu filosofian viestinnällisiä ihanteita vastaan. Tällöin on 
tärkeää pohtia, miksi joillekin tahoille on tärkeää estää kriittinen 
keskustelu ja miksi ajatuksia ei saisi sanoa. Hienohipiäisyyden tai 
loukkaantumisen varjolla esitetyt sananvapauden rajoittamispyrki- 
mykset eivät ole niinkään oikeuksien puolustamista kuin hyökkäyk- 
siä filosofista elämänasennetta ja kriittisen keskustelun edellytyk- 
siä kohtaan. Sitä vaativat ja sen mukaan toimivat ne, joiden edun 
mukaista on kieltää avoin mielipiteiden vaihto, keskustelu ja kri- 
tiikin esittäminen sekä korvata todellinen filosofia pelkällä vallan- 
käytöllä. Sananvapauden vaimentaminen onkin usein vain puolus- 
telun tai uhriksi tekeytymisen verukkeella harjoitettavaa vallan- 
käyttöä. Sitä toteuttavat esimerkiksi etujaan varjelevat yritykset ja 
hallintoviranomaiset mutta entistä useammin myös yksityishen- 
kilöt. 

Edes sen, että lennokkaat lauseet koetaan herjaaviksi tai solvaa- 
viksi siinä rikoslain tarkoittamassa merkityksessä, jossa niistä voi 
olla haittaa kohteena oleville henkilöille, ei pitäisi riittää perus- 
teeksi sananvapauden rajoittamiseen tai mielipiteiden tuomitse- 
miseen. Onhan esimerkiksi yhteiskuntakritiikin tehtävänä usein 
kääntää koko laivan kurssia, ja siksi sillä pitääkin sallia olevan 
vaikutusta asioihin. Asiaa valaisee, jos kysytään, pitäisikö vaikkapa 
poliitikon tai tiedemiehen arvosteleminen kieltää sillä perusteella, 
että kritiikki voi pudottaa hänen kannatustaan tai haitata hänen 
uraansa. Ei varmasti. Asettuessaan tiettyyn yhteiskunnalliseen ase- 

maan hän tietoisesti asettaa itsensä ja hänet myös asetetaan alt- 
tiiksi monipuoliselle tarkastelulle ja arvostelulle. Siksi polittinen ja 
tieteellinen toiminta onkin rajattu kunnianloukkaukseen perustu- 
van sananvapauden rajoittamisen ulkopuolelle, mutta sananvapau- 
teen ei pitäisi kajota myöskään muilla, kuten kansanryhmiä vas- 
taan suunnattuun kiihotukseen, liittyvillä verukkeilla. Kuuluuhan 
myös kansankiihotus demokratiaan silloin kun on kyse ongelmien 
osoittamisesta, kannatuksen hankkimisesta ja vaihtoehtojen tarjoa- 
misesta. 

Sananlaskun mukaan vain huorat ja varkaat huutavat kunni- 
ansa perään, mutta jokainen kunniallinen kansalainen pitää itse 
huolta maineestaan. Mikäli kohtaa arvostelua, siitä ei pidäkään 
loukkaantua, vaan pitäisi pohtia, onko se ansaittua, ja mahdollisesti 
muuttaa käyttäytymistään. Sensuuri ja sananvapauden kuohiminen 
ovat usein myös tehottomia. Monessa tapauksessa ne vain lisäävät 
kiellettyjen asioiden kannatusta, kun ihmiset päättelevät niissä 
olevan jotain hyvää sillä perusteella, että viranomaiset ovat ne kiel- 
täneet. Näin syntyy kielletyn hedelmän houkutus, kansanryhmät 
voivat hurjistua, ja kannatus saattaa lähteä myös aiheettomaan 
lentoon. Kun tiedonvälityksen kahleet Internetin myötä murtuvat, 
yhä useammat ihmiset voivat vapautua äänettömyydestä ja ilmaista 
näkemyksiään tasapainoisesti. Perimmältään tämä on vain demo- 
kratian alkuperäisen ihanteen mukaista. 

Tulevaisuudessa omakustantaminen yleistyy. Muutaman vuoden 
sisällä markkinoille tulevat kotitietokoneet, joissa toimii oma tie- 
dostopalvelin. Tarvittaessa palvelimen voi myös vuokrata tai sijoit- 
taa pilveen. Niiden kautta kuka tahansa Internet-yhteyden haltija 
voi ylläpitää omaa sivustoaan, jolla voi julkaista esimerkiksi tekstiä 
tai kuvia tai levittää musiikkia ja videoita. Muusikot kuten Toni 
Wirtanen ja Elastine ovat tämän alan pioneereja. Levy-yhtiöt kään- 
sivät heille selkänsä, mutta he ovat menestyneet mainiosti omien 
tuotantoyhtiöidensä produktioilla. Vitsikästä on, että melkein kai- 
kille muillekin menestyneille artisteille, kuten Beatlesille, Nylon 
Beatille ja Dingolle, vastattiin aikoinaan tuottajien pöydän takaa, 
etteivät heidän esityksensä tulisi missään tapauksessa menesty- 
mään. 

Internet-pohjainen tiedonvälitys suosii moniarvoisuutta ja vähen- 
tää lehti-, kustannus- ja televisiomonopolien yksinvaltaa. Suurissa 
medioissa höyhenenkevyetkin murjaisut muuttuvat helposti mou- 
karin iskuiksi. Siksi suuret mediat ovat oman valtansa vankeja ja 
joutuvat itse rajoittamaan suorapuheisuuttaan. Sen sijaan pienessä 
mediassa toimittajan vaikutusvalta ja persoonan käyttö voivat ulot- 
tua huomattavasti laajemmalle. Anarkistin onkin parempi olla tär- 

keä toimittaja pienessä mediassa kuin vähemmän tärkeä toimittaja 
suuressa mediassa. Ihmiset lukevat nykyisin kiinnostuneina nimen- 
omaan pieniä ja laadukkaita kulttuuri-, tiede- ja mielipidelehtiä. He 
seuraavat mielellään marginaalimediaa. Epäkaupallisen median lu- 
moissa ei tarvitse pelätä joutuvansa sellaisen asennemuokkauksen 
uhriksi, joka tiedotusdiktatuurien massakulttuurissa johtaa yleisön 
lopulta supermarketin jonoon. Tiedotuksen valtavirta on viihteen 
turha puro. 

Mutta uuden median lumovoimalla on myös vakavia rajoituksia. 
Arveluttavaa on digitaalisuus, joka ei valehtele. Juuri digitalisoitu- 
minen on tehnyt esimerkiksi teleseurannasta arkipäiväistä. Kaikki 
soitetut puhelut tallentuvat puhelinoperaattoreiden tiedostoihin, 
joista voidaan selvittää, kuka sinulle on soittanut, kenelle sinä olet 
soittanut ja milloin. Myös olinpaikkasi voidaan jäljittää aina, kun 
mukanasi on avoinna oleva gsm-puhelin. Demokraattiseen viestin- 
tään liittyy kaksisuuntaisuus, jota digitalisoituminen lisää, mutta 
digitaalisen television aikakaudella verkon ylläpitäjä voi myös sel- 
vittää, mitä kanavia kotitalouksissa katsellaan. Orwellilainen yh- 
teiskunta, jota leimaa ihmisten kontrollointi ”kaukovarjostinten” 
avulla, toteutuu siis todellakin, mutta pari vuosikymmentä myö- 
hässä. 

DDR:stä tuotiin meille muutakin kuin opintoviikkojärjestelmä, 
Trabant-henkilöautoja ja ekonomi Lenita Airiston kadehtimia sek- 
sikkäitä urheilusukkia. DDR:stä on peräisin televisioiden ja kirjoi- 
tuskoneiden rekisteröinti. Myös nyky-Suomessa salainen television 
katselu ja chattailu ovat tulleet entistäkin vaikeammiksi, sillä sen 
enempää digitaalinen vastaanotin kuin Internet-yhteyskään eivät 
suostu toimimaan ilman tiettyyn laitteeseen identifioitua sopi- 
musta. Digitaalinen tiedonvälitys teki lopun television lupamaksu- 
järjestelmästä ja ilmaisesta television katselusta, ja albanialainen 
tv-luvan käsite korvautui ihmiskasvoista sosialismia edustavalla 
Yle-veron käsitteellä. Ip-identifikaatio puolestaan paljastaa, mistä 
osoitteesta Internetiä käytetään. 


Kryptistä anarkiaa 


Suojellakseen itseään tarkkailulta digitaalisen median hyödyntäjät 
ovat pyrkineet järjestymään niin sanotuiksi kryptoanarkisteiksi. 
Kryptoanarkismilla tarkoitetaan Internetin mahdollistamaa ano- 
nyymia viestintää, jossa osapuolet kryptaavat eli salakirjoittavat 
itsensä nimimerkkien tai keksittyjen identiteettien taakse. Niin he 
katsovat voivansa suojella yksityisyyttään ja sitä kautta yksilön- 

vapauttaan. Kryptoanarkistit eivät pyri hyökkäämään Internetiä tai 
palvelimia vastaan, kuten tietokonehakkerit, vaan ainoastaan otta- 
maan digitaalisesta tiedonvälityksestä kaiken hyödyn irti luopu- 
matta tietosuojastaan. Kryptoanarkistien puolustuksellisuus onkin 
paikallaan, sillä Internet on tehnyt sekä tietojenvaihdosta että 
ihmisten elämästä entistä julkisempaa ja samalla haavoittuvampaa. 

Käytännössä kryptoanarkistit tähtäävät virtuaalisten yhteisöjen 
luomiseen samaan tapaan kuin muutamat roolipelaajat. Siten he 
toimivat vaihtoehtoisten arvoyhteisöjen perustajina ja tarjoavat toi- 
silleen verkossa leviäviä utopioita. Virtuaalisuuteen ja salanimiin 
perustuvissa yhteisöissä, kuten chat-huoneissa ja irc-gallerioissa, 
jäsenet ovat suojassa anonymiteetin takana, tai he voivat valita jul- 
kisuusasteensa itse. Tällaisissa yhteisöissä ihmisten fyysinen ole- 
massaolo voi muuttua helposti merkityksettömäksi, mutta omalla 
tavallaan asiaan liittyvä mahdollisuus kasvokkaiseen kohtaamiseen 
saattaa edistää myös ihmisten välistä kehollista vuorovaikutusta. 
Se, mitä Internetin kautta metsästetään, on usein seksi. 

Kryptoanarkistit uskovat, että heidän luomansa yhteisöt muo- 
dostavat ainoan paikan, jossa nykyään voi olla vapaa. Useimmissa 
muissa paikoissa joku voi aina salakuunnella, mitä puhut tai kuka 
olet. Jos ihminen koodaa itsensä taitavasti, käyttää välityspalveli- 
mia ja suojaa tietokoneensa palomuureilla, tarkkailun mahdolli- 
suudet pienenevät mutta eivät poistu kokonaan. 

Kryptoanarkistien mukaan ihmisten elämä on niin riippuvaista 
Internetistä, että yksilöillä on oikeus puolustaa itseään kaikin lain 
sallimin keinoin. Jos Internet romahtaisi, paperiraha olisi jälleen 
arvossaan. Tämä voisi olla myös yksityisyydensuojalle hyväksi, sillä 
pankkien ja kauppojen tietokantoihin kirjautuu jokaisen pankki- 
korttiostoksen yhteydessä tietoja siitä, missä ihminen on liikkunut 
ja minkälaiset ovat hänen kulutustottumuksensa. Vaatimukset 
kaiken rahan digitalisoimiseksi merkitsisivät puolestaan kaiken 
vallan antamista pankeille. Mikäli voisit käyttää säästöjäsi vain 
pankkien sanelemin ehdoin ja pankkien määräämillä välineillä sekä 
hinnoilla, sinulle käytännössä valehdeltaisiin, että sinulla on rahaa 
pankissa, vaikka todellisuudessa olisit varojasi käyttäessäsi velalli- 
sen suhteessa pankkiin. Mobile Payn ja Google Payn lisäksi myös 
utopiat ihon alle asennettavista siruista ovat digitalisoitumisen 
aiheuttamia uhkia yksityisyydensuojalle ja tietosuojalle. 

Kryptoanarkistit pitävät ongelmana sitä, että yksityisyyden suo- 
jelun keinot ovat vähäiset. Yksityisyyttään suojelevan ihmisen vaih- 
toehdot rajoittuvat siihen, että hän joko kryptaa itsensä tai ei koske 
digitaaliseen mediaan olenkaan. Kryptoanarkistit osoittavat poliit- 
tista osallistumishalua, mutta poliittisen toiminnan asemasta he 

käyttävät kryptografian keinoja. Kryptoanarkistien havaintoja on 
myös se, että nyky-yhteiskunnassa yksilöidenkin mielipiteillä voi 
olla vaikutusta, mikäli he onnistuvat välittämään mielipiteensä laa- 
jalle yleisölle Internetissä. Ajatuksiaan voi jakaa tällöin niin omalla 
nimellään kuin nimimerkin suojassa. Kryptatun identiteetin houku- 
tukset ovat luonnollisesti kiehtoneet myös emansipaatioikäisiä 
nuoria. 

Kryptoanarkismi ei ole pohjimmiltaan hajannusta eikä sekasor- 
toa lietsova liike, vaikka se pitääkin Internetiin liittyvää tarkkailua 
yksilönvapauden uhkana. Kryptoanarkistien asennoituminen ei ole 
myöskään vain puolustuksellista ja sitä kautta alistuvaa. Onhan 
Internet verraton keksintö, jonka keskustelupalstoja pitäisi oppia 
hyödyntämään yhtä sivistyneesti kuin naapurit kunnioittavat toi- 
stensa asumuksia. Esimerkkinä individualistisen itsejärjestymisen 
toimivuudesta voidaan pitää Internetissä leviämään lähtenyttä 
tietosanakirja Wikipediaa. Kyseisen julkaisun artikkeleita toimitta- 
vat ja parantelevat käyttäjät itse, ja vaikka sen sisältämät tiedot 
perustuvatkin eräänlaiseen kansantietoon, ovat ainakin englannin- 
kielisen version tiedot hakusanan ”anarchism” osalta hämmästyttä- 
vän täydellisiä. Tämä seikka johtunee siitä, että myös puheena 
oleva ilmiö toteutuu lähellä kansaa. 

Yhdysvaltojen länsirannikon vapaamielisistä tietokonepiireistä ja 
yliopistoista on lähtöisin useita muitakin hankkeita, joilla koetetaan 
kamppailla suuryhtiöiden ja tiedotusmonopolien maailmanvaltaa 
vastaan. Ei liene mikään yllätys, että Wikipedian perustaja Jimmy 
Wales (s. 1966) on Yhdysvaltojen tunnetuimpia minarkisteja. Anar- 
kistinen itsejärjestymisen periaate toteutuu myös suomalaisen 
Linus Torvaldsin (s. 1969) kehittämässä Linux-käyttöjärjestelmäs- 
sä, jonka voi hankkia netistä vapaasti ja jota käyttäjä voi muunnella 
tarpeitaan vastaavaksi. Anarkistista järjestäytymistä voi nähdä niin 
ikään Macintosh-käyttäjien keskinäisessä vertaisavussa, jolla tais- 
tellaan rahankiskontaa vastaan. 


Nuo mainiot miehet avoimissa ohjaamoissaan 


Suurilla onnettomuuksilla on taipumus unohtua historian hämäriin 
lyhyessä ajassa. Jotkut saattavat muistaa tapauksen, kun Neu- 
vostoliitton ilmavoimien Suhoi Su-15 -hävittäjä ampui alas etelä- 
korealaisen matkustajakoneen Siperiassa lähellä Sahalinin saarta 
elokuussa vuonna 1983. Tuolloin 269 ihmistä sai surmansa. Tutki- 
muksissa ilmeni, että kone oli 150 kilometriä sivussa oikealta rei- 
tiltä ja että onnettomuutta ei olisi lainkaan sattunut, jos perämies 

olisi kertonut huomaamastaan suunnistusvirheestä kapteenille. 
Tästä syystä eurooppalaiset lentoyhtiöt lentävät niin sanotulla 
”avoimella ohjaamolla”, jossa pelkoa ja hierarkioita ei tunneta. 
Kaikki osapuolet ovat velvollisia kertomaan pielessä olevista asi- 
oista, kun taas autoritaarisissa Kaukoidän yhtiöissä hierarkioista 
pidetään tiukasti kiinni. Johtoporrasta uskalletaan häiritä vain elä- 
män ja kuoleman kysymyksissä, jos silloinkaan. 

Anarkistiselle ajattelulle on ominaista avoin ja vapaa tiedonväli- 
tys. Sen sijaan analyyttisen filosofin mielestä fiksu on sellainen ih- 
minen, joka taitavimmin salaa omat ajatuksensa ja motiivinsa. 
Analyyttisella filosofilla on taka-ajatuksia ja salattuja tavoitteita, 
joiden olemassaolon hän hyväksyy muitta mutkitta ihmisten välisen 
kommunikaation taustaehdoksi. Totta onkin, että mahdollisuus 
juksata ja pettää sisältyy ihmissuhteiden olemukseen: meillä ei ole 
pääsyä toistemme pääkopan sisään katselemaan, mitä siellä liik- 
kuu. Tämä on myös yksi transsendentaalisen ihmiskuvan lähtö- 
kohta. Se voi ohjata ihmisiä eettisesti perusteltuun varovaisuuteen 
ja pidättäytymiseen vallankäytöstä, mutta vielä parempi olisi 
pyrkiä ihmisten väliseen luottamukseen ja dialogiin. 

Systeemifilosofisen ihanteen mukainen puntarointi ja juonittelu 
ovatkin saaneet aikaan paljon tuhoa työyhteisöissä. Esimerkiksi 
kuuluisuutta saaneen Sonera-kirjan mukaan yrityksen filosofia 
koostui vielä menestyksen vuosina periaatteesta, jonka mukaan 
yrityksen henkilökunnalla ei saanut olla salattuja tavoitteita, tiedon 
panttausta ei sallittu, ja asioista oli puhuttava välittömästi ja suo- 
raan. Romahduksen tielle yrityksen saattoi se, että johtajisto omak- 
sui toimintalinjakseen darvinistisen ideologian, jonka mukaan jokai- 
sen oli raivattava oma paikkansa firmassa ilman muiden tukea, 
ihmiset pantiin kilpailemaan keskenään, kateudesta ja suosion- 
tavoittelusta tuli osa arkipäivää, kommunikaatioyhteydet katkesi- 
vat ja asioita kaunisteltiin.223 Tällaista ajattelua voi pitää myös ana- 
lyyttisen systeemifilosofian ihannetta vastaavana. Sen mukaan 
vasta juonitteleva ihminen on smart. Tosiasiassa sellainen henkilö 
on useimmiten pelkkä keinottelija. Vapaiden ja avoimien ihmissuh- 
teiden tärkeyttä korostaa viimein se, että lopputuloksena viestintä- 
yrityksen viestinnällisestä salailusta oli tilinpäätöksessä näkyvä 
katastrofi. 

Digitaalisen median tuottamien ongelmien olemus ei ole tekni- 
nen eikä juridinen, vaikka sosioteknokraatit mielellään näkevätkin 
asian vain käytännöllisessä tai normatiivisessa valossa. Ongelmat 
liittyvät ihmiskäsitykseen tai sen puuttumiseen sekä ihmisten väli- 
seen kohtaamiseen. Kyse on siitä, onko ihmisillä rohkeutta kohdata 
uusi digitaalinen vapautensa. Ovatko kriittisyys ja valtaa vastaan 

kapinoiminen mahdollisia maailmassa, jossa turvakamerat vaalivat 
demokratiaa? Vapaa mielipiteiden laukominen voi olla yhtä suuri 
ongelma kuin tietojen tai henkilöllisyyksien urkinta. Mutta se, joka 
kaventaa vapaan sanankäytön kysymykset pelkiksi sääntöjä tai 
normeja koskeviksi ongelmiksi, kutistaa itsensä. Jos vastaavanlai- 
nen ajattelutapa levittäytyy tieteellisen filosofian ihanteeksi, filo- 
sofia menettää alkuperäiset viisauden rakastamiseen liittyvät mo- 
tiivinsa ja typistyy immanenttien todistuvuuskysymysten ratkomi- 
seksi. Filosofiasta tulee tällöin tosikkomaista aluekiistelyä, uhitte- 
lua sekä normatiivisen ankaruuden tai suopeuden ilmaisemista. 
Sellaisella tavalla toimiva tieteenharjoittaja ei olekaan enää merki- 
tyksiä pohtiva sosiologi eikä filosofi, vaan hän on kyttä. 


Nykyajan kaleeriorjat 


Meidän aikamme ihmiset saattavat ihmetellä, kuinka orjayhteis- 
kunta oli alun alkaenkaan mahdollinen ja miksi kansa ei heti nous- 
sut kapinaan luokkayhteiskuntaa vastaan. Antiikin ja keskiajan 
orjayhteiskunnassa hallitsemisen muodot keskittyivät ihmisten vä- 
listen arvoerojen luomiseen. Ihmisille vain uskoteltiin, että heidän 
pitää alistua. Tämä osoittaa, kuinka mahtava voima ideologioilla on 
käyttäytymiseemme. Repression välineenä käytettiin kaikkein vai- 
kuttavinta voimaa, uskontoa — olihan kyseessä sielun kadotus tai 
pelastus. Tosiasiassa meidän aikamme manipulaatiomuodot eivät 
ole entistä ihmeellisempiä. Me emme vain tunnista niitä, vaikka 
oma aikamme ei paljonkaan poikkea orjayhteiskunnasta. Informaa- 
tion jakamiseen perustuva yhteiskunta on vain antanut kaleeri- 
orjille pitemmät airot ja pannut heidän kaulaansa niklatut kahleet. 

Myös nykyään ihmisiä hallitaan uskomusjärjestelmien avulla. 
Vain harvoilla ihmisillä on kykyä epäillä niitä ja vielä harvemmilla 
rohkeutta vastustaa niitä. Kenties vasta sadan vuoden kuluttua 
tunnistetaan, millaisia olivat ne käytännöt, joiden kautta ihmisiä 
manipuloitiin meidän aikanamme. 

Esimerkkinä nykyajan manipulaatiomuodosta on mainostus. Sen 
ennakkoehtona ja toteutumisyhteytenä toimii massakulttuuri ja 
välineenä joukkotiedotus. Ihmisten näennäinen yhdenvertaisuus 
käännetään vapaudeksi tehdä kulutuspäätöksiä, mutta tosiasiassa 
kulutuspäätöksiä muokataan tekaisemalla ihmisille lisää tarpeita. 
Nykyajan orjuutta on reaktionomainen käyttäytyminen. Sen taus- 
talla on positivistinen ihmiskuva, jota mainospsykologia hyödyntää. 
Näin esimerkiksi kaupan organisaatiot voivat päättää kauppiaiden 
kassavirroista, jonojen pituudesta ja siitä, mitä miljoonassa suoma- 

laisperheessä päivittäin syödään. Kun ihmiset suostuvat käyttäyty- 
mään tämän kaavan mukaan, heille uskoteltu vapaus ja tasa-arvoi- 
suus kääntyvät kontrollin muodoiksi. Informaatiotyöläiset puoles- 
taan ovat vartijoita, jotka paimentavat muita kansalaisia tiedon- 
välityksen keinoin. 

Toinen tietoyhteiskuntaan liittyvä orjuutuksen muoto on työelä- 
män mielipidevankeus. Kun mielipidevallan käyttö on noussut ar- 
voon arvaamattomaan, työntekijöiden on sitouduttava kannatta- 
maan työnantajiensa edustamaa arvomaailmaa ja kieltäydyttävä 
esittämästä työnantajaa koskevaa kritiikkiä. Tämä ei koske vain 
ulkoasiainministeriön ja puolustushallinnon virkamiehiä. Työelä- 
män mielipidevankeus koskee yhtä hyvin pankkineitejä ja kauppa- 
apulaisia kuin toimittajiakin, joiden on oltava päätoimituksen kans- 
sa samaa mieltä sekä sitouduttava viestintävälineensä edustamaan 
kantaan. Professoreiden on mukauduttava Suomen Akatemian ja 
opetusministeriön tiedepoliittisiin linjauksiin, joiden kautta ”laa- 
dunvarmistukseksi” naamioitu kontrolli ja hiillostus ulotetaan myös 
kriittisen ajattelun piiriin. Ulkoisen ohjauksen lohdutellaan olevan 
ihmiselle itselleen hyväksi. Työnantajan oikeutta mielipiteiden val- 
vontaan, rajoittamiseen ja estämiseen sanotaan työnantajan johto- 
ja direktio-oikeudeksi. Siinä missä entisaikojen orjat oli kahlehdittu 
ankaraan fyysiseen ponnisteluun, nykyajan työelämä pulttaa teki- 
jänsä kestäviin henkisiin kahleisiin. 

Haluamme uuden ja originaalisen yhteiskunnan. 
Me hylkäämme maailman, jossa varmuus siitä, 
että ei kuolla nälkään, vaihtuu vaaraan menehtyä ikävään. 


Daniel Cohn-Bendit224 


13. Turvayhteiskunnan vankina 


E räs luksustavaratalo lanseerasi taannoin ”Hullut Päivät” -kam- 
panjan, jonka varjolla hyväuskoisia taivuteltiin otaksumaan, 
että he saavat laatutavaraa halvalla. Kilpaileva osuusliike hermos- 
tui ja kirjoitti ikkunoihinsa tuota pikaa ”Revityt Hinnat”, kunnes 
tietty päivittäistavaraketju oivalsi, mitä asiakas haluaa, ja julisti 
mainoksissaan: ”Turvalliset Hinnat”. 

Nykyään on muotia varjella turvallisuutta, kun köyhät pelkäävät 
henkensä ja rikkaat rahojensa puolesta, kaikki yhdessä ympyrässä 
tietenkin riippuen siitä, mitä vietävää kenelläkin vielä on. Run- 
saasti lisääntyneet turvamiehet eivät poista uhkia vaan oikeuttavat 
omaa olemassaoloaan niiden kautta. Pelot ja uhat ovat huono 
lähtökohta yhteiselämälle. Turvallisuus on olemassa vain vastakoh- 
tansa kautta. Turvamiehet luovat kauhua kaikkialle kylvämällä 
uhkia myös sinne, missä niitä ei ensinkään ole. Pelottelu puolestaan 
on vahingollista, koska peloteltuina ihmiset reagoivat aiheettoman 
voimakkaasti, jos jokin asia osoittautuukin oikeasti vaaralliseksi. 
Toisaalta on mahdollista, että jos aina huudetaan ”susi siellä, susi 
täällä”, kukaan ei tulekaan hätiin silloin, kun on oikea hukka pai- 
kalla. Turvallisuuteen vannova yhteiskunta pelottaa paljon enem- 
män kuin suojelee tai rohkaisee. 

Kontrollille rakentuvassa yhteiskunnassa filosofia tulee mahdot- 
tomaksi, koska mikään ei ole alttiina. Kun mikään ei ole uhattuna, 
on filosofiakin näennäisesti ”tarpeetonta”. Turvallisuuden varjelu 
perustuu turvattomuuden oletukseen. Sen ensimmäinen uhri on 
vapaus. Lopulta mikään ei ole uhattuna, paitsi turvallisuus itse. 
Yhteiskunta, joka kieltää ääriryhmät, syö omaa avoimuuttaan ja 
tulee itse toteuttaneeksi totalitaarisia periaatteita. 

Mitä järkeä terroristeilla onkaan tuhota demokraattista ja tasa- 
arvoista kansalaisyhteiskuntaa, kun viranomaisvalta tekee sen itse 
saatuaan pienimmänkin aiheen? Vastaavasti voi kysyä, miksi ruos- 
kia filosofeja, kun demokratian turvaamiseksi perustetut puolustus- 
mekanismit tekevät joka tapauksessa selvää kaikesta omaperäi- 
sestä ajattelusta. 

Kapitalismin ketjulompakkolinja ja varakkaat varkaat 


Nykyään ei tarvitse olla kuvalehtijulkkis päästäkseen suoraan lähe- 
tykseen: tirkistelyn ja tarkkailun kohteeksi. Avoimuuden kieroutu- 
minen tulee näkyväksi optisen valvonnan kautta. Tässä maassa 
surisee noin satatuhatta valvontakameraa, jotka nuolevat julkisten 
tilojen nurkkapieliä. Tarkkailutiheys on suurempi kuin missään 
muussa maassa. Kameroiden ripustamista ovensuihin, käymälöihin 
ja kadunkulniin rajoittaa enää vain tosiasia, että okulaarien taakse 
ei riitä uteliaita silmiä. Ongelma on sama kuin se, joka kohdattiin 
ydinaseiden myötä: mitä tehdä pommeilla, kun tapettava loppuu? 
Esimerkiksi Lappeenrannan poliisilaitoksella kaupungin keskustan 
kameravalvonnasta jouduttiin luopumaan, kun monitoreja valvo- 
maan ei riittänyt enää poliiseja.225 Poliisit lähipalvelevatkin asiak- 
kaitaan aikamme panopticoneissa: ostoskeskuksissa ja tavaratalois- 
sa. ”Mitä salattavaa rehellisellä ihmisellä voi olla?” he tiedustelevat 
sivuuttaen yksilönsuojan kannalta tärkeämmän kysymyksen: onko 
oikein, että rehellisiä ihmisiä kuvataan tavaratalojen käytävillä ja 
sovituskopeissa ja video tallennetaan mahdolliseksi todistusaineis- 
toksi? 

Kun ihminen astuu tavarataloon, häntä palvellaan vielä asiak- 
kaana. Tosiasiassa hän on satimessa, jossa kaikki hänen liikkeensä 
tallentuvat keskusvalvomossa pyörivälle videonauhalle. Esimerkiksi 
Helsingin keskustan Stockmannilla ihmisiä kuvataan heidän tietä- 
mättään, salaa. Yhtään kameraa tai kuitukaapelin päätä ei ole nä- 
kyvissä, mutta tavaratalon jokaista nurkkaa hissit mukaan lukien 
voidaan tarkkailla monitorien kuvaruuduilta. Jos ihminen laittaa 
tällaisessa tavaratalossa kädet huolettomasti taskuunsa, hän saat- 
taakin muuttua uneliaan valvojan mielikuvituksessa kunniakkaas- 
ta asiakkaasta mitä halveksituimmaksi näpistelijäksi, jonka vartijat 
käyvät korjaamassa pyttyyn poliisia odottamaan. Tällainen tavara- 
talo on asiakkaalle erittäin turvaton. 

”Myymälävarkaus on rikos. Ilmoitamme kaikki tapaukset viran- 
omaisille rikostutkintaa ja syytteeseenpanoa varten.” Onko tämä 
hyvää mainosta kauppaliikkeille? Olisi ajateltavissa, että pamputta- 
misella uhkailun sijasta vähittäiskauppojen kannattaisi suostua 
nielemään hävikkinsä ja tarjota asiakkailleen myös taskuvarkaus- 
bonusta. Poliisikin osallistuisi, kun mielensä kuitenkin tekee. Nä- 
pistely olisi kansantaloudelle hyväksi. Se tasoittaisi elintasokuilua 
ja leikkaisi helmikanojen liikevoittoja. Tämä on kuitenkin väärin, 
täysin väärin. Myymälävaras ei olekaan enää rahoistaan kiinni 
pitävä ketjulompakkokansalainen. Myymälävaras on yhä useammin 

rikas högreständperson, joka etsii elämäänsä sisältöä ja jännitystä. 
Varastelu on kannattavinta osakkeenomistajille itselleen, sillä liike- 
voitot voidaan pysyttää ennallaan korottamalla hintoja, kun taas 
jokainen osakkaan näpistämä tuote merkitsee selvää lisävoittoa hä- 
nelle itselleen. Osakas on varas, ja asiakas on pakotettu rehelli- 
seksi. 

Nykyään kaikki varastavat. Omistaminen on tehty verotukselli- 
sin keinoin niin vaikeaksi, että yksilön hallussa oleva omaisuus on 
poikkeuksetta vilpillisesti saatua. Kun näet katukuvassa uuden 
avo-Mersun, keskeinen kysymys ei ole se, mitä sen ajaja tehnyt an- 
saitakseen allaan olevan ajopelin, vaan se, mihin rikokseen omistaja 
on syyllistynyt saattaakseen haltuunsa kalliin auton. Taustalta 
löytyy usein toisten ihmisten hyväksikäyttöä ja höynäyttämistä. 
Muistinsa menettänyt moraalinvartija Uuno D. G. Turhapuro ki- 
teytti asian tokaisemalla vuoristoneuvos Tuuralle: ”Ja minkähän 
alan konkurssi herralla on menossa?” Isä Camillo puolestaan rat- 
kaisi ongelman pohjoisitalialaisella logiikallaan: ”On parempi varas- 
taa rikkaalta kuin köyhältä.” 


Vapauksien vartiointi 


Avoimuus ja läpinäkyvyys voivat kääntyä mitä piinallisimmaksi 
kontrolliksi, kun julkinen valta asettaa yhteiskunnallisen läpinäky- 
vyyden palvelemaan vain omaa etuaan. Kyseessä on avoimuuden 
toinen puoli, mutta se on kieroutunut ja avoimuuden omaa luon- 
netta vastaamaton puoli. Avoimuudesta tehdään yksi tarkkailun ja 
alistamisen muoto. Tämä näkyy tavassa, jolla viranomaisvalta usut- 
taa kansalaisia toisiaan vastaan käyttäen erilaisia ilmianto- ja ka- 
valluspalkkioita. Esimerkiksi äänite- ja kuvatallennetuottajia edus- 
tava ÄKT lupaa kotisivuillaan reilusti rahaa sille, joka kavaltaa 
kopioiden tekijän tai kavereitaan jeesaavan kotiäänittäjän.226 Kont- 
rollin tiukentumisessa näkyy antianarkistien huonon omantunnon 
tunnustus. Tekijänoikeuksien valvomisessahan ei ole kyse vain teki- 
joiden oikeuksien puolustamisesta vaan myös tuottajien hallitse- 
mien jakelukanavien vartioimisesta. Esimerkiksi äänitteiden vapaa- 
seen levittämiseen luotu vertaisverkko- ja MP3-järjestelmä ei ole 
moraalinen ongelma vaan ratkaisu, jonka kautta myös tuntematto- 
mille tekijöille avautuisi mahdollisuus ohittaa tuottajien ja vähit- 
täiskaupan maailmanvalta ja saattaa teoksensa julkisuuteen. 
Kopioinninvalvonnan ohella veroviranomaiset tutkivat jokaisen 
nimettömän ilmiannon, vihjeen, puhelinsoiton ja hämäräperäisen 
kirjeen. Vastuu väärästä ilmiannosta kuuluu näet vain sen tekijälle, 

ja oikeat ovat osoittautuneet tuottoisiksi. Myös todistajana toimi- 
mista on helpotettu, kun tuomioistuimet suojelevat todistajia hyväk- 
symällä heidän kuulemisensa puhelimitse, oikeussalin seinän ta- 
kaa. Tarkkailun ja valvonnan kautta avoimuuden periaate on muut- 
tunut yksisuuntaiseksi peili-ikkunaksi, kun julkisuuden vaatimus 
on käännetty uteliaisuudeksi, joka johdattaa ihmisiä suojautumaan. 
Se puolestaan heikentää avoimen elämän edellytyksiä. Avoimuuden 
nimissä tapahtuvaa yksilöiden tarkkailua puolustellaan kiinnostuk- 
sen vilpittömyydellä ja kyseenalaistamalla yksilöiden oma moraali. 
Toiveena on, että ihminen itse alkaisi valvoa itseään ja varoa jul- 
kista toimintaa sekä ajatustensa levittämistä. 

”Tarkkaile naapuriasi” ja ”kavalla lähimmäisesi” -yhteiskunta tu- 
hoaa tärkeämpiä arvoja kuin se puolustaa. Se lisää epäluottamusta, 
joka ei perustukaan enää pelkkään harhaisuuteen. Julkinen kont- 
rolli rikkoo nyt kansalaisten luonnollisia ihmissuhteita, kun kuka 
tahansa läheinen ihminen voikin olla yhtäkkiä todistaja, kavaltaja 
tai ilmiantaja, ja kaikkea, mitä sanot, voidaan käyttää sinua vas- 
taan. Tällaisessa tilanteessa ei voita edes julkinen valta, sillä julki- 
sen vallan oikeutuksen pitää palautua kansalaisten hyvinvointiin. 
Ovathan ihmiset toki muutakin kuin pieniä varashälyttimiä, jotka 
ainoastaan reagoivat toistensa tekemisiin piipityksellä. 

Julkisen vallan kiristyvä kontrolli ja halu jakaa kansalaiset lain- 
kuuliaisiin ja epäluotettaviin ohjaavat ihmisiä pommi-iskuihin ja 
keskinäisiin kostomurhiin. Jos yhteiskunnallisen läpinäkyvyyden 
periaate pannaan ajamaan julkisen vallan etua, se johtaa avoimuu- 
den täsmälliseen vastakohtaan: kontrolliyhteiskunnan helvettiin. 
Turvallisuuskampanjoiden tuella tapahtuva holhousmielialan liet- 
sominen kumoaa turvallisuuden idean kylvämällä pelkoja ja näke- 
mällä uhkia sielläkin, missä niitä ei ole. Valvonnan ja kontrollin 
kiristäminen on keskiluokkaisesta merkityksettömyydestä ja elä- 
mänkäytäntöjen aineellisuudesta syntyvän ahdistuksen ilmausta. 
Se on palotarkastuksia, pommiuhkia ja vartiointiliikkeitten yöllistä 
partiointia vantaalaisen lähiön pihoilla. Se on kokopäivätoimista 
väestönsuojelua ilman välitöntä uhkaa, ja se on sprinklerikeskusten 
ympärivuorokautista valmiustilaa. Se on oman olemassaolon koke- 
muksen ja yksilöllisyyden nujertamista. Se on massakulttuurista 
poikkeavan persoonallisen olemisen kukistamista sosiaalisen tasa- 
päistämisen tunnelmalla. Aluehälytyskeskuksissa vallitseva ambu- 
lanssinmoottorien ja mustamaijojen jatkuva tyhjäkäynti ei mahdol- 
lista ahdistusten ja aggressioiden suoraa huutamista kaduilla, ja 
siksi turvallisuusstrategioissa torjutut uhat paradoksaalisesti to- 
teuttavat itse itsensä. Vasta turvallisuusyhteiskunta tekee hiljaiset 
itsemurhat, raiskaukset, perheväkivallan ja juoppohulluuden tar- 

peellisiksi. 

Isännöinti-, huolto- ja lukkoliikkeiden holhous (”Onhan kaikki 
hyvin?”) varmistaa vain vastakohtansa. Se telkeää ajattelun ovia ja 
kaventaa siten luovan ja kriittisen toiminnan liikkumatilaa. Tur- 
vallinen yhteiskunta on vaarallinen, koska se on turvakampanjoilla 
tuotetun kahlitsevuuden uhri. Porttikonkiin ilmestyvä graffiti, mä- 
säksi potkittu ikkuna tai polulla pahoinpidelty eukko kertovat hy- 
vää tarkoittavasta hätähuudosta: ”Olen epäilty ja julkisesti syylli- 
nen aivan niin kuin viimeinen eloonjäänyt on kaikkien mielen- 
kiinnon kohteena haaksirikon jälkeen!” Näin lausuvan anarkistin 
tehtävä on pelastaa ajattelun viimeiset rippeet kasvottoman ja une- 
liaan tavallisuusihanteen nuuduttavuudelta. 


Paradoksien partaalla 


Jokin aika sitten kohua herätti uusi lakiesitys, jonka mukaan julki- 
sissa mielenosoituksissa ei saisi enää naamioitua, vaan niissä olisi 
esiinnyttävä tunnistettavasti omalla nimellään. Sen sijaan poliisi 
saisi jatkossakin naamioitua mellakkapoliisin visiirin taakse tai 
virkapukuun. Naamioituminen sallittaisiin vain ”etnisestä syystä”, 
esimerkiksi kansallisvaatteeseen pukeutumisen vuoksi.22? Absurdia 
on, että tämän mukaan sen enempää suomalainen transvestiitti 
kuin tavallinen makkaransyöjäkään eivät saisi pukeutua omiin tem- 
pauksiinsa, kun ripsivärit, huulipunat ja jääkiekkofanien kasvo- 
maalauksetkin voitaisiin tulkita ”lainvastaisiksi”. 

Tv-uutiset raportoivat äskettäin myös tapahtumasta, jossa ”ar- 
meijan joukko-osasto on ryhmittynyt sotaharjoituksessaan puolusta- 
maan suuren tietotekniikkayrityksen pääkonttoria Espoon Keilanie- 
meen”.228 Kun Puolustusvoimat linnoittautuu keskelle kansalais- 
yhteiskuntaa suojelemaan kansainväliseen omistukseen ajautuneen 
yrityksen päämajaa suomalaisilta mielenosoittajilta, ollaan para- 
doksien partaalla. Kaupunkisodankäynnin näyttämölle siirretty la- 
vaste oli syvästi symbolinen ja antoi kehnon kuvan niin yrityksestä 
kuin Puolustusvoimistakin. Todellinen sota firman hallinnasta on 
siis hävitty kansainvälisissä pörsseissä, ja oman maan armeijaa 
oltaisiin valmiita käyttämään kansalaisten kenties perusteltuakin 
mielenilmausta vastaan. 

Oheiset esimerkit ovat oireita siitä, että armeija on yhä enem- 
män yhteiskunta pienoiskoossa, niin kuin yhteiskunta on armeija 
pienoiskoossa. Armeijan ja kansalaisyhteiskunnan sekoittuessa eri- 
laisten ”pelasta oma henkesi” ja ”suojele itseäsi” -kampanjoiden 
kautta tämä yhdennäköisyys on yhä voimistumassa. Maakuntajouk- 

kojen, kriisinhallintaryhmien ja EU:n nopean toiminnan joukkojen 
tuloksena sodat naamioidaan ”rauhaan pakottamiseksti”, ja taisteli- 
jat ovat entistä useammin ”aseistettuja siviilejä”. Myös siviili on 
ennen pitkää vain ”aseeton sotilas”. Sotaväen ja siviiliyhteiskunnan 
sekoittuminen ei ole välttämättä kummallekaan hyväksi. 

Kuten jo anarkistista pasifismia tarkasteltaessa totesin, siviilin 
ja sotilaan eroa tähdennetään, jotta sotilaat kävisivät sotaa vain 
toisia sotilaita vastaan ja ettei väkivallan oma luonne sotilaita ja 
siviilejä erottelemattomana mielivaltana paljastuisi. Tässä on sekä 
kannatettavat että vastustettavat puolensa. Erottelemattomuus 
tukee armeijoiden ja kansalaisyhteiskunnan samanlaistamista, kun 
taas jako siviileihin ja sotilaisiin salaa sen, että syyllisiä väki- 
valtaan ovat yhtä hyvin siviili- kuin sotilashenkilötkin. Ongelmien 
pohjalla on väkivallan hyväksyminen ylipäänsä. Se, ettei siviilejä ja 
sotilaita eroteta toisistaan, voi tukea väkivallan riistäytymistä 
hallitusta väkivallasta terroriksi, mutta toisaalta se olisi tärkeää 
heidän yhteisen ihmisarvonsa myöntämiseksi. 

Demokraattisen ja avoimen yhteiskunnan tunnistaa siitä, että 
kansalaisyhteiskunta ja armeijat toimivat etäällä toisistaan. Etäi- 
syys luo siviiliyhteiskuntaan ajattelutilaa ja määrittää armeijoiden- 
kin tehtävän vain välineelliseksi. Sen sijaan terrorismia pelkääväs- 
sä maailmassa armeijoiden ajattelutavat yhdistyvät nyt kansalais- 
yhteiskuntaan, minkä tuloksena kontrollimielialaa kylvetään kaik- 
kialle. Insinöörien pyrkiessä kertausharjoituksiin ja naisten jonotta- 
essa asepalvelukseen myös työelämään saadaan entistä enemmän 
alikersanttimaisia ihmisiä. Tosi-TV-tyyppisessä taistelussa paistu- 
vien pitäisikin varoa vaipumasta kaulaansa myöten siihen epä- 
älyllisyyden ja epäkriittisyyden hekumaan, jonka tuloksena ihmi- 
siltä katoavat myös suhteellisuuden- ja ironiantaju. 

Yhteiskunnan normiruuvit ovat kiristymässä monella taholla. 
Tämä herättää kysymyksen, kuinka pitkään kansalaisten nipistely 
voi jatkua ilman, että yhteiskuntamme muuttuu poliisivaltioksi. 
Demokratian perinne on länsimaissa niin vahva, että yhteiskuntam- 
me ei todennäköisesti koskaan muutu totalitaariseksi. Sen sijaan 
moraalinen arvottaminen halkeaa kahtia: julkiseen ja yksityiseen. 
Julkisen sektorin piirissä normit tiukentuvat entisestään, ja keskei- 
seksi ihmisten kannalta muodostuu se, miten niiden kanssa voidaan 
tulla toimeen niin, että elämä on mahdollista normeista huolimatta. 
Juuri tästä seuraava jakautuneisuus kylvää kaksinaismoralismin 
siemenen ja johtaa anarkismin lisääntymiseen. Anarkismille on ole- 
massa moraalinen oikeutus, koska se pyrkii kamppailemaan vapaan 
elämän puolesta viranomaiskontrollia vastaan. Keskeistä on, miten 
viranomaiskontrolli onnistutaan kiertämään niin, että voimme jat- 

kaa elämää inhimillisessä yhteiskunnassa. Viranomaisten harjoitta- 
ma kansalaisvapauksien hypistely johtaa siis oman käden oikeu- 
della tapahtuvaan näpistelyyn ja rohkaisee sitä kautta laittomuuk- 
siin. 


Turvallisuuden vaarallisuus 


Eräs uskonnollinen kustantamo teki pari vuotta sitten päätöksen 
julkaista sarjan ”turvallisia kirjoja”. Ne sisältävät vain sellaisia 
kertomuksia, joissa ei kirota, rakastella tai pohdita syntyjä syviä ja 
joissa koetetaan välttää ahdistusta ja nautintoja, toisin sanoen 
kirjoja, joissa kuvaillaan vain uskovaisten mielestä ”hyviä ja kau- 
niita asioita”. Mieleeni juolahti, että tieteen piirissä tämä metodi on 
ollut käytössä jo pitkään. Onko akateemisen tutkijan muka mah- 
dollista julkaista mitään ilman, että tarkastajat ja sensorit roikku- 
vat hänen housunlahkeissaan kiinni? Ei ole. Siitä pitää referee- 
menettely huolen. 

Miten tämä liittyy anarkismiin? Anarkismi etsii pelkoja ja uhkia. 
Anarkismi kylvää epäluuloa ja vihaa. Sillä anarkistit tietävät, että 
epäilysten ja uhkien, kateuden ja kaunan, epätoivon ja ahdistuksen 
kokemuksia tarvitaan, jotta pelkojen torjumiselle rakentuvan tur- 
vallisuusyhteiskunnan esineellisyys voisi murentua, turvallisuuden 
harhakuvaa ylläpitävä epäoikeudenmukaisuus paljastua ja ihmiset 
vapautua niistä kuvitelluista tai todellisista uhkakuvista, joilla 
heidät on peloteltu turvayhteiskunnan vangeiksi. 

Kyse on siis yhteiskunnallisiksi välttämättömyyksiksi uskoteltu- 
jen ehtojen dekonstruktiosta. Enää ei pidä paikkaansa, että jos olet 
ahkera ja teet paljon työtä, sinua odottaa tulevaisuudessa onni ja 
siunaus. Ei pidä paikkaansa, että jos laiminlyöt koulunkäyntisi, et 
tule koskaan rikkaaksi ja onnelliseksi. Nämä syy-seuraus-suhteet 
on lyöty lyttyyn jo kauan sitten. Rikastuminen on onnenpyörän pyö- 
rähdystä, kuten Nokia-miljonäärien Pepsodent-hymy osoittaa. Yh- 
teiskunnassa kukoistaa mielivalta, ja anarkistin tehtävä on vain 
paljastaa tämä vääryys saadakseen totuudenrakkaudelleen rauhan. 

On syvästi filosofista olla anarkisti. On alkuperäistä viisautta 
olla anarkisti. Osoittaa vastuuntuntoa ja ajattelukykyä repiä kappa- 
leiksi niitä turvarakenteita, joilla tosiasiallisesti peitellään ja il- 
maistaan ihmisten toimintakykyä kahlitsevia pelkoja. Jos nuori 
mies kieltäytyy armeijasta ja siviilipalveluksesta, kuten tv-anarkis- 
tiksi ponnahtanut päivänsäde Otso Kivekäs, hän on poikkeukselli- 
sen kirkasotsainen ja älykäs. Hän on oivaltanut turvayhteiskunnan 
fenomenologian: turvallisuusrakenteet ovat olemassa vain uhkien 

ilmaisuina, uhkien tukemina ja uhkien kautta. Terrorismia torju- 
essaan viranomaisvalta tosiasiassa syyllistyy huomattavasti ras- 
kaampaan terrorismiin kuin terroristit itse. Esimerkiksi kuunnel- 
lessaan kansalaisten puhelimia viranomaisvalta terrorisoi yksityi- 
syyden suojaa systemaattisen viranomaistoiminnan nimissä. Näin 
varsinaiset terroristit pääsevät tavoitteeseensa, joka onkin demo- 
kratian takavarikoiminen. Kuitenkaan lääkäri ei saisi syyllistyä sa- 
maan kuin tauti. 

Samalla perusteella voi nauraa myös turvatieteille. Asiantunti- 
jaksi valitaan yleensä sillä perusteella, että asiantuntija ei tunne 
asiaa (mahdollisimman kaukaa) ja sillä perusteella, että hän tosi- 
asiassa tuntee sen erinomaisen hyvin (mahdollisimman läheltä). 
Entä pitääkö tieteellisen vapaamuurariveljeskunnan hävitä sala- 
myhkäisyydessä antiikin oraakkelijärjestelmälle? Ei pidä. Juuri 
siksi meillä on anonyymi referee-järjestelmä, joka vaikuttaa argu- 
mentaatiota rajoittavasti sen sijaan että vahvistaisi sitä. Ennakolta 
vaikuttava itsesensuuri nyhtää irti nekin viimeiset munakarvat, 
jotka teksteihin kohdistuvan pakkokastraation jäljiltä vielä ovat 
kiinni. Anonyymiteetin savuverhoa tarvitaan paljon, jotta tieteen- 
harjoittajat kehtaisivat tämän jälkeen astella saunaan. 

Roland Barthes kirjoittaa eräässä esseessään: ”Historian nyky- 
tilanteessa kaikki poliittinen kirjoittaminen voi vain lujittaa poliisi- 
valtiota aivan samoin kuin kaikki älyllinen kirjoittaminen voi tuot- 
taa vain metakirjallisuutta, joka ei enää uskalla tunnustaa nime- 
ään.”229 Turvatieteiden vankeus merkitsee nyt sitä, että puoliksi 
oppineet antavat pettää toisiaan rehellisesti. Jos tekstin kirjoittajaa 
ei tunnista tyylistä, on kirjoitus niin huono, ettei sitä kannattaisi 
ollenkaan julkaista. Ole siis reilusti anarkisti. Älä noudata ulkoa 
annettuja periaatteita. Älä kunnioita ketään äläkä mitään. Tallaa 
asiantuntijoidesi varpaat lyttyyn. Julkaise omin toimin. Sano to- 
tuus, maksoi mitä maksoi. Tieteelliset periaatteet toteutuvat silloin 
vain intressi-, osallisuus- ja palvelussuhdejääviyden puuttumisena: 
emme kerta kaikkiaan ole ystäviä. 

Tuollaisista puheista sähkötuoli tai giljotiini! 
Tämän jälkeen ei saa enää elää Ken Saro-Wiwa. 


Ultra Bra?39 


14. Filosofia vapaaksi laitoskierteestä 


elevisiosta tuttu Matti Näsä kiitteli itseään huonolla auton- 

kotterolla ajamisesta, sillä se oli hyvin käytännöllistä. Vanhan 
Corollan saattoi jättää jopa lukitsematta, koska sisään pääsi kui- 
tenkin ruuvitaltalla, jolla ajoneuvovanhuksen sai myös käymään. 
Huonolla autolla ajaminen teki hänet hänen omasta mielestään 
nöyräksi ja opetti siten arvostamaan parempia autoja! Sama lo- 
giikka pätee filosofian harrastamiseen. Mitä vähemmän viisautta 
ihmisillä on, sitä enemmän he näyttävät arvostavan niitä vähä- 
pätöisiä tiedonmurusiaan, joita heille on siunaantunut. Osaa heistä 
— tosin varsin pientä osaa — sama seikka johdattaa kuitenkin arvos- 
tamaan myös sitä tietoa ja ymmärrystä, jota heillä itsellään ei ole. 
Juuri tämä tekee ihmisen alttiiksi filosofialle. 

Filosofin koulutus ja lahjat osuvat yhteen aivan yhtä harvoin 
kuin ne eivät täysin osu. Oppineena filosofina tai kansankynttilänä 
loistaminen on yhtä tasa-arvoisen harvinaista. Oman käsitykseni 
mukaan jokainen ihminen on filosofi, hyvä tai huono. Varsinaiseksi 
elämänkäytännöksi filosofia muuttuu kuitenkin harvoin. Yhteiskun- 
tamme rakentuu ikävä kyllä niin sovinnaisille normeille, että mel- 
kein jokainen yritys elää järjen tai oman elämänkokemuksen mu- 
kaisesti muuttuu automaattisesti anarkiaksi. Analyyttisen sys- 
teemifilosofian keskeinen ongelma on, että analyyttinen filosofi ei 
voi arvostella järjestelmää, sillä hän on systeemin osa. Itse en ole 
erotellut kouluja käymättömiä ja akateemisia filosofeja. Osa vii- 
meksi mainittujen neuvottomuudesta selittynee vain sillä, että he 
ovat saaneet huonoa opetusta. Tämä johdattaa antamaan heille 
ikään kuin anteeksi. Siksi tässäkään kirjassa ei ole kyse mistään 
syyte- eikä paimenkirjeestä — kieltotaulujen ripustelusta puhumat- 
takaan. 

Filosofian juustonreiät 


Nietzsche, joka kritisoi kristinuskoa, halveksi Sokratesta ja oli il- 
meinen Antikristus, piti dialogin ajatusta niin arvottomana, että 
hän vältteli kaikin keinoin jäämistä pelkäksi kulttuurikriitikoksi ja 
”kieltävän ajattelun” edustajaksi. Niiden asemasta hän edusti 
”myöntävän ajattelun” logiikkaa. Dialektisen ajattelun hylkäämisen 
tuloksena piti olla yli-ihminen, joka ei ole sen enempää oman kriitti- 
syytensä kuin sopeutuvan ajattelunsakaan vanki. 

Nietzschen mielestä jatkuva kritisoiminen oli osoitus liiasta tois- 
ten ihmisten kuuntelemisesta — aivan niin kuin arvostelijaksi alen- 
tuminen oli hänen käsityksensä mukaan pelkkä kirjallisen deka- 
denssin laji. Jatkuva kielteisyys ja negatiivisuuden hokeminen ovat 
yhtä tuhoisia itsesuggestion lajeja kuin ”myönteisyys” ja ”kehittä- 
minen” ovat manipulaation muotoja. Ihmisellä on oikeus olla itse 
oma äänitorvensa. Jasagen oli Nietzschelle luvan myöntämistä 
omaan yli-ihmisyyteen. Sen sijaan kriittisyys oli omassa kieltämisen 
logiikassaan vain surkeaa reagoimista toisten ajatuksiin. 

En ole itsekään arvostellut filosofiaa ja filosofeja siksi, että pi- 
täisin juustossa olevia reikiä ravitsevina. Puutuin asiaan, koska mi- 
nulla on mielipide itse juustosta. Myöntävä ajattelu ei ole enää lu- 
van myöntämistä itselle vaan myöntymistä kulttuurin melskeeseen. 
Voiko filosofiassa edustaa itseään? Entä voiko tieteessä edes esittää 
kritiikkiä? Kun kriittisyyskin on pohjustettu imartelulla, menee 
hyökkäävyydeltä pohja. Siksi meillä ei ole nyt sen enempää 
kriittisyyden kuin aidon myöntymisenkään mahdollisuutta. Pöy- 
tämme on katettu sokerileipurin tuotteilla, mikä ei suinkaan mer- 
kitse, että olisimme saavuttaneet yli-ihmisyyden. 

Tilanne ei ole filosofisesti katsoen uusi. Jo natsien mielessä 
myöntävä ajattelu sai kieroutuneen sisällön. Jasagenista tuli tai- 
vuttelua Johtajan asenteisiin. Niinpä se muodosti vastakohdan filo- 
sofin oikeudelle olla itse oma johtajansa. Siksi natsien propagandaa 
vastustamaan sopivat Zarathustran sanat aasintamman ylistyk- 
seksi: ”myös kansa mylväisi aasin tavoin J-A-A 281 (Saksan vasta- 
rintaliike viittasi juuri tähän Nietzschen kirjoittamaan lauseeseen 
irvaillessaan kansallissosialistien vaalimainosta, jossa äänestäjiä 
neuvottiin vastaamaan Fihrerille ”kyllä”.) Myöntävä ajattelu oli 
muuttunut itsenäisen ajattelun vastakohdaksi: myöntymiseksi suu- 
ren johtajan laupeudentekoihin. Yliyksilöllisen moraalin esiintymiä 
ovat edelleen Jumala, Totuus, Allah, Tiede, Filosofia ja Historia. Ne 
antavat oikeutuksen mihin tahansa. 

Skandaali filosofiassa: onnistuminen epäonnistumisessa 


Vastaus siihen, miksi Bakunin, Marx, Sartre tai Nietzsche olivat 
merkittävämpiä filosofeja kuin toiset, on se, että he eivät suostuneet 
tekemään myönnytyksiä tiedeyhteisölle. He luottivat ehdottomasti 
omaan näkemykseensä ja pysyivät sille uskollisina loppuun asti. 
Tämä on johdattanut myös minua torjumaan epäilykseni luovan 
kiihkomielisyyden kuolemasta. Tieteen ankeus onkin usein vain 
riippuvaiseksi tekemistä vihollisten suosiosta, kun taas todellinen 
filosofia on intohimoa ja anarkiaa. 

On selvää, ettei tässä kirjassa ole ollut mahdollista puuttua kaik- 
kiin niihin vääristymiin, jotka nykyfilosofien asenteissa kaipaisivat 
korjausta. On loppukatsauksen aika. Myös opetusneuvos Yrjö Kalli- 
nen puhui itsensä pois kiväärinpiippujen edestä tultuaan tuomi- 
tuksi kuolemaan sotaväen rikoslain luvun 45 nojalla. Miten siis po- 
liittiset analogiat, ovatpa ne mitä tahansa, valaisevat filosofian 
luonnetta? 

Analyyttinen systeemifilosofi kysyy viatonta teeskennellen, mitä 
pahaa on ”tieteellisyydessä”. Analyyttinen systeemifilosofi luulee, 
että niin anarkisti kuin eksistentialistikin tavoittelevat systeemifilo- 
sofian mukaista tieteenihannetta. Hän luulee, että kun filosofia on 
erilaista kuin hänen omansa, sen harjoittaja on ilmeisesti epäonnis- 
tunut. 

Täsmävalmentajien ja onnistumisvoitelijoiden Suomessa asiaa 
havainnollistaa seuraava esimerkki. Kun analyyttinen filosofi moit- 
tii eksistentialistia siitä, että tämä ei noudata toiminnassaan ana- 
lyyttista systeemifilosofiaa, on tilanne samanlainen kuin silloin jos 
kokoomuslainen moittisi vasemmistoliittolaista siitä, että tämä ei 
noudata toiminnassaan kokoomuksen puolueohjelmaa. Kun analyyt- 
tinen systeemifilosofi arvostelee eksistentialistia siitä, että ”eksis- 
tentialisti on eksistentialisti”, on tilanne aivan sama kuin jos vasem- 
mistoliittolainen arvostelisi kokoomuslaista siitä, että tämä on ko- 
koomuslainen. Tässä esimerkissä puolueet ovat tietenkin vain ha- 
vainnollistavassa asemassa ja siten myös keskenään vaihdettavissa 
(aivan kuten todellisuudessakin). 

Vastaus kysymykseen ”mistä filosofit tulevat?” on nykyisin sama 
kuin kysymykseen ”kuinka kirjoitan tunnustuksellisen kouluai- 
neen?” Kas näin se käy: ”Olen kotoisin täysin keskiluokkaisista 
oloista eikä perheessämme ollut varaa kalliisiin harrastuksiin. 
Hitler-äitini ja Eva Braun -isäni kielsivät minulta laskettelun, ulko- 
maanmatkat ja stereoiden soiton. Niinpä ryhdyin harrastamaan 
filosofiaa, koska se on niin hiljaista ja halpaa. Lopulta minusta tuli 

analyyttinen rationalisti.” Tuloksena on ollut kokoelma tietyntyyp- 
pisiä tutkijoita, jotka ovat kotoisin tietyntyyppisistä kotioloista ja 
joilla on tietyntyyppinen persoonallisuus. Siksi filosofi lausuu nyt 
oppilaalleen filosofian laitoksella: ”Minulla olisi sinulle kiintoisa 
tutkimusaihe tieteen ja jalkapallon samankaltaisuudesta”, vaihto- 
ehtona olisi tieteen ja jääkiekon samankaltaisuus' ja, ollakseni 
monipuolinen, tieteen ja pesäpallon samankaltaisuus”. Nyt vain 
reippaasti harjoittamaan peliteoreettista massakulttuuritiedettä!” 


Suostuisinko nauramaan (kun se on niin helposti tarjolla)... 


Gilles Deleuze ja Felix Guattari pitivät Järki-Jaakkojen filosofointia 
skitsoidisena.232 Analyyttinen filosofi puolestaan kehuu ”muotifilo- 
sofeiksi” niitä, jotka kieltäytyvät hyväksymästä hänen omia norma- 
tiivejaan. Kun kirjoittajakaksikkoterä Gillette-Guattari kaivoi sit- 
temmin esiin partaveitsen, occamilainen filosofi ymmärsi asian seu- 
raavasti: heidän ajattelunsa oli intentionaalista — he aikoivat ajaa 
partansa! 

Turhautuneisuuttaan lievittääkseen filosofit ironisoivat nyt omia 
pakkoneuroosejaan. Merkkinä siitä ovat Yhdysvalloissa järjestettä- 
vät filosofian maailmanmestaruuskilpailut. Niissä älypäät kilpai- 
levat muun muassa siitä, kuka taitavimmin vänkää toisen älypään 
argumentteja vastaan tai kuka nopeimmin sorvaa timanttisimman 
ajatuksen. ”Miten tulla minuutissa mystikoksi” -tyyppisissä kilpai- 
luissa filosofeille tarjotaan ratkaistavaksi tehtäviä kuten ”Keksi 
nopeasti napakka iskulause!” tai ”Ratkaise paradoksi: voiko kaikki- 
valtias Jumala luoda niin suuren kiven, ettei se jaksa itse sitä nos- 
taa?” Aivan niin kuin orgasmi tapahtuu aivoissa, on anarkismikin 
parhaimnillaan filosofiassa. Sen sijaan filosofian pinnallistaminen 
tapahtuu tekemällä siitäkin urheilua. Amerikkalaisen bubble gum 
-ajattelun hengessä myös meidän maassamme järjestettäneen pian 
filosofian SM-kilpailut (mikä voi yhtä hyvin viitata sadomasokis- 
miin). 

Luontevin mahdollisuus tehdä filosofiaa on aina ollut ulkopuoli- 
sen naurajan osa. Ironiaa kehottaa välttämään vain tosiasia, että 
kyseinen vaihtoehto on niin helposti tarjolla. Paha kyllä, yhteis- 
kuntamme ei enää tahdo sallia nauramista kenellekään — kaikkein 
vähiten naurajille itselleen. Jos siis itselleenkin nauramista pide- 
tään hassuna, niin kaksinkertaisesti hupsua täytyy olla sen, että ei 
kuuntele omaa nauruaan huvittuessaan toisten tekemisistä. Nau- 
run filosofinen merkitys olisikin siinä, että ironian säilä kohtelee 
tasa-arvoisesti sekä itseä, toisia että sitä hullunkurista yhteiskuntaa, 

jossa elämme. Filosofi, joka vaatii itseltään itseironiaa, vaatisi sitä 
samalla myös kaikilta muilta. Hän siis näyttäisi esimerkkiä koko 
yhteiskunnalle. 


vai itkisinkö pesijöille saunaveet? 


Jos yhteiskunnassamme ei olisi lakeja, lakimiehet ryhtyisivät tap- 
pamaan toisiaan perusteenaan se, ettei sitä ole kriminalisoitu (ny- 
kyinenkään rikoslaki ei varsinaisesti kiellä mitään vaan säätää 
kuvaamastaan teosta tietyn rangaistuksen) Vain rangaistuksen 
pelko pitää suurimman osan ihmisistä moraalisina. Miten filosofia 
eroaa tästä? Pitäisikö filosofiankin edetä tähän kehityspisteeseen? 
Se lienee vain toiveajattelua. 

Samalla kun filosofien yksi käsi kirjoittaa Käytöksen Kultaisia 
Kirjoja nettisurffaamista varten, heidän toinen kätensä kuittaa val- 
tion tai kirkon tiedonjulkistamispalkintoja. Aidon yhteiskuntakritii- 
kin paikalla ovat disipliinietiikat: pörssietiikat, nettietiikat, yritys- 
etiikat ja muut pragmatistiset näennäisetiikat. Kun etiikan pää- 
määrä on ”hyvä” ja kauppatieteen päämäärä on ”kauppa”, on eetti- 
sen kauppatieteen päämääränä ”hyvä kauppa”. Luonnostelipa eräs 
takavuosien partaradikaali jo osakeyhtiöön perustuvan etiikkamal- 
linkin. 

On kieltämättä hyvä, että on olemassa julkkiksia, koska huomion 
kiinnittyessä heihin saavat ajattelulle omistautuneet filosofit olla 
rauhassa. Meidän aikanamme ei voikaan ajatella lohduttomampaa 
filosofin kohtaloa kuin olla suosittu filosofi, onpa tuo suosio sitten 
spontaanisti syntynyttä tai ei. Jos siis suosikkifilosofien lanseeraa- 
ma positive thinking on tehty itseironiaa viljellen, se on ollut huo- 
noa. Mikäli taas tekijät ovat esittäneet ajatuksensa tosissaan, minä 
säälin heitä. Kyse on vain siitä, kumpi itkettää minua nyt enem- 
män: sääli kollegojani kohtaan vai itsesääli kuulumisesta itsekin 
akateemisten filosofien joukkoon. 

Lukijan on syytä muistaa, että myös liika puheiden kuuntele- 
minen on alistumista. Mikäli siis tämä kirja ei anna aihetta muu- 
hun kuin kirjastoissa kuhkimiseen, on vaivani mennyt hukkaan. 
Rikokseen kehottaminen on Suomen lakipykälien mukaan rikos. 
Koska anarkismi sinänsä ei ole mikään rikos, kehotankin teitä kaik- 
kia olemaan nyt oikein anarkistisia. Sillä ihmisen vapaus on vil- 
likkovarsa. Ihmisen vapaus on kuin valkoinen ori, joka keväisin vie- 
dään saareen. Ihmisen vapaus on syksyinen tähtitaivas, ääretön ja 
ihmeellinen. Ihmisen vapaus on voima, jonka nimi on... (Käsi ylei- 
söstä nousee). — BANG! — Hiljaisuus. Tauko. 

Viitteet 


John Ruskin teoksessaan Kuninkaitten aarteet (1918 [1865], s. 32). 
”Päättyy kalaan”. Roomalaisen runoilijan Ouintus Horatius Flaccuksen 
käsitys asioista, joita leimaa kirjavuus, moniaineksisuus ja sillisalaatti- 
maisuus. Ks. Horatiuksen teosta Ars poetica noin vuodelta 18 eaa. (suom. 
Runoudesta 1904, s. 7). 


. Martin Heideggerilla (1889-1976) oli tunnetusti tapana käyttää yliviivat- 


tua muotoa sanasta Sein, mikä alleviivasi hänen käsitystään sanojen 
kahlitsevasta voimasta. Mutta Denken-projektin valossa ei selvittäisi 
”filosofiastakaan” ilman suttukynää. Heideggerin luennossa Was ist das — 
die Philosophie? vuodelta 1955 filosofisen ajattelun kytkentöjä tieteisiin 
ja viranomaisvaltaan suorastaan paheksutaan. Ks. Heidegger 1988. 
Friedrich Nietzsche teoksessa Epäjumalten hämärä (1995 [1888], s. 18). 
Bakuninin lausumaksi väitetty siivekäs sanonta. 

Jean Baudrillard teoksessaan Amerikka (1996 [1986], s. 24). 

Friedrich Nietzsche teoksensa Iloinen tiede ajatelmassa 38 (1989 [1886], 
s. 58). 

Suomalais-kreikkalainen sanakirja 1985, s. 9. 

Teos ilmestyi alun perin nimikeellä De la justice dans la revolution et 
dans Veglise. Ks. Proudhon (1989 [1851]). 

Dostojevski 1989 [1872]. Samaa teemaa jatkaa aikamme kenties laajim- 
malle levinnyt anarkismia käsittelevä kaunokirjallinen teos, pseudonyy- 
mi Joseph Conradin Anarkistit (The Secret Agent, 1961 [1907], jonka poh- 
jalta on valmistunut elokuvakin. Teoksen kirjoittaneen puolalais-englan- 
tilaisen Jösef Teodor Konrad Korzeniowskin (1857—1924) käsityksen mu- 
kaan anarkismilla ei ollut paljoa toivoa. 

Dostojevski 1989 [1872], s. 732. 

Emt., s. 732. Kyseinen keskikohdan kappale juuttui aikoinaan sensuuriin 
uskonnollisen spekulaationsa vuoksi, ja myös nykyisissä editioissa se on 
teoksen loppuliitteenä. Poistetuksi tuleminen onkin merkillepantavaa, 
sillä kirjoittajan sympatiat olivat olleet koko ajan uskonnollisen vakau- 
muksen puolella; niinpä se ilmentää lähinnä anarkistisen liikkumatilan 
vähyyttä tuona aikana. 

Ent., s. 759. 

Emit., s. 762. 

Enrt., s. 760. 

Ks. esim. Mihail Bakuninin tekstien kokoomateoksia Michel Bakounine 
et les conflits dans [Internationale 1872 — La guestion germano-slave, le 
communisme letat (1965) ja Michel Bakounine et les relations avec Sergej 
Necaev 1870-1872 — Ecrits et materiaux (1971). 


264 


17. 


18. 
19. 
20. 
21. 
22. 
23. 
24. 


25. 


26. 
21. 


28. 


29. 


30. 


31. 


32. 
33. 
34. 

Ks. Aleksandr Solzenitsynin teosta Vankileirien saaristo (1978 [1973—- 
1976]), jonka alaotsikkona on kaksimielisesti ”Taiteellisen tutkimuksen 
kokeilu”. Hän lieneekin oikeassa siinä, että sekä holocaust että sen neu- 
vostovastine gulag olivat osa politiikan äärimmäistä estetisointia ja puh- 
distusta. Toisaalta myös taiteellinen ilmaisu on usein poliittisesti vai- 
kuttavaa, kuten Solzenitsynin omakin teos osoittaa. 

Karl Marxin suhteesta anarkisteihin ks. esim. teosta Anarchism and 
anarcho-syndikalism (1972). 

Lev Trotskin vuonna 1905 kirjoittama Permanentaja revolutsija julkais- 
tiin 1907. Trotski 1970 [1907]. 

Suom. Vesa Oittinen. Ks. Oittisen Internet-artikkelia ”Marx ja Bakunin”. 
Emt. 

Emt. 

Ks. väitöskirjatutkimukseni Rakkauden välittäjä — Kulttuurikritiikki ja 
eettisen ihmisen ideaali Simone Weilin ajattelussa (1997) päälukua 1. 
Kasvoista ja välittömästä kohtaamisesta etiikan perustana ks. esim. 
teostani Dialoginen filosofia — Teoria, metodi ja politiikka (2003). 

Samalla tavoin kävi myös vuonna 1918 Saksan sisäpolitiikassa, kun 
vasemmistososialistit perustivat Baijeriin anarkistisen tasavallan, joka 
tosin kukistettiin verisesti piirittämällä sen keskuksena toiminut 
Mänchen. 

Mihail Bakunin teoksessaan Statism and Anarchy (1990 [1873], s. 136). 
Ks. Bakuninin teosta God and State (1910 [1882]). Teos oli kirjoitettu 
vuonna 1870. Keskeisiä ovat myös vuotta myöhemmin kirjoitetut ”Pa- 
riisin kommuuni ja valtion idea” sekä ”Kirjeitä pariisilaisille”, jotka on 
julkaistu muun muassa editiossa (Fuvres (1895—1913). 

Kropotkin 1987 [1902]. Ihmisten yhteistoiminta, vapaa organisoituminen 
ja sen mukainen ”sosiaalinen pääoma” kiinnostavat myös nykyistä poli- 
tiikan filosofiaa, jota anarkistiselta kannalta edustaa Michael Taylorin 
teos The Possibility of Co-operation (1987). 

Kropotkinin artikkeli ilmestyi Encyclopedia Britannican vuoden 1910 
laitoksessa. 

Karl Marxia voi pitää ”Engel's manina” sikäli, että ensimmäinen osa 
saksan kielestä luopumattoman filosofin teoksesta Das Kapital ilmestyi 
1867 ja loput kaksi osaa Friedrich Engelsin toimittamina vuoteen 1894 
mennessä. 

Välitilinpäätöksen elämästään Kropotkin antaa 1899 ilmestyneessä ja 
vuonna 1910 suomennetussa elämäkerrassaan Anarkistin muistelmat. 
Kropotkin 1973 [1899]. 

Friedrich Nietzsche Iloisen tieteen ajatelmassa 349 (1989 [1886], s. 199). 
Bakunin 1990 [1873], s. 133. 

Ks. esim. Antonio Gramscin kirjoitusten valikoimaa Selections from Poli- 
tical Writings (1978). 

Bakunin 1990 [1873], s. 134. 

Hänen oikea nimensä oli Francoise-Marie Arouet. 

Amerikkalaisen koomikon F. C. Fieldsin toteamukseksi väitetty lause. 
Ks. esim. Mikko Lahtisen selitystä ”revoluutio”-sanan etymologiasta Niin 
& Näin -lehden 1/1997 pääkirjoituksessa: jatkuvan vallankumouksen 

idea on ilmaistu paitsi pyörimiseen” viittaavassa latinan kielen ”vol- 
vossa”, myös ja erityisesti sen johdoksessa, ”revolverissa”. 
Friedrich Nietzsche Epäjumalten hämärässään (1995 [1888], s. 13). 


. Mika Waltari teoksessaan Neljä päivänlaskua (1984 [1949], s. 88). 
. Ks. esim. Erich Frommin analyysia teoksessa Tuhoava ihminen (1976 


[1973)). 


. Raidin vuorosanat Harri Nykäsen käsikirjoittamassa tv-sarjassa. Esi- 


tetty TV1:ssä vuonna 2000. 


. Friedrich Nietzsche teoksensa Iloinen tiede ajatelmassa 240 (1989 [1886], 


s. 142—143). 


. Novalis eli oikealta nimeltään Friedrich von Hardenberg (1772—1809) 


Ensyklopedia-nimisessä teoksessaan (1798—1799); kokoelmassa Frag- 
mentteja (1984, s. 115). 


. 2Tess. 3:10. 
. Työyhteiskunnan ongelmista ja niiden ratkaisemisesta ks. teostani Työt- 


tömän kuolema — Johdatus uuteen työyhteiskuntaan ja työn filosofiaan 
(2005). 


. Aristoteles teoksissaan Nikomakhoksen etiikka (II kirja, 1103b) ja Poli- 


tiikka (1 kirja, luvut 5—7, 1254a—-1256a). 


. Työttömyysturvan vastikkeellistamista ehdotettiin jo pääministeri Matti 


Vanhasen hallituksen ohjelmassa 24.6.2003 (s. 13). 


. Kansaneläkelaitoksen lomake numeroTT 2, 07.03. 


Platon, ”Valtio”, 464e. 


. Stirner 1995 [1845]. Max Stirnerin käyttöönottama salanimi oli johdos 


hänen koululaisena kohtaamastaan nimittelystä, joka puolestaan juontui 
tosiasiasta, että hänellä oli poikkeuksellisen korkea ja idealismia sätei- 
levä otsa (saks. die Stirn). 


. Sein-Sollen-problematiikasta ks. esim. Kantin teosta Kritik der Urteils- 


kraft (1990 [1790], $ 76). 


. Esseistä koostuva Max Weberin klassikkoteos ilmestyi kahdessa osassa 


vuosina 1904-1905. Ks. Weber (1990). 

Suomennos esseestä Two Concepts of Liberty on julkaistu Isaiah Berlinin 
tuotantoa esittelevässä kokoelmassa Vapaus, ihmisyys ja historia (2001, 
s. 44—102). 


. Ouentin Skinner teoksessaan Kolmas vapauden käsite (2003 [2001]). 


Ks. Carl von Clausewitzin teosta Sodankäynnistä (2002 [1832], s. 18—20). 


. Jeesus Nasaretilaisen lausahdus omasta itsestään kirjanoppineelle. 


Matt. 8:20. 

Simone Weilin filosofiasta ks. esim. väitöskirjaani Rakkauden välittäjä 
(1997, s. 31). 

Berlin 2001 [1957], s. 65. 


. Platon, ”Faidros”, 253d—-256e. 
. Berlin 2001 [1957], s. 57. 
. Katso esim. teoksiani Minän rakentuminen ihmistieteissä (1994), Minä 


(1995) ja Dialoginen filosofia (2003). 


. Repliikki Väinö Linnan Tuntemattomassa sotilaassa (2000 [1954], s. 472). 


Kant 2000 [1795], s. 81. 


. Albert Einstein yhdessä Sigmund Freudin kanssa julkaisemassaan teok- 


sessa Miksi sotaa? — Kirjeenvaihto vuodelta 1932. 

Ks. Erich Frommin teoksia Pako vapaudesta (1976 [1941]) ja Tuhoava 
ihminen (1976 [1973]). 

Simone Weil sotavuonna 1943 kirjoittamassaan teoksessa L'enracine- 
ment (1949, s. 66). 

Dialogisen filosofian mahdollisuuksista kansainvälisen politiikan kysy- 
myksissä ks. teokseni Dialoginen filosofia — Teoria, metodi ja politiikka 
(2003) viimeistä päälukua. 

Ks. Mohandas Gandhin teosta Tottelemattomuudesta (2003). 
Tunnustuksistaan tunnetun katolisen kirkon opettajan, Aurelius Augus- 
tinuksen (354—430), lanseeraama sananparsi. 

Bakunin 1990 [1873], s. 13—14. 

Sun Tzu noin vuonna 500 ennen ajanlaskumme alkua sanelemassaan 
ohjeistossa (1982, s. 49-50). 

Suomen uskomattomimman jermuilijan, kenraali Adolf Ehrnroothin, 
kanssa samaa vuosikertaa 1905 ollut Bruno joutui jättämään tämän 
maailman jo vuonna 1970. 

Väinö Linna Tuntemattomassa sotilaassa (2000 [1954] s. 424). 

Saukki alias Sauvo Puhtila marskiturskissa tunnuslaulussaan Matti 
Kassilan ohjaamaan elokuvaan Mannerheim (1970). 

George Orwell teoksessaan Vuonna 1984 (1981 [1949]). Orwellin kuvaa- 
massa dystopiassa myös ”tietämättömyys on voimaa ja vapaus orjuutta”. 
TV2:ssa 26.2.2003 esitetty dokumentti God is my co-pilot kertoi ame- 
rikkalaisten taistelulentäjien Jumala-uskosta. 

Marx, Engels, Freud ja Jung laulussaan ”Mystinen metsätyömies”; albu- 
milla Koottuja teoksia (1993). 

Emmanuel Levinas teoksessaan Le temps et Vautre (”Aika ja toinen”) 
vuonna 1948 (s. 15-33). 

Martin Heidegger teoksessaan Sein und Zeit vuonna 1927 (suom. Olemi- 
nen ja aika, 2000). 

Itseään toteuttavan ja kumoavan ennusteen käsitteen määritteli Robert 
K. Merton alun perin vuonna 1949 julkaistussa teoksessaan Social The- 
ory and Social Structure (1968). 

Uuden ajan utopismista ks. esim. Mikko Lahtisen toimittamaa kokoel- 
maa Matkoja utopiaan (2002), joka sisältää suomennokset Tommaso 
Campanellan Aurinkovaltiosta, sir Francis Baconin Uudesta Atlantik- 
sesta ja David Humen Täydellisen valtion ideasta. 

Thomas Moren (1478—1535) Utopia on julkaistu suomeksi vuonna 1971. 
Vastalahjaksi Kubrick sai käyttöönsä Nasan kehittämän huippuvalo- 
voimaisen kameran myöhempää tuotantoaan varten, joten mikään turha 
hänen vaivansa ei ollut, kuten MTV3:n 28.4.2003 esittämä ranskalais- 
dokumentti Kuun nurja puoli todisti. Homeerisen epiikan mestari Stan- 
ley Kubrick palkattiin myös ohjaamaan Apollo 11:n, 12:n ja 15:n lentoa 
kuvaavat spektaakkelit CBS-televisiokanavalle. 

Ks. esim. Teinonen (1985, s. 85—87). 

Emit., s. 72 ja 74. 

Nottinghamin seriffi elokuvassa Robin Hood — varkaiden ruhtinas (1993). 
Taustalta voi erottaa myös venäjän kielen sanat ”da, da” (”kyllä, kyllä”). 
Sanan ”dadaismi” syntyhistorian ja merkityksen jäljittäminen on vaikeaa 
siksi, että eräiden dadaistien mukaan myös sana itse oli poimittu sattu- 

105. 


106. 

manvaraisesti sanakirjasta. Moniselkoisuutensa vuoksi se toisaalta il- 
mentää hyvin myös käsitteen tarkoittamaa sisältöä. 

Ks. Tristan Tzaran kokoelmateosta (Feuvres completes, osa V (s. 516). 
Kuuntele Heitor Villa-Lobosin ”Bachianas Brasileiras” numero 5. 

Ralph Waldo Emerson teoksessaan Nature (1950 [1836], s. 24-25). Ks. 
myös suomennosta Luonto vuodelta 2002 (s. 60). 

Antonin Dvoräkin yhdeksäntenä sinfoniana tunnettu ”From the New 
World” on hänen opuksensa numero 95. 

Ralph Waldo Emerson esseessään ”Itseensä luottava ihminen”; valikoi- 
massa Esseitä (1958, s. 34). 

Ralph Waldo Emerson esseessään ”Historia” valikoimassa Esseitä (1958, 
s. 10). 

Friedrich Nietzsche teoksensa Iloinen tiede ajatelmassa 217 (1989 [1886], 
s. 139). 

Ks. esim. Nietzschen arviota Emersonista teoksessa Epäjumalten hämä- 
rä (1995 [1888], s. 70). 

Nietzsche-lainaus J. A. Hollon ”Suomentajan jälkisanoista” Emersonin 
teokseen Esseitä (1959, s. 398). Teoksensa Iloinen tiede ajatelmassa 92 
Nietzsche ylistää Emersonia muun muassa ”proosan mestariksi”. Niet- 
zsche 1989 [1886] s. 90. 

Ralph Waldo Emerson esseessään ”Itseensä luottava ihminen” valikoi- 
massa Esseitä (1958, s. 34). 

Ent, s. 34. 

Ks. Carl Gustav Jungin teosta Flying Saucers — A Modern Myth of Things 
Seen in the Sky (2002 [1958]). 

Jean Baudrillard teoksessaan Amerikka (1996 [1986]). 

Timothy Learyn tutkimuksen aiheena oli aikakaudelle muodikkaasti per- 
soonallisuuden mittaaminen funktionaalisilla teorioilla, ja sen otsikkona 
oli The Interpersonal Dimensions of Personality. 

Ks. Learyn yhdessä Richard Alpertin ja Ralph Metznerin kanssa julkai- 
semaa teosta The Psychedelic Experience (1964). 

Normiristiriidan takana oli vuodelta 1937 periytynyt lakikummajainen, 
jonka perusteella marihuana säädettiin päihdeveron alaiseksi, vaikka 
marihuanan käyttö ja hallussapito sinänsä oli ollut kaiken aikaa krimi- 
nalisoitua muiden cannabis sativa -tuotteiden tavoin. 

Lsd:stä, nautintojen kontrolloimisesta ja kansalaisten kontrolloimisesta 
nautintojen keinoin kertoi jo ennen Michel Foucault'n teosta L'usage de 
plaisirs (1998 [1984]) Timothy Leary teoksessaan The Politics of Ecstasy 
(1970 [1968]). 

Nimitys tulee legendasta, jonka mukaan Wilhelm Tell -niminen sveitsi- 
läinen ampui vuonna 1307 poikansa pään päältä omenan. 

Allen Ginsbergin maininta Nistin esipuheessa vuodelta 1976. Ks. Bur- 
roughs (1987 [1957], s. 6). Salanimellä William Lee julkaistun teoksen 
ohella Burroughsin merkittävimipiä avauksia olivat vuonna 1959 ilmes- 
tynyt The Naked Lunch (suom. Alaston lounas) ja vuonna 1969 päivän- 
valon nähnyt The Wild Boys (suom. Hurjat pojat). 

Learyn ensimmäisestä vierailusta vankilassa kertoo vuonna 1970 ilmes- 
tynyt teos Jail Notes, jonka esipuheen on kirjoittanut Allen Ginsberg. 
Yhdysvaltalaisten beat-kirjailijoiden käsittelemät kysymykset olivat yhtä 

kaikki hämmentävän samanlaisia kuin heidän Ranskan-serkkunsa 
Michel Foucault'n ajatukset — tosin vailla edellä selitettyä historiallista 
näkökulmaa. 

Teoksen toimittajaksi mainitaan Burroughsin ohella Michael Horowitz. 
Esimerkin aivoilla politikoimisesta ilman aivoja tarjoaa Timothy Learyn 
teos Neuropolitics (1991 [1988]). Aivopolitiikan nykykritiikistä ks. esim. 
Jyri Puhakaisen kirjapommia Persoonan kieltäjät vuodelta 1998. 

Asiasta kertoo muun muassa Learyn sensaatiohakuinen teos Design for 
Dying (1997). 

Noam Chomskyn kieliteoriasta ks. hänen teostaan Syntactic Structures 
(1957) ja yhteiskuntakritiikistä kokoelmateostaan Ideologia ja valta I-II 
(2002a). Reaktioistaan nine-one-one-päivän tapahtumiin Chomsky kirjoit- 
ti teoksessaan New York 11.9. (2002b). 

Näytteitä Bonon pasifismista saa esimerkiksi ”?With or without you” 
-raidan sisältävän The Joshua Tree -albumin (1987) sanoituksista. 

Belgia on edelleen maailman ainoa maa, jossa voidaan nostaa syytteitä 
myös ulkomailla tehdyistä rikoksista. Pykälä on kirjattu Belgian lakiin 
juuri kansainvälisten oikeuksien toiminnan mahdollistamiseksi. 

Ks. Reijo Vallan laatimaa hakuteosta Turskatti — Kapteeni Haddockin 
haukkumat vuodelta 1999. 

Ks. esim. Mike Bentonin teosta Superhero Comics (1991). 
Kuvakulttuurin hurjistumisesta ks. esim. Frank Millerin ja Bill Sienkie- 
wiczin piirtämää Daredevil-sarjakuvaa (1990) ja sen multimediasovellu- 
tuksia. 

Matt. 21:12—13 ja 26:59—66. 

Ks. esim. Ksenofonin Muistelmia Sokrateesta (205). 

Anarkistisesta aforistiikastaan tunnettu Samuli Paronen (1917—1974) 
kokoelmassa Maailma on sana (2000 [1974], s. 41). 

Marsalkka Mannerheim Ilmari Turjan käsikirjoittamassa ja Matti 
Kassilan ohjaamassa tv-draamassa Mannerheim vuodelta 1970. 
Saavutetun edun vaatimisessa tunnetuin lienee maisteri Simo Frang6nin 
organisoima ”Akateemisten Pienviljelijäin Ja Poroerottelijain Keskinäi- 
nen Vakuutusyhdistys” -vaaliliitto. Kyseinen yhteenliittymä keskittyi 
kynsin hampain vaatimaan Tampereen yliopiston valtuustovaaleissa 
vain sellaista, mikä on jo saavutettu, ”koska niinhän kaikki muutkin 
puolueet tekevät”. Muistelma 1980-luvulta. 

Ks. Rousseaun teosta Yhteiskuntasopimuksesta (1988 [1762]). 
Hankamäki 2000, s. 88. 

Helsingin Sanomat 5.1.2004. 

Tätä silmällä pitäen Suomen eduskunta hyväksyi 17.2.2003 uuden työ- 
eläkelain, joka alensi eläkkeiden karttumisen alkamisikää kahdeksaan- 
toista vuoteen, ja korotti eläkkeitä niille, jotka suostuvat työskentele- 
mään myös eläkeiän saavuttamisen jälkeen. Ylen tv-uutiset 17.2.2003. 
Helsingin Pörssi Oy:n omistavat nykyään ruotsalaiset. Ylen tv-uutiset 
20.5.2003. 

Ks. Martin Heideggerin kirjoitusta Brief iiber den ”Humanismus” (1974 
[1947]). 

J. V. Snellmanin teos Läran om staten ilmestyi kirjoittajan palatessa 
kolmivuotisen Saksassa oleskelunsa jälkeen Suomeen vuonna 1842. Sak- 

saan fennomaanina tunnettua filosofia oli ajanut välien katkeaminen yli- 
opiston hallinnon kanssa, ja Kuopion yläalkeiskoulun rehtoriksi suoma- 
laismielinen Snellman hakeutui yliopistoviran saannin osoittauduttua 
mahdottomaksi. 

Sekä ”Lalli” että ”Ilkka” ovat nykyisin myös sanomalehtiä, tosin lehdet 
ovat melko konservatiivisia. 

Samalla kun Eugen Schaumanin attentaatista tuli kuluneeksi 100 
vuotta, Helsingin Sanomat kirjoitti 15.6.2004 myyntilööpissään, että 
pääministeri ”Vanhanen tuomitsee teon täysin”! Tänä EU-komissaarien 
ja -kuvernöörien aikana kyseinen defensiivisyys saattaa pistää silmään 
myös eräänlaisena huonon omantunnon tunnustuksena, jonka takana voi 
majailla yhtä paljon omien intohimojen torjuntaa kuin pelkoa joutumi- 
sesta nykyisten terroritekojen kohteeksi. Poliittisen teon symboliarvoa 
sinänsä ei taaskaan ymmärretty — tai ymmärrettiin ”liian hyvin”. 

Aiheen ajankohtaisuutta, terrorismin kiehtovuutta ja ihmisten pyrki- 
mystä ymmärtää poliittisen vastarinnan historiaa ilmentää se, että Pu- 
naisen Armeijakunnan toimintaa käsittelevästä elokuvasta Der Baader 
Meinhof Komplex (2008) tuli ilmestyessään hitti. 

Pääministeri Paavo Lipponen TV1:n ”Suuressa vaalikeskustelussa” 
13.3.2003. 

Aristoteles, ”Nikomakhoksen etiikka”, 1102a. 

Aristoteles ”Politiikka”-teoksensa kuudennessa kirjassa ja Platon ”Valtio” 
-dialoginsa kahdeksannessa kirjassa. 

Martti Luther Vähän katekismuksensa esipuheessa (1984 [1529], s. 24). 
Friedrich Nietzsche Epäjumalten hämärässä (1995 [1888], s. 85). 
Kaksinkertaisesta reflektiosta eksistenssifilosofioiden eettisessä ajatte- 
lussa ks. esim. teoksiani Rakkauden välittäjä (1997, s. 204) ja Dialoginen 
filosofia (2003, s. 185—186). 

Pelle Miljoona levyllään Rakkaudesta elämään (1981). 

Ks. kokoomuslaisen Juha Kostiaisen (et a/.) kennedymäistä vaalikirjaa 
Viettelevä politiikka (2003). 

Kyse oli ministerintoimessa suoritetusta oman yhtiön liiketoimien hoita- 
misesta valtion varoja ohjailemalla. Vankeustuomiosta vuonna 1993 seu- 
ranneen eduskunnasta erottamisen jälkeen Juhantalo palasi parlament- 
tiin vuoden 1995 vaaleissa. Hän tuli edellisen tuomion voimassaollessa 
tuomituksi myös 80 päiväsakkoon kirjanpitorikoksesta niin sanotussa 
Interbank-jutussa vuonna 2000. STT, 28.12.2000. Putoaminen eduskun- 
nasta seurasi vasta vuonna 2003. 

Alhoa epäiltiin Suomen valuuttakurssitavoitteen paljastamisesta EU- 
osapuolelle markan ERM-kytkennässä. Hän oli vähää aiemmin onnistu- 
nut välttymään seuraamuksilta Siltapankki-jutussa, jossa hän oli valtion 
edustajana sovitellut puoluetoveriltaan, STS:n entiseltä pääjohtajalta UIf 
Sundgvistilta, ulosotettavaa vahingonkorvaussummaa 160 miljoonasta 
markasta 1,2 miljoonaan markkaan. STT, 8.10.1997. 

Oulusta takaisin eduskuntaan nousseen keski-ikäisen miehen työpaikka- 
halailujen lisäksi kiintoisia Ahteen perheen elämässä ovat olleet hänen 
poikansa Jussi Ahteen huumehurjastelut ja se, että myös hänen puoli- 
sonsa Hilkka Ahde intoutui pyrkimään eduskuntaan. ”Parasta valis- 
tusta” ja ”luonnon koston” tarjosi perheen poika, joka vanhempiensa kes- 


270 


144. 


145. 


146. 


147. 


148. 


149. 


150. 


151. 


152. 


153. 


154. 


155. 
156. 


kittyessä vaalityöhön lausui kotivideolle: ”Moi, mä oon Jussi Ahde ja aion 
vetää just kokaiinia nokkaan.” Tulos: 100 päiväsakkoa. 

Anneli Jäätteenmäen ehdolle asettumisesta kertoivat tv-uutiset 22.2. 
2004. Valtionsyyttäjänvirasto oli jättänyt Helsingin käräjäoikeudelle 19. 
12.2003 haastehakemuksen, jossa häntä syytettiin yllytyksestä ja avun- 
annosta virkasalaisuuden rikkomiseen. Oikeus hylkäsi syytteen maalis- 
kuussa 2004. <www.oikeus.fi>. 

Räväkkänä ay-johtajana tunnettu ja ”kikkelikorteillaan? huomiota ke- 
rännyt Reini joutui jättämään valtakunnansovittelijan virkansa työ- 
ministeri Liisa Jaakonsaaren määräyksestä vuonna 1996. Tultuaan tuo- 
mituksi ehdolliseen vankeusrangaistukseen viranomaisen väkivaltai- 
sesta vastustamisesta oikeustieteen kandidaatti Reini menehtyi äkilli- 
seen sairauskohtaukseen pian tapahtumien jälkeen vuonna 1998. 
Hämärissä oloissa Piipon kesänviettopaikassa sattuneet kommellukset 
johtivat hänen naisvieraitaan syyttelemään paikan omistajaa päällekar- 
kailusta syksyllä 2001. Tapahtumasarja johti monenkirjavaan oikeuspro- 
sessiin ja Piipon vetäytymiseen hallituksen puheenjohtajan paikalta. 
STT. 

Niin ikään hämärissä olosuhteissa sattuneeseen selkkaukseen liittyi 
muun muassa luvaton aseen hallussapito, ampumavälikohtaus ja huu- 
meimploosio, joiden vuoksi Helsingin käräjäoikeus tuomitsi Halmeen 
neljän kuukauden ehdolliseen vankeusrangaistukseen ja 80 päiväsak- 
koon. STT, 26.2.2004. Onnettomasti päättyi lopulta hänenkin maallinen 
vaelluksensa, ja voiton peri yhteiskunta. 

Raaseporin käräjäoikeus tuomitsi oikeusministeriön kansliapäällikkönä 
toimineen Häkämiehen 90 päiväsakkoon 5.10.2003 pahoinpitelystä. Vielä 
oikeusministerinä toimiessaan Häkämies oli herättänyt huomiota viivyt- 
tämällä homojen parilain hyväksymistä ja vaatimalla väkivaltarikoksista 
ankarampia tuomioita. Viimeksi mainittuja hän paheksui muun muassa 
näin: ”Rangaistukset langetetaan asteikon alapäästä, yläpäätä ei käytetä 
juuri ollenkaan.” MTV3:n uutiset 31.10.1997. 

Pekka Vennamo erosi Sonerasta vuonna 1999 ja jatkoi muun muassa 
Jippiin hallituksen jäsenenä sekä pelaamalla golfia Espanjassa. 
Johannes Koroma Yleisradion tv-uutisissa 25.3.2003. Talentum-osake- 
kaupoista nostettu syyte hylättiin Helsingin käräjäoikeudessa. 

Ks. esisokraattisen Herakleitoksen fragmenttikokoelmaa Yksi ja sama 
(1971, s. 27). 

Ks. esim. Platonin ja Sokrateen ylistyslauluja rakkaudelle dialogissa 
”Pidot”. 

Ks. Aleksandra Kollontain artikkelia ”Make Way to the Winged Eros” 
valikoimassa Selected Works (1977) ja romaania Suuri rakkaus (1982 
[1923]). 

Ks. Michel Foucault'n Seksuaalisuuden historian osaa 2 (1998 [1984]). 
Lenin 1967 [1921], s. 346. 

Galperin 1979 [1976], s. 40. Käydessäni kerran Lenin-museossa löysin 
sieltä ilokseni kokonaisen setin suurenmoisen vaikuttavia Vladimir IljitS 
Lenin -vesilaseja. Siis taaskin nimenomaan vesilaseja eikä esimerkiksi 
olut-, viini- tai snapsilaseja, vaikka juuri niillä olisi ollut paljon enemmän 
käyttöä myös politrukkien bakkanaaleissa. 


271 


157. 
158. 
159. 


160. 
161. 


162. 
163. 


164. 
165. 
166. 
167. 


168. 
169. 


170. 


171. 


172. 


173. 


Sun Tzu teoksessaan Sodankäynnin taito (1982, s. 98). 

Bakunin 1990 [1873], s. 13. 

Bob Blackin essee työn lopettamisesta löytyy useasta eri Internet- 
osoitteesta, ja hänen myöhempi teoksensa vuodelta 1997 julkaistiin 
kustantajansa, Columbia Alternative Libraryn, ensimmäisenä julkai- 
suna. Bob Black on ilmoittanut luovuttavansa tekijänoikeutensa vapaa- 
seen käyttöön sillä ehdolla, että hänen tekstinsä julkaistaan lyhentä- 
mättöminä ja julkaisija lähettää hänelle näytteen. Toisaalta monet anar- 
kistikirjakaupat ovat kieltäytyneet jakamasta hänen teoksiaan niiden 
sisältämän kritiikin vuoksi. 

von Clausewitz 2002 [1832], s. 68—69. 

Samuel E. Konkin teoksessaan New Libertarian Manifesto (1983, s. 25— 
28). 

Robert Nozick teoksessaan Anarchy, State and Utopia (1974, s. 33). 

John Rawlsin teoksen alkuperäinen nimi oli Theory of Justice; hän kan- 
natti muun muassa tulonsiirtoja. 

”The best reason is developed theory itself.” Nozick 1974, s. 3. 

Emt., s. 5. 

”Itsensä omistamisen” taustalla vaikuttaa lisäksi filosofinen arvo: itse- 
kunnioitus (self-esteem). Emt., s. 2389—246. 

Emt., s. 26. Ajatus lienee lähtöisin Platonin valtiospekulaatioista, ja mo- 
dernina aikana käsitteen on ottanut käyttöön F. A. von Hayek. 

Emit., s. 334. 

Antigonea käsittelevää draaman osuutta pidetään tosin epäperäisenä, ja 
esimerkiksi näytelmän suomentaja Maarit Kaimio toteaa jättäneensä 
koko Antigonea koskevan osuuden pois. Ks. Kaimion johdantoa Aiskhy- 
loksen teokseen Neljä tragediaa (1975, s. 75). Loppuosa lienee liitetty 
mukaan vasta Sofokleen Antigone-näytelmän osana. 

Uudistettu toinen laitos objektivismin tietoteoriaa esittelevästä Randin 
teoksesta ilmestyi Harry Binswangerin ja Leonard Peikoffin toimitta- 
mana vuonna 1990. 

Ks. Ayn Rand Instituutin Internet-sivuja osoitteessa <http://www. 
aynrand.org>. Egoistisen filosofian pääpiirteitä Rand esittelee teokses- 
saan The Virtue of Selfishness — A New Concept of Egoism (1964). 
Esimerkkejä Randin suosimista kaunokirjallisista teemoista tarjoavat 
vuonna 1938 ilmestynyt dystopiaromaani Anthem sekä bestseller-teos 
The Fountainhead, josta valmistuneessa elokuvassa pääosaa näytteli 
Gary Grant. Teoksesta Atlas Shrugged puolestaan on valmistumassa tv- 
sarja. Yleistajuisimpia Randin tieteellisistä teoksista on vuonna 1982 
julkaistu Philosophy — Who Needs It?, jossa kirjoittaja vastaa kysymyk- 
seensä demokraattisesti: ”Kaikki.” 

Randin teoksia myytiin Ayn Rand Instituutin ilmoituksen mukaan vuon- 
na 2003 yhteensä 400 000 kappaletta. Kolmisenkymmentä vuotta sitten 
kuolleen kirjailijan teosten yhteenlaskettu lukumäärä ylittää jo 20 mil- 
joonaa kappaletta. Aatteen kannattajia tavoitellaan muun muassa lukio- 
laisille ja yliopisto-opiskelijoille suunnatuilla kirjoituskilpailuilla, joissa 
jaetaan tuhansien dollarien palkintoja. Ks. instituutin Internet-koti- 
sivua. 

Liikkeenjohdon professori Edwin A. Locke on toiminut muun muassa 
University of Maryland College Parkissa. 

Friedrich Nietzsche teoksessaan Epäjumalten hämärä (1995 [1888], s. 7). 
Simone Weilin filosofiasta ks. teostani Rakkauden välittäjä vuodelta 
1997. 

Simone Weil vuonna 1947 julkaistussa mietelmäkokoelmassaan La 
pesanteur et la gräce (s. 202). 

Milton ja Rose Friedmanin teos Free to Choose — A Personal Statement 
ilmestyi suomeksi vuonna 1982. Kirjan taustana oli samanniminen kym- 
menenosainen tv-sarja, joka pohjusti tietä muun muassa Ronald Rea- 
ganin vuonna 1980 saavuttamalle vaalivoitolle. Friedmanien työtä jatkaa 
heidän vuonna 1945 syntynyt poikansa David Friedman, joka toimii niin 
ikään taloustieteen professorina ja lukeutuu libertaarifilosofeihin teok- 
sessaan The Machinery of Freedom — A Guide to Radical Capitalism 
(1989). Perustulojärjestelmän nykysovellutuksista ks. teokseni Työttö- 
män kuolema — Johdatus uuteen työyhteiskuntaan ja työn filosofiaan 
(2005) lukua 7. 

Jean-Jacgues Rousseaun teos Krile, eli kasvatuksesta (suom. 1933) 
ilmestyi alun perin samana vuonna kuin hänen manifestinsa Yhteis- 
kuntasopimuksesta (1762). Niin Ranskan suuri vallankumous kuin koko 
valistuksen hankekin ammensivat suuren osan voimistaan juuri näistä 
sensuuri- ja tuhoamisuhan alaisena olleista teoksista. 

Näköalan luomista nykyanarkistien viimeisimpiin tempauksiin vaikeut- 
taa se, että monet heidän kirjoituksensa ovat lyhyehköjä julistuksia. Osa 
niistä on julkaistu vain Internetissä. Parhaan kuvan asiasta saa tutus- 
tumalla teksteihin suoraan ja arvioimalla niitä esimerkiksi tässä teok- 
sessa esitetyn historiallisen katsauksen valossa. Onfrayn ajattelusta ks. 
esim. hänen vuonna 2004 suomeksi ilmestynyttä teostaan Kapinallisen 
politiikka. 

John Ruskin teoksessaan Kuninkaiden aarteet (1918 [1865], s. 31). 
Byronin elämästä ja ajattelusta ks. esim. Jonathan Grossin teosta Byron 
— The Erotic Liberal (2001). 

Ks. Godwinin teoksen pokkarilaitosta Inguiry Concerning Political Jus- 
tice and its Influence in Modern Morals and Happiness (1976), jota tosin 
on nykyaikaistettu ajan vaatimusten mukaiseksi poistamalla sen nimes- 
tä ”periaatteet”, ja ”yleiset hyveetkin” on vaihdettu ”moderniksi moraa- 
liksi”. On syytä huomata, että Godwin ei vielä käyttänyt teoksessaan 
sanaa ”anarkismi”, vaikka monet pitävätkin häntä nykyaikaisen anar- 
kismin uudelleenlöytäjänä. Anarkismin käsitettä oman ajattelunsa ku- 
vailuun käytti modernina aikana ensi kertaa Pierre-Joseph Proudhon 
vuonna 1840. 

Edustava kokoelma Godwinin tekstejä sisältyy Peter Marshallin toimit- 
tamaan teokseen The Anarchist Writings of William Godwin (1986), joka 
sisältää myös edellisessä viitteessä mainitun kirjoituksen. 

Toisin kuin antiikin ja uuden ajan filosofia, moderni aika ei perustanut 
etiikkaa enää pitkään aikaan ”hyveille”, jotka arvotettiin muun muassa 
ideologioiden raskauttamiksi, kunnes Alasdair MacIntyre nosti hyveen 
käsitteen jälleen moraalifilosofian keskipisteeseen teoksessaan After 
Virtue (1981). 

Wollstonecraft 1992 [1792]. 

Emt. 

Byron 1907, XXXCV, 2/640. 

Russell 1950 [1918], s. 186. 

Ent., s. 192. 

Emt, s. i-iii. Esipuhe on päivätty 1948. 

En käsittele Sartren sinänsä puhuttelevaa anarkistisuutta ja hänen 
vapausfilosofiaansa tässä yhteydessä enempää, koska aiheesta on jo 
saatavilla useita suomenkielisiä esityksiä. Ks. esim. Olli-Pekka Lassilan 
teosta Vapaa ihminen — Etiikan filosofinen perustelu Jean-Paul Sartren 
ajattelussa vuodelta 1987. 

Alun perin Road to Serfdom — Studies in Philosophy, Politics and Eco- 
nomics. von Hayek 1995 [1944]. 

Hans-Hermann Hoppe Internet-artikkelissaan ”Why Mises (and not 
Hayek?)”, jossa hän asettuu enemmän von Hayekin opettajana toimineen 
Ludwig von Misesin edustaman täysin vapaan markkinatalouden ja 
yövartijavaltion kannalle. Molemmat ”vonit” olivat tärkeitä taloustie- 
teen itävaltalaiselle koulukunnalle. 

Alun perin The Fatal Conceit — The Errors of Socialism. von Hayek 1998 
[1988]. 

Pentti Saarikoski kokoelmassaan Maailmasta (1961, s. 37). 

Platon, ”Faidros”, 230d+e. 

Friedrich Nietzsche Epäjumalten hämärässään (1995 [1888], s. 26). 
Antiikin Kiinassa 500-luvulla eaa. elänyt Laotse tunnetaan kaikkien 
aikojen varhaisimpana anarkistina. Hänen edustamaansa kansanviisau- 
teen perustuva taolaisuus kilpaili keisarivaltaa ja hierarkioita edustavan 
Konfutsen opetusten kanssa. Laotsen ajatelmasta voi painottaa sanaa 
”näyttää” ja pohtia myös hallitsemattomuuden ja vapauden analogi- 
suutta. Ks. Laotsen opetusten kokoelmaa Tao te ching. 

Platon, ”Valtio”, 427e. 

1. Kor. 13:13. Hyveopin ongelmia lisää käsitteiden määrittelyyn liittyvä 
vaikeus, joka näkyy esimerkiksi sofrosynen käsitteen kääntämisyrityk- 
sissä. Kyseinen kreikan kielen sanahan on voitu kääntää yhtä hyvin ”jär- 
kevyydeksi”, ”itsekuriksi” tai ”tasapainon ja harmonian periaatteeksi” 
kuin ”kohtuullisuudeksikin”. 

Kant 1990 [1785], s. 76. 

Paul Feyerabend teoksessaan Against Method — Outline of an Anarcistic 
Theory of Knowledge (1988 [1975]). 

Ks. Thomas Kuhnin teosta Tieteellisten vallankumousten rakenne (1994 
[1962]). 

Luther 1984 [1529], s. 21. 

Ent, s. 21. 

Erich Fromm teoksessaan Pako vapaudesta (1976 [1941])). 

Ks. piispa ja ministeri Johann C. Wöllnerin laatimaa nuhdekirjettä hal- 
lintoalamaiselleen Immanuel Kantille teoksen Tiedekuntien riitely (1998 
[1798]) alussa (s. 11-12). 

Ent, s. 12. 

Ks. esim. lukua ”Jumalan olemassaolo puhtaan käytöllisen järjen postu- 
laattina” Kantin ”Käytöllisen järjen kritiikissä” (Kritik der praktischen 
Vernunft). Kant 1990 [1788]. 

Ks. Swedenborgin teosta Clavis hieroglyphica — Hieroglyfinen avain ja 
muita filosofisia tekstejä sekä teoksen suomentajan Jyrki Siukosen 
johdantoa (2000). 

Kant teoksessaan Tiedekuntien riitelystä (1998 [1798], s. 65). 

Platon, ”Valtio”, 473d. 

”Ratsionalismi” (viron kieltä) = ”rationalism?”. 

Friedrich Nietzsche teoksessaan Epäjumalten hämärä (1995 [1888], 
s. 12). 

Ks. esim. filosofi Tommi Walleniuksen artikkelia ”Hartiavoimin optio- 
miljonääriksi” (Aviisi 12/1999) ja Staffan Bruunin ja Mosse Wallenin 
kirjaa Nokian valtatie — taistelu tiedosta, tulevaisuudesta ja optioista 
(1999). 

Ks. Tommi Sarlinin ja Pekka Matilaisen kirjoituksia Yliopisto-lehden 
numerossa 7/1999 (s. 13 ja 20-21). 

Journalisti-lehden 3/2000 haastattelussa Yliopisto-lehden päätoimittaja 
Pekka Matilainen kertoo ripustaneensa nootin huolettomasti seinälle. 
Simo Salminen ”Rotestilaulussaan” (1966); albumilla Huumorimiehiä — 
Rotestilaulu (1998). 

Kumottavuuden vaatimuksesta tieteellisen tiedonmuodostuksen ehtona 
katso sir Karl Popperin teosta Arvauksia ja kumoamisia — Tieteellisen 
tiedon kasvu. Popper 1995 [1963]. 

”Ritualisoituneen aggression” käsitteestä ja motiiveista ks. esim. britti- 
läistä jalkapallohuliganismia tutkineen Rom Harren toimittamaa teosta 
The Social Construction of Emotions (1986). 

Anarkistisen totuuden ”vääryydestä” ks. esim. Timo Ahosen ym. toimitta- 
maa käännöskokoelmaa Väärin ajateltua — Anarkistisia puheenvuoroja 
herruudettomasta yhteiskunnasta (2001). 

Ks. Sonera-kirjan lukua 1. Teos on julkaistu anonyymisti Internetissä 
vuonna 2002 ja seuraavana vuonna Art Housen kustantamana pseudo- 
nyymillä Pekka Peloton. Painetun version nimi on Miten hävisivät 
Soneran miljardit? ja painopaikka Pieksämäellä toimiva Raamattutalo. 
”Nous volons un monde nouveau et original. Nous refusons un monde ou 
la certitude de ne pas mourir de faim s'echange contre le risgue de perir 
d'ennui.” Pariisin opiskelijamellakoissa mainetta saavuttanut Daniel 
Cohn-Bendit Italian Carrarassa vuonna 1968 järjestetyssä anarkistien 
ensimmäisessä maailmankonferenssissa. Toisen kerran anarkistit ko- 
koontuivat vuonna 1971 salaisesti. Saksalainen Cohn-Bendit toimii ny- 
kyisin europarlamentaarikkona vihreiden ryhmässä. 

Ylen tv-uutiset 30.1.2003. Asiasta kertoi myös Etelä-Saimaa 29.1.2003. 
Ks. Tekijänoikeuden tiedotus- ja valvontakeskuksen kotisivuja osoit- 
teessa <http://www.antipiracy.fi/hotline>. Samalla voit tehdä kätevästi 
myös nimettömän ilmiannon. 

Ylen tv-uutiset 7.5.2004. 

MTV3:n uutiset 12.6.2004. 

Roland Barthes 1960-luvun vuosinaan; siteerattu Herbert Marcusen 
teoksesta Yksiulotteinen ihminen (1969 [1964], s. 102). 

232. 


Ultra Bra laulussaan ”Ken Saro-Wiwa on kuollut”, albumilla Vapaa- 
herran elämää (1996). 

Friedrich Nietzsche teoksessaan Näin puhui Zarathustra (1981 [1891], 
s. 274). 

Deleuze ja Guattari aina ajankohtaisessa teoksessaan Capitalisme et 
schizophrenie (”Kapitalismi ja skitsofrenia”) vuodelta 1972. 


276 


Lähteet 


Kirjallisuus 


Ahonen, Timo et al. (toim.), Väärin ajateltua — Anarkistisia puheen- 
vuoroja herruudettomasta yhteiskunnasta. Jyväskylä: Kampus- 
kustannus, 2001. 

Aiskhylos, Neljä tragediaa: Persialaiset — Seitsemän Teebaa vastaan 
— Turvananojat — Kahlehdittu Prometheus. Suom. ja esip. Maarit 
Kaimio. Helsinki: Gaudeamus, 1975. 

Alighieri, Dante, Jumalainen näytelmä. Suom. Eino Leino, kuv. 
Gustave Dor6, alkut. Divina Commedia, 1306. Hämeenlinna: 
Karisto, 1991. 

Apollinaire, Guillaume, Hirveä Hospodar ja nuoren Don Juanin uro- 
työt. Suom. Väinö Kirstinä, alkut. Les onze mille verges ou les 
amours d'un hospodar, 1907; Les exploits d'un jeune Don Juan, 
1911. Jyväskylä: Gummerus, 1992. 

Arendt, Hannah, The Human Condition. Chicago: Chicago Univer- 
sity Press, 1958. 

Aristoteles, Nikomakhoksen etiikka. Suom. Simo Knuuttila. Hel- 
sinki: Gaudeamus, 1989. 

---, Politiikka. Suom. A. M. Anttila. Helsinki: Gaudeamus, 1991. 

Augustinus, Tunnustukset. Suom. Otto Lakka, alkut. Confessiones, 
379—400. Porvoo: WSOY, 1947. 

Baden-Powell, Robert, Partiopojan kirja. Suom. Paula Koho, alkut. 
Scouting for Boys, 1908. Helsinki: Partiokirja, 1995. 

Bakunin, Michael, God and State. Orig. Bog i gosudarstvo, 1882. 
London: Freedom Press, 1910. 

---, Statism and Anarchy. Translated and edited by Marshall S. 
Shatz, orig. Gosudarstvennost i anarhija, 1873. Cambridge: Cam- 
bridge University Press, 1990. 

Bakunin, Mihail, (uvres. 6 volumes. Edited by J. Guillaume. Paris. 
P. V. Stock, 1895—1913. 

---, Michel Bakounine et les conflits dans [Internationale 1872. La 
guestion germano-slave, le communisme lVetat. London: Brill, 
1965. 

---, Michel Bakounine et les relations avec Sergej Necaev 1870-1872. 
Ecrits et materiaux. London: Brill, 1971. 


2717 


Baudrillard, Jean, Amerikka. Suom. Tiina Arppe, alkut. Amerigue, 
1986. Helsinki: Loki-kirjat, 1996. 

Benton, Mike, Superhero Comics. New York: Marvel Comics, 1991. 

Berlin, Isaiah, Vapaus, ihmisyys ja historia — Valikoima esseitä. 
Suom. Timo Soukola. Helsinki: Gaudeamus, 2001. 

Black, Bob, Anarchism After Leftism. Columbia: Columbia Alterna- 
tive Library Press, 1997. 

Bo6tius, Etienne de la, The Discourse of Voluntary Servitude. Trans- 
lated by Harry Kurz, orig. 1552-1553. New York: Free Life Editi- 
ons, 1975. 

Bruun, Staffan ja Mosse Wallen, Nokian valtatie — Taistelu tiedosta, 
tulevaisuudesta ja optioista. Suom. Seppo Hyrkäs, alkut. Boken 
om Nokia, 1999. Helsinki: Tammi, 1999. 

Burroughs, William S., Alaston lounas. Suom. Risto Lehmusoksa, 
alkut. The Naked Lunch, 1959. Jyväskylä: Gummerus, 1998. 

---, Hurjat pojat — Kuolleiden kirja. Suom. Kari Lempinen, alkut. 
The Wild Boys — A Book of the Dead, 1969. Helsinki: Odessa, 
1983. 

---, Nisti. Esipuhe Allen Ginsberg. Suom. Markku Salo, alkut. 
Junky, 1953. Helsinki: Odessa, 1987. 

Byron, George, The Poetical Works. London: Frowde, 1907. 

Chomsky, Noam, Ideologia ja valta I-II. Toim. ja suom. Juhani Yli- 
Vakkuri, Marko Ampuja ja Erkka Öörni. Helsinki: Like, 2002 (a). 

---, New York 11.9. Suom. Jaakko Yli-Juonikas. Turku: Sammakko, 
2002 (b). 

---, Syntactic Structures. The Hague: Mouton, 1957. 

Clausewitz, Carl von, Sodankäynnistä. Suom. Heikki Eskelinen, 
alkut. Vom Kriege, 1832. Helsinki: Art House, 2002. 

Conrad, Joseph, Anarkistit. Suom. Kristiina Kivivuori, alkut. The 
Secret Agent, 1907. Helsinki: Otava, 1961. 

Deleuze, Gilles et Felix Guattari, Capitalisme et schizophrenie. 
Paris: Minuit, 1972. 

---, Rue-est-ce la philosophie? Paris: Minuit, 1991. 

Dostojevski, Fjodor, Riivaajat. Suom. Lea Pyykkö, alkut. Besy, 1872. 
Hämeenlinna: Karisto, 1989. 

Einstein, Albert ja Sigmund Freud, Miksi sotaa? — Kirjeenvaihto 
vuodelta 1932. Suom. Maija Pellikka, alkut. Warum Krieg? Ein 
Briefwechsel. Helsinki: Bazar, 2003. 

Emerson, Ralph Waldo, Esseitä. Suom. J. A. Hollo. Porvoo: Helsinki, 
1958. 

---, Luonto. Suom. Antti Immonen, alkut. Nature, 1836. Tampere: 
Niin & Näin, 2002. 

---, ”Nature”. Teoksessa The Complete Essays and Other Writings of 


278 


Ralph Waldo Emerson. Ed. Brooks Atkinson, orig. 1836, pp. 1-42. 
New York: Random House, 1950. 

Feyerabend, Paul, Against Method — Outline of an Anarcistic Theory 
of Knowledge. Orig. 1975. London: Verso, 1988. 

Foucault, Michel, Seksuaalisuuden historia: Tiedontahto — Nautin- 
tojen käyttö — Huoli itsestä. Suom. Kaisa Sivenius, alkut. Histoire 
de sexualite: L'volontö de savoir — L'usage de plaisirs — Le souci de 
sot, 1976—1984. Helsinki: Gaudeamus, 1998. 

Friedman, David, The Machinery of Freedom — A Guide to Radical 
Capitalism. Chicago: Open Court, 1989. 

Friedman, Milton ja Rose, Vapaus valita. Suom. Heikki Lempiäinen 
ja Jyrki Vesikansa, alkut. Free to Choose — A Personal Statement, 
1980. Helsinki: Otava, 1982. 

Fromm, Erich, Pako vapaudesta. Suom. Markku Lahtela, alkut. 
Escape from Freedom, 1941. Helsinki: Kirjayhtymä, 1976. 

---, Tuhoava ihminen. Suom. Matti Kannosto, alkut. The Anatomy of 
Human Destructiveness, 1973. Helsinki: Kirjayhtymä, 1976. 

Galperin, P. J., Johdatus psykologiaan. Suom. Riitta Kauppila ja 
Klaus Helkama, alkut. Vvedenije v psihologiju, 1976. Helsinki: 
Kansankulttuuri, 1979. 

Gandhi, Mohandas, Tottelemattomuudesta. Suom. teoksesta Essen- 
tial Writings Eila Salomaa ja Jukka Viitanen. Helsinki: Like, 
2003. 

Godwin, William, The Anarchist Writings of William Godwin. Edited 
and with an Introduction by Peter Marshall. London: Freedom 
Press, 1986. 

---, Inguiry Concerning Political Justice and its Influence on Modern 
Morals and Happiness. Orig. An Enguiry Concerning the Princi- 
ples of Political Justice and Its Influence on General Virtue and 
Happiness, 1793. Harmondsworth: Penguine, 1976. 

Goethe, Johann Wolfgang von, Faust — Toinen osa. Suom. O. Manni- 
nen, alkut. 1832. Helsinki: Otava, 1981. 

Gramsci, Antonio, Selections from Political Writings (1921-1926). 
Translated and edited by Ouintin Hoare. London: Lawrence and 
Wishart, 1978. 

Gross, Jonathan D., Byron: The Erotic Liberal. Lanham: Rowman & 
Littlefield, 2001. 

Hankamäki, Jukka, Dialoginen filosofia — Teoria, metodi ja poli- 
tiikka. Helsinki: Yliopistopaino, 2003. 

---, Kuka halusi murhata filosofin? Romaani filosofian hulluista 
päivistä ja myös rikoksesta. Helsinki: Feenix, 2000. 

---, Minä — Minäfilosofioiden filosofiaa. Helsinki: Yliopistopaino, 
1995. 


2719 


---, Minän rakentuminen ihmistieteissä. Filosofisia tutkimuksia 
Tampereen yliopistosta, vol. 54. Tampere: Tampereen yliopisto, 
1994. 

---, Rakkauden välittäjä — Kulttuurikritiikki ja eettisen ihmisen ide- 
aali Simone Weilin ajattelussa. Helsinki: J. Hankamäki [jakaja 
Like], 1997. 

---, Työttömän kuolema — Johdatus uuteen työyhteiskuntaan ja työn 
filosofiaan. Helsinki: Yliopistopaino, 2005. 

Hayek, Friedrich August von, Kohtalokas ylimieli. Suom. Joose ja 
Matti Norri, alkut. The Fatal Conceit — The Errors of Socialism, 
1988. Helsinki: Art House, 1998. 

---, Tie orjuuteen. Suom. Jyrki Iivonen, alkut. The Road to Serfdom, 
1944. Helsinki: Gaudeamus, 1995. 

Harr6, Rom (ed.), The Social Construction of Emotions. Oxford: 
Blackwell, 1986. 

Hegel, G. W. F., Phänomenologie des Geistes. Werke in zwanzig 
Banden, Bd. 3. Frankfurt am Main: Suhrkamp, 1975. 

Heidegger, Martin, Brief iiber den ”Humanismus”. Orig. 1947. 
Frankfurt am Main: Klostermann, 1974. 

---, Oleminen ja aika. Suom. Reijo Kupiainen, alkut. Sein und Zeit, 
1927. Tampere: Vastapaino, 2000. 

---, Was ist das — die Philosophie? Orig. 1955. Pfullingen: Neske, 
1988. 

Herakleitos, Yksi ja sama. Suom. Pentti Saarikoski. Helsinki: 
Otava, 1971. 

Herg6 [Georges Remil, Tintti Amerikassa. Suom. Heikki ja Soile 
Kaukoranta, alkut. Tintin en Amerigue, 1932. Helsinki: Otava, 
2000. 

---, Tintti Neuvostojen maassa. Suom. Heikki ja Soile Kaukoranta, 
alkut. Tintin au Pays des Soviets, 1930. Helsinki: Otava, 2001. 
Horatius, Runoudesta. Suom. K. J. Hidön, alkut. Ars poetica, n. 20 

eaa. Helsinki: Weilin & Göös, 1904. 

Huxley, Aldous, Uljas uusi maailma. Suom. I. H. Orras, alkut. Brave 
New World, 1932. Helsinki: Tammi, 2002. 

Jung, Carl Gustav, Flying Saucers — A Modern Myth of Things Seen 
in the Sky. Translated by R. Hull, orig. Ein modernen Mythus — 
Von Dingen, die am Himmeln gesehen werden, 1958. London: 
Routledge, 2002. 

Kant, Immanuel, Ikuiseen rauhaan. Valtio-opillinen tutkielma. 
Suom. Jaakko Tuomikoski, alkut. Zum ewigen Frieden, 1795. 
Hämeenlinna: Karisto, 2000. 

---, Kritik der Urteilskraft. Hrsg. von Wilhelm Weischedel, orig. 
1790. Frankfurt am Main: Suhrkamp, 1990. 


280 


---, ”Käytöllisen järjen kritiikki”. Suom. ja esip. J. E. Salomaa, alkut. 
Kritik der praktischen Vernunft, 1788. Teoksessa I. Kant, Siveys- 
opilliset pääteokset, s. 163-362. Helsinki: WSOY, 1990. 

---, ”Tapojen metafysiikan perustus”. Teoksessa I. Kant, Siveys- 
opilliset pääteokset. Suom. J. E. Salomaa, alkut. Grundlegung zur 
Metaphysik der Sitten, 1785. Helsinki: WSOY, 1990. 

---, Tiedekuntien riitely. Suom. ja esip. Heikki Kirjavainen, alkut. 
Der Streit der Fakultäten, 1798. Helsingin yliopiston Systemaatti- 
sen teologian laitoksen julkaisuja XIV. Helsinki: Luther-Agricola- 
Seura, 1998. 

Kollontai, Aleksandra, Selected Writings. Edited and translated by 
Alix Holt. London: Allison and Busby, 1977. 

---, Suuri rakkaus. Suom. ja johd. Esa Adrian, alkut. Bolsaja ljubov, 
1923. Jyväskylä: Gummerus, 1982. 

Konkin, Samuel E. III, New Libertarian Manifesto. Los Angeles, CA: 
Koman Publishing, 1983. 

Kropotkin, Pjotr, ”Anarchism”. Article in Encyclopadia Britannica, 
vol. 1. Cambridge, 1910. 

---, Anarkistin muistelmat I-II. Suom. Ilmari Lehmusvaara, alkut. 
The Memoirs of a Revolutionist, 1899. Helsinki: Ex Libris, 1973. 
---, Mutual Aid — A Factor in Evolution. Orig. 1902. London: Free- 

dom Press, 1987. 

Kostiainen, Juha et al., Viettelevä politiikka. Tampere: Traff, 2003. 

Ksenofon, ”Muistelmia”. Teoksessa Ksenofon, Sokrates, suom. Pentti 
Saarikoski. Helsinki: Otava, 1960. 

Kuhn, Thomas, Tieteellisten vallankumousten rakenne. Suom. Kim- 
mo Pietiläinen, alkut. The Structure of Scientific Revolutions, 
1962. Helsinki: Art House, 1994. 

Lahtinen, Mikko (toim.), Matkoja utopiaan: Tommaso Campanella, 
Francis Bacon ja David Hume. Suon. P. Mänttäri, T. Makkonen, 
P. Koikkalainen ja T. Tomperi. Tampere: Vastapaino, 2002. 

---, Pääkirjoitus. Niin & Näin 1/1997, s. 2. 

Laotse, Tao te ching. Suom. Pertti Nieminen. Helsinki: Tammi, 
1986. 

Lassila, Olli-Pekka, Vapaa ihminen — Etiikan filosofinen perustelu 
Jean-Paul Sartren ajattelussa. Suomen Teologisen Kirjallisuus- 
seuran julkaisuja, 151. Helsinki: Suomen Teologinen Kirjallisuus- 
seura, 1987. 

Leary, Timothy, Chaos and Cyber Culture. Edited by Michael Horo- 
witz with guest appearences by William S. Burroughs. Berkeley, 
CA: Ronin Pub, 1994. 

---, Design for Dying. Alkut. 1997. London: Harper & Collins, 1998. 

---, Flashbacks — An Autobiography. Los Angeles, CA: Jeremy Tar- 


281 


cher, 1983. 

---, The Interpersonal Dimensions of Personality — A Functional 
Theory and Methodology Theory for Personal Evaluation. New 
York: The Ronald Press, 1957. 

---, Jail Notes. Introduction by Allen Ginsberg. New York: Douglas 
Books, 1970. 

---, Neuropolitics. Orig. 1988. Tempe, Arizona: New Falcon Publi- 
cations, 1991. 

---, The Politics of Ecstasy. Berkeley, CA: Ronin Publishing, 1968. 

Leary, Timothy, Ralph Metzner and Richard Alpert, The Psychedelic 
Experience — A Manual Based on the Tibetian Book of the Dead. 
New York: Citadel, 1964. 

Lenin, V.I., ”Vielä kerran ammattiliitoista, nykytilanteesta sekä 
Trotskin ja Buharinin virheistä”. Teoksessa: Lenin, V. I., Valitut 
teokset neljässä osassa, osa 4, alkut. 1921. Moskova: Edistys, 
1967. 

Levinas, Emmanuel, Le temps et lautre. Paris: Presses Universi- 
taires de France, 1981. 

Linna, Väinö, Tuntematon sotilas. Teoksessa: V. Linna, Kootut teok- 
set, osa 2, alkut. 1954. Helsinki: WSOY, 2000. 

Luther, Martti, Martti Lutherin vähä katekismus sekä Schemal- 
kedenin opinkohdat. Suomalaisen Teologisen Kirjallisuuseuran 
julkaisuja, 138. Helsinki: Suomalainen Teologinen Kirjallisuus- 
seura, 1984. 

MaclIntyre, Alasdair, After Virtue - A Study in Moral Theory. Notre 
Dame, Indiana: University of Notre Dame Press, 1981. 

Marcuse, Herbert, Yksiulotteinen ihminen. Suom. Markku Lahtela, 
alkut. One Dimensional Man, 1964. Helsinki: Weilin + Göös, 
1969. 

Marx, Karl, Anarchism and anarcho-syndikalism. Moscow: Progress, 
1972. 

---, Pääoma, osa 1. Suom. anonyymi, alkut. Das Kapital, 1867. 
Moskova: Kustannusliike Edistys, 1974. 

Marx, Karl ja Friedrich Engels, Kommunistinen manifesti. Johd. 
Erich Hobsbawn, suom. Juha Koivisto et al., alkut. Manifest der 
kommunistischen Partei, 1848. Tampere: Vastapaino, 1998. 

---, ”Taloudellis-filosofiset käsikirjoitukset”. Teoksessa: Engels, F. ja 
K. Marx, Valitut teokset, osa 1, alkut 1844. Moskova: Kustannus- 
liike Edistys, 1978. 

Matilainen, Pekka, ”Radikaalisti improvisoiden”. Yliopisto 7/1999, 
s. 13. 

Merton, Robert K., Social Theory and Social Structure. Revisited 
edition, orig. 1949. New York, NY: The Free Press, 1968. 


282 


Miller, Frank and Bill Sienkiewicz, Daredevil — Love and War. New 
York: Marvel Comics, 1990. 

More, Thomas, Utopia. Suom. Marja Itkonen-Kaila, alkut. De optimo 
statu rei publicae degui nova insalu utopia, 1516. Helsinki: 
WSOY, 1971. 

Newman, Saul, From Bakunin to Lacan — Anti-Authoritarianism 
and the Dislocation of Power. Lanham: Lexington Books, 2001. 
Nietzsche, Friedrich, Epäjumalten hämärä eli miten vasaralla filo- 
sofoidaan. Suom. Markku Saarinen, alkut. Götzen-Dämmerung, 

1888. Helsinki: Unio Mystica, 1995. 

---, Iloinen tiede (”La gaya scienza”). Suom. J. A. Hollo, alkut. Die 
fröhliche Wissenschaft, 1886. Helsinki: Otava, 1989. 

---, Näin puhui Zarathustra — Kirja kaikille eikä kenellekään. Suom. 
J. A. Hollo, alkut. Also sprach Zarathustra — Ein buch fiir alle 
und keinen, 1891. Helsinki: Otava, 1981. 

Nock, Albert Jay, Our Enemy, the State. New York: William Morrow 
Company, 1935. 

Novalis, Fragmentteja. Suom. ja toim. Vesa Oittinen. Helsinki: 
Otava, 1984. 

Nozick, Robert, Anarchy, State and Utopia. Oxford: Blackwell, 1974. 

---, The Examined Life — Philosophical Meditations. New York: 
Simon & Schuster, 1989. 

---, Invariances — The Structure of the Objective World. Cambridge, 
MA: Belknap Press of Harvard University Press, 2001. 

---, Philosophical Explanations. Oxford: Clarendon Press, 1981. 

Onfray, Michel, Kapinallisen politiikka — Tutkielma vastarinnasta ja 
taipumattomuudesta. Suom. Tapani Kilpeläinen, alkut. Politigue 
du rebelle, 1997. Tampere: Eurooppalaisen Filosofian Seura, 
2004. 

Orwell, George, Vuonna 1984. Suom. Oiva Talvitie, alkut. Nineteen 
Eigthy-Four, 1949. Helsinki: WSOY, 1981. 

Paronen, Samuli, Maailma on sana — Mietteitä. Alkut. 1974. Hel- 
sinki: Otava, 2000. 

Peloton, Pekka [pseudonyymi], Miten hävisivät Soneran miljardit? 
Helsinki: Art House, 2003. 

Platon, ”Faidros”. Teoksessa: Platon, Teokset, osa 3. Suom. Pentti 
Saarikoski. Helsinki: Otava, 1979. 

---, ”Pidot”. Teoksessa: Platon, Teokset, osa 3. Suom. Marianna Tyni. 
Helsinki: Otava, 1979. 

---, ”Valtio”. Teoksessa: Platon, Teokset, osa 4. Suom. Marja Itkonen- 
Kaila. Helsinki: Otava, 1981. 

Popper, Karl, Arvauksia ja kumoamisia — Tieteellisen tiedon kasvu. 
Suom. Eero Eerola, alkut. Conjectures and Refutations — The 


283 


Growth of Scientific Knowledge, 1963. Helsinki: Gaudeamus, 
1995. 

Proudhon, Pierre-Joseph, De la justice dans la revolution et dans 
Peglise. Orig. 1851. Paris: Fayard, 1989. 

Puhakainen, Jyri, Persoonan kieltäjät — Ihmisen vapaus ja vastuu 
geeniteknologian ja lääketieteen puristuksessa. Helsinki: Like, 
1998. 

Pyhä Raamattu — Vanha Testamentti ja Uusi Testamentti. Suomen 
evankelis-luterilaisen kirkon kirkolliskokouksessaan vuonna 
1992 käyttöönottama suomennos. Mikkeli: Suomen Pipliaseura, 
1994. 

Pääministeri Matti Vanhasen hallituksen ohjelma 24.6.2003. Hel- 
sinki: Valtioneuvoston kanslia, 2003. 

Rand, Ayn, Anthem. New York: The New American Library, 1988 
(1938). 

---, Atlas Shrugged. Orig. 1957. New York: The New American Lib- 
rary, 1960. 

---, Capitalism — The Unknown Ideal. Orig. 1966. New York: The 
New American Library, 1967. 

---, The Fountainhead. Orig. 1943. New York: Penguin Books, 1993. 

---, Introduction to Objectivist Epistemology. The Second Edition. Ed. 
Harry Binswanger and Leonard Peikoff. Orig. 1967. New York: 
The New American Library, 1990. 

---, Philosophy — Who Needs It? New York: The New American Lib- 
rary, 1982. 

---, The Virtue of Selfishness — A New Concept of Egoism. New York: 
The New American Library, 1964. 

---, We the Living. Introduction by Leonard Peikoff, orig. 1936. New 
York: The New American Library, 1996. 

Rawls, John, Oikeudenmukaisuusteoria. Suom. Terho Pursiainen, 
orig. Theory of Justice, 1971. Helsinki: WSOY, 1988. 

Rothbard, Murray N., Man, Economy and State — A Treatise on 
Economic Principles, 2 volumes. Princeton, NJ: van Nostrand, 
1962. 

Rousseau, Jean-Jacgues, Emile, eli kasvatuksesta. Suom. Jalmari 
Hahl, esip. V. A. Koskenniemi, alkut. Emile, ou De Vöducation, 
1762. Porvoo: WSOY, 1933. 

---, Yhteiskuntasopimuksesta. Suom. J. V. Lehtonen, alkut. Du 
contrat social ou principes du droit politigue, 1762. Hämeenlinna: 
Karisto, 1988. 

Ruskin, John, Kuninkaitten aarteet. Suom. V. Hämeen-Anttila, 
alkut. Of King's Treasures, 1865. Hämeenlinna: Karisto, 1918. 

Russell, Bertrand, Road to Freedom — Socialism, Anarchism and 


284 


Syndicalism. Orig. 1918. London: Allen, 1959. 

Saarikoski, Pentti, Maailmasta — Runoja. Helsinki: Otava, 1961. 

Sarlin, Tommi, ”Kummisedän kädenojennus”. Yliopisto 7/1999, 
s. 20—21. 

Shelley, Mary, Frankenstein. Suom. Paavo Lehtonen, alkut. Fran- 
kenstein, 1818. Helsinki: Otava, 2008. 

Skinner, Ouentin, Kolmas vapauden käsite. Suom. Sami Syrjämäki, 
alkut. Third Concept of Liberty, 2001. Tampere: Eurooppalaisen 
filosofian seura, 2003. 

Solzenitsyn, Aleksandr, Vankileirien saaristo 1918—1956. Taiteelli- 
sen tutkimuksen kokeilu. Suom. Esa Adrian, alkut. Arhipelag 
Gulag 1981-1956, 1973-1976. Tampere: Kustannuspiste, 1978. 

Snellman, ”Valtio-oppi”. Teoksessa: J. V. Snellmanin kootut teokset, 
suom. Heikki Lehmusto, alkut. Läran om staten, 1842. Porvoo: 
WSOY, 1928. 

Stirner, Max, The Ego and Its Own. Translated and edited by David 
Leopold, alkut. Der Einzige und sein Eigentum, 1845. Cambridge: 
Cambridge University Press, 1995. 

Sun Tzu, Sodankäynnin taito. Suom. Heikki Karkkolainen. Hel- 
sinki: Love-kirjat, 1982. 

Suomalais-kreikkalainen sanakirja. Toim. Kim Schneider et al. Hel- 
sinki: Kreikan Kirja Oy, 1985. 

Swedenborg Emanuel, Clavis hieroglyphica — Hieroglyfinen avain ja 
muita filosofisia tekstejä. Suom. ja johdannolla varustanut Jyrki 
Siukonen, alkut. 1784. Helsinki: Gaudeamus, 2000. 

Taylor, Michael, The Possibility of Co-operation. Cambridge: Cam- 
bridge University Press, 1987. 

Teinonen, Seppo A., Rakkauden tieto — Saksan ja Alankomaiden 
suuret mystikot. Suomalaisen Teologisen Kirjallisuusseuran jul- 
kaisuja, 142. Helsinki: Suomalainen Teologinen Kirjallisuus- 
seura, 1985. 

Thoreau, Henry David, Kansalaistottelemattomuudesta. Toim. Outi 
Lauhakangas, alkut. Civil Disobedience, 1849. Helsinki: Otava, 
1986. 

Trotski, Lev, Jatkuva vallankumous. Suom. Esa Adrian, alkut. Per- 
manentaja revolutsija, 1907. Helsinki: Tammi, 1970. 

Tzara, Tristan, (Euvres completes, tome V. Paris: Flammarion, 1982. 

Valta, Reijo, Turskatti! Kapteeni Haddockin haukkumat. Jyväskylä: 
Jyväskylän yliopistopaino, 1999. 

Wallenius, Tommi, ”Hartiavoimin optiomiljonääriksi”. Aviisi 12/ 
1999. 

Waltari, Mika, Neljä päivänlaskua — Romaani romaanista. Alkut. 
1949. Helsinki: WSOY, 1984. 


285 


---, Sinuhe egyptiläinen — Viistoista kirjaa lääkäri Sinuhen elämästä 
n. 1390-1335 eKr. Alkut. 1945. Helsinki: WSOY, 2005. 

Weber, Max, Protestanttinen etiikka ja kapitalismin henki. Suom. 
Timo Kyntäjä, alkut. Die protestantische Etik und der Geist des 
Kapitalismus, 1904-1905. Helsinki: WSOY, 1990. 

Weil, Simone, L'enracinemeni. Paris: Gallimard, 1949. 

---, La pesanteur et la gräce. Paris: Plon, 1947. 

Wittgenstein, Ludwig, Tractatus Logico-Philosophicus eli Loogis- 
filosofinen tutkielma. Suom. Heikki Nyman, alkut. 1918. Hel- 
sinki: WSOY, 1971 

Wollstonecraft, Mary, A vindication of the rights of men with a 
vindication of the rights of women and hints. Edited by Sylvana 
Tomaselli. Cambridge: Cambridge University Press, 1995. 

---, A vindication of the rights of woman. Edited with an introduction 
by Miriam Brody, orig. 1792. London: Penguin, 1992. 


Verkkojulkaisut 


Anonyymi, Sonera-kirja — Minne katosivat Soneran rahat? <http:// 
www.kolumbus.fi/sidewinder/sonera-kirja.txt>. 

Black, Bob, ”The Abolition of Work”. <http://theanarchistlibrary.org/ 
library/Bob Black The Abolition of Work.html>. 

Hoppe, Hans-Hermann, ”Why Mises (and not Hayek?)”. <http:// 
mises.org/daily/5747/Why-Mises-and-not-Hayek>. 

Oittinen, Vesa, ”Marx ja Bakunin”. Esitelmä Marx-seurassa 13.12. 
2001. <http://www.marx-seura.kaapeli.fi/archive/bakunin.htm>. 


Internet-sivut 


Anarkismi.net <http://www.anarkismi.net>. 

Ayn Rand Instituutti <http://www.aynrand.org>. 

Helsingin Sanomat <http://www .helsinginsanomat.fi>. 
Jukka Hankamäki <http://www .hankamaki.fi>. 

Processed World <http://www.processedworld.com>. 
Suomen Sisu <http://www.suomensisu.fi>. 

Suomen Tietotoimisto <http://www..stt.fi>. 

Vaikuttava Tietotoimisto <http://vaikuttava.net>. 
Valtakunnansyyttäjävirasto <http://www..oikeus.fi>. 
Wikipedia, internet-encyclopedia <http://en.wikipedia.org>. 
Wikipedia, internet-tietosanakirja <http://fi.wikipedia.org>. 
ÄKT <http://www.antipiracy.fi>. 


286 


Sanomalehdet ja ajankohtaisjulkaisut 


Aku Ankka, 1951—2003. 
Aviisi, 1999. 
Etelä-Saimaa, 2003. 
Etelä-Suomen Sanomat, 1999. 
Helsingin Sanomat, 2004. 
Journalisti, 2000. 
Kansan Uutiset, 2004. 
Kapinatyöläinen, 1998. 
Niin & Näin, 1997. 
Punamusta, 2000. 
Sinivalkoinen ylpeys, 2001. 
Suomen Sisu, 2004. 
Villi Pohjola, 2001. 
Yliopisto, 1999. 


Tv-ohjelmat, elokuvat ja äänitteet 


Avaruusseikkailu 2001. Dvd-levy, ohj. Stanley Kubrick, alkut. 2001 
— The Space Odyssey, 1968. Warner Bros., 1999. 

Der Baader Meinhof Komplex. Dvd-levy, ohj. Uli Edel, alkut. 2008. 
Norkisk Film, 2009. 

Dvoräk, Antonin, Symphony no. 9, ”From the New World”, op. 95, e- 
molli. Czech Philharmonic Orchestra. Cd-levy, dir. Vladimir Ash- 
kenazy. Ondine, 2002. 

Jumala lentää kanssamme. Dokumenttiohjelma 26.2.2003, alkut. 
God is my co-pilot. TV2. Oy Yleisradio Ab. 

Kuun nurja puoli. Dokumenttiohjelma 1.5.2003. MTV3 Oy. 

Mannerheim. Tv-draama, es. 26.12.2003 TV2:ssa. Ohj. Matti Kassi- 
la. Oy Yleisradio Ab, 1970. 

Marx, Engels, Freud ja Jung. Koottuja teoksia. Cd-levy. Johanna 
Kustannus Oy, 1993. 

Pelle Miljoona, Rakkaudesta elämään. Lp-levy. Love Kustannus Oy, 
1981. 

Raid. Dekkarisarjaohjelma. TV1. Oy Yleisradio Ab, 2000. 

Robin Hood — varkaiden ruhtinas. Vhs-video, ohj. Kevin Reynolds, 
alkut. Robin Hood — The Lord of Thieves. Finnkino Oy, 1993. 

Salminen, Simo, Huumorimiehiä — Rotestilaulu. Cd-levy, alkut. 
1966. Fazer Records, 1998. 

Tervo ja Päivärinta. Ajankohtaisohjelma 27.8.2001. TV1. Oy Yleis- 
radio Ab. 


287 


Tuntematon sotilas. Vhs-video, ohj. Rauni Mollberg. Oy Yleisradio 
Ab, 1985. 

TV-uutiset 15.11.2001. TV1. Oy Yleisradio Ab. 

TV-uutiset 17.2.2003. TV1. Oy Yleisradio Ab. 

U2, The Joshua Tree. Cd-levy. Island Records, 1987. 

Ultra Bra, Vapaaherran elämää. Cd-levy. Johanna Kustannus, 
1996. 

Villa-Lobos, Heitor, Bachianas Brasileiras, no. 5. Academy of St. 
Martin-in-the-Fields. Dir. Neville Marriner, sol. Karita Mattila. 
Cd-levy. Philips, 1987. 


288 


Jukka Hankamäen teokset 


1. Enkelirakkaus 
Filosofia ja uskonto homoseksuaalisuutena 


2. Rakkauden välittäjä 
Kulttuurikritiikki ja eettisen ihmisen ideaali Simone Weilin ajattelussa 


3. George Herbert Mead ja symbolinen interaktionismi 
Tutkimus minuuden, merkitysten ja yhteiskunnan rakentumisesta 


4. Dialoginen filosofia 
Teoria, metodi ja politiikka 


5. Filosofia räjähti, tulevaisuus palaa 
Vähä katekismus filosofiselle anarkistille 


6. Filosofiset viuhahdukset 
Populaarifilosofisia tekstejä sekseistä, vallasta ja filosofisista liikkeistä 


7. Työttömän kuolema 
Johdatus uuteen työyhteiskuntaan ja työn filosofiaan 


8. Kansallisfilosofinen manifesti 
Tie tulevaisuuden Suomeen 


9. Kuka halusi murhata filosofin? 
Romaani filosofian hulluista päivistä ja myös rikoksesta 


10. Suomalaisen nykyfilosofian historia 
Mustelmani taisteluista tieteen ja filosofian kentillä 


Verkkokolumnien kokoelmat 


1. Sensuurin Suomi 
Filosofisesti korrekteja kolumneja arkipäivän ajatusrikoksista 


2. Kansanvallan varkaat 
Kirjoituksia kansanvallan kaventamisesta Suomessa 


3. Valhe kaatuu 
Fatwoja ja jeremiadeja eripuraisesta Euroopasta 


4. Minuutti on mennyt 
Synkkää yksinpuhelua vieraantuneesta valtakunnasta 


5. Sanaakaan en vaihtaisi pois 
Kirjoituksia maahanmuutosta, monikulttuurisuudesta ja 
kansainvälisyydestä 


6. Vastahankaan 
Punavihreän kuplan puhkaisuja 


7. Ankara totuus 
Ansaittuja analyysejä ja valittuja verkkokolumneja 


8. Poliittisesti korrektia 
Kutkuttavan kivaa kujerrusta vastuuvalheista 
ja vihatotuuksista sinulle, kyyhkyläiseni 


Mediatutkimukset 


1. Totuus kiihottaa 
Filosofinen tutkimus vasemmistopopulistisen 
valtamedian tieto- ja totuuskriisistä 


2. Pavlovin koirat 
Tieteellinen tuomio median ja byrokraattien kostosta 


Anarkistisen ajattelun aatehistoria 


Filosofian ja anarkismin ihanteet ovat yhteiset. 
Molempien tavoitteina ovat kriittisyys ja totuudellisuus: 
pyrkimys pureutua perustoihin ja halu tavoittaa 
ajattelun juuret. 


Filosofian ja valtiotieteiden tohtori Jukka Hankamäki 
on kirjoittanut kirjan merkittävistä filosofeista, 
joita virallinen historiankirjoitus on vieroksunut. 
Energinen ja tinkimättömän omaehtoinen teos 
avaa näköaloja anarkistisen ajattelun mahdollisuuksiin. 
Se tutustuttaa lukijan anarkismin filosofiaan ja historiaan 
sekä anarkismiin tieteessä ja tietoyhteiskunnassa. 


Kirjoittaja esittää oivaltavia ajatuksia ja kysymyksiä 
aikamme supersankareista, sodista ja terroriteoista, 
työelämän hurskastelevasta kurjuudesta, asiantuntijavallasta, 
turvayhteiskunnan kahlitsevuudesta ja filosofian 
laitostuneisuudesta. Tästä kaikesta Hankamäki kirjoittaa 
pesunkestävän anarkistin tyyliin, ennakkoluulottomasti 
ja ironisen haastavasti. 


”Kirjassa kuljetaan pilke silmäkulmassa läpi anarkismin 
historian sekä tieteen, taiteen, oikeistolibertaristisen 
ja kommunistisen anarkismin. Pakanafilosofeilta etsitään 
anarkismin ituja, ja ajatteluapua haetaan Hannah Arendtin 
ja Isaiah Berlinin kaltaisilta liberaalifilosofeilta. Kirjan 
herkullisinta antia onkin laaja oppineisuus 
aktivistien vähemmän tuntemilla alueilla.” 


Janne Rantala, Voima 8/2005. 

